
SOCIOLOGIJA 
SOCIALUMO FORMŲ TYRINĖJIMAI 


Soziologie 
Untersuchungen ūber die Formen 
der Vergesellschaftung 
(1908) 


Pirmas skyrius 
Sociologijos problema! 


Jeigu ir tiesa, kad žmogaus savęs pažinimo plėtotę 
lėmė praktiniai poreikiai, nes ir žmonių santykiuose su 
išoriniu pasauliu, ir jų savitarpio konkurencijoje tiesos 
žinojimas yra kovos už būvį ginklas, tai vis dėlto tokia 
pažinimo kilmė žmogaus jau seniai nebesaisto, ir jis iš 
grynos priemonės veiklos tikslams pasiekti pats yra ta- 
pęs galutiniu tikslu. +* Taigi reikalavimai, kuriuos pa- 
prastai sau kelia sociologijos mokslas, yra tos praktinės 
galios, kurią devynioliktajame šimtmetyje masės įgijo 
individo interesų atžvilgiu, teorinis tęsinys ir atspindys. 
+ Kai klasės, kurių galią akivaizdžiai lėmė ne atskirų 


'Kiekvienas skyrius apima gana įvairius aiškinimus, kurie gali 
būti daugiau ar mažiau nutolę nuo jo pavadinime įvardytos problemos 
ir skyrium yra reliatyviai savarankiškas įnašas į knygos problemą 
kaip visumą. Galutinis šių tyrinėjimų sumanymas ir metodinė jų struk- 
tūra taip pat reikalavo juos skaidyti remiantis nedaugeliu pagrindinių 
sąvokų, kurios yra tarsi bendras atskirų gvildenamų klausimų lyg- 
muo. Todėl skyrių antraštės tik labai apvtikmai atspindi jų turinį. + 

*Šiuo ženklu žymimos teksto kupiūros. - Red. 

asmenų reikšmingumas, o jų kaip „visuomenės“ būtis, 
praktinių galios santykių padariniais atkreipė į save te- 
orinės sąmonės dėmesį, iškart mąstymui tapo aišku, kad 
apskritai kiekvieną individualų reiškinį apibrėžia tos ne- 
išmatuojamos įtakos, kurios kyla iš žmonių gyvenimo 
aplinkos. Galima teigti, kad ši mintis įgijo ir atgalinę 
reikšmę: greta dabartinės visuomenės ir buvusi visuo- 
menė iškilo kaip substancija, kūrusi, tarsi jūra bangas, 
atskirą egzistenciją; taip, atrodo, buvo įgytas pagrindas, 
vien kurio potencijomis remiantis buvo galima paaiškinti 
tas specifines formas, kuriomis ji kūrė individus. Ši mąs- 
tymo kryptis skatino modernųjį reliatyvizmą, polinkį pa- 
vienius ir substancialius dalykus ištirpdyti sąveikose; in- 
dividas buvo tik ta vieta, kur susimezga socialiniai sai- 
tai, asmenybė - tik specifinis būdas, atskleidžiantis, kaip 
tai įvyksta. Kadangi buvo įsisąmoninta, kad visi žmo- 
gaus veiksmai vyksta visuomenėje ir niekas negali 1š- 
vengti jos įtakos, tai viskas, kas nebuvo mokslas apie 
išorinę gamtą, turėjo būti mokslas apie visuomenę. Šis 
mokslas atrodė esąs visa apimanti sritis, į kurią Įėjo eti- 
ka ir kultūros istorija, nacionalinė ekonomija ir religi- 
jos mokslas, estetika ir demografija, politika ir etnologi- 
Ja, nes šių mokslų objektai realizuojami visuomenės rė- 
muose: taigi mokslas apie žmogų yra mokslas apie vi- 
suomenę. + Tačiau, jei įsigilinsime, toks visų ligšioli- 
nių žinijos sričių suplakimas nesukuria nieko nauja. Tai 
tik reiškia, kad visi istoriniai, psichologiniai, normaty- 
viniai mokslai suverčiami į vieną didelį puodą ir prie jo 
prisegama etiketė: sociologija. Taigi taip įgyjamas tik 
naujas pavadinimas, o visa tai, ką jis žymi, turinio ir 
santykių požiūriu jau yra nusistovėję arba kuriama lig- 
šiolinėse tyrimų srityse. Tas faktas, kad žmogaus mąs- 
tymas ir veikla vyksta visuomenėje ir yra jos apibrėžti, 
nepadaro sociologijos visa apimančiu mokslu apie žmo- 

gų, kaip chemija, botanika ir astronomija netampa psi- 
chologijos turiniu dėl to, kad jų objektai galiausiai tik- 
rumą įgyja tik žmogaus sąmonėje ir priklauso nuo jos 
apibrėžtų sąlygų. 

+ Taigi sociologijos santykį su esamais mokslais ga- 
lima apibūdinti taip: ji yra naujas metodas, pagalbinė 
tyrimo priemonė, kuri leidžia nauju keliu prieiti prie vi- 
sų tų sričių reiškinių. Tačiau sociologijos padėtis iš es- 
mės yra tokia pati, kaip kadaise indukcijos, kuri kaip 
naujas tyrimo principas įsiveržė į visus galimus moks- 
lus, kiekviename iš jų tarsi aklimatizavosi ir pastūmėjo 
JUOS naujai spręsti nusistovėjusius uždavinius. Kaip in- 
dukcija dėl to netapo kokiu nors išskirtiniu arba net vi- 
sa apimančių mokslu, taip iki šiol toks mokslas nėra ir 
sociologija. + 

Tačiau kas tada gali būti tas specifinis ir naujas ob- 
jektas, kurio tyrimas sociologiją padaro savarankišku 
ir apibrėžtu mokslu? Akivaizdu, kad šis sociologijos kaip 
naujo mokslo įteisinimas nėra kokio nors objekto, apie 
kurio buvimą lig šiol nežinota, atradimas. Viskas, ką 
mes paprastai vadiname objektu, yra kompleksas api- 
brežčių ir santykių, iš kurių kiekvienas nurodo daugy- 
bę objektų ir pats gali tapti atskiro mokslo objektu. Kiek- 
vienas mokslas pagrįstas abstrahavimu, nes jis tam tik- 
ro dalyko visumą, kurios kaip vientisos mes negalime 
aprėpti atskiru mokslu, nagrinėja kokiu nors vienu as- 
pektu, taigi tam tikros sąvokos požiūriu. Kiekvienas 
mokslas atsiranda dėl darbo pasidalijimo nulemto daly- 
ko ar dalykų visybės suskaidymo į atskiras kokybes ir 
funkcijas, ir tik po to surandama sąvoka, kuri leidžia 
šias kokybes ir funkcijas atskirti ir visus jų atvejus su- 
vokti pagal metodinį sąryšį kaip būdingus realiems daik- 
tams. + Taigi ir sociologija kaip atskiras mokslas gali 
įgyti savo atskirą objektą tik nubrėždama naują liniją 

faktuose, kurie kaip tokie jau yra gerai žinomi, ir tik 
susiedama su tais faktais lig šiol nevartotą sąvoką, ku- 
ri tokios linijos atskirtą tų faktų aspektą paaiškina kaip 
jiems visiems bendrą ir metodiškai bei moksliškai juos 
vienijantį. + Ir jeigu sociologija gali būti atskiras moks- 
las, tai atitinkamai ir visuomenės sąvoka turi ne vien 
išoriškai susieti tuos reiškinius, socialines istorines duo- 
tybes, bet ir pajungti jas naujai abstrakcijai ir sanklo- 
dai taip, kad tam tikros lig šiol tik kitų įvairių ryšių 
kontekste galiojusios jų apibrėžtys būtų suvoktos kaip 
viena nuo kitos priklausomos ir todėl kaip vieno moks- 
lo objektas. 

Šį požiūrį suformavo tokia visuomenės sąvokos ana- 
lize, kurią galima apibūdinti kaip visuomenės formos ir 
turinio atskyrimą — pabrėžiant tai, kad ši sąvoka čia iš 
tikrųjų yra tik tam tikra alegorija skiriamų elementų 
priešingumui įvardyti; šis priešingumas tikrąja savo 
prasme turi būti suprantamas tiesiogiai, iš anksto ne- 
priskiriant šiam laikinam pavadinimui kokios nors kito- 
kios reikšmės. Čia aš remiuosi plačiausiu, ginčų dėl de- 
finicijų kiek įmanoma išvengiančiu visuomenės vaizdi- 
niu: visuomenė egzistuoja ten, kur esama daugelio indi- 
vidų sąveikos. Ši sąveika visuomet atsiranda iš apibrėž- 
tų paskatų arba dėl apibrėžtų tikslų. Erotiniai, religiniai 
arba bendravimo siekiai, gynimosi ar puolimo, žaidimo 
ar verslo, pagalbos teikimo ar pamokymo tikslai, taip 
pat begalė visokių kitokių tikslų lemia, kad žmogus ben- 
drauja, veikia kitų labui, veikia su kitais ir prieš kitus, 
sieja savo padėtį su kitų žmonių padėtimi, t. y. daro po- 
veikį jiems ir patiria jų poveikį. Šios sąveikos reiškia, 
kad iš tokių individualių paskatų ir tikslų turėtojų ga- 
liausiai susidaro tam tikras vienis, taigi „visuomenė“. + 
Visa tai, kas individuose, visos istorinės tikrovės betar- 
piškai konkrečiuose taškuose, egzistuoja kaip paskata, 

interesas, tikslas, polinkis, psichinė būsena bei judėji- 
mas ir lemia, kad dėl to kitiems daromas ir patiriamas 
kitų poveikis, — tai aš vadinu socialumo (Vergesellschaf- 
tung) turiniu, taigi jo materija. Pati savaime ši medžia- 
ga, kuria užpildytas gyvenimas, tos motyvacijos, kurios 
jį stumia pirmyn, dar nėra socialinės prigimties. Nei ba- 
das ar meilė, nei darbas ar religija, nei technika ar inte- 
lekto funkcijos bei rezultatai, kokie jie yra tiesiogiai ir 
savo grynąja prasme, dar nereiškia socialumo; veikiau 
visa tai sukuria socialumą tik tada, kai izoliuotas indivi- 
dų buvimas greta vienas kito įgyja apibrėžtą buvimo vie- 
nas su kitu ir vienas dėl kito formą, — tokias ryšio for- 
mas apima visuotinė sąveikos sąvoka. Taigi socialumas 
yra be galo įvairiais būdais save realizuojanti forma, ku- 
ria individai, skatinami tų — juslinių arba idealių, mo- 
mentinių arba ilgiau trunkančių, sąmoningų arba nesą- 
moningų, priežastingai sąlygotų arba teleologiškai api- 
brėžtų - interesų, susijungia į tam tikrą vienį 1r kuria 
jie įgyvendina šiuos interesus. 

Kiekvieno esamo socialinio reiškinio turinys ir visuo- 
meninė forma sudaro tam tikrą vieningą realybę, ir so- 
cialinė forma čia lygiai taip pat negali įgyti nuo turinio 
nepriklausomo egzistavimo, kaip erdvinė forma negali eg- 
zistuoti be materijos, kurios forma ji yra. Tai veikiau yra 
du iš tikrųjų neatskiriami bet kokios socialinės būties ir 
bet kokio socialinio vyksmo elementai: interesas, tikslas, 
motyvas ir individų sąveikos forma arba būdas, kuriuo ir 
kuriame tas turinys tampa visuomenine tikrove. 

Akivaizdu, kad tokie minėtieji sąveikos būdai ir yra 
tai, kas „visuomenę“ pradine šio žodžio reikšme padaro 
tikrąja visuomene. Koks nors žmonių skaičius vien dėl 
to, kad juos sieja koks nors vienaip ar kitaip dalykiškai 
apibrėžtas arba individualiai jiems poveikį darantis gy- 
venimo turinys, dar nėra visuomenė; tiktai tuo atveju, 

kai šio turinio gyvybingumas įgyja savitarpio įtakos for- 
mą, kai esama vieno individo poveikio — tiesioginio ar- 
ba trečiojo asmens perduoto —- kitam, tik tada iš žmo- 
nių grynai erdvinių „vienas greta kito“ arba ir laikinių 
„vienas po kito“ ryšių susidaro visuomenė. Taigi jeigu 
gali būti mokslas, kurio objektas yra visuomenė ir nie- 
kas kita, tai jis turi tirti tik šias sąveikas, šiuos socia- 
lumo būdus 1r formas. Juk visa kita, kas dar gali būti 
„visuomenėje“, kas per ją ir jos rėmuose realizuojama, 
yra ne pati visuomenė, o tik toks turinys, kuris šią for- 
mą arba kurį ši koegzistencijos forma sukuria ir kuris 
tik kartu su ja yra tas realus darinys, vadinamas „vi- 
suomene“ platesne ir įprastine prasme. Tai, kad šie abu 
iš tikrųjų neatskiriamai susiję veiksniai mokslinėje 
abstrakcijoje atskiriami, kad sąveikos arba socialumo 
formos suvokiamos jas mintimis atsiejus nuo tų turi- 
nių, kuriuos tik tos formos padaro visuomeniniais turi- 
niais, ir metodiškai traktuojamos vieningu moksliniu 
požiūriu, — tik tai, man atrodo, yra vienintelė galimybė 
pagrįsti specialų mokslą apie visuomenę kaip tokią. Jis 
leidžia faktus, kuriuos mes vadiname visuomenine is- 
torine realybe, iš tikrųjų projektuoti grynai visuome- 
nes plotmėje. 

+ Ta pati socialumo forma gali jungtis su visiškai 
skirtingu turiniu, su visiškai skirtingais tikslais, ir at- 
virkščiai, to paties turinio intereso laikmenomis (Trūger) 
arba įgyvendinimo būdais gali tapti visiškai skirtingos 
socialumo formos - lygiai kaip tos pačios geometrinės 
formos aptinkamos skirtingiausiose materijose arba ta 
pati materija įgyja skirtingiausias erdvines formas; toks 
pat santykis yra tarp loginių formų ir materialių pažini- 
mo turinių. 

+ Visuomenės grupėse, kurios savo tikslais ir visu 
savo reikšmingumu labai skiriasi, mes vis dėlto susidu- 

riame su vienodais formaliais individų elgesio vieno su 
kitu būdais. Pajungimas (Uberordnung) ir pavaldumas 
(Unterordnung), konkurencija, mėgdžiojimas, darbo pa- 
sidalijimas, partijų kūrimas, atstovavimas, vidinis susi- 
telkimas bei kartu išorinis atsiribojimas ir daugybė pa- 
našių dalykų aptinkami politinėje visuomenėje 1r religi- 
nėje bendruomenėje, sąmokslininkų susivienijime ir ūki- 
nėje bendrijoje, meno mokykloje ir šeimoje. Tokie pat 
įvairūs yra ir tie interesai, kurie apskritai skatina šį so- 
cialumą, tačiau formos, kuriomis jie įgyvendinami, gali 
būti tos pačios. Ir atvirkščiai: to paties turinio interesas 
gali reikštis labai skirtingomis socialumo formomis, pa- 
vyzdžiui, ūkinį interesą gali realizuoti ir konkurencija, 
ir planinga gamintojų organizacija, tai užsidarymas nuo 
kitų ūkinių grupių, tai prisijungimas prie jų; religiniams 
gyvenimo interesams, kurie savo turiniu išlieka tokie 
patys, vienąsyk reikalinga laisvę suteikianti bendruome- 
nės forma, kitąsyk — centralizuota jos forma; interesai, 
kurie yra lyčių santykių pagrindas, patenkinami sunkiai 
apžvelgiama šeimos formų įvairove; pedagoginis intere- 
sas lemia čia liberalias mokytojo ir mokinio santykių 
formas, čia despotiškas, čia individualistinę mokytojo ir 
pavienių mokinių, čia labiau kolektyvistinę mokytojo ir 
visų mokinių sąveiką. Taigi kaip forma, kuria realizuo- 
jami skirtingi turiniai, gali būti ta pati, taip nekintama 
gali būti ir medžiaga, o individai, su kuriais ta medžiaga 
susijusi, gali veikti tarpusavyje įvairiausiomis formomis; 
todėl faktai, nors realiai jų medžiaga 1r forma sudaro 
neišardomą socialinio gyvenimo vienį, įteisina sociolo- 
ginę problemą, kuri reikalauja surasti, sistemingai su- 
klasifikuoti, psichologiškai pagrįsti grynąsias socialumo 
formas ir ištirti jų istorinę raidą. 

+ Sociologija priklauso prie tokių mokslų, kurių spe- 
cializuotą pobūdį sudaro ne tai, kad jų objektą apima 

aukštesnė bendroji sąvoka (kaip klasikinės filologijos ir 
germanistikos, optikos 1r akustikos), o tai, kad jie į tam 
tikrą bendrą objektų sritį žvelgia savitu požiūriu. Ne jos 
objektas, o jos traktavimo būdas, savitas jos atliekamas 
abstrahavimas skiria ją nuo kitų istorinių ir socialinių 
mokslų. 

Visuomenės sąvoka apima dvi reikšmes, kurios moks- 
liškai nagrinėjant turi būti griežtai skiriamos viena nuo 
kitos. Viena vertus, visuomenė yra socializuotų indivi- 
dų kompleksas, visuomeniškai įforminta žmogiškoji me- 
džiaga, — tokia yra visa istorinė tikrove. Tačiau, antra 
vertus, „visuomenė“ taip pat yra tų santykių formų, dėl 
kurių individai kaip tik ir yra visuomenė pirmąja pras- 
me, suma. Antai „rutuliu“ mes vadiname apibrėžtos for- 
mos materiją, bet po to taip mes vadiname, jau matema- 
tine prasme, vien pavidalą arba formą, kurią įgijusi gry- 
noji materija gali virsti rutuliu pirmąja prasme. Jeigu 
mes kalbame apie visuomenės mokslus ta pirmąja reikš- 
me, tai jų objektas yra viskas, kas vyksta visuomenėje 
ir Su visuomene; 0 visuomenės mokslo antrąja reikšme 
objektas yra jėgos, santykiai ir formos, lemiančios žmo- 
nių socialumą, taigi sudarančios „visuomenę“ sensu stric- 
tissimo*, - ir šito, savaime aišku, nepakeičia ta aplinky- 
bė, kad socialumo turinys, jo materialių tikslų ir intere- 
sų specifinės atmainos dažnai arba visada skiriasi savo 
specialiomis formomis. + 

Einant tuo keliu, pirmiausia reikia suvokti, kas vi- 
suomenėje tikrai yra „visuomenė“, kaip geometrija pir- 
miausia apibrėžia, kas erdviniuose daiktuose tikrai yra 
Jų erdviškumas. Taigi sociologijos kaip mokslo apie žmo- 


*Tiksliausia prasme (lot.). (Čia ir toliau žvaigždutėmis žymimos 
vertejo pastabos. — Red.) 

nijos, kuri dar ir daugybe kitų atžvilgių gali būti moks- 
lo objektas, visuomeninę būtį santykis su kitais specia- 
liaisiais mokslais yra toks, koks yra fizikos ir chemijos 
mokslų, nagrinėjančių materiją, santykis su geometri- 
ja: pastaroji nagrinėja formas, kuriomis materija ap- 
skritai tampa empiriniais kūnais, formas, kurios, žino- 
ma, pačios savaime egzistuoja tik kaip abstrakcija, ly- 
giai kaip ir socialumo formos. Ir geometrija, ir sociolo- 
gija tuos turinius, kuriuos išreiškia jų formos, arba vi- 
suminius reiškinius, kurių gryną formą jos nagrinėja, 
palieka tyrinėti kitiems mokslams. Vargu ar reikia aiš- 
kinti, kad ši analogija su geometrija čia pravarti tik 
tiek, kiek ji gali padėti paaiškinti principinę sociologi- 
Jos problemą. Pirmiausia geometrija turi tą pranašu- 
mą, kad jos srityje mes turime reikalą su labai papras- 
tais dariniais, į kuriuos gali būti redukuotos sudėtin- 
gesnės figūros; todėl čia iš palyginti nedaugelio pagrin- 
dinių apibrėžčių galima konstruoti visus galimus pavi- 
dalus. Tačiau tikėtis kad ir apytikriai redukuoti socia- 
lumo formas į paprastus jų elementus bent jau arti- 
miausiu metu neįmanoma. Todėl sociologinės formos, 
kad jos galėtų būti bent šiek tiek apibrėžtos, galioja tik 
palyginti mažai reiškinių grupei. Taigi, pavyzdžiui, jei 
pasakome, kad pajungimas ir pavaldumas yra tokios 
formos, kurias galima aptikti beveik kiekvienoje žmo- 
nių socialumo srityje, tai toks bendras žinojimas mums 
ne ką teduoda. Juk vis tiek būtina gilintis į atskirus 
pajungimo ir pavaldumo būdus, į specialias jų įgyven- 
dinimo formas, ir tokia apibrėžčių daugybė, žinoma, ne- 
gali neapriboti jų galiojimo srities. 

Aš palieku čia + neatsakytą klausimą, ar būna absoliu- 
tus formų vienodumas esant skirtingam turiniui. Apytik- 
ris vienodumas, pastebimas esant labai įvaimoms matenia- 
lioms aplinkybėms, — ir atvirkščiai, — yra pakankamas 

pagrindas teigti, kad iš principo tai įmanoma; o tai, kad 
tas vienodumas nėra visiškas, kartu rodo istorinio ir psi- 
chinio vyksmo su jo ne visai racionalizuojamais svyravi- 
mais ir komplikuotumu savitumą; jis aiškiai skiriasi nuo 
geometrijos, gebančios savo sąvokai pavaldžias formas 
absoliučiai išgryninti ir atsieti nuo jų realizacijos mate- 
rijoje. Be to, nereikia išleisti iš akių, kad šis sąveikos 
būdų vienodumas, kai žmogiškoji ir dalykinė medžiaga 
įvairiai skiriasi, ir vice versa“*, iš pradžių tėra pagalbinė 
priemonė, įgalinanti atskiruose bendruose reiškiniuose 
realizuoti ir įteisinti mokslinį formos 1r turinio atskyri- 
mą. Metodiškai tokio tikslo būtų galima siekti net ir ta- 
da, kai faktinės aplinkybės apskritai padaro negalimą 
indukcinį metodą, leidžiantį vienodus dalykus iškristali- 
zuoti iš skirtingų, lygiai kaip geometrinė kokio nors kū- 
no erdvinės formos abstrakcija galėtų būti pagrįsta net 
1r tuo atveju, jeigu tokios formos kūnas faktiškai pasau- 
lyje būtų vienintelis. + 

Čia reikia prisiimti nuodėmę ir paminėti intuityvų 
metodą, — kad ir atsisakant spekuliatyvios metafizinės 
intuicijos, — tą specifinį žvilgsnio nukreipimą, kuriuo re- 
alizuojamas tas atskyrimas ir kurio, kol dar nėra sąvo- 
komis išreiškiamų 1r patikimų metodų jam įtvirtinti, ga- 
lima pamokyti tik pateikiant pavyzdžius. + Į istorinius 
reiškinius apskritai galima žvelgti trimis principiniais 
požiūriais: kaip į individualias egzistencijas, kurios yra 
realios būsenų laikmenos; kaip į formalias sąveikos for- 
mas, kurios, žinoma, taip pat reiškiasi per individualias 
egzistencijas, tačiau dabar jos traktuojamos ne jų pačių 
požiūriu, 0 jų bendrumo, buvimo vienas su kitu ir vie- 
nas dėl kito požiūriu; ir kaip į sąvokomis suformuluoja- 


*Atvirkščiai, priešingai (lot.). 

mus būsenų ir įvykių turinius, kur dabar klausiama ne 
apie jų laikmenas arba jų santykius, o apie grynai daly- 
kinę jų reikšmę, apie ūkį ir techniką, meną ir mokslą. 
teisės normas ir jausminio gyvenimo dalykus. + 

Čia pasiūlytų tos problemų srities, kuri sukuriama iš- 
skiriant socialinės sąveikos formas iš visuminio visuome- 
nės reiškinio, tyrinėjimų dalys jau, taip sakant, kiekybiš- 
kai yra anapus paprastai sociologiniais laikomų uždavi- 
nių. Jeigu mes keliame minėtąjį klausimą apie individų 
savitarpio poveikius, kurių suma sudaro tą susitelkimą į 
visuomenę, tai kartu iškyla eilė, netgi, galima sakyti, ai- 
bė tokių santykių formų, kurios lig šiol į visuomenės moks- 
lą arba apskritai nebuvo įtraukiamos, arba buvo įtraukia- 
mos neatsižvelgiant į jų principinę ir gyvybinę reikšmę. 
Paprastai sociologija iš esmės apsiriboja tais visuomeni- 
niais reiškiniais, kuriuose sąveikos jėgos jau yra išsikris- 
talizavusios iš jų tiesioginių laikmenų bent į idealius vie- 
nius. Valstybės ir amatų susivienijimai, dvasininkija ir 
šeimos formos, ūkio sanklodos ir karyba, galdijos ir ben- 
druomenės, klasių susidarymas ir industrinis darbo pasi- 
dalijimas - šie ir panašūs dideli organai ir sistemos, atro- 
do, sudaro visuomenę ir užpildo mokslo apie ją barą. 
Akivaizdu, kad kuo didesnė, reikšmingesnė ir stipriau do- 
minuojanti yra kokia nors socialinė interesų sritis Ir vei- 
kimo kryptis, tuo anksčiau tiesioginis, tarpindividualus 
gyvenimas ir veikimas virsta objektyviu dariniu, įgyja abst- 
rakčią egzistenciją anapus atskirų 1r pirminių procesų. 
Tačiau čia reikalingas vienas dviem atžvilgiais svarbus 
papildymas. Be anų gerai matomų, dėl savo masto ir iš- 
orinės svarbos visur įsiskverbusių reiškinių, tarp žmonių 
dar esama begalinio skaičiaus smulkesnių, atskirais at- 
vejais menkareikšmių santykių ir sąveikos formų, ku- 
rios iš tokių atskirų atvejų virsta neaprėpiama mase 
ir, įsiveržusios tarp stambesnių, taip sakant, oficialių 


FORMALIOJI SOCIOLOGIJA 


socialinių formų, sukuria visuomenę tokią, kokią mes ją 
pažįstame. Apsiribojimas vien anomis formomis gali būti 
palygintas su ankstesniuoju mokslu apie vidinį žmogaus 
kūną; šis mokslas apsiribojo didžiaisiais, daugmaž apra- 
šytais organais - širdimi, kepenimis, plaučiais, skrandžiu 
ir t. t. — ir nekreipė dėmesio į begalę plačiau nežinomų 
arba menkai ištirtų audinių, be kurių tie didesnieji orga- 
nai niekaip nesudarytų gyvo kūno. Iš minėtojo pobūdžio 
darinių, kurie yra įprastinis visuomenės mokslo objek- 
tas, dar anaiptol negali susidaryti tikras, patyrimo atspin- 
dimas visuomenės gyvenimas; be daugybės įsiterpiančių 
atskirų mažesnio masto sintezių, kurioms daugiausia tu- 
ri būti skirti šioje knygoje dėstomi tyrimai, tas gyveni- 
mas suskiltų į daugelį viena nuo kitos atitrūkusių siste- 
mų. Mokslinį tokių smulkių socialinių formų fiksavimą 
apsunkina tas pats dalykas, dėl kurio jos yra be galo svar- 
bios gilesniam visuomenės supratimui: tai, kad jos dar 
nėra susiklosčiusios į tvirtus antindividualius darinius, o 
tars1 parodo visuomenę in statu nascendi* — žinoma, ne 
apskritai jos pirminę, istoriškai nepažinią pradžią, bet ją 
tokią, kokia ji yra kiekvieną dieną ir kiekvieną valandą; 
tarp Žmonių nuolatos užsimezga, išyra ir vėl iš naujo už- 
simezga socialinis ryšys, individus susieja amžinas tekė- 
jimas ir pulsavimas, net ir ten, kur tai nepakyla iki tikro- 
sios organizacijos formų. Čia mes turime reikalą tarsi su 
mikroskopiniais molekuliniais procesais žmogaus kūne, 
tačiau jie yra tikras vyksmas, kuris susijungia arba hi- 
postazuojasi į tuos makroskopinius, tvirtus vienius ir sis- 
temas. Žmonės žiūri vienas į kitą ir jie pavydi vienas ki- 
tam; jie rašo vienas kitam laiškus arba kartu pietauja; jie 
vienas kitam jaučia simpatiją arba antipatiją visai nepri- 


*Atsiradimo metu, užuomazgos stadijoje (Iot.). 

klausomai nuo kokių nors apčiuopiamų interesų; dėkin- 
gumas už altruistinį elgesį yra tolesnius žmonių poelgius 
lemiantis ryšys; žmonės vienas kitą klausia kelio 1r vie- 
nas dėl kito rengiasi ir puošiasi, — visi tie tūkstančiai nuo 
asmens prie asmens nusidriekiančių momentinių arba il- 
giau trunkančių, sąmoningų arba nesąmoningų, išblės- 
tančių arba pėdsakus paliekančių santykių, iš kurių mes 
visiškai atsitiktinai parinkome šiuos pavyzdžius, susieja 
mus nuolatiniu ryšiu. Kiekvieną akimirką verpiamos to- 
kios gijos gali nutrūkti, vėl susimegzti, būti pakeistos ki- 
tomis, su kitomis susipinti. Tai ir yra tos tik psichologi- 
nei mMikroskopijai prieinamos visuomenės atomų sąvei- 
kos, kurios lemia tokio aiškaus ir tokio mįslingo visuo- 
menės gyvenimo visą tvirtumą ir elastingumą, visą mar- 
gumą ir vienodumą. Taigi begalinės daugybės ir be galo 
mažų poveikių principą, jau įrodžiusį savo efektyvumą 
sukcesyvius reiškinius analizuojančiuose moksluose - ge- 
ologijoje, biologinėje vystymosi teorijoje, istorijoje, rei- 
kėjo pmtaikyti ir vienalaikiams visuomenės reiškiniams. 
Kaip be galo maži žingsniai sukuria istorijos vienio sąry- 
šį, taip nežymios asmenų savitarpio sąveikos sukuria vi- 
suomenės vienio sąryšį. Iš to, kas nuolatos vyksta fizinių 
1r sielų sąlyčių atveju, savitarpio jaudulių, sukeliamų ma- 
lonumo ir kančios, kalbėjimo ir tylėjimo, bendro ir anta- 
gonistinio suinteresuotumo atveju, — kaip tik 1š to pir- 
miausia 1r susideda nuostabus visuomenės patvarumas, 
jos gyvenimo fliuktuacija, kai jos elementai nuolatos pa- 
siekia pusiausvyrą, ją praranda, vėl įgyja naują pusiau- 
svyrą. Gali būti, kad toks pažinimas visuomenės mokslui 
suteiks tai, ką organinės gyvybės mokslams davė mikro- 
skopijos pradžia. Lig tol tyrinėjimas apsiribojo dideliais, 
aiškiai skirtingais kūno organais, kurių formos ir funkci- 
jų skirtybės buvo visiškai akivaizdžios, o dabar gyvybės pro- 
cesas iškilo kaip susietas su mažiausiomis laikmenomis, 

ląstelėmis, ir kaip sutampantis su begalinėmis ir nenu- 
trūkstamomis jų tarpusavio sąveikomis. Tai, kaip jos vie- 
na kitą palaiko arba naikina, asimiliuojasi arba daro che- 
minį poveikį viena kitai, pirmiausia ir leidžia pamažu 
įžvelgti, kaip kūnas įgyja savo formą, ją išlaiko arba kei- 
čia. Didieji organai, kuriuose šie fundamentalūs gyvybės 
elementai ir jų sąveikos susitelkia į makroskopiškai su- 
vokiamus specifinius darinius ir funkcijas, niekaip nega- 
lėtų padėti suprasti gyvybės sąryšio, jeigu ta daugybė tarp 
mažiausių elementų vykstančių procesų, kuriuos tarsi su- 
vienija makroskopiniai procesai, neatsiskleistų kaip tik- 
ra, fundamentali gyvybė. + 

Tačiau kaip tik dėl šio posūkio čia sumanyti tyri- 
mai, atrodo, turėtų būti ne kas kita, kaip psichologijos, 
geriausiu atveju socialinės psichologijos skyrius. Juk 
nėra abejonės, kad visų visuomeninių procesų ir ins- 
tinktų buveinė yra siela, kad socialumas yra psichinis 
fenomenas ir kad jis savo fundamentaliam faktui - jog 
elementų daugis virsta vieniu - kūniškajame pasauly- 
Je neturi jokio analogo, nes šiame pasaulyje visi daik- 
ta1 yra pasmerkti neįveikiamam erdviniam išoriškumui 
vienas kito atžvilgiu. Jeigu mes kokį nors išorinį vyks- 
mą pavadintume socialiniu, tai būtų tik marionečių žai- 
dimas, ne ką geriau suprantamas ir ne daugiau pra- 
smės turintis kaip debesų susiplakimas arba medžio šakų 
augimas vienos iš kitos, — šito, savaime suprantama, 
neišvengsime, jeigu sielos motyvacijų, jausmų, minčių, 
poreikių nepripažinsime esant ne tik tų išoriškumų laik- 
menomis, bet ir jų esme bei vieninteliu mums tikrai 
svarbiu dalyku. Taigi priežastinis kokio nors socialinio 
vyksmo supratimas iš tikrųjų būtų įgyjamas tada, jei 
psichologinės nuostatos ir jų išskleidimas pagal „psi- 
chologinius dėsnius“ — kad ir kokia problemiška mums 
būtų jų sąvoka —- leistų mums tobulai dedukuoti šiuos 

įvykius. Taip pat nėra jokios abejonės, kad mūsų įgyja- 
mi istorinės visuomeninės esaties suvokimai yra ne kas 
kita, kaip psichinės grandys, kurias mes sukabiname 
vadovaudamiesi instinktyvia ar metodiška psichologija 
1r sukuriame vidinį įtikimumą, kalbamosios raidos psi- 
chinio būtinumo jausmą. Šiuo atžvilgiu kiekviena isto- 
rija, kiekvienas socialinės būsenos atvaizdavimas yra 
psichologinio žinojimo realizavimas. Tačiau ypač dide- 
le metodinę svarbą ir kartu lemiamą reikšmę dvasios 
mokslų apskritai principams turi tai, kad mokslinis psi- 
chinių faktų traktavimas nebūtinai turi būti psicholo- 
gija; net ir ten, kur mes nuolatos naudojamės psicholo- 
ginėmis taisyklėmis ir žiniomis, kur kiekvieną atskirą 
faktą galima paaiškinti tik psichologiškai, kaip yra so- 
ciologijoje, — net ir ten šio aiškinimo prasmė ir tikslas 
turi būti sutelkti ne išimtinai į psichologiją, t. y. ne į 
psichinio proceso dėsnį, nors galbūt tik šiame procese 
gali glūdėti apibrėžtas turinys, bet į patį šį turinį ir jo 
konfigūracijas. + Šiaip ar taip, specifinis mokslinis tiks- 
las gali visiškai neatsižvelgti į šį psichinį procesą kaip 
tokį 1r savaime nagrinėti, skaidyti ir sieti jo turinius, 
kokie jie aprėpiami socialumo sąvoka. Pavyzdžiui, ga- 
lima nustatyti, jog stipresniojo ir silpnesniojo santykis, 
kuris turi primus inter pares* formą, paprastai krypsta 
į tai, kad įsigali absoliuti stipresniojo valdžia ir lygybės 
momentas pamažu išnyksta. Ir nors istorinėje tikrovė- 
je tai vra psichinis procesas, dabar sociologiniu požiū- 
riu mus domina vien tai, kaip čia išsidėsto skirtingos 
pajungimo ir pavaldumo stadijos, kokiu mastu paval- 
dumas, pasireiškiantis vienuose apibrėžtuose santy- 
kiuose, dera su lygybe kituose santykiuose ir kokiu 


*Pirmasis tarp lygių (lot.). 

mastu įgyjamas pranašumas pastaruosius santykius vi- 
siškai panaikina; arba ryšio, kooperacijos galimybės 
klausimas: kokioje, ankstesnėje ar vėlesnėje, stadijoje 
ji yra labiau išsiplėtojusi ir t. t. Arba galima nustatyti, 
kad priešiškumas yra aršiausias tada, kai išauga iš anks- 
tesnio ar dar kaip nors juntamo bendrumo ir savitarpio 
priklausomybės, kaip karščiausia neapykanta būna ta, 
kuri įsiliepsnoja tarp kraujo giminyste susietų žmonių. 
Tokius dalykus kaip apibrėžtus vyksmus galima paaiš- 
kinti, net ir apibūdinti tik psichologiškai. Tačiau trak- 
tuojant juos kaip sociologines formas svarbios yra ne 
pačios kiekviename iš dviejų individų tekančios psichi- 
nės sekos, o jų abiejų priklausymo susijungimo ir išsi- 
skyrimo kategorijai sinopsis; kiek dviejų individų arba 
grupių santykis gali apimti priešiškumą ir savitarpio 
priklausomybę, kad visumai būtų suteiktas pastarosios 
atspalvis arba ji įgytų pirmojo atspalvį; kokios savitar- 
pio priklausomybės rūšys kaip prisiminimas arba ne- 
įveikiamas instinktas suteikia priemonių nuožmesniam, 
giliau žeidžiančiam kenkimui negu tuo atveju, kai sve- 
timumas egzistavo nuo pat pradžių; trumpai tariant, 
sociologiniu požiūriu mus domina, kaip tas stebinys ga- 
li būti pavaizduotas kaip žmonių santykių formų reali- 
zavimas, kokią specifinę sociologinių kategorijų kom- 
binaciją jis išreiškia, — štai kas tuo požiūriu yra svarbu, 
nors singuliarus arba tipinis paties vyksmo aprašymas 
visuomet gali būti tik psichologinis. + 

Nors socialumo kaip tokio teorija, jeigu mes ją skir- 
s1me nuo visų socialinių mokslų, kuriuos apibrėžia ypa- 
tingas visuomeninio gyvenimo turinys, iškyla kaip vie- 
nintelis mokslas, kuris tiesiogiai gali pretenduoti į vi- 
suomenės mokslo pavadinimą, tačiau, aišku, šiuo at- 
veju svarbu ne šio pavadinimo suteikimas, o to naujo 
atskirų problemų komplekso suradimas. Ginčas dėl to, 

ką iš tikrųjų reiškia sociologija, kai kalbama tik apie 
šio pavadinimo priskyrimą jau esamų arba sprendžia- 
mų uždavinių visumai, man atrodo visiškai nereikš- 
mingas. O jeigu vis dėlto šiam uždavinių visetui pa- 
renkamas sociologijos pavadinimas manant, kad tik 
jam visiškai tinka sociologijos sąvoka, tai šitai dar rei- 
kia pagrįsti. Mat egzistuoja dar kita problemų grupė, 
kuri akivaizdžiai ne mažiau nei pirmoji peržengia tu- 
rinio atžvilgiu apibrėžtų visuomenės mokslų ribas ir 
siekia įgyti supratimą apie visuomenę kaip tokią ir 
kaip visumą. 

Kaip ir kiekvieną kitą tikslųjį, tiesiogiai suprasti esa- 
mybę siekiantį mokslą, socialinį mokslą irgi riboja dvi 
filosofinės sritys. Pirmoji apima specialių tyrimų sąly- 
gas, pagrindines sąvokas ir postulatus, kurie pačiuose 
šiuose tyrimuose niekaip negali būti sutvarkyti, nes jie 
veikiau yra šių tyrimų pagrindas; antrojoje šie specia- 
lūs tyrimai įgyja užbaigtumą bei sąryšį ir susiejami su 
klausimais bei sąvokomis, kurioms nėra vietos patyri- 
me ir tiesioginiame objektiniame pažinime. Pirmoji yra 
pažinimo teorija, antroji — atskirų probleminių sričių 
metafizika. Pastaroji iš tikrųjų apima dvi problemas, 
kurių paprastai realus mąstymas vis dėlto pagrįstai ne- 
skiria: nepasitenkinimas fragmentišku atskirų pažini- 
mų pobūdžiu, ankstyvu dalykinių konstatavimų ir įro- 
dymų sekų užbaigimu skatina šiuos trūkumus kompen- 
suoti spekuliacijos priemonėmis; kartu pastarosios tin- 
ka paraleliniam poreikiui tenkinti — tų atskirų dalių 
sąryšio stoką ir savitarpio svetimumą kompensuoti vi- 
suminio vaizdo vienybe. Greta šios į pažinimo laipsnį 
orientuotos metafizinės funkcijos yra kita funkcija, ku- 
ri susijusi su kita esaties dimensija ir kurios turinys — 
metafizinė reikšmė: mes išreiškiame ją kaip prasmę arba 
tikslą, kaip už reliatyvių reiškinių slypinčią absoliučią sub- 

stanciją, taip pat kaip vertingumą arba religinę reikš- 
me. Visuomenės atžvilgiu šie dvasinio pobūdžio klausi- 
mai gali būti tokie: ar visuomenė yra Žmogaus egzis- 
tencijos tikslas, ar tik individo priemonė? Gal ji indivi- 
dui yra netgi ne priemonė, o atvirkščiai — kliūtis? Ar 
jos vertingumą sudaro jos funkcionalus egzistavimas, 
ar tai, kad ji sukuria objektyviąją dvasią, ar tos etinės 
savybės, kurias ji įdiegia individams? Ar tipinėse visuo- 
menės raidos stadijose išryškėja kosminė analogija, tai- 
gi ar socialiniai žmonių santykiai paklūsta visuotinei, 
nors savaime nepasireiškiančiai, bet visus reiškinius 
pagrindžiančiai formai arba ritmui, kurie nukreipia ir 
materialių faktų potencijas? Ar visuminiai dariniai ap- 
skritai gali turėti metafizinę religinę reikšmę, ar, prie- 
šingai, pastaroji sietina tik su individualiomis sielomis? 
Tačiau man atrodo, kad šie ir daugybė panašaus po- 
būdžio klausimų stokoja to kategorinio savarankišku- 
mo, to objekto ir metodo nepakartojamo santykio, kuris 
galėtų įteisinti sociologiją kaip tokį naują mokslą, kuris 
prilygtų jau esamiems mokslams. Juk visi jie yra tie- 
siog filosofiniai klausimai, o tai, kad jų objektas yra vi- 
suomenė, reiškia tik jau turimo pažinimo būdo 1r tam 
tikros jo struktūros išplėtimą į tolesnę sritį. Galima filo- 
sofiją apskritai pripažinti mokslu ar nepripažinti, tačiau 
visuomenės filosofija neturi jokio teisėto pagrindo kon- 
stituodamasi į atskirą sociologijos mokslą išvengti pri- 
klausymo filosofijai apskritai privalumų ir trūkumų. 
Ne kitaip yra ir su to tipo filosofinėmis problemo- 
mis, kurios, kitaip negu ankstesnės, netraktuoja visuo- 
menės kaip prielaidos, o veikiau kelia pačios visuome- 
nės prielaidų klausimą — ne istorine prasme, kai turi 
būti apibūdinamas kokios nors atskiros visuomenės 
tapsmas arba tos fizinės ir antropologinės sąlygos, ku- 
rių pagrindu gali atsirasti visuomenė. Be to, čia turi- 

mos galvoje ne atskiros paskatos, kurios jų subjektą, 
kai jis susiduria su kitais subjektais, skatina sąveikoms, 
kurių būdus aprašo sociologija. Čia kalbama apie kit- 
ką: Jeigu esama tokio subjekto, tai kokios prielaidos 
būti visuomenine būtybe glūdi jo sąmonėje? Anose da- 
lyse savaime dar nėra visuomenės, o sąveikos formose 
visuomenė jau yra, - kokios tada yra tos vidinės ir prin- 
cipinės sąlygos, kurių pagrindu tokiomis paskatomis dis- 
ponuojantys individai apskritai gali sukurti visuome- 
nę, kas yra tas a priori, kuris padaro galimą ir formuo- 
ja empirinę atskiro individo kaip visuomeninės būty- 
bės struktūrą? Kaip yra galimi ne tik empiriškai susi- 
darantys atskiri pavidalai, kuriuos apima bendra visuo- 
menės sąvoka, bet ir apskritai visuomenė kaip objek- 
tyvi subjektyvių sielų forma? 


Problemos ekskursas: 
kaip galima visuomenė? 


Kantas tik todel galėjo suformuluoti fundamentalų sa- 
vo filosofijos klausimą „Kaip yra galima gamta““ ir atsa- 
kyti į jį, kad jam gamta buvo ne kas kita, o gamtos vaiz- 
dinys. Tai reiškia ne vien kad „pasaulis yra mano vaizdi- 
nys“, taigi kad apie gamtą mes galime kalbėti tik tiek, 
kiek ji yra mūsų sąmonės turinys, tai, be to, dar reiškia, 
kad tai, ką mes vadiname gamta, yra savitas budas, ku- 
riuo mūsų intelektas susieja, tvarko ir formuoja jusli- 
nius pojūčius. + 

Tai perša mintį, kad apriorinių sąlygų, kurios yra vi- 
suomenės galimumo pagrindas, klausimas traktuotinas 
analogiškai. Juk ir čia yra individualus elementai, kurie, 
kaip tr jusliniai pojūčiai, irgi tam tikra prasme visuomet 
lieka išoriniai vienas kito atžvilgiu, 0 jų sintezę, suku- 

riančią visuomenės vienį, įvykdo sąmonės procesas, ku- 
ris individualią atskiro elemento būtį pagal apibrėžtas 
taisykles susieja su kitų elementų būtimi į apibrėžtas for- 
mas. Tačiau lemiamas visuomenės vienio skirtumas, pa- 
lyginti su gamtos vieniu, yra tas, kad pastarasis - pagal 
čia postuluojamą kantiškąjį požiūrį - realizuojamas vien 
stebinčiajame subjekte, sukuriamas vien jo ir iš savaime 
nesusietų juslinių elementų, 0 visuomeninis vienis iš sa- 
vo elementų, kadangi jie yra sąmoningi tr aktyviai daly- 
vauja sintezėje, sukuriamas be niekur nieko, ir tam ne- 
reikia jokio stebetojo. + 

Daiktai gamtoje yra tolimesni vienas kitam negu sie- 
los; žmonių vienybė vienų su kitais, pasireiškianti supra- 
timu, meile, bendru darbu, vykstančiu erdviniame pa- 
saulyje, kuriame kiekviena butybeė užima savo, su jokia 
kita būtybe nesidalijamą vietą, apskritai neturi jokio ana- 
logo. + Antai koks nors žmonių skaičius realiai yra daug 
didesnio, o idealiai daug mažesnio masto vienis, negu 
kad stalas, kėdes, sofa, kilimas ir veidrodis sudaro „kam- 
bario apstatymą“ arba upelis, pieva, medžiai, namas yra 
„Zamtovaizdis“ ar paveiksle - „atvaizdas“. Visuomenė vi- 
sai kita prasme negu išorinis pasaulis yra „mano vaizdi- 
nys“, t. y. kitaip susijusi su sąmonės aktyvumu. Juk kita 
siela man yra tokia pat reali kaip ir aš pats, ir šis realu- 
mas labai skiriasi nuo materialaus daikto realumo. Kai 
Kantas primygtinai teigia, kad erdviniams objektams bū- 
dingas visai toks pat tikrumas kaip ir mano paties egzis- 
tencijai, tai tokiomis egzistencijomis čia gali būti laikomi 
tik atskiri mano subjektyvaus gyvenimo turiniai; juk vaiz- 
duotės apskritai pagrindas, Aš buvimo jausmas išlaiko 
tokį patvarumą ir tvirtumą, kokio negali pasiekti joks at- 
skiras išorinio materialaus daikto vaizdinys. Tačiau kaip 
tik tokį tikrumą pagrįstai ar nepagrįstai mums turi ir Tu 
faktas, ir šio tikrumo priežastis ar padarinys yra tai, kad 

mes jaučiame Tu kaip kažką nepriklausomą nuo mūsų 
vaizdinio, kaip kažką, kas lygiai taip pat yra sau kaip ir 
mūsų pačių egzistencija. Kad šitas kito buvimas sau 
mums vis dėlto nekliudo padaryti jį savo vaizdiniu, kad 
šis kažkas, kas negali ištirpti mūsų vaizduotėje, vis delto 
tampa šios vaizduotės turiniu, taigi jos produktu, - tai ir 
yra giliausia socialumo psichologinė ir gnoseologine sche- 
ma tr problema. + Tokiomis aplinkybėmis klausimas 
„Kaip galima visuomenė?“ turi visiškai kitą metodinę pras- 
mę negu klausimas „Kaip galima gamta““. Juk į pastarą- 
Jį klausimą atsako tos pažinimo formos, kuriomis sub- 
jektas iš esamų elementų padaro „gamtos“ sintezę, O į 
pirmąjį klausimą atsako pačiuose elementuose a priori 
glūdinčios sąlygos, del kurių tie elementai realiai susyja 
„Visuomenės“ sintezėje. Tam tikra prasme visas šios kny- 
gos turinys, plėtojamas vadovaujantis suformuluotu prin- 
cipu, yra pastangos atsakyti į šį klausimą. Juk čia ieško- 
ma tų galiausiai individuose vykstančių procesų, kurie 
lemia jų visuomeninę būtį, bet ne kaip laike pasireiškian- 
čių šio rezultato priežasčių, o kaip sintezės, kurią mes 
reziumuodami vadiname visuomene, dalinių procesų. + 
Dabar iškyla klausimas: kas tada yra visiškai bendras ir 
apriorinis pagrindas, kokios prielaidos turi galioti, kad 
atskiri, konkretūs individualios sąmonės procesai tikrai 
butų socializacijos procesai, kokie Juose glūdi elementai, 
del kurių pasidaro įmanoma, kad jų rezultatas, abstrak- 
čiai kalbant, būtų iš individų sukurtas visuomeninis vie- 
nis? Sociologiniai aprioritetai turės tą pačią dvejopą reikš- 
mę kaip ir tie, kurie „padaro galimą“ gamtą: viena ver- 
tus, Jie geriau ar blogiau apibreš tikruosius socialumo 
procesus kaip sielos vyksmų funkcijas arba energijas; an- 
tra vertus, jie yra idealios, loginės tobulos, nors galbūt 
niekada šiuo tobulu pavidalu nerealizuotos, visuomenes 
prielaidos, - kaip kad priežastingumo dėsnis, viena ver- 

tus, būdingas ir galioja faktiniams pažinimo procesams, 
o antra vertus, yra tiesos kaip idealios užbaigto pažini- 
mo sistemos forma, nepriklausoma nuo to, ar realizuoja 
šią tiesą toji laikinė, reliatyviai atsitiktine sielos dinami- 
ka, ar ne, ir nepriklausoma nuo didesnio ar mažesnio 
sąmonėje realiai glūdinčios tiesos priartėjimo prie tos ide- 
aliai galiojančios tiesos. 

+ Kokios formos būtinos kaip pagrindas arba kokias 
specifines kategorijas žmogus turi tarsi atsinešti, kad su- 
siformuotų ši sąmonė, tir kokios yra tos formos, kurios 
turi gludėti susiformavusioje sąmonėje, visuomenėje kaip 
žinojimo fakte, - tai greičiausiai turi išvardyti visuome- 
nės pažinimo teorija. Toliau aš mėginu pateikti tokio nag- 
rinėjimo pavyzdį ir glaustai nusakyti kai kurias iš jų kaip 
aprioriškai galiojančias socialumo sąlygas arba formas, 
kurių, žinoma, negalima įvardyti vienu žodžiu kaip kan- 
tiškųjų kategorijų. 

I. Vaizdui, kurį vienas žmogus susidaro apie kitą iš 
asmeninio sąlyčio su juo, būdingi tam tikri nukrypimai, 
kurie yra ne paprasti suklydimai, nulemti nepakankamo 
patyrimo, įžvalgumo stokos, simpatija ar antipatija grin- 
džiamų sprendimų, 0 principiniai realaus objekto ypaty- 
bių pakeitimai. Ir šie pakeitimai iš pradžių turi dvi di- 
mensijas. Kitą mes matome tam tikru mastu apibendrin- 
tą. Galbut taip yra todėl, kad mes negalime kitokio nei 
mūsų individualumo visiškai savyje reprezentuoti. Kiek- 
vieną kitos sielos kopijavimą apibrėžia panašumas į ją, 
nors Jis anaiptol nera vienintelė sielos pažinimo sąlyga — 
nes, viena vertus, kartu reikalingas nevienodumas, kad 
būtų galima išlaikyti distanciją ir objektyvumą, o antra 
vertus, reikalingas intelektinis sugebėjimas, kuris išlieka 
anapus buties vienodumo arba nevienodumo. Vis dėlto 
tobulo pažinimo prielaida yra visiškas vienodumas. At- 
rodo, tarsi kiekvienas žmogus turi savyje giliausią indi- 

vidualumo tašką ir jo joks kitas žmogus, kurio šitas taš- 
kas yra kokybiškai skirtingas, negali vidujai atkartoti. Ir 
tai, kad šis reikalavimas su ta distancija ir objektyviu 
sprendimu, kuriais remiasi kito įsivaizdavimas, jau gry- 
nai logiškai yra nesuderinamas, kaip tik įrodo, kad tobu- 
las kito individualumo pažinimas mums nepasiekiamas; 
kintamas šio trūkumo mastas galiausiai lemia visus žmo- 
nių tarpusavio santykius. < 

+ Mes visi esame ne tik visuotinio žmogaus, bet ir 
savęs pačių fragmentai. Mes esame ne tik žmogaus ap- 
skritai tipo, ne tik gero ar blogo, ar kitokio tipo pradme- 
nys, bet ir mūsų pačių - iš principo jau neįvardijamų —- 
individualumo ir unikalumo, kurie tarsi idealiomis lini- 
Jomis apgaubia mus kaip suvokiamą tikrovę, pradmenys. 
Tačiau šį fragmentiškumą papildo kito žvilgsnis ir pada- 
ro mus tuo, kas mes grynai ir visiškai niekada nesame. 
Jis negali matyti tik šalia vienas kito esančių fragmentų, 
kurie iš tikrųjų yra duoti, - mes tarsi užpildome mūsų 
regėjimo lauke esančią aklą dėmę taip, kad ji darosi ne- 
pastebima; taip iš šių fragmentų suteikiame kitam už- 
baigtą individualumą. Gyvenimo praktika skatina žmo- 
gaus vaizdą formuoti tik iš realių fragmentų, kuriuos mes 
apie jį empiriškai žinome; tačiau iš tikrųjų Ji pagrįsta api- 
bendrinto tipo ir pilnatvuiškos asmenybės formavimu iš 
fragmentų. 

Šis principinis, nors tikrovėje retai užbaigtumą įgy- 
jantis procesas dabar jau egzistuojančioje visuomenėje 
reiškiasi kaip tolesnių tarp individų vykstančių sąveikų 
apriorinis momentas. Kokioje nors grupėje, kuri susi- 
daro dėl profesijos ar interesų bendrumo, kiekvienas na- 
rys bet kurį kitą mato ne grynai empiriškai, o vadovau- 
damasis tuo a priori, kurį ši grupė primeta kiekvienai 
joje dalyvaujančiai sąmonei. Tokiose grupėse, kaip, pa- 
vyzdžiui, karininkai, bažnyčios tikintieji, valdininkai, 

mokslininkai, šeimos nariai, kiekvienas mato kitus rem- 
damasis savaime suprantama prielaida: šis asmuo yra 
mano grupės narys. Čia vadovaujamasi apibrėžtomis, 
bendro gyvenimo pagrindo teikiamomis supozicijomis, 
per kurias žvelgiama vienas į kitą tarsi per šydą. Pasta- 
rasis, žinoma, ne tiesiog pridengia asmenybės savitu- 
mą, bet, sujungdamas jos visiškai individualią realią 
būklę su ana į vientisą darinį, suteikia jai naują formą. 
Mes matome kitus ne tiesiog kaip individus, o kaip ko- 
legas, kaip bičiulius, kaip partijos draugus, trumpai sa- 
kant, kaip to paties savito pasaulio gyventojus, ir ši ne- 
išvengiama, visiškai automatiškai galiojanti prielaida 
yra priemonė, leidžianti kito asmenybę ir tikrovę su- 
Jungti jo sociabilumo reikalaujamos kokybės ir formos 
vaizdinyje. 

Tai, savaime aišku, galioja ir skirtingoms grupėms 
priklausančių žmonių savitarpio santykiams. Buržua, ku- 
ris susipažįsta su karininku, negali atsikratyti suvoki- 
mo, kad šis individas yra karininkas. Ir nors buvimas 
karininku gali būti šio asmens individualybės dalis, ta- 
čiau ne tuo schemišku budu, kurį suponuoja kito asmens 
vaizdinys. Tą patį galima pasakyti apie protestantą kata- 
liko atžvilgiu, apie prekiautoją valdininko atžvilgiu, apie 
pasaulietį kunigo atžvilgiu tr t. t. Visur čia esama socia- 
linio apibendrinimo primetamų, realybės linijas maskuo- 
Jančių šydų, del kurių pasidaro iš principo neįmanoma 
atskleisti Jas kokioje nors socialiai griežtai diferencijuo- 
toje visuomeneje. Taip žmogus žmogaus vaizdinyje pati- 
ria nukrypimus, pakeitimus ir papildymus - nes apiben- 
drinimas visuomet yra daugiau arba mažiau negu indi- 
vidualumas - pagal visas šias aprioriškai galiojančias ka- 
tegorijas: pagal jo kaip žmogaus tipą, pagal jo paties to- 
bulumo idėją, pagal socialinę bendruomenę, kuriai jis pri- 
klauso. + 

II. Kitą kategoriją, kaip subjektai mato save pačius ir 
vienas kitą, kad jie dėl tokios formos sudarytų empirinę 
visuomenę, galima suformuluoti trivialiai skambančiu tei- 
giniu: kiekvienas kokios nors grupės elementas yra ne tik 
visuomenes dalis, bet, be to, dar kažkas. + Apie valdi- 
ninką mes žinome, kad jis yra ne tik valdininkas, apie 
prekiautoją - kad jis ne tik prekiautojas, apie karininką - 
kad jis ne tik karininkas; tr ši nesocialinė žmogaus būtis, 
Jo temperamentas ir jam tekęs likimas, Jo interesai ir as- 
menybes vertingumas, kad ir kaip menkai šie dalykai ga- 
lėtų pakeisti pačią valdininko, prekiautojo, kariškio veik- 
los esmę, kiekvieno su juo susiduriančio akyse kiekvieną- 
kart suteikia jam apibrėžtų niuansų ir įpina į jo socialinį 
vaizdą nesocialinių imponderabilijų. Visas žmonių ben- 
dravimas visuomeninių kategorijų nubrežtuose rėmuose 
būtų kitoks, jeigu kiekvienas kitam būtų vien tai, kas jis 
vyra kokios nors jį apibrežiančios kategorijos požiūriu, kaip 
dabar jam tekusio socialinio vaidmens atlikėjas. Žino- 
ma, individai, kaip ir profesijos, kaip socialinės situaci- 
jos, vieni nuo kitų skiriasi ir tuo, kokiu mastu jie greta 
savo socialinio turinio turi ir tą „be to“ arba sudaro jam 
prielaidas. Vienas šios sekos polius yra mylintis ar drau- 
gaujantis žmogus; čia tai, ką individas rezervuoja sau, 
kas lieka anapus į kitą orientuotų procesų ir veiksmų, 
kiekybiškai gali artėti prie ribinės nulinės vertės; čia yra 
tiktai vienas gyvenimas, bet jis gali būti traktuojamas 
arba gyvenamas tarsi dviem aspektais: vienu atžvilgiu 
vidujai, kai terminus a guo* yra subjektas, kitu atžvilgiu 
Jį, visiškai tapatų, orientuotą į mylimą žmogų, visiškai 
apima jo kaip terminus ad guem** kategorija. + 


*Išeities ar pradžios taškas (lot.). 
**Galutinis taškas (lot.). 

Tarp šių kraštutinumų socialiniai individai juda taip, 
kad į vidinį centrą nukreiptos energijos ir apibrėžtys iš- 
kyla kaip kitam reikšmingi veiksmai ir nuostatos. + Em- 
pirinio socialinio gyvenimo a priori yra tai, kad gyveni- 
mas nėra visiškai socialus, mes formuojame tarpusavio 
santykius ne tik atsižvelgdami į negatyvius į Juos neįei- 
nančios mūsų asmenybės dalies rezervus, šios dalies įta- 
ka socialiniams procesams sieloje reiškiasi ne tik visuoti- 
niais psichologiniais ryšiais, tačiau kaip tik tas formalus 
faktas, kad ta dalis lieka anapus tų procesų, apibrėžia šio 
poveikio būdą. Be to, tuo, kad visuomenės yra dariniai, 
susidedantys iš būtybių, kurios įeina į juos ir kartu lieka 
anapus jų, yra pagrįsta ta svarbiausia sociologinės for- 
mos ypatybė, kad tarp visuomenės ir jos individų gali 
susidaryti toks santykis kaip tarp dviejų partijų, galimas 
daiktas, atvirai ar paslėptai tas santykis visada turi tokį 
pobūdį. + Viena vertus, mes žinome, kad esame visuo- 
menės produktas: fiziologinė protevių seka, jų prisitaiky- 
mai tr įsitvirtinimai, jų darbo, jų žinojimo ir tikėjimo 
tradicijos, visa objektyviomis formomis išsikristalizavu- 
si praeities dvasia apibrėžia mūsų gyvenimo polinkius ir 
turinį, todėl gali kilti klausimas, ar atskiras žmogus ap- 
skritai gali būti kas nors kita negu indas, kuriame skir- 
tingais kiekiais susimaišo Jau esami elementai; juk paga- 
liau jeigu šie elementai ir butų atskiro žmogaus sukurti, 
tai kiekvieno indelis būtų nepastebimo dydžio ir tik jų 
gimininis ir visuomeninis susijungimas galėtų sukurti 
veiksnius, iš kurių sintezės savo ruožtu susidarytų esa- 
ma individualybė. Antra vertus, mes žinome, kad esame 
nariai visuomenės, kurioje mūsų gyvenimo procesas ir jo 
prasme bei tikslas lygiai taip pat neturi savarankiškumo 
tr įsipina į greta viena kitos esančių grandžių visumą, 
kaip pirmuoju atveju priklausė viena po kitos einančių 
grandžių visumai. Kaip mes esame menkai savarankiški 

kaip gamtinės butybės, nes gamtiniai elementai kiaurai 
cirkuliuoja per mus kaip per visiškai nesavarankiškus da- 
rinius tr lygybė gamtos dėsnių atžvilgiu mūsų esatį be 
Jokio likučio ištirpdo gryname jų būtinumo vaizdinyje, 
taip musų kaip visuomeninių butybių gyvenimas mažai 
sukasi apie kokį nors autonominį centrą, jis akimirka po 
akimirkos susidaro iš savitarpio santykių su kitais ir to- 
del prilygsta kuniškajai substancijai, kuri mums iškyla 
tik kaip įvairių juslinių įspūdžių suma, o ne kaip kokia 
nors pati sau esanti egzistencija. Tačiau mes jaučiame, 
kad ši socialinė mūsų asmenybės difuzija nera visiška; ir 
tai pasakytina ne tik apie jau minėtus rezervus, apie tuos 
atskirus turinius, kurių prasme ir pletotė jau iš pat pra- 
džių remiasi tik atskira siela ir neturi vietos socialinia- 
me sąryšyje, ne tik apie suformavimą (Formung) sociali- 
nių turinių, kurių vienis kaip individuali siela savo ruož- 
tu nėra visuomeninės prigimties, kaip meninės formos, į 
kurią drobėje susijungia spalvotos dėmės, negalima pa- 
aiškinti remiantis spalvų chemine prigimtimi. Tai pir- 
miausia reiškia: bendras gyvenimo turinys, nors Jį visiš- 
kai galima paaiškinti remiantis socialiniais anteceden- 
tais ir savitarpio santykiais, vis dėlto kartu turi būti trak- 
tuojamas remiantis atskiro gyvenimo kategorija, kaip in- 
divido išgyvenimas ir visiškai į Jį orientuotas. + 

Todėl socialumo faktas suteikia individui dvilypį api- 
brėžtumą, kurį aš laikau išeities tašku: individas įeina į 
visuomenę ir kartu yra jos priešybė, yra Jos organizmo 
narys ir kartu tam tikra uždara organiška visuma, yra 
būtis jai ir kartu būtis sau. Tačiau esminis dalykas ir 
čia glūdinčio ypatingo sociologinio a priori prasmė yra 
tai, kad vidujiškumas ir išoriškumas individo ir visuo- 
menės santykiuose yra ne dvi viena šalia kitos esančios 
apibrėžtys, - nors jie kai kuriais atvejais gali reikštis ir 
taip ir išsirutulioti į savitarpio priešiškumą, - o žymi 

visiškai vieningą socialiai gyvenančio žmogaus poziciją. 
Žmogaus egzistencija - jei išskaidysime jos turinį - yra 
ne tik iš dalies sociali, iš dalies individuali, bet ji yra 
pajungta fundamentaliai, formuojančiai, toliau neredu- 
kuojamai vienio kategorijai, kurią mes galime išreikšti 
tik kaip abiejų logiškai viena kitai prieštaraujančių api- 
brėžčių - kaip nario ir kaip būties sau, kaip visuomenės 
sukuriamos ir į ją įeinančios būties ir kaip gyvenimo iš 
savęs paties kaip centro ir tokio centro labui - sintezę 
arba vienalaikiškumą. Visuomenė, kaip buvo sakyta, su- 
sideda ne tik iš tokių būtybių, kurios iš dalies nėra so- 
cialios, bet iš tokių, kurios, viena vertus, suvokia save 
kaip visiškai socialias, o antra vertus, išsaugodamos tą 
patį turinį, - kaip visiškai asmenines egzistencijas. Ir 
tai yra ne dvi gretutinės, viena su kita nesusijusios po- 
zicijos, panašiai kaip jeigu mes, žvelgdami į tą patį ku- 
ną, vienu atveju Mmatytume jo sunkumą, 0 kitu atveju - 
Jo spalvą; čia abi šios pozicijos sudaro vienį, kurį mes 
vadiname socialine būtybe, sintetinę kategoriją, kaip su- 
kėlimo sąvoka yra apriorinis vienis, nors apima abu tu- 
rinio atžvilgiu visai skirtingus elementus - priežastį ir 
padarinį. Tai, kad mes disponuojame šia forma, šiuo 
gebėjimu remdamiesi būtybėmis, iš kurių kiekviena gali 
save suvokti kaip savo vystymosi, likimo, ypatybių ter- 
minus a guo bei terminus ad guem, sudaryti visuome- 
nės sąvoką ir ją traktuoti kaip tų gyvų būtybių ir būties 
apibrėžtumų terminus a guo bei terminus ad guem, — 
tai yra tas empirinės visuomenės a priori, kuris padaro 
galimą jos formą, kokią mes ją žinome. 

III. Visuomenė yra darinys iš nelygių elementų. Juk 
net ten, kur demokratinės arba socialistinės tendencijos 
planuoja „lygybę“ ar net iš dalies ją pasiekia, visuomet 
turime reikalą tik su asmenų, darbų, pozicijų lygiaver- 
tiškumu, tačiau čia negali būti jokios kalbos apie žmonių 

lygybę jų savybių, gyvenimo turinių ir likimų atžvilgiu. 
Kita vertus, ten, kur pavergti gyventojai yra tik masė, 
kaip didžiosiose Rytų despotijose, ši kiekvieno lygybe kiek- 
vienam budinga tik tam tikroms egzistencijos sritims, 
kaip antai politiniam ar ukiniam gyvenimui, tačiau nie- 
kada neapima gyvenimo visumos, kurios nulemtos sauy- 
bės, asmeniniai santykiai, išgyventas likimas ne tik vidi- 
nio gyvenimo, bet ir santykių su kitomis egzistencijomis 
požiūriu neišvengiamai pasižymes apibrežtu unikalumu 
tr nepakartojamumu. Jeigu visuomenę įsivaizduosime 
kaip grynai objektyvią schemą, tai ji atrodys kaip tvarka 
turinių tr darbų, kurie erdvės, laiko, sąvokų, verčių at- 
žvilgiu yra vieni su kitais susiję tr kuriuos nagrinėjant 
galima abstrahuotis nuo jų dinamiką palaikančios asme- 
nybės, nuo Aš formos. Del tos elementų nelygybės minė- 
tieji darbai arba ypatumai šios tvarkos rėmuose turi iš- 
kilti kaip individualiai apibrėžti, kaip vienareikšmiškai 
užimantys jiems priklausančią vietą, 0 visuomenė atsi- 
skleidžia kaip kosmosas, kurio įvairove būties ir judėji- 
mo atžvilgiu yra neaprėpiama, tačiau kuriame kiekvie- 
nas taškas turi savo vietą ir gali pletotis tik apibrėžtu 
būdu, jeigu nesikeičia visumos struktūra. Tai, kas sako- 
ma apie pasaulio sandarą apskritai, - kad jokia smiltelė 
negali būti kitokios formos ir kitoje vietoje negu yra, Jei- 
gu nepasikeičia bendrosios esaties prielaidos ir padari- 
niai, - gali būti pakartota kalbant apie visuomenės san- 
darą, kai visuomenė traktuojama kaip kokybiškai apibrež- 
tų reiškinių susipynimas. + 

Taip žiūrint jau matomas tas a priori, apie kurį dabar 
turime kalbėti ir kuris yra atskiro žmogaus priklausymo 
visuomenei pagrindas ir „galimybė“. Kiekvieno individo 
ypatybės nurodo apibrėžtą jo vietą socialinėje aplinkoje 
ir ši idealiai jam priklausanti vieta ir realiai egzistuoja 
socialinėje visumoje, - tai yra ta prielaida, kuria pagrįstas 

atskiro žmogaus visuomeninis gyvenimas ir kurią gali- 
ma apibūdinti kaip visuotinę individualybės vertę. + Musų 
pažintinis gyvenimas remiasi jau iš pat pradžių esamos 
harmonijos tarp mūsų dvasinės, nors dar ir individua- 
lios energijos ir išorinės, objektyvios esaties prielaida; Juk 
kaip tik tai visuomet yra betarpiško fenomeno išraiška, 
nesvarbu, ar jis tada paties intelekto gali būti metafiziš- 
kai ar psichologiškai paaiškintas kaip tos esaties kuri- 
mas. Ir nors visuomeninis gyvenimas kaip toks grindžia- 
mas principinės harmonijos tarp individo ir socialinės 
visumos prielaida, tai neužkerta kelio ryškiems etinio ir 
eudemonistinio gyvenimo disonansams. Jeigu socialinė 
tikrove butų visiškai ir nenukrypstamai suformuota šios 
principinės prielaidos, tai mes turėtume tobulą visuome- 
ne, tačiau tobulą ne etinio arba eudemonistinio tobulu- 
mo prasme, o abstrakčiai: taip sakant, tai būtų ne tobula 
visuomenė, 0 tobula visuomenė. Kokiu mastu individas 
šio savo socialinės egzistencijos a priori - savo individu- 
alios buties ištisinės koreliacijos su supančia aplinka, bū- 
tinumo integruoti savo vidinio asmeninio gyvenimo api- 
brėžtą ypatingumą į visumos gyvenimą, - kokiu mastu 
Jis šio a priori nerealizuoja arba tai nera realizuota, jis 
yra kaip tik nesocialus, 0 visuomene yra ne ištisinė sąvei- 
ka (Wechselwirksamkeit), kaip ją nusako jos sąvoka. 
Prie sąmoningo tokios dalykų padėties paaštrinimo 
gali prisidėti profesijos kategorija. Senovėje vargu ar bu- 
vo žinoma ši sąvoka asmeninės diferenciacijos ir darbo 
pasidalijimo suskaidytos visuomenės prasme. Tačiau tai, 
kas yra profesijos pagrindas, - kad efektyvi socialinė veikla 
yra vieninga vidinės kvalifikacijos išraiška, kad subjek- 
tyvybės visuma ir pastovumas leidžia jai praktiškai ob- 
Jektyvuoti savo funkcijas visuomenėje, - tai jau buvo ir 
senovėje. Skirtumas tik tas, kad šis santykis buvo reali- 
zuotas kur kas tolygesniame turinyje; jo principą nusakė 

jau Aristotelis teigdamas, kad vieniems žmonėms iš pri- 
gimties skirta dovieveimw*, 0 kitiems - deoxdleiv**. Toles- 
nė šios sąvokos pletotė atskleidžia savitą to santykio 
strukturą: viena vertus, visuomenė sukuria savyje ir pa- 
siūlo „vietą“, kuri savo turiniu ir kontūrais skiriasi nuo 
kitų, tačiau iš principo gali būti užimta daugelio, todėl, 
taip sakant, yra anoniminė, 0 tada tą vietą, nepaisant jai 
būdingo visuotinumo, užima individas vadovaudamasis 
vidiniu „pašaukimu“, savo grynai asmeniškai jaučiama 
kvalifikacija. Kad apskritai būtų galima „profesija“ kaip 
pašaukimas, turi egzistuoti toji jau susidariusi harmoni- 
ja tarp, viena vertus, visuomenės struktūros ir jos gyve- 
nimo proceso ir, kita vertus, individualių savybių bei pa- 
skatų. Šia harmonija kaip visuotine prielaida galiausiai 
pagrįstas vaizdinys, kad kiekvienai asmenybei visuome- 
neje atsiranda kokia nors pozicija ir darbas, kuriems ji 
yra „pašaukta“, ir imperatyvas ieškoti jų tol, kol jie bus 
surasti. 

Empirinė visuomenė „galima“ tik dėl šio profesijos 
kaip pašaukimo sąvokoje viršunę pasiekusio a priori, ku- 
ris vis delto, kaip ir lig šiol nagrinėti atvejai, neišreiš- 
kiamas kokiu nors paprastu taikliu žodžiu, kaip kantiš- 
kosios kategorijos. Sąmonės procesai, su kuriais susijęs 
socialumas, - daugelio vienis, atskirybių savitarpiškas 
apibrėžimas, atskirybės reikšmė kitų visybei ir šios vi- 
sybes reikšmė atskirybei, - vyksta esant tai visiškai prin- 
cipinei, ne abstrakčiai suvoktai, o realioje praktikoje 
glūdinčiai prielaidai, kad atskirybės individualumas su- 
randa savo vietą visuotinybės struktūroje, taigi kad ši 
struktūra, nepaisant individualybės neprognozuojamu- 


*Tarnauti. vergauti (gr.). 
**Viešpatauti. valdyti (gr.). 

mo, tam tikra prasme iš pat pradžių yra suderinta kaip 
tik su jair jos veikla. Priežastinis ryšys, kuris kiekvieną 
socialinį elementą įpina į kiekvieno kito butį ir veiklą ir 
taip sukuria išorinį visuomenės tinklą, virsta teleologi- 
niu ryšiu, kai tik jį traktuojame individualių jo laikme- 
nų požiūriu, požiūriu jo kūrėjų, kurie suvokia save kaip 
Ašir kurių elgesį lemia pati sau esanti, pati save apibre- 
žianti asmenybė. + 


Klausimas, ar šie su visuomenės pažinimo teorija su- 
siję tyrinėjimai, kuriuos turėjome išdėstyti šiuose glaus- 
tuose apmatuose, priklauso socialinei filosofijai, o gal 
jau pačiai sociologijai, yra gana tuščias. Galėtume tarti, 
kad šie tyrinėjimai pretenduoja būti abiejų metodų pari- 
bio sritimi, — sociologinės problemos, kokia ji buvo nu- 
žymėta, tikrumui ir jos atribojimui nuo dalyko filosofi- 
nių formulavimų tai neatsiliepia, kaip dienos ir nakties 
sąvokų apibrėžtumui nepakenkia tai, kad esama sute- 
mų, arba žmogaus ir gyvulio sąvokoms neatsiliepia tai, 
kad galbūt kai kada surandamos tarpinės pakopos, kur 
jų abiejų apibūdinimai taip susijungia, jog mes negali- 
me jų skirti sąvokomis. Kadangi sociologinis klausimas 
reiškia abstrahavimą to, kas tame kompleksiniame reiš- 
kinyje, kurį mes vadiname socialiniu gyvenimu, tikrai 
yra tik visuomenė, t. y. socialumas, kadangi šis klausi- 
mas iš minėtos sąvokos grynumo pašalina visa tai, kas 
nors istoriškai ir realizuojama visuomenės viduje, ta- 
čiau nekonstituoja visuomenės kaip tokios, kaip savitos 
ir autonominės egzistencijos formos, - visa tai ir sudaro 
visiškai nedviprasmišką sociologijos uždavinių branduo- 
lį; gali būti, jog šio problemų rato periferija trumpesnį 
ar ilgesnį laiką taip susiliečia su kitais ratais, kad ribų 
žymėjimas tampa abejotinas, tačiau centras tvirtai lie- 
ka savo vietoje. 

Toliau aš mėginsiu atskirais tyrinėjimais įrodyti šios 
pagrindinės sąvokos ir problemos vaisingumą. Tie tyri- 
nėjimai toli gražu nepretenduoja atsižvelgti į visas są- 
veikos formas, kurios sudaro visuomenę. Jie tik nurodo 
kelią, kuris nuo gyvenimo visybės gali vesti prie moksli- 
nio „Visuomenės“ visos aprėpties supratimo, jie nori pa- 
rodyti šį kelią, patys žengdami juo pirmuosius žingsnius. 


Antras skyrius 
Kiekybinis grupes apibrėžtumas 


Bendro gyvenimo, individų susivienijimo ir savitarpio 
poveikio formos pirmiausia turi būti tiriamos siekiant at- 
sakyti į klausimą, kokią reikšmę šioms formoms turi pats 
šitaip socializuotų individų skaičius. Reikia iš anksto, re- 
miantis kasdieniu patyrimu, sutikti, kad kokia nors api- 
brėžtos apimties grupė siekdama išlikti ir savo reikalams 
turi susikurti tokias priemones, formas ir organus, kurių 
jai anksčiau nereikėjo, 1r kad, kita vertus, siauresniems 
ratams yra būdingos tokios ypatybės ir sąveikos, kurios 
grupei kiekybiškai plečiantis neišvengiamai nyksta. Kie- 
kybinis grupės apibrėžtumas gali būti išreikštas dvejopai: 
negatyviai — kad apibrėžtos formos, kurios yra reikalin- 
gos arba įmanomos esant turinio ar kitu atžvilgiu tam 
tikroms gyvenimo sąlygoms, gali būti įgyvendintos tik šia- 
pus arba anapus tam tikros skaitinės elementų ribos; po- 
zityviai — kad kitų formų tiesiogiai reikalauja apibrėžtos 
grynai kiekybinės grupės modifikacijos. < 

Apskritai tas formas, kurios būdingos dideliam ratui 
kaip tokiam, dažniausiai galima paaiškinti tuo, kad jas 
jis susikuria kaip asmeninio ir betarpiško sutelktumo, 
kuriuo pasižymi mažesni ratai, pakaitalą. Dideliam ra- 
tui tai yra instancijos, per kurias jis nukreipia elementų 

sąveikas ir jas perduoda ir kurios reiškiasi kaip sava- 
rankiška visuomenės vienybės atrama, o toji vienybė čia 
jau nebėra asmens santykis su asmeniu. Šiam tikslui 
dabar atsiranda grupinio gyvenimo tarnybos ir atstovai, 
įstatymai ir simboliai, organizacijos ir visuotinės socia- 
linės sąvokos. + Šiuo atveju mums svarbu pabrėžti tik 
jų santykį su kiekybiniu grupės aspektu. Tokie dalykai 
kaip abstrakti grupės ryšio forma grynu ir brandžiu pa- 
vidalu iš esmės gali susidaryti tik dideliuose ratuose, 
nes konkreti forma plečiantis grupei pasidaro negalima: 
į tūkstančius socialinių kokybių išsišakojęs grupės ryšio 
tikslingumas galiausiai remiasi skaičiaus prielaida. Tas 
antasmeninis objektyvumas, su kuriuo tokie grupinių 
jėgų įsikūnijimai iškyla kaip atskirybės priešprieša, at- 
siranda tiesiogiai iš veiksmingų individualių elementų 
daugio. Juk tik jų daugis paralyžiuoja individualybę juo- 
se ir visuotinybę iškelia taip aukštai, kad ji tampa pati 
sau egzistuojanti, nuo atskirybės nepriklausoma ir daž- 
nai net jai gana antagonistinė. 4 

Vien skirtingo grupių dydžio sukuriamas struktūri- 
nis skirtumas tampa dar akivaizdesnis įvairių autorite- 
tingų ir veiklių elementų veikloje. Savaime suprantama 
ne tik tai, kad tam tikras tokių elementų skaičius dide- 
liame rate turi kitokią reikšmę negu mažame, bet ir tai, 
kad keičiantis ratui kiekybiškai tokių elementų veiks- 
mingumas keičiasi ir tada, kai jų pačių kiekis didėja ar- 
ba mažėja tiksliai proporcingai rato dydžiui. Jeigu 10 000 
gyventojų turinčio miesto ekonominei terpei priklauso 
vienas milijonierius, tai jo vaidmuo miesto gyvenime ir 
bendras vaizdas, kurį miestas įgyja dėl šio miestelėno, 
visiškai skiriasi nuo tos reikšmės, kurią penkiasdešimt 
milijonierių ir atitinkamai kiekvienas iš jų turi 500 000 
gyventojų miestui, nors skaitinis milijonieriaus ir mies- 
tiečių santykis, kuris vienas, atrodytų, turi apibrėžti tą 

reikšmę, lieka nepasikeitęs. Jeigu 20 narių turinčioje 
parlamentinėje partijoje yra keturi kritiškai partijos pro- 
gramą vertinantys partiečiai atskalūnai, tai jų įtaka par- 
tijos krypčiai ir veiklai bus kitokia negu tuo atveju, kai 
partijoje yra 50 narių ir ji savo tarpe turi dešimt maišti- 
ninkų: apskritai pastarųjų reikšmė didesnėje partijoje 
yra didesnė, nors atitinkamų skaičių santykis lieka tas 
pats. Galiausiai galima nurodyti, kad karinė despotija 
ceteris paribus* būna tuo patvaresnė, kuo didesnę sritį 
J1 apima; juk jeigu, pavyzdžiui, kariuomenės dydis ati- 
tinka 1 procentą gyventojų, tai norint pažabotus laikyti 
dešimt milijonų gyventojų reikia 100 000 žmonių kariuo- 
menės, 100 000 gyventojų miestui - 1000 kareivių, o 100 
gyventojų kaimui — vieno vienintelio kamo. Būdinga tai, 
kad absoliutūs visos grupės ir įtakingų joje elementų 
skaičiai, nors jų kaip skaičių santykiai lieka tie patys, 
vis dėlto akivaizdžiai skirtingai apibrėžia santykius gru- 
pės viduje. Šie ir daugybė kitų galimų pavyzdžių rodo, 
kad sociologinių elementų santykiai priklauso ne tik nuo 
santykinių dydžių, bet kartu 1r nuo absoliutaus skaiti- 
nio šių elementų kiekio. Jeigu mes tokios rūšies ele- 
mentus pavadinsime partija grupės viduje, tai šios par- 
tijos santykis su grupės visuma pasikeis ne tik tada, kai 
tos partijos skaitinis dydis padidės arba sumažės grupės 
dydžiui nepasikeitus, bet ir tada, kai tas pasikeitimas 
vienodu mastu aprėps visą grupę ir partiją kaip jos dalį; 
taip atsiskleidžia didesnė paties visuminio rato didumo 
arba mažumo sociologinė reikšmė, palyginti su elemen- 
tų skaitiniais santykiais, vien nuo kurių, kaip atrodo iš 
pirmo žvilgsnio, turėtų priklausyti skaičių reikšmė vidi- 
niams grupės santykiams. 


*Kai kitos sąlygos (aplinkybės) vra tos pačios (lot.). 

Tas formalus grupinio individų elgesio skirtumas, kurį 
apibrėžia grupės kiekybė, peržengia savo gryno faktiš- 
kumo ribas ir pereina į normos, privalėjimo kategorijos 
sritį; galbūt aiškiausiai jis pasireiškia kaip papročių ir 
teisės skirtumas. + Teisei įstatymas ir jos vykdomosios 
jėgos yra diferencijuoti organai, kuriais ji gali, pirma, 
visiškai tiksliai apibrėžti savo turinį ir, antra, išoriškai 
jį realizuoti; tačiau dėl toji tikslingai apsiriboja tik buti- 
nomis grupinio gyvenimo prielaidomis; tai, ko visuoti- 
nybė iš atskirybės besąlygiškai gali reikalauti, yra vien 
tai, koji besąlygiškai turi (mu) reikalauti. Kita vertus, 
laisva individo dorovė neturi jokio kito įstatymo, 1išsky- 
rus tą, kurį ji vidujai autonomiškai pati sau susikuria, ir 
jokios kitos vykdomosios valdžios, išskyrus sąžinę; to- 
dėl nors jos sritis iš principo ir apima veiksmų visumą, 
bet išorinės praktikos požiūriu jos ribos kiekvienu at- 
skiru atveju yra specifinės, atsitiktinės ir nepastovios. 

Papročiais socialinis ratas garantuoja jam reikalingą 
narių elgesį tada, kai įstatymo prievarta yra neleistina, o 
individuali dorovė — nepakankama. Taigi papročiai šian- 
dien veikia kaip abiejų šių reguliavimų papildymas; ka- 
daise, kol tų labiau diferencijuotų norminimo formų dar 
visai nebuvo arba jų buvo tik užuomazgos, papročiai buvo 
vienintelis gyvenimo reguliavimo būdas. Ši aplinkybė jau 
pakankamai apibrėžia sociologinę papročių vietą: ji yra 
tarp didžiausiojo rato - atskiras individas, kaip tokio rato 
narys, yra teisės dispozicijoje — ir absoliučios individualy- 
bės, kuri yra vienintelis laisvos dorovės subjektas. Taigi 
papročiai priklauso siauresniam, tarp abiejų anų darinių 
esančiam ratui. Beveik visi papročiai yra luomo arba kla- 
sės papročiai; jų reiškimosi būdai, tokie kaip išorinis el- 
gesys, mada, pagarba, visuomet dominuoja tik kuriame 
nors viename didžiausiojo rato, su kuriuo susijusi teisė, 
padalinyje, o gretimuose jau vėl turi kitą turinį. < 

Akivaizdu, kad sąvokos „didelis ratas“ 1r „mažas ra- 
tas“ dėl savo nepaprasto mokslinio grubumo yra visiš- 
kai neapibrėžtos bei miglotos 1r apskritai vartotinos tik 
grupės sociologinės formos pobūdžio priklausymui nuo 
jos kiekybinių apibrėžčių paaiškinti — bet ne tam, kad 
būtų kaip nors tiksliai nurodyta tikroji jų proporcija. Ta- 
čiau, matyt, ne visais atvejais yra visiškai neįmanoma 
tiksliau sužinoti šios proporcijos. Žinoma, lig šiol mūsų 
nagrinėetoms formoms ir santykiams priskirti tikslias 
skaitines vertes būtų tikrai fantastinis dalykas visai ga- 
limai mūsų pažinimo plėtotei; tačiau kuklesnėse ribose 
jau ir dabar galima atskleisti tokius socialumo bruožus, 
kurie susidaro tarp tam tikro riboto asmenų skaičiaus 
ir gali būti tokiomis ribomis apibūdinti. Kaip perėjimus 
nuo visiško skaitinio neapibrėžtumo prie visiško skaiti- 
nio apibrėžtumo aš paminėsiu kai kuriuos atvejus, kur 
pastarasis iš principo jau turi tam tikrą sociologinę reikš- 
mę, nors ji kiekvienu konkrečiu atveju ir negali būti 
fiksuojama. 

1. Skaičius yra grupės susiskirstymo principas, t. y. 
skaičiuojant nustatomos jos dalys traktuojamos kaip re- 
liatyvūs vienetai. + 

2. Be to, skaičius gali būti naudojamas grupės kaip 
visumos atskiriems ir net vadovaujantiems asmenims 
apibūdinti. Antai cechų viršininkai dažnai vadinami pa- 
gal skaičius: Frankfurto audėjams tai buvo šešetinin- 
kas, kepėjams — aštuonetininkas; viduramžių Barselo- 
noje senatas buvo vadinamas šimtine. + 

3. Skaitinis apibrėžtumas kaip organizacijos forma 
visuomenės raidoje užima tam tikrą tipinę vietą. Bū- 
tent skaitinis susiskirstymas istoriškai iškyla kaip gi- 
minystės principo pakaitalas. Atrodo, kad daugelyje vie- 
tų grupės iš pradžių susidėjo iš giminystės ryšiais susi- 
jusių mažesnių grupių, iš kurių kiekviena ūkiniu, tei- 

siniu, politiniu ir kitais atžvilgiais buvo vienetas, ir kad 
šią vidujai labai gerai pagrįstą organizaciją pakeitė 1š 
kokių dešimties arba šimto žmonių sudaryti junginiai, 
skirti tokioms solidarumo funkcijoms atlikti. Tokia per- 
maina iš pradžių galėjo atrodyti kaip stebinantis suišo- 
rinimas, vidinio gyvenimo visiškai stokojantis schema- 
tizavimas. 

4. Galiausiai svarbūs skaitinio apibrėžtumo sociolo- 
giniai padariniai — nors veikiantys elementų kiekiai skir- 
tingomis aplinkybėmis gali būti labai įvairūs - priklauso 
nuo „draugijos“ modernaus bendravimo (Geselligkeit) 
prasme tipo. Kiek asmenų reikia pakviesti, kad susida- 
rytų „draugija“? Kokybiniai santykiai tarp šeimininko ir 
svečių čia akivaizdžiai nėra lemiamas dalykas; dviejų ar 
trijų asmenų, su kuriais mūsų nesieja jokie formalūs ir 
vidiniai santykiai, pakvietimas dar nesukuria jokios 
„draugijos“, tačiau ji susidaro, jeigu mes sukviečiame ko- 
kius penkiolika mums draugiškų žmonių. Skaičius čia 
visada yra lemiamas dalykas, nors jo dydis atskirais at- 
vejais, žinoma, priklauso nuo santykio tarp elementų 
pobūdžio 1r glaudumo. Trys aplinkybės — patys šeimi- 
ninko ryšiai su kiekvienu iš svečių, svečių savitarpio ry- 
šiai, tail, kaip kiekvienas dalyvis visus šiuos ryšius sub- 
Jektyviai jaučia — yra tas pagrindas, kuriam esant jau 
dalyvių skaičius lemia, ar susiėjimas bus „draugija“, ar 
tik paprastas — draugiško arba dalykinio tikslinio pobū- 
džio — pabuvimas kartu. Taigi čia kiekvienąkart kaip tik 
skaitiniai pokyčiai lemia labai aiškiai juntamą perėjimą 
į] visiškai specifinę sociologinę kategoriją — taip menkai 
šių pokyčių mastas gali būti paaiškintas mūsų psicholo- 
giniais santykiais. Tačiau bent kokybiniai sociologiniai 
kiekybinių prielaidų padariniai tam tikru mastu gali bū- 
ti nustatyti. 

+ 

Skaičiaus požiūriu paprasčiausios formos, kurias ap- 
skritai dar galima apibūdinti kaip socialines sąveikas, 
atrodytų, yra tos, kurios susidaro bent tarp dviejų ele- 
mentų. Tačiau, žvelgiant išoriškai, egzistuoja dar papras- 
tesnis darinys, priklausantis sociologinėms kategorijoms; 
tai — kad ir kaip tai atrodytų paradoksalu ir tikrai prieš- 
taringa — yra izoliuotas atskiras žmogus. Faktiškai tie 
procesai, kuriuos suponuoja du elementai, dažnai yra 
paprastesni negu tie, kurių reikia sociologiniam vieno 
elemento apibūdinimui. Pastaruoju atveju dalykas iš es- 
mės yra susijęs su dviem jam būdingais reiškiniais — vie- 
natve ir laisve. + 

Laisvė tarp daugybės savo sociologinių reikšmių ir- 
gi turi su tuo susijusį aspektą. Ji irgi 1š pradžių reiškia- 
si kaip grynas visuomeninio ryšio neigimas, — juk bet 
koks ryšys yra koks nors saitas. Laisvasis kaip tik ne- 
sudaro vienybės kartu su kitais individais, bet toks jis 
yra pats sau. Jis nori suteikti sau tą laisvę, kuri kyla iš 
šitokio visiško santykių nebuvimo, iš visiško ryšio su 
kitomis būtybėmis nutraukimo: krikščionių ar indų ere- 
mitas, vienišas nausėdys germanų ar Amerikos miš- 
kuose gali mėgautis laisve ta prasme, kad jo egzisten- 
cija ištisai užpildyta kitų egzistencijomis kaip sociali- 
niais turiniais; lygiai toks pat yra koks nors kolekty- 
vas, namų bendrija ar valstybė, kurie egzistuoja atsi- 
skyrę, be kaimynų ir be santykių su kitais dariniais. 
Būtybei, kurią sieja ryšys su kitais, laisvė turi daug 
pozityvesnę reikšmę. Ji yra apibrėžtas santykio su ap- 
linka būdas, toks koreliacijos reiškinys, kuris praran- 
da prasmę, kai nėra su kuo užmegzti santykių. Giles- 
nei visuomenės struktūrai laisvė turi dvejopą nepapras- 
tai svarbią reikšme. 

1. Socialiems žmonėms laisvė nėra nei iš anksto su- 
teikta, savaime suprantama būsena, nei visiems lai- 

kams įgytas substancialus tvirtumas. Nėra jau todėl, 
kad kiekvienas atskiras principinis reikalavimas, ku- 
ris apskritai individo jėgą nukreipia kokia nors apibrėžta 
linkme, paprastai turi tendenciją virsti beribiu; beveik 
visi santykiai — valstybiniai, partiniai, šeimyniniai, drau- 
giški, erotiniai — tarsi savaime atsiduria ant nuožul- 
nios plokštumos ir, jeigu jie paliekami patys sau, ap- 
raizgo savo reikalavimais visą žmogų, jis patenka, daž- 
nai jausdamasis klaikiai, į tam tikrą idealią sferą, nuo 
kurios turi aiškiai atriboti jai neatiduodamų, sau pasi- 
liekamų jėgų, polinkių, interesų rezervą. Tokį poveikį 
daro ne tik reikalavimų ekstensyvumas, dėl kurio vi- 
suomeninis bet kokio socialinio junginio egoizmas ke- 
lia grėsmę jo elementų laisvei, bet net ir tas beatodai- 
riškumas, kuriuo pasižymi visiškai vienpusis ir ribotas 
jau esamų ryšių reikalavimas. Kiekvienas iš jų papras- 
tai įtvirtina savo teises be jokių išlygų 1r visiškai abe- 
jingai kitų interesų ir pareigų — nesvarbu, ar su jais 
derančių, ar visiškai nesuderinamų - atžvilgiu ir tokiu 
savo reiškimosi pobūdžiu apriboja individo laisvę ne ma- 
žiau nei kiekybiniu išplitimu. Laisve kaip tokios mūsų 
santykių formos atsvara iškyla kaip nuolatinis išsilais- 
vinimo procesas, kaip kova ne tik dėl Aš nepriklauso- 
mybės, bet ir dėl teisės net ir esant priklausomam kiek- 
vieną akimirką išsaugoti savo laisvą valią, kaip kova, 
kuri po kiekvienos pergalės turi prasidėti iš naujo. Tai- 
gi laisvumas kaip negatyvi socialinė laikysena tikrovė- 
Je beveik niekada nebūna visam laikui įgytas dalykas, 
tai yra nepaliaujamas laisvinimasis iš tų ryšių, kurie 
individo būtį sau nuolatos realiai apriboja arba siekia 
idealiai apriboti; laisvė yra ne solipsistinė būtis, bet so- 
ciologinis veiksmas, ji yra ne vienu subjektu apribota 
būsena, bet santykis, net jeigu jis ir traktuojamas iš 
vieno subjekto pozicijų. 

2. Ir funkeinuu, ir turinio požiūriu laisvė yra visai kas 
kita negu santykių atmetimas, negu individualios sfe- 
ros nepriklausymas nuo gretimų sferų. Tai išplaukia iš 
tos labai paprastos minties, kad žmogus nori ne tik būti 
laisvas, bet 17 savo laisvę kam nors panaudoti. Tačiau 
šis laisvės panaudojimas daugiausia yra ne kas kita, kaip 
dominavimas kitų žmonių atžvilgiu ir jų išnaudojimas. 
Socialiam, t. y. nuolatiniais savitarpio santykiais su ki- 
tais susaistytam, individui laisvė nesuskaičiuojamais at- 
vejais visiškai neturėtų jokio turinio ir tikslo, jeigu ji 
neįgalintų jo primesti savo valią kitiems individams. Mū- 
sų kalba visokį šiurkštumą ir smurtavimą labai tiksliai 
įvardija kaip „davimą sau laisvės kieno nors atžvilgiu“, 
be to, daugelyje kalbų žodis laisvei pavadinti savo pras- 
me yra artimas teisei ar privilegijai. Taigi grynai nega- 
tyvų laisvės kaip subjekto santykio su savimi pačiu po- 
būdį abiem aspektais papildo pozityvi laisvė: laisvė dau- 
giausia yra išsilaisvinimo procesas, ji iškyla virš tam tikro 
ryšio bei prieš jį ir pasireiškia pirmiausia kaip reakcija į 
šio ryšio prasmę, suvokimą ir vertę; ne mažiau ji yra 
galios santykis su kitu, galimybe realizuoti šiame santy- 
kvje savo tikslus, kito įpareigojimas ar panaudojimas, 
kur laisvė įgyja savo vertę ir svarbą. Taigi subjektu pa- 
čiu savaime ir sau apribota laisvės prasmė yra tik tarsi 
takoskyra tarp šių dviejų jos socialinių prasmių: kad sub- 
jektas priklauso nuo kito ir kad kitas priklauso nuo jo. 
Ši prasmė, galima sakyti, susitraukia iki nulio, kad net 
ir ten, kur laisvė įsivaizduojama kaip atskiro individo 
ypatybė, tikroji laisvės prasmė atsiskleistų kaip šis dvi- 
šalis sociologinis santykis. 

Kadangi dabar taip dažnai susiduriame su daugiana- 
riais ir netiesioginiais sąryšiais, kur tokios apibrėžtys 
kaip vienatvė ir laisvė vis dėlto reiškiasi kaip sociologi- 
nių ryšių formos, tai metodiškai paprasčiausia sociologi- 

nė konstrukcija išlieka ta, kurioje esama dviejų elemen- 
tų. Ji pateikia schemą, branduolį ir medžiagą begaliniam 
skaičiui daugianarių sąryšių, nors pastarųjų sociologinė 
reikšmė anaiptol nėra vien tik tos formos pratęsimas ir 
išplėtojimas. Veikiau jau ji pati yra tam tikras socialinis 
junginys, kuriame ne tik daugelis socialinio junginio kaip 
tokio formų apskritai įgyja labai gryną ir būdingą išraiš- 
ką, bet ir pats apsiribojimas dviem elementais net yra 
sąlyga, vien kuriai esant išryškėja daugybė ryšio formų. 
Jų tipiška sociologinė esmė tada pasireiškia tuo, kad di- 
džiausias individualybių ir vienijančių motyvų įvairumas 
ne tik nepakeičia šių formų vienodumo: dviejų grupių — 
šeimų, valstybių, įvairaus pobūdžio sąjungų - santykiams 
jos galioja lygiai taip pat kaip ir dviejų asmenų santy- 
kiams. 

Kad du dalyviai kokiems nors santykiams apibūdinti 
yra ypač svarbūs, rodo ir kasdienis patyrimas: juk ben- 
dras likimas, veikla, sutarimas, bendra paslaptis susieja 
du dalyvius visiškai kitaip negu tuo atveju, kai dalyvių 
yra bent trys. Galbūt tai ir yra būdingiausias paslapties 
bruožas, nes visuotinis patyrimas, atrodo, atskleidžia, 
kad šis minimumas, dėl kurio paslaptis peržengia būties 
sau ribą, kartu yra ir maksimumas, šiek tiek garantuo- 
Jantis jos saugumą. Slapta bažnytinė politinė draugija. 
kuri XIX amžiaus pradžioje susikūrė Prancūzijoje ir Ita- 
lijoje, turėjo hierarchiją, ir tikrosios sąjungos paslaptys 
galėjo būti žinomos tik aukštesniesiems jos nariams; ta- 
čiau jos galėjo būti aptariamos tik dviejų šio aukštesnio- 
jo rango narių. Taigi dviejų žmonių riba čia buvo jaučia- 
ma taip stipriai, kad ten, kur jau nebuvo galima jos lai- 
kytis žinojimo atžvilgiu, ji buvo ginama kalbėjimo at- 
žvilgiu! Apskritai dviejų asmenų ryšio skirtumą nuo dau- 
gianario ryšio apibrėžia tai, kad pirmasis santykis kaip 
jo individų vienybė kiekvieno dalyvio atžvilgiu yra ki- 

toks negu daugianaris darinys savo dalyvių atžvilgiu. 
Nors dviejų žmonių ryšys trečiajam atrodytų savaran- 
kiška, antindividuali vienybė, tačiau paprastai dalyviams 
jis kaip toks neegzistuoja. kiekvienas iš jų priešais save 
mato ne virš jo iškilusį kolektyviškumą, o tik kitą daly- 
vį. Socialinis darinys yra betarpiškai pagrįstas vienu da- 
lyviu ir kitu dalyviu. Kurio nors atskiro dalyvio pasi- 
traukimas visumą sugriauna - ta visuma negyvena ant- 
individualaus gyvenimo, kurį atskiras individas jaučia 
kaip nuo jo nepriklausomą; o jau 1š trijų socialinio jun- 
ginio pasitraukus kuriam nors atskiram dalyviui grupe 
visuomet gali egzistuoti toliau. 

+ 

Tai, kad sociologinis vyksmas išlieka susijęs su as- 
meniniu dalyvių pasikliovimu vieno kitu ir neskatina ele- 
mentus praaugančios visumos susidarymo iš jų, kas iš 
esmės būdinga dviejų grupei, - ši aplinkybė yra „inty- 
mumo“ pagrindas. + 

Nesunku pastebėti, kaip stipriai dviejų ryšio inty- 
mumas yra susijęs su sociologine tokio ryšio specifika — 
nesudaryti jokios aukštesnės jo individualius elemen- 
tus pranokstančios vienybės. Juk ši vienybė, kurios kon- 
kreti laikmena taip tvirtai yra tiktai tie abu dalyviai, 
tam tikra prasme būtų jau kažkas trečia, kas vienaip 
ar kitaip galėtų įsibrauti tarp jų. Kuo platesnė yra ben- 
druomenė, tuo lengviau, viena vertus, susidaro virš 
atskirų asmenų iškylanti objektyvi vienybė ir, antra 
vertus, tuo mažiau joje intymumo; abu šie bruožai vi- 
dujai susiję. Tai, kad esant kokiam nors santykiui in- 
dividas priešais save mato tik kitą individą ir kartu 
nejaučia esant ir veikiant objektyvų, antindividualų da- 
rinį, — tai jau trijų santykiuose retai pasitaiko grynu 
pavidalu, tačiau kaip tik tai yra intymumo sąlyga. Tai, 
kad trečiasis. kuris pats randasi iš abiejų subjektų 

susivienijimo, sugriauna jo intymiausią prasmę, rodo 
subtilesnė grupavimosi po du struktūra; ir tai yra taip 
esminga, kad kai kada paveikia net santuoką, kai tik 
gimsta vaikas. + 

Vis dėlto vienos sociologiškai nepaprastai svarbios ap- 
linkybės bet koks grupavimasis po du stokoja, o kiek- 
viena daugianarė grupė jai iš principo yra atvira: tai — 
pareigų ir atsakomybės suvertimas antasmeniniam da- 
riniui, taigi tas bruožas, kuriuo taip dažnai apibūdina- 
mas socialinis gyvenimas ir kuris nėra jo pranašumas. 
Socialinį gyvenimą šis bruožas apibūdina dviem aspek- 
tais. Kiekvienam visetui, kuris nėra vien individų san- 
talka, būdingas tam tikras ribų ir galios neapibrėžtu- 
mas, lengvai sugundantis laukti 1š jo visokiausių darbų. 
kuriuos iš tikrųjų turėtų atlikti atskiri jo nariai; tokie 
darbai nustumiami bendrijai, kaip kad jie dažnai, vado- 
vaujantis ta pačia psichologine tendencija, nustumiami 
savo ateičiai, kurios miglotos galimybės viskam duoda 
erdvės arba kurios tarsi savaime augančios jėgos pačios 
pasirūpins viskuo, ko šią akimirką nenorima prisiimti. 
Šiuose santykiuose matomai, bet jau dėl to ir aiškiai ap- 
ribotai individo galiai visuomet priešpriešinama šiek tiek 
mistinė viseto jėga, iš kurios todėl lengvai laukiama ne 
tik to, ko individas padaryti negali, bet 1r to, ko padaryti 
jis nenori, 1r net jaučiama, kad toks nustūmimas yra 
visiškai pateisinamas. + 

Tiktai kitą tos pačios pagrindinės sociologinės kon- 
steliacijos posūkį atskleidžia pastebėjimas, kad dviejų 
santykiai, visumos susidarymas tik iš dviejų suponuoja 
didesnį kiekvieno iš jų individualumą nei tas, kuris — 
ceteris paribus - būdingas didesnės visumos elementams. 
Esminis dalykas čia yra tai, kad dviejų susivienijime nė- 
ra jokios daugumos, kuri galėtų nustelbti atskirą asme- 
nį ir kuri pasidaro galima jau atsiradus trečiajam. Ta- 

čiau santykiai, kai atskirą žmogų gali prievartauti dau- 
guma, ne tik gniuždo individualybę, bet ir, jeigu jie yra 
savanoriški, labai tvirtoms individualybėms apskritai yra 
sunkiai priimtini. + 

Tai, kad dviejų santykiai kaip tokie apskritai pasi- 
žymi specifiniais bruožais, rodo ne tik tas faktas, jog 
atsiradus trečiajam jie visiškai pasikeičia, bet dar la- 
biau išryškina tai, jog dažnai pastebima, kad tolesnis 
susivienijimo plėtimasis iki keturių ir daugiau jo es- 
mės atitinkamai toliau jau nemodifikuoja. Pavyzdžiui, 
šeima, turinti vieną vaiką, yra visiškai kitokio pobū- 
džio negu ta, kuri vaikų neturi, tačiau šeima, turinti 
du arba daugiau vaikų, nuo pirmosios jau taip reikš- 
mingai nesiskiria. + 

Su tuo pačiu pagrindiniu motyvu susiduriame ir Vol- 
taire'o teiginyje apie politinį religinės anarchijos nau- 
dingumą;: dvi konkuruojančios sektos valstybėje visuo- 
met neišvengiamai sukeldavo tokių neramumų ir sun- 
kumų, kokių niekada nepajėgtų sukelti du šimtai sektų. 
Reikšmė, kurią vieno elemento dualizmas turi daugia- 
nariame ryšyje, yra, žinoma, ne mažiau specifinė bei svar- 
bi ir tuo atveju, kai jis, užuot kliudęs bendrajam santy- 
kiui, padeda jį įtvirtinti. Antai buvo pastebėta, kad prie- 
šinantis monarchiniams kėslams dviejų Romos konsulų 
kolegialumas, ko gero, buvo veiksmingesnis negu devy- 
nių aukštųjų valdininkų sistema Atėnuose. + 

+ Sociologinė konsteliacija tarp viršininko ir paval- 
dinio taip pat absoliučiai keičiasi, kai įsijungia trečias 
elementas; solidarumą dabar veikiau pakeičia grupuo- 
čių kūrimas, užuot akcentavus valdomojo ir valdančiojo 
ryšį, veikiau pabrėžiama tai, kas juos skiria, nes bendru- 
mų dabar ieškoma santykyje su draugu 1r, žinoma, jų su- 
randama tuose dalykuose, kurie atskleidžia jų abiejų pre- 
šiškumą viršininkui. Ne mažiau fundamentalus išlieka 

ir skaitinio skirtumo virtimas kokybiniu, kai jis domi- 
nuojančiam asociacijos elementui nurodo atvirkštinę pri- 
klausomybę: lengviau pageidautinu atstumu nuo savęs 
laikyti du pavaldinius negu vieną, nes jų pavydas ir kon- 
kurencija yra įrankis kiekvieną iš jų padaryti pavaldų ir 
klusnų, kuris neturi jokio ekvivalento, kai pavaldinys 
yra vienas. Iš esmės tokią pat prasmę turi sena patarlė: 
„Kas turi vieną vaiką, yra jo vergas, kas turi daug vai- 
kų, yra jų ponas.“ Šiaip ar taip, trijų ryšys, palyginti su 
dviejų ryšiu, iškyla kaip visiškai naujas darinys, ir pas- 
tarasis gali būti apibūdintas kaip savitas tik lyginant su 
ankstesniu, bet ne lyginant su tolesniais — keturių ir 
daugiau elementų ryšiais. 

Pereinant prie specifinių formų trijų elementų skai- 
čius išryškina tą grupės pobūdžio skirtumą, kuris lemia 
Jos susiskirstymą į dvi arba tris svarbiausias grupuotes. 
Neramūs laikai visam viešajam gyvenimui primeta mo- 
to: kas ne su manimi, tas prieš mane. Padarinys tada 
turi būti elementų pasidalijimas į dvi grupuotes. Visi in- 
teresai, įsitikinimai, akstinai, kurie apskritai nustato po- 
zityvų ar negatyvų mūsų santykį su kitais, susiskirsto 
pagal tai, kiek jiems galioja tas principas, ir juos galima 
išdėstyti paeiliui — nuo radikalaus bet kokių tarpinių gran- 
džių ir nešališkumo pašalinimo iki priešingo požiūrio to- 
leravimo kaip irgi teisėto ir iki visos daugiau arba mažiau 
skalės su savais požiūriais. + 

+ Fundamentalių praktinių problemų atveju dažniau- 
siai galimi tik du paprasti požiūriai, iš kurių gali rastis 
be galo daug mišrių, taigi tarpinių požiūrių. Lygiai taip 
pat kiekvienas gyvas judėjimas kokioje nors grupėje - ir 
šeimyninėje, ir pagrįstoje įvairiais interesų bendrumais, 
ir politinėje — linkęs skaidytis į gryną dualizmą. Padidė- 
jęs interesų rutuliojimosi, raidos stadijų perėjimo tem- 
pas visuomet skatina griežtesnius sprendimus ir išsisky- 

rimus. Visokiems tarpiniams dalykams reikia daug ir 
laisvo laiko; ramios ir stagnacinės epochos, kai gyveni- 
mo klausimai ne keliami, bet lieka pridengti kasdienių 
interesų reguliarumo, lengvai leidžia atsirasti nepaste- 
bimiems perėjimams ir duoda pakankamai erdvės as- 
menybių, kurias bet kokia gyvesnė srovė turėtų įstumti 
į svarbiausių grupuočių priešpriešą. indiferentizmui. Ti- 
pinis sociologinės konsteliacijos principas visuomet yra 
dviejų arba trijų svarbiausių grupuočių skirtumas. Tre- 
čiojo elemento funkcija yra būti tarpininku tarp dviejų 
kraštutinumų, ji įgalina skaidytis į nuoseklias pakopas; 
čia, taip sakant, turime reikalą tik su principo techni- 
nes formos išplėtojimu arba ir su jo detalizavimu. Patį 
šį principą, patį šį konfigūraciją vidujai lemiantį perėji- 
mą visuomet realizuoja jau pats trečiosios grupuotės pri- 
sidėjimas. 

Tad iš esmės jau ir yra nurodytas tas vaidmuo, kurį 
vaidina trečiasis elementas, ir tos konfigūracijos, ku- 
rios susidaro tarp trijų socialinių elementų. Du elemen- 
tai žymi ir pradinę sintezę bei suvienodėjimą, ir pradi- 
nį išsiskyrimą bei antitezę; trečiojo elemento įsijungi- 
mas reiškia perėjimą, susitaikymą, absoliutaus prieš- 
taravimo atsikratymą — tačiau kai kada ir jo įtvirtini- 
mą. Skaičius „trys“ kaip toks, man atrodo, trejopai gali 
kurti tipines grupavimosi formas, kurios, viena vertus, 
neįmanomos esant dviem elementams, 0 antra vertus, 
esant daugiau negu trims elementams arba taip pat yra 
negalimos, arba yra tiktai kiekybinė plėtotė, nekeičianti 
formos tipo. 

1. Nešališkasis ir tarpininkas. Didžiai reikšmingas so- 
ciologinis faktas yra tai, kad bendras izoliuotų elementų 
santykis su anapus jų esančia potencija sukuria tam tik- 
rąjų vienodumą — pradedant valstybių sąjunga, kuri su- 
daroma gintis nuo bendro priešo, ir baigiant nematoma 

bažnyčia, kuri suvienija visus tikinčiuosius pagal jų vie- 
nodą santykį su Dievu. Šis visuomenę kuriantis trečiojo 
elemento tarpininkavimas veikiau nagrinėtinas paskes- 
niame sąryšyje. Juk trečiasis elementas abiejų kitų at- 
žvilgiu čia išlaiko tokią distanciją, kad tai yra ne tikroji 
sociologinė sąveika, vienodai apimanti visus tris elemen- 
tus, o veikiau dviejų elementų konfigūracijos: arba dvie- 
jų bendrai veikiančiųjų santykis, arba sociologiškai tai 
yra toks santykis, kuris susidaro tarp jų kaip vienio ir 
interesų centro kaip jų priešpriešos. Tačiau čia turime 
reikalą su trimis taip arti vienas kito esančiais arba vei- 
kiančiais elementais, kad jie ilgam arba trumpam suda- 
ro grupę. 

Dviejų ryšio reikšmingiausiu atveju, monogaminėje 
santuokoje, vaikas arba vaikai kaip trečiasis elementas 
dažnai atlieka visumą sutelkiančią funkciją. Daugelyje 
pirmykščių tautų santuoka tik tada galioja kaip tikra 
arba ir kaip neišardoma, kai gimsta vaikas. + 

Kitas tarpininkavimo variantas yra tada, kai trečia- 
sis elementas reiškiasi kaip nešališkas. Šiuo atveju jis 
arba suvienija abu kitus susikertančius elementus, o pats 
siekia nusišalinti ir veikti tik tiek, kad abi nesusijusios 
arba susikivirčijusios šalys pačios betarpiškai jungtųsi, 
arba reiškiasi kaip trečiųjų teismo teisėjas, kad tarsi sa- 
vaime susijungtų tų šalių vienas kitam prieštaraujantys 
reikalavimai 1r būtų pašalinta tai, kas nesuderinama. < 

Tarpininkavimui reikalingo nešališkumo pagrindas 
gali būti dvejopas: trečiasis elementas yra nešališkas, 
Jeigu jis egzistuoja greta kontrastuojančių interesų ir 
nuomonių, yra jų nepaveiktas, arba jeigu jis su abiem 
šalimis susijęs vienodai. Pirmasis atvejis yra paprasčiau- 
sias ir sukelia mažiausiai komplikacijų. + 

Komplikuotesnę formą nešališkojo padėtis turi tada, 
kai nešališkumą lemia ne nepriklausomybė nuo abiejų 

šalių vienų kitiems prieštaraujančių interesų, 0 vieno- 
das dalyvavimas juose. Tuo pagrįsta tarpininko padėtis 
dažnai susidaro tada, kai kokia nors asmenybė vietos 
atžvilgiu priklauso kitam interesų ratui negu dalykiniu 
profesiniu atžvilgiu. Antai ankstesniais laikais vyskupai 
daugeliu atvejų galėjo būti tarpininkai tarp savo parapi- 
jų pasaulietinių valdovų ir popiežiaus; arba valdininkas, 
kuriam savi specifiniai jo apygardos interesai, gali būti 
tinkamiausias tarpininkas, kai kyla kolizija tarp tos apy- 
gardos ir visuotinių valstybės, kurios tarnautojas jis yra, 
interesų. Taigi nešališkumo, o kartu ir suinteresuotu- 
mo matą, rodantį tinkamumą būti tarpininku tarp dvie- 
jų vietos atžvilgiu skirtingų grupių, dažnai atitinka to- 
kios asmenybės, kurios yra kilusios iš vienos lokalinės 
grupės, bet gyvena kitoje. Tokia tarpininko pozicija pa- 
prastai yra kebli dėl to, kad vienodą jo suinteresuotumą 
abiejų šalių atžvilgiu, jo vidinę pusiausvyrą sunku tiks- 
liai nustatyti ir Jis gana dažnai kelia įtarimą abiem šalims. 
Tačiau ypač sunki ir dažnai tiesiog tragiška padėtis susi- 
daro tada, kai nėra taip aiškiai atskirtų tarpininko inte- 
resų sričių, kurios jį sieja su viena ir su kita šalimi, o 
visa jo asmenybė yra artima joms abiem; tokia situacija 
tampa nepaprastai kebli tada, kai konflikto objektą ap- 
skritai gana sunku tiksliai objektyvuoti ir dalykinė jo 
reikšmė iš esmės yra tiktai gilesnės asmeninės nesan- 
taikos dingstis arba atsitiktinė priežastis. Tada tarpinin- 
ką. kurį meilė ar pareiga, likimas ar pripratimas vidujai 
vienodai sieja su abiem šalimis, konfliktas gali išsekinti 
daug labiau negu tuo atveju, jeigu jis pats palaikytų ku- 
rią nors vieną šalį, juoba kad šiais jo interesų pusiau- 
svyros atvejais Joks nukrypimas į vieną pusę neleisti- 
nas, tačiau paprastai negalima surasti jokio sėkmingo 
tarpinio sprendimo, nes nesutarimo nepavyksta redu- 
kuoti į grynai dalykinį. Toks yra daugelio šeimyninių 

konfliktų tipas. Tarpininkas, kuris yra nešališkas dėl vie- 
nodos distancijos nuo konflikto dalyvių, palyginti leng- 
vai gali padaryti teisias abi puses, o tam tarpininkui, 
kuris yra vienodai artimas abiem pusėms, yra daug sun- 
kiau, ir jis asmeniškai išgyvena kankinantį jausmo dua- 
lizmą. Todėl tada, kai tarpininkas pasirenkamas, esant 
lygioms sąlygoms paprastai pirmenybė teikiama ne tam, 
kuris vienodai suinteresuotas, bet tam, kuris vienodai 
nesuinteresuotas; pavyzdžiui, Italijos miestai viduram- 
žiais teisėjus dažnai atsigabendavo iš kitų miestų, kad 
galetų būti tikri dėl jų nešališkumo vidinių partinių ki- 
virčų atžvilgiu. 

Dabar jau pereiname prie antrosios nešališko elemen- 
to dalyvavimo sukuriamos vienijimo formos, prie tre- 
čiųjų teismo. Kol trečiasis narys veikia kaip tikras tar- 
pininkas, konflikto užbaigimas atiduodamas išimtinai į 
pačių šalių rankas; tačiau pasirinkdamos trečiųjų teis- 
mo teisėją jos šį lemiamą sprendimą išleidžia iš savo ran- 
kų, savo susitaikymo valią projektuoja tarsi už savęs, ji 
perleidžiama teisėjo asmeniui; dėl to ji įgyja ypatingą 
akivaizdumą ir galią abiejų antagonistinių jėgų atžvil- 
giu. Savanoriškas kreipimasis į trečiųjų teismo teisėją. 
kuriam a priori paklūstama, suponuoja didesnį subjek- 
tyvų pasitikėjimą sprendimo objektyvumu, nei būdinga 
kitokioms sprendimo formoms. Juk net valstybiniame 
teisme iš pasitikėjimo teisingu sprendimu išplaukia tik- 
tai ieškovo veiksmas (nes jis sau palankų sprendimą lai- 
ko teisingu), o atsakovas privalo dalyvauti procese ne- 
priklausomai nuo to, tiki jis teisėjo nešališkumu ar ne. 
Tačiau trečiųjų teismas paprastai remiasi tik šiuo abiejų 
šalių tikėjimu sprendimo teisingumu. Iš principo trečių- 
jų teismą nuo tarpininkavimo griežtai skiria minėtas 
skirtumas, ir kuo oficialesnis yra sutaikinimo veiksmas. 
tuo labiau išsaugoma ši diferenciacija. < 

2. Tertius gaudens*. Trečiojo elemento nešališkumas 
ligšiolinėse kombinacijose tarnavo arba kenkė grupei 
kaip visumai. Ir tarpininkas, ir trečiųjų teismo teisėjas 
siekia išgelbėti grupės vienybę nuo iširimo pavojaus. Ta- 
čiau nešališkasis savo santykiškai pranašesnę padėtį ga- 
li panaudoti ir grynai egoistiniams interesams įgyven- 
dinti: ten jis traktavo save kaip priemonę realizuoti gru- 
pių tikslams, o čia, atvirkščiai, sąveikos tarp šalių ir tarp 
savęs bei šalių procesą jis paverčia priemone savo tiks- 
lui pasiekti. Čia kalbama ne vien apie jau konsoliduotus 
darinius, kurių socialiniame gyvenime greta kitų atsi- 
randa ir šis rezultatas, bet ir apie situacijas, kai tik mez- 
gasi ad hoc** santykis tarp šalių ir nešališkojo; elemen- 
tai, kurie dar nesudaro sąveikaujančios vienybės, gali 
įsivelti į konfliktą, ir trečiasis elementas, lig tol vieno- 
dai nesusijęs su abiem pirmaisiais, spontaniškai veikda- 
mas gali įgyti galimybių, kurių jam kaip nešališkam ele- 
mentui suteikia šis ginčas; taip gali susidaryti grynai 
labili sąveika, kurios gyvumas ir formų turtingumas kiek- 
vieno elemento atžvilgiu yra visiškai neproporcingas jos 
egzistavimo trukmei. 

Dvi tertius gaudens reiškinių rūšis aš čia paminiu smul- 
kiau jų nenagrinėdamas, nes trinarių grupių sąveikai, apie 
kurios tipines formas mes dabar kalbame, jos nėra labai 
būdingos. Veikiau jas apibūdina tam tikras pasyvumas, 
kuriuo pasižymi arba abi konflikto šalys, arba trečiasis 
elementas. Trečiasis elementas pranašumą gali įgyti kaip 
tik dėl to, kad abu kiti elementai grasina vienas kitam 
šachu, ir jis tada gali susižerti sau laimėjimą, kurį prie- 
šingu atveju kuri nors viena 1š tų šalių užginčytų. + 


*Trečias džiaugiasi (/ot.). 
**Šiam atvejui, šiuo tikslu (/ot.). 

Esmingesnės formos čia susidaro tuo atveju, kai tre- 
čiasis elementas savo ruožtu praktiškai, paremdamas ir 
užtikrindamas (taigi ne tik intelektualiai bei dalykiškai, 
kaip trečiųjų teismo teisėjas), linksta į vienos šalies pu- 
sę, ją palaiko ir tenkina jos reikalavimus, ir iš to gauna 
tiesioginės ar netiesioginės naudos. Šios formos atveju 
galimos dvi konfigūracijos: arba dvi šalys yra viena kitai 
priešiškos ir todėl konkuruoja dėl trečiojo elemento pa- 
lankumo, arba dvi šalys konkuruoja dėl trečiojo elemento 
palankumo ir todėl yra viena kitai priešiškos. + 

3. Divide et impera*. Šiose trijų elementų schemos 
kombinacijose mes turime reikalą su esamais arba ky- 
lančiais dviejų elementų kivirčais, dėl kurių pranašumą 
įgyja trečiasis elementas; atskirai nagrinėtinas niuan- 
sas, kurį tikrovėje ne visuomet galima atriboti nuo ki- 
tų, čia yra tali, jog trečiasis elementas tuos kivirčus pats 
tyčia sukuria, kad įgytų dominuojančią padėtį. Be to, rei- 
kia iškart pasakyti, kad trys, žinoma, yra tik mažiausias 
skaičius, nurodantis šiai formai būtinus elementus, ir 
todėl traktuotinas kaip paprasčiausia schema. Taigi da- 
lykas čia tas, kad du elementai iš pradžių susivienija vie- 
nas su kitu ir padeda vienas kitam prieš trečiąjį elemen- 
tą, o pastarasis prieš jį susijungusias jėgas sugeba nu- 
kreipti vieną prieš kitą; tokiu atveju jos arba išlaiko pu- 
siausvyrą viena kitos atžvilgiu, ir tada trečiasis elemen- 
tas abiejų kitų netrukdomas gali siekti savo pranašu- 
mo, arba viena kitą taip susilpnina, kad jau nepajėgia 
priešintis sustiprėjusiai trečiajai galiai. Aš apibūdinusiu 
kai kurias skalės pakopas, į kurias gali būti suskirstyti 
atitinkami reiškiniai. Su paprasčiausiu iš jų susiduria- 
me ten, kur pranokstanti galia trukdo susivienyti ele- 


*Skaldyk ir valdyk (lot.). 

mentams, kurie pozityviai to dar visai nesiekia, bet gal- 
būt galėtų siekti. + 

Profilaktinis trukdymas susivienyti sustiprėja ten, kur 
jau tiesiogiai to siekiama. Šiai schemai priklauso - žino- 
ma, dar ir kitų motyvų komplikuotas — reiškinys, kad 
darbdaviai paprastai ryžtingiausiai atsisako derybas dėl 
darbo užmokesčio ir kitų ginčijamų dalykų vesti su to- 
kiais tarpininkais, kurie nepriklauso jų pačių darbinin- 
kijai. Tam jie priešinasi ne tik todėl, kad darbininkai 
sustiprina savo poziciją susijungdami su asmeniu, kuris 
neturi darbdavio baimintis arba ko nors iš jo tikėtis, — 
šitaip darbdaviai kliudo įvairių įmonių darbininkijai vie- 
ningais veiksmais siekti, pavyzdžiui, kad visur būtų įves- 
tas vienas darbo užmokesčio tarifas. < 

Elementų atskirtumo palaikymas jau įgyja aktyves- 
nę formą negu paprastas elementų suvaržymas ten, kur 
trečiasis elementas sukelia jų tarpusavio pavyduliavi- 
mą. Čia kalbama dar ne apie tuos atvejus, kai trečiasis 
elementas leidžia abiem kitiems vienam kitą taip nuka- 
muoti, kad jų sąskaita įvestų naują dalykų tvarką; čia 
turimos galvoje kaip tik dažnos konservatyvios tenden- 
cijos, kai trečiasis elementas siekia išsaugoti savo jau 
turimas prerogatyvas skatindamas kitų dviejų narių tar- 
pusavio pavyduliavimą ir taip visų pirma trukdydamas 
susidaryti arba bent jau išsiplėtoti jų koalicijai, kurios 
jis baiminasi. Apie ypač subtilų tokios technikos panau- 
dojimo būdą žinios mus pasiekė iš senovės Peru. Visuo- 
tinai paplitęs inkų paprotys buvo užkariautą naują gimi- 
nę padalyti į dvi daugmaž lygias dalis, kiekvienai iš jų 
paskirti viršininką ir net nustatyti tarp jų abiejų nedide- 
lį rangų skirtumą. Tai iš tikrųjų buvo tinkamiausia prie- 
monė sukelti šių vadų nuolatinį rungtyniavimą, dėl ku- 
rio jau buvo neįmanoma imtis kokių nors vieningų veiks- 
mų prieš naujuosius valdovus. Ir visiškai lygi padėtis, ir 

labai skirtinga padėtis greičiau įgalintų veikti išvien: pir- 
muoju atveju todėl. kad tada vykdant galimus veiksmus 
greičiau vyrautų realiai esamas vadovavimo pasidaliji- 
mas pusiau, o ne koks kitas santykis, ir todėl, kad jeigu 
iškiltų paklusimo klausimas, kaip tik vadovavimo pari- 
tetas labiausiai atitinka bendro veikimo sąlygas; antruoju 
atveju todel, kad esant tokiai padėčiai vadovavimas ne- 
susidurtų su kokiais nors prieštaravimais. O nedidelis 
rangų skirtumas mažiausiai gali sukurti organiškus ir 
sutarimo santykius vykstant vienijimuisi, kurio čia bai- 
minamas, nes viena pusė dėl savo turimo pliuso neabe- 
Jotinai pretenduoja į besąlygišką prerogatyvą, tačiau ki- 
tos pusės minusas nėra pakankamai reikšmingas, kadji 
su šia kitos pusės ambicija susitaikytų. 

Kokio nors masto nelygaus padalijimo principas, ku- 
riuo siekiama tokiu būdu sužadintą pavyduliavimą pa- 
versti divide et impera priemone, yra visuotinai mėgsta- 
ma technika, nuo kurios savo ruožtu gali iš principo ap- 
saugoti tam tikros sociologinės būsenos. + 

Drastiškiausios divide et impera formos. kai sukelia- 
ma kova tarp dviejų elementų. pagrindas gali būti tre- 
čiojo elemento santykis ir su abiem pirmaisiais, ir su 
greta jų esančiais objektais. Su pastaruoju atveju mes 
susiduriame, pavyzdžiui, tada, kai vienas iš trijų kandi- 
datų į kokią nors tarnybą abu kitus sugeba taip vieną su 
kitu supjudyti, kad jie savo paskalomis ir šmeižtais, ku- 
riuos kiekvienas iš jų naudoja prieš kitą. atima vienas iš 
kito šansus. Visais šios rūšies atvejais trečiojo elemento 
sugebėjimų mastą parodo ta distancija nuo jo paties, ku- 
rią jis sugeba išlaikyti toje savo sukeltoje akcijoje. Kuo 
mažiau jo dalyvavimas kovoje yra matomas. kuo geriau 
jis moka taip įkurti ugnį, kad toliau ji dega be jo įsikiši- 
mo ir priežiūros, tuo aršesnė ir įnirtingesnė kova pati 
savaime vyksta tarp anų dviejų iki jų savitarpiško susi- 

naikinimo ir tuo lengviau tas atlygis, dėl kurio tarp jų 
vyksta ši kova. arba ir kiti reikšmingi dalykai jam nu- 
krinta patys tarsi iš dangaus. + 

Dabar aš pereinu prie tokių visiškai kito tipo sociolo- 
ginių formų, kurias lemia skaitinis jų elementų apibrėž- 
tumas. Aptariant dviejų ir trijų elementų konfigūracijas 
buvo kalbama apie vidinį grupės gyvenimą su visais jo 
skirtumais, sintezėmis ir antitezėmis. kuris plėtojasi 
esant šiam minimaliam arba didžiausiam dalyvių skai- 
čiui. Buvo analizuojama ne grupė kaip visuma ir jos san- 
tykis su kitomis grupėmis arba su ta didesne grupe, ku- 
rios dalis ji yra, bet imanentinis jos elementų savitarpio 
santykis. Tačiau jeigu dabar, atvirkščiai, mes klausia- 
me. kokią reikšmę skaitinis apibrėžtumas turi išorės at- 
žvilgiu, tai esminė jo funkcija yra ta, kad jis įgalina gru- 
pę padalyti į pogrupius. Teleologinė jo prasmė, kaip jau 
anksčiau buvo sakyta, yra galimybė geriau matyti visą 
grupę ir ją valdyti, dažnai ją pirmiausia suorganizuoti, 
tiksliau — mechanizuoti; grynai formaliu požiūriu, tai su- 
teikia galimybę išsaugoti visumos padalinių formą, po- 
būdį ir sandarą nepriklausomai nuo kiekybinio visumos 
1išsiplėtojimo: sudedamosios dalys, su kuriomis valdymas 
turi reikalą, kokybiškai sociologiškai visada išlieka vie- 
nodos, ir visumos didėjimas keičia tik jų daugiklį. Tuo 
paaiškinama. pavyzdžiui, didžiulė skaitinio kariuomenės 
padalijimo nauda; jos didinimas techniškai yra palyginti 
nesudėtingas, nes skaitiniu, taigi ir organizaciniu požiū- 
riu jis vyksta kaip nuolatinis jau suformuotų kadrų pa- 
kartojimas. Šis pranašumas, aišku, susijęs su skaitiniu 
apibrėžtumu apskritai. tačiau ne su konkrečiai apibrėž- 
tais skaičiais. Ir vis dėlto čia jau anksčiau minėta skai- 
čių grupė — dešimtis ir jos derivatai —- socialiniam padali- 
jimui istoriniu požiūriu yra ypač svarbi. Šį dešimties na- 
rių vienijimąsi solidariam darbui ir atsakomybei, kurį 

aptinkame daugelyje ankstesniųjų kultūrų, neabejoti- 
nai lėmė pirštų skaičius. Stokojant aritmetinių įgūdžių, 
pirštai buvo pirmasis orientavimosi principas, leidęs api- 
brėžti pavienių daiktų daugiskaitą, padaryti akivaizdžias 
jos dalis ir sudėtį. + 

Šimtinė, kuri yra kilusi iš to principo, pirmiausia ir 
iš esmės taip pat yra padalijimo priemonė, ir net istoriš- 
kai svarbiausia priemonė. Aš jau minėjau, kad ji tapo 
tiesiog padalijimo apskritai sąvokiniu atitikmeniu, to- 
dėl pats jos pavadinimas išlieka net ir tais atvejais, kai 
joje yra daug mažiau arba daug daugiau narių negu šim- 
tas. Šimtinė kartu iškyla — ir galbūt aiškiausiai tai at- 
skleidė tas vaidmuo, kurį ji vaidino anglosaksiškosios 
Anglijos valdyme - kaip dalinės grupės apskritai, kurios 
vidinės prasmes nepakeičia jos išorinis nepilnumas, idė- 
ja. + Ypač adekvatus santykis su mūsų intelekto kate- 
gorijomis, lengvas šimto skaičiaus apžvelgiamumas, dėl 
kurio jis yra tinkamas būti padalijimo principu, čia atsi- 
skleidžia kaip atspindys objektyvaus grupės savitumo, 
kurį šimtinė įgyja kaip tik dėl šio skaitinio apibrėžtumo. 

Šis ką tik pateiktas apibūdinimas visiškai skiriasi nuo 
to atvejo, kurį mes lig šiol nagrinėjome. Dviejų ir trijų 
elementų kombinacijose skaičius apibrėžė vidinį grupės 
gyvenimą, tačiau ne kaip kiekybė; grupėje visi tie reiš- 
kiniai atsiskleidė ne todėl, kad ji kaip visuma buvo tokio 
dydžio, bet buvo kalbama apie kiekvieno atskiro elemen- 
to apibrėžtumą, kylantį iš jo sąveikos su kitu arba dviem 
kitais elementais. Visiškai kitaip yra su visais pirštų skai- 
čiaus derivatais: čia, trumpai kalbant, sintezės, kuria 
siekiama, kad grupę būtų patogiau apžvelgti, organizuo- 
ti, valdyti, pagrindas iš tikrųjų glūdi ne pačioje grupėje, 
o subjekte, kuris su ja teoriškai ar praktiškai turi reika- 
lą. Galiausiai trečioji narių skaičiaus reikšmė susijusi 
su tuo, kad grupė objektyviai ir kaip visuma - taigi ne- 

skiriant elementų individualių pozicijų — kai kurias sa- 
vybes atskleidžia tuo atveju, jei nepasiekia apibrėžtos 
apimties arba ją viršija. Bendriausia prasme tai jau bu- 
vo anksčiau aptarta skiriant didelę 17 mažą grupę; ta- 
čiau dabar kyla klausimas, ar charakteringi visos gru- 
pes bruožai neišplaukia iš apibrėžto narių skaičiaus, - ir 
čia, savaime suprantama, individų sąveikos yra realus 
ir lemiamas procesas; skirtumas tik tas, kad dabar klau- 
simo objektas yra ne tų sąveikų detalės, o tik jų sujun- 
gimas į visumos vaizdą. Faktai, nurodantys šią grupių 
kiekybės reikšmę, visi kartu priklauso vienam vienin- 
teliam tipui: tai įstatymų direktyvos dėl susivienijimų, 
kurie kaip tokie pretenduoja į tam tikras funkcijas arba 
teises, privalo prisiimti atitinkamus įsipareigojimus, mi- 
nimalaus arba maksimalaus narių skaičiaus. + 

Reziumuodami galime teigti: jeigu įstatymas nustato 
minimalų skaičių, veikia pasitikėjimas daugybe ir nepa- 
sitikėjimas izoliuotomis individualiomis energijomis, o 
jeigu nustatomas maksimalus skaičius, atvirkščiai, vei- 
kia nepasitikėjimas daugybe, kuris nėra nukreiptas prieš 
atskiras sudedamąsias jos dalis. 

Nesvarbu, ar įstatymų leidėjai mėgintų nustatyti drau- 
džiamąjį maksimumą, ar leidžiamąjį minimumą, jie ne- 
abejotų, kad tuos rezultatus, kurių jie vengia arba pa- 
geidauja, tiktai gana neapibrėžtai ir gana apytikriai ga- 
lima susieti su tvirtai nustatytais dydžiais; savivalė nu- 
statant tokius dydžius yra neišvengiama ir pateisinama 
kaip ir, pavyzdžiui, tada, kai apibrėžiamas amžius, ku- 
rio sulaukęs žmogus įgyja pilnametystės teises ir parei- 
gas. Žinoma, vidinį pasirengimą joms kai kurie žmonės 
įgyja anksčiau, kai kurie — vėliau ir ne vienas —- tiksliai 
įstatymo nustatytą minutę; tačiau praktika tvirtą ma- 
tą, kuris jai reikalingas, gali įgyti tik savaime tolydžią 
seką teisės tikslams viename taške padalydama į dvi 

atkarpas, kurių visiškai skirtingo traktavimo neįmano- 
ma tiksliai pagrįsti kokiomis nors objektyviomis jų sa- 
vybėmis. Todėl nepaprastai iškalbinga yra ta aplinkybė, 
kad visos apibrėžtys, kurių pavyzdžiai anksčiau buvo pa- 
teikti, visiškai nėra pagrįstos žmonių, kuriems taikoma 
taisyklė, ypatinga kokybe, nors ta kokybė vis dėlto api- 
brėžia kiekvieną atskirą atvejį. Tačiau ta kokybė nėra 
apčiuopiama ir todėl lieka tik skaičius. Esminga tai, jog 
visur vyraujantis gilus jausmas konstatuoja, kad skaičius 
būtų lemiamas dalykas net 1r tuo atveju, jei individualių 
skirtumų poveikis išliktų, ir kad kaip tik todėl šis povei- 
kis tikrai glūdi galutiniame visuminiame reiškinyje. 


Trečias skyrius 
Pajungimas ir pavaldumas 


+ Valdžios troškimas, net 1r jo sublimuota forma, kai 
Jo praktinė prasmė yra ne kito išnaudojimas, o tiktai šio 
išnaudojimo galimybės suvokimas, jokiu būdu nėra kraš- 
tutinis egoistinis beatodairiškumas. Juk valdžios troški- 
mas, kadangi jis siekia palaužti vidinį pajungtojo pasi- 
priešinimą, 0 egoizmas paprastai apsiriboja vien pergale 
prieš išorinį jo priešinimąsi, kito atžvilgiu visuomet dar 
turi tam tikrą interesą, taigi tas kitas jam turi vertę. Ir 
tik tada, kai egoizmas jau yra ne valdžios troškimas, bet 
kito atžvilgiu yra absoliučiai indiferentiškas ir traktuoja 
Ji vien kaip su juo nesusijusių tikslų įrankį, - tik tada 
išnyksta paskutinis socialaus (vergesellschaftenden) vei- 
kimo vieno dėl kito šešėlis. < 

Bet kokio spontaniškumo pašalinimas iš pajungimo san- 
tykių tikrovėje yra daug retesnis dalykas, negu būtų gali- 
ma spręsti iš populiarių pasakymų, kuriuose vartojamos 
tokios paplitusios sąvokos kaip „prievarta“, „pasirinkimo 

nebuvimas“, „besąlygiška būtinybė“ ir pan. Net ir slogiau- 
siuose 1r nuožmiausiuose pavergimo santykiuose visuo- 
met dar esama nemažai asmeninės laisvės. Tiktai mes 
jos nesuvokiame, nes jos patvirtinimas tokiais atvejais 
reikalauja aukų, kumas mes laikome neįmanomomis. „Be- 
sąlygiška“ prievarta, kurią prieš mus naudoja nuožmiau- 
sias tironas, 1š tikrųjų visada yra visiškai sąlygiška, sąly- 
giška būtent todėl, kad mes norime išvengti gresiančių 
bausmių arba kitokių nepaklusnumo padarinių. Tiksliau 
kalbant, pajungimo ir pavaldumo santykis panaikina pa- 
Jungtuųjų laisvę tik tiesioginio fizinio smurto atveju; ki- 
tais atvejais mes paprastai tiktai nesame linkę mokėti 
tos kainos, kurios reikalauja laisvės realizavimas, ir 1š- 
orinių sąlygų, kuriomis laisvė tikrai įgyvendinama, ratas 
gali vis labiau siaurėti, tačiau, išskyrus tą kraštutinį fizi- 
nės prievartos atvejį, jis niekada visiškai neišnyksta. Mes 
čia kalbame ne apie moralinį šio traktavimo aspektą, bet 
apie sociologinį: kad sąveikos, t. y. savitarpiškai apibrėž- 
to ir tik iš asmenybių kylančio veiksmo, esama ir tokiais 
pajungimo ir pavaldumo atvejais ir kad dėl to tokie santy- 
kiai dar įgyja tam tikrą visuomeninę formą - to jau nera 
įprastinėje „prievartos“ sampratoje, kur viena šalis atima 
iš kitos bet kokį spontaniškumą, taigi tokį „veikimą“, ku- 
rio vienas aspektas būtų sąveika. 

Turint galvoje didžiulį pajungimo ir pavaldumo santy- 
kių vaidmenį, analizuojant visuomeninę būtį yra nepa- 
prastai svarbu paaiškinti tokį pajungto subjekto sponta- 
niškumą ir aktyvumą nutraukus nuo jų įvairių paviršuti- 
niškų vaizdinių maskuote. Pavyzdžiui, tai, kas paprastai 
vadinama „autoritetu“, didesniu mastu, negu paprastai 
pripažįstama, remiasi autoritetui pajungtojo laisve, tas 
„autoritetas“, nors ir atrodo esąs „slegiantis“, nėra pa- 
grįstas vien prievarta ir grynu privalėjimu paklusti. Sa- 
vitas „autoriteto“ reiškinys, kuris socialiniam gyvenimui 

yra svarbus įvairiu mastu - kaip šalutinis dalykas ir kaip 
perdėtai sureikšmintas, kaip ūminis ir kaip nuolatinis, — 
atrodo, gali būti dvejopas. Kokia nors asmenybė, prana- 
šesnė savo reikšmingumu ir jėga, sužadina artimesnės 
ar net tolimesnės aplinkos tikėjimą ja ir įgyja pasitikėji- 
mą, jos nuomonės turi svorį, taigi ji pasidaro tarsi objek- 
tyvi instancija: asmenybė įgyja prerogatyvą, 0 jos spren- 
dimai — aksiominį patikimumą, ir tai bent kaip dalinis 
štrichas iškyla virš subjektyvios asmenybės visuomet kin- 
tamos, reliatyvios, kmtikos sulaukiančios vertės. Kai žmo- 
gus daro įtaką kaip „autoritetas“, jo reikšmės kiekybė virs- 
ta nauja kokybe, savo aplinkai jis tampa tarsi agregatinė 
objektyvumo būsena. Tokį patį rezultatą galima pasiekti 
ir priešinga kryptimi: kokia nors antindividuali galia, vals- 
tybe, bažnyčia, mokykla, šeimos arba kariuomenės orga- 
nizacija suteikia atskirai asmenybei pagarbą, rangą, ga- 
lutinės instancijos sprendimo galią, kuri iš pačios šios as- 
menybės niekada nekiltų. „Autoritetas“, kurio esmė yra 
ta, kad žmogaus sprendimams būdingas toks pat tikru- 
mas ir įsakmumas, kurie logiškai pritiktų tik antasmeni- 
nei dalykinei aksiomai arba dedukcijai, čia asmeniui tar- 
si nusileidžia iš aukščiau, o pirmuoju atveju jis kyla iš 
asmenybės ypatybių, tarsi generatio aeguivoca*. + 

Nuo autoriteto reikia skirti tą superioriteto niuansą, 
kuris apibūdinamas kaip prestižas. Pastarasis stokoja ant- 
subjektyvios reikšmės, asmenybės tapatumo objektyviai 
jėgai arba normai, vadiškumą (Fihrertum) čia lemia vi- 
siškai individuali jėga; ji ne tik suvokiama kaip tokia — 
kitaip negu vidutinis vado tipas, kuris visuomet yra tam 
tikras asmeninių ir prijungtų dalykinių momentų miši- 
nys, prestižas kyla kaip tik iš gryno asmenybiškumo, 


*Gyvybės atsiradimas iš negyvos medžiagos (lot.). 

kaip autoritetas kyla iš normų ir galių objektyvumo. Nors 
kaip tik šio superioriteto — labiau negu autoriteto, kurio 
aukštesnis, bet šaltesnis norminis pobūdis suteikia dau- 
giau kritinės erdvės net ir paklusniesiems — esmė yra 
„patraukimas“, besąlygiškas sekimas paskui pavienius 
asmenis ir mases, vis dėlto jis reiškiasi kaip savanoriš- 
kesnė pagarba pranašesniesiems. Galbūt faktiškai auto- 
riteto pripažinimas slepia gilesnę subjekto laisvę negu 
susižavėjimas kunigaikščio ar kunigo, karo ar dvasinio 
vado prestižu; tačiau vadovaujamųjų jausmo situacija yra 
kitokia: autoritetui mes dažnai negalime pasipriešinti, 
bet polekyje, su kuriuo pasiduodame prestižui, visuomet 
glūdi spontaniškumo suvokimas; kadangi atsidavimas čia 
susijęs su tuo, kas visiškai asmenybiška, jis ir atrodo 
išplaukiąs tik iš asmenybinio pagrindo, pasižyminčio ne- 
atimama laisve. + 

Pajungimo būdai pirmiausia gali būti skirstomi gry- 
nai išoriniu, bet aiškinimui patogiu būdu, pritaikant jiems 
trinarę schemą; viršesnis gali būti koks nors atskiras 
asmuo, kokia nors grupė, kokia nors objektyvi — ar so- 
cialinė, ar ideali —- galia. Aš čia aptariu tik kai kurias 
sociologines šių galimybių reikšmes. 

Kokios nors grupės pajungimo vienam asmeniui pa- 
darinys pirmiausia yra labai aiškus grupės suvienijimas, 
beveik atitinkantis abi būdingas šio pajungimo formas: 
pirma, kai grupė su savo viršūne sudaro tikrą vidinę vie- 
nybę, kai dominuojantysis grupės jėgas pratęsia ir su- 
telkia savyje ir todėl dominavimas iš tikrųjų reiškia vien 
tai, kad grupės valia įgyja vieningą išraišką arba kūną; 
tačiau ir, antra, kai grupė jaučiasi esanti opozicijoje sa- 
vo viršūnės atžvilgiu ir priešindamasi jai susijungia į gru- 
puotę. + 

Suvienijimas visus bendrai pajungiant gali turėti dvi 
skirtingas formas, jis gali vykti arba kaip sulyginimas, 

arba kaip gradacija. Jeigu koks nors skaičius žmonių 
yra vienodai pajungti vienam asmeniui, tai jie šiuo at- 
žvilgiu yra lygūs. Despotizmo ir sulyginimo koreliacija 
žinoma jau seniai. Ji reiškiasi ne tik tuo, kad despotas 
pats savaime siekia sulyginti pajungtuosius, — aple tai 
irgi reikia kalbėti, — bet ir priešinga kryptimi: ryžtin- 
gas sulyginimas savo ruožtu lengvai atveda prie despo- 
tinių formų. + 

Masių kaip tokių sulyginimas, kuris realizuojamas 
išskiriant ir sujungiant masę sudarančių individų vieš- 
patavimui paklūstančius elementus, viešpatavimo socio- 
logijai (Soziologie der Herrschaft) turi didžiulę reikšmę. 
Iš to aiškėja (be to, kas jau buvo sakyta), kad dažnai yra 
lengviau viešpatauti didesnėje grupėje negu mažesnėje, 
ypač jeigu turime reikalą su ryškiai diferencijuotais in- 
dividais, iš kurių kiekvienas prisidėjęs vis labiau apribo- 
ja visiems bendrą sritį: kur yra tokių asmenybių, didelio 
žmonių skaičiaus sulyginimo lygmuo ceteris paribus yra 
žemiau negu mažo skaičiaus atveju 1r todėl galimybė vieš- 
patauti pirmiesiems yra didesnė. + 

Greta šio vienvaldžio viešpatavimo (Einherrschaft) ti- 
po, kurio koreliatas yra principinis pajungtųjų sulygini- 
mas, yra antrasis tipas, kur grupė įgyja piramidės for- 
mą. Pajungtieji valdovo atžvilgiu yra suskirstyti į laips- 
niškas galios pakopas; vis mažesnės apimties, bet vis 
reikšmingesni sluoksniai kyla nuo žemiausių masių į vir- 
šūnę. Tokia grupes forma gali atsirasti dvejopu būdu. Ji 
gali kilti iš atskiro asmens autokratinės galios pilnat- 
vės. Šis asmuo, išlaikydamas savo galios formą bei titu- 
lą, atiduoda jos turinį — jis leidžia tam turiniui slysti že- 
myn, ir, žinoma, arčiausiai jo esantiems sluoksniams jo 
tenka daugiau negu toliau esantiems. Kadangi šitaip ga- 
lia prasisunkia laipsniškai, tai, jeigu į šį procesą neįsiki- 
ša kokie nors kiti jį deformuojantys įvykiai ir sąlygos, 

turi susidaryti pajungimo ir pavaldumo tolydumas ir gra- 
dacija. Tai aiškiai yra tas būdas, kurį dažnai sukuria so- 
cialinės formos Rytų valstybėse: aukščiausiųjų pakopų 
valdžia nubyra žemyn — ar dėl to, jog ji vidujai yra ne- 
tvirta ir negali išlaikyti anksčiau pabrėžtos proporcijos 
tarp pavergtumo ir individualios laisvės, ar dėl to, jog 
asmenybės yra pernelyg nerangios ir per menkai išma- 
no viešpatavimo techniką, kad išsaugotų savo valdžią. 
Visai kitokį pobūdį visuomenės piramidės forma įgyja 
tada, kai ją lemia valdančiojo sumanymas, taigi kai ji 
reiškia ne jo valdžios susilpnėjimą, o jos plėtojimą ir kon- 
solidavimą. Todėl čia ne tam tikras viešpatavimo galios 
kiekis atitenka apatiniams sluoksniams, bet tik tie 
sluoksniai tarp savęs organizuojami pagal galios ir padė- 
ties laipsnius. + 

Kitas būdas, kuriuo sukuriama galios skalė iki pat 
aukščiausios viršūnės, remiasi priešingu vyksmu. Kai 
kurie iš pradžioje lygių socialinių elementų pamažu įgy- 
ja didesnę reikšmę, iš jų komplekso savo ruožtu vėl išsi- 
skiria atskiri ypač galingi individai, kol ši raida pakyla 
iki vienos ar keleto viršūnių. Pajungimo ir pavaldumo 
piramidė čia statoma iš apačios į viršų. Šiam procesui 
iliustruoti nereikia kokių nors pavyzdžių, nes jis, kad ir 
labai skirtingais ritmais, vyksta visur; gryniausią pavi- 
dalą jis, matyt, įgyja ekonominėje ir politinėje srityje, 
bet aiškiai matomas 1r intelektualinio ugdymo sistemo- 
je, mokyklinėse klasėse, gyvenimo lygio evoliucijoje, es- 
tetinėje sferoje, pirminiame karinės organizacijos for- 
mavimesi. 

Abiejų būdų, kuriais susiformuoja pakopų formą tu- 
rintis grupių dominavimas ir pavaldumas, klasikinis pa- 
vyzdys yra viduramžių feodalinė valstybė. Kol visatei- 
sis — graikų, romėnų, senovės germanų - pilietis buvo 
visiškai nepavaldus atskiriems asmenims, jis buvo, vie- 

na vertus, visiškai lygus tokiems pat kaip jis, o antra 
vertus, griežtai atskirtas nuo žemesniųjų. Ši būdinga 
socialinė forma, perėjusi visas istorines tarpines gran- 
dis, feodalizme irgi įgijo savitą atitikmenį, kuris prara- 
ją tarp laisvės ir nelaisvės užpildė luomų gradacija; „tar- 
nyba“, servitium, visus valstybės narius susiejo savi- 
tarpyje ir su karaliumi. Pastarasis savo valdomą žemę 
perleido kaip lenus, o stambieji jo valdiniai savo ruožtu 
perleido ją savo vasalams; taip susidarė pakopinė padė- 
ties, valdymo, prievolių struktūra. Tačiau tokį pat re- 
zultatą visuomeninis procesas davė ir vykdamas prie- 
šinga kryptimi. Viduriniai sluoksniai susidarė ne tik 
dėl žemės valdymo perdavimo iš viršaus, bet ir dėl aku- 
muliacijos iš apačios, kai pradžioje laisvi smulkieji že- 
mės savininkai atidavė savo žemę galingesniems po- 
nams, kad gautų ją iš jų atgal kaip lenus. Tokie galin- 
gesnieji žemvaldžiai, kaupdami vis didesnę galią, ku- 
r10S augimo negalėjo sukliudyti nusilpusi karalystė, vir- 
šūnėse įgijo karališką valdžią. Tokia piramidės forma 
kiekvienam jos elementui, nuo žemiausiųjų iki aukš- 
čiausiųjų, suteikia dvejopą padėtį: kiekvienas yra pa- 
Jungiantysis ir kiekvienas yra pajungtasis, jis yra pri- 
klausomas nuo aukštesniųjų ir kartu nepriklausomas, 
nes kiti yra priklausomi nuo jo. Galbūt šis sociologinis 
dvejopas reikšmingumas ir lėmė feodalizmo, kurio dvi- 
lypę genezę — perdavimą iš viršaus ir akumuliaciją iš 
apačios — Jis ypač stipriai akcentuoja, padarinių prie- 
šingumą. Nelygu kokį tarpinių instancijų aspektą — ne- 
priklausomumo ar priklausomumo —- iškėlė sąmonė ir 
praktika, feodalizmas Vokietijoje galėjo susilpninti aukš- 
čiausiojo valdovo valdžią, o Anglijoje suteikti karūnai 
visur stipriai veikiančios valdžios formą. + 

Turint galvoje tas visuomenines struktūras, kurias api- 
būdina kokios nors daugumos, kokios nors socialinės vi- 

sumos dominavimas individų arba kitų visumų atžvilgiu, 
pirmiausia krinta į akis tai, kad poveikis pajungtiesiems 
būna labai nevienodas. Daugiausia, ko norėjo Spartos ir 
Tesalijos vergai, — tai būti valstybės, o ne atskirų asmenų 
vergais. Prūsijoje iki valstiečių lažininkų išlaisvinimo vals- 
tybiniams domenams priklausiusių valstiečių padėtis bu- 
vo žymiai geresnė negu privačių valstiečių. + 
Principinis šio daugumos viešpatavimo pajungtųjų at- 
žvilgiu skirtingo poveikio pagrindas yra pirmiausia tokiam 
viešpatavimui būdingas objektyvumas, pašalinimas bet ko- 
kių jausmų, įsitikinimų, akstinų, kurie veiksmingi tik ta- 
da, kai subjektas veikia individualiai, bet ne tada, kai jis 
veikia kolektyviai. Priklausomai nuo to, kas susiklosčius 
esamam santykiui ir atskiram jo turiniui daro pajungtojo 
padėčiai palankų arba nepalankų poveikį - objektyvumas 
ar individualus subjektyvumas, ir susidaro tie skirtumai. 
Jei pajungtojo situacija yra tokia, kad jam reikia viršes- 
niojo atlaidumo, nesavanaudiškumo, malonės, jam blo- 
gai seksis objektyviai viešpataujant kokiai nors daugu- 
mai; o esant tokiems santykiams, kai jo padėtį tiesiogiai 
palankiai lemia tik teisėtumas, nešališkumas, dalykišku- 
mas, jam kaip tik toks viešpatavimas turi būti labiau gei- 
džiamas. Todėl reikšminga tai, kad valstybė, kuri pagal 
įstatymus baudžia nusikaltėlį, negali jam bausmės dova- 
noti, ir net respublikoje malonės teikimo teisė paprastai 
rezervuojama atskiriems asmenims. Veiksmingiausiai tai 
reiškiasi materialiuose bendruosiuose interesuose, kurie 
tiesiogiai pavaldūs objektyviam principui: siekti kiek ga- 
lima didesnės naudos ir patirti kiek galima mažesnių nuos- 
tolių. Tam tikras žiaurumas, kuris čia praktikuojamas 
individų atžvilgiu, yra anaiptol ne pasitaikantis atšiauru- 
mas ir beatodairiškumas, o tik visiškai nuoseklus daly- 
kiškumas - lygiai kaip tikro piniguočiaus, kuris laikosi to- 
kio paties požiūrio, brutalumas jam pačiam visai neatrodo 

esąs dorovinė kaltė, nes jis suvokia jį kaip grynai logišką. 
iš dalykinių situacijos padarinių išplaukiantį elgesį. + 

Šio pavaldumo kokiai nors daugumai atveju atskiri 
tos daugumos elementai vienas kitą koordinuoja arba 
bent jau čia nagrinėjamu požiūriu jie veikia taip, tarsi 
būtų koordinuoti. Čia susidaro nauji reiškiniai, kai tik 
dominuojanti dauguma pasirodo esanti ne iš vienodų ele- 
mentų susidedantis vienis; dominuojantieji tada arba gali 
būti priešingi vienas kitam, arba jie gali sudaryti seką, 
kurioje dominuojantysis savo ruožtu yra pavaldus vir- 
šesniam už jį. Aš pirmiausia nagrinėju pirmąjį domina- 
vimo atvejį, kurio būdai gali atskleisti įvairius jo padari- 
nius pajungtiesiems. 

+ 

Specifinė pajungimo daugumai forma yra balsuojant 
priimamo daugumos sprendimo galiojimo mažumai prin- 
cipas. Tačiau jis reikšmingas ne tik pajungimo ir paval- 
dumo sociologijai, bet yra įsišaknijęs ir išsišakojęs daug 
tolesniuose visuomenės formavimosi interesuose, todėl 
atrodo tikslinga aptarti jį atskirame ekskurse. 


Ekskursas apie balsų persvarą 


+ Visa nepaliaujama visuomeninių formų evoliucija 
galiausiai visais atžvilgiais yra tik nuolatos atsinaujinan- 
tis mėginimas sutaikyti vidujai orientuotą individo vie- 
nybę ir visybę su jo socialiniu vaidmeniu kaip tam tikra 
Jo dalimi, išgelbėti visuomenės vienybę ir visybę nuo su- 
rimo, kurio grėsmę kelia jos dalių savarankiškumas. Ka- 
dangi bet koks konfliktas tarp visumos narių jos išlikimą 
padaro abejotiną, tai balsavimo, kurio rezultatą sutinka 
pripažinti ir mažuma, prasmė yra ta, kad visumos vieny- 
bė bet kokiomis aplinkybėmis turi įveikti įsitikinimų ir 

interesų antagonizmą. Nepaisant viso tariamo jo papras- 
tumo, Jis yra viena iš genialiausių priemonių, padedan- 
čių įveikti individų priešingumą ir ginčus ir sukurti ga- 
lutinę jų vienybę. 

Tačiau ši ir disidentinius elementus apimanti for- 
ma, kai kiekvienas dalyvaujantis balsavime praktiškai 
pripažįsta jo rezultatą, Jeigu tik tas rezultatas apskritai 
neišstumia jo iš bendro reikalo, - ši forma anaiptol ne 
visada buvo tokia savaime suprantama, kokia ji mums 
yra šiandien. Iš dalies del tam tikro dvasinio nelanks- 
tumo, kuris nesugeba sukurti socialinės vienybės iš di- 
sidentinių elementų, iš dalies dėl stipraus individualy- 
bės jausmo, kuris nenori susitaikyti su jokiu sprendi- 
mu, Jeigu tik nevisiškai su juo sutinka, daugelyje ben- 
druomenių balsų daugumos principas buvo neįmano- 
mas, o kiekvienam sprendimui buvo reikalaujama vien- 
balsio pritarimo. Vokiečių valstiečių bendruomenės 
sprendimai privalėjo būti vienbalsiai; tai, kas nebuvo 
priimama vienbalsiai, negaliojo. Iki pat vėlyvųjų vidu- 
ramžių anglų kilmingasis, kuris nesutiko su kokiu nors 
mokesčiu arba nedalyvavo jį įvedant, dažnai atsisaky- 
davo jį mokėti. Ten, kur karaliui arba vadui išrinkti rei- 
kalingas vienbalsis sutikimas, toks individualybės jaus- 
mas yra veiksmingas, iš to, kuris pats vadovo neišsirin- 
ko, negalima laukti arba reikalauti, kad jis jo klausytų. 
Irokėzų giminės taryboje, taip pat Lenkijos seime nega- 
liojo joks nutarimas, kuriam nepritarė bent vienas bal- 
sas. Tačiau toks vienbalsiškumo reikalavimas logiškai 
neišplaukia iš motyvo, kad būtų prieštaringa dalyvauti 
kokiame nors bendrame veiksme, jeigu tu kaip indivi- 
das su juo nesutinki; Juk jeigu koks nors siūlymas, kai 
truksta visiškos balsavimo vienybės, laikomas nepriim- 
tu, tai nors tuo tir užkertamas kelias prievartai mažumos 
atžvilgiu, bet tai jau yra prievarta daugumos atžvilgiu. 

Juk ir kokio nors potvarkio, su kuriuo sutinka daugu- 
ma, nepriėmimas paprastai yra visiškai pozityvus daly- 
kas, galintis turėti gana apčiuopiamų padarinių, ir kaip 
tik tai mažuma, kai būtinai galioja vienbalsiškumo prin- 
cipas, primeta daugumai. + 

O ten, kur galioja daugumos sprendimai, jų privalo- 
mumas mažumai gali būti pagrįstas dviem motyvais, 
kurių skyrimas sociologijai turi nepaprastai didelę reikš- 
me. Mažumos paklusimą pirmiausia gali lemti tas fak- 
tas, kad dauguma yra stipresnė negu mažuma. Nors 
(arba veikiau - kadangi) pavieniai asmenys balsuojant 
yra vienas kitam lygūs, dauguma - nesvarbu, ar ji būtų 
susidariusi dėl pradinio balsavimo, ar del atstovauja- 
mos aplinkos - turi fizinę jėgą, galinčią mažumą pri- 
versti. Paties balsavimo tikslas čia yra neleisti prieiti 
prie tokio tiesioginio jėgų išbandymo, bet skaičiuojant 
balsus nustatyti galimą jo rezultatą, kad mažuma įsiti- 
kintų realaus pasipriešinimo netikslingumu. Taigi gru- 
pėje viena prieš kitą yra dvi šalys kaip dvi grupės, ir 
lemiamas dalykas yra balsavimo reprezentuojami jų ga- 
lios santykiai. Balsavimas čia vaidina tokį patį metodi- 
nį vaidmenį kaip ir diplomatinės bei kitokios derybos, 
vykstančios tarp šalių, kurios nori išvengti kovos kaip 
ultima ratio*. Galiausiai ir čia, nors ir esama kai kurių 
išimčių, kiekvienas atskiras žmogus nusileidžia tik ta- 
da, jeigu priešininkas gali jam aiškiai parodyti, kad kraš- 
tutinis atvejis padarytų jam bent jau ne mažesnių nuos- 
tolių. Balsavimas, kaip ir derybos, yra realių jėgų pro- 
Jekcija ir Jų pasvėrimas dvasinėje plotmėje, konkrečios 
kovos ir prievartos baigties anticipacija abstrakčiame 
simbolyje. + Kai daugumos ir mažumos nuomonių skir- 


*Paskutinė priemonė. paskutinis argumentas (/ot.). 

tumai išplaukdavo iš kokio nors tikro interesų skirtu- 
mo, bet kokia balsų daugumos sąlygojama prievarta ne- 
išvengiamai sukeldavo dalyvių skilimą. Taigi tai reiš- 
kia, kad balsavimas prasmę turi tik tada, kai gali būti 
pasiekta interesų vienybe. O Jeigu skirtingų krypčių sie- 
kiai tokį centralizavimą padaro neįmanomą, tai spren- 
dimo patikėjimas daugumai tampa prieštaringas, nes 
vieningos valios, kurią dauguma, tiesa, gali pripažinti 
geriau negu mažuma, faktiškai nėra. Čia esama taria- 
mo prieštaravimo, tačiau jis išryškina santykio pagrin- 
dą: ten, kur egzistuoja arba tariama esant antindividu- 
ali vienybe, sprendimą galima priimti balsuojant, o ten, 
kur tokios vienybės nera, reikalingas vienbalsiškumas, 
kuris tą principinę vienybę konkrečiais atvejais pakeičia 
faktine lygybe. + 

Visi šie keblumai, su kuriais iš įvairių pusių susidu- 
ria tr vienbalsiškumo reikalavimas, ir mažumos paklusi- 
mas, yra tiktai bendros situacijos fundamentalios pro- 
blematikos išraiška: kaip vieningas valios aktas gali būti 
ekstrahuotas iš kokios nors visumos, kuri susideda iš skir- 
tingai orientuotų individų? Jo nustatymas negali būti 
sklandus, kaip iš juodų ir baltų elementų negalėtume su- 
kurti darinio, jeigu būtų keliama sąlyga, kad tas darinys 
kaip visuma turi būti juodas arba baltas. Net ir tuo leng- 
viausiu neatsižvelgiant į individus suponuotos grupės ule- 
nybės atveju, kai balsų skaičiavimas tera priemonė at- 
skleisti tendencijoms, - net ir tuo atveju lieka atviras 
klausimas, ar dalykiškai būtinas sprendimas sutampa su 
tuo, kuris išplaukia iš balsų skaičiavimo; tačiau net ir 
tarus, kad mažumos elementai iš tikrųjų kitokios nuo- 
monės laikosi ne kaip vieningos grupės elementai, o tik 
kaip individai, jie vis dėlto egzistuoja kaip individai, Jie, 
šiaip ar taip, vis dėlto priklauso grupei platesne prasme 
ir nėra iš visumos visiškai ištrinti. Vienaip ar kitaip jie ir 

kaip individai su savo skirtinga pozicija Įeina į grupės 
visumą. Nors žmogaus kaip socialinės būtybės skyrimas 
nuo jo kaip individo ir yra reikalinga bei naudinga fikci- 
ja, tačiau ji anaiptol neatspindi visos tikrovės ir jos rei- 
kalavimų. + 


Dabar aš galiausiai pereinu prie trečiojo tipo formos, 
kai pavaldumas yra susijęs ne su kokiu nors atskiru as- 
meniu ir ne su dauguma, o tik su kokiu nors beasme- 
niu, objektyviu principų. Kadangi čia tikrosios sąveikos, 
bent jau betarpiškos, negali būti, tai atrodo, kad ši pa- 
valdumo forma turi pašalinti laisvės elementą. Tas, ku- 
ris yra pajungtas objektyviam įstatymui, jaučiasi esąs jo 
apibrėžtas, o pats jis to įstatymo niekaip neapibrėžia, jis 
neturi jokios galimybės reaguoti į įstatymą jį patį atitin- 
kančiu būdu, kaip pats varganiausias vergas vis dar tam 
tikru mastu gali reaguoti į savo poną. Juk jeigu kas įsta- 
tymui nors kiek nepaklūsta, jis apskritai nėra jam rea- 
liai pavaldus, o jeigu jis įstatymą pakeičia, tai jau yra 
visiškai nepavaldus senajam įstatymui, o naujajam pa- 
valdus vėl anuo visiškai nelaisvu būdu. Vis dėlto moder- 
niam, objektyviam žmogui, kuris skiria vieną nuo kitos 
spontaniško veiklumo ir paklusimo sritis, pavaldumas 
įstatymui, kuris yra beasmenė, poveikiui nepasiduodan- 
ti galia, yra vertingesnė būsena. Tačiau kitaip yra tada, 
kai asmenybė savigarbos jausmą gali išsaugoti tik pasi- 
duodama visiškam spontaniškumui, kuris net ir paval- 
dumo atveju visuomet yra susijęs su vieno asmens atsa- 
ku į kito asmens veiksmus. + 

Tiesioginiam sociologijos interesui pavaldumas ko- 
kiam nors objektyviam principui yra svarbus dviem es- 
miniais atvejais. Vienas iš jų — kai idealų dominuojantį 
principą galima paaiškinti kaip psichologinį kokios nors 
realios socialinės galios kondensatą, antrasis — kai tarp 

tų Žmonių, kurie visi kartu yra pavaldūs tam principui, 
susidaro specifiniai ir charakteringi ryšiai. +“ 

+ Arba visuomenė ir individas yra tarsi dvi viena prieš 
kitą nukreiptos galios ir pastarojo pavaldumas kyla iš pir- 
mosios kaip iš neišsenkamo šaltinio sruvenančios, nuola- 
tos atsinaujinančios energijos; arba ši energija individo 
sieloje virsta psichologiniu impulsu ir tas individas, jaus- 
damasis kaip socialinė būtybė, savo prieš savo paties 
„egoistinę“ dalį nukreiptą impulsą įveikia ir nuslopina; 
arba privalėjimą, kuris žmogui primetamas kaip būčiai 
prilygstantis objektyvus faktiškumas, užpildo tik visuo- 
meninių gyvenimo sąlygų turinys, — tai yra tipai, kurie 
pirmiausia nusako atskiro žmogaus pavaldumo savo gru- 
pei būdus. Trys istorinį gyvenimą užpildančios potenci- 
JOS — Visuomenė, individai, objektyvumas - čia eilės tvar- 
ka tampa norminančiomis instancijomis, tačiau taip, kad 
kiekviena iš jų suima į save socialinį turinį, žmogaus pa- 
jungimo visuomenei mastą, kiekviena iš jų savitu būdu 
formuoja ir nusako visuomenes galią, valią 17 būtinumą. 

"2 


Greta šio pajungimo 1r pavaldumo reiškinių skersi- 
nio pjūvio, kuris juos susistemina klausimo, ar viešpa- 
tauja vienas asmuo, ar daugelis jų, ar tai yra asmenys, 
ar objektyvūs dariniai, požiūriu, galima padaryti kitą pjū- 
vį, kuris sociologiniu požiūriu išryškina viešpatavimo 
mastą, ypač jo koreliacijos su laisve atžvilgiu, ir jo sąly- 
gas. Šia linkme orientuoti tolesni tyrimai. 

Jeigu kokioje nors grupėje esama įvairių ir stiprių 
pajungimų bei pavaldumų, - ar tai būtų vieninga hierar- 
chinė struktūra, ar kokia nors šalia vienas kito egzis- 
tuojančių viešpatavimo santykių įvairovė, — grupė kaip 
bendrą savo pobūdį iš esmės perims pavaldumą, ir tai 
ypač aiškiai iškyla biurokratiškai valdomose valstybėse. 


FORMALIOJI SOCIOLOGIJA 


Juk sluoksniai plečiasi žemyn greita progresija. Taigi 
jeigu pajungimas ir pavaldumas apskritai yra svarbiausi 
formaliai sociologinei sąmonei, kiekybinę persvarą tu- 
rinti šios koreliacijos pusė, pavaldumas, nuspalvins vi- 
sumos vaizdą. Tačiau kaip ypatinga kombinacija gali at- 
sirasti ir kokios nors grupės visuotinės viršenybės įspū- 
dis 1r jausmas. Ispanų išdidumą ir panieką darbui lėmė 
tai, kadjieilgą laiką darbams atlikti turėjo nukariautus 
maurus; tačiau kai veliau jie maurus ir žydus išnaikino 
arba išvarė, jie, aišku, ir toliau išsaugojo pajungiančiųjų 
pretenzijas, bet jau nebebuvo jokių pajungtųjų, kurie bū- 
tų anų koreliatas. Apie ispanus jų didžiausio klestėjimo 
metais buvo tiesiai sakoma, kad jie kaip nacija pasauly- 
je nori turėti tokią padėtį, kokią atskiroje valstybėje tu- 
ri kilmingi žmonės, karininkai ir valdininkai. Su pana- 
šiu dalyku, tik turinčiu solidesnį pamatą, mes susidu- 
riame jau karinėje Spartos demokratijoje. Juk nukaria- 
vusi kaimynines gentis ji nepavertė jų vergais, o paliko 
Joms jų kraštą ir traktavo jas tik kaip priklausomas, tad 
jos įsiliedavo kaip tam tikras apatinis sluoksnis, kurio 
atžvilgiu visateisių piliečių visetas sudarė viešpataujan- 
tį luomą, kad ir kokia stipri demokratija vyravo jo pa- 
ties viduje. Tai nebuvo paprasta aristokratija, kuri iš 
pat pradžių kartu su beteisiais elementais sudarė vie- 
ningą grupę. Iš esmės visa pradinė valstybė, išlaikyda- 
ma savo status guo*, formavo tą apatinį sluoksnį ir jo 
atžvilgiu visus savo narius padarė savotiška diduomene. 
Net ir specialesnėse srityse spartiečiai atkartojo šį vi- 
suotinio dominavimo principą: Spartos kariuomenė bu- 
vo taip suskirstyta pagal laipsnius, kad ji susidėjo dau- 
giausia iš viršininkų. 


*Esama padėtis (lot.). 

Čia išryškėja savotiškas sociologinis formos tipas: 
kokio nors elemento apibrėžtys, kurios gali atsirasti 
tiktai šiame santykyje su kitu elementu ir tiktai jame 
gali įgyti turinį ir prasmę, vis dėlto tampa savarankiš- 
komis, nuo visų sąveikų nepriklausomomis to elemen- 
to kokybėmis. + 

Anapus šių specialių formų dėl viešpatavimo fakto kyla 
visiškai bendra sociologinė problema. Dominavimas ir 
pavaldumas, viena vertus, yra visuomenės objektyvios 
organizacijos forma, o antra vertus, tai yra žmonių as- 
meninių kokybinių skirtumų išraiška. Koks yra šių abie- 
jų apibrėžčių savitarpio santykis ir kokį poveikį šio san- 
tykio skirtumai daro socialumo formai? 

Visuomenės raidos pradžioje vienos asmenybės pa- 
jungimas kitai turėjo būti adekvati asmeninio pranašu- 
mo išraiška ir padarinys. Esant tokiai socialinei būse- 
nai, kai nebuvo tvirtos organizacijos, nebuvo jokios prie- 
žasties, dėl kurios atskiram žmogui a prior: būtų nuro- 
dyta jo vieta, taigi nebuvo priežasties, dėl kurios kas 
nors privalėtų paklusti kitam, jeigu šito nelėmė prie- 
varta, pietetas, kūniškas, dvasinis ar valios pranašumas, 
įtaiga, trumpai tariant, jo asmeninis santykis su kitu 
žmogumi. + Herojinių laikų graikų karalius turėjo bū- 
ti ne tik narsus, išmintingas ir iškalbus, jis taip pat tu- 
rėjo pasižymėti atletikos pratybose 1r būti kiek įmano- 
ma geresnis dailidė, laivų statytojas ir žemdirbys. Ka- 
raliaus Dovydo padėtis, kaip buvo pabrėžiama, daugiau- 
sia buvo pagrįsta tuo, kad jis kartu buvo dainininkas ir 
karvedys, pasaulietis ir pranašas, turėjo gebėjimų pa- 
saulietinę valstybės valdžią sulydyti su dvasine teokra- 
tija. Tačiau iš tokio pajungimo ir pavaldumo šaltinio, 
kuris, žinoma, kiekvienu momentu visuomenėje dar to- 
liau plėtojosi nuolatos formuodamas naujus santykius, 
išsirutuliojo tvirtos pajungimu ir pavaldumu pagrįstos 

organizacijos, kurioms individai arba jau priklausydavo 
nuo pat gimimo, arba išsikovodavo jose atskiras pozici- 
jas, ir tai padaryti jiems leisdavo visai kitos jų savybės 
nei tos, kuriomis iš pradžių buvo pagrįstas minėtas pa- 
jungimas ir pavaldumas. Šis perėjimas nuo viešpatavi- 
mo santykių subjektyvizmo prie jų objektyvių formų ir 
įtvirtinimo įvyko dėl grynai kiekybinio viešpatavimo sri- 
ties išsiplėtimo. Šiam visur pasireiškiančiam santykiui 
tarp didėjančio elementų kiekio 1r jiems galiojančių nor- 
mų objektyvumo iš tikrųjų yra svarbūs du vienas kitam 
priešingi motyvai. Elementų gausėjimas kartu apima 
jiems būdingų kokybinių ypatumų gausėjimą. Todėl da- 
rosi neįtikėtina, kad koks nors vienas subjektyvaus in- 
dividualumo elementas turėtų vienodą arba pakanka- 
mą ryšį su kiekvienu iš jų. Tokiu mastu, kokiu didėja 
skirtybės viešpatavimo arba norminimo srityje, valdo- 
vas arba norma turi netekti savo individualaus pobū- 
džio ir įgyti visuotinį, virš subjektyvių svyravimų išky- 
lantį pobūdį. Kita vertus, kaip tik šis rato išsiplėtimas 
skatina darbo pasidalijimą ir svarbiausių jo elementų 
diferenciaciją. Kokioje nors didelėje grupėje viešpatau- 
Jantis asmuo jau nebegali, kaip graikų karalius, būti 
visų jos esminių interesų matas ir vadas; dabar veikiau 
reikalinga daugeriopa specializacija ir dalykinis esamos 
tvarkos suskirstymas. Tačiau darbo pasidalijimas visa- 
da yra savitarpiškai susijęs su veiksmų ir santykių ob- 
jektyvavimu, jis atskiro žmogaus veiklą įtraukia į tą 
sąryšį, kuris yra už jo sferos, ir asmenybė kaip nedalo- 
ma vidujybė peržengia savo vienpusės veiklos, kurios 
dabar grynai dalykiškai apibūdinamas rezultatas vėl su- 
sijungia į tam tikrą visumą su kitų asmenybių veiklos 
rezultatais, ribas. Visas tokių priežasčių ratas konkre- 
čių atvejų ir konkrečių asmenų viešpatavimo santykiams 
suteikia objektyvią formą, kur paprastai subordinuojan- 

tis dalykas yra ne žmogus, bet padėtis. Santykio aprio- 
rinis momentas dabar yra jau ne žmogus su savo savy- 
bėmis, dėl kurių atsiranda socialinis santykis, o patys 
šie santykiai kaip objektyvios formos, „padėtys“, kurias 
kaip tuščias erdves ir kontūrus individai turi tiktai „pri- 
pildyti“. Kuo tvirtesnė ir techniškai griežčiau suformuota 
yra grupės organizacija, tuo objektyvesnės ir formales- 
nės būna pajungimo ir pavaldumo schemos, kurioms re- 
alizuoti tada atsiranda tinkami asmenys arba kurių re- 
alizuotojai tada iškyla pasinaudodami atsitiktiniais kil- 
mes teikiamais arba kitokiais šansais. Ir čia turima gal- 
voje anaiptol ne vien valstybinių padėčių hierarchija. 
Piniginis ūkis srityse, kuriose jis dominuoja, sukuria 
visiškai panašią visuomenės formą. Kokios nors apibrėž- 
tos pinigų sumos turėjimas arba neturėjimas reiškia api- 
brėžtą socialinę padėtį, ir tai beveik nepriklauso nuo tų 
žmonių, kurie tokią padėtį užima, asmeninių savybių. 
Pinigai į pačią viršūnę iškelia anksčiau akcentuotą skir- 
tumą tarp žmonių kaip asmenybių ir kaip atskirų darbų 
bei vaidmenų atlikėjų; pinigų turėjimas kiekvienam, ku- 
ris gali jų sukaupti ar kaip kitaip įgyti, garantuoja galią 
ir padėtį, kurios atsiranda ir išnyksta kartu su šia nuo- 
savybe, o ne dėl kokių nors asmenybės savybių. Žmo- 
nės kaip grynai atsitiktiniai vaidmenų atlikėjai juda tarp 
pozicijų, tarp tvirtų esamų formų, kurias apibūdina pi- 
nigų turėjimas. Beje, nereikia net sakyti, kad moder- 
nioje visuomenėje šis padėties ir asmenybės neatitiki- 
mas nėra visuotinai galiojantis dalykas. Veikiau dažnai 
netgi dėl pozicijos objektyvaus turinio atskyrimo nuo 
asmenybės atsiranda tam tikras lankstumas priskiriant 
asmenybei padėtį, kuris tą proporciją realizuoja nauju, 
dažnai racionalesniu pagrindu, - o ką jau kalbėti apie 
nepaprastai išaugusias galimybes įgyti jėgas atitinkan- 
čias padėtis, kurias apskritai suteikia liberali tvarka, 

net jeigu kalbamosios jėgos yra tokio specializuoto po- 
būdžio, kad dėl jų pasiekta viršenybė vis dėlto neatitin- 
ka asmenybės bendrosios vertės. + 

Analizuojant asmeninio pranašumo ir tik padeties tei- 
kiamo pranašumo santykio problemą išryškėja du soci0- 
loginiu požiūriu reikšmingi momentai. Turint galvoje 
faktinę ir tik nebent kokioje nors utopijoje galimą įveik- 
ti žmonių savybių nelygybę, „geriausiųjų viešpatavimas“, 
šiaip ar taip, yra ta santvarka, kuri yra tiksliausia ir 
tikslingiausia išorinė vidinio ir idealaus žmonių santy- 
kio išraiška. Tai, matyt, ir yra ta gilioji priežastis, dėl 
kurios menininko galvosena taip dažnai yra aristokra- 
tiška; juk visas menas yra pagrįstas prielaida, kad vidi- 
nė daiktų prasmė adekvačiai atsiskleidžia jų apraiško- 
se, jeigu tiktai sugebama tą prasmę teisingai ir aiškiai 
matyti; pasaulio atskyrimas nuo jo vertės, reiškinio — 
nuo jo reikšmės yra visiškai antimeniška jausena - taip 
stipriai menininkas turi performuoti betarpišką duoty- 
bę, kad ji atskleistų savo tikrą, neatsitiktinę formą, ku- 
ri dabar kartu yra žodis tos duotybės vidinei arba meta- 
fizinei prasmei išreikšti. Taigi psichologinis ir istorinis 
aristokratinės ir meninės gyvenimo sampratos sąryšis 
turėjo bent iš dalies kilti iš to, kad tik aristokratinė tvar- 
ka sukuria regimą vidinių vertybinių žmonių santykių 
formą, jų estetinį simbolį. + 

Kadangi apie didesnes ar mažesnes blogybes papras- 
tai galima spręsti tik remiantis asmeniniu vertinimu, 
tai pesimistinė nuotaika gali suformuoti ir visiškai prie- 
šingą įsitikinimą: kad apskritai — ir plačiuose, ir siau- 
ruose ratuose — reikalingas tik pats valdymas kaip toks, 
taigi geriau jau netinkamų asmenų valdymas negu jo- 
kio; kad visuomenės grupė dėl vidinio ir objektyvaus bū- 
tinumo turi įgyti pajungimo ir pavaldumo formą, todėl 
Jeigu objektyvaus būtinumo suformuotą padėtį užima 

subjektyviai jai tinkamas individas, tai tera tiktai pagei- 
dautinas atsitiktinumas. + 

Tai, jog organizacija sukurtų tokias sąlygas, kad pa- 
jungimo ir pavaldumo sekoje asmeninė kvalifikacija ir 
socialinė padėtis ištisai 1r visiškai atitiktų viena kitą, 
yra iš principo neįmanoma. Tą rodo jau tas faktas, kad 
visuomet yra daugiau žmonių, kurie yra tinkami būti 
viršininkais, negu viršininkų vietų. Tarp paprastų fabri- 
ko darbininkų tikrai esama daug tokių, kurie lygiai taip 
pat galėtų būti geri įmonės vadovai arba įmonininkai; 
tarp eilinių kareivių esama labai daug tokių, kurie turi 
visus karininkui reikalingus sugebėjimus; tarp milijonų 
kokio nors valdovo valdinių neabejotinai yra didelis skai- 
čius tokių, kurie būtų tokie pat geri arba net geresni 
valdovai. Dievo malonės pasireiškimu galima laikyti tą 
aplinkybę, kad lemti čia turi ne subjektyvios savybės, o 
kita, žmogaus matą prašokanti instancija. Atotrūkis tarp 
kokią nors vadovaujamą padėtį pasiekusiųjų ir tą padėtį 
užimti tinkamų negali būti laikomas dar didesniu ir dėl 
to, kad esama daugybės viršininkų vietas užimančių as- 
menų, kurie savo kvalifikacija joms netinka. Šitas as- 
mens ir padėties neatitikimas dėl įvairių priežasčių at- 
rodo didesnis negu iš tikrųjų yra. Pirmiausia, vadovo 
postą užimančio asmens nesugebėjimas vadovauti ma- 
tomas ypač ryškiai; dėl suprantamų priežasčių tai nu- 
slėpti sunkiau negu daugelį kitų žmogiškųjų trūkumų, 
ir būtent todel, kad tarp pavaldinių yra tiek daug tikrai 
tinkamų užimti tą postą. Toliau, šis neatitikimas dažnai 
kyla visai ne iš individualių trūkumų, o iš pareigų prieš- 
taringų reikalavimų, ir tada neišvengiami tų pareigų at- 
likimo padariniai vis dėlto labai lengvai priskiriami 
vykdytojui kaip jo subjektyvi kaltė. Pavyzdžiui, pačioje 
modernioje „valstybės valdymo“ (Siaatsregierung) są- 
vokoje glūdi jo neklystamumo požymis, kuris yra jo — 

principinio — absoliutaus objektyvumo išraiška. Ir reali 
valstybės valdžia, kai ji vertinama remiantis šiuo idea- 
liu neklystamumu, žinoma, dažnai atrodo visiškai neto- 
bula. Tikrovėje šie grynai individualūs vadovaujančios 
asmenybės trūkumai yra gana reti. Jeigu mes turėsime 
galvoje tuos neprotingus ir nekontroliuojamus neįma- 
nomus atsitiktinumus, per kuriuos žmonės visose srity- 
se patenka į savo užimamas padėtis, tektų pripažinti, 
jog tai, kad nesugebėjimų atlikti pareigas suma nėra 
daug didesnė, yra nesuprantamas stebuklas, jeigu tik 
negalėtume tarti, kad latentinės kvalifikacijos užimti 
įvairias padėtis yra labai plačiai pasklidusios. + Šį gebė- 
jimų dominuoti kiekybės ir jų galimų realizavimų ne- 
bendramatiškumą galbūt galima paaiškinti remiantis 
skirtumu tarp žmogaus kaip grupinės būtybės ir kaip 
individo. Grupė kaip tokia yra žemas dalykas ir reika- 
linga vadovavimo; savybės, kurias ji atskleidžia kaip vi- 
siškai bendras, yra ištisai paveldėtos, taigi primityves- 
nės ir nediferencijuotos, arba tokios, kurias galima leng- 
vai sugestijuoti, taigi jos yra „pajungtos“. Apskritai, kai 
formuojasi kokia nors didesnės apimties grupė, būna nau- 
dinga, kad visa ši masė organizuotųsi įgydama pavaldu- 
mo nedaugeliui formą. Tačiau, aišku, šitai nekliudo tam, 
kad kiekvienas atskiras asmuo, priklausantis šiai ma- 
sei, turėtų aukštesnių ir subtilesnių savybių. Bet pasta- 
rosios yra individualaus pobūdžio, jos iškyla virš ben- 
drųjų savybių skirtingais aspektais ir todėl neįveikia tų 
bendrųjų savybių žemumo, kuris yra bendras grupės lyg- 
muo. Iš šio santykio išplaukia, kad, viena vertus, grupei 
kaip visumai reikia vado, taigi kad gali būti daug pa- 
Jungtųjų ir tik nedaugelis pajungiančiųjų, o antra ver- 
tus, kad kiekvieno grupės nario kvalifikacija yra aukš- 
tesnė už tą, kurią Jis turi kaip grupės elementas, taigi ir 
kaip pajungtasis. + 

Ketvirtas skyrius 


Konfliktas 


Iš esmės niekas neginčija, kad kova turi sociologinę 
reikšmę, nes ji sukuria arba modifikuoja interesų ben- 
drijas, susivienijimus, organizacijas. Užtat įprastinei sam- 
pratai klausimas, ar jau pati kova, visiškai neatsižvel- 
giant į jos padarinius ir ją lydinčius reiškinius, nėra so- 
cialumo forma, gali atrodyti paradoksalus. Iš pradžių tai 
atrodo tik pavadinimo klausimas. Jeigu bet kokia žmo- 
nių sąveika yra socialumas, tai kova, kuri yra viena iš 
stipriausių sąveikų ir kurios apskritai neįmanoma apri- 
boti kokiu nors vienu vieninteliu elementu, yra perdėm 
socialumo reiškinys. Iš tiesų kovos priežastys yra tie da- 
lykai, kurie tikrai skaldo - neapykanta ir pavydas, skur- 
das ir godumas. Jeigu karas kyla tik dėl jų, tai jis iš 
tikrųjų yra reakcija prieš skaldantį dualizmą ir būdas 
pasiekti tam tikrą vienybę, kad ir sunaikinant kurią nors 
iš konfliktuojančių šalių, —- panašiai kaip stipriausieji li- 
gos reiškiniai gana dažnai yra organizmo pastangos at- 
sikratyti sutrikimų ir žalingų poveikių. Tai jokiu būdu 
netapatintina su trivialia tiesa si vis pacem para bellum*, 
o yra bendresnis dalykas, kuris nuo šio atskiro atvejo 
skiriasi. Pati kova jau yra įtampos tarp priešybių iškro- 
va; tai, jog ji baigiasi taika, tiktai skyrium ir ypač tiks- 
liai atspindi tai, kad ji yra tam tikra elementų sintezė, 
liudija, kad vienas prieš kitą ir vienas dėl kito esantys 
elementai priklauso vienai aukštesnei sąvokai. Šią są- 
voką apibūdina bendras abiejų santykio formų priešin- 
gumas grynai savitarpiškam elementų indiferentišku- 
mui; ir socialumo atmetimas, ir jo suirimas irgi yra nei- 


*Jeigu nori taikos. ruoškis karui (/ot.). 

gimai, tačiau, kitaip nei jie, kova žymi pozityvų momen- 
tą, kuris savo neigimą supina į tik konceptualiai, bet ne 
faktiškai nesuderinamų elementų vienybę. 

+ Kaip „meilės ir neapykantos“ pasauliui, kad jis tu- 
rėtų formą, reikia traukos ir atostūmio jėgų, taip ir vi- 
suomenei reikia tam tikro kiekybinio harmonijos ir dis- 
harmonijos, asociacijos ir konkurencijos, palankumo ir 
nepalankumo santykio, kad ji įgytų apibrėžtą pavidalą. 
Tačiau šios priešpriešos jokiu būdu nera tik sociologiš- 
kai pasyvios negatyvios instancijos, taigi negalima teig- 
ti, kad tikroji visuomenė yra pagrįsta kitokių, pozityvių 
socialinių jėgų veikimu ir visada yra galima tik tiek, kiek 
jai nekliudo tos jėgos. Įprastinė samprata yra gana pa- 
viršutiniška; visuomenė, kokia ji iš tikrųjų egzistuoja, 
yra abiejų kategorijų sąveikos rezultatas, ir abi jos reiš- 
kiasi kaip visiškai pozityvios. 

+ 

Nors antagonizmas pats savaime nereiškia socialu- 
mo, tačiau socialumas - išskyrus kraštutinius atvejus — 
jo kaip sociologinio elemento paprastai nestokoja ir jo 
vaidmuo gali būti begalinis, t. y. jis net gali išstumti bet 
kokį vienybės momentą. + 

Žinoma, gali būti tokių kovų, kur, atrodo, nėra jokių 
kitų momentų, kaip, pavyzdžiui, kova tarp plėšiko arba 
chuligano ir jų aukos. Jeigu tokia kova vyksta tiesiog 
iki sunaikinimo, tai bent jau kraštutiniais atvejais ji ar- 
tima klastingam žudymui, kur vienijantis elementas jau 
visiškai išnyksta; o kai tik žmogus bent kiek tausoja- 
mas ir smurtas turi ribas, kartu jau esama nors ir nuo- 
saikaus socializuojančio momento. Kantas teigė, kad bet 
koks karas, kuriame šalys nepripažįsta jokių apriboji- 
mų galimų naudoti priemonių atžvilgiu, jau vien dėl psi- 
chologinių priežasčių turi virsti naikinamuoju karu. Juk 
Jeigu nesusilaikoma bent jau nuo žudymo iš pasalų, duo- 

to žodžio laužymo, išdavystės kurstymo, tai sugriauna- 
mas tas pasitikėjimas priešo galvosena, kuris apskritai 
daro įmanomą taikos susitarimą. Beveik neišvengiamai 
tam tikras bendrumo elementas įsipina į priešiškumą 
ten, kur atviros prievartos stadiją bent kiek pakeičia koks 
nors kitas santykis, nors galbūt tai visiškai nesumažina 
bendro šalių priešiškumo. + 

Su kitu kraštutiniu atveju mes, atrodo, turime rei- 
kalą tada, kai kova kyla išimtinai dėl jos teikiamo malo- 
numo. Tiek, kiek kovą sukelia objektas, noras turėti ar- 
ba viešpatauti, pyktis arba kerštas, tas sąlygas, kurios 
kovą pajungia bendroms normoms ar savitarpio apribo- 
jimams, lemia ne vien objektas arba ta būsena, kurią 
reikia pasiekti; tai kovai čia, jeigu ji peržengia užsibrėž- 
to galutinio tikslo ribas, tam tikrą atspalvį suteikia tas 
faktas, kad kiekvienas tikslas yra pasiekiamas skirtin- 
gomis priemonėmis. Troškimą ką nors turėti ar ką nors 
sau pajungti, taigi įveikti kokį nors priešą, galima pa- 
tenkinti ir kitokiais būdais ir veiksmais negu kova. Jei- 
gu kova yra tik terminus ad guem apibrėžta priemonė, 
nera jokio pagrindo jos neapriboti arba neatsisakyti, jei- 
gu tas pats rezultatas gali būti pasiektas kaip nors ki- 
taip. Tačiau jeigu tą kovą apibrėžia subjektyvus termi- 
nus a guo, jeigu esama vidinės energijos, kurią gali pa- 
tenkinti tiktai kova kaip tokia, tada ją pakeisti kuo nors 
kitu jau neįmanoma, ji yra savo pačios tikslas bei turi- 
nys ir todėl visiškai nesuderinama su kokiomis nors ki- 
tokiomis veikimo formomis. Tokia kova dėl kovos, atro- 
do, kyla iš tam tikro formalaus priešiškumo impulso, 
kurį kartais atskleidžia psichologinis stebėjimas ir apie 
kurio įvairias formas dabar pirmiausia turime kalbėti. 

+ 

Kovos principas ir susivienijimo, kuris priešybes 1š- 
laiko vienybėje, principas + visą savo sociologinę prasmę 

ir veiksmingumą įgyja tik būdami susiję su savo priešy- 
be. Tokia pat forma dominuoja ir teisiniame ginče, nors 
čia jos elementai nėra visiškai gryni. Šiuo atveju turime 
reikalą su tokio pobūdžio konfliktu, kuris savanorišku 
susitarimu gali baigtis taikiai, o to kaip tik negali būti, 
kai pati kova teikia pasitenkinimą; nors kalbama apie 
proceso šalims konflikto teikiamą malonumą arba žadi- 
namą aistrą, dažniausiai turi būti kažkas visai kita: bū- 
tent stiprus teisės jausmas, negalėjimas pakęsti tikro 
arba tariamo kišimosi į teisės sritį, su kuria Aš jaučiasi 
solidarus. Visas atkaklumas 17 bekompromisinis užsispy- 
rimas, dėl kurio taip dažnai kenčia proceso dalyviai, net 
ir 18 ieškovo pusės veikiau yra ne puolamojo pobūdžio, o 
gynimosi gilesne prasme: tai susiję būtent su savisauga 
asmenybės, kuri taip stipriai tapatina save su savo nuo- 
savybe ir teisėmis, kad bet koks jų pažeidimas ją sunai- 
kina, ir todėl kova, kuriai skiriama visa jos egzistencija, 
tera būtinas padarinys. Taigi tokius atvejus apibrėžia šis 
individualistinis impulsas, o ne sociologinis karingumo 
potraukis. Tačiau jeigu kalbėsime apie pačią konflikto 
formą, tai teisminis ginčas, šiaip ar taip, yra absoliutus, 
t. y. abipusės pretenzijos čia realizuojamos grynai daly- 
kiškai ir naudojant visas leistinas priemones, ir šio pro- 
ceso negali pakreipti arba sušvelninti kokie nors asme- 
niniai arba kitokie su teise nesusiję momentai; teisinis 
ginčas yra tikrasis konfliktas tada, kai į visą jo vyksmą 
neįsimaišo tai, kas nepriklauso ginčui kaip tokiam ir ne- 
tarnauja ginčo tikslui. Paprastai pačiose nuožmiausiose 
kovose dar galimas vienoks ar kitoks subjektyvumo mo- 
mentas, koks nors lemtingas atsitiktinis posūkis, koks 
nors trečiosios šalies įsikišimas, o čia dėl ginčo dalykiš- 
kumo visi tokie dalykai iš jo yra pašalinti ir neatsiliepia 
kovos eigai. Šis viso to, kas nėra konfliktas, išskyrimas 
iš teisinio ginčo gali, žinoma, kovai suteikti tam tikro 

formalizmo, kuris darosi savarankiškas turinio atžvil- 
giu. Tai įvyksta, kai leidžiamasi į juridinę kazuistiką, 
kur apskritai jau nesvarstomi dalykiniai momentai juos 
lyginant vieną su kitu, o tiktai vyksta visiškai abstrakti 
sąvokų kova. + Bendras pavaldumas įstatymui, abipu- 
sis pripažinimas, kad sprendimas turi būti pagrįstas tik 
objektyviu pagrindų svarumu, laikymasis formų, kurios 
nepažeidžiamai galioja abiem pusėms, įsisąmoninimas, 
kad visą procesą apima viena socialinė galia ir tvarka, 
kuri jam suteikia prasmę ir tvirtumą, — visa tai teisi- 
niam ginčui duoda platų vieningumo ir sutarimo tarp 
priešų pagrindą; lygiai taip pat, tik mažesniu mastu, ko- 
kių nors derybų, kokio nors prekybinio sandorio šalys 
pasiekia vienybę ir, nepaisant viso interesų priešingu- 
mo, pripažįsta vienodai saistančias — įpareigojančias — 
normas. Bendros prielaidos, kurios iš teisinio ginčo pa- 
šalina visa tai, kas tik asmeniška, turi tą gryno dalykiš- 
kumo pobūdį, kurį tada savo ruožtu atitinka ginčo ne- 
numaldomumas., aršumas ir besąlygiškumas. Taigi so- 
ciologinio santykio dualizmo ir vienybės savitarpio ryšį 
teisinis ginčas atskleidžia ne mažiau kaip koviniai žaidi- 
mai; būdingiausi ir gryniausi kovos požymiai pasireiš- 
kia kaip tik tada, kai jos eigą apima ir nukreipia tvirta 
bendrų normų ir sąlygų vienybė. 

Pagaliau tai iškyla visur, kur abi šalys turi kokį nors 
objektyvų interesą, t. y. kur konflikto interesas, taigi 
ir pats ginčas skiriasi nuo pačios asmenybės. Čia dabar 
yra galimi du variantai: konfliktas arba gali būti susi- 
jęs su grynai dalykiniais sprendimais, neįtraukti asme- 
ninių dalykų ir palikti juos ramybėje, arba jis gali už- 
griebti asmenis subjektyviu aspektu, kartu visiškai ne- 
sudvejindamas ir nesupriešindamas objektyvių intere- 
sų, kurie abiejų šalių yra bendri. Pastarąjį tipą gerai 
apibūdina Leibnizo pasakymas: jis sektų kad ir mirtinu 

savo priešu, jeigu tik iš jo galėtų ko nors išmokti. Tai, 
kad tokiu būdu gali būti nuslopintas ir užgesintas pats 
priešiškumas, yra taip savaime suprantama, kad gali- 
ma tik svarstyti, ar įmanomas ir priešingas rezultatas. 
Šiaip ar taip, tas priešiškumas, kuris atsiranda greta 
šalių objektyvių interesų ryšio 1r jų supratimo, turi, 
taip sakant, grynas ir tikras savo teises; tokio skirtu- 
mo suvokimas įtikina mus, kad asmeniniam polinkiui 
neturime leisti persimesti ten, kur būti jam nepridera, 
bet ši švari sąžinė, kurią įgyjame taip diferencijuoda- 
mi, tam tikromis aplinkybėmis gali sukelti kaip tik ne- 
santaikos paaštrėjimą. Juk tada, kai priešiškumas ap- 
siriboja tikruoju savo židiniu, kuris kartu yra tai, kas 
asmenybėje subjektyviausia, mes jam daugeliu atvejų 
pasiduodame labiau, aistringiau, giliau negu tada, kai 
jo 1mpulsas kartu atsineša šalutinių dirginimų balastą 
iš tokių sričių, kurios iš tikrųjų tik prisijungia prie anos 
centrinės srities. O jeigu toks pat skyrimas ginčą pa- 
lieka tik neasmeninių interesų pusėje, kartu atkrinta 
tas nereikalingas aršumas ir įnirtis, kuriais paprastai 
pasižymi dalykinių kontroversijų suasmeninimas; ta- 
čiau, antra vertus, įsisąmoninimas, kad tu esi antindi- 
vidualių reikalavimų atstovas, kad tu kovoji ne dėl sa- 
vęs, o tik dėl paties dalyko, gali kovai suteikti tokio 
radikalizmo ir fanatizmo, kurių analogas yra kai kurių 
visiškai savęs išsižadančių, idealiems dalykams atsida- 
vusių žmonių veikla: kadangi kovodami jie visiškai ne- 
paiso savęs, tai taip pat nepaiso ir kitų tardami, kad 
1dėja, kuriai jie aukojas1, duoda teisę paaukoti ir bet 
kurį kitą. Kova, kuriai asmuo atiduoda visas jėgas, o 
pergalė turi būti naudinga tik pačiam reikalui, - tokia 
kova yra tauri kova: juk taurus žmogus visais atžvil- 
glais yra asmenybė, tačiau visą asmenybę rezervuoja 
siekiamam tikslui, todėl objektyvumas čia reiškiasi kaip 

kilnumas. Tačiau po tokio suskirstymo ir kovos objek- 
tyvavimo ji jau, žinoma, negali panaudoti kokių nors 
naujų rezervų, nes tai būtų nusižengimas tam dalyki- 
niam interesui, į kurį ji buvo sutelkta. Dėl šio šalių 
bendrumo — dėl to, kad kiekviena iš jų gina tik patį 
reikalą bei jo teises ir atsisako visko, kas asmeniška ir 
nukreipta į save —- kova vyksta be kokių nors asmeni- 
nių instancijų sukeliamų paaštrėjimų, bet ir be susil- 
pnėjimų, o tik paklusdama savo imanentinei logikai ir 
būdama absoliučiai aštri. Tokios rūšies prieštaravimas 
tarp vienybės ir antagonizmo stipriausiai juntamas ta- 
da, kai abi šalys iš tikrųjų turi tą patį tikslą — toks 
tikslas yra, pavyzdžiui, kokios nors mokslinės tiesos 
pagrindimas. Čia, kol nepasiekta visiška pergalė, bet 
koks nuolaidumas, bet koks mandagus atsisakymas ne- 
gailestingai demaskuoti priešininką, bet kokia taikos 
sutartis būtų to dalyko, dėl kurio buvo atsisakyta ko- 
vos suasmeninimo, išdavystė. + 

Tas priešininkų bendrumas, kurio pagrindu po to įsi- 
plieskia jų kova, gali, žinoma, glūdėti ir ne tokiuose kil- 
niuose reiškiniuose kaip mūsų anksčiau aptartieji. Taip 
būna tada, kai tas bendrumas yra ne kokia nors objek- 
tyvi norma, ne koks nors virš šalių kovos egoizmo išky- 
lantis interesas, o paslėptas jų tarpusavio supratimas, 
nulemtas vieno joms abiem bendro egoistinio tikslo. Tam 
tikru mastu tokį atvejį mums pateikia dvi didžiosios 
XVIII amžiaus Anglijos partijos. Politinių įsitikinimų 
priešingumo, kuris persmelktų iki pat pamatų, iš tikrų- 
Jų tarpjų nebuvo, nes abi jos buvo vienodai suinteresuo- 
tos Išsaugoti aristokratinę tvarką. Įdomu čia tai, kad dvi 
partijos, kurios tarp savęs pasidalijo visą politinės kovos 
lauką, vis dėlto radikaliai tarpusavyje nekovojo, nes jos 
viena su kita sudarė tylų paktą, nukreiptą prieš tai, kas 
visai nebuvo politinė partija. + 


91 


FORMALIOJI SOCIOLOGIJA 


Esama dviejų bendrumo rūšių, kurios yra ypač stip- 
raus antagonizmo pamatas: ypatybių bendrumas ir ben- 
drumas, kurį lemia priklausymas tam pačiam sociali- 
niam sąryšiui. Pirmasis bendrumas pagrįstas išimtinai 
tuo faktu, kad mes esame būtybės, kurioms rūpi išsi- 
skirti. Priešiškumas turi dirginti sąmonę tuo giliau ir 
stipriau, kuo didesniu vienodumu pasižymi šalys. Tai- 
kaus ir meilaus nusiteikimo atveju tai yra tam tikras 
subtilus vienijantis apsaugos mechanizmas, kurį galima 
palyginti su įspėjamąja skausmo funkcija organizme; juk 
kaip tik aiškus supratimas, kad šiaip jau visiškoje san- 
tykių harmonijoje įsigali disonansas, kartu verčia šalin- 
ti konflikto pagrindą, kad jis nejučiomis vis toliau ir vi- 
siškai nepragraužtų to esamo ryšio. Tačiau jeigu šio svar- 
biausio ketinimo bet kokiomis aplinkybėmis vis dėlto ga- 
liausiai susitarti trūksta, vienodumo įsisąmoninimas an- 
tagonizmą net sustiprina. Iš žmonių, kuriuos sieja daug 
kas bendra, dažnai galima sulaukti blogesnių ir labiau 
neteisėtų veiksmų negu iš visai svetimų. + 

< 

+ Sociologinę konkurencijos esmę pirmiausia apibrė- 
Žia ta1, kad kova čia yra netiesioginė. Tas, kuris prieši- 
ninkui padaro tiesioginę žalą arba pašalina jį iš kelio, su 
juo daugiau nekonkuruoja. Apskritai kalbos vartoseno- 
je šiuo žodžiu veikiau įvardijamos tokios kovos, kai ša- 
lys lygia greta deda pastangas pasiekti tą patį dalyką — 
laimėti kovos prizą. Tokios kovos skirtumą nuo kitokių 
kovos rūšių galima apibūdinti 1r detaliau. Gryna konku- 
rencinės kovos forma pirmiausia nėra puolimas ir gyny- 
ba — todėl, kad kovos prizas čia nėra vieno iš priešininkų 
rankose. Kas kovoja su kitu, kad laimėtų arba jo pini- 
gus, arba moterį, arba šlovę, naudoja visai kitas kovos 
formas, visai kitokią techniką negu tuo atveju, kai jis 
konkuruoja su kitu dėl to, kas žmonių pinigus turėtų 

dėtis sau į kišenę, kas turėtų įgyti kurios nors moters 
palankumą, kas veiksmais ar žodžiais turėtų susikurti 
geresnį vardą. Todėl daugelyje kitų kovos rūšių prieši- 
ninko nugalėjimas ne tik tiesiogiai įeina į pergalės pri- 
zą, bet ir yra pats šis prizas, o konkurencijos atveju iš- 
kyla dvi kitos kombinacijos: jeigu laiko atžvilgiu pirmiau- 
sia būtina nugalėti konkurentą, tas nugalėjimas pats sa- 
vaime dar nieko nereiškia, o viso veikimo tikslas pasie- 
kiamas įgijus tam tikrą vertybę, kuri nuo šios kovos tie- 
siogiai nepriklauso. Prekybininkas, kuris publikos aky- 
se sekmingai atskleidė savo konkurentų nesolidumą, tuo 
dar nieko nelaimėjo, jeigu publika staiga nustojo domė- 
tis ta prekių rūšimi. kurią jis siūlo; meilužis, kuris nu- 
baidė ar kaip nors nustūmė savo varžovą, tuo dar nieko 
nelaimėjo, jeigu dama ir dabar neparodė jam jokio pa- 
lankumo; konfesija, kovojanti dėl kokio nors prozelito, 
negali pelnyti jo palankumo vien tuo, kad įrodo konku- 
ruojančio tikėjimo nepakankamumą, —- ji dar turi ape- 
liuoti į tuos jo širdies poreikius, kuriuos pati gali paten- 
kinti. Konkurencinė kova išsaugo jai būdingą atspalvį 
todėl, kad šios kovos laimėjimas savaime dar nereali- 
zuoja jos tikslo, kaip tada, kai kovos motyvas yra pyktis 
ar kerštas, bausmė ar ideali pergalės kaip tokios vertė. 
Galbūt dar labiau nuo kitų kovų skiriasi antrasis kon- 
kurencijos tipas. Šiuo atveju kovojama apskritai tik tiek, 
kad kiekvienas pretendentas pats sau veržiasi į tikslą 
neeikvodamas jėgų priešininkui įveikti. Lenktynininkas, 
kuris pasikliauja tik savo paties greitumu, prekybinin- 
kas, kuris pasikliauja tik savo prekės kaina, prozelitų 
telkėjas, kuris pasikliauja tik vidine įtikinamąja savo 
mokymo jėga, - tai vis pavyzdžiai šios keistos kovos, ku- 
ri savo stiprumu bei aistringu visų jėgų atidavimu pri- 
lygsta bet kuriai kitai kovai; nors jos galutiniams rezul- 
tatams ir daro poveikį priešininko pasiekimų suvokimas, 

tačiau, išoriškai žiūrint, ji vyksta taip, tarsi pasaulyje 
nebūtų jokių priešininkų, tik tikslas. Dėl nenukrypsta- 
mos orientacijos į patį dalyką ši konkurencijos forma 
gali įgyti tokį turinį, kur antagonizmas tampa grynai for- 
malus ir ne tik tarnauja bendram abiejų šalių tikslui, 
bet nugalėtojo pergalę padaro naudingą net ir nugalėta- 
jam. Kai 1565 metais turkai apgulė Maltą, didysis ma- 
gistras salos fortus išdalijo įvairioms tautoms, kurioms 
priklausė riteriai, kad varžybos dėl to, kuri tauta yra 
narsiausia, būtų panaudotos bendram apsigynimo rei- 
kalui. Taigi tai yra tikra konkurencija, nors bet koks 
kenkimas priešininkui, kuris galėtų varžybose paraly- 
žiuoti visas jo jegas, jau iš anksto yra pašalintas. Tai 
labai taiklus pavyzdys, nes išankstinis noras laimėti ko- 
vą dėl šlovės verčia įtempti visas jėgas, tačiau pergalė 
čia pasiekiama tik taip, kad jos rezultatas tampa nau- 
dingas 1r nugalėtajam. Panašiai ir kiekvienai kovai, ku- 
ri kyla dėl garbės troškimo skatinamos konkurencijos 
mokslo srityje, būdinga tai, kad ji nukreipta ne prieš 
priešininką, o į bendrą tikslą, ir čia jau yra suponuota, 
kad nugalėtojo įgytas pažinimas ir įveiktajam yra pasie- 
kimas ir stimulas. Konkurencijos meno srityje atveju 
tokios aukštyn kylančios principo plėtotės paprastai nė- 
ra, nes bendra, vienodai abi šalis apimanti objektyvi ver- 
tybė dėl pačios individualistinės meno esmės čia nėra 
įsisąmoninama, net jeigu idealiai ji galbūt ir egzistuoja. 
Šis trūkumas dar aiškesnis prekybininkų konkurencijo- 
je del pirkėjų, kuri vis dėlto priklauso tam pačiam for- 
maliam kovos principui. Juk ir čia varžybos yra tiesio- 
giai susijusios su tobuliausiu darbo atlikimu ir jų rezul- 
tatas yra tretiesiems arba visumai tenkanti nauda. Šio- 
je formoje galutinio tikslo subjektyvumas nuostabiai su- 
sipina su galutinio rezultato objektyvumu, antindividu- 
ali dalykinės arba socialinės prigimties vienybė sujun- 

gia šalis ir jų kovą, nes čia su priešininku kovojama prieš 
jį tos kovos nenukreipiant, tarsi jo neliečiant; taigi sub- 
jektyvi antagonistinė paskata skatina mus įgyvendinti 
objektyvias vertybes, ir pergalė kovoje iš tikrųjų yra ne 
kovos padarinys, o kaip tik tų vertybių, kurios nesusiju- 
sios su kova, įgyvendinimo rezultatas. 

Jeigu konkurentų santykis yra būtent toks, tai kon- 
kurencijos reikšmė socialiniame gyvenime yra didžiulė. 
Vykstant kitų tipų kovai, kai arba kovos prizas iš anksto 
yra vienos šalies rankose, arba kovos motyvas yra sub- 
jektyvus priešiškumas, o ne kokio nors reikalo sėkmė, — 
vykstant šių tipų kovai kovotojai išsekina vieni kitų ver- 
tybes bei jėgas ir todėl visumai dažnai tenka vien tai, 
kas lieka silpnesniąją jėgą atėmus iš stipresniosios, 0 
konkurencija, priešingai, jeigu ji išlieka nesumišusi su 
kitomis kovos formomis, dėl savo ypatingos motyvų kom- 
binacijos paprastai turi didesnę socialinę vertę, nes ji, 
grupės požiūriu, suteikia veikiantiesiems subjektyvius 
motyvus kaip priemonę objektyvioms socialinėms ver- 
tybėms kurti, o pačių konkuruojančių šalių požiūriu, ob- 
jektyvių vertybių kūrimą panaudoja kaip priemonę sub- 
jektyviam pasitenkinimui pasiekti. 

Tačiau tas turinio skatinimas, kurį konkurencija pa- 
siekia dėl savitai perteikiamos sąveikos formos, čia yra 
ne toks svarbus kaip tiesioginė sociologinė jos reikšmė. 
Kadangi tikslas, dėl kurio kokioje nors visuomenėje kon- 
kuruoja dvi šalys, yra vieno ar daugelio trečiųjų asme- 
nų palankumas, tai jis kiekvieną 1š šių šalių, tarp kurių 
vyksta konkurencija, nepaprastai glaudžiai susieja su tais 
trečiaisiais. Paprastai nurodomas konkurencijos nuodi- 
jamasis, skaldomasis, griaunamasis poveikis, tik pripa- 
žįstama, kad jos produktai gali būti anos turinio verty- 
bes. Tačiau, greta tokių rezultatų, konkurencija daro di- 
džiulį socializuojamąjį poveikį: pretendentą, kuris greta 

saves turi varžovą ir dažnai kaip tik dėl to yra tikras 
pretendentas, ji skatina suartėti su tuo, dėl kurio palan- 
kumo vyksta konkurencija, verčia atsidėti jam, išžval- 
gyti Jo silpnybes bei privalumus ir prie jo prisitaikyti, 
surasti arba nutiesti visus tiltus, kurie jo paties būtį ir 
veiklą galėtų sujungti su juo. Žinoma, dažnai tai pasie- 
kiama asmeninio orumo ir produkcijos dalykinės vertės 
sąskaita; pirmiausia konkurencija tarp aukščiausių dva- 
sinių orientyrų kūrėjų prisideda prie to, kad tie, kurie 
turi vadovauti masėms, toms masėms paklustų; apskri- 
tai kad būtų galima efektyviai atlikti tokias vadovavimo 
funkcijas kaip mokytojo ar partijos vado, menininko ar 
žurnalisto, būtina atsižvelgti į masių instinktus ir nuo- 
taikas tuo atveju, kai pastarosios turi galimybę rinktis 
iš konkuruojančių pretendentų. Tai, žinoma, turinio at- 
žvilgiu apverčia rangų tvarką ir socialines gyvenimo ver- 
tybes. bet nesumažina konkurencijos formalios reikšmės 
visuomenės sintezei. Nesuskaičiuojamais atvejais kon- 
kurencijai pavyksta tai, kas šiaip jau pavyksta tik mei- 
lei: įspėti slapčiausius kito norus anksčiau, negu jis 
pats juos suvokia. Antagonistinė įtampa tarp konkuren- 
tų prekybininko jautrumą publikos polinkiams sustipri- 
na beveik iki aiškiaregio instinkto, įgalinančio numaty- 
ti būsimus tos publikos skonio, mados, interesų poky- 
čius; ir tai pasakytina ne tik apie prekybininką, bet ir 
apie žurnalistą, menininką, knygų leidėją, parlamenta- 
rą. Modernioji konkurencija, kuri apibūdinama kaip vi- 
sų kova su visais, kartu yra visų kova dėl visų. Niekas 
nepaneigs tragizmo, susijusio su tuo, kad visuomenės 
elementai veikia vienas prieš kitą, užuot veikę vienas 
dėl kito, kad kovojant su konkurentais eikvojamos ne- 
suskaičiuojamos jėgos, kurios galėtų būti panaudotos po- 
zityviam darbui, pagaliau kad ir pozityvus bei vertingas 
darbas prapuola kaip nenaudingas ir neatlygintas, kai 

tik su juo konkuruoja vertingesnis arba bent jau patrauk- 
lesnis. Tačiau šis socialinio balanso pasyvas yra tiktai 
greta milžiniškos sintetinės jėgos, susijusios su tuo, kad 
konkurencija visuomenėje, šiaip ar taip, yra konkuren- 
cija dėl žmonių, grumtynės dėl patikimo ir vartojimo, 
dėl visokios rūšies pripažinimo ir atsidavimo, nedauge- 
lio grumtynės dėl daugelio 1r daugelio dėl nedaugelio; 
trumpai kalbant, iš tūkstančių sociologinių gijų audžia- 
mos pastangos įgyti ryšį su kitais žmonėmis ir jų palan- 
kumą koncentruojant savo sąmonę į jų norus, jausmus 
1r mąstymą, pritaikant pasiūlą prie paklausos, išnaudo- 
jant rafinuotai multiplikuotas galimybes. Nuo tada, kai 
glaudų ir naivų primityvių socialinių santvarkų solida- 
rumą išstūmė decentralizacija, kuri buvo neišvengiamas 
tiesioginis bendravimo ratų kiekybinio išsiplėtimo pa- 
darinys, žmogaus rūpinimasis žmogumi, vieno prisitai- 
kymas prie kito, atrodo, pasidarė galimi tik dėl konku- 
rencijos, taigi dėl vienu metu vykstančios vieno žmo- 
gaus kovos su kitu dėl trečiojo, su kuriuo galbūt kovoja- 
ma kokiu nors kitu atžvilgiu dėl pirmojo. Įvairūs intere- 
sai, kurie galiausiai išlaiko susietus kokio nors rato na- 
rius, plačioje ir individualizuotoje visuomenėje gali būti 
gyvybingi tik tada, kai konkurencinės kovos būtinumas 
ir įkarštis juos įperša subjektui. Šiaip ar taip, socializuo- 
janti konkurencijos jėga iškyla toli gražu ne vien šiais 
šiurkščiais, taip sakant, viešais atvejais. Daugybėje kom- 
binacijų — šeimyniniame gyvenime, erotikoje, draugijos 
pasiplepėjimuose, įsitikinimus formuojančiuose dispu- 
tuose, draugystėje ir įvairiuose tuštybės patenkinimuo- 
se — visur mes susiduriame su dviejų konkurencija dėl 
trečiojo, tiesa, dažnai tik kaip su jos užuomina, kaip su 
gana ramiais polinkiais, kaip su šalutiniais arba daliniais 
visuminio proceso reiškiniais. Tačiau visur, kur ji išky- 
la, konkurentų antagonizmą atitinka kokia nors pasiūla 

arba vilionė, koks nors pažadas arba savęs pateikimas, 
kiekvieną iš konkurentų susiejantys su trečiuoju; ypač 
nugalėtojų tas ryšys dažnai įgauna tokį intensyvumą, 
kuris būtų neįmanomas be specifinio, tik iš konkurenci- 
jos kylančio savo pasiekimų nuolatinio lyginimo su kito 
pasiekimais, be skatinamųjų konkurencijos šansų. Kuo 
labiau liberalizmas yra prasiskverbęs ne tik į ūkinius ir 
politinius, bet taip pat į šeimyninius ir bičiuliškus, baž- 
nytinius ir draugystės, hierarchijos 1r visuotinio bendra- 
vimo santykius, taigi kuo mažiau šie santykiai yra iš 
anksto apibrėžti ir visuotinių istorinių normų reguliuo- 
jami, kuo labiau jie palikti labiliai, kiekvieną kartą atsi- 
statančiai jėgų pusiausvyrai arba jų pokyčiams, tuo la- 
biau jų pavidalas priklauso nuo vykstančios konkuren- 
cijos; o jos baigtis savo ruožtu dažniausiais atvejais pri- 
klauso nuo intereso, meilės, lūkesčių, kuriuos konku- 
rentai skirtingu mastu gali sukelti trečiajam arba tre- 
tiesiems ir kurie yra konkuruojančiųjų veiksmų centras. 
Vertingiausias objektas žmonėms yra žmogus —- ir tie- 
sioglai, 1r tarpiškai. Būtent žmogus, nes jame yra su- 
kauptos žemesnės už žmogų gamtos energijos, kaip gy- 
vūne, kurį mes galime suvalgyti arba priversti mums 
dirbti, yra sukauptos augalų pasaulio energijos, o pasta- 
rajame glūdi saulės ir dirvos, oro ir vandens energijos. 
Žmogus yra labiausiai kondensuotas ir išnaudoti tinka- 
miausias darinys, ir tokiu mastu, kokiu nyksta vergovė, 
t. y. mechaniškas žmogaus pasisavinimas, auga būtinu- 
mas užvaldyti jį dvasiškai. Todėl kova su žmogumi, kuri 
buvo kova dėl jo ir jo pavergimas, virto komplikuotes- 
niu konkurencijos reiškiniu, kai irgi vienas žmogus ko- 
voja su kitu, tačiau kovoja dėl trečiojo. Ir šio trečiojo 
užkariavimas, kuris pasiekiamas tik tūkstančiais socio- 
loginių priemonių - įkalbinėjimu arba įtikinėjimu, kai- 
nos pakėlimu arba jos numušimu, įtaiga arba grasini- 

mu, trumpai tariant, dvasiniu saitu, savo padarinių po- 
žiūriu dažnai irgi reiškia tik kokią nors priklausomybę, 
kokio nors ryšio sudarymą, nuo staigaus pirkimo sando- 
rio parduotuvėje iki vedybų. Didėjant gyvenimo kultūri- 
nio turinio intensyvumui ir kondensuotumui, kova dėl 
šios kondensuočiausios iš visų gėrybių, dėl žmogaus sie- 
los, turi įgyti vis platesnį mastą, taigi susikaupiančios 
sąveikos, kurios yra ir šios kovos priemonės, ir jos tiks- 
lai, irgi plečiasi ir gilėja. 

+ 

Dabar aš vėl grįžtu prie ypatingo konkurencinės ko- 
vos santykio su jos rato struktūra, ir čia pirmiausia 
yra svarbus toks skirtumas: ar pats to rato interesų 
turinys lemia tą formą, kuri konkurenciją draudžia ar- 
ba riboja, ar jis, pats savaime būdamas visiškai priei- 
namas konkurencijai, kliudo jai tik dėl ypatingos isto- 
rinės savo formos, dėl bendrų ir su konkuruojančiais 
interesais nesusijusių principų. Pirmojo atvejo galimy- 
be priklauso nuo dviejų prielaidų. Jeigu konkurencija 
kyla tada, kai kokia nors gėrybė, kurios užtenka ne 
visiems pretendentams arba kuri apskritai ne visiems 
yra prieinama, atitenka tik varžybų nugalėtojui, tai aki- 
vaizdu, kad konkurencija negalima tada, kai arba rato 
elementai apskritai nesiekia tokios gėrybės, kurios jie 
visi vienodai norėtų, arba jeigu siekia, tos gėrybės vi- 
siems vienodai užtenka. + 

< 

Kitos socialinės sąveikos modifikacijos pasireiškia ta- 
da, kai atsisakoma ne pačios konkurencijos kaip tokios, 
o tik, jau tai konkurencijai vykstant, kai kurių jos prie- 
monių. Čia turimos galvoje vystymosi stadijos, kuriose 
absoliuti gyvūniškosios kovos dėl būvio konkurencija 
pereina į reliatyvią, t. y. tokią, iš kurios paprastai pašali- 
nami visi tie susidūrimai ir Jėgų paralyžiavimai, kurių 

nereikia konkurencijos tikslams. Tai nepakeičia ne tik 
konkurencijos teikiamos naudos, bet ir jos intensyvu- 
mo; tik pastarasis turi būti realiai susietas su nauda ir 
turi būti užkirstas kelias jam nuklysti tokiais kanalais. 
kurie sumažina abiejų šalių jėgas, o kartu ir subjektyvų 
bei objektyvų tų jėgų naudingumo efektą. Tai įgyja dvi 
formas, kurias galima apibūdinti kaip tarpindividualų ir 
antindividualų konkurencijos priemonių apribojimą. Vie- 
na iš jų būna tada, kai koks nors konkurentų skaičius 
savanoriškai susitaria atsisakyti tam tikrų praktikų, ku- 
rias pasitelkę vieni gali pranokti kitus: toks vieno atsi- 
sakymas čia galioja tol, kol jo laikosi ir kitas; antai toks 
yra kokios nors vietovės tam tikro asortimento knygų 
prekiautojų susitarimas taikyti ne didesnę kaip 10 ar 5 
procentų nuolaidą arba visiškai nedaryti jokių nuolaidų, 
arba toks yra parduotuvių savininkų susitarimas preky- 
bą užbaigti 9 arba 8 valandą ir pan. Čia, aišku, lemia tik 
egolstinė nauda; vienas atsisako minėtų priemonių pa- 
sipelnyti iš pirkėjų, nes žino, kad kitas, kaip ir jis pats, 
Jas tada irgi panaudotų ir kad papildomos pajamos, ku- 
rias Jis galėtų gauti, neprilygtų išlaidoms, kurias jis irgi 
patirtų. Tai, ko čia atsisakoma, yra ne konkurencija, — 
pastaroji visuomet remiasi vienokia ar kitokia nelygv- 
be, — o būtent tokie dalykai, dėl kurių jokia konkurenci- 
ja negalima, nes čia iškart atsiranda visų konkurentų 
lygybė. Šis formos tipas, nors lig šiol jis nedažnai buvo 
realizuojamas grynu pavidalu. vis dėlto yra didžiai reikš- 
mingas, nes jis parodo, jog ir pačios konkurencijos srity- 
je jos vienaip ar kitaip nemažinant yra galimas konku- 
rentų susivienijimas. Radus interesų sutapties tašką, in- 
tensyvesnis jų antagonizmas perkeliamas į tuos taškus, 
kuriuose jis gali įgyti gryną išraišką, ir šitas tarpindivi- 
dualus priemonių apribojimas gali neapibrėžtai plėstis, 
kad konkurencija išsilaisvintų nuo visko, kas iš tikrųjų 

nera konkurencija, nes tai abipusiškai be rezultato anu- 
liuojasi. Kadangi konkurencijos priemonės daugiausia 
susideda iš tų pranašumų, kurie siūlomi trečiajai šaliai, 
tai tokiu pat mastu dabar šiai trečiajai šaliai primeta- 
mos susitarimo dėl priemonių apribojimo išlaidos, taigi 
ūkio viduje jos primetamos vartotojui; taip nutiesiamas 
tiesus kelias į kartelizaciją. Ir jeigu jau kartą buvo pa- 
stebėta, kad konkurencijos praktika leidžia taip ir tiek 
daug be nuostolio sutaupyti, jeigu tik konkurentas daro 
tą patį. ką ir tu, tai šito padarinys, greta jau nurodytos 
vis aštrėjančios ir grynėjančios konkurencijos, gali būti 
visiškai priešingas: tai susitarimas, kuriuo siekiama ap- 
skritai įveikti konkurenciją, organizuoti įmones, kurios 
dabar jau nebekovoja dėl rinkos. o aprūpina ją pagal ben- 
drą planą. Šis konkurencinės kovos atsisakymas turi vi- 
siškai kitokią sociologinę prasmę negu cecho ar gildijos 
atveju: kadangi ceche individai liko savarankiški, tai jų 
lygybė reikalavo ir tą iš jų, kuris sugeba efektyviausiai 
veikti. nužeminti iki tokio lygio, kad ir silpniausias ga- 
lėtų su juo konkuruoti; tai yra ta neišvengiama forma, 
kuriai esant savarankiški elementai gali pasiekti me- 
chaninę lygybę. Tačiau kartelizacijos atveju jau iš pat 
pradžių išeities taškas yra ne subjektų padėtis. o objek- 
tyvus įmonės tikslingumas. Šiuo atveju aukščiausią taš- 
ką pasiekia tas konkurencijos priemonių apribojimas, 
kuris pašalina viską, kas netarnauja konkurencijos tiks- 
lams, ir galiausiai tai, kas dar lieka, čia irgi praranda 
konkurencijos pobūdį, nes visiškas rinkos užvaldymas 
ir dėl to atsiradusi vartotojų priklausomybė konkuren- 
ciją kaip tokią padaro nereikalingą. 

Pagaliau toks konkurencijos priemonių apribojimas, 
kuris pačiai konkurencijai leidžia tęstis toliau, vyksta 
ir per instancijas, kurios yra visiškai anapus konku- 
rentų ir jų interesų srities. — per teisę ir moralę. Teisė 

konkurencijai apskritai neleidžia naudoti tik tų prie- 
monių, kurios yra uždraustos ir kituose žmonių santy- 
kiuose: prievartavimo ir žalojimo, apgaulės ir šmeiž- 
to, grasinimų ir klastojimo. O šiaip konkurencija yra 
toks antagonizmas, kurio formas ir padarinius teisi- 
niai draudimai reglamentuoja palyginti mažiau negu 
kitas kovas. + 

+ Tokių įstatymų motyvai visur akcentuoja, kad tie 
įstatymai sąžiningoms varžyboms netaiko jokių apribo- 
jimų, 0 privalo sukliudyti tiktai toms, kurios nusižengia 
teisingumui ir tikėjimui, ir šitai mūsų čia svarstomos 
problemos atžvilgiu aiškiau galima suformuluoti taip: jie 
iš konkurencijos eliminuoja tai, kas nėra konkurencija 
socialine prasme. Juk pastaroji vis dėlto yra objektyvių 
pasiekimų, kurie naudingi tretiesiems asmenims, patei- 
sinta kova. Tačiau tokie lemiami objektyvūs socialiniai 
pagrindai yra ardomi ir perstumdomi, kai tik pradeda- 
mos naudoti reklamos, viliojimo, klastos priemonės, ku- 
rios neduoda jokios dalykinės naudos, o yra tam tikra 
betarpiškesnės, grynai egoistinės ir visuomeniškai nau- 
dingais keliais nevedančios kovos rūšis. Tai, ką teisiniai 
sprendimai apibūdina kaip „garbingas“ varžybas, geriau 
įsižiūrėjus, visuomet yra tokios varžybos, kurios atitin- 
ka aną grynąją konkurencijos sąvoką. Vieno Vokietijos 
įstatymo komentare aiškiai pateikiamas toks „negarbin- 
gos“ konkurencijos atvejis: kažkas greta drabužių par- 
duotuvės įkuria didelę konkuruojančią parduotuvę, joje 
prekės pardavinėjamos sumažintomis kainomis, apie ku- 
rias informuoja rėksminga rinkos reklama, kol smulku- 
sis verslininkas sunaikinamas. Tai yra brutaliausias prie- 
vartavimas, ir abiejų konkurentų santykis, traktuoja- 
mas individualistiškai, iš tikrųjų yra ne kitoks, kaip san- 
tykis tarp stipraus plėšiko ir silpnos jo aukos. Tačiau 
socialiniu požiūriu tai yra švari, vien tik nuo objekto ir 

trečiųjų asmenų priklausoma konkurencija, nes juk ir 
reklama, kol ji skelbia tik tiesą, tarnauja publikai. + 
+ Kai asmenybinės jėgos tiesiogiai grumiasi viena 
su kita, mes jaučiame, kad turime elgtis apdairiai ir re- 
zervuotai, mažiau galime neklausyti maldavimų pasigai- 
lėti; savotiškas drovumas daugeliu atvejų kliudo mums 
pulti į tiesioginį antagonizmą, nevaržomai atskleisti vi- 
są savo energiją, atidengti visas savo kortas, visiškai at- 
siduoti tai kovai, kurioje viena asmenybė susiduria su 
kita. Kovose, kur kovojama objektyviais pasiekimais, visi 
šie etiniai bei estetiniai stabdžiai atkrinta. Todėl dabar 
galime konkuruoti su žmonėmis, su kuriais vengtume 
kokių nors asmeninių kontroversijų. Dėl posūkio į ob- 
jektą konkurencija įgyja tą bet kokio objektyvumo nuož- 
mumą, kuris kyla ne iš svetimos kančios teikiamo 
džiaugsmo, o iš to, kad subjektyvūs veiksniai iš apskai- 
čiavimų apskritai pašalinami. Šis abejingumas subjekty- 
vumo atžvilgiu, kuris būdingas logikai, teisei, piniginiam 
ūkiui, leidžia asmenims, kurie visai nėra žiaurūs, savo 
veiksmais atskleisti visus konkurencijos žiaurumus — ir 
net ramia sąžine, be kokių nors blogų kėslų. Taigi as- 
menybės pasitraukimas ir proceso objektyvumas nuima 
naštą nuo dorovinės sąmonės, o kartu tokį pat poveikį 
turi ir priešinga sudedamoji konkurencijos dalis: tai, kad 
konkurencijos rezultatas tiksliai proporcingai atitinka 
subjekto į ją įdėtas jėgas. Jeigu atsiribosime nuo tų nu- 
krypimų, kurie nesusiję su konkurencijos esme, 0 atsi- 
randa dėl jos susipynimo su kitokio pobūdžio veiksniais 
ir santykiais, tai įsitikinsime, kad konkurencijos rezul- 
tatas neklystamai rodo asmeninius gebėjimus, kuriuos 
objektyvuoja esami pasiekimai. Tuo, ką mes kitų žmo- 
nių sąskaita pelnome ar dėl žmonių ir konjunktūrų pa- 
lankumo, ar dėl atsitiktinumo, ar dėl nujaučiamo liki- 
mo palankumo, naudojamės ne tokia ramia sąžine kaip 

tais dalykais, kuriuos įgyjame savo pačių veikla. Juk čia 
greta išsižadančios dorovės yra save teigianti dorovė, ku- 
rios abi turi tiktai tą bendrą priešininką, kad mūsų san- 
tykis su kitu žmogumi priklauso ne nuo Aš, bet nuo iš- 
orinių galių. O pagaliau tada, kai, kaip grynosios konku- 
rencijos atveju, nulemia šitas Aš, varžybų žiaurumus 
kompensuoja patenkintas mūsų moralinio instinkto tei- 
singumo jausmas — ir ne tik nugalėtojo, bet tam tikro- 
mis aplinkybėmis ir pralaimėjusiojo. 


Kalbėdami apie konflikto šalis, mes parodėme galimus 
tų šalių santykių tipus: antitezės 1r sintezės mišinį, vie- 
nos antstatą ant kitos, savitarpio apribojimus ir sustipri- 
nimus. Kartu mes susiduriame su platesne sociologine 
konflikto reikšme: su ta reikšme, kurią jis turi ne abiejų 
šalių savitarpio santykiui, o vidinei kiekvienos šalies 
struktūrai. Kasdienis patyrimas rodo, kaip lengvai dviejų 
individų ginčas kiekvieną iš jų pakeičia ne tik santykio su 
kitu atžvilgiu, bet ir jį patį; ir pakeičia jį - čia nekalbame 
apie erzinančius ar raminančius, silpninančius ar stipr1- 
nančius konflikto padarinius individui - būtent dėl išanks- 
tinių sąlygų, kurias ginčas suponuoja, dėl vidinių pokyčių 
1r prisitaikymų, kuriuos konfliktas skatina kaip naudin- 
gus konflikto kovai. Mūsų kalba turi nepaprastai taiklias 
formuluotes šių i1manentinių pokyčių esmei išreikšti: ko- 
vojantysis būtinai turi „susimti“, t. y. privalo koncentruoti 
visą savo energiją tarsi viename taške, kad ji bet kurią 
akimirką galėtų būti panaudota būtent reikiama krypti- 
mi. Kol konflikto nėra, žmogus gali „palikti save ramybė- 
je“, t. y. tada atskiros jo esybės jėgos ir interesai gali skleis- 
tis įvairiomis kryptimis ir nepriklausomai vieni nuo kitų. 
Tačiau puolimo ir gynimosi metu dėl esybės dalių prie- 
šingų siekių jis prarastų jėgas, o kaskart iš naujojas telk- 
damas ir organizuodamas prarastų laiką; todėl dabar vi- 

sas žmogus turi įgyti koncentruotą formą kaip savo vidi- 
nę kovos poziciją ir pergalės šansą. Panašioje situacijoje 
formaliai tokio paties elgesio reikalaujama ir iš grupės. 
Šis būtinumas centralizuoti, griežtai sutelkti visus ele- 
mentus, nes vien tai garantuoja jų tikslingą panaudojimą 
iškilus reikalui nešvaistant jėgų ir laiko, — šis būtinumas 
konflikto atveju yra toks savaime suprantamas, kad, kaip 
rodo nesuskaičiuojami istoriniai pavyzdžiai, jis įveikia net 
tobuliausią taikos meto demokratiją. + 

< 

Todėl grupės, kurios atsiduria kokios nors rūšies karo 
padetyje, nėra tolerantiškos, jos individualius nukrypimus 
nuo vienybę garantuojančio principo gali pakęsti tik iki 
tam tikros aiškiai apibrėžtos ribos. Kaip metodas čia kar- 
tais naudojama tariama tolerancija, tinkama tam, kad ga- 
liausiai būtų galima tuo ryžtingiau atskirti nepaklusniuo- 
sius. Katalikų bažnyčia 1š tikrųjų buvo net dvigubo karo 
padėtyje: prieš įvairias teorines doktrinas, kurios visos 
kartu buvo erezija, ir prieš greta jos gyvuojančius gyveni- 
mo interesus ir potencijas, kurios pretendavo būti nuo 
jos daugmaž nepriklausoma galios sritimi. Uždarą vieny- 
bės formą. kuri jai buvo būtina tokiomis sąlygomis, ji įgi- 
jo del to, kad disidentinius elementus traktavo kaip jai 
pačiai priklausančius taip ilgai, kiek tai buvo įmanoma, 0 
nuo to momento, kai tai jau nebuvo įmanoma, ji nepa- 
prastai energingai juos atstumdavo. + Kaip tik dėl šių 
priežasčių politinei partijai net jos narių skaičiaus suma- 
žėjimas gali teikti privalumų, jei tik šis mažėjimas ją ap- 
valo nuo oportunistinių ir į kompromisus linkusių ele- 
mentų. Kad tai būtų tikslinga, kartu turi susidėti dvi są- 
lygos: pirma — kova turi būti arši, antra - kovojanti grupė 
turi būti palyginti maža. Tipiškas atvejis yra mažumos 
partija, ypač tada, kai ji neapsiriboja tik gynyba. + 

< 

Todėl grupės, ypač mažumos, kurios kovoja ir yra 
persekiojamos, dažnai atmeta joms palankius kitos pu- 
sės žingsnius ir jos toleranciją, nes taip naikinamas opo- 
zicijos ryžtingumas, be kurio jos negali toliau kovoti. 
Pavyzdžiui, Anglijos konfesiniuose kivirčuose tokie da- 
lykai iškildavo gana dažnai. Ir valdant Jokūbui II, ir 
Vilhelmui bei Marijai vyriausybė nonkonformistams ir 
independentams, baptistams, kvakeriams įvairiomis ap- 
linkybėmis rodė palankumo ženklus, kurių šie visiškai 
nenorėjo priimti. Juk kitaip lankstesniems ir ne tokiems 
ryžtingiems jų elementams būtų kilusi pagunda ir atsi- 
radusi galimybė sudarinėti kokias nors tarpines gran- 
dis arba bent jau sušvelninti savo priešiškumą. Bet koks 
kitos puses lankstumas, kuris vis dėlto yra tiktai dali- 
nis, kelia grėsmę visų opozicijos narių laikysenos vie- 
ningumui, taigi ir tai solidariai vienybei, kurios kovo- 
janti mažuma be kompromisų turi laikytis. Todėl ap- 
skritai grupė taip dažnai praranda vienybę, kai tik ne- 
beturi jokio priešo. Kad taip yra, įvairiais aspektais iš- 
ryškino protestantizmas. Kadangi kaip tik „protestas“ 
jam buvo esminis dalykas, tai jis, kai tik iš akiračio 
išnyko priešininkas, prieš kurį jis protestavo, prarado 
savo energiją arba vidinę vienybę, ir pastarąją net to- 
kiu mastu, kad jis šiuo atveju konfliktą su priešu at- 
kartojo pats savyje ir atskyrė vieną nuo kitos laisva- 
maniškąją ir ortodoksinę kryptis. + Todėl jeigu kokia 
nors grupė visiškai įveikia savo priešus, tai ne visuo- 
met yra sėkmė sociologine prasme; juk dėl to senka jos 
sutelktumą garantuojanti energija, o niekada nenuils- 
tančios ardomosios jėgos stiprėja. + 

+ 

Šią tiesiogiai nagrinėjamų santykių kryptį iliustruo- 
Ja tiek daug istorinių atvejų, kad juos analizuoti tikslin- 
ga nebent tada, kai siekiama nustatyti susivienijimo laips- 

nius, kurie tokiu būdu gali būti pasiekti. Aukščiausias 
laipsnis yra vieningos valstybės sukūrimas. Prancūzija 
už bendros nacionalinės priklausomybės įsisąmoninimą 
iš esmės pirmiausia turi būti dekinga kovai su anglais, o 
ispanų kraštus viena tauta padarė pirmiausia karas su 
maurais. Tolesnį žemesnį laipsnį apibūdina sąjunginės 
valstybės ir valstybių sąjungos, o pagal jų sąryšį ir jų 
centrinės valdžios galios mastą čia dar savo ruožtu ski- 
riamos įvairios pakopos. Jungtinėms Valstijoms buvo rei- 
kalingas išsilaisvinimo karas, Šveicarijai - kova su Aust- 
rija, Nyderlandams —- sukilimas prieš Ispaniją, achajų 
sąjungai - kova prieš Makedoniją; toks buvo ir vienas iš 
naujosios Vokietijos 1mperijos* susikūrimo veiksnių. + 

Visiems pozityviems šio tipo atvejams būdinga tai, 
kad nors vienybę realizuoja konfliktas ir ji tarnauja kon- 
flikto tikslams, bet ji pati neapsiriboja kova ir leidžia 
toliau plėtotis su karo tikslais jau nebesusijusiems inte- 
resams ir sąveikos energijoms. Kovos reikšmė, tiesą sa- 
kant, čia yra tik ta, kad kova įgalina funkcionuoti esa- 
mą latentinį sąryšį ir vienybę, ji pati čia veikiau yra vi- 
dujai įsakmaus vienijimosi dingstis arba proga, o ne jo 
tikslas. Žinoma, konflikto kolektyviniam interesui dar 
būdinga tam tikra gradacija: ar vienytis skatinančios ko- 
vos tikslas yra puolimas ir gynimasis, ar tik gynimasis. 
Su pastaruoju atveju, atrodo, susiduriame daugumoje iš 
Jau esamų grupių susidedančių koalicijų, būtent ten, kur 
turime reikalą su labai daug arba labai skirtingų gru- 
pių. Tikslas apsiginti yra kolektyvistinis minimumas, nes 
jis ir kiekvienai grupei, ir kiekvienam individui yra ne- 
išvengiamiausia savisaugos instinkto garantija. Kuo dau- 
giau elementų jungiasi ir kuo jie įvairesni, tuo mažesnis, 


*Ši imperija gvvavo 1871-1918 m. 

aišku, yra visus juos siejančių interesų skaičius, ir kraš- 
tutiniu atveju jie vadovaujasi primityviausiu instinktu — 
apginti savo egzistenciją. Atsakydamas į įmonininkų 
būgštavimus, kad kada nors visos Anglijos profsąjungos 
gali susivienyti, vienas iš kategoriškiausių jų atstovų pa- 
brėžė: net jeigu prie to ir būtų prieita, tai išimtinai tu- 
rint tikslą apsiginti! + 

+ 

Jeigu sintetinė bendro priešiškumo jėga priklauso ne 
nuo interesų skaičiaus, 0 nuo susivienijimo trukmės ir 
intensyvumo, labai palanki yra ta aplinkybė, kad aktua- 
lią kovą pakeičia nuolatinė kokio nors priešo grėsme. < 

+ 

+ Visuomeninio gyvenimo vienas po kito ir vienas gre- 
ta kito tekmėje karas ir taika susipina taip, kad kiekvie- 
noje taikos būsenoje susidaro sąlygos būsimai kovai, o 
kiekvienoje kovoje — sąlygos būsimai taikai; jeigu mes 
vadovaudamiesi šiomis kategorijomis retrospektyviai per- 
žvelgsime socialinės raidos sekas, tai niekur negalėsime 
sustoti: įsitikinsime, kad istorinėje tikrovėje abi šios bū- 
senos vra neatskiriamai susijusios. Tačiau šiose sekose 
mes jaučiame vidinį minėtų jų elementų skirtumą; kova 
čia iškyla kaip laikinas dalykas, kurio tikslas yra taika ir 
Jos turiniai. Nors šių elementų ritmas, objektyviai jį trak- 
tuojant, lygiavertiškai teka visiškai viename lygmenyje, 
mūsų vertinimo jausmas sukuria šioje tekmėje tarsi jam- 
biškus periodus, kur karas yra thesis, o taika — arsis*. 
Antai senovės Romoje karalius, norėdamas pradėti karą, 
pirma turėjo prašyti piliečių sutikimo; tačiau tokio suti- 


*Antikinės eilėdaros terminai: tezis (gr. nuleidimas) — pėdos sil- 
pnoji dalis (pvz., jambo pirmasis skiemuo), arsis (gr. pakėlimas) — 
stiprioji pėdos dalis. 

kimo nereikėjo (kitaip tariant, jis buvo laikomas savaime 
suprantamu) norint sudaryti taiką. Jau vien iš to galima 
spręsti, kad perėjimas nuo karo prie taikos yra esminges- 
ne problema negu priešingas perėjimas. Pastarasis, tiesą 
sakant, nereikalauja atskiro nagrinėjimo; juk taikos me- 
to situacijos, dėl kurių kyla atvira kova, pačios jau yra 
kova — Jos difuzinė, nepastebima arba latentinė forma. + 

+ 

Paprasčiausias ir radikaliausias būdas nuo karo per- 
eiti prie taikos yra pergalė. Tai yra visiškai savitas gyve- 
nimo reiškinys, kuris, nors iškyla nesuskaičiuojamais 
individualiais pavidalais ir mastais, nėra panašus į kitus 
mūsų aptartus dalykus. Iš daugybės pergalės būdų, ku- 
rie suteikia ypatingą atspalvį po to įsigalinčiai taikai, aš 
paminėsiu tik tą, kai pergalę lemia ne tik vienos kariau- 
jančios pusės persvara, bet ir, bent jau iš dalies, kitos 
pusės rezignacija. + 

Konflikto užbaigimas pergale yra visiška jo užbaigi- 
mo kompromisu priešingybė. Vienas iš būdingiausių ko- 
vų skirstymo būdų remiasi tuo, ar šioje kovoje galimas 
kompromisas, ar negalimas. Šitai lemia anaiptol ne vien 
tai, ar kovos prizas sudaro tam tikrą nedalomą vienybę, 
ar, priešingai, jis gali būti padalytas kovojančioms ša- 
lims. Kai kurių objektų atžvilgiu kompromisas, pasie- 
kiamas dalybomis, yra neįmanomas. Toks kompromi- 
sas neįmanomas tarp varžovų, konkuruojančių dėl mo- 
ters palankumo, tarp pirkėjų, norinčių įsigyti tą patį ne- 
dalomą objektą, taip pat kovose, kurių motyvas yra ne- 
apykanta 1r kerštas. Ir vis dėlto kompromisas pasiekia- 
mas ir kovose dėl nedalomų objektų, kai juos galima 
kuo nors pakeisti; todėl už tą nedalomą dalyką, dėl ku- 
rio kovojama ir kuris gali atitekti tik vienai pusei, pas- 
taroji kitai į kompromisą einančiai pusei gali atsilyginti 
kokia nors kitokia vertybe. + 

Nuo konflikto užbaigimo kompromisu objektyvaus po- 
būdžio skiriasi jo užbaigimas susitaikymu, kuris yra gry- 
nai subjektyvus būdas. Aš čia turiu galvoje ne tokį susi- 
taikymą, kuris yra kompromiso ar kitokio konflikto su- 
reguliavimo padarinys, bet tokį, kuris yra konflikto už- 
baigimo priežastis. Susitaikymas yra tam tikras pirmi- 
nis nusiteikimas, kuris visiškai nepriklausomai nuo ko- 
kių nors objektyvių priežasčių siekia užbaigti kovą, pa- 
našiai kaip konflikto teikiamas pasitenkinimas irgi be 
kokių nors dalykinių paskatų tą kovą palaiko. Nesuskai- 
čiuojamais atvejais, kai konfliktas baigiasi ne taip, kaip 
negailestingai turėtų lemti jėgų santykis, galbūt veikia 
kaip tik ši visai elementari ir iracionali susitaikymo ten- 
dencija, kuri yra visiškai kas kita, negu silpnumas ar 
geraširdiškumas, socialinė moralė ar artimo meilė. Ši 
tendencija netgi nesutampa su taikingumu. Juk pasta- 
rasis iš anksto vengia kovos, o primestą karą kariauja 
nuolatos orientuodamasis į taikos poreikį, tačiau visas 
susitaikymo savitumas dažnai išryškėja kaip tik po vi- 
siško atsidavimo kovai. + 

+ 

Kaip tik dėl tos gilesnės reikšmės, kurią polinkio susi- 
taikyti po konflikto, po vienpusiškai ir abipusiškai suteik- 
tų kančių, mastas turi visai žmonių santykių raidai, — 
kaip tik dėl to šios reikšmės komponentas yra ir negatyvi 
susitaikymo priešingybė: nesutaikomumas. Ir jis, kaip ir 
susitaikymas, gali būti formalus sielos nusiteikimas, ku- 
riam aktualizuotis, žinoma, reikalinga kokia nors išorinė 
situacija, tačiau tada jis pasireiškia visiškai spontaniškai, 
o ne vien kaip kokių nors kitokių, tarpininkaujančių emo- 
cijų padarinys. Abi šios tendencijos priklauso pre pagrin- 
dinių poliškų elementų, kurių mišiniai apibrėžia visus žmo- 
nių santykius. + 

+ 

Penktas skyrius 


Paslaptis ir slaptoji draugija 


Visi žmonių savitarpio santykiai, savaime supranta- 
ma, yra pagrįsti tuo, kad jie vienas apie kitą ką nors 
zino. Komersantas žino, kad jo kontrahentas nori kaip 
galima pigiau pirkti ir kaip galima brangiau parduoti; 
mokytojas žino, kad jis iš mokinio gali tikėtis tam tikros 
žinių kokybės i1r kiekybės; bet kuriame visuomenės 
sluoksnyje atskiras asmuo žino, kokį maždaug kiekvie- 
no kito išsilavinimo lygį jis turi tarti esant. Ir akivaizdu, 
kad be tokio žinojimo čia mūsų aptarti vieno žmogaus 
poveikiai kitam apskritai būtų neįmanomi. Visi asmeni- 
niai diferencijuoto pobūdžio santykiai — tai mes galime 
pasakyti su nesunkiai įžvelgiamomis išlygomis - inten- 
syvumą ir atspalvį įgyja tokiu mastu, kokiu kiekvienas 
jų dalyvis žodžiais ir gyvenimu atsiveria kitiems. Kiek 
klaidų ir grynų prietarų gali slypėti visose šiose žiniose — 
tai Jau kitas klausimas. Tačiau mūsų išorinės gamtos 
pažinimas, nepaisant visų galimų apsigavimų ir spragų, 
vis dėlto atskleidžia tiesą tokiu mastu, kiek jos reikia 
mūsų giminės gyvenimui bei pažangai, ir tai rodo, kad 
kiekvienas žmogus kitą žmogų, su kuriuo jis turi reika- 
lą, apskritai teisingai pažįsta bent jau tiek, kad būtų įma- 
nomas bendravimas ir santykiai. Žinojimas, su kuo turi 
reikalą, yra pirmoji sąlyga, kad apskritai galėtum su kuo 
nors ką nors daryti; įprastas savitarpio prisistatymas 1l- 
giau trunkančiame pokalbyje arba susitikus toje pačioje 
socialinėje aplinkoje, nors ir atrodo esąs tuščia forma, iš 
tikrųjų yra tikslus simbolis to savitarpiško žinojimo, ku- 
ris yra apriorinis bet kokio santykio momentas. Nuo 
sąmonės tai dažnai būna paslėpta, nes daugumos mus 
siejančių santykių atveju mums pakanka žinoti tik vi- 
siškai tipiškas kito tendencijas ir ypatybes, kurios kaip 


111 


FORMALIOJI SOCIOLOGIJA 


būtinos paprastai pastebimos tik tada, kai staiga išnyks- 
ta. Kaip tik todėl ir yra naudingas specialus tyrinėjimas, 
koks vienas kito pažinimo pobūdis ir mastas vra reika- 
lingas įvairiems žmonių santykiams; kaip bendros psi- 
chologinės prielaidos, kuriomis vadovaudamasis vienas 
žmogus paprastai kreipiasi į kitą, susipina su konkrečiu 
patyrimu, susijusiu su tuo individu, su kuriuo mes da- 
bar susiduriame; kodėl kai kuriose srityse vienas kito 
pažinimas visiškai neturi būti abipusiškai vienodas arba 
privalo būti vienodas; kaip esamų santykių plėtotę api- 
brėžia augančios abiejų pusių arba vienos pusės žinios 
apie kitą; pagaliau, atvirkščiai, kokį poveikį mūsų 0b- 
jektyviam psichologiniam kito vaizdiniui daro realūs 
praktiniai ir širdies santykiai. Pastarasis atvejis anaip- 
tol neturi būti suprantamas vien kaip klaidinantis. + 
Jeigu A turi kitokį M vaizdinį negu B, tai anaiptol nero- 
do žinojimo netobulumo ir apgaulės, o tik rodo, jog A 
esmės ir visų aplinkybių nulemtas jo santykis su M yra 
toks, kad jo susidarytas M vaizdinys jam yra tiesa, kaip 
kad B tiesa apie M savo turiniu yra kitokia. Neegzistuo- 
Ja joks aukštesnis už jų abiejų objektyviai teisingas M 
pažinimas, kuris A ir B žinias pateisintų tiek, kiek jos jį 
atitinka. Veikiau tiesos idealas, prie kurio vis dėlto asimp- 
totiškai artėja M vaizdas A sąmonėje, ir kaip idealas yra 
kitoks negu B susidarytas vaizdas. Jame kaip integruo- 
Janti, formuojanti prielaida glūdi psichinis A savitumas 
1r tas ypatingas santykis, kuriuo A ir M susiejo vieną su 
kitu jų charakteriai ir likimai. + Taip plėtojasi mūsų 
savitarpišku vienas kito pažinimu pagrįsti santykiai ir 
šis faktiniais santykiais paremtas žinojimas; būdami ne- 
atskiriamai susiję ir kisdami vykstant sociologinei są- 
veikai, jie atskleidžia ją kaip vieną iš tų reiškinių, ku- 
riuose pasidaro empiriškai juntama paslaptinga būties 
ir vaizdinio vienybė. 

Mūsų žinojimas, kitaip negu visuminė būtis, kuria grin- 
džiami mūsų veiksmai, pasižymi savotiškais apribojimais 
1r apylankomis. Su tuo, kad „tik klydimas yra gyvenimas, 
o žinojimas yra mirtis“, iš esmės, žinoma, negalime su- 
tikti, nes nuolat klystanti būtybė visą laiką veiktų netiks- 
lingai ir neišvengiamai žūtų. Vis dėlto atsitiktiniai ir ne- 
pakankami mūsų prisitaikymai prie gyvenimo sąlygų ne- 
leidžia abejoti, kad mes turime savyje ne tik tiek daug 
tiesos, bet ir tiek daug nežinojimo 17 darome tiek daug 
klaidų. kiek yra tikslinga mūsų praktinei veiklai. + 

Tačiau su tiesa ir apgaule susijusių objektų rate yra 
vienas toks ruožas, kuriame abi jos įgyja niekur kitur 
nepasitaikantį pobūdį. Tai — vidus prieš mus esančio žmo- 
gaus, kuris tiesą apie save mums gali sąmoningai klas- 
toti arba tiesiogiai meluodamas, arba ką nors nuslėpda- 
mas ir nutylėdamas. Joks kitas objektas negali mums 
tokiu būdu savęs paaiškinti ar paslėpti, kaip gali žmo- 
gus, nes jokio kito objekto elgesys nepriklauso nuo to, 
ką apie jį žino kiti. +“ Visa tai, ką mes žodžiais arba ko- 
kiu kitu būdu pranešame kitam, net ir patys subjekty- 
viaus!, impulsyviausi, intymiausi dalykai, yra fragmen- 
tai tokios psichinės ir realios visumos, kurios absoliu- 
čiai tikslus pagarsinimas turinio ir eiliškumo atžvilgiu 
kiekvieną žmogų, jeigu leisime sau pasakyti paradoksa- 
liai, atvestų į pamišėlių namus. + Vadovaudamiesi ins- 
tinktu, kuris automatiškai atmeta bet kokį prieštaravi- 
mą. mes niekam neparodome kauzaliai visiškai tikros, 
logikos, dalykiniu ir prasmės požiūriu visiškai pakrikos 
ir neprotingos mūsų sielos procesų tėkmės, bet visuo- 
met tik atrinktą ir sutvarkytą, taigi stilizuotą tos tėk- 
mės fragmentą; ir apskritai nėra kitokių santykių ir kito- 
kios visuomenės, išskyrus tą, kuri pagrįsta šiuo teleolo- 
giškai apibrėžtu vieno nežinojimu apie kitą. Ši savaime 
suprantama, apriorinė, galima sakyti, absoliuti prielaida 


113 


FORMALIOJI SOCIOLOGIJA 


apima tuos reliatyvius skirtumus, kuriuos mes apibūdi- 
name kaip nuoširdų atsiskleidimą mums ir kaip mela- 
gingą slėpimąsi nuo mūsų. 

Bet koks melas, kad ir kokia būtų jo objekto dalyki- 
nė prigimtis, vidine savo esme perša klaidą apie meluo- 
jantį subjektą: juk jis rodo, kad meluojantysis nuo kito 
slepia tikrąjį vaizdinį, kurį jis turi. Specifinės melo es- 
mės nederėtų sieti su tuo, kad apgautasis įgyja klaidin- 
gą dalyko vaizdinį, nes juk tai būdinga ir paprastai klai- 
dai; melo esmė yra ta, kad nuo apgautojo nuslepiama 
vidinė meluojančio asmens nuomonė. Nuoširdumas ir 
melas žmonių savitarpio santykiams turi didžiulę reikš- 
mę. Vienas iš būdingiausių sociologines struktūras ski- 
riančių požymių — melo, kuris jose yra veiksmingas, mas- 
tas. Pirmiausia, esant labai paprastiems santykiams me- 
las grupės būklei yra daug mažiau pavojingas nei tada, 
kai santykiai komplikuoti. + Turiningesnis ir platesnis 
kultūrinis gyvenimas pagrįstas tūkstančiais prielaidų, ku- 
rių pagrindų atskiras žmogus apskritai negali atsekti ir 
patikrinti, bet turi priimti jas tik jomis tikėdamas ir pa- 
sitikėdamas. Daug didesniu mastu, negu paprastai įsi- 
vaizduojama, mūsų modernioji egzistencija — pradedant 
ūkiu, kuris vis labiau tampa kreditiniu ūkiu, ir baigiant 
mokslu, kuriame dauguma tyrinėtojų turi naudoti be galo 
daug jų pačių nepatikrintų, iš kitų perimtų rezultatų — 
yra pagrįsta tikėjimu kitų žmonių sąžiningumu. Svar- 
biausius savo sprendimus mes grindžiame komplikuota 
sistema vaizdinių, kurių dauguma būtų neįmanomi be 
tikėjimo, kad nesame apgauti. Todėl moderniuose san- 
tykiuose melas tapo daug labiau niokojančiu, abejoti pa- 
čiais gyvenimo pagrindais verčiančiu veiksniu negu anks- 
čiau. Jeigu melas mums ir šiandien atrodytų tokia pat 
leistina nuodėmė, koks jis buvo graikų dievams, žydų 
patriarchams ar Ramiojo vandenyno salų gyventojams, 

jeigu nuo jo neatgrėstų didžiausias moralinių priesakų 
griežtumas, tai sukurti modernų gyvenimą būtų tiesiog 
neįmanoma. Tas gyvenimas yra „kreditinis ūkis“ daug 
platesne, ne vien ekonomine prasme. Šį laikų santykį 
atkartoja nuotoliai, susiję su kitais gyvenimo matmeni- 
mis. Kuo toliau tretieji asmenys yra nutolę nuo mūsų 
asmenybės centro, tuo mums lengviau praktiškai, o kar- 
tu ir vidujai susitaikyti su jų nenuoširdumu; jeigu mus 
apgaudinėja pora mums artimiausių žmonių, gyvenimas 
darosi nepakeliamas. Ši banali tiesa sociologijai vis dėl- 
to yra svarbi, nes ji parodo, kad nuoširdumo ir melo mas- 
tai, suderinami su socialinių santykių būkle, sudaro tam 
tikrą skalę, iš kurios galima spręsti apie tų santykių in- 
tensyvumą. 

Tačiau primityviose visuomenėse melo reliatyvų leis- 
tinumą lemia tam tikras pozityvus jo tikslingumas. Ten, 
kur turime reikalą su pirminiu grupės organizavimu, 
jos sutvarkymu ir centralizavimu, šitai įvyksta stiprie- 
siems fiziškai ir dvasiškai pajungiant silpnuosius. Me- 
las, kuris čia turi pasisekimą, t. y. lieka nepermanytas, 
neabejotinai yra priemonė, kuri įgalina realizuoti dvasi- 
nį pranašumą ir kurią nedaugelis gudriųjų gali panau- 
doti, kad valdytų ir engtų. Tai yra tam tikra dvasinė 
kumščio teisė, lygiai tokia pat brutali kaip ir fizinė, ta- 
čiau derama vienomis ar kitomis aplinkybėmis, ar tai 
būtų atranka intelekto ugdymui, ar būtų siekiama už- 
tikrinti laisvalaikį aukštesnėms kultūros vertybėms kurti 
tiems nedaugeliui asmenų, kuriems kiti privalo dirbti, 
ar reikėtų skirti grupės jėgų vadovą. Kuo mažesnius ne- 
pageidautinus šalutinius poveikius turinčiomis priemo- 
nėmis pasiekiami šie tikslai, tuo mažiau reikia melo ir 
tuo daugiau erdvės lieka melo etinio neleistinumo įsi- 
sąmoninimui. Šis procesas anaiptol dar nėra pasibai- 
gęs. Smulkieji prekiautojai dar ir šiandien tiki, kad 

melagingas prekių gyrimas visai nėra toks dalykas, be 
kurio galima apsieiti, ir daro tai ramia sąžine. Didmeni- 
ne prekyba 1r tikrai aukšto stiliaus mažmeninė prekyba 
šią stadiją jau yra įveikusios ir siūlydamos savo prekes 
gali elgtis visiškai nuoširdžiai. Kai tiktai smulkaus ir 
vidutinio prekybininko verslas pasieks tokį pat tobulu- 
mą, tokie perdėti gyrimai ir tiesioginė netiesa reklamo- 
je ir siūlant prekes, dėl kurių šiandien tokiems prekybi- 
ninkams apskritai nėra priekaištaujama, sulauks tokio 
pat etinio pasmerkimo, kokio stambieji prekybininkai 
sulaukia jau šiandien. Nuoširdumu pagrįsti santykiai ko- 
kios nors grupės viduje apskritai pasidaro tuo tinkames- 
ni, kuo labiau daugumos, o ne mažumos gerovė tampa 
Jos norma. Juk apgautieji, taigi tie, kurie nuo melo nu- 
kentėjo, juos apgavusiojo, taigi to, kuris iš melo gavo 
naudos, atžvilgiu visuomet sudaro daugumą. Todėl „švie- 
timas“, siekiantis šalinti socialiniame gyvenime veiks- 
mingą netiesą, yra perdėm demokratinio pobūdžio. 

Žmonių bendravimas paprastai yra pagrįstas tuo, kad 
kai kurios jų vaizdinių pasaulių sudedamosios dalys yra 
bendros, kad objektyvūs dvasiniai turiniai čia yra ta me- 
džiaga, kuri plėtojasi per jų santykius su subjektyviu gy- 
venimu; pavyzdys gali būti visiems bendra kalba, kuri 
yra ir šio bendravimo priemonė. Tačiau geriau įsigili- 
nus aiškėja, kad šis pagrindas susideda anaiptol ne vien 
1š to, ką vienas 1r kitas žino, kitaip tariant, ne vien iš to, 
ką vienas pažįsta kaip kito dvasinį turinį, bet ištisai yra 
ataustas tuo, ką vienas žino, o kitas nežino. + 

Prieš pradedant kalbėti apie paslaptį kaip sąmoningą 
siekimą nuslėpti, reikia atkreipti dėmesį į tai, kokiu skir- 
tingu mastu įvairūs santykiai bendrą savitarpišką asme- 
nybių pažinimą palieka už savo ribų. Iš tų susivieniji- 
mų, kuriuose apskritai dar esama tiesioginės sąveikos, 
čia pirmoje vietoje yra tikslinė sąjunga, — ir kaip tik to- 

kia, kurioje žmones sieja visiškai objektyvūs ir paties 
priklausymo sąjungai apibrėžti jos narių reikalai, - kuri 
aiškiausiai reiškiasi grynai piniginių indėlių forma. Šiuo 
atveju sąveika, susitelkimas, bendras tikslo siekimas re- 
miasi visiškai ne tuo, kad vienas psichologiškai pažįsta 
kitą. Atskiras Žmogus čia yra grupės narys išimtinai kaip 
tam tikro reikalo dalyvis, ir jau visiškai nesvarbu, kokie 
individualūs motyvai jį tam reikalui determinuoja arba 
kokia asmenybė nukreipia jo veiksmus. Tikslinė sąjun- 
ga yra visiškai diskretiška sociologinė forma, jos daly- 
viai psichologiniu požiūriu yra anoniminiai ir, kad suda- 
rytų susivienijimą, jiems vienam apie kitą reikia žinoti 
vien tal, jog jie jį sudaro. Didėja objektyvumas mūsų 
kultūros, kurios dariniai vis labiau išauga iš neasmeni- 
nių energijų ir vis Mažiau įjungia į save subjektyvią in- 
divido visumą, kas buvo būdinga amatininko ir fabriki- 
niam darbui, — šis objektyvumas apima ir sociologinę 
formą, todėl susivienijimai, į kuriuos anksčiau įeidavo 
visas ir individualus žmogus ir dėl to buvo reikalingas 
žmonių santykio betarpiško dalykinio turinio savitarpiš- 
kas žinojimas, dabar yra pagrįsti išimtinai šiais objekty- 
viais ryšiais. 

Dėl to savitą evoliuciją patiria pirmapradė arba pa- 
vyzdinė žinojimo apie žmogų forma —- pasitikėjimas juo, 
kuris yra viena iš svarbiausių visuomenės sintetinių jė- 
gų. Pasitikėjimas kaip būsimo elgesio hipotezė, kuri yra 
pakankamai tikra, kad ja galėtume grįsti praktinius 
veiksmus, kaip hipotezė yra tam tikra tarpinė būsena 
tarp žinojimo ir nežinojimo apie žmogų. Tam, kuris ge- 
rai žino, pasitikėti nera reikalo, o tam, kuris visiškai 
nežino, protingiau nepasitikėti. Kokiu santykiu žinojimas 
1r nežinojimas turi susimaišyti, kad būtų galimas kon- 
kretus, pasitikėjimu pagrįstas praktinis sprendimas, — 
tai priklauso nuo laikotarpio, interesų srities, individų. 

Minėtasis kultūros objektyvavimas aiškiai diferencijuo- 
ja pasitikėjimui reikalingą žinojimo ir nežinojimo kiekį. 
Modernusis prekybininkas, kuris su kitu pradeda kokį 
nors verslą, mokslininkas, kuris kartu su kitu atlieka 
kokius nors tyrimus, politinės partijos vadovas, kuris 
su kitu tariasi dėl rinkimų arba teikia įstatymų projek- 
tus, - visi jie, išskyrus kai kurias išimtis 1r nukrypimus, 
apie savo partnerį žino būtent tai, ką reikia žinoti juos 
siejančiam ryšiui užmegzti. Tradicijos ir institucijos, vi- 
suomenės nuomonės galia ir jau nusistovėjusi padėtis, 
kuri yra griežtai apibrėžta, atskiram žmogui yra tapu- 
sios tokios tvirtos ir patikimos, jog apie kitą užtenka 
sužinoti keletą paviršutiniškų dalykų, kad jau turetum 
bendrai veiklai reikalingą pasitikėjimą. Asmeninių sa- 
vybių kaip pamato, kuris gali lemti elgesio permainą san- 
tykyje, žinojimas nebėra reikalingas, nes jo motyvavi- 
mas ir reguliavimas yra įgijęs tokį dalykinį pobūdį, kad 
pasitikėjimui jau nebereikia tikrai asmeninio pažinimo. 
Esant primityvesniems, mažiau diferencijuotiems san- 
tykiams žmogus apie savo veiklos partnerį žinojo — as- 
meniniu požiūriu — daug daugiau, bet daug mažiau žino- 
JO apie jo grynai dalykinį patikimumą. Abu šie aspektai 
priklauso vienas nuo kito: kad būtų galima įgyti pasiti- 
kėjimą partneriu pastaruoju atžvilgiu, reikėjo daug dau- 
giau žinoti apie jį pirmuoju atžvilgiu. Tas grynai univer- 
salus, tik dalykinių asmens galimybių žinojimas, kuriam 
tai, kas asmeniška ir individualu, lieka paslaptis, turi 
būti žymiai papildytas asmeninių savybių žinojimu, kai 
tikslinis susivienijimas turi esminę reikšmę jo dalyvių 
bendrai egzistencijai. + 

Anapus tikslinių susivienijimų, bet kartu ir anapus 
visų asmeniškumu pagrįstų santykių egzistuoja sociolo- 
giškai labai savitas santykis, kuris aukštesniuosiuose kul- 
tūriniuose sluoksniuose dabar apibūdinamas tiesiog kaip 

„pažintis“. Tai, ką šiuo atveju žmonės vienas apie kitą 
„ŽINO“, anaiptol nereiškia, kad jie vienas kitą pažįsta, t. y. 
kad jiems yra žinomas individualus kitos asmenybės sa- 
vitumas, o reiškia vien tai, kad jie žino apie kito asmens 
egzistavimą. Įdomu, kad pažinties sąvokai pakanka jau 
paties vardo paminėjimo, „vaizdinio“: „pažintis“ — tai Ži- 
nojimas ne asmenybės „kas“, o „kad“. Pasakymas, kad 
mes pažįstame tam tikrą asmenį, net gerai jį pažįstame, 
jau pats savaime aiškiai nurodo, kad nėra tikrai artimų 
santykių; apie kitą šiuo atveju žinome vien tai, kas jis 
yra išoriškai — grynai visuomenine reprezentacine pras- 
me, arba žinome vien tai, kas kitas mums atrodo esąs; 
žinojimo, kuris būdingas „geriems pažįstamiems“, mas- 
tas tarsi visiškai neatskleidžia kito asmens „paties sa- 
vaime“, nieko iš to, kas sudaro jo vidinį sluoksnį, O at- 
skleidžia vien tai, kas tam kitam ir aplinkai iš esmės 
yra giminiška. Todėl pažintis šia visuomenine prasme 
yra tikroji „diskretiškumo“ buveinė. Juk pastarasis anaip- 
tol nera vien pagarba kito paslapčiai, jo tiesioginei valiai 
slėpti nuo mūsų tą ar kitą dalyką, jis reiškia ir tai, kad 
žinojimas apie kitą atsiriboja nuo to, ko šis pats pozity- 
viai neatskleidžia. + 

+ 

Visas šias kombinacijas sociologiškai apibūdina tai, 
kad vieno žmogaus paslaptį kitas žmogus tam tikra pras- 
me pripažįsta, kad sąmoningai ar nesąmoningai slepia- 
mi dalykai sąmoningai ar nesąmoningai yra gerbiami. 
Tačiau sumanymas slėpti įgyja visiškai kitokį intensy- 
vumą, kai tik jis susiduria su ketinimais demaskuoti. 
Tada atsiranda tas tendencingas slėpimas ir maskavi- 
mas, vien kuris pirmiausia ir vadinamas paslaptimi kaip 
tokia. Šia prasme paslaptis, tikrovės slėpimas negatyvio- 
mis arba pozityviomis priemonėmis, yra vienas iš didžiausių 
žmonijos pasiekimų; palyginti su vaikiška būsena, kai 

kiekvienas vaizdinys iškart išsakomas, kiekvienas su- 
manymas yra atviras visų žvilgsniams, paslapčių įsitvir- 
tinimas gyvenimą neregėtai išplėtojo, nes daugelis jo tu- 
rinių jau apskritai galėjo neiškilti į viešumą. Paslaptis, 
taip sakant, įgalino sukurti antrąjį, uždarąjį pasaulį, ku- 
ris užėmė savo vietą greta atvirojo pasaulio ir darė pas- 
tarajam stipriausią įtaką. Kiekvieną dviejų žmonių arba 
dviejų grupių santykį dabar apibūdina tai, ar jame esa- 
ma paslapties ir kiek jos yra; juk net ir tada, kai paslap- 
ties buvimo kitas net nepastebi, ji, šiaip ar taip, vis dėlto 
modifikuoja ją saugančiojo elgesį, taigi 1r visą santykį. 
Istorinę visuomenės raidą kai kuriais atžvilgiais lemia 
tai, kad anksčiau buvę atviri dalykai pradedami saugoti 
kaip paslaptis ir, atvirkščiai, anksčiau slėpti dalykai nu- 
stojami saugoti ir atsiskleidžia — panašiai kaip ir kitose 
dvasios evoliucijos srityse. + 

Paslapties kaip sociologinės technikos, kaip veikimo 
formos, be kurios, turint galvoje mūsų socialinės būties 
ypatybes, apskritai neįmanoma pasiekti kokių nors api- 
brėžtų tikslų, panaudojimas yra lengvai suprantamas. 
Ne tokie akivaizdūs yra tas žavesys ir vertė, kuriuos 
paslaptis jau nepriklausomai nuo esamo jos turinio įgy- 
ja kaip formaliai paslaptingo elgesio savotiško patrauk- 
lumo priemonė. Pirmiausia tai reiškia, kad pabrėžtinis 
atsiribojimas nuo tų, kurie paslapties nežino, labai su- 
stiprina nuosavybės jausmą. + Paslaptis suteikia asme- 
nybei tam tikrą išskirtinę padėtį, ji veikia kaip grynai 
socialiai apibrėžtas dirgiklis, visiškai nepriklausantis nuo 
turinio, kurį jis saugo, bet sustiprėjantis tada, kai išim- 
tinumo paženklinta paslaptis yra reikšminga ir plati. Ir 
čia atsiranda tas apvertimas, kuris yra analogiškas anks- 
čiau minėtiesiems. Kiekviena aukštesnė asmenybė ir 
kiekvienas aukštesnis pasiekimas vidutiniam žmogui yra 
kažkas paslaptinga. + 

Su šiais paslapties patrauklumais susijungia, kad ir 
kaip būtų keista, jos loginės priešingybės — išdavystės — 
patrauklumai, kurių prigimtis yra ne mažiau sociologinė. 
Paslaptyje glūdi įtampa, kuri pašalinama paslapties at- 
skleidimo akimirką. Pastaroji sukuria paslapties rutulio- 
jimosi peripetiją, joje susitelkia ir dar kartą viršūnę pa- 
siekia visas paslapties patrauklumas — panašiai kaip ko- 
kio nors objekto praradimo momentas leidžia aiškiausiai 
pajausti jo vertę; antai pinigų turėjimo teikiamas galios 
jausmas švaistūno sieloje visiškai ir ryškiausiai susikon- 
centruoja tą akimirką, kai jis tą galią išleidžia 1š rankų. 
Ir paslaptis yra sustiprinama suvokimo, kad ją galima iš- 
duoti, ir dėl to ji įduoda į rankas galią keisti likimus ir 
pateikti siurprizus, nudžiuginti ir sunaikinti, net jeigu tai 
būtų ir savęs sunaikinimas. Todėl paslaptis žaidžia išda- 
vystės galimybe ir pagunda, taigi su jos išorinio atskleidi- 
mo pavojumi susipina vidinis pavojus atskleisti ją pačiam, 
kuris prilygsta bedugnės traukos jėgai. Paslaptis pastato 
barjerą tarp žmonių. bet kartu sukuria ir viliojantį aksti- 
ną išplepėti ar išpažintimi jį sulaužyti, ir tas akstinas psi- 
chinį paslapties gyvenimą lydi tarsi obertonas. + 

Visi šie momentai, apibrėžiantys sociologinį paslap- 
ties vaidmenį, yra individualios prigimties; tačiau mas- 
tas, kuriuo asmenybių polinkiai ir komplikacijos kuria 
paslaptis, kartu priklauso nuo tos socialinės struktūros, 
kuri yra jų gyvenimo pamatas. Ir čia lemiamas dalykas 
yra tai, kad paslaptis yra pirmojo laipsnio individuali- 
Zzuojantis momentas, ir net tipišku dvigubu savo vaid- 
meniu: tuo, kad paslaptį dideliu mastu padaro galimą ir 
jos reikalauja ryškiu asmeniniu išskirtinumu grindžia- 
mi socialiniai santykiai, ir tuo, kad, atvirkščiai, paslap- 
tis tokį išskirtinumą fiksuoja ir stiprina. Kokiame nors 
siaurame ir glaudžiame rate paslapčiai atsirasti ir ją 1š- 
saugoti jau techniškai turi būti sunku, kadangi kiekvieno 

santykiai su kiekvienu čia yra per daug artimi 1r kadan- 
gi kontaktų dažnumas ir intymumas čia sukuria per daug 
pagundų paslaptį atskleisti. Tačiau ir paslaptis čia nėra 
itin reikalinga, nes ši socialinė forma paprastai niveliuoja 
savo elementus ir jai prieštarauja tie būties, veiklos ir 
turėjimo ypatumai, kuriuos išlaikyti reikalauja pati pa- 
slapties forma. Akivaizdu, kad labiau išsiplėtus sociali- 
niam ratui visa tai pereina į savo priešingybę. Šiuo atve- 
ju, kaip ir kitais, specifinius didelio rato bruožus aiškiau- 
siai atskleidžia piniginio ūkio santykiai. Nuo to laiko, 
kai ekonominė verčių apyvarta įgijo grynai piniginę for- 
mą, tapo galimas paprastai nepasiekiamas jos slaptumas. 
Čia svarbios trys vertės piniginės formos savybės: jos 
suspaustumas, kiekvienam, kuriam čekis nepastebimai 
įslysta į rankas, leidžiantis tapti turtingu žmogumi; jos 
abstraktumas ir kokybių neturėjimas, dėl kurio sando- 
riai, įsigijimas ir savininko pasikeitimas gali būti tam 
tikru būdu paslėpti ir pasidaryti neatpažįstami, ko nega- 
li būti, kol vertės gali reikštis tik kaip ekstensyvūs, vie- 
nareikšmiškai suvokiami objektai; pagaliau jos tolivei- 
ka, dėl kurios pasidaro įmanoma investuoti net į pačias 
tolimiausias ir nuolatos kintančias sritis ir taip paslėpti 
investicijas nuo artimiausios aplinkos akių. Šios galimy- 
bės nuslėpti, kurios susidarė didėjant piniginio ūkio san- 
tykių apimčiai ir kurių keliami pavojai turėjo ypač iš- 
ryškėti ūkiuose, disponuojančiuose svetimais pinigais, 
privertė kaip apsauginę priemonę pasitelkti akcinių ben- 
drovių ir valstybių finansinės veiklos viešumo reikalavi- 
mą. + Atrodo, tarsi kultūrinio tikslingumo augimas vi- 
suotinius reikalus padaro vis viešesnius, o individualius — 
vis slaptesnius. Primityvesnėse visuomenėse, kaip jau 
minėjome, atskirų asmenų santykiai negalėjo būti to- 
kiu mastu ginami nuo kitų akių ir kišimosi į juos, kaip 
įsivyravus moderniam, ypač didžiųjų miestų gyvenimo 

būdui, kuris sukuria visiškai naują rezervuotumo ir dis- 
kretiškumo mastą. Todėl ankstesniųjų laikų valstybėse 
viešųjų interesų atstovus gaubė mistinis autoritetas, o 
esant grynesniems ir platesnio masto santykiams, išsi- 
plėtus tų atstovų viešpatavimo sričiai, padidėjus jo me- 
todų objektyvumui ir atstumui nuo kiekvieno atskiro 
asmens, išauga jų patikimumas ir orumas, leidžiantys 
jiems pakelti jų elgesio viešumą. + 

Tačiau kiek šią raidą galima laikyti tikslinga, priklau- 
so nuo socialinių vertės aksiomų. Bet kokia demokrati- 
ja viešumą laiko savaime geistina būsena; čia remiama- 
si tuo pagrindiniu vaizdiniu, kad kiekvienas tuos įvykius 
ir santykius, kurie su juo susiję, taip pat turi žinoti, nes 
tai yra būtina sąlyga, kad jis, kaip ir kiti, galėtų apie 
juos spręsti; o tas bendras žinojimas jau teikia psicholo- 
ginę paskatą norėti dalyvauti. Kyla klausimas, ar tokia 
išvada yra visiškai įtikinama. Jeigu virš individualisti- 
nių interesų iškyla objektyvus, kai kuriuos jų aspektus 
apimantis viešpataujantis darinys, tai dėl formalaus sa- 
varankiškumo jo slaptas funkcionavimas gali būti labai 
gerai pateisintas neneigiant dėl tojo „viešumo“ visų žmo- 
nių interesų materialaus suvokimo prasme. Taigi nėra 
kokio nors loginio sąryšio, iš kurio išplauktų didesnė vie- 
šumo būsenos vertė. Čia veikiau iškyla visuotinė kultū- 
rines diferenciacijos schema: viešumas tampa vis vie- 
šesnis, privatumas — vis privatesnis. + 

+ 


Jeigu paslaptis yra sociologinė apibrėžtis, kuri apibū- 
dina grupės elementų savitarpio santykį arba, tiksliau 
sakant, kartu su kitomis ryšio formomis sukuria šį visu- 
minį santykį, tai vėliau, randantis „slaptoms draugijoms“. 
ji gali būti būdinga kokiai nors grupei kaip visumai. Kai 
tik kokios nors atskirybės būtis, veikla ir turėjimas 

egzistuoja kaip paslaptis, bendroji sociologinė jos reikš- 
mė yra izoliacija, priešingumas, egoistinė individualiza- 
cija. Čia sociologinė paslapties prasmė yra labiau išori- 
nė: Ji vra paslaptį turinčiųjų santykis su tais, kurie jos 
neturi. Tačiau kai tik grupė kaip tokia paslaptį padaro 
savo egzistencijos forma, jos sociologinė prasmė tampa 
labiau vidinė: paslaptis dabar apibrėžia tų, kurie ją turi, 
savitarpio santykius. Tačiau kadangi ir šiuo atveju esa- 
ma ano atsiribojimo, turinčio kai kurių ypatingų niuan- 
sų, nuo paslapties nežinančiųjų, tai slaptosios draugijos 
sociologija yra komplikuota problema, ji turi nustatyti 
1manentines grupės formas, kurias apibrėžia jos paslap- 
tingas elgesys su kitokio pobūdžio elementais. Aš nema- 
nau, kad prieš aiškinant šiuos dalykus būtinai reikia pa- 
teikti sisteminį slaptųjų draugijų suskirstymą, kuris tu- 
rėtų tiktai grynai istorinę prasmę; esminės jų kategori- 
jos vra aiškios ir be tokio suskirstymo. 

Pirmasis vidinis santykis, kuris yra esmingas slapta- 
jai draugijai, — tai jos elementų savitarpio pasitikėjimas. 
Pastarasis juo labiau reikalingas, nes slėpimo tikslas pir- 
miausia yra apsauga. Iš visų apsaugos taisyklių neabejo- 
tinai radikaliausia yra padaryti save nepastebimą. Čia slap- 
toji draugija Iš esmės skiriasi nuo individo, siekiančio iš- 
saugoti paslaptį. Tai, žinoma, yra įmanoma tik atskirų 
užsiėmimų ar būsenų atžvilgiu; individas kaip toks gali, 
be abejo, retkarčiais pasislėpti, pasišalinti iš tam tikros 
erdvės, bet pats jo egzistavimas, išskyrus galbūt kokius 
nors labai painius atvejus, negali būti paslaptis. O kokiam 
nors visuomeniniam vieniui tai yra visiškai įmanoma: jo 
elementai gali gyventi plačiausiai bendraudami, bet ta ap- 
linkybė, kad jie sudaro tam tikrą bendriją, kad jie yra 
sąmokslininkai ar sukčių gauja, religiniai sektantai ar pri- 
klauso kokiai nors seksualinei mažumai, — ta aplinkybė 
iš esmės ir ilgesnį laiką gali būti paslaptis. + Paslaptis 

galiausiai tėra tik apsauga. kuri įgyjama pašalinant truk- 
džius ir kuri tikslingai parengia vietą kažkam kitam. bū- 
tent jėgai, kuri yra pajėgi atsispirti tiems trukdžiams. Šio- 
mis aplinkybėmis slaptoji draugija yra tinkama socialinė 
forma tokiems turiniams. kurie tarsi gyvena dar tiktai 
vaikystės amžių, taigi kurie pradiniu vystymosi laikotar- 
piu yra lengvai pažeidžiami. Jaunas pažinimas, religija, 
moralė, partija dažnai yra dar silpnos, reikalingos apsau- 
gos ir dėl to slapstosi. Todėl tokie laikai, kai nauji gyveni- 
mo turiniai auga įveikdami jėgų pasipriešinimą, yra tie- 
s1i0g predestinuoti slaptųjų draugijų formavimuisi, kaip 
rodo kad ir XVIII amžius. Tada Vokietijoje - paminėsime 
bent vieną pavyzdį — jau buvo liberalios partijos elemen- 
tų. tačiau jai reikštis kaip pastoviam politiniam dariniui 
dar trukdė esama valstybės būklė. Taigi slaptoji sąjunga 
čia buvo ta forma, kuri leido naujiems daigams apsisau- 
goti, todėl jie galėjo augti, kaip rodė pirmiausia Ihumina- 
tųordinas. Tokią pat apsaugą kaip kylančios raidos tarps- 
niui slaptoji draugija suteikia ir smukimui. Toms visuo- 
meninėms galioms ir siekiams, kuriuos išstumia naujos 
tendencijos, natūralu trauktis ir slėptis, nes slaptumas 
vra tarsi jų tarpinė stadija tarp būties ir nebūties. + 

Kaip jau sakyta, šį gynybinį slaptosios draugijos po- 
būdį kaip jos išorinę kokybę atitinka jos narių savitar- 
pio pasitikėjimas kaip tokios draugijos vidinė kokybė; ir 
tai vra visiškai specifinis pasitikėjimas — pasitikėjimas 
gebėjimu tylėti. + Slaptosios draugijos. žinoma, ieško 
priemonių, psichologiškai skatinančių nutylėti, nes tie- 
siogiai priversti taip elgtis neįmanoma. Priesaika ir gra- 
sinimas bausme čia yra svarbiausias dalykas, nereika- 
laujantis kokio nors paaiškinimo. Gal įdomesnis yra tas 
dažnai praktikuojamas metodas, kuriuo naujokai siste- 
mingai pratinami tylėti. + 

+ 

Ekskursas apie bendravimą raštu 


Į šį mūsų dėstymą galima įtraukti kai kurias pasta- 
bas apie rašto sociologiją, nes raštas, aišku, slėpimo ka- 
tegorijos požiūriu yra visiškai savitas dalykas. Raštiško 
užfiksavimo esmė pirmiausia yra priešinga bet kokiam 
slėpimui. Kol raštas nebuvo visuotinai naudojamas, kiek- 
vienas, netgi visiškai paprastas teisinis sandoris turėda- 
vo būti sudaromas liudytojų akivaizdoje. Raštiška ben- 
dravimo forma tai pakeičia, ji realizuoja nors tik potencia- 
lų, bet užtat neribotą „viešumą“; ji reiškia, jog ne tik liu- 
dytojai, bet apskritai kiekvienas gali žinoti, kad štai toks 
sandoris yra sudarytas. Mūsų sąmonė disponuoja savita 
forma, kurią mes galime apibūdinti tik kaip „objektyvią- 
ją dvasią“: tai gamtos desniai ir doroviniai imperatyvai, 
sąvokos ir meno formos, kurias kiekvienas, norintis ir 
galintis jas suvokti, turi tarsi jau parengtas, tačiau ku- 
rių neribotas laikinis galiojimas nepriklauso nuo to, ar 
Jos buvo suvoktos, kada ir kieno. Tiesa, kuri kaip dvasi- 
nis darinys yra visiškai kitas dalykas negu jos laikinas 
realus objektas, vis tiek lieka tikra, ar ji buvo suvokta ir 
pažinta, ar ne, dorovinis ir teisinis įstatymas galioja, ne- 
svarbu, ar jo laikomasi, ar ne. Raštiškas užfiksavimas 
yra šios nepaprastai reikšmingos kategorijos simbolis arba 
Juslinė laikmena. Kartą užrašytas dvasinis turinys įgyja 
objektyvią formą, principinį savo esaties antlaikiškumą, 
laisvę - sekos ir gretimumo atžvilgiu - nuo reprodukavi- 
mo subjektyvioje sąmonėje, ir jo reikšmė bei galiojimas, 
kadangi jie yra užfiksuoti, pasidaro nepriklausomi nuo 
to, ar jie realizuojami, ar ne individų sąmonėje. Taigi 
užrašytas turinys turi objektyvią egzistenciją, kuri atsi- 
sako bet kokios išlikimo paslaptimi garantijos. Tačiau gal- 
but šis neapsaugojimas nuo galimybės bet kam šį turinį 
sužinoti leidžia nediskretiškumą laiško atžvilgiu pajaus- 

ti kaip ypač žemą dalyką, todėl subtilesnei jausenai kaip 
tik toks laiško bejėgiškumas virsta jo slaptumo apsauga. 
Kadangi laiškas paslapties bet kokios apsaugos objekty- 
vų nebuvimą šitaip susieja su jos apsaugos subjektyviu 
padidėjimu, čia susijungia saviti prieštaravimai, kurie 
apskritai apibūdina laišką kaip sociologinį fenomeną. Laiš- 
ko forma reiškia jo turinio objektyvavimą, kuris čia yra 
specifinė sinteze, viena vertus, su jo skyrimu vieninte- 
liam individui, 0 antra vertus, su pastarojo koreliatu, su 
tuo asmeniškumu ir subjektyvumu, kuriuo laiško auto- 
rius, skirtingai nuo rašytojo, save atskleidžia. Ir kaip tik 
pastaruoju atžvilgiu laiškas kaip bendravimo forma yra 
kažkas visiškai savita. Tiesiogiai bendraudamas kiekvie- 
nas dalyvis kitam perteikia daugiau negu tik savo žodžių 
turinį; loginis arba norimas jo žodžių turinys dėl paties 
pašnekovo matymo, dėl pasinėrimo į žodžiais visiškai ne- 
apsakomų nuotaikų sritį, dėl juntamų tūkstančių kalbos 
niuansų, kuriuos atskleidžia pabrežimai ir ritmai, tam- 
pa turtingesnis ir įvairesnis, o laiškas šiuo požiūriu yra 
tik labai skurdus analogas; be to, ir tai, kas iš minėtų 
dalykų jame vis dėlto yra, apskritai yra kilę tik iš asme- 
ninio bendravimo prisiminimų. Laiško pranašumas ir trū- 
kumas yra tas, kad jis iš principo pateikia momentinį 
mūsų vaizdinių dalykinį turinį tr nutyli tai, ko pasakyti 
negalima ar nenorima. Be to, būdinga tai, kad laiškas, 
kuris nuo kokio nors traktato skiriasi ne vien tuo, kad 
nera išspausdintas, vis delto yra kažkas visiškai subjek- 
tyvu, momentiška, tik asmeniška, ir net ne vien tada, kai 
Jį sudaro lyriniai samprotavimai, bet ir tada, kai jo turi- 
nys yra visiškai konkretus pranešimas. Šis subjektyvu- 
mo objektyvavimas, šis pašalinimas iš jo viso to, ko kaip 
tik dabar apie dalyką ir apie save patį nenorima pasaky- 
ti, yra galimas tik aukštos kultūros laikais, kai jau pakan- 
kamai įvaldyta psichologinė technika, įgalinanti suteikti 

patvarią formą nuotaikoms ir mintims, kurios suvokiamos 
ir suprantamos tik kaip momentines, kaip atitinkančios ak- 
tualius reikalavimus tr situacijas. Kai vidine kuryba įgyja 
„kūrinio“ pobūdį, ši patvari forma yra visiškai adekvati; ta- 
čiau laiškui būdingas prieštaravimas tarp turinio tr formos 
pobūdžio, ir kad jį būtų galima sukurti, perkęsti ir panau- 
doti, reikia, Jog vyrautų objektyvumas ir diferencijuotumas. 

Tolesnis šios sintezės analogas yra tas apibrėžtumo ir 
daugiareikšmiškumo mišinys, kuris būdingas raštiškam 
pranešimui, pirmiausia laiškui. Kalbant apie vieno žmo- 
gaus pranešimus kitam, ši sinteze yra pirmojo laipsnio 
sociologine kategorija, kurios sričiai neabejotinai priklau- 
so visi šio skyriaus aiškinimai. Tokia ši kategorija yra ne 
del to daugiau ar mažiau, ką vienas leidžia apie save žino- 
ti kitam, 0 todel, kad tai, kas leidžiama žinoti, žinių gavė- 
Jui yra daugiau ar mažiau aišku ir kad aiškumo trūkumą 
tarsi savotiška jo kompensacija čia proporcingai atitinka 
galimų interpretacijų daugybe. Tikrai nėra kokio nors il- 
giau trunkančio žmonių santykio, kur esminio, nors dau- 
giausia tik iš praktinių rezultatų suvokiamo vaidmens ne- 
vaidintų kintamas pranešimų aiškumo ir galimų interpre- 
tacijų laipsnis. Raštiškas pranešimas pirmiausia atrodo 
patikimas, vienintelis, iš kurio „negalima išmesti nė vieno 
žodžio“. Tačiau ši parašyto teksto prerogatyva tėra tam 
tikro trukumo padarinys: Ji susijusi su tuo, kad trūksta 
tokių Jį lydinčių reiškinių kaip balso skambėjimas ir ak- 
centavimas, gestai ir veido išraiška, kurie yra tam tikras 
tr išsakomų žodžių neaiškumo, ir jų aiškumo šaltinis. Ta- 
čiau iš tikrųjų adresatas paprastai nepasitenkina grynai 
logine žodžių prasme, kurią laiškas, žinoma, perteikia vien- 
prasmiškiau negu kalba, o juk daugeliu atvejų jis ir negali 
tuo pasitenkinti, nes norint suvokti loginę prasmę reikia 
kai ko daugiau negu vien loginės prasmės. Todėl laiškas, 
nepaisant jo aiškumo arba, tiksliau, kaip tik dėl jo aišku- 

mo, daug daugiau negu kalba palieka vietos „interpretaci- 
Joms“, taigi ir nesusipratimams. 

Tas pats kultūrinis lygmuo, kuris apskritai padaro ga- 
limus į raštišką bendravimą orientuotus santykius arba 
tokių santykių periodus, lemia ir tai, kad jų kokybinės 
apibrėžtys čia yra griežčiau diferencijuotos viena kitos 
atžvilgiu: tai, kas žmonių atsivėrimuose iš esmės yra aiš- 
ku, laiške yra aiškiau negu kalboje, o tai, kas juose yra iš 
principo daugiareikšmiška, laiške yra daugiareikšmiškiau 
negu kalboje. Jeigu šitai išreikšime laisvės ir susisaisty- 
mo kategorijomis, kuriomis gavėjas disponuoja tokio at- 
siverimo atveju, tai šių pranešimų loginio branduolio su- 
pratimas laiško yra labiau suvaržytas, tačiau jų gilesnės 
tr asmeninės prasmes supratimas yra laisvesnis negu kal- 
bantis. Galima sakyti, kad kalba ir dėl tokių dalykų, ku- 
rie kalbantis yra ne girdimi, 0 veikiau regimi, ir dėl pa- 
ties kalbančiojo imponderabilijų savo paslaptį atskleidžia, 
o laiškas ją nutyli. Todel laiškas yra aiškesnis tada, kai 
Jis nėra susijęs su kito paslaptimi, tačiau yra daugiareikš- 
miškesnis priešingu atveju. Kito paslaptimi aš laikau jo 
logiškai neišreiškiamas nuotaikas ir būties kokybes, ku- 
riomis mes patys vis dėlto daugybę kartų naudojames, 
kad galėtume suprasti tikrąją visiškai konkrečių atsivė- 
rimų reikšmę. Kalboje šios pagalbinės aiškumo priemo- 
nės taip susilydo su sąvokiniu turiniu, kad atsiranda vi- 
siška supratimo vienybė, galbūt tai ir yra lemiamas mo- 
mentas visuotinio fakto, kad žmogus to, ką jis tikrai ma- 
to, girdi, patiria, ir to, ką iš šito padaro jo interpretacija 
ką nors pridėdama, atimdama, performuodama, nepajė- 
gia skirti. Vienas iš raštiško bendravimo dvasinių pada- 
rinių yra tai, kad jis iš šio naivaus vieningumo tštrau- 
kia vieną jo elementą ir taip padaro akivaizdžią anų iš 
principo skirtingų veiksnių daugybę, kuri ir sudaro mūu- 
sų tariamai tokį paprastą savitarpio „supratimą“. 

Nagrinėjant šiuos slaptumo technikos klausimus rei- 
kia neužmiršti, kad anaiptol ne vien paslaptis yra prie- 
monė, galinti apsaugoti bendrijos materialių tikslų plė- 
totę; veikiau atvirkščiai, bendrijos susidarymas savo ruož- 
tu turi tarnauti tam, kad būtų garantuotas tam tikrų 
dalykų paslapties išlikimas. Tai galima pasakyti apie ypa- 
tingo tipo slaptąsias draugijas, kurių esmė yra koks nors 
slaptas mokymas, koks nors teorinis, mistinis, religinis 
žinojimas. Čia paslaptis yra sociologinis savitikslis, nes 
turime reikalą su tokiu žinojimu, kuris neturi prasi- 
skverbti į minią; žinantieji čia sudaro tam tikrą bendri- 
ją, kurios nariai savitarpyje garantuoja paslapties išlai- 
kymą. Jeigu šie žinantieji būtų tik vienas nuo kito ne- 
priklausomų asmenų suma, tai paslaptis veikiai būtų pra- 
rasta, tačiau socializacija kiekvienam atskiram bendri- 
jos nariui suteikia psichologinę atramą, saugančią jį nuo 
pagundos išplepėti paslaptį. Paslapties poveikis, kaip nu- 
rodžiau, yra izoliuojamasis ir individualizuojamasis, o 
socialumas dabar yra šių dalykų atsvara. + 

< 

+ Didelis slaptųjų draugijų išplitimas paprastai yra vi- 
suomenės nelaisvės, policinio reglamentavimo, politinės 
priespaudos įrodymas, tam tikra laisvės poreikio reakcija. 
Tačiau vidinis, ritualinis šių draugijų reglamentavimas, 
priešingai, rodo tam tikrą laisvės ir atsipalaidavimo mas- 
tą, kuriam dabar žmogiškosios esmės pusiausvyra reika- 
lauja ano schematizmo kaip savotiško kontrnorminimo. 

Pastarieji samprotavimai jau atveda prie metodinio 
principo, kuriuo vadovaudamasis aš noriu analizuoti dar 
kitus slaptųjų draugijų bruožus: būtent kiek juos apskri- 
tai galima traktuoti kaip iš esmės kiekybines tipinių so- 
cialumo bruožų atmainas. Šio slaptosios draugijos įsi- 
vaizdavimo būdo pagrindimas verčia pakartotinai aptar- 
ti jos vietą sociologinių formų komplekse. 

Draugijų slaptumas yra pirminis sociologinis faktas, 
apibrėžtas buvimo kartu būdas 1r atspalvis, formali san- 
tykio kokybė, kuri betarpiškai arba tarpiškai sąveikauda- 
ma su kitomis kokybėmis apibrėžia grupės elemento ar- 
ba grupės Ahabitus*. Tačiau istoriniu požiūriu slaptoji drau- 
gija yra antrinis darinys, t. y. ji atsiranda visuomet jau 
esamos visuomenes viduje. Kitaip tariant, slaptąją drau- 
giją pačią savaime jos paslaptis apibūdina lygiai taip pat, 
kaip kitas draugijas - arba ir ją pačią — apibūdina pajungi- 
mas ir pavaldumas, agresyvūs tikslai ar joms būdingas 
pamėgdžiojimas; tačiau kad taip apibūdinama draugija ga- 
lėtų susidaryti, būtina sąlyga visuomet yra jau susidariu- 
si visuomenė. Pastarosios viduje ji apibrėžia siauresnį ra- 
tą kaip savotišką anos platesnės visuomenės priešpriešą; 
ši priešprieša, kuri yra ir to rato tikslas, būtinai supran- 
tama kaip uždarumas; net ir ta slaptoji draugija, kuri tik 
visiškai nesavanaudiškai eina tam tikrą tarnybą anai v1- 
sumai irją atlikusi siekia iširti, savo laikiną išskirtinumą 
laiko technika, būtina savo tikslui pasiekti. Tarp daugy- 
bės siauresnių grupių, įeinančių į didesniųjų sudėtį, nėra 
Jokios kitos, kuri dėl savo sociologinės situacijos turėtų 
taip stipriai pabrežti savo formalų pakankamumą sau. Jos 
paslaptis supa ją tarsi siena, anapus kurios esti tik tai, 
kas jai materialiai arba bent formaliai priešinga, 1r todėl 
ji užsidaro savyje kaip tam tikras užbaigtas vienis. Bet 
kurios kitos rūšies grupėse grupinio gyvenimo turinys, 
su teisėmis ir pareigomis susiję veiksmai gali taip pripil- 
dyti jų narių sąmonę, kad pats formalus socialumo faktas 
paprastai čia nevaidina didesnio vaidmens; tačiau slaptoji 
draugija savo nariams jokiu būdu negali leisti, kad išnyk- 
tų tas aiškus ir pabrėžtinis suvokimas, jog kaip tik jie 


*Išore, išvaizda (Iot.). 

sudaro draugiją: visuomet jaučiamas 17 išliekantis paslap- 
ties patosas su ja susijusiai sąjungos formai kaip jos turi- 
nio priešybei turi, palyginti su kitais ryšiais, dominuojan- 
čią reikšmę. + 

< 

Savęs atskyrimas nuo visko, kas yra už nubrėžto ra- 
to ribų, atskyrimas, kuris kaip visuotinis sociologinis for- 
mos faktas naudojasi paslaptimi kaip laipsniavimo me- 
todu, specifinį atspalvį įgyja dėl tų daugelio laipsnių, ku- 
riais paprastai vyksta supažindinimas su draugijos pa- 
slaptimi iki galutinių jos misterijų. Paprastai dar prieš 
priimant į pirmosios pakopos narius iš novicijaus reika- 
laujama iškilmingai pasižadėti laikyti paslaptyje viską, 
ką jis sužinos. Taip įvykdomas tas absoliutus ir forma- 
lus atskyrimas, kurį gali pasiekti paslaptis. Tačiau ka- 
dang tikrasis sąjungos turinys arba tikslas — ar tai būtų 
visiškas sielos tyrumas ir šventumas, pasiekiamas per 
sąlytį su misterijomis, ar tai būtų absoliutus bet kokių 
moralinių varžtų atmetimas, būdingas asasinams ir ki- 
toms nusikaltėlių draugijoms - įsijungiančiajam tampa 
prieinamas tik pamažu, tai tas atskyrimas materialiu 
atžvilgiu yra kitoks: jis yra laipsniškesnis, reliatyves- 
nis. Įsijungiančiojo naujoko padėtis iš pradžių yra arti- 
mesnė paslapties nežinantiesiems, jis dar turi būti ban- 
domas ir auklėjamas, kol galės suvokti susivienijimą kaip 
visumą arba jo centrą. Tačiau aišku, kad taip garantuo- 
jama susivienijimo apsauga, jo izoliavimas nuo išorės, 
kuris neįveikiamas vien stojančiojo priesaika: taip pasi- 
rūpinama, — kaip rodo jau druidų pavyzdys, — kad dar 
neišbandytieji nedaug ką galėtų išduoti ir kad dar būtų 
1r žemesnio laipsnio principinis paslapties, atitveriančios 
sąjungą kaip visumą, žinojimas. kuris sudarytų tarsi 
elastingą apsauginę sferą, ginančią tai, kas čia yra vidu- 
Jausia 1r esmingiausia. 


132 


SOCIOLOGIJA 


Egzoterinių ir ezoterinių narių priešybė, priskiria- 
ma pitagorininkų sąjungai, yra esmingiausia tokio ap- 
saugos būdo forma. Tik iš dalies paslaptį žinančiųjų ra- 
tas yra, taip sakant, buferinė sritis tų, kurie visiškai 
jos nežino, atžvilgiu. Kadangi „tarpininko“ funkcija vi- 
sur yra dvilypė - jungti ir skirti, arba veikiau kadangi 
jis vaidina tik vieną vaidmenį, tačiau mes remdamiesi 
savo suvokimo kategorijomis 1r priklausomai nuo po- 
žiūrio traktuojame jį čia kaip jungiamąjį, čia kaip ski- 
riamąjį, tai 1r šiuo atveju išoriškai vieno kitam priešin- 
gų veiksmų vienybė pasirodo ryškiausioje šviesoje: kaip 
tik dėl to, kad žemesnieji sąjungos laipsniai sudaro tar- 
pinį perėjimą į tikrąjį paslapties centrą, jie yra laips- 
niškas atstūmimo sferos tirštėjimas aplink šį centrą, ir 
tai jį apsaugo tvirčiau, negu galėtų apsaugoti kokia nors 
radikali tik šiapus esančiųjų ir anapus esančiųjų prieš- 
prieša. 

< 

Nepaisant faktinio kiekybinio bet kurios tikros ben- 
drijos ribotumo, vis dėlto tarp jų yra daug tokių, kurių 
vidinę tendenciją nusako principas: kiekvienas, kuris nė- 
ra iš bendrijos pašalintas, jai priklauso. Įvairiose politi- 
nese, religinėse, luominėse srityse toks kiekvienas, ati- 
tinkantis tam tikras išorines, dažniausiai ne specialiai 
sukurtas, bet kartu su jo egzistencija duotas sąlygas, sa- 
vaime jau traktuojamas kaip „priklausantis“. Pavyzdžiui, 
kiekvienas, kuris yra gimęs kokios nors valstybės ter1i- 
torijoje, jeigu kokie nors ypatingi santykiai nepadaro jo 
išimtimi, yra įvairiopai sudėtingos valstybės narys; pri- 
klausantis kokiai nors apibrėžtai socialinei klasei, jeigu 
tik jis savanoriškai ar nesavanoriškai nėra tapęs autsai- 
deriu, savaime įtraukiamas į socialines tos klasės kon- 
vencijas ir ryšio formas; kraštutinis atvejis čia yra ko- 
kios nors bažnyčios pretenzijos apimti visą žmoniją, todėl 

tik istoriniai atsitiktinumai, nuodėmingas užsispyrimas 
ar koks nors ypatingas Dievo sumanymas kurią nors bū- 
tybę išskiria iš idealiai ir jai skirtos religinės bendrijos. 
Taigi čia išsiskiria du keliai, kurme akivaizdžiai rodo prin- 
cipinį draugijų sociologinės prasmės skirtumą, kad ir kaip 
praktika jas sumaišytų ar sušvelnintų to skirtumo ryš- 
kumą: principo, kad įtrauktas yra tas, kuris nėra aiškiai 
išskirtas, priešprieša yra kitas principas - kad išskirtas 
yra tas, kuris nėra aiškiai įtrauktas. Pastarasis tipas ryš- 
kiausią grynumą įgyja slaptosiose draugijose. To besą- 
lygiško atskyrimo, kuris samonę lydi kiekviename jos 
raidos žingsnyje, priežastis ir padarinys yra tai, kad tas, 
kuris į tą draugiją nėra aiškiai priimtas, kaip tik todėl 
aiškiai jai nepriklauso. + 

Uždarumo išorės atžvilgiu didėjimą čia visuomet ati- 
tinka toks pat vidinio susivienijimo didėjimas, nes tai 
yra tik du to paties sociologinio santykio aspektai arba 
reiškimosi formos. Tikslas, skatinantis žmones užmegz- 
ti slaptą ryšį su kitais, dažniausiai jau iš anksto pašalina 
1š partnerystės didžiąją bendrojo socialinio rato dalį, kad 
galimi ir tikrieji dalyviai įgytų išskirtinumo vertę. Su 
pastarąja atskiras žmogus negali nesiskaityti, nes ją jau 
daug sunkiau pakeisti kokia nors kita, negu tai ceteris 
paribus įmanoma legitimiuose susivienijimuose. Čia pri- 
sideda dar ir tai, kad bet koks kivirčas slaptosios draugi- 
jos viduje sukelia išdavystės pavojų, kurio vengti papras- 
tai verčia ir atskiro asmens, ir visumos savisauga. Pa- 
galiau dėl to, kad slaptoji draugija yra laisvesnė sociali- 
nių sintezių su aplinka atžvilgiu, joje atpuola daug kon- 
fliktus skatinančių priežasčių. Tarp visų individo ryšių 
išskirtinę vietą visuomet užima tie, kurie susiję su slap- 
tuoju socialumu, ir, palyginti su jais, visų viešųjų ryšių — 
šeimyninių ir valstybinių, religinių ir ūkinių, klasinių ir 
draugystės, - kad ir koks įvairus būtų jų turinys, santy- 

kis su individu savo mastu ir sąlyčio pobūdžiu vis dėlto 
yra visiškai kitoks. Ir tiktai tokių ryšių priešingumas 
slaptosioms draugijoms išryškina, kad jų reikalavimai, 
nors jie ir yra, taip sakant, to paties lygmens, vis dėlto 
yra susimaišę vieni su kitais; o kadangi čia vyksta atvi- 
ra konkurencinė kova dėl individo jėgos ir intereso, tai 
bet kuriame atskirame rate individai stipriai susiduria, 
nes kiekvieną iš jų veikia reikalavimai, susiję su kitų 
ratų interesais. + 

Ypatingą sanglaudos mastą slaptosios draugijos vidu- 
je atitinka jos centralizacijos kategoriškumas: šios drau- 
gijos pateikia itin besąlygiško ir aklo paklusnumo va- 
dams pavyzdžių, ir nors jis, žinoma, pasitaiko ir kitur, 
tačiau čia dėl tokiam susivienijimui dažnai būdingo anar- 
chinio 1r visus kitus įstatymus neigiančio pobūdžio yra 
ypač pastebimas. + 

Todėl labai būdinga tai, kad slaptoji draugija, jeigu 
joje dėl kokių nors priežasčių nėra jokio griežtai visus 
sutelkiančio ir dominuojančio autoriteto, susiduria su 
ypač dideliais pavojais. Valdensų sekta iš esmės nebu- 
vo slapta draugija, tačiau XIII amžiuje išorinė prievar- 
ta padare ją slaptą. Todėl jie jau negalėjo reguliariai 
susirinkti, ir dėl to jų mokymas prarado vientisumą; 
taip susidarė daug atskirai egzistuojančių ir besirutu- 
liojančių atšakų, kurios dažnai buvo viena kitai prie- 
šiškos. + 

Tai, kad slaptosioms draugijoms dažnai vadovauja 
nežinomi vadai, tik sustiprina šį formalų motyvą: žemes- 
niosios pakopos neturi žinoti, kam jos paklūsta. Žinoma, 
iš pradžių tai buvo daroma siekiant išsaugoti paslaptį, ir 
toks sumanymas išsiplėtojo iki slaptosios Welfų riterių 
draugijos, kuri XIX amžiaus pradžioje kovojo dėl Italijos 
išlaisvinimo 1r suvienijimo, struktūros: jie turėjo aukš- 
čiausiąją tarybą, susidedančią iš šešių asmenų, kurie 

vienas kito nepažinojo, o savitarpyje bendravo tik per 
tarpininką, kurį vadino „regimuoju“. + 

Sociologinis pobūdis, atitinkantis šį slaptosios drau- 
gijos centralistinį pavaldumą atskiriems jos elemen- 
tams, yra jos nuasmeninimas. Jeigu draugiją sudaran- 
čių individų interesai nėra tiesioginis jos tikslas, o ji, 
taip sakant, peržengia savo ribas ir savo narius naudo- 
ja kaip priemonę jos atžvilgiu išoriniams tikslams ir 
veiksmams, slaptojoje draugijoje savo ruožtu reiškiasi 
didesnis individualybės nuasmeninimas, jos niveliavi- 
mas, kurį socialinė būtybė patiria apskritai kaip tokia 
ir kuriuo slaptoji draugija atsveria anksčiau minėtą pa- 
slapties kaip tokios individualizuojamąjį ir diferencijuo- 
jamąjį pobūdį. Tai prasideda jau pirmykščių tautų slap- 
tosiose sąjungose, kurių įvairiuose pasirodymuose ir 
užsiėmimuose beveik visur naudojamos kaukės, todėl 
išmanantis žmogus iš to sprendžia, kad jeigu pirmykš- 
teje tautoje aptinkamos kaukės, bent jau galima spėti 
buvus ir slaptųjų sąjungų. + 

Kai slaptoji draugija labai rūpinasi reliatyvia savo 
narių lygybe, tai yra tiktai kitas diferencijuotos asme- 
nybės pašalinimo pavadinimas; tai visiškai nepriešta- 
rauja despotiškam jos sandaros pobūdžiui, nes ir viso- 
se galimose kitokio pobūdžio grupėse despotizmo kore- 
liatas yra valdomųjų niveliavimas. Slaptojoje draugijo- 
Je tarp jos narių dažnai egzistuoja broliška lygybė, kuri 
yra ryški ir tendencinga jų skirtumų visose kitose jų 
gyvenimo situacijose priešingybė. Tai aiškiausiai pasi- 
reiškia, viena vertus, slaptosiose religinio bei etinio po- 
būdžio draugijose, kurios labai akcentuoja savo narių 
brolybę, o antra vertus — nelegaliose slaptosiose drau- 
gijose. Bismarckas savo prisiminimuose kalba apie vie- 
ną Berlyne plačiai išsišakojusį pederastų susivienijimą. 
su kuriuo jis susidūrė kaip jaunesnysis teismo tarnau- 

tojas, ir pabrėžia „visus luomus perskverbiantį bendro 
užsiėmimo uždrausta veikla niveliuojamąjį poveikį“. Šis 
nuasmeninimas, kai slaptoji draugija vienašališkai pa- 
aštrina tipišką individo ir visuomenės santykį, galiau- 
siai pasireiškia kaip būdingas neatsakingumas. + Indi- 
vidas kaip asmuo, taip sakant, išnyksta bevardžių na- 
rių rate, o kartu su juo išnyksta 1r atsakomybė, kurios 
tokiame rate kaip susijusios su atskiro asmens elgesiu 
jau nebegalima aptikti. 

Galiausiai šį vienpusišką bendrųjų sociologinių bruo- 
žų stiprėjimą liudija ir pavojus, kurį, kaip pagrįstai ar 
nepagrįstai manoma, didiesiems socialiniams ratams 
kelia slaptieji susivienijimai. Ten, kur siekiama - ypač 
politiniu atžvilgiu — stiprios centralizacijos, specifiniai 
elementų susivienijimai gąsdina grynai kaip tokie, ir 
čia jau visiškai nesvarbu, koks yra jų turinys ir tikslai; 
jie, taip sakant, vien kaip atskiri vieniai konkuruoja su 
centriniu principu, kuris vienas siekia būti visų ele- 
mentų vienybės forma. + Todėl bet kokia slaptoji są- 
junga jau vien dėl jos saugomos paslapties atrodo esan- 
ti pavojingai artima sąmokslui prieš esamą valdžią. Kaip 
jau pats atskiro susivienijimo stiprėjimas sukelia poli- 
tinį netikrumą, gerai parodo kad ir toks reiškinys. Se- 
nosios germanų gildijos suteikdavo savo nariams veiks- 
mingą teisių apsaugą ir pakeisdavo ja valstybės teikia- 
mą apsaugą; todėl, viena vertus, Danijos karaliai gildi- 
jų teikiamą savo narių globą laikė viešosios tvarkos at- 
rama ir ją skatino. Tačiau, antra vertus, dėl tos pačios 
priežasties tos gildijos atrodė esančios valstybės kon- 
kurentės, ir frankų kapituliarijos jas pasmerkė, vadino 
sąmokslais. Slaptasis susivienijimas laikomas tokiu di- 
deliu centrinės valdžios priešu, kad dabar jau, atvirkš- 
čiai, kiekviena politiškai grėsminga sąjunga yra vadi- 
nama slapta! 

Šeštas skvrius 
Socialinių ratų susikryžiavimas 


" 

Skirtingų socialinių ratų, kuriems priklauso atskiras 
žmogus, skaičius yra vienas iš kultūros išsivystymo kri- 
terijų. Jeigu šiuolaikinis žmogus iš pradžių priklauso savo 
tėvų šeimai, paskui savo paties sukurtai šeimai, taigi 1r 
žmonai, savo pasirinktai profesijai, kuri jį jau savaime 
padaro daugelio interesų ratų nariu (pavyzdžiui, kiek- 
vienoje profesijoje, kurioje esama ir dominuojančių, ir 
pavaldžių asmenų, kiekvienas priklauso savo atskiro ver- 
slo, tarnybos, biuro ir t. t. ratui, kuris kiekvienu atveju 
jungia aukštesnius ir žemesnius narius, be to, priklauso 
ratui, kuris susideda iš skirtingus darbus dirbančių ly- 
gių Žmonių, ir t. t.), jeigu jis suvokia save kaip valstybės 
pilietį 1r kaip priklausantį konkrečiam socialiniam luo- 
mui, be to, yra atsargos karininkas, poros sąjungų na- 
rys 1r palaiko draugiškus ryšius su skirtingiausių ratų 
žmonėmis, — visa tai jau yra labai didelė grupių įvairo- 
vė; vienos 1š tų grupių yra net koordinuotos, o kitos su- 
siskirsčiusios taip, kad viena iš jų reiškiasi kaip pirmi- 
nis ryšys, per kurį individas dėl ypatingų savo savybių, 
skiriančių jį nuo kitų pirmojo rato narių, susyja su ko- 
kiu nors tolesniu ratu. Be to, sąryšis su pirmuoju ratu 
gali 1r toliau išlikti kaip vienas kokio nors sudėtingo vaiz- 
dinio aspektas, jeigu tas vaizdinys psichologiškai jau ap- 
augo grynai dalykinėmis asociacijomis, tačiau asociacija 
su tuo kompleksu, su kuriuo jį sieja erdvinis bei laikinis 
ryšys, niekaip negali pranykti. Mažiau individualiu bū- 
du viduramžiais atskiram žmogui atsivėrė tipiniai pri- 
klausomybės ratai, nesusiję su jo priklausymu kokiam 
nors miestui. Hanza susiejo miestą su miestu ir leido 
atskiram asmeniui dalyvauti sąveikoje, kuri toli prašo- 

ko ne tik žmogaus, bet ir valstybės ribas; kita vertus, 
cechų bendrijoms irgi nebuvo svarbu, ar asmenys gyve- 
na miesto ribose, jos, neatsižvelgdamos į asmenų pri- 
klausymą miestui, telkė juos į sąjungas, kurios driekėsi 
per visą Vokietiją. Ir kaip cechų sąjunga pranoko mies- 
to ribas, taip pameistrių sąjunga — cecho ribas. 

Minėtų konfigūracijų savitumas buvo tas, kad atski- 
rą žmogų jos apimdavo ne kaip atskirą, bet kaip kokio 
nors rato narį ir jį kaip tokį įjungdavo į tolesnius ratus. 
Ir nors 1š susivienijimų sudarytas susivienijimas pavie- 
nį Žmogų įjungia į daugelį ratų, tačiau kadangi jie iš tik- 
rųjų nesikerta, tų ratų santykis su individualumo pro- 
blema yra savitas, jis skiriasi nuo toliau aiškinamų so- 
ciologinių jų konsteliacijų. Viduramžių susivienijimuose 
gyvavo mintis, - kad 1r kaip dažnai praktika nuo jos nu- 
krypdavo, — jog tik lygūs gali susivienyti, 17 nesunku 
įžvelgti šios minties ryšį su tuo, kaip visiškai viduram- 
žių Žmogus savo egzistenciją aukojo vienijimuisi. Todėl 
iš pradžių miestai jungėsi su miestais, vienuolynai su 
vienuolynais, gildijos su giminiškomis gildijomis. Tai bu- 
vo egalitarinio principo plėtojimas, net jeigu vieni ko- 
kios nors korporacijos nariai galėjo būti labai nelygūs 
kitiems jos nariams; tačiau kaip korporacijos nariai jie 
buvo vieni kitiems lygūs ir jų sąjunga galiojo tokiu mas- 
tu, kokiu jie buvo lygūs, ir negaliojo tais atžvilgiais, ku- 
riais individualiai jie buvo skirtingi. Ir kai tokiu būdu 
patys susivienijimai jungėsi į sąjungas, tebeveikė tas pats 
principas: tie susivienijimai vis dar buvo suvokiami kaip 
lygūs susivienijimai, kaip galios veiksniai naujo kom- 
plekso viduje, tačiau individas kaip toks pasiliko už to- 
lesnio vienijimosi ribų, todėl jo priklausymas tokioms 
sąjungoms negalėjo suteikti jam kokio nors asmeniškai 
individualizuojančio momento. Šiaip ar taip, tai buvo, kaip 
dar bus paaiškinta, pereinamoji forma tarp viduramžiams 

būdingo vienijimosi siaurąja prasme, kuris, galbūt ryš- 
kiausiai senosiose gildijose 1r ankstyvuosiuose viduram- 
žių cechuose, pagal savo prasmę nepriskyrė individo ki- 
tiems ratams, 1r tų modernių susivienijimų, kurių na- 
riu izoliuotas individas gali būti nepriklausomai nuo jų 
skaičiaus, kad ir kiek daug jų būtų. 

Iš to išplaukia įvairios išvados. Grupės, kurioms pri- 
klauso atskiras žmogus, sudaro tarsi tam tikrą koordi- 
načių sistemą, kiekviena prisidedanti nauja grupė jį vis 
tiksliau ir aiškiau apibrėžia. Priklausymas vis kokiai nors 
kitai 1š jų individualybei palieka vis dar plačią erdvę; 
tačiau kuo daugiau jų yra, tuo mažiau tikėtina, kad ir 
kitiems asmenims būtų būdinga tokia pati grupių kom- 
binacija, kad ši daugybė ratų dar kartą susikirstų viena- 
me taške. Kadangi konkretus objektas mūsų pažinimui 
praranda individualumą, jeigu jis pagal vieną savybę su- 
siejamas su kokia nors visuotine sąvoka, tačiau atgau- 
na jį tokiu mastu, kokiu pabrėžiamos kitos sąvokos, 
įtraukiančios kitas jo savybes, tai kiekvienas daiktas, 
platoniškai kalbant, dalyvauja tokiame idėjų skaičiuje, 
kiek įvairių kokybių jis turi, ir taip jis įgyja individualų 
apibrėžtumą: kaip tik toks yra asmenybės santykis su 
tais socialiniais ratais, kuriems ji priklauso. 

+ 

Moralinė asmenybė įgyja visai naują apibrėžtumą, ta- 
čiau jai iškyla ir visai nauji uždaviniai, jeigu ji daugelio 
ratų susikirtimo taške nebėra tvirtai įaugusi į vieną ra- 
tą. Ankstesnį aiškumą ir tikrumą pirmiausia pakeičia 
gyvenimo tendencijų svyravimas; šia prasme sena an- 
glų patarlė sako: kas kalba dviem kalbomis, yra apgavi- 
kas. Ta aplinkybė, kad dėl socialinių priklausomybių dau- 
gio atsiranda išorinio ir vidinio pobūdžio konfliktai, ku- 
rie kelia individui sielos dualizmo, taigi skilimo grėsmę, 
nėra įrodymas, paneigiantis jų apibrėžiamąjį, asmeny- 

bės vienybę stiprinantį poveikį. Juk to dualizmo ir šios 
vienybės santykis yra savitarpiškas: kaip tik dėl to, kad 
asmenybė yra vienybė, jai gali iškilti skilimo pavojus; 
kuo įvairesni interesai mumyse susiduria ir reikalauja 
sprendimo, tuo aiškiau Aš suvokia savo vienybę. Nuo 
seno pirmiausia kiekvieno sutuoktinio priklausymas ke- 
letui šeimų, kurį suponuoja vedybos, plėtojo ir turtino 
jų interesus bei santykius, bet kartu skatino konfliktus, 
kurie vertė individą siekti vidinės bei išorinės pusiau- 
svyros ir energingai save įtvirtinti. Primityviose gimini- 
nese santvarkose ratų susikryžiavimas atskiro žmogaus 
atveju dažnai pasireikšdavo tuo, kad jis priklausė moti- 
nos giminės arba totemo sąjungai, tačiau kartu ir siau- 
resnei tevo šeimos arba lokalinei sąjungai. + 

Visiškai saviti savo pobūdžiu ir padariniais buvo tie 
kryžiavimosi reiškiniai, kuriuos išryškino katalikiškoji 
kunigystė. Nebuvo tokio luomo, iš kurio nebūtų einama 
į kunigus ar vienuolius, galia, kuria naudojosi bažnyti- 
nis luomas, masino ir aukščiausius, 17 žemiausius socia- 
linius elementus. Apie viduramžių Angliją buvo pažymė- 
ta, kad joje apskritai vyravo stiprios klasinės antipati- 
jos, tačiau kunigų luomas, nors jis buvo stipri, uždara 
klasė, netapo klasinės neapykantos objektu, nes jis bu- 
vo sudarytas 1š visų klasių ir kiekviena šeima turėjo ja- 
me kokį nors narį. + 

Sociologinis individo apibrėžtumas bus tuo didesnis, 
jeigu jį apibrėžiantys ratai bus veikiau gretimi, o ne kon- 
centriniai. Šiuo atveju laipsniškai siaurėjantys ratai, to- 
kie kaip nacija, socialinė padėtis, profesija, atskira pas- 
tarosios kategorija, nenurodys jokios juose dalyvaujan- 
Či0 asmens individualios vietos, nes siauriausias iš tų 
ratų jau savaime reiškia dalyvavimą ir platesniuose. Vis 
dėlto šie, taip sakant, vienas kitą dengiantys ryšiai api- 
brėžia individus anaiptol ne visuomet vieningu būdu, jų 

koncentriškumo santykis gali būti ne organiškas, o me- 
chaniškas, todėl, nepaisant šio santykio, jų poveikis at- 
skiram asmeniui gali būti toks kaip nepriklausomų, greta 
vienas kito esančių ratų poveikis. Tai savaip atsisklei- 
džia ankstyvojoje teisėje, kai kaltininkas už nusižengi- 
mą baudžiamas dvigubai: jį baudžia siauresnis ratas, ku- 
riam jis priklauso, ir platesnis, į kurį anas ratas įeina. 
+ Nepaisant tokio nelankstumo ir keblumų, kurių at- 
skiro žmogaus pozicijai kildavo dėl jo priklausymo kon- 
centriškai jį supantiems ratams, pastarieji vis dėlto bu- 
vo pradinės, būtiniausios formos, kuriomis individas, sa- 
vo socialinę egzistenciją pradedantis įsijungimu į vieną 
ratą, kartu gali dalyvauti daugelyje ratų. Viduramžių vie- 
nijimosi būdo (Einungswesen) savitumas, palyginti su mo- 
derniuoju, buvo daug kartų pabrėžtas: jis okupavo visą 
žmogų, tarnavo ne tik esamam, objektyviai nusakomam 
tikslui, bet buvo visą asmenį įtraukianti kooperacija tų, 
kurie dėl tokio tikslo susivienija. Jeigu kooperavimosi 
poreikis siekia dar toliau, jis patenkinamas minėtiems 
susivienijimams kaip visumoms susijungiant į aukštes- 
nės eilės susivienijimus. Kol dar nebuvo atrasta tikslinė 
sąjunga (Zweckverband), galimybė grynai dalykiniais in- 
dėliais siekiant grynai dalykinių tikslų sąveikauti su ki- 
tais ir taip rezervuoti sau Aš visybę (Totalitūt), tol ta 
forma buvo dabar atrodanti labai paprasta, o iš tikrųjų 
sociologiškai geniali priemonė leisti atskiram žmogui da- 
lyvauti ratų daugyje nepanaikinant jo lokalinio priklau- 
symo pirminiam ratui. Nors šito nulemtas individo kaip 
socialinės būtybės praturtėjimas buvo ribotas ir negalė- 
jo pasiekti to, kas įmanoma tikslinei sąjungai, tačiau jis 
visuomet buvo gana didelis; juk tai, ką aukštesnis susi- 
vienijimas duodavo atskiram žmogui, jokiu būdu taip ne- 
glūdėjo jo žemesniame susivienijime, kaip medžio sąvo- 
koje, kuriai pirmiausia priklauso ąžuolas, jau glūdi vi- 

sos augalo apibrėžtys. Ir jeigu net būtų taip, kaip suges- 
tijuoja šis palyginimas, tai subordinavimas sąvokai „au- 
galas“ ąžuolui turėtų turėti reikšmę, kurios neturi jo 
subordinavimas sąvokai „medis“, nors augalo sąvokos tu- 
rinys ir glūdi medžio sąvokoje: tai ryšys su viskuo, kas 
yra augalas, bet nėra medis. Koncentrinė ratų sandara 
yra sisteminė, o dažnai ir istorinė tarpinė pakopa einant 
prie tos situacijos, kai vienas greta kito esantys ratai 
susiduria tame pačiame asmenyje. 

Kai kalbama apie asmeninę klotį, nuo anos koncen- 
trinės formos, žinoma, labai skiriasi tie atvejai, kai as- 
muo, be savo profesijos, dar priklauso mokslinei draugi- 
Jai, yra akcinės bendrovės stebėtojų tarybos narys ar ei- 
na visuomenines pareigas; kuo mažiau buvimas kokio 
nors vieno rato dalyviu savaime suponuoja dalyvavimo 
kitame rate būdą, tuo labiau asmenį apibrėžia tai, kad 
jis yra abiejų ratų susikirtimo taške. Jeigu turimas ome- 
nyje dalyvavimas tarnybose ir institucijose, natūralu, kad 
nuo jose išsiplėtojusio darbo pasidalijimo priklauso tai, 
ar daugelio funkcijų suvienijimas viename asmenyje lei- 
džia išryškėti jam būdingai gebėjimų kombinacijai, 
ypatingam veiklos platumui. Objektyvių visuomeninių 
darinių struktūra ir šiame kelyje suteikia didesnę ar 
mažesnę galimybę subjekto nepakartojamumui ir ypa- 
tingumui konstituotis arba jį išreikšti. 

Individualizavimo galimybė nepaprastai išauga 1r dėl 
to, kad tas pats asmuo įvairiuose ratuose, kuriems jis 
vienu metu priklauso, gali užimti reliatyviai visiškai skir- 
tingą padėtį. Tai svarbu jau grynai šeimyninių susikry- 
žiavimų požiūriu. Pirmykštės germanų gimininės san- 
tvarkos irimą skatino atsižvelgimas į žmonos giminės 
liniją, netgi grynai į svainystę. Čia buvo galima tuo pat 
metu priklausyti skirtingiems giminystės ratams, ir 
kiekviename iš jų atsirandančios teisės ir pareigos taip 

stipriai konkuravo su visų kitų ratų nustatomomis tei- 
sėmis ir pareigomis, kad, kaip buvo sakoma, jau neeg- 
zistavo jokios giminystės bendrijos, o tik giminės. Ta- 
čiau toks padarinys nebūtų pasireiškęs taip intensyviai, 
visa situacija nebūtų galėjusi išsiskleisti taip ekstensy- 
viai, jeigu individas kiekvienoje giminystės linijoje būtų 
užėmęs vienodą padėtį. Tačiau iš tikrųjų jis vienur buvo 
centre, o kartu kitur — tik periferijoje, vienoje linijoje 
jis turėjo autoritarinę padėtį, o kitoje jo pozicija buvo 
koordinuota su daugeliu kitų individų, čia jis buvo eko- 
nomiškai suinteresuotas, ten - tik asmeniškai reikšmin- 
gas, 1r šių ryšių struktūra šalino galimybę, kad dar koks 
nors kitas individas užimtų lygiai tokią pat padėtį tokio 
pat koncerno viduje, — iš to radosi tokia individuali būk- 
le, kuri būtų neįmanoma esant vienos linijos giminys- 
tės bendrijoms. Nors ir šiuo atveju individas yra gimęs 
tam tikrame apibrėžtame taške, bet kadangi jį apibrėž- 
tų viena linija, tai svarbos akcentas visuomet liktų joje, 
Ji savaime dominuotų atskiriems asmenims, o ano kry- 
žiavimosi atveju kaip tik atskiras žmogus yra tai, kas 
vieną liniją susieja su bet kuria kita. Nekalbant dabar 
apie tokias šeimyniniuose ryšiuose, taip sakant, savai- 
me atsirandančias, su žmonių padėtimis ir individualio- 
mis jų kombinacijomis susijusias galimybes, kiekvienas 
naujas susivienijimas kokiu nors vienodu atžvilgiu jau 
daug intensyviau iškart vėl sukuria tam tikrą apibrėžtą 
nelygybę, skirtumą tarp vadovaujančiųjų ir vadovauja- 
mųjų; jeigu aukštesniems ir žemesniems asmenims koks 
nors vieningas interesas + būdavo tas bendras ryšys, 
kuris paralyžiuodavo kitokį jų skirtingumą, tai šios ben- 
drijos viduje ir pagal savas jos kategorijas atsirasdavo 
naujų skirtumų tarp to, kas aukščiau ir kas žemiau, ku- 
rie niekaip neatitiko skirtumų tarp aukštesnės ir žemes- 
nės padėties kituose ratuose, tačiau kaip tik tai asme- 

nybę fiksavo kaip labiau apibrėžtą ir apibrėžtą daugiau 
aspektų. Tačiau tokį pat rezultatą gali sukelti 1r lygybė, 
vyraujanti kokiame nors susidariusiame naujame rate, 
tuo atveju, kai jo nariai tuose ratuose, į kuriuos jie įėjo 
anksčiau, užima ir išsaugo labai skirtingas pozicijas. Ta- 
da kaip tik tas faktas, kad savo pradiniame rate žemą 
padėtį užimantis žmogus ir tokiame rate aukštą padėtį 
užimantis žmogus dabar visuomeniniu atžvilgiu yra gre- 
ta, jiems abiem yra labai reikšminga sociologinė forma. 
Tai buvo būdinga, pavyzdžiui, viduramžių riteriams. Ri- 
terijoje ministerialai - kunigaikščių dvariškiai - priklau- 
sė tai pačiai bendrijai, kuriai priklausė kunigaikštis, net 
pats karalius, ir riteriškų dalykų atžvilgiu buvo lygia- 
verčiai jos nariai. Tai suteikė ministerialams tokią pozi- 
ciją, kuri neturėjo nieko bendra su jų tarnybine padėti- 
ml, ir tokias teises, kurios priklausė ne nuo jų valdovų. 
Prigimtiniai kilmingojo, laisvojo, vasalo skirtumai dėl 
to nebuvo pašalinami, tačiau juos perkirsdavo tam tikra 
nauja linija, kuri ištisai buvo vieno lygmens: tai buvo 
vienodos riteriškosios teisės ir riteriškųjų papročių sais- 
tomų asmenų ne konkrečiai, bet idealiai veiksmingos 
bendrijos linija. Asmeniui, už tų ratų, kuriuose jo padė- 
tis buvo aukšta arba žema, ribų dabar priklausiusiam ir 
tokiam ratui, kuriame jis buvo tiesiog „lygus“, tai buvo 
jį 1individualizuojanti sintezė; rato, kurio dalyvis jis bu- 
vo, struktūra jo kaip socialinės būtybės gyvenimo jaus- 
mą turėjo savitai praturtinti ir apibrėžti. Kadangi padė- 
tys, kurias skirtingose grupėse užima tas pats asmuo, 
visiškai nepriklauso viena nuo kitos, dėl to gali atsirasti 
labai keistų kombinacijų - pavyzdžiui, privalomos kari- 
nės tarnybos kraštuose dvasiškai ir socialiai pranašes- 
nis asmuo tampa pavaldus kokiam nors seržantui arba 
Paryžiaus elgetų gildija turi išsirinktąjį „karalių“, kuris 
pats savaime yra toks pat elgeta kaip visi ir kuris, kiek 

aš žinau, ir toliau toks likdamas, yra kupinas tikrai ka- 
rališko orumo ir užima privilegijuotą padėtį, - galbūt tai 
yra pati nuostabiausia ir labiausiai individualizuojanti 
vienos socialinės padėties žemumo ir kitos aukštumo vie- 
nybė. + 

Tipiškas toje pačioje grupėje esamų susikryžiavimų 
pavyzdys yra konkurencija tarp asmenų, kurie kitais at- 
žvilgiais yra solidarūs. Prekybininkas, viena vertus, yra 
susijęs su kitais prekybos žmonėmis ir kartu su jais su- 
daro vieną ratą. kuris turi daug bendrų interesų: ūkinės 
politikos įstatymų leidyba, socialinis prekybininkų luo- 
mo prestižas, jo reprezentacija, vienijimasis prieš publi- 
ką siekiant palaikyti apibrėžtas kainas ir daug kitų daly- 
kų rūpi visam prekybos pasauliui kaip tokiam ir kitų 
žmonių atžvilgiu konstituoja jį kaip vieningą. Tačiau, an- 
tra vertus, kiekvienas prekybininkas konkuruoja su dau- 
gybe kitų prekybininkų, jau pats priklausymas šiai pro- 
fesijai jį kartu susaisto ir izoliuoja, padaro vienodą ir 
išskirtinį; jis gina savo interesą aršiai konkuruodamas 
su tais, su kuriais to paties intereso labui dažnai turi 
glaudžiausiai vienytis. Šis vidinis prieštaravimas preky- 
bos srityje bene ryškiausiai krinta į akis, tačiau jis vie- 
naip ar kitaip egzistuoja ir visose kitose srityse, iki pat 
kokios nors Vakarų visuomenės efemerinės socializaci- 
jos. Neišmatuojama individualizuojančių kombinacijų ga- 
limybė atsiveria dėl to, kad atskiras žmogus priklauso 
įvairiems ratams, kuriuose konkurencijos ir susivieniji- 
mo santykis yra labai nevienodas. Pažymėsime gana tri- 
vialų dalyką: instinktyvūs žmogaus poreikiai, susiję su 
šiais abiem vienas kitam priešingais aspektais, lemia, 
kad jis nori jaustis ir veikti kartu su kitais, bet ir prieš 
kitus; apibrėžtas vieno ir kito dalyko mastas bei jų pro- 
porcija žmogui yra grynai formalus būtinumas, kurį jis 
turi realizuoti įvairiausių turinių atžvilgiu — ir būtent 

taip, kad dažnai apibrėžto gyvenimo turinio priėmimas 
apskntai yra suprantamas remiantis ne jo dalykine reikš- 
me, 0 tik tuo pasitenkinimu, kurį anas formalus sieki- 
mas jam sukelia. Individualybę ir jos natūralių siekių, 
ir jos istorinio tapsmo atžvilgiu apibūdina tai, koks vie- 
nybės ir konkurencijos santykio mastas jai yra esmin- 
gas. Ir kaip tik dėl to atsiranda ir priešinga kryptis: aiš- 
kaus atsiskleidimo, apibrėžtos plėtotės poreikis skatina 
atskirą Žmogų pasirinkti tokius ratus, kurių sankirtos 
taške jis galėtų būti ir kartu su kuriais jis — vienu atveju 
prisijungimo forma, kitu atveju konkurencijos forma — 
laimėtų ano individualaus determinuotumo maksimu- 
mą. Antai tada, kai kokiame nors rate vyrauja stipri kon- 
kurencija, jo nariai mielai ieško tokių kitų ratų, kuriuo- 
se konkurencijos būtų mažiausiai; todėl prekybininkams 
būdingas stiprus potraukis jungtis į draugiškus susivie- 
nijimus, o konkurenciją savo rate bemaž įveikusiai luo- 
minei aristokrato sąmonei toks papildymas yra beveik 
nereikalingas ir jam veikiau artimesnės tokios sociali- 
zacijos formos, kurioms būdinga stipresnė konkurenci- 
Ja, pavyzdžiui, visos tokios, kurias vienija sportinis inte- 
resas. Galiausiai aš čia dar paminėsiu kai kada pasitai- 
kančius susikryžiavimus, atsirandančius dėl to, kad 
atskirą žmogų arba grupę valdo interesai, kurie yra nu- 
kreipti vieni prieš kitus ir dėl to jie tuo pat metu turi 
priklausyti visiškai priešingoms pusėms. Individams toks 
elgesys būdingas tada, kai vykstant visapusiškam kul- 
tūriniam gyvenimui vyrauja politinis partinis interesas; 
tada paprastai prasimuša kaip tik tas reiškinys, kad po- 
litinės partijos, vadovaudamosi skirtingais požiūriais, 
tarp savęs pasidalija net ir tokius klausimus, kurie su 
politika neturi nieko bendra, todėl tam tikra literatūros, 
meno ar religijos tendencija pradeda asocijuotis su kokia 
nors viena partija, nusistačiusia prieš kitas partijas; taigi 

partijas skirianti linija galiausiai eina per gyvenimo in- 
teresų visumą. Čia gali būti netgi taip, kad asmuo, kuris 
nenori būti visiškai susijęs su partija, pagal jo estetinius 
ar religinius įsitikinimus bus priskirtas grupei, kuri ar- 
timesnė jo politiniams priešininkams. Jis bus dviejų gru- 
pių, kurios save suvokia kaip vieną kitai priešingas, su- 
sikirtimo taške. 

+ 

Visuomeninės dvasios formavimasis pasireiškia tuo, 
Jog egzistuoja pakankamai daug tokios ar kitokios ob- 
jektyvios formos ir sandaros ratų, kad būtų garantuotas 
įvairių gebėjimų turinčios asmenybės kiekvienos esmi- 
nės pusės jungimasis ir bendra veikla. Dėl to čia vyksta 
tolydus artėjimas prie kolektyvizmo, kaip ir prie indivi- 
dualizmo, idealo. Juk, viena vertus, atskiras individas 
kiekvienam savo polinkiui ir siekiui čia randa kokią nors 
bendriją, kuri jam padeda juos realizuoti ir suteikia jo 
veiklai tikslingą bei kryptingą formą ir visus priklausy- 
mo grupėms pranašumus; antra vertus, individualybės 
savitumo sąlyga yra ratų kombinacijos, kurios kiekvie- 
nu atveju galėjo būti vis kitos. Galima sakyti, kad iš in- 
dividų atsiranda visuomenė, 0 iš visuomenių atsiranda 
individas. Kai įsigalėjusi kultūra tą socialinį ratą, ku- 
riam mes su visa savo asmenybe priklausome, vis la- 
biau ir labiau plečia, individas vis didesniu mastu turi 
pasikliauti pats savimi ir netenka daugelio atramų ir pra- 
našumų, kuriuos jam teikė jo siaura grupė; taigi dabar 
tie nauji ratai ir bendrijos, į kurias gali susitelkti kad ir 
kiek daug tuo pačiu tikslu suinteresuotų žmonių, kom- 
pensuoja asmenybės vienišumą, kuris atsiranda nutrū- 
kus ankstesnės būklės glaudiems saitams. 

Šio susivienijimo glaudumą galima įvertinti remian- 
tis tuo, ar ir kokiu mastu socialinis ratas sukuria savitą 
„garbę“, kai kurio nors atskiro nario garbės praradimą 

arba įžeidimą kiekvienas kitas narys suvokia kaip savo 
paties garbės sumažėjimą arba bendrija turi tam tikrą 
kolektyvinę asmeninę garbę, kurios pokyčiai atsispindi 
kiekvieno nario garbės jausme. Sukurdami šią specifinę 
garbės sąvoką (šeimos garbės, karininko garbės, preky- 
bininko garbės ir t. t.) tokie ratai apsaugo tikslingą savo 
narių elgesį, ypač susijusį su tuo savitu skirtumu, ku- 
riuo jie atriboja save nuo tolesnių socialinių ratų, todėl 
prievartinio pobūdžio nurodymuose, koks turi būti tei- 
singas šių ratų elgesys, valstybės įstatymuose, nėra jo- 
kių anų ratų apibrėžčių!. Dėl to, kad atskiri ratai, kurie 
gali susidurti ir atskirame žmoguje, susikuria savitas 
garbes, ir dėl to, kad platesnis ratas suformuoja abst- 
raktesnę, bendresnę garbės sąvoką, kuri skiriasi nuo spe- 
cifinės siauresnio rato garbės sąvokos, bet vis dėlto to- 
liau galioja pastarojo nariams, — dėl to garbės normų 
komplikacijos tampa ratų simboliais. + 

+ 

+ Išorinė mechaninė daiktų vienybė, jos išardymas 
ir racionalus bei dalykinis elementų sujungimas, naujų, 
aukštesniu požiūriu grindžiamų visumų sukūrimas - vi- 
sa tai yra tipiškos žmogaus dvasingumo apskritai for- 
mos. Sociologinės formos atsiskleidžia neribotu turinių 
skaičiumi, o pačios tos formos yra giliau glūdinčių, vi- 
suotinesnių pagrindinių sielos funkcijų pavidalai. Visur 
forma ir turinys yra tik reliatyvios pažinimo sąvokos ir 
kategorijos reiškiniams įveikti ir jiems intelektualiai or- 
ganizuoti, todėl tas pats dalykas, kuris kokiame nors vie- 
name santykyje, tarsi iš viršaus žiūrint, iškyla kaip for- 
ma, kitame santykyje, iš apačios žiūrint, turi būti apibū- 
dintas kaip turinys. 


"Detaliau apie tai žr. skyriuje apie socialinių grupių išsilaikymą. 

Tam tikra vieninga socialinė sąmonė, kuri yra ypač 
įdomi dėl didelio abstraktumo, iškylančio virš individu- 
alių ypatumų, atsiranda samdomųjų darbininkų kaip 
tokių susivienijimuose. Kad ir ką atskiras žmogus ga- 
mintų, patrankas ar žaislus, tas formalus faktas, kad jis 
apskritai dirba dėl užmokesčio, susieja jį su tais žmonė- 
mis, kurių padėtis yra tokia pati kaip jo; vienodas santy- 
kis su kapitalu sukuria, taip sakant, rodiklį, kuris iš to- 
kių skirtingų veiklų leidžia išskirti tai, kas tapatu, ir 
suvienodina visus tokios veiklos dalyvius. + 

Loginis procesas čia atsiskleidžia per sąveiką su so- 
cialiniu istoriniu procesu. Reikėjo, kad išsiplėtotų pra- 
mone, kuri šimtams ar tūkstančiams darbininkų sutei- 
kė visiškai vienodas dalykines ir asmenines sąlygas ir 
didėjant darbo pasidalijimui glaudžiai susiejo vieną su 
kita skirtingas gamybos šakas; reikėjo, kad visiškai įs1- 
galėtų piniginis ūkis, kuris asmeninių pastangų reikš- 
mę visiškai redukavo į jų piniginę vertę; reikėjo, kad 
augtų gyvenimo reikalavimai ir darbo užmokestis jų ne- 
atitiktų —- kad būtų esmingai išryškintas samdomojo darbo 
kaip tokio momentas. + 

Taigi yra visiškai natūralu, jeigu skirtingų šakų darb- 
daviai vienijasi; atskiros šakos darbdaviui kaip tokiam 
visiškai nesvarbus kurio nors kito darbdavio santykis 
su jo darbininkais; koalicijos sumanymas pagrįstas tuo, 
kad ji sustiprina verslininko apskritai padėtį darbininko 
apskritai atžvilgiu. Bendra verslininko sąvoka gali susi- 
daryti tik kaip darbininko sąvokos koreliatas. Tačiau šis 
loginis sinchronizmas tiesiogiai dar netampa psichologi- 
niu ir praktiniu sinchronizmu. Tai iš esmės lemia trys 
priežastys: mažesnis verslininkų skaičius, palyginti su 
darbininkais (kuo daugiau yra vienos rūšies vienetų, tuo 
greičiau susidaro jų bendra sąvoka); darbdavių savitar- 
pio konkurencija, kurios nėra tarp darbininkų; pagaliau 


150 


SOCIOLOGIJA 


verslininkystės susilydymas — tiktai naujesniųjų laikų 
sublimuoto kapitalizmo sušvelnintas — su atitinkamu 
specifiniu turiniu. + 

Prekybininkų sluoksnio kaip iš dalies realios, iš da- 
lies idealios asmenų, iš kurių kiekvienas, kad ir ką jis 
pardavinėtų, yra tiktai prekybininkas apskritai, visu- 
mos susidarymas yra giminiškas sociologinei darbinin- 
kijos genezei. Čia visuotinius dalykus lengviau atskirti 
nuo specifinių dėl to, kad jau atskiro prekiautojo funk- 
cijoje jo veiklos forma yra labai savarankiška jos turi- 
nio atžvilgiu. Juk darbininko veikla visiškai priklauso 
nuo to, ką jis dirba, ir todėl ją abstrahuojantis nuo šio 
turinio nelengva konstituoti kaip gryną veiklos sąvo- 
ką, o prekiautojo veikla reliatyviai nepriklauso nuo to, 
kuo jis prekiauja, ir vienodomis pirkimo, gabenimo, siū- 
lymo žmonėms funkcijomis apima, ypač primityvesnė- 
se visuomenėse, didžiulę įvairovę, iš anksto visai neapib- 
rėežtą objektų kaitą. + 

Galiausiai greta darbininko ir prekybininko kaip so- 
cialinių tipų aš kaip tarsi abstraktesnės grupės pavyzdį 
nurodau dar trečiąjį tipą; bendros į sąvoką įeinančios 
šios grupės savybės lig šiol buvo beveik susilydžiusios 
su specifinėmis jos elementų apibrėžtimis, tačiau šie ele- 
mentai dabar žymi atsirandančio naujo rato su ryšiais, 
kurie jam kaip specifiniam ratui būdinga, sankirtos taš- 
ką. Aš turiu galvoje tą sociologinę evoliuciją, kurią pas- 
taruoju Metu patyrė „moters“ sąvoka ir kuri atskleidžia 
daugiau nelengvai pastebimų formalių komplikacijų. So- 
ciologinė individualios moters padėtis lig šiol buvo labai 
savita; kaip tik tas bendriausias dalykas, kuris atskirą 
moterį kartu su kitomis įjungė į platesnę sąvoką. - tal, 
kadji yra moteris ir todėl vykdo šiai lyčiai būdingas funk- 
cijas, - kaip tik ši aplinkybė trukdė tikrajam moterų vie- 
nijimuisi, praktiniam moterų solidarumui, nes būtent 

tai uždarė moterį namuose, vertė ją apsiriboti atskirais 
asmenimis, neleido jai išeiti už tų ribų, kurias nubrėžė 
santuoka, šeima, draugai, daugių daugiausia labdaros ir 
religijos santykių ratas. Moterų, jų egzistencijos ir veik- 
los paralelizmo turinys buvo toks, kad jis kliudė vienodą 
jų padėtį panaudoti vienijimuisi, nes liudijo visišką kiek- 
vienos iš jų pavaldumą savam ratui, į kurį jau netelpa 
kita, savo reikalais užsiėmusi moteris. Jos kaip moters 
bendrą apibūdinimą a priori determinuoja tai, kad ji yra 
organiškai įaugusi į savo namų ratą ir sociologiškai yra 
visiška priešingybė kokiam nors prekiautojui, kurio in- 
dividualioje veikloje, kaip matėme, formos bendrumas 
tarsi pats savaime atsiskiria nuo turinio specifiškumo. 
Galima manyti, kad vyraujant labai primityviems etno- 
loginiams santykiams moterų disociacija buvo mažesnė 
ir jos vyrų atžvilgiu daugeliu atvejų reiškėsi kaip tam 
tikra uždara partija. Tikriausiai tada moteris dar nebu- 
vo taip visiškai įtraukta į namų interesus kaip vėlesnė- 
se epochose. Net ir esant visokeriopai vyro tironijai pa- 
prastesni ir mažiau diferencijuoti šeimos ir namų santy- 
kiai jos kartu su visomis moterimis dar taip neatitolino 
nuo to, kas visuotina, ir neįlydė į tokią specifinę ryšių 
sferą, kokia yra puoselėjamas namų ūkis. 

Sociologiškai labai būdingas dabarties fenomenas yra 
tai, Jog tas lydymas yra pakankamai aptirpęs, kad galė- 
tų atsirasti „moterų klausimas“ kaip bendras visų mote- 
rų reikalas ir jis pasireikštų įvairiomis moterų akcijo- 
mis, jų padėties pokyčiais ir bendro veikimo formomis. 
+ Nykstant visiškam moters pajungimui namams, ben- 
dra jos sąvoka praranda grynai abstraktų pobūdį ir tam- 
pa orientacine sąvoka, žyminčia susitelkiančią grupę, ku- 
ri atsiskleidžia mažesniuose dalykuose — grynai mote- 
riškuose paramos susivienijimuose, dėl moterų teisių 
kovojančiose sąjungose, moteriškose studentų draugijo- 

se, moterų kongresuose — agituodama už politines ir so- 
cialines moterų teises. Dėl nepaprasto istoriškai susi- 
klostančių moters sąvokos sąsajų su savitais individų gy- 
venimo turiniais glaudumo, kuris šiuo atveju yra daug 
didesnis negu mūsų minėtais darbininko ir prekiautojo 
atvejais, šiandien jau niekas negali pasakyti, kokia yra 
tikroji to judėjimo kryptis ir ribos; tačiau čia pasiekia- 
ma tai, kad labai daug atskirų moterų jau pasijunta esan- 
čios grupių, kurios jas, viena vertus, sieja su jų asmeni- 
niam gyvenimui svarbiais asmenimis ir turiniais, o kita 
vertus — su moterimis apskritai, sankirtos taške. 

+ 

Didėjanti profesijų diferenciacija turėjo individui pa- 
rodyti, kad ta pati kitokių gyvenimo interesų kryptis 
gali būti susieta su skirtingomis profesijomis, taigi di- 
deliu mastu turi būti nepriklausoma nuo jo profesijos. 
Tokį pat padarinį sukelia ir kartu su kultūros pažanga 
auganti anų kitokių gyvenimo interesų diferenciacija. 
Profesijos skirtingumas esant vienodiems kitiems in- 
teresams ir pastarųjų skirtingumas, kai profesija ta pati, 
turėjo paskatinti psichologiškai ir realiai atskirti šiuos 
du dalykus. Jeigu nagrinėdami skaidymąsi ir vieniji- 
mąsi nuo išorinio scheminio požiūrio pereiname prie 
dalykinio vieningumo požiūrio, tai kartu atsiskleidžia 
esminė analogija su teorine sritimi: anksčiau buvo ti- 
kima, kad apibendrinantis gyvų būtybių sujungimas į 
didesnes grupes pagal jų išorinio giminiškumo simpto- 
mus gali išspręsti pagrindinius jų pažinimo uždavinius; 
tačiau prie gilesnio ir teisingesnio požiūrio buvo priei- 
ta tik tada, kai paaiškėjo, kad galima atskleisti taria- 
mai labai skirtingų būtybių, kurios buvo siejamos su 
skirtingomis rūšinėmis sąvokomis, mortologinius ir fi- 
ziologinius tapatumus ir taip atrasti organinio gyveni- 
mo dėsnius, kuriuos viename nuo kito labai nutolusiuose 

taškuose realizuoja daugelis organinių būtybių ir ku- 
rių pažinimas suvienodina tai, kas pagal ankstesnius 
išorinius kriterijus buvo suskirstyta į visiškai skirtin- 
gos kilmės rūšines sąvokas. Čia irgi homogeninių daly- 
kų išskyrimas iš heterogeninių ratų ir jų suvienijimas 
rodo aukštesnę raidos pakopą. 

+ 


Septintas skyrius 
Vargšas 


Kadangi žmogus yra socialinė būtybė, tai kiekvieną 
jo pareigą atitinka kitos būtybės teisė. Galbūt net giles- 
ne yra tokia samprata, kad iš pradžių egzistuoja tik tei- 
sės, kad kiekvienas žmogus kelia konkrečius reikalavi- 
mus, apskritai žmogiškus ir iš jo savitos padėties išplau- 
kiančius, kurie pirmiausia tik kaip tokie tampa kitų 
pareigomis. Tačiau kadangi kiekvienas dėl to pareigų 
turintis žmogus taip pat turi ir teisių, tai atsiranda įvai- 
riomis kryptimis nusidriekiančių teisių ir pareigų tin- 
klas, tačiau teisė jame yra pirminis, toną duodantis ele- 
mentas, o pareiga, žinoma, yra tik neišvengiamas, tuo 
pačiu teisės aktu konstituotas jos koreliatas. Visuome- 
nę apskritai galima traktuoti kaip moraliniu, juridiniu, 
konvencionaliu 1r dar daugelio kitų kategorijų požiūriu 
teises turinčių būtybių savitarpiškumą; kad tai kitų bū- 
tybių atžvilgiu reiškia pareigas, yra tik, taip sakant, lo- 
ginis arba techninis sekmuo, ir jeigu galėtų atsitikti toks 
neįmanomas dalykas, kad bet kuri teisė galėtų būti rea- 
lizuota kitu būdu, o ne pareigos atlikimo forma, tai vi- 
suomenei pareigos kategorija būtų nereikalinga. Laikan- 
tis tam tikro radikalizmo, kuris nors ir neatitinka psi- 
chologinės tikrovės, tačiau etinės idealios konstrukcijos 

prasme būtų visiškai įmanomas, visas meilės 1r užuo- 
jautos, kilniaširdiškumo ir religinio impulso apraiškas 
būtų galima paaiškinti remiantis jas patiriančio subjek- 
to teisemis. Etinis rigorizmas ginčydamas tokį motyva- 
vimą teigia, kad didžiausias dalykas, kurį žmogus ap- 
skritai gali padaryti, — tai atlikti savo pareigą, 0 jau ji 
pati savaime reikalaujanti to, kas ne tokiai principingai 
arba sau kiek pataikaujančiai sąmonei atrodo pareigą 
pranokstantis nuopelnas; nuo šito jau tik vienas žings- 
nis iki to, kad įpareigotojo pareiga būtų pakeista reika- 
laujančiojo teise, ir tai iš tikrųjų atrodo esąs galutinis ir 
racionaliausias pamatas, leidžiantis vieno asmens dar- 
bus traktuoti kaip kito asmens reikalavimus. 

Čia iškyla principinis prieštaravimas tarp sociologi- 
nės kategorijos ir etinės kategorijos. Kai visi su žmo- 
gaus veikla susiję santykiai grindžiami vien teise jos 
platesne, juridinę teisę kaip vieną iš dalių apimančia 
prasme, žmogaus santykis su žmogumi persmelkia in- 
divido dorovines vertybes ir apibrėžia jų kryptį. Tačiau 
abejonių nekeliančiam šio požiūrio idealizmui priešprie- 
šinamas ne mažiau gilus pareigos bet kokios tarpindi- 
vidualios genezės atmetimas: mūsų pareigos esančios 
pareigos sau patiems, o kiti čia niekuo dėti. Savo turi- 
niu pareiga gali būti tam tikras į kitus nukreiptas elge- 
sys, tačiau jos kaip pareigos formos ir motyvavimo ne- 
gali lemti kiti, tai grynai autonomiškai kyla iš Aš ir jo 
vien vidinio, nuo jokių išorinių sąlygų visiškai nepri- 
klausomo būtinumo. Mūsų doroviniuose veiksmuose tik- 
tai teisei kitas yra motyvavimo terminus a guo, o mo- 
ralei kaip tokiai kitas besąlygiškai yra tik terminus ad 
guem. Galiausiai mūsų veiksmų dorumas priklauso tik 
nuo mūsų pačių, nuo mūsų geresniojo Aš, nuo pagar- 
bos sau patiems arba, galima sakyti, nuo to mįslingo 
taško, kurį siela atranda pati savyje kaip savo galutinę 

instanciją, kuria remdamasi ji laisvai sprendžia, kiek 
kito teisės jai yra pareigos. 

Šio principinio dualizmo, būdingo dorovinio elgesio 
prasmės pajautimui, pavyzdys arba empirinis simbolis 
yra skirtingos paramos vargšams sampratos. Pareiga 
teikti šią paramą gali iškilti kaip vargšo reikalavimo ko- 
reliatas. Ypač tuose kraštuose, kur elgetavimas yra įpras- 
tas užsiėmimas, elgeta daugiau ar mažiau naiviai tiki, 
kad gauti aukas yra jo teisė, kurios pažeidimą jis dažnai 
smerkia kaip privalomos duoklės neatidavimą. To pa- 
ties tipo, bet visiškai kitokio pobūdžio yra paramos rei- 
kalavimo pagrindimas žmogaus priklausymu vargstan- 
čiųjų grupei. Socialinė galvosena, kuri individą laiko tik 
JO visuomeninės aplinkos produktu, priskiria tam indi- 
vidui teisę už kiekvieną bėdą ir kiekvieną nuostolį rei- 
kalauti kompensacijos. Tačiau ir tada. kai nėra tokio 
kraštutinio atsakomybės už save panaikinimo, remian- 
tis socialiniu požiūriu gali būti akcentuojama neturtin- 
gojo teisė kaip visų vargšų globos pagrindas. Juk tik tuo 
atveju, kai tokia teisė pripažįstama bent jau kaip juridi- 
nė socialinė fikcija, vargšų globa gali netekti arbitralaus 
pobūdžio, ji gali pasidaryti nepriklausoma nuo atsitikti- 
nių finansinės būklės ir kitokių nepatikimų sąlygų; vi- 
sada funkcijų patikimumas padidėja tada, kai jų pagrin- 
dą sudarančioje teisės 1r pareigos sąvokų poroje metodi- 
nis išeities taškas yra teisė, nes žmogus paprastai veikiau 
yra linkęs reikalauti teisių negu vykdyti pareigas. Prie 
to dar prisideda humanistinis motyvas, kad vargšui rei- 
kalauti paramos ir priimti ją vidujai lengviau yra tada, 
kai jis tariasi taip tik realizuojąs jam priklausančią tei- 
sę; išmaldos sukeliamą prislėgtumą, gėdijimąsi, dekla- 
savimą Jis nugali tokiu mastu, kokiu tą išmaldą jam ga- 
rantuoja ne gailestingumas, pareigos jausmas ar tiks- 
lingumas, bet jis gali jos reikalauti. Kadangi ši teisė. 

savaime aišku, turi ribas, kurios kiekvienu individualiu 
atveju yra atskirai nustatytos, tai teisė į paramą mate- 
rialiu kiekybiniu atžvilgiu, palyginti su kitokiais tos pa- 
ramos mMotyvavimais, tų ribų nepakeis. Taip tiktai nu- 
statoma vidinė paramos prasmė, ir ji pakyla iki principi- 
nės nuomonės apie individo santykį su kiekvienu kitu 
individu ir jais kaip visuma. Teisė į paramą priklauso 
tai pačiai kategorijai kaip ir teise į darbą, kaip ir teisė 
egzistuoti. Kiekybinių ribų neaiškumas, kuris būdingas 
šiai 1r kitoms „žmogaus teisėms“, šiuo atveju pasiekia 
maksimumą, ir ypač tada, kai parama teikiama pini- 
gais, — dėl grynai kiekybinio ir santykinio šios paramos 
pobūdžio daug sunkiau objektyviai apriboti reikalavimus 
negu natūrinės paramos atveju. Savaime aišku, tai pa- 
sakytina ne apie kokius nors labai komplikuotus arba 
individualizuotus atvejus, kuriais, žinoma, vargšas pini- 
ginę paramą panaudos tikslingiau ir naudingiau, negu 
įmanoma panaudoti natūrinę paramą, pasižyminčią pro- 
videncialiu kryptingumu. Anaiptol nėra vienareikšmiš- 
ka ir tai, kam vargšo teisė iš tikrųjų yra adresuota, ir 
šio klausimo sprendimas žymi gilius sociologinius skir- 
tumus. Vargšas, kuris savo padėtį suvokia kaip pasaulio 
tvarkos neteisingumą ir iš visos esaties reikalauja pa- 
galbos, labai lengvai bet kuriam atskiram žmogui, kurio 
padėtis geresnė nei jo, užkrauna solidarią atsakomybę 
už tai. Taip susidaro ištisa skalė: nuo nusikalsti linkusio 
proletaro, kuris kiekviename geriau už jį apsirengusia- 
me žmoguje įžvelgia savo priešą, atstovą klasės, atėmu- 
sios 1š jo tai, kas jam teisėtai priklauso, ir kuris todėl 
ramia sąžine jį apiplėšia, iki romaus elgetos, kuris iš- 
maldą išprašo „dėl Dievo meilės“, t. y. taip, tarsi kiek- 
vieno žmogaus pareiga būtų užpildyti Dievo norėtos, 
bet nevisiškai realizuotos tvarkos spragas. Vargšo rei- 
kalavimas čia adresuotas individui, bet ne tam tikram 

konkrečiam individui, ir apeliuoja vien į žmonių solida- 
rumą apskritai. Anapus šios koreliacijos, kuri kaip tik 
esaties visumą jai adresuoto reikalavimo požiūriu lei- 
džia iškristalizuoti į kiekvieną atskirą būtybę kaip jos 
atstovą, yra įvairiomis pakopomis išsidėstę kolektyviniai 
dariniai, į kuriuos vargšas apeliuoja su savo reikalavi- 
mu. Valstybė, komuna, bažnytinė bendruomenė, drau- 
gų ratas, šeima — visų jų kaip visumų santykis su savo 
nariais gali būti be galo skirtingas; ir vis dėlto kiekvie- 
name iš šių santykių glūdi elementas, kuris individo nu- 
skurdimo atveju aktualizuojasi kaip jo teisė į paramą. 
+ Jeigu pakankamas vargšų globos pamatas yra koks 
nors organiškas elementų sąryšis, vargšo teise apskritai 
įgyja stipresnį akcentą — ar pagrindžiant ją religiškai, 
apeliuojant į metafizinę vienybę, ar remiantis gimini- 
niais ir šeimos santykiais, apeliuojant į biologinę vieny- 
bę. Mes pamatysime, kad jeigu, atvirkščiai, vargšų glo- 
ba, užuot buvusi priežastingai pagrįsta esama ir efekty- 
via grupės narių vienybe, teleologiškai priklauso nuo 
kokio nors šia globa siekiamo tikslo, tada vargšo teisė 
kelti reikalavimus visiškai praranda reikšmingumą. 
Ligšioliniais atvejais teisė ir pareiga iškildavo tiktai 
kaip du absoliučios santykio vienybės aspektai, o pasta- 
ruoju atveju atsiranda naujų posūkių, kai vietoj paramą 
gaunančiojo teisės išeities tašku tampa ją teikiančiojo 
pareiga. Kraštutiniu atveju vargšas kaip teisės subjek- 
tas ir tikslinis interesų taškas čia visiškai išnyksta, 
paramos motyvas apsiriboja tik jos reikšme ją teikian- 
čiajam. Kai Jėzus turtingam jaunuoliui sakė: atiduok sa- 
vo turtą vargšams, — tai jis kalbėjo visai ne apie varg- 
šus, o tiktai apie jaunuolio sielą, ir turto atsisakymas 
yra tik jos išgelbėjimo priemonė arba simbolis. Vėlesnis 
krikščioniškosios išmaldos davimas yra tokios pat pri- 
gimties: tai yra ne kas kita, kaip tam tikra askezės for- 

ma arba „geras darbas“, kuris pagerina anapusinį duo- 
dančiojo Likimą. Elgetavimo paplitimas viduramžiais, ab- 
surdiškas išmaldos panaudojimas, proletariato demora- 
lizavimas beprasmiais, bet kokiam kultūriniam darbui 
trukdančiais aukojimais yra tarsi išmaldos kerštas už 
grynai subjektyvistinį, tik į duodantįjį, bet ne į gaunan- 
tįjį orientuotą jos davimo motyvą. Tokio apsiribojimo tik 
duodančiuoju subjektu paramos motyvavimas atsisako 
(tačiau dėl to dar netampa orientuotas į gaunantįjį) tuo 
atveju, kai socialinės visumos gerovė reikalauja vargšų 
globos. Parama teikiama — savanoriškai ar įstatymų reg- 
lamentuotu būdu — tam, kad neleistų vargšui tapti akty- 
viu, kenkiančiu visuomenės priešu, kad sumenkusias jo 
jėgas vėl padarytų vaisingas visuomenei, kad apsaugotų 
jo palikuonis nuo išsigimimo. Vargšas kaip asmuo, jo 
jausminė savo padėties refleksija čia yra lygiai taip pat 
nesvarbu, kaip tai yra nesvarbu tam asmeniui, kuris iš- 
maldą duoda siekdamas išgelbėti savo sielą; nors sub- 
jektyvus pastarojo egoizmas čia jau yra įveiktas, tačiau 
Jis įveiktas ne dėl vargšo, o dėl visuomenės: tai, kad varg- 
šas gauna paramą, yra ne galutinis jos tikslas, o tik prie- 
monė, kaip ir pirmuoju atveju. Socialinio požiūrio į 1š- 
maldą dominavimui būdinga tai, kad šis požiūris gali jos 
1r atsisakyti — dažnai net ir tada, kai asmeninė užuojauta 
ar nemaloni situacija mus skatina išmaldos neatsakyti. 
Taigi vargšų globa kaip viešoji institucija yra labai 
savita sociologinė konsteliacija. Turinio atžvilgiu ji yra 
visiškai asmeninė, ji nedaro absoliučiai nieko, kas ne- 
būtų tik individualios sunkios būklės palengvinimas. Tuo 
ji išsiskiria iš visų kitų visuomenės gerovės 1r apsaugos 
priemonių. Juk pastarosios yra skirtos visų piliečių la- 
bui — tai kariuomenė ir policija, mokykla ir kelių tiesi- 
mas, teismas ir bažnyčia, tautos atstovavimas ir mokslo 
globa. Visos jos iš esmės orientuojasi ne į asmenis kaip 

skirtingus individus, 0 į jų visumą, šių institucijų objek- 
tas yra 1š daugelio arba visų individų susidedantis vienis. 
O vargšų globa konkrečiai realizuojama orientuojantis 
tik į atskirą individą ir jo padėtį. Ir nors kaip tik šis 
atskiras individas šiuolaikinei abstrakčiai vargšų globos 
formai tampa galutine instancija (Endstation), jis nėra 
jos galutinis tikslas (Endzweck), kurį veikiau sudaro tik 
visuminio darinio apsauga ir palaikymas. Tačiau vargšo 
negalima apibūdinti netgi kaip to tikslo priemones, - o 
tai jo padėtį tik pagerintų, — nes socialinė akcija nesie- 
kia pataisyti jo padėties, ji yra tik tam tikra materiali- 
nioir administracinio pobūdžio dalykinė priemonė, skirta 
pašalinti vargšo keliamiems pavojams ir trukdymams 
pasiekti galimą bendrą gerovę. Ši formali situacija bū- 
dinga, aišku, ne tik visuotinybei, bet ir siauresniems ra- 
tams: net ir šeimose visokiausia parama teikiama ne 
tik dėl to asmens, kuriam jos reikia, bet del to, kad jis 
nedarytų gėdos šeimai ir ši del paties vieno jos nario 
skurdo fakto nesusigadintų reputacijos. Anglijos profsą- 
Jungų garantuojama parama jų nariams nedarbo atveju 
turi ne tiek sušvelninti individualų skurdą, bet veikiau 
sukliudyti, kad bedarbis dėl savo skurdo nedirbtų labai 
pigiai ir taip nenumuštų visos įmonės darbo užmokesčio 
standarto. Iš šios vargšų globos prasmės aiškėja, kad nors 
J1 paima iš pasiturinčiųjų ir atiduoda vargšams, ji anaip- 
tol nesiekia sulyginti šių individualių padėčių, kad jos 
sąvokoje net ir kaip tendencija visai neslypi siekimas 
Įveikti visuomenės susiskirstymą į vargšus ir turtinguo- 
sius. Veikiau jos pagrindą sudaranti visuomenės struk- 
tūra, kokia ji kadaise susiformavo, griežčiausiai skiriasi 
nuo visų socialistinių ir komunistinių siekių, kurie no- 
rėtų įveikti kaip tik pačią šią struktūrą. Jos prasmė — 
tiek sušvelninti kraštutinius socialinės diferenciacijos 
reiškinius, kad ta struktūra galėtų toliau remtis šia di- 

ferenciacija. Jeigu ji remtųsi individualiais vargšų inte- 
resais, tai iš principo jau nebūtų jokios ribos, prie ku- 
rios turėtų sustoti gėrybių perskirstymas jų naudai sie- 
kiant sulyginimo; tačiau kadangi ji vietoj to vadovaujasi 
socialinės visumos — politinės, šeimyninės, kokio nors 
sociologiškai apibrėžto rato — interesais, tai ji neturi jo- 
kio pagrindo savo pobūdžiu ir mastu būti subjektui pa- 
lankesnė negu reikalauja esamos visumos status guo 
išlaikymas. 

Ten, kur atsiranda ši grynai socialinė, centralistinė 
teleologija, vargšų globa sukuria tolesnę sociologinę įtam- 
pą tarp šios veiklos tiesioginio 1r tarpinio tikslų. Subjek- 
tyvaus vargo sušvelninimas jausmui yra toks kategoriš- 
kas savitikslis, kad jo išstūmimas iš šios galutinės instan- 
cijos vietos ir pavertimas tik antsubjektyvių kokio nors 
socialinio vienio tikslų technika yra didžiausias šio vienio 
triumfas; taip tarp jo ir individo sukuriama distancija, kuri, 
kad ir kokia kukli išoriškai būtų, savo šaltumu ir abst- 
rakčiu pobūdžiu yra principingesnė ir radikalesnė negu 
individo pasiaukojimas visumai, kur priemonė ir tikslas 
paprastai yra susieti į vieną jausmų seką. 

Iš šio pagrindinio sociologinio santykio aiškėja savi- 
tos pareigų ir teisių komplikacijos, su kuriomis susidu- 
ria šiuolaikinė valstybinė parama vargšams. Daugeliu 
atvejų mes susiduriame su principu: valstybė turi parei- 
gą remti vargšą, tačiau jos neatitinka paties vargšo tei- 
sė būti remiamam. Jis neturi —- kas, pavyzdžiui, aiškiai 
pabrėžiama Anglijoje — teisės skųstis ir negali reikalau- 
ti atlyginti nuostolius neteisėtai nutrūkus paramai. Visas 
pareigų ir teisių santykis į paties vargšo požiūrį niekaip 
neatsižvelgia. Teisė, kuri atitinka tą valstybės pareigą, 
yra ne vargšo teisė, o kiekvieno atskiro valstybės piliečio 
teisė į tai, jog jam tenkantys vargšų rėmimo mokesčiai 
būtų tokio dydžio ir taip panaudojami, kad būtų pasiekti 

realūs vargšų globos tikslai. Taigi nesirūpinimo vargšų 
globa atveju teise skųstis priklauso ne pačiam vargšui, o 
dėl tokio nesirūpinimo netiesiogiai nukentėjusiems ele- 
mentams. Taigi jeigu, pavyzdžiui, būtų galima įrodyti, 
kad koks nors vagis būtų neįvykdęs apiplėšimo, jeigu jis 
būtų gavęs įstatymiškai jam prideramą paramą vargšui, 
į kurią jis pretenduoja, tai iš principo apiplėštasis galėtų 
kreiptis į vargšų rūpybos administraciją dėl žalos atlygi- 
nimo. Parama vargšui teisinėje teleologijoje užima to- 
kią pat vietą kaip ir gyvūnų apsauga. Niekas nėra bau- 
džiamas už tai, kad jis apskritai kankino gyvūną, o bau- 
džiamas tik tuo atveju, jeigu tai darė „viešai arba 
pasipiktinimą keliančiu būdu“. Taigi bausmės motyvas 
čia yra ne gyvūno kankinimas, o tik kankinimo poveikis 
liudytojams. Šitas vargšo nušalinimas, teleologinėje 
grandinėje nesuteikiantis jam galutinio tikslo pozicijos, 
netgi, kaip matėme, tokio tikslo priemonės pozicijos, iš- 
ryškina ir tai, kad šiuolaikinėje reliatyviai demokrati- 
nėje valstybėje, galima sakyti, tik čia tam tikra valdymo 
šaka esmingai suinteresuoti asmenys absoliučiai tame 
valdyme nedalyvauja. Kai vadovaujamasi samprata, kad 
vargšų globa yra viešųjų lėšų panaudojimas viešiems 
tikslams, kurios visa teleologija neapima paties vargšo, — 
o to negalima pasakyti apie suinteresuotuosius kitomis 
valdymo sritimis, — tai yra visiškai nuoseklu, kad kitur 
tam tikru mastu pripažįstamas savivaldos principas varg- 
šams ir vargšų globai netaikomas. Jeigu valstybė įstaty- 
mo yra įpareigota nutekinti laukų vandenį, kad taip bū- 
tų užtikrinta tam tikros srities irigacija, tai upokšnis 
yra maždaug tokioje pat padėtyje kaip ir valstybės re- 
miamas vargšas: nors jis yra pareigos objektas, bet nėra 
Ją atitinkančios teisės subjektas, kuris čia veikiau yra 
gyvenantieji prie upokšnio. + Pateiktas palyginimas su 
laukų upokšniu buvo netikslus tuo požiūriu, kad varg- 

šas yra ne tik vargšas, bet ir valstybės pilietis. Šiuo po- 
žiūriu ir jam, žinoma, priklauso teisė, kurią kaip valsty- 
bės pareigos remti vargšus koreliatą įstatymas suteikia 
piliečių visumai; jis, jeigu laikysimės to palyginimo, kartu 
yra upokšnis 1r šalia jo gyvenantysis — ta prasme, kokia 
toks yra ir turtingiausias pilietis. Tačiau, žinoma, vals- 
tybės funkcijos, formaliai išlaikydamos tą patį idealų at- 
stumą visų piliečių atžvilgiu, turinio požiūriu vis dėlto 
individualiai jų padėčiai įgyja labai skirtingą reikšmę. Ir 
Jeigu dėl to vargšas vargšų globoje dalyvauja ne kaip tiks- 
14 apibrėžiantis subjektas, o tik kaip virš jo iškylančios 
valstybės teleologinės organizacijos narys, tai jo vaid- 
muo šioje valstybės funkcijoje yra kitoks negu pasitu- 
rinčiojo. Štai kas svarbu sociologiniu požiūriu: visas ma- 
terialiai sąlygotas remiamo vargšo situacijos ypatingu- 
mas, kuris, viena vertus, jo individualią būklę padaro 
išoriniu pagalbos akcijos tikslu, o antra vertus, prieš- 
priešina jį bendriems valstybės sumanymams kaip be- 
teisį objektą ir formuojamąją medžiagą, nekliudo jam 
būti valstybės kaip vienio nariu. Nepaisant anų abiejų 
apibrėžčių, kuriomis parama vargšams tarsi iškelia varg- 
šą anapus valstybės vienio arba, teisingiau, organiškai 
įkomponuoja jį į visumos sąryšį, kaip vargšas jis priklau- 
so visuomenės, kuri gyvena jame ir virš jo, istorinei tik- 
rovei kaip lygiai toks pat formaliai sociologinis elemen- 
tas, koks yra tarnautojas ar mokesčių mokėtojas, mo- 
kytojas ar kokių nors ryšių tarpininkas. Jo padėtis yra 
maždaug tokia kaip grupės svetimojo, kuris taip pat ma- 
terialiai yra tarsi už tos grupės, kuriai jis priklauso, ri- 
bų; tačiau kaip tik dėl to atsiranda tam tikras bendras 
darinys, kartu apimantis abi - grupės 1r svetimojo — auto- 
chtonines dalis, kurių savita sąveika sukuria grupę 
platesniąja prasme, apibūdina realų istorinį esamą ra- 
tą. Taigi vargšas tam tikra prasme yra anapus grupės, 

tačiau tokia jo padėtis yra tiktai savitas sąveikos su ja 
būdas, kuris susieja jį į tam tikrą vienį su visuma šia 
platesniąja prasme. 

Šie vaizdiniai padeda išspręsti sociologinę vargšo an- 
tinomiją, kurioje atsispindi socialiniai bei etiniai vargšų 
globos sunkumai. Solipsistinė viduramžių išmaldos tipo 
tendencija, apie kurią aš kalbėjau, vidine prasme buvo 
tarsi šalia vargšo, nes veiksmas į jį buvo nukreiptas tik 
išoriškai, taigi buvo visiškai ignoruojamas principas, kad 
kito žmogaus niekuomet negalima traktuoti vien kaip 
priemonės, 0 visuomet būtina jį traktuoti kartu ir kaip 
tikslą. Iš principo gaunantysis kartu yra ir duodantysis, 
nuo jo veiksmo spindulys grįžta į dovanojantįjį, ir kaip 
tik tai dovaną paverčia sąveika, tam tikru sociologiniu 
įvykiu. Tačiau jeigu, kaip anuo atveju, gavėjas iš davėjo 
tikslingo proceso visiškai pašalinamas, jeigu jam tenka 
tik dėžes, į kurią įdedama gedulinių mišių auka, vaid- 
muo, tai sąveika išnyksta, dovanojimo veiksmas yra ne 
socialinis, o tik grynai individualus įvykis. Šiaip ar taip, 
atrodo, kad ir šiuolaikinė vargšų globos praktika paties 
vargšo nelaiko savitiksliu; tačiau ši praktika rodo, kad 
vargšas, nors teleologinė jo globos seka vyksta už jo, vis 
dėlto organiškai priklauso visumai ir yra tokiu jau susi- 
formavusiu pagrindu į šį tikslingą procesą įjungtas ele- 
mentas. Čia, žinoma, kaip ir anos viduramžių išmaldos 
formos atveju, irgi svarbus yra ne aukos daromas povei- 
kis kuriam nors atskiram individui; tačiau kadangi sie- 
kiama, kad būtų galima tolesnė ūkinė vargšo veikla, kad 
jo kūno Jėgos būtų apsaugotos nuo sunykimo, 0 jo pa- 
skatos būtų nukreiptos nuo prievartinio pasipelnymo, 
dėl to teikiama parama daro poveikį paramą teikiančiam 
socialiniam ratui kaip visybei. Grynai individualus san- 
tykis gali būti etiškai pakankamas ir sociologiškai galio- 
jantis tik tada, kai tikrai kiekvienas kiekvienam savi- 

tarpiškai yra tikslas, nors, žinoma, ne tik tikslas; tačiau 
tai negalioja virš asmenų iškylančių kolektyvinių vie- 
nių veiksmų atžvilgiu. Toks veiksmas su savo teleologi- 
ja gali ramiai sau vykti šalia atskiro žmogaus nesusto- 
damas prie jo, o sugrįždamas pats prie savęs: kadangi 
kiekvienas atskiras asmuo priklauso šiai visumai, jis kaip 
tik dėl to ir jau iš anksto yra veiksmo tikslo dalis; jis čia 
nera, kaip anuo atveju, paliktas anapus, ir nors jis nėra 
tiesioginis veiksmo savaiminis tikslas, kaip visumos na- 
rys Jis yra jo savitiksliškumo dalis. 

+ 

Greta abiejų teisės ir pareigos santykio formų - varg- 
šas turi teisę į paramą Ir yra pareiga remti, kuri orien- 
tuota ne į vargšą kaip turintį tokią teisę, 0] visuomenę, 
kurios savisauga reikalauja remti savo organus ir tam 
tikrus ratus — yra dar trečioji forma, kuri daugmaž vidu- 
tiniškai valdo dorovinę sąmonę: tai yra pareiga remti 
vargšą. priskiriama visuomenei ir pasiturintiesiems, ku- 
rie pakankamu jos tikslu laiko paties vargšo situacijos 
gerinimą; šį tikslą atitinka vargšo reikalavimas kaip ki- 
tas grynai moralinio santykio tarp neturtingųjų ir tur- 
tingųjų aspektas. Jeigu aš neklystu, tai jau nuo XVIII a. 
šio santykio akcentas yra pasikeitęs. Humanizmo ir žmo- 
gaus teisių idealas išstūmė, ryškiausiai Anglijoje, cen- 
tralistinį Elžbietos įstatymo dėl vargšų požiūrį, kad vi- 
suomenės interesai reikalauja vargšą aprūpinti darbu. 
Dabar tariama, kad kiekvienam vargšui, nesvarbu, ar 
jis galėtų ir norėtų dirbti, priklauso pragyvenimo mini- 
mumas; tačiau moderniąją labdarą dorovinės pareigos 
(duodančiojo) ir dorovinės teisės (gaunančiojo) korelia- 
cijos požiūriu galima realizuoti remiantis daugiausia 
pirmąja. Aišku, kad šią formą iš esmės įgyvendina ne 
valstybinė, o privati labdara, ir sociologinė jos reikšmė 
dabar iškyla šiuo aspektu. 

Pirmiausia čia reikia pabrėžti jau minėtą tendenciją 
vargšų globą vis labiau traktuoti kaip platesnio valstybi- 
nio rato reikalą, o iš pradžių ji visur būdavo priskiriama 
vietinei bendruomenei. Pastaroji iš esmės buvo bendruo- 
menę siejusio kolektyvinio ryšio padarinys; iki to meto, 
kai antindividualus darinys, kurį atskiras žmogus matė 
aplink save ir virš savęs, iš bendruomenės transforma- 
vosi į valstybę ir laisvas kilnojimasis dalykiškai ir psi- 
chologiškai užbaigė šį procesą, buvo visai natūralu, kad 
neturtingąjį rėmė vietinė bendruomenė. Su tuo susijęs 
tas visai vargšo sociologijai nepaprastai svarbus dalykas, 
kad iš visų ne individualistinių, o grynai bendra kokybe 
pagrįstų socialinių reikmių vargšo reikmės yra jusliškai 
įsakmiausios; jeigu nekalbėsime apie tokius ūmius jau- 
dulius, kuriuos sukelia nelaimingi atsitikimai ar seksu- 
alinės provokacijos, tai nera kokių nors kitų jaudulių, 
kurie būtų tokie visiškai neasmeniški, tokie nepriklau- 
somi nuo kitų jų objekto savybių ir kartu tokie veiks- 
mingi bei tiesiogiai įsakmūs kaip tie, kuriuos sukelia 
vargas ir skurdas. Tai vargšų globai nuo seno ir suteikė 
specifinį lokalinį pobūdį; kad ji, užuot buvusi tokio pobū- 
džio, galėtų būti centralizuota tokiame dideliame rate, 
kad ji, užuot tiesiogiai stebėjusi skurdą, galėtų pradėti 
funkcionuoti skatinama visiškai bendros skurdo sąvo- 
kos — tam buvo reikalingas ilgiausias kelias, kurį tarp 
juslumo ir abstrakcijos nuėjo sociologinės formos. Kai 
įvyko šis vargšų socialinės rūpybos posūkis abstrak- 
taus valstybinio įsipareigojimo linkme, - Anglijoje nuo 
1834 m., Vokietijoje maždaug nuo šimtmečio vidurio, — 
Jos esmė pasikeitė ir įgijo šią centralizuotą formą. Čia 
valstybė esminius rūpybos reikalus ir toliau palieka ben- 
druomenei kaip tokį darbą atlikti įpareigotam subjek- 
tui, tačiau dabar pastaroji yra tik įgaliotinis; lokalinis 
organizavimas virsta gryna technika, kuri leidžia pasiekti 

didžiausią objektyvų veiklos produktyvumą; bendruome- 
ne jau yra ne rūpybos išeities taškas, o tik jos tarpinis 
taškas; todėl visur junginiai, atsakingi už rūpinimąsi 
vargšais, steigiami orientuojantis į jų tikslingumą. Pa- 
vyzdžiui, Anglijoje jie yra tokie, kad būtų pajėgūs išlai- 
kyti vargšų prieglaudas 1r kad — tai yra sąmoninga ten- 
dencija - išliktų laisvi nuo vienašališkų lokalinių įtakų. 
Ta pačia kryptimi veikia ir tai, kad pasitelkiama vis dau- 
giau apmokamų šios srities tarnautojų. Toks tarnauto- 
jas vargšui daug labiau yra visuomenės, nuo kurios jis 
priklauso dėl gaunamo atlyginimo, atstovas negu neap- 
mokamas tarnautojas; pastarasis, taip sakant, funkcio- 
nuoja daugiau kaip žmogus, kuris vietoj grynai objekty- 
vaus požiūrio vadovaujasi veikiau humanišku požiūriu 
„Žmogus žmogui“. Galiausiai atsiranda sociologiškai la- 
bai reikšmingas uždavinių pasidalijimas. Tai, kad esmi- 
niai vargšų globos dalykai ir toliau deleguojami bendruo- 
menei, yra labai tikslinga todėl, kad kiekvienas atvejis 
turi būti traktuojamas individualiai, o tai įmanoma tik 
artimam žvilgsniui, kuris vadovaujasi tiksliu aplinkos 
pažinimu; tačiau jeigu bendruomenei suteikiama para- 
mos teisė, tai ji tam reikalui turi surasti ir lėšų, nes 
kitaip su valstybės pinigais ji lengvai galėtų elgtis per- 
nelyg dosniai. Antra vertus, esama vargingumo atvejų, 
kai toks vengtinas schematizavimo pavojus iš pat pra- 
džių neegzistuoja, nes jie ir jų reikalaujami globos aktai 
gali būti nustatomi pagal visai objektyvius kriterijus: li- 
ga, neregystė, kurčnebylystė, beprotybė, neįgalumas. To- 
kiais atvejais rūpyba yra daugiau techninė problema, ir 
todėl valstybei šie atvejai yra parankesni; čia, kur per- 
sonalijos ir lokaliniai santykiai yra mažiau svarbūs, vals- 
tybės didesnės lėšos ir centralizuotas administravimas 
atskleidžia savo dominuojantį pranašumą. O šalia vals- 
tybės tiesioginės paramos šios kokybinės apibrėžties 


167 


FORMALIOJI SOCIOLOGIJA 


esama dar ir kiekybinės, kuri ją ypač aiškiai atskiria 
nuo privačios labdaros: valstybė arba visuomenė apskri- 
tai rūpinasi tik pačiais primygtiniausiais ir tiesioginiais 
poreikiais. Visur, o ypač Anglijoje, vargšų globa laikosi 
visiškai tvirto principo, kad vargšui iš mokesčių mokė- 
tojų kišenės turi būti garantuotas tik absoliučiai būti- 
nas pragyvenimo sąlygų minimumas. 

< 

Tai, kas anksčiau buvo pabrėžta, - kad visumos san- 
tykis su savo vargšais yra tokia pat formali socializuoja- 
moji funkcija kaip ir jos santykis su tarnautojais arba 
mokesčių mokėtojais, — aš noriu dar kartą išdėstyti va- 
dovaudamasis dabartiniu požiūriu. Ten aš vargšą paly- 
ginau su svetimuoju, kuris kartu yra grupės priešprieša, 
tačiau ši priešprieša reiškia tam tikrą visiškai apibrėžtą 
santykį, kuris svetimąjį kaip elementą įtraukia į grupės 
gyvenimą. Taigi vargšas yra šalia grupės, kai jis visu- 
mai yra vien objektas, kuriuo ji turi rūpintis, tačiau šis 
išoriškumas, trumpai tariant, yra tik specifinė vidujiš- 
kumo forma. Šių dalykų santykis visuomenėje yra toks. 
koks, pasak Kanto, sąmonėje yra erdvinis išoriškumas: 
nors erdvėje viskas, taip pat ir subjektas kaip stebinty- 
s1s, yra kitų daiktų išorėje, tačiau pati erdvė yra „many- 
je“, subjekte platesne prasme. Tačiau, geriau įsigilinus. 
taip apibūdintą dvilypę vargšo — kaip svetimojo — padėtį 
apskritai galima aptikti visuose grupės elementuose, tik 
Ji yra išreikšta nevienodu mastu. Individas gali savo po- 
zityviu indėliu labai stipriai priklausyti grupės gyveni- 
mui, jo asmeninis gyvenimo turinys gali būti labai stip- 
riai Įsipynęs į šį ratą ir jame atsiverti, tačiau kartu jis 
Jau yra šios visumos priešprieša, duodantysis ir gaunan- 
tysis, gerai arba blogai jos traktuojamas, vidujai arba 
tik išoriškai Jos įpareigotas, taigi kaip šalis arba kaip 
objektas jis priešpriešinamas socialiniam ratui kaip sub- 

jektui, tačiau dėl tų pačių, aną santykį pagrindžiančių 
veiksmų ir būsenų priklauso jam kaip narys, kaip sub- 
jektas-dalis. Šis, atrodytų, logiškai nesuderinamas pozi- 
cijos dvilypumas yra visiškai elementarus sociologinis 
faktas. Jį galime atskleisti stebėdami jau tokį paprastą 
darinį kaip santuoka. Kiekvienas iš sutuoktinių susiklos- 
čius tam tikroms aplinkybėms suvokia santuoką kaip 
tarsi savarankišką darinį, kuris lemia pareigas, repre- 
zentacijas, gerus ir blogus reiškinius, ir taria, kad tai 
išplaukia ne iš kito santuokos dalyvio kaip asmens, o 1š 
visumos, kuri kiekvieną savo dalį paverčia savo objek- 
tu, nors tiesiogiai ji pati susideda tik 1š šių dalių. Šitas 
vienalaikio buvimo viduje ir išorėje santykis kartu tam- 
pa komplikuotesnis ir vaizdesnis tokiu mastu, kokiu di- 
dėja grupės narių skaičius. Taip atsitinka ne tik todėl, 
kad kaip tik tokiu mastu visuma įgyja atskirus asmenis 
nustelbiantį savarankiškumą, bet pirmiausia todėl, kad 
didesniems individų skirtumams būdinga ištisa ano dvi- 
lypio santykio niuansų skalė. Grupė kaip kunigaikščio 
ir bankininko, aukštuomenės damos ir kunigo, meni- 
ninko ir valdininko priešprieša išsiskiria tuo konkrečiu 
mastu, kuriuo ji, viena vertus, gali padaryti asmenį 0b- 
jektu, su juo „elgtis“, juo disponuoti arba pripažinti jį 
kaip galią kitos galios atžvilgiu, o antra vertus, įtraukti 
Jį į save kaip tiesioginį savo gyvenimo elementą, kaip 
dalį visumos, kuri savo ruožtu yra kitų elementų prieš- 
prieša. Tai, matyt, yra visiškai vieninga socialinės būty- 
bės kaip tokios laikysena, ji išsiskleidžia abiem šiais aspek- 
tais arba dviem skirtingais požiūriais atrodo skirtingai — 
panašiai kaip atskiras sielos vaizdinys, kuris yra gerokai 
atitrūkęs nuo jos kaip visumos, gali būti veikiamas jos 
bendros nuotaikos, gali būti jos nuspalvintas, pakylėtas 
arba prislėgtas, suformuotas arba padrikas, tačiau kartu 
jis yra integruota šios visumos dalis, elementas sielos, 

kuri susideda tik iš tokių greta vienas kito esančių ir vie- 
nas į kitą įeinančių elementų. Tokioje skalėje vargšas už- 
ima tam tikrą vienareikšmiškai apibrėžtą vietą. Parama, 
kurią teikti visumą įpareigoja jos pačios interesas ir ku- 
rios vargšas vis dėlto kur kas dažnesniais atvejais negali 
reikalauti, padaro jį grupės veiksmų objektu, tam tikru 
mastu atskiria jį nuo visumos, kuri dažnai jam kaip cor- 
pus vile* leidžia gyventi iš šios visumos malonės ir kaip 
tik dėl to dažnai leidžia tapti aršiu jos priešu. Valstybė tai 
išreiškia tuo, kad ji iš visuomeninės išmaldos gavėjo at- 
ima kai kurias piliečio teises. Tačiau šis buvimas šalia 
visumos anaiptol nereiškia absoliutaus atskyrimo, bet yra 
būtent visiškai apibrėžtas santykis su visuma, kuri be šio 
elemento būtų visai kitokia negu yra, o turėdama taip 
įgyjamą, vargšą į jos visybę įjungiančią kokybę suponuo- 
ja aną priešpriešą, aną jo kaip objekto traktavimą. 

Šios apibrėžtys, atrodo, galioja ne vargšams apskritai, 
o tik tam tikrai jų daliai, tiems, kurie gauna paramą, ta- 
čiau juk yra gana daug vargšų, kurių niekas neremia. 
Pastaroji aplinkybė atkreipia dėmesį į reliatyvistinį skur- 
do sąvokos pobūdį. Vargšas yra tas, kurio lėšos nėra pa- 
kankamos jo tikslams. Ši grynai individualistinė vargšo 
sąvoka praktiškai ją taikant yra susiaurinama, tam tikri 
tikslai laikomi tokiais, kurių negalima savavališkai nu- 
statyti vien savo asmenine nuožiūra. Pirmiausia tai yra 
tie tikslai, kurie žmogui yra fiziškai primesti: maistas, 
drabužiai, pastogė. Tačiau neįmanoma patikimai nusta- 
tyti tokio šių poreikių masto, kuris tiktų bet kuriomis 
sąlygomis ir visuomet, taigi kuriuo remiantis būtų gali- 
ma apibrėžti absoliučią skurdo reikšmę. Veikiau kiekvie- 
nai bendrai socialinei aplinkai ir kiekvienam atskiram 

socialiniam sluoksniui yra būdingi tipiški poreikiai, ku- 
rių negalėjimas patenkinti yra skurdas. Todėl visos la- 
biau išsivysčiusios kultūros laiko banaliu faktu tai, kad 
asmenys, kurie savo klasėje yra vargšai, anaiptol tokie 
nebūtų kurioje nors žemesnėje klasėje, nes pastarųjų ti- 
piškiems tikslams tų asmenų turimos lėšos būtų pakan- 
kamos. Be to, absoliučiu požiūriu, net ir skurdžiausias 
žmogus gali nesikankinti dėl to, kad jo turimos lėšos ne- 
atitinka jo klasės poreikių, taigi psichologine prasme nė- 
ra Jokio skurdo; arba net ir turtingiausias žmogus gali 
užsibrežti sau tokius tikslus, kurie prašoka klasės supo- 
nuotus norus ir yra didesni už jo turimas lėšas, todėl jis 
psichologiškai turi jaustis vargšas. Taigi individualaus 
skurdo —- lėšų nepakankamumo asmens tikslams - gali ir 
nebūti ten, kur jau esama jo socialinės sąvokos, ir jis gali 
būti ten, kur pastarąja prasme apie jį nėra jokios kalbos. 
Skurdo reliatyvizmas reiškia ne individualių lėšų santykį 
su faktiniais individualiais tikslais, — tai yra tam tikras 
absoliutus dalykas, kuris vidine prasme nepriklauso nuo 
nieko, kas yra anapus individo, — o tų lėšų santykį su 
individo socialinės padėties (standesmūfig) fiksuotais tiks- 
lais, su jo socialiniu a priori, kuris įvairiose socialinėse 
padetyse yra nevienodas. Beje, labai svarbų socialinį isto- 
rinį skirtumą lemia tai, kokį poreikių mastą kiekviena 
grupė fiksuoja tarsi kaip nulinį tašką, žemiau ir aukščiau 
kurio prasideda skurdas ir turtingumas. Bent kiek toliau 
pažengusi grupė tam fiksavimui visada turi laisvos nuo- 
žiūros erdvę, kuri kartais būna gana plati. Koks yra šio 
taško padėties santykis su tikruoju poreikių vidurkiu; ar 
reikia priklausyti privilegijuotai mažumai, kad jau nebū- 
tum laikomas vargšu, ar, priešingai, kuri nors klasė, ins- 
tinktyvaus tikslingumo skatinama vengti sustiprinti skur- 
do jausmą, labai žemai nubrėžia skimnamąją liniją, už ku- 
rios prasideda skurdas; ar vienas atskiras reiškinys pajėgia 

perstumti šią skiriamąją liniją (kaip, pavyzdžiui, lengvai 
atsitinka pasiturinčiam asmeniui apsigyvenus mažame 
mieste ar įsiterpus į kokį nors kitokį siaurą ratą) arba ar 
grupė nuosekliai laikosi jau kartą jos užfiksuotos skurdo 
ir turto linijos — visa tai akivaizdžiai yra gilūs sociologi- 
niai skirtumai. 

+ Aukštesniuose socialiniuose sluoksniuose dažnai 
prieinama prie tokios tragiškos situacijos, kad vargstan- 
tieji mielai priimtų paramą, o pasiturintieji ją mielai teik- 
tų, tačiau nei pirmieji gali jos prašyti, nei pastarieji gali 
ją siūlyti. Kuo aukštesnė yra klasės padėtis, tuo labiau 
tas jos ekonominis a priori, už kurio joje prasideda skur- 
das, yra taip nustatytas, kad skurdas atsiranda labai re- 
tai arba net iš principo yra neįmanomas. Taigi kokios 
socialinės padėties, ji yra akivaizdus įrodymas, kad jis 
formaliai yra deklasuotas. Kol paramos nėra, tol klasi- 
nis prietaras yra pakankamai stiprus, kad skurdas būtų 
padarytas tarsi nematomas, tol jis tėra individualus ken- 
tėjimas ir neturi socialinio poveikio. Visos aukštesniųjų 
klasių gyvenimo sąlygos suponuoja tai, kad kas nors in- 
dividualia prasme gali būti vargšas, t. y. pagal turimas 
lėšas gali būti žemiau tos klasės poreikių, tačiau dėl to 
jis neturi siekti paramos. Užtat socialine prasme žmo- 
gus yra vargšas tada, kai yra remiamas. Ir šitai galioja 
gana visuotinai: sociologiniu požiūriu, nėra taip, kad iš 
pradžių yra skurdas, o po to prasideda rėmimas (tai yra 
veikiau tik asmeninė likimo forma), bet yra taip, kad 
tas, kuris pasinaudoja parama arba turi ja naudotis dėl 
savo sociologinės konsteliacijos, net jeigu jis tos para- 
mos atsitiktinai ir negauna, vadinamas vargšu. 

+ Ta nario funkcija, kurią vargšas atlieka esamoje 
visuomenėje, dar nėra apibrėžta to fakto, kad jis yra varg- 
šas; tiktai tada, kai visuomenė - kaip visuma arba atski- 

ri individai — į vargšo padėtį reaguoja savo parama, varg- 
šas Jau vaidina savo specifinį socialinį vaidmenį. 

Tiktai ši socialinė, o ne individuali „vargšo“ reikšmė 
leidžia vargšus sujungti visuomenėje į savotišką luomą ar- 
ba vieningą sluoksnį. Vien ta aplinkybė, kad kas nors yra 
vargšas, jo dar nepriskiria socialiai apibrėžtai kategorijai. 
Jis tada yra būtent vargšas prekiautojas, menininkas, tar- 
nautojas ir t. t. ir lieka šioje jo veiklos arba padėties ypatu- 
mų apibrėžtoje grupėje. Pastarojoje jis dėl savo skurdo 
gali užimti kokią nors laipsniškai kintamą vietą, tačiau 
individai, kurie skirtinguose socialiniuose sluoksniuose ir 
profesijose priklauso šiai pakopai, dar anaiptol nėra atri- 
boti nuo savojo sluoksnio 17 nesudaro kokio nors specifinio 
sociologinio vienio. Ir tiktai tą akimirką, kai jie tampa re- 
miami, - dažnai net tada, kai to normaliai reikalauja susi- 
dariusios aplinkybės, o paties rėmimo ir nėra, — jie įžengia 
į skurdo apibūdinamą ratą. Pastarąjį, žinoma, išlaiko ne 
kokia nors jo narių sąveika, o ta kolektyvinė nuostata, 
kurios visuomenė kaip visuma laikosi jo atžvilgiu. + 

+ Jeigu iš gaunančiojo išmaldą yra atimtos politinės 
teisės, ta1 šitai adekvačiai išreiškia tą faktą, kad sociali- 
ne prasme jis yra tik vargšas. Šis pozityvios savitos ko- 
kybės nebuvimas lemia, kad vargšų sluoksnis, nepaisant 
padėties vienodumo, savaime ir savyje neišplėtoja jokių 
sociologiškai vienijančių jėgų. Taigi skurdas sukelia vieną 
vienintelę sociologinę konsteliaciją: tam tikras skaičius 
individų dėl grynai individualaus Likimo visuminiame da- 
rinyje kaip jo nariai užima visiškai savitą organišką vie- 
tą, tačiau šią vietą apibrėžia ne tas savas likimas ir būk- 
lė, o tai, kad kitas subjektas — individai, susivienijimai, 
tam tikros visumos — kaip tik šią būklę mėgina kore- 
guoti, todėl vargšą sukuria ne asmeniškai patiriamas 
nepriteklius, bet vargšas sociologine prasme yra dėl ne- 
pritekliaus remiamas žmogus. 

Aštuntas skyrius 
Socialinės grupes išsilaikymas 


Kova, kurią individo gyvenime įgalina suvokti tiesio- 
ginis patyrimas, — kiekvieną akimirką kylantis būtinu- 
mas užkariauti, gintis nuo užpuolimų, atsispirti pagun- 
doms, atgauti nuolat prarandamą pusiausvyrą, - vyksta 
tarsi žemiau ir aukščiau atskiros psichinės egzistenci- 
jos. + Tai, kad valstybės ar cecho, bažnyčios ar tikslinės 
sąjungos, šeimos ar mokyklos išsilaikymą mes suvokia- 
me ne tiek kaip procesą, šen ir ten krypstantį balansavi- 
mą, vis naujų priemonių kūrimą susiduriant su vis nau- 
Jais pavojais, o veikiau kaip paprastą pastovumą, netrik- 
domos rimties tolydumą, yra savaime suprantama dėl 
daugelio priežasčių. Taip yra pirmiausia dėl to, kad indi- 
vidas visą gyvenimo labilumą, nuolatinius perėjimus nuo 
puolimo prie gynybos išgyvena tik pats savyje, o atitin- 
kami kolektyvinių darinių procesai pasiskirsto tarp dau- 
gelio individų, tarp daugelio erdvės, turinio ir interesų 
atžvilgiu visai atskirų taškų, todėl atskiro žmogaus są- 
monei nėra lengva suvokti jų visumą ir jie atrodo jai 
veikiau kaip pastovi visuma. Be to, šie procesai papras- 
tai vyksta didelių dimensijų substratuose, todėl lėčiau, 
nerangiau, ilgesnį laiką, taigi jų atskirų stadijų perėji- 
mai sunkiai pastebimi. Galiausiai dar paminėtinas keb- 
liausias, bet galbūt veiksmingiausias momentas: visi anie 
kolektyviniai dariniai veikia mus ne tik kaip pavienės 
istorinės realybės, kurių visą reikšmę atskleidžia laike 
vykstantis gyvenimo procesas, - juose taip pat glūdi tam 
tikras visuotinės sąvokos, visuotinio dėsnio, visuotinės 
formos amžinumas, kurio prasmė ir galiojimas nesutam- 
pa su atskiru, atsirandančiu ir išnykstančiu pavyzdžiu 
ar įvykiu. Žinoma, ir individo sąvoka nepriklauso nuo 
to, kad realybės jėgos pagimdo arba sunaikina čia vieną, 

čia kitą individą; 1r vis dėlto mes jaučiame, kad ir atski- 
ra valstybė arba atskira bažnyčia iš valstybės ar bažny- 
čios visuotinės sąvokos paima tarsi daugiau, kad istori- 
nis darinys čia kažkaip yra iškilęs virš pavienių dalykų, 
kad jis dalyvauja visus gyvenimo svyravimus šalinan- 
čiame visuotinybės arba formos amžinume. Šio jausmo 
priežastis gali būti tai, kad tokiems kolektyviniams da- 
riniams jų atskiro dalyvio atžvilgiu, žinoma, yra būdin- 
gas reliatyvus amžinumas, kad jie abejingi jo ypatingu- 
mui ir pergyvena jo atėjimą ir išėjimą (apie tai paskui 
bus kalbama). Taip jie įeina į dėsnio, kuris galioja nepri- 
klausomai nuo atskirų jo realizavimų, kategoriją, į for- 
mos, kurios ideali reikšmė lieka nepaveikta jos mate- 
rialaus turinio įvairovės, kategoriją. Tačiau šią giminystę 
su apskritai amžinais dalykais šie dariniai įgyja tik indi- 
vido požiūriu, nes permaininga ir laikina individo esatis 
yra anų darinių pastovumo ir visuomet jį pergyvenan- 
čios trukmės priešprieša. Tačiau, jeigu atsisakysime šio 
lyginimo, patys šie dariniai yra atsirandantys ir kintan- 
tys; Juose irgi, nors kitu tempu ir ritmu negu jų elemen- 
tuose, vyksta tai, ką reikėtų pavadinti gyvenimo proce- 
su: išsilaikymas ilgesnį ar trumpesnį laiką, kuris nėra 
nei griežtas aiškumas, nei vidinis sąstingis, bet yra i1ma- 
nentinių procesų suma, gynimasis nuo nuolatos gresian- 
čių pavojų 1r dažnai prarandamos pusiausvyros atgavi- 
mas, sąmoningas ir nesąmoningas priemonių pasiekti 
tikslui, kuris niekuomet nerealizuojamas savaime, - tiks- 
lui išgyventi artimiausią akimirką, - rengimas. 

" 

Bendriausias atvejis, kai grupės išsilaikymas tampa 
problema, yra tas faktas, kad ji pasitraukiant ir keičian- 
tis grupės nariams išlieka ta pati. Mes sakome, kad da- 
bar egzistuoja ta pati valstybė, ta pati sąjunga, ta pati 
armija, kokios jos egzistavo ir prieš daugelį dešimtmečių 

ar šimtmečių, nors tarp tokių susivienijimų narių jau 
nebėra nė vieno „to paties“, buvusio anais ankstesniais 
laikais. Tai yra vienas iš tų atvejų, kai laikinė reiškinių 
tvarka atskleidžia savo griežtą analogiją jų erdvinei tvar- 
kai. Kaip 1š vienas greta kito — t. y. vis dėlto vienas šalia 
kito — egzistuojančių individų vis dėlto susiklosto soc1a- 
linis vienis, kaip neįveikiamą atskirtumą, kurį tarp žmo- 
nių sukuria erdvė, vis delto nugali dvasinis jų ryšys 1r 
susidaro vieno su kitu susijungusių elementų vaizdas, 
taip laikinis individų ir kartų atskirtumas nekliudo tam, 
kad jie mūsų vaizdinyje sudarytų tarpusavyje susijusią 
neperskiriamą visumą. + 

Pirmasis ir svarbiausias momentas, garantuojantis 
šį grupės vienybės tolydumą, yra vietos, žemės, kurioje 
jl gyvena, pastovumas. + 

Tačiau vien vietos patvarumas pats savaime dar ne- 
reiškia socialinio vienio patvarumo, nes jeigu visus vals- 
tybės gyventojus išveja ar pavergia kokia nors ją užka- 
riavusi grupė, tai nors teritorija išlieka pastovi, mes vis 
dėlto kalbame apie pasikeitusias valstybes. Be to, jeigu 
vienis, apie kurio pastovumą kalbama, yra psichinis, ku- 
ris teritoriją po to padaro vieningu pamatu, tai ši vidinė 
vietos reikšmė iš sąmonės gali visiškai išstumti išorinę 
jos reikšmę. + 

Palyginti su šia daugiau formalia grupės išsilaikymo 
sąlyga, daug didesnę reikšmę turi fiziologinis kartų są- 
ryšis, apskritai visa giminystės santykių grandinė. Ta- 
čiau vien kilmės giminiškumo ne visuomet pakanka tam, 
kad ilgą laiką būtų visiškai garantuota sąryšio vienybė, 
veikiau daugeliu atvejų čia dar turi prisidėti anas vietos 
vienumas. Socialinę žydų vienybę, nepaisant jų antro- 
pologinės ir konfesinės vienybės, diasporos išsiplėtimas 
problemiškai susilpnino; vienybė vėl sustiprėjo ten, kur 
jų grupė ilgesnį laiką gyveno toje pačioje teritorijoje, ir 

šiuolaikinio sionizmo pastangos vėl plačiai atkurti žydų 
vienybę susijusios su siekimu juos vėl lokaliai kartu ap- 
gyvendinti. Tačiau, antra vertus, ten, kur kiti ryšiai nu- 
stoja galioti, fiziologinis ryšys yra ultimum refugium*, 
prie kurio sugrįžta grupė, kad išsilaikytų. + 

Giminę pratęsiantis viena po kitos einančių kartų ry- 
šys didesnių grupių vieningos savasties išlaikymui turi 
neprilygstamą reikšmę ir todėl, kad vienos kartos pasi- 
keitimas kita, kai ta kita užima ankstesnės vietą, įvyks- 
ta ne vienu kartu. Taip sukuriamas tolydumas, kuris di- 
džiulę daugybę vienu momentu gyvenančių individų per- 
kelia į kitą momentą; kaita, vienų asmenų išėjimas ir 
naujų atėjimas paveikia dviem gretimais momentais vi- 
suomet tik labai mažą jų skaičių, palyginti su nepasikei- 
tusiais asmenimis. Esminę įtaką čia daro ta aplinkybė, 
kad žmogui, kitaip nei gyvūnams, kurių poravimasis su- 
sijęs su apibrėžtu metų laiku, vaikas gali gimti bet ku- 
riuo laiku. Taigi kokioje nors grupėje niekad negalima 
tikrai pasakyti, kad nuo tam tikro momento joje prasi- 
deda nauja karta. Senų elementų išėjimas ir naujų at- 
ėjimas joje vyksta nuolatos ir tolygiai, todėl grupė atro- 
do kaip vieninga savastis, kaip organiškas kūnas, kurio 
atomai kinta. Jeigu elementų pasikeitimas įvyktų vienu 
kartu, staigiu ir visą grupę apimančiu pasitraukimu, tai 
vargu ar būtų galima sakyti, kad, nepaisant grupės na- 
rių atkritimo, vieninga jos savastis išlieka. Ta aplinky- 
be, kad kiekvienu momentu tie, kurie jau ir ankstesniu 
momentu priklausė grupei, palyginti su išėjusiaisiais, su- 
daro didžiulę daugumą, išgelbsti grupės identitetą, ir to- 
dėl jau nesvarbus tas faktas, kad labiau vienas nuo kito 
nutolę laiko momentai gali nebeturėti nė vieno jiems 


*Paskutinis prieglobstis (/ot.). 

bendro elemento. Kitimo laipsniškumo reikšmė, aišku, 
atsiskleidžia ne tik grupės vienybės išgelbėjimu ištisai 
keičiantis individualiems jos atstovams, bet iškyla 1r ten, 
kur pokyčiai apima ir kitas jos sąlygas. Net ir tada, kai 
kokios nors grupės politinės formos, teisė, papročiai, ben- 
droji kultūra pasikeičia taip, jog ji po tam tikro laiko 
faktiškai atrodo kaip visiškai skirtingas darinys, teisė 
apibūdinti ją kaip vis delto identišką pagrįsta tuo, kad 
tas kitimas ne iškart apima grupės gyvenimo formų vi- 
sumą. Jeigu jis vyktų taip, tai labai abejotina, ar būtų 
galima grupę apibūdinti kaip „tą pačią“, kuri buvo ir prieš 
šį kritinį momentą; tiktai ta aplinkybė, kad kitimas kiek- 
vienu momentu apima tik grupės bendro gyvenimo ma- 
žumą, sudaro galimybę jai nuolatos keičiantis išsaugoti 
jos savastį. Tai schemiškai galima išreikšti taip: jeigu 
mes individų arba kitokių grupės gyvenimo sąlygų visu- 
mą tam tikru laiko momentu pažymėsime abcde,o 
kokiu nors vėlesniu momentu — mnop 4, tai apie jos 
vieningos savasties išlaikymą galėsime kalbėti tuo atve- 
ju, jeigu vystymosi seka bus tokia: abcde-mbcde- 
mncde-mnode-mnope-mnopą; taigi 
kiekviena pakopa nuo gretimų skiriasi tik vienu nariu 
ir kiekvieną laiko momentą su gretimais momentais sie- 
ja dauguma tų pačių narių. 

Šitas individų kaitos tolydumas, kuris išlaiko grupių 
vienybę, žinoma, tiesiogiai ir aiškiausiai pastebimas ten, 
kur jis pagrįstas dauginimusi. Tačiau jis reiškiasi ir tais 
atvejais, kai toks fizinis ryšys tiesiogiai nėra galimas, 
kaip, pavyzdžiui, tarp katalikiškojo klero. Čia tolydumą 
sukuria tai, jog visuomet tarnauja pakankamai žmonių, 
kad apmokytų naujus ateinančiuosius. Palyginti su fi- 
ziologiniu ryšiu, celibatas yra net pranašesnis siekiant 
išsaugoti griežtai vieningą grupės tolydumą. Teisingai 
buvo pažymėta, kad viduramžiais. vyraujant dideliam po- 

linkiui paveldėti profesiją, be celibato kleras būtų tapęs 
uždara kasta. Kaip tik toks paveldimumas pasaulietiniam 
rusų klerui, kuris yra įpareigotas gyventi santuokoje, 
dėl šios sąlygos tapo priemone pasiekti didžiausią įma- 
nomą grupės tolydumą. Kadangi baudžiauninkai šventi- 
kais tapti negalėjo, aukštuomenė jais būti nenorėjo, o 
tikro vidurinio sluoksnio nebuvo, tai popų luomas turė- 
jo būti papildomas pats 1š savęs: popų sūnūs vėl tapdavo 
šventikais ir vesdavo popų dukras; pasitaikydavusioms 
išimtims buvo reikalingas specialus leidimas. Taip rusų 
šventikai tapo endogamine uždara kasta, kurios ryšių 
su neklerikalinėmis šeimomis nutrūkimas suteikia jai 
kai kurių bruožų, panašių į celibato saistomų dvasinin- 
kų išskirtinę padėtį ir vidinį tolydumą. Čia įdomu tai, 
kad kaip tik šis griežčiausias fiziologinio tolydumo pa- 
brėžimas savo padariniais galiausiai yra panašus į griež- 
čiausią jo atmetimą. Ir vis dėlto celibato sistemos pra- 
našumas negali kelti abejonių. Ypač turint galvoje Va- 
karų Europos gyvenimo intensyvumą ir vidinį įvairumą, 
palyginti su ankstyvuoju rusiškuoju, galima teigti, kad 
fiziologiškai nulemtas tolydumas bažnyčią padarytų pri- 
klausomą nuo gyvenimo proceso su visais jo svyravimais, 
ritmais, pakilimais ir pasenimais, kas yra būdinga ce- 
chams. Paveldimumo atveju kleras būtų buvęs daug la- 
biau priklausomas nuo su individualybėmis susijusių at- 
sitiktinumų negu tada, kai šis procesas vyko pagal ob- 
jektyvias normas, kurios atskirų asmenų priėmimą ir 
pašalinimą padarė dalykiškai griežtą. Čia jau negalėjo 
būti blogai išauklėtų sūnų, kurie vis dėlto neatkrisdavo 
nuo šeimyninių ir luomo ryšių ir pastaruosius ardė. Čia 
tolydumas iš tikrųjų buvo susijęs su objektyviąja dvasia 
bei jos amžinumu ir taip buvo išvengta grynai organi- 
nių darinių laikinumo. Tai, žinoma, negalėjo nesukelti 
prievartos individų atžvilgiu. Antai jau nuo ketvirtojo 

šimtmečio sunkinamas kunigų išstojimas iš jų luomo ir 
priklausymas jam nustoja buvęs tų, kurie į jį jau yra 
priimti, individualios laisvės reikalas. Tik tokiu būdu, 
kai grupės idėjos amžinumas pajungia sau visą individu- 
alų gyvenimą, o profesiją padaro nekeičiamą, iki mini- 
mumo sumažinamas pavojus, kad asmenų keitimasis su- 
griaus tą tolydumą. Tačiau niekas šio dalyko taip tiks- 
liai nesimbolizuoja, taip efektyviai nerealizuoja kaip 
kunigų įšventinimas. Čia „dvasia“, ši ideali bažnyčios kaip 
visumos nuosavybė, iš vieno asmens, kuriam ji yra su- 
teikta, perkeliama į kitą asmenį, ir be šio tarpininkavi- 
mo niekas negali jos įgyti. Tai yra geniali priemonė gru- 
pės išsaugojimą apskritai nukreipti nepertraukiama li- 
nija, o sociologinė fizinio dauginimosi prasmė dėl 
įšventinimo perdavimo vieno asmens kitam čia, taip sa- 
kant, įgyja dvasinį kūną, kuris garantuoja laikinį visu- 
minio darinio tolydumą gryniausiu ir nenutrūkstamiau- 
siu būdu. + 

„Grupės nemirtingumu“ vadinamas faktas yra nepa- 
prastai svarbus. Grupės vieningos savasties išlaikymas 
potencialiai neribotai ilgą laiko tarpą suteikia jai tokią 
reikšmę, kuri ceteris paribus be galo pranoksta bet kurį 
individą. Individualus gyvenimas su savo tikslais, savo 
vertybėmis, savo galia orientuotas į tai, kad jis turi api- 
brežtu laiku pasibaigti, ir atitinkamai prieš tai kiekvie- 
nas individas turėjo prasidėti. O kadangi grupės gyveni- 
mas kokių nors tokių a priori nustatytų laiko ribų 1š- 
vengia ir jos formos yra tiesiog taip orientuotos, tarsi ji 
turėtų gyventi amžinai, tai ji gali sumuoti savo pasieki- 
mus, jegas ir patyrimus, kuriais ji smarkiai pranoksta 
nuolatos nutrūkstančias individualaus gyvenimo sekas. 
+ Grupės nemirtingumą išlaiko tas atskiras asmuo, ku- 
rį pagauna jos dvasia, - nesvarbu, ar tai būtų paprasta 
tradicija, ar ypatingas įšventinimas, ar kooptacija, — ir 

todel lemiamas dalykas čia yra ne tai, kas šis asmuo yra 
pats savaime, bet jo sociologinis asimiliavimas. Susisais- 
tymas su nepastovia ir nepamainoma asmenybe turėtų 
būti kenksmingas grupės kaip tokios išlikimui. Ir atvirkš- 
čiai, kuo mažiau žmogus yra asmenybė, taigi iš esmės 
yra anoniminis, tuo labiau jis tinka tam, kad paprasčiau- 
siai pakeistų kitą, ir kaip tik tokiu būdu grupė garan- 
tuoja savo savasties išlaikymą. + Ši aplinkybė bet ko- 
kiai grupei suteikia pranašumą jos konkurencijoje su 
atskiru žmogumi: apie britų Indijos bendrovę būdavo pa- 
brėžiama, kad priemonės, kuriomis ji užvaldė Indiją, ne- 
siskyrė nuo tų, kuriomis anksčiau naudojosi, pavyzdžiui, 
Didieji Mogolai. Jos pranašumas, palyginti su ankstes- 
niais uzurpatoriais Indijoje, buvo kaip tik tas, kad jos 
nebuvo galima nužudyti. 

Todėl tada, kai grupės gyvenimas labai glaudžiai su- 
syja su vienu valdančiuoju, atskiru viešpataujančiuoju 
asmeniu, pasidaro reikalingos specialios institucijos. Ko- 
kių pavojų grupes išlikimui slypi šioje sociologinėje for- 
moje, — pavojų, natūraliai augančių tokiu pačiu mastu, 
kokiu valdytojas realiai tampa centru tų funkcijų, ku- 
riomis grupė saugo savo vienybę arba, tiksliau kalbant, 
kiekvienu momentu ją iš naujo kuria, — rodo visų tarpu- 
valdžių istorija. + Kitą pavojų socialiniam sąryšiui tipą 
sukuria kaip tik viešpataujančios asmenybės vienybė tuo 
atveju, kai skirtingi jos įgaliojimai atsiduria nevienodo- 
se jos galios pakopose. Reformacija Anglijoje suteikė ka- 
raliui aukščiausiąją valdžią bažnytiniuose reikaluose, ir 
jis perėmė lig tol bažnyčiai priklausiusias teises 1r parei- 
gas. Tačiau tai, kad jis bažnyčios srityje turėjo absoliu- 
čią valdžią, o valstybėje jo valdžią ribojo parlamento 
sprendimai ir bendruomenių savarankiškumas, - tai su- 
kūrė koliziją, kurią tada Stiuartai mėgino išspręsti ab- 
soliutaus viešpatavimo dieviškojoje karalystėje teisę 

išplėsdami ir pasaulietiniams reikalams ir dėl tuomet ne- 
išvengiamai kilusio konflikto su visa tradicine santvarka 
ir valdymu stipriai išklibino valstybės formos pamatus. 

+ Kūnas yra pažeidžiamesnis negu dvasia, ir todėl 
valstybės idėjos tapatinimas su karaliumi yra tuo sub- 
jektyvesnis, tuo nedalykiškesnis, kuo labiau viešpatavi- 
mas siejamas su valdovo kūniškumu. Dėl visų šių primi- 
tyvių netobulumų ir netikrumo lieka nepastebėta reikš- 
mingiausia pagrindinė sociologinė mintis — karalius yra 
karalius jau nebe kaip asmuo, bet atvirkščiai: jo asmuo 
yra tik pats savaime neesminis abstrakčios karalystės 
įkūnijimas; ši karalystė lygiai taip pat yra nemirtinga 
kaip ir pati grupė, kurios viršūnė jis yra. + 

" 

Tas tiesioginis būdas, kuriuo ilgiau trunkantį grupės 
pastovumą išreiškia valdovo pastovumas ir kuriuo mė- 
ginama įveikti minėtuosius nemirtingumo principui ky- 
lančius pavojus, yra viešpatavimo paveldimumas. Fizi0- 
loginis sąryšis viešpataujančioje šeimoje tokiu būdu at- 
spindi vidinį grupės sąryšį. Nenutrūkstamą ir akivaizdų 
grupės egzistavimo laike tęsimąsi preciziškiausiai ir tiks- 
lingiausiai parodo tėvo pakeitimas jau iš anksto sostą 
perimti skirtu ir tam bet kuriuo momentu pasirengusiu 
sūnumi, - prie Romos imperijos ir valstybės nuosmukio 
daug prisidėjo ta aplinkybė, kad ši imperija nesuforma- 
vo jokios sunormintos valdžios paveldėjimo tvarkos. + 

+ 


Grupės sanglaudos objektyvavimas gali ir taip aiškiai 
atsikratyti asmeninės formos, kad jis susyja su kokiu 
nors dalykiniu simboliu, kuris tampa tos sanglaudos prie- 
žastimi ir padariniu. Kai susidarė amfiktionija — polių 
sąjunga bendrai Delfų šventyklos globai, tai kaip jau pa- 
siekto susivienijimo simbolis buvo pastatytas Panionio- 

nas, jonėnų polių sąjungos šventykla. Vokietijoje vidu- 
ramžiais savotišku valstybės idėjos ir jos testinumo sim- 
boliu tapo valstybės brangenybės — disponavimas jomis 
pretendentui į sostą teikė žymią persvarą varžovų at- 
žvilgiu, ir tai buvo vienas iš pagrindų, sutvirtinančių tie- 
sioginio paveldėtojo pretenzijas. + 

+ Sociologinė Siono šventyklos reikšmė buvo ta, kad 
Ji grynai dinaminiam žydų, kurie pakluso partams arba 
romenams, kalbėjo aramėjiškai arba graikiškai, sąryšiui 
suteikė gana apčiuopiamą jų bendro židinio pajautimą; 
o tai, ką Ji pati savaime reiškė, šiuo atveju buvo visiškai 
nesvarbu, nes ji įkūnijo tik aiškiai suvokiamą funkcinį 
bendrumą, galimybę į vieną, taip sakant, realios idealy- 
bės tašką vėl sutelkti išblaškytus ir vidujai suskaldytus 
žydus. + Grupės simbolio sunaikinimas jos išlikimui tu- 
rėdavo dvejopą poveikį: tas poveikis buvo griaunamasis 
ten, kur telkiančiosios elementų sąveikos jau pačios sa- 
vaime buvo silpnos, ir jis buvo stiprinamasis ten, kur 
tos sąveikos savaime buvo tokios stiprios, kad praran- 
damą apčiuopiamą simbolį galėjo pakeisti kokiu nors su- 
dvasintu ir idealizuotu vaizdu. 

Daiktinio simbolio reikšmė visuomenės išlikimui la- 
bai padidėja, jeigu jis, be savo simbolinės prasmės, dar 
išreiškia ir realų turėjimą, taigi jeigu centralizuojama- 
sis objekto poveikis priklauso nuo to arba jį didina tai, 
kad jame susitelkia visų grupės narių materialiniai in- 
teresai. Šiuo atveju, kad grupė išliktų, ypač svarbu 1š- 
saugoti bendrą turtą nuo sunaikinimo, panašiai kaip as- 
meninio grupės centro atžvilgiu tai padaro karaliaus ne- 
mirtingumas. Dažniausia priemonė šiam tikslui pasiekti 
yra Negyvoji ranka (Tote Hand), principas, kad korpora- 
cijų, kurios kaip tokios turi būti amžinos, turtas negali 
būti parduotas ar kitaip perleistas. Kaip individo laikinu- 
mą atspindi jo turto sunaikinamumas, taip susivienijimo 

nemirtingumą atspindi jo turto neliečiamumas ir nepar- 
duodamumas. Korporacijų, ypač bažnytinių, turimas tur- 
tas prilygsta liūto urvui, į kurį visi gali pakliūti, bet iš 
kurio jau negali ištrūkti. + 

+ 

Idėją, kad grupės turtas nepriklauso nuo individua- 
lios valios ir yra konsoliduojamas kaip savarankiškas, 
objektyvus, individų visų pasikeitimų neveikiamas ir 
juos pergyvenantis darinys, - šią pagrindinę Negyvosios 
rankos 1r fideikomiso idėją, turinčią didžiulę reikšmę gru- 
pes išsilaikymui, modernūs susivienijimai kartais mėgi- 
na pakeisti kitomis formomis, kurių paskirtis yra ta pa- 
ti. Antai kai kurios sąjungos savo narius prikausto prie 
savęs tuo, kad nariui pasitraukus iš jos negrąžina jam jo 
įmokos į bendrą kasą. + 

Dabar aš pereinu prie kito socialinio išsilaikymo prie- 
monių tipo, kuris atsisako ano prisirišimo prie kokios 
nors išorinės substancijos ir yra pagrįstas grynai dvasi- 
niu ryšiu. Tačiau šioje idealioje srityje esama plačios 
skalės ryšių, kurie savo reikšme iš esmės mažai ski- 
riasi nuo anų substancialių ryšių, nes ir jie turi sociolo- 
ginių pasekmių tik dėl savo psichinės reikšmės. Šios 
sekos pradžioje susiduriame su jausmais, kurie nors ir 
yra nukreipti į kokį nors socialinį objektą, tačiau tėra 
tik subjektyvios būsenos: tai valstybės ir miesto patrio- 
tizmas, atsidavimas religinei bendruomenei, ištikimy- 
bė šeimai ir panašūs dalykai. Visa tai yra nepaprastai 
reikšminga grupės išlikimui, tačiau lieka visiškai įpin- 
ta į subjekto gyvenimo procesą ir skiriasi nuo tų socia- 
liai orientuotų procesų, kurių turinys kyla iš kokio nors 
tvirto, nors tik idealaus darinio arba iš tokių šaltinių 
kaip imperatyvi moralė, garbė, teisė. Dorovė gali būti 
labai autonomiška, semti savo jėgą iš sielos laisvės ir 
vidinės atsakomybės, o savo turinius — iš individualaus 

sielos neprilygstamumo, tačiau tie turiniai sielos atžvil- 
giu egzistuoja kaip tam tikras objektyvus darinys, kaip 
tam tikra norma, su kuria jos gyvenimas sueina į įvai- 
riausius jos įvykdymo ir neįvykdymo santykius. Ir tei- 
sė — dėl to, ką ji mums reiškia vidujai ir nepriklauso- 
mai nuo konkrečių jos organų — mums yra tam tikras 
idealus objektyvumas, norma, kuri saisto mus grynai 
dvasiškai, tačiau kaip toks dalykas, kuris yra aukščiau 
asmenų: juk prievartinė teisės galia (aš čia kalbu iš es- 
mės apie baudžiamosios teisės sritį) neapsiriboja tuo. 
kad mes privalome ką nors daryti 1r nuo ko nors susi- 
laikyti; teise gali tiktai priversti mus iškęsti bausmes 
už tai, kad mes to ko nors nepadarėme ar nuo to ko 
nors nesusilaikėme; tačiau primesti mums pačius šiuos 
valios turinius negali jokia fizinė galia. Tarp abiejų šių 
formų, kuriomis socialinė savisauga primeta mums sa- 
vo reikalavimus, įsiterpia trečioji: garbė. 4 

Jeigu mes šiuos norminimo būdus susiesime su jų 
gana specifine išraiška padarydami išlygą, kad turiniai 
gali keisti vieni kitus arba likti tie patys, tai teisė reali- 
zuoja išorinius tikslus išorinėmis priemonėmis, dorovė — 
vidinius tikslus vidinėmis priemonėmis, o garbė - išori- 
nius tikslus vidinėmis priemonėmis. Jeigu po to mes su- 
darysime jų eilę: dorovė, garbė, teisė, — tai kiekvienas 
ankstesnis būdas apims tolesnius, bet ne atvirkščiai. To- 
bula dorovė užtikrina tai, ko reikalauja garbė ir teisė, 
tobula garbė — tai, ko reikalauja teisė, o teisės aprėptis 
yra mažiausia. Kadangi teise reikalauja tik to, be ko grupė 
negali išsilaikyti, ji turi būti tam tikra išorinė prievarti- 
nė vykdomoji galia. Dorovė siekia reguliuoti visą individo 
elgesį (mums čia rūpi tik tas elgesys, kuris susijęs su ko- 
kiu nors socialiniu ratu), ir šios srities platumas jau gry- 
nai techniškai neleidžia įgyvendinti jokios į teisę pana- 
šios prievartos; ji priklauso nuo geros ir blogos sąžinės. 

O garbė užima vidurinę vietą: už nusižengimą jai gresia 
bausmės, kurios nėra nei grynai vidinis moralinis prie- 
kaištas, nei teisinei sferai būdinga kūniška prievarta. 
Kai visuomenė iškelia garbės priesakus ir saugo juos 
nuo pažeidimo iš dalies vidiniais subjektyviais, iš dalies 
socialiniais, išoriškai juntamais padariniais, ji sukuria 
savitas teisingo savo narių elgesio garantijos formas to- 
se praktinėse srityse, kurių teisė negali apimti ir ku- 
rioms moralės sąžinės garantijos yra nepakankamos. + 

< 

Nuo tokių socialinio išsilaikymo sąsajų su atskiru as- 
meniu, su daiktine substancija, su idealia sąvoka mes 
dabar pereiname prie tų atvejų, kai jis remiasi iš dauge- 
lio asmenų susidedančiu organu: objektyvus principas, 
kuriame atsiskleidžia grupės vienybė, čia irgi turi gru- 
pinį pobūdį. Antai religinės bendruomenės solidarumą 
1r gyvenimo motyvą įkūnija kunigija, politinės bendruo- 
menės, kai ji traktuojama vidujai, — valdininkija, kai ji 
traktuojama išoriškai — karinis sluoksnis, pastarojo sa- 
vo ruožtu — karininkija, kiekvienos pastovios sąjungos — 
jos vadovybe, kiekvieno laikino susivienijimo - jo komi- 
tetas, kiekvienos politinės partijos — jos parlamentinis 
atstovavimas. Tokių organų sudarymas yra darbo socio- 
loginio pasidalijimo rezultatas. + 

+ 

1. Dėl darbo pasidalijimo atsiradęs organas padidina 
socialinio kūno judrumą. Jeigu visa grupė turi veikti siek- 
dama kokio nors atskiro tikslo — priimti politinį ar teisi- 
nį sprendimą, nustatyti valdymo taisykles ir t. t., ji ken- 
čia del didžiulio savo nepaslankumo, ir kenčia dviem at- 
žvilgiais. Pirmiausia fiziniu arba lokaliniu atžvilgiu: kad 
grupė galėtų veikti kaip visuma, ji apskritai iš pradžių 
turi susirinkti. + Tačiau jeigu šis išorinis susirinkimo 
keblumas įveikiamas, tai iškyla jau psichinio pobūdžio 

keblumas: pasiekti didelės žmonių masės sutarimą. Kiek- 
vienas toliau žvelgiantis minios veiksmas velka paskui 
save svarstymų, požiūrių, gretimų interesų, 0 ypač at- 
skirų asmenų nesuinteresuotumo balastą, nuo kurio so- 
cialinis organas yra laisvas, nes jis skirtas tik šiam vie- 
nam dalykiniam tikslui ir susideda iš palyginti nedauge- 
lio asmenų. + 

+ 

2. Ten, kur siekiant kokio nors specialaus tikslo turi 
būti išjudinta visa iš lygiateisių ir vienodos padėties ele- 
mentų susidedanti grupe, būtinai iškyla priešingi vidi- 
niai siekimai, iš kurių kiekvienas a priori turi vienodą 
svorį ir kuriems nėra galutinės instancijos. + Šiam pa- 
vojui, kuris gresia ne tik išoriniam tikslingam veikimui, 
bet ir vidinei grupes formai bei vienybei, socialinio orga- 
no susidarymas užkerta kelią mažiausiai dviem atžvil- 
giais. Pirmiausia, tam tikra tarnyba, komisija, delegaci- 
ja pasižymi geresniu dalyko išmanymu negu asmenų vi- 
suma; taigi tos trintys 1r opozicijos, kurios kyla del dalyko 
prasto išmanymo, jau iš anksto yra sušvelnintos. + Ne 
tokia aiški yra antrojo momento, kuris giminiškas pir- 
majam, reikšmė. Dalykiškumo stoka, kuri taip dažnai 
kliudo masės veiksmų vieningumui, ne visuomet yra vien 
dalyko prasto išmanymo padarinys, - ją dažnai lemia ir 
tas svarbus sociologinis faktas, kad partiškumas, kuris 
suskaldo grupę kokioje nors vienoje svarbioje srityje, tą 
suskilimą perkelia ir į sprendimus, kurie turėtų būti pri- 
1mami remiantis dalykiniais, su partijų klausimu apskri- 
tai nesusijusiais kriterijais. Formalus partiškumo fak- 
tas kaip sprendimų pagrindas paprastai konkuruoja su 
dalykiniu požiūriu. + Šis nedalykiškumas, kai nebėra 
jokio vidinio ryšio tarp partijos tendencijos ir jos aktua- 
laus elgesio, yra tarsi antrosios eilės nedalykiškumas, 
tačiau Jis dar gali suintensyvėti iki trečiosios eilės neda- 

lykiškumo: partijos forma dažnai turi tokį poveikį. kad 
sprendimas jau apskritai neišplaukia iš kokių nors prak- 
tinių arba nedalykinių motyvų, bet tiesiog kokiu nors 
su partijos problema kaip tokia visiškai nesusijusiu klau- 
simu tik todel sakoma „taip“, kad priešininkas nuspren- 
dė sakyti „ne“, ir vice versa. Linija, kuri išskiria partijas 
kokiu nors gyvybiniu klausimu, su visomis smulkmeno- 
mis tęsiasi ir visuose galimuose kitokiuose reikaluose 
iki pat specialiausių dalykų, 1r tik todėl, kad anuo svar- 
biu klausimu su priešininku jau nebegalima veikti 1š- 
vien. Paties fakto, jog priešininkas palaiko kurią nors 
dualizmo pusę, pakanka, kad pats nuspręstum priešin- 
gai. Antai socialdemokratai Vokietijoje balsuodavo prieš 
darbininkams palankius potvarkius vien todėl, kad jiems 
pritardavo kitos partijos ar vyriausybė. + 

+ 

3. Anksčiau aptarti privalumai, kuriais organų sufor- 
mavimas prisideda prie visos grupės veiksmų siekiant 
Ją Išsaugoti, susiję tars1 su grupę išsaugančių procesų 
tempu ir ritmu, o tie, kuriuos aptarsime čia. turi įtakos 
jos kokybinėms apibrėžtims. Čia pirmiausia yra reikš- 
mingos psichologinės aplinkybės, kurios mums taip daž- 
nai tampa svarbios: bendras minios veikimas intelektu- 
aliniu atžvilgiu visuomet yra palyginti žemo lygio - juk 
tas taškas, kuriame susivienija didelis individų skaičius. 
turi būti labai artimas žemiausiai esančiųjų lygiui; an- 
tra vertus, kadangi kiekvienas aukštai esantis gali nu- 
smukti, bet ne kiekvienas žemai esantis gali pakilti, tai 
ne anas, 0 pastarasis pažymi tą tašką, kuriame abu jie 
gali susijungti: tai, kas visiems yra bendra, čia turi tie, 
kurie turi mažiausiai. + 

Čia slypi ir parlamentarizmo pranašumas prieš ple- 
biscitą. Pastebėta, jog tiesioginiai tautos balsavimai ro- 
do, kad dauguma retai palaiko originalias ir drąsias prie- 

mones, kad ji veikiau yra už tai, kas atsargu, patogu ir 
trivialu. O atskiras atstovas, kurį masė išsirenka, turi 
dar 1r tokių asmeninių savybių, kurių - ypač grynai par- 
tinių rinkimų epochose — nebuvo renkančiosios masės 
sąmonėje. Atstovas dar turi ir tokių motyvų, kurie pra- 
noksta tuos, dėl kurių jis buvo išrinktas. Todėl vienas iš 
geriausių Anglijos parlamento žinovų sako, kad deputa- 
to garbes reikalas yra neįgyvendinti savo rinkėjų norų, 
Jeigu jų neįmanoma suderinti su jo įsitikinimais. Todėl 
parlamentuose didelę įtaką gali įgyti asmeniniai talen- 
tai ir intelektualinių niuansų paieškos, susijusios tik su 
atskirais subjektais. Net ir skatindami skaldymąsi į par- 
tijas, kuris dažnai kelia grėsmę grupės vienybei, tie ta- 
lentai ir niuansų paieškos padeda ją išsaugoti. Žinoma, 
asmeninio prado veiksmingumui parlamente gresia nau- 
ja niveliacija: pirma, todėl, kad parlamentas, į kurį at- 
skiras asmuo kreipiasi, pats yra palyginti didelė korpo- 
racija. kuriai priklauso labai skirtingos partijos ir indi- 
vidai, taigi bendro ir savitarpio supratimo taškai 
intelektualinėje skalėje čia gali būti tik gana žemai. (Pa- 
vyzdžiui, po sąmojų, kad ir kokie dvasiškai menki jie 
būtų. parlamento posėdžio stenogramos fiksuoja: juo- 
kas!) Antra, todėl, kad atskiras deputatas priklauso ko- 
kiai nors partijai, kuri kaip tokia funkcionuoja ne indi- 
vidualiame, o socialiniame lygmenyje ir kuri savo veiks- 
mus parlamente niveliuoja atsižvelgdama į vienodą 
šaltinį; juk todėl 1r visų parlamentinių bei į parlamenti- 
nius panašių atstovavimų, kai tik jie turi imperatyvinį 
mandatą. verte sumenkinama 1r jie laikomi tik trans- 
porto priemone „masės balsams“ surinkti į vieną vietą. 
Trečia, todėl, kad deputatas nors netiesiogiai, tačiau są- 
moningai kalba visai šaliai, kai sako kalbą. + 

Tačiau šie organų sudarymo intelektualinių prana- 
šumų Minusai susiję tik su parlamentarizmu ir neturi 

įtakos kitokioms jų formoms. Kaip rodo parlamenta- 
rizmo raida, kaip tik šie trūkumai aukštesnėje pako- 
poje yra tiesioginis būtinumo formuoti organus įrody- 
mas. Anglijoje negalėjimas efektyviai valdyti esant to- 
kiai didžiulei, nevienalytei, permainingai, tačiau kartu 
nepaslankiai korporacijai, kokia buvo House of Com- 
mons*, XVII amžiuje paskatino suformuoti ministrų 
kabinetą. Ministrų kabinetas Anglijoje faktiškai yra 
parlamento organas, kurio santykis su parlamentu yra 
maždaug toks, koks yra paties parlamento santykis 
su visa šalimi. + 

+ 

Kita vertus, grupės išsilaikymas priklauso nuo to, kad 
šitaip išskirtas organas neturi absoliutaus savarankiš- 
kumo. + Čia pateikiu tokios situacijos dviejų tipų prie- 
žastis. Pirma. Jeigu organas per daug rūpinasi savo pa- 
ties gyvenimu ir vertybinis jo akcentas orientuotas ne į 
tai, ką jis daro grupės labui, 0 į tai, kas jis yra pats sau, 
taijoišsilaikymas gali sueiti į konfliktą su grupės išliki- 
mu. Mažiausiai pavojingas, bet kaip tik todėl tipą labai 
grynai reprezentuojantis šios rūšies atvejis yra biurok- 
ratija. Biurokratija, formali labiau išsiplėtojusio valdy- 
mo organizacija, pati savaime yra tam tikras schematiz- 
mas, kuris labai dažnai susiremia su kintančiais prakti- 
nio socialinio gyvenimo reikalavimais, — viena vertus, 
todel, kad biurokratijos struktūra nėra orientuota į la- 
bai individualius ir komplikuotus atvejus, kurie vis dėl- 
to turi būti sutvarkyti su jos pagalba, o antra vertus, 
todėl, kad tas tempas, vien kuriuo biurokratijos mašina 
sugeba dirbti, dažnai aršiausiai prieštarauja atskirų at- 
vejų neatidėliotinumui. + 


*Bendruomenių rūmai (angl.). 

Tai, kad siekiant išlaikyti grupę jos organai tam tik- 
ra prasme yra jai priešpriešinami ir turi išsiskirti iš jos 
betarpiško gyvenimo plotmės, ir tai, kad šis savarankiš- 
kumas to paties išlikimo labui turi turėti labai griežtas 
ribas, — visa tail, aišku, atsispindi tarnybos trukmės pro- 
blemose. Net jeigu tarnyba kaip grupės, su kuria ji kaip 
būtinas gyvybinis jos organas yra susijusi, begalinumo 
išraiška ir padarinys iš principo yra „amžina“, vis dėlto 
realus valdymo savarankiškumas priklauso nuo to, kaip 
ilgai valdo atskiras tos valdžios turėtojas. + 

Antra. Ne tik dėl galimo antagonizmo tarp visumos 
ir dalies, grupės ir jos organų pastarųjų savarankišku- 
mas privalo neperžengti tam tikros apibrėžtos ribos, — 
tai yra tikslinga ir todėl, kad blogiausiu atveju išskirtos 
funkcijos vėl galėtų būti sugrąžintos visumai. Visuome- 
nes raida yra savita tuo, kad jos išlikimas kartkartėmis 
gali reikalauti atgalinio regresyvaus jau išskirto organo 
modifikavimo. Tai nėra tiksliai analogiška tiems atgali- 
niams gyvūnų organų kitimo procesams, kurie vyksta 
dėl gyvenimo sąlygų pasikeitimo, kaip, pavyzdžiui, gy- 
vūnų, kurie ilgą laiką gyvena tamsiame urve, regos or- 
ganų virtimas rudimentais. Juk tokiais atvejais pati funk- 
cija tampa perteklinė, ir tai yra priežastis, dėl kurios ir 
tos funkcijos organas pamažu apmiršta; o anos sociali- 
nės raidos atveju funkcija kaip tik yra būtinai reikalin- 
ga, ir todėl atsiradus organo nepakankamumui vėl rei- 
kia sugrįžti prie tų grupės elementų, kurių darbo pasi- 
dalijimas tą organą iš pradžių sukūrė, pirminių sąveikų. 
Kai kuriais atvejais grupės struktūra jau 1š anksto yra 
priderinta prie tokio tiesioginių ir organo vykdomų funk- 
cijų kitimo. Antai akcinėje bendrovėje, nors techninis 
vadovavimas jai pavestas direkcijai, visuotinis susirin- 
kimas gali tą direkciją atstatydinti arba duoti jai tam 
tikras direktyvas, kurias priimti pati direkcija neturėjo 

polinkio arba kompetencijos. Tokio pat pobūdžio grynai 
parlamentiškai valdomose šalyse yra ir parlamento ga- 
lia valdymo organų atžvilgiu. + 

Diferencijuotų organų suformavimas yra, taip sakant, 
substanciali pagalbinė socialinio išsilaikymo priemonė; 
taip visuomenės struktūra užsiaugina naują narį. Visiš- 
kai atskirai turi būti nagrinėjamas klausimas, kaip sa- 
visaugos instinktas lemia grupės gyvenimą funkciniu at- 
žvilgiu. Klausimas, ar tai įvyksta nediferencijuotame vie- 
nyje, ar jau esant atskiram organui, čia yra šalutinis; 
čia veikiau kalbama apie tą visiškai bendrą formą arba 
tempą, kuriuo rutuliojasi gyvybiniai grupės procesai. Mes 
čia susiduriame su dviem pagrindinėmis galimybėmis. 
Grupe gali apsisaugoti, pirma, kuo labiau konservuoda- 
ma savo formą, suteikdama jai tvirtumą ir standumą, — 
tada ji substancialiai priešinasi plūstantiems pavojams 
1r saugo savo elementų santykį kintant išorinėms aplin- 
kybems. Grupė gali apsisaugoti, antra, kuo didesniu sa- 
vo formos lankstumu, kai į išorinių sąlygų kitimą ji at- 
sako tokiu pat savo pačios kitimu ir išsilaiko šioje tek- 
meje, tad gali prisiderinti prie bet kokio aplinkybių 
reikalavimo. Šis galimybių dvilypumas, aišku, yra pa- 
grįstas visiškai bendrais daiktų santykiais, ir jo analogų 
randama visose įmanomose srityse, net fiziniuose san- 
tykiuose. Kūną nuo sunaikinimo saugo arba jo standu- 
mas ir tvirtas jo elementų sąryšis, tad atakuojanti jėga 
apskritai negali jam daryti kokio nors didesnio povei- 
kio, arba jo stangrumas ir elastingumas, kurie nors ir 
pasiduoda bet kokiam antpuoliui, tačiau jam pasibaigus 
tučtuojau vėl sugrąžina kūnui buvusią formą. Ir grupės 
išsilaikymas pasitelkiant stabilumą arba labilumą susi- 
jęs su tuo, kad būtybės vienybė atsiskleidžia abiem bū- 
dais: mes atpažįstame tos būtybės vienybę arba iš to, kad 
ji patirdama skirtingiausius poveikius ir skirtingiausio- 


192 


SOCIOLOGIJA 


se situacijose pasirodo vis kaip ta pati, arba iš to, kadjiį 
bet kokias aplinkybes reaguoja ypatingu, kaip tik jas ati- 
tinkančiu būdu, kaip operuojantis dviem dydžiais skaičia- 
vimas pasikeitus vienam dydžiui būtent tada pateikia tą 
patį rezultatą, kai atitinkamai pasikeičia ir kitas dydis. +“ 

Atrodo, kad konservatyvus išsilaikymo metodas rei- 
kalingas tada, kai visuma susideda iš labai skirtingų ele- 
mentų, kuriems būdingas paslėptas arba atviras priešiš- 
kumas, todėl jai bet koks smūgis, kad 1r koks jis būtų, 
yra pavojingas, 1r ji turi vengti net išsilaikymui reikalin- 
gų ir pozityviai naudingų priemonių, jeigu tik jos gali iš- 
klibinti esamą padėtį. Antai kokia nors labai komplikuo- 
ta 1r nuolatos tik labilią pusiausvyrą išlaikanti valstybė, 
kaip, pavyzdžiui, Austrija, apskritai bus labai konservaty- 
vi, nes bet koks judėjimas čia galėtų sukelti neatitaisomų 
pusiausvyros sutrikimų. Toks rezultatas apskritai yra vi- 
siškai susijęs su kokios nors didelės grupės sudedamųjų 
dalių nevienalytiškumu, jeigu tik šis skirtingumas neska- 
tina elementų savitarpio sutarimo ir sąveikos. Pavojus 
socialinės status guo išsaugojimui čia yra būtent tas, kad 
bet koks smūgis skirtingiems, priešpriešinių energijų per- 
siėmusiems sluoksniams turi sukelti nepaprastai skirtin- 
go pobūdžio padarinius. Kuo mažesnė yra grupės elementų 
vidinė savitarpio priklausomybė, tuo labiau tikėtina, kad 
nauji impulsai, nauji sąmonės sukrėtimai, naujos spren- 
dimų prielaidos ir vyksmai dar labiau sustiprins esamus 
prieštaravimus. Juk visuomet yra daugybė kelių, kuriais 
galima vienam nuo kito nutolti, bet dažnai yra tik vienas 
vienintelis kelias, kuriuo einant galima vienam su kitu 
susieiti. Todėl net jeigu pokytis pats savaime yra naudin- 
gas, jo poveikis elementams išryškins visišką jų neviena- 
lytiškumą, ir išryškins vis labiau tokia pat prasme, kokia 
vien išsiskiriančių linijų pratęsimas leidžia aiškiau pabrėžti 
jų išsiskyrimą. Bet kokių naujovių, bet kokių nukrypimų 

nuo ligtolinio kelio vengimas, taigi griežtas ir sustingęs 
konservatizmas čia yra būtinas tam, kad grupė išlaikyda- 
ma esamą formą išliktų. 

Beje, tokios elgsenos tikslingumui reikalingas tik la- 
bai tolimas, bet nebūtinai priešiškas grupės elementų 
išsiskyrimas. Ten, kur socialiniai skirtumai yra labai di- 
deli ir nepereina vieni į kitus per tarpines jų pakopas, 
bet kokie greiti judesiai ir visumos struktūros išklibini- 
mai yra daug pavojingesni negu ten, kur yra tarpiniai 
sluoksniai; juk kadangi evoliucija visuomet iš pradžių 
paveikia išimtinai tik vieną grupės dalį arba tik ją pavei- 
kia labai stipriai, tai pastaraisiais atvejais bus galimas 
tam tikras jos padarinių plėtojimosi laipsniškumas, o pir- 
maisiais atvejais judėjimas bus daug labiau pmevartinis, 
staigiai apimantis ir tuos, kurių evoliucija nepaveikė ir 
kurie buvo toli nuo jos. Taigi viduriniai sluoksniai čia 
veikia kaip buferis arba kaip smūgį slopinanti pagalvė, 
kurie esant staigiems pokyčiams neišvengiamus visu- 
mos struktūros sukrėtimus tyliai perima, sušvelnina ir 
padalija. Kaip tik dėl to visuomenės su stipriai išplėto- 
tais viduriniais sluoksniais paprastai yra liberalios. Ir 
atvirkščiai, kaip tik ten yra būtina bet kokia kaina išlai- 
kyti socialinę taiką, stabilumą, konservatyvų grupės gy- 
venimo pobūdį, kur iškyla reikalas išsaugoti kokią nors 
netolydžią, stipriais vidiniais skirtumais pasižyminčią so- 
cialinę struktūrą. Todėl ir faktiškai mes matome, kad 
esant didžiuliams ir nesutaikomiems klasių prieštaravi- 
mams taika ir socialinių gyvenimo formų pastovumas 
vyrauja labiau negu esant suartėjimui, savitarpio para- 
mai ir radikalių socialinių vadovų maišačiai. Pastaruoju 
atveju visumos pastovumas išlaikant status guo ante* 


*Ankstesnė padėtis (lot.). 

veikiau susijungia su labiliomis būsenomis, trūkčiojan- 
čia raida, progresyviomis tendencijomis. Todėl aristok- 
ratinės santvarkos yra tikroji konservatizmo buveinė; 
iš toliau nagrinėjamų šio ryšio motyvų mus čia domina 
šis: viena vertus, aristokratijos sukuria didžiausius so- 
cialinius skirtumus - labiau negu iš principo tai padaro 
monarchija, kuri dažnai yra linkusi kaip tik niveliuoti ir 
ryškius socialinius skirtumus sukuria tik ten, kur ji su- 
sijungia su aristokratiniu principu, tačiau tai nėra joks 
vidinis ir dažnai net joks išorinis būtinumas; antra ver- 
tus, aristokratinių santvarkų prigimčiai būdingas ramus, 
formą išlaikantis nuoseklumas, nes joms nereikia būgš- 
tauti nei dėl nenuspėjamų sosto pasikeitimų, nei dėl liau- 
dies masių nuotaikų. 

Šis socialinio stabilumo ir socialinių skirtumų sąry- 
šis reiškiasi 1r priešinga linkme. Ten, kur siekiant iš- 
saugoti grupę pasitelkus stabilumą tas stabilumas yra 
garantuojamas prievartiniu būdu, kartais formuojasi di- 
deli socialiniai skirtumai. Tą liudija kad ir valstiečių bau- 
džiavos susiformavimas Rusijoje. Rusams visuomet bu- 
vo būdingas stiprus klajokliško gyvenimo potraukis, ku- 
rį, be to, skatino ir lyguminis šalies reljefas. Todėl, kad 
būtų garantuotas pastovus žemės įdirbimas, buvo būti- 
na iš valstiečio atimti laisvo kilnojimosi teisę; tai įvyko 
valdant Fiodorui I, 1593 m. Tačiau kai tik valstietis tapo 
pririštas prie žemės sklypo, jis pamažu prarado lig tol 
turėtą teisę į laisvę. Prievartinis valstiečio judėjimo su- 
varžymas čia, kaip ir daug kur kitur Europoje, žemval- 
džiui suteikė galimybę vis labiau ir labiau jį spausti. Ta 
1š pradžių tik provizorinė priemonė galiausiai padarė vals- 
tietį grynu dvaro inventoriumi. Taigi grupės savisaugos 
instinktas esant dideliems socialiniams prieštaravimams 
ne tik skatina gyvenimo formų stabilumo tendenciją; 
ten, kur jis tiesiogiai šį stabilumą sukuria, gyvenime 

skleidžiasi, tarsi patvirtindami aną principinį sąryšį, au- 
gantys socialiniai skirtumai. 

+ 

Esminis individualus psichologinis motyvas, kuris pri- 
sideda prie kokio nors santykio stabilios formos išlaiky- 
mo, apibūdinamas kaip ištikimybė. Tačiau sociologinė 
šio motyvo reikšmė su specifiniu šio skyriaus objektu 
susijusi tik tolimoje periferijoje, be to, tai, kas šiek tiek 
šiam objektui priklauso, ir tai, kas yra už jo ribų, čia yra 
glaudžiai susilydę, tad šio motyvo aiškinimą aš perkeliu 
į atskirą ekskursą, kuriame taip pat nagrinėju dėkingu- 
mo reikšmę sociologinei struktūrai arba net veikiau dė- 
kingumą kaip sociologinę formą. Juk dėkingumas, žino- 
ma, specialesniu būdu negu ištikimybė, neleidžia nutrūkti 
kartą užsimezgusiam ryšiui ir reiškiasi kaip energija, 
dėl kurios santykis, susidūręs su neišvengiamais pozity- 
vaus ar negatyvaus pobūdžio trukdžiais, išsaugo savo sta- 
tus guo. 


Ekskursas apie ištikimybę ir dėkingumą 


Ištikimybė priklauso prie tų visuotiniausių elgesio bu- 
dų, kurie gali būti reikšmingi visoms žmonių sąveikoms, 
ne tik materialiai, bet ir sociologiškai pačioms įvairiau- 
sioms. Tegu tai bus pajungimas bei pavaldumas ar part- 
nerystė, kolektyvinis priešiškumas trečiųjų atžvilgiu ar 
kolektyvinė bičiulystė, meilė ar santykis su profesiniu ra- 
tu — visuose šiuose dariniuose, traktuojant juos grynai 
sociologinės konsteliacijos požiūriu, ištikimybė ir jos prie- 
šingybe tampa svarbios kaip tam tikra sociologinė antro- 
sios eilės forma, kaip esamų ir išliekančių elementų san- 
tykių laikmena; bendriausia prasme jų santykis su socio- 
loginėmis formomis, kurias jos padeda išsaugoti, yra toks 

pat, koks yra pastarųjų santykis su visuomeninės esaties 
materialiais turiniais ir motyvais. + 

Turint galvoje tą papildomąjį pobūdį, kuris paprastai 
budingas ištikimybei, tokie posakiai kaip, pavyzdžiui, „iš- 
tikima meile“ yra šiek tiek klaidinantys. Jeigu žmonių 
santykyje meilė neužgeso - kam čia dar reikia ištikimy- 
bes? Jeigu individus jau pradiniu momentu savitarpyje 
susiejo ne ištikimybe, o meilė kaip visiškai pirminė, na- 
turali sielos dispozicija, kodėl po dešimties metų dar tu- 
rėjo prisidėti ištikimybe kaip santykio sergėtoja, jeigu tar- 
sime, kad toji meilė po dešimties metų vis dar yra tokia 
pati ir turi, kaip tr pradiniu momentu, pati savaime pa- 
teisinti tą pačią siejamąją Jėgą? + 

Didžiausios sociologinės svarbos faktas yra tas, kad 
be galo daug santykių savo sociologinės struktūros po- 
žiūriu išlieka nepakitę, nors tas jausmas arba praktinė 
prielaida, del kurių jie iš pradžių galėjo atsirasti, jau yra 
dingę. Paprastai abejonių nekelianti tiesa, kad griauti 
lengviau negu statyti, kai kuriems žmonių santykiams 
galioja anaiptol ne besąlygiškai. Savaime suprantama, 
kad tam tikram santykiui atsirasti reikia apibrežto skai- 
čiaus pozityvių tir negatyvių sąlygų, 0 nors ir vienos vie- 
nintelės iš jų nebuvimas jau iš anksto sukliudo jam rea- 
lizuotis. Tačiau kai toks santykis jau yra susidaręs, vė- 
lesnis tokios sąlygos, be kurios jis prieš tai nebūtų 
atsiradęs, išnykimas anaiptol ne visuomet jį sugriauna. 
Erotinis santykis, kurio susidarymo pagrindas buvo ku- 
niškasis grožis, gali puikiausiai pergyventi tą grožį ir jo 
virtimą bjaurumu. O tai, kas sakoma apie valstybes, — 
kad jos išsaugomos tik tokiomis pačiomis priemonėmis, 
kokiomis buvo įkurtos, - yra tik dalinė tiesa, bet ne koks 
nors visuotinis socialumo apskritai principas. Veikiau so- 
ciologinis susietumas, kad ir iš kur jis būtų kilęs, lemia 
išsilaikymą, formos tvirtumą visai nepriklausomai nuo 

pradinių susiejančių motyvų. Be šio kartą konstituotų 
socialinių junginių inertiškumo visuomene kaip visuma 
kiekvienu momentu galetų sugriuūuti arba keistis nenusa- 
komais budais. Vienybės formos konservavimą čia psi- 
chologiškai garantuoja įvairūs momentai, intelektualiniai 
ir praktiniai, pozityvūs ir negatyvus. Tarp jų ištikimybė 
yra jausminis veiksnys, arba galima sakyti, kad ji pati 
yra įvilkta į jausmo formą, perkelta į jausmo lygmenį. + 
Aš turiu omenyje, kad ištikimybė yra pačios sielos būse- 
na, kad ji orientuota į santykio kaip tokio tvirtumą ir 
nepriklauso nuo jos turinio specifinių jausminių ir vali- 
nių laikmenų. Ši individų psichinė sandara, kuri čia pa- 
sireiškia tokiais skirtingais laipsniais, priklauso prie ap- 
riorinių visuomenės sąlygų, prie tų sąlygų, kurios tą vi- 
suomenę, bent jau mums lig šiol žinomą jos egzistenciją, 
padaro galimą, ši sandara pasireiškia nepaprastai skir- 
tingais laipsniais, kurie greičiausiai negali nusmukti iki 
nulinio taško, nors absoliučiai neištikimas žmogus, ku- 
rio atveju santykius kuriančių afektų perėjimas į išsau- 
goti santykį siekiantį ypatingą jausmą būtų visiškai ne- 
įmanomas, yra neįsivaizduojamas reiškinys. Taigi ištiki- 
mybę galima apibudinti kaip indukcinę jausmo išvadą. < 

Ypač šią psichologinę situaciją išryškina renegato reiš- 
kinys,; Jam budinga tam tikra tipiška ištikimybė jo naujai 
politinei, religinei ar kitokiai partijai, ceteris paribus są- 
moningumu tr ryžtingumu pranokstanti tą ištikimybę, kuri 
būdinga nuo seno jai priklausantiems elementams. Tai reiš- 
kiasi taip stipriai, kad ne kartą Turkijoje XVI-XVII a. tik- 
rieji turkai apskritai negalėdavo eiti aukštų valstybinių pa- 
reigų, jas eidavo išimtinai janyčarai, o pastarieji buvo ar- 
ba savanoriškai jais tapę krikščionys, arba krikščionių 
vaikai, atplėšti nuo savo tėvų ir užauginti kaip turkai. Buū- 
tent jie buvo ištikimiausi tr veikliausi valdiniai. Man atro- 
do, jog ši ypatinga renegato ištikimybė pagrįsta tuo, kad 

aplinkybės, kuriomis jis suformavo naują santykį, jį veikė 
Ulgiau tr stipriau negu tuo atveju, jeigu jis į tą santykį bu- 
tų įaugęs, taip sakant, naiviai ir nenutraukdamas kito san- 
tykio. Jeigu ta ištikimybė, apie kurią mes čia dabar kalba- 
me, yra toks jausmo reflektuotas savarankiškas santykio 
gyvenimas (Eigenleben der Beziehung), kuris yra abejin- 
gas galimam pradinių jį pagrindžiančių motyvų išnyki- 
mui, tai ji veiks tuo energingiau ir tikriau, kuo ilgiau tie 
motyvai vis dėlto tebera gyvi, kuo mažiau išmėginimų pa- 
tiria grynosios formos arba santykio kaip tokio jega; ir tai 
ypač budinga renegatui, pasižyminčiam ryžtinga sąmone: 
Jis negali sugrįžti, nes jam, kaip ir tam tikro jautrumo 
skirtumams atveju, kitas santykis, su kuriuo jis galutinai 
nutraukė ryšį, visuomet išlieka kaip dabartinio santykio 
fonas. Jis tarsi nuolatos iš ten šalinamas ir įsijungia į naują 
santykį. Renegato ištikimybė yra ypač stipri, nes ji dar 
apima ir tai, be ko ištikimybe kaip ištikimybė gali apsieiti: 
sąmoningą tolesnį santykio motyvų išgyvenimą, kuris su 
formalia kaip tik šio santykio jėga čia susilydo patvariau 
negu tais atvejais, kai nėra šios priešingos praeities ir ga- 
limybės grįžti ir daryti kitaip. 

Jau grynai sąvokinė ištikimybės struktūra atskleidžia 
ją kaip sociologinį arba, kitaip tariant, sociologiškai orien- 
tuotą afektą. Kiti jausmai, kad ir kaip stipriai Jie sietų žmo- 
gų su žmogumi, vis delto yra daugiau solipsistiniai. Net ir 
meilė, draugystė, patriotizmas, socialinės pareigos jaus- 
mas savo esme pirmiausia yra afektai, glūdintys pačiame 
subjekte ir jam imanentiniai, - tai, ko gero, aiškiausiai 
nusako Filinos* žodžiai: „Jeigu aš tave myliu, tai koks ta- 
vo reikalas?“ Taigi čia afektai, nepaisant jų begalines so- 
ciologinės reikšmės, lieka pirmiausia subjekto busenos. 


*Goethe's romano „Vilhelmo Meisterio mokymosi metai“ veikėja. 

Nors jie atsiranda tik del kitų individų arba grupių povei- 
kio, tačiau reiškiasi dar tr prieš šiam poveikiui peraugant 
į sąveiką. Bent jau tada, kai jie nukrypsta ir į kitas būty- 
bes, jiems nereikia santykio su jomis kaip jų realios prie- 
laidos arba turinio. O kaip tik šitai yra ištikimybės (bent 
jau čia aptariamu požiūriu, nors kalbiškai ji turi dar ir 
kitų reikšmių) prasmė, ji yra žodis, žymintis savotišką jaus- 
mą, kai siekiama ne turėti kitą asmenį, kuris jaučiančia- 
jam yra eudemonistinė gėrybe, ir ne kito asmens gerovės, 
kuri subjektui yra objektyvi vertybė, o išsaugoti santykį 
su kitu; ne ji sukuria šį santykį, ir del to ji negali, kaip 
anie afektai, būti ikisociologinė, Ji apima jau esamą ryšį ir 
fiksuoja vieno jo elemento priklausomybę nuo kito kaip 
vidinį jų išsilaikymo aspektą. Galbut šis specifinis sociolo- 
ginis ištikimybės pobūdis susijęs su tuo, kad ji labiau ne- 
gu kiti mūsų Jausmai, kurie mums ateina tarsi lietus ar 
saulė ir kurių atėjimo ir vyksmo mūsų valia negali valdy- 
ti, priklauso nuo mūsų moralinės pozicijos, todel jos ne- 
buvimas mums yra stipresnis priekaištas negu tas, kurį 
sukelia meilės ar socialinio Jausmo - jeigu atsiribosime 
nuo grynai iš pareigos kylančių jų apraiškų - stoka. 

+ 

Daug mažesniu mastu negu ištikimybės tiesiogiai iš- 
ryškėja dėkingumo afekto sociologinis pobūdis. Tačiau 
sociologinę dėkingumo reikšmę sunku būtų pervertinti; 
tiktai išorinis atskirų jo aktų mažareikšmiškumas - kurį 
atsveria nepaprastas jų veiksmingumo platumas - lig šiol, 
atrodo, visiškai paslėpė tai, kad visuomenės gyvenimas 
tr jos sutelktumas be dėkingumo fakto būtų buvę visiškai 
kitokie. 

Dekingumo indėlis pirmiausia yra tam tikras teisi- 
nės tvarkos papildymas. Visi žmonių santykiai pagrįsti 
davimo ir ekvivalento schema. Galima nurodyti viso- 
kiausių davimų ir darbų ekvivalentą. Visuose ūkiniuose 

mainuose, kurie turi teisinę formą, visuose fiksuotuose 
darbo pasižadėjimuose, visuose teisiškai sureguliuoto 
santykio įsipareigojimuose teisinė tvarka reikalauja dar- 
bo bei atlygio pusiausvyros ir pasirupina ta sąveika, be 
kurios Joks socialinis balansas ir sąryšis būtų neįmano- 
mi. Tačiau esama daugybės santykių, kurių nesaugo tei- 
sinė forma ir kuriuose negali būti kalbos apie davimo 
ekvivalento išreikalavimą. Čia kaip papildymas ir pasi- 
reiškia dekingumas, ta sąveika, kuri surezga tam tikrą 
darbo ir atlygio pusiausvyrą tr ten, kur išorinė prievar- 
ta jos negarantuoja. Taigi dėkingumas yra teisinės for- 
mos papildymas ta pačia prasme, kurią aš nurodžiau 
kalbėdamas apie garbę. 

+ Mainai yra sąveikos tarp žmonių sudaiktinimas 
(Sachwerdung). Tuo atveju, kai vienas duoda kokį nors 
daiktą, o kitas atsilygina kitu daiktu, kuris turi tokią pat 
vertę, grynai dvasinis žmonių santykių aspektas perke- 
liamas išorėn į objektus, ir šis santykio sudaiktinimas, 
jo įaugimas į daiktus, kurie juda šen ir ten, pasidaro toks 
visiškas, kad jau susiformavusiame ūkyje ana asmeninė 
sąveika visiškai išstumiama, prekės įgyja savarankišką 
gyvenimą ir santykiai tarp jų, jų verčių balansas nusi- 
stovi automatiškai, grynai matematiškai, o žmonėms čia 
dar priklauso tik pačiose prekese glūdinčių tendencijų ko- 
regavimo tr suderinimo vaidmuo. Taigi čia santykiauja 
patys objektyviai lygūs dalykai, o pats žmogus, nors, sa- 
vaime suprantama, jis procesą išjudina siekdamas savo 
intereso, jau yra tarsi nesvarbus. Žmonių santykis yra 
tapęs objektų santykiu. Dėkingumas taip pat atsiranda 
dėl žmonių sąveikos ir joje, bet jis plečiasi į vidų, kaip 
anas daiktų santykis tampa išorinis. Jis yra subjektyvus 
gavimo arba ir davimo akto likutis. Kaip daiktų mainuo- 
se sąveika neperžengia tiesioginio koreliacijos akto ribų, 
taip dėkingumo atveju šis aktas savo padariniais, savo 

subjektyvia reikšme, savo psichiniu aidu nusėda sieloje. 
Jis yra tarsi moralinė žmonijos atmintis ir skiriasi nuo 
ištikimybės tuo, kad yra praktiškesnės, impulsyvesnės pri- 
gimties, kad jis, nors paprastai ir gali išlikti kaip grynai 
vidinis išgyvenimas, vis delto yra naujų veiksmų poten- 
cija, tam tikras idealus tiltas, kurį, taip sakant, siela vi- 
suomet vėl aptinka esant menkiausiam impulsui (kurio 
galbut dar neužtenka naujam tiltui nutiesti), kad per jį 
suartetų su kitu. 

Bet koks atsiradęs socialinis susivienijimas (Vergesell- 
schaftung) remiasi santykių plėtote tuo momentu susi- 
dariusiu pagrindu. Kad ir kokį jausmą koks nors žmo- 
gaus veiksmas sukeltų kitam žmogui - meilę ar godumą, 
klusnumą ar neapykantą, draugiškumą ar siekį dominuo- 
ti, - Jo sužadinta kurybiška nuotaika paprastai nesibai- 
gia kartu su tuo veiksmu, 0 vienaip ar kitaip toliau išlie- 
ka jo sukurtoje sociologineje konsteliacijoje. Dekingumas 
kaip tik ir yra vienas iš ryškiausių tokio tolesnio išlikimo 
atvejų, santykio idealaus gyvavimo tąsa net ir tada, kai 
tas santykis jau seniai nutrūkęs ir pats davimo ir gavi- 
mo aktas seniai pasibaigęs. Nors dekingumas yra grynai 
asmeninis arba, galima sakyti, lyrinis afektas, tačiau del 
savo įvairiausio atsikartojimo visuomenėje jis tapo vie- 
nu iš stipriausių žmonių sąryšio būdų; Jis yra vaisinga 
Jausmo dirva, iš kurios ne tik išauga žmonių vienas į 
kitą nukreipti veiksmai, - dėl jo fundamentalios, nors 
dažnai nesąmoningos bei į daugybę kitų motyvacijų įpin- 
tos esaties atsiranda nepakartojamos veiksmų modifika- 
cijos ir intensyvumas, ryšys su praeitimi, asmenybės vien- 
tisumas, kintančio gyvenimo tolydumas. Jeigu vienu mos- 
tu būtų ištrintos visos sielose išliekančios dėkingumo 
reakcijos į ankstesnius veiksmus, tai visuomenė, bent jau 
tokia, kokią mes ją pažįstame, suirtų. + 

+ 

Tam tikri socialiniai ratai kaip savo išsilaikymo sąly- 
gą sukuria stabilumą ir substancialų tvirtumą, o kitiems 
ratams, priešingai, reikia kaip tik didesnio lankstumo ir 
galimybės keisti sociologines formas — pavyzdžiui, to- 
kiems, kurie savo buvimą didesniame rate tik pakenčia 
arba laiko jį per nefas*. Tik tobuliausias elastingumas 
leidžia tokiai visuomenei savo ryšio patvarumą suderin- 
ti su nuolatinėmis defenzyvomis ir ofenzyvomis. Ji turi, 
taip sakant, sugebėti įlįsti į bet kokį plyšį, priklausomai 
nuo aplinkybių išsiplėsti ir susitraukti, turi tarsi skys- 
tos agregatinės būsenos kūnas įgyti bet kokią formą, kuri 
tik jai pasitaiko. 

Antai nusikaltėlių 17 sąmokslininkų gaujos privalo su- 
gebėti iškart pasidalyti ir veikti atskiromis grupėmis, 
besąlygiškai paklusti čia vienam, čia kitam vadui, išsau- 
goti tą pačią bendrą dvasią esant ir tiesioginiams, ir ne- 
tiesioginiams kontaktams, po kiekvieno išblaškymo vėl 
iš naujo organizuotis kokia nors įmanoma forma ir t. t. 
Taip jos išsilaiko, panašiai kaip, pavyzdžiui, čigonai, apie 
kuriuos tapo įprasta sakyti: būtų beprasmiška juos kar- 
ti, nes jie vis tiek nemirtų. Panašiai sakoma ir apie žy- 
dus. Jų socialinio ryšio stiprumas, praktiškai toks veiks- 
mingas ir savitas jų savitarpio solidarumo jausmas, daž- 
nai skatinantis juos atsiriboti nuo visų nežydų, - šis 
sociologinis ryšys nuo emancipacijos laikų gerokai pra- 
rado savo konfesinį atspalvį, tačiau tik pakeitė jį į kapi- 
talistinį. Kaip tik todėl žydų „neregima organizacija“ yra 
neįveikiama, „nes jeigu neapykanta žydams galėtų iš pra- 
džių išplėšti iš jų spaudos galią, paskui kapitalo galią, o 
galiausiai panaikintų jų lygiateisiškumą, socialinis žydų 
junginys nežūtų, iš jų būtų atimta tik jų visuomeninė 


*Neteisvbe (lot.). 

politinė organizacija, tačiau š1 sąjunga vėl sustiprėtų sa- 
vo pradiniu konfesinio junginio pavidalu. Šis visuomeni- 
nis politinis žaidimas lokaliai jau atsikartojo, 1r jis galė- 
tų atsikartoti ir visuotiniu mastu.“ Ir iš tikrųjų atskiro 
žydo kintamumą, jo nuostabų sugebėjimą prisiderinti prie 
pačių įvairiausių uždavinių, prisitaikyti prie kintamiau- 
sių gyvenimo sąlygų būtų galima apibūdinti kaip grupės 
sociologinės formos atsispindėjimą individo formoje. Kaip 
tik žydų elastingumą visiškai tiesiogiai galima laikyti jų 
atsparumo socialiniuose ekonominiuose santykiuose 
veiksniu. Geresnis anglų darbininkas apskritai neatsi- 
sakys to darbo užmokesčio, kuris jam atrodo būtinas pa- 
gal jo lygį: jis streikuoja arba geriau dirba kokį nekvali- 
fikuotą darbą, arba ieško kokio kitokio uždarbio, tačiau 
nesutinka dirbti savo specialybės darbo už užmokestį, 
kuris būtų žemesnis už visam laikui nustatytą standar- 
tą. O žydas veikiau ims mažiausią atlyginimą nei visai 
nedirbs, jis nejaučia ramaus pasitenkinimo pasiektu stan- 
dartu, bet nenuvargdamas siekia jį pranokti: joks mini- 
mumas jam nėra per mažas, Joks maksimumas jam nė- 
ra pakankamas. Ši svyravimo amplitudė, kuri akivaiz- 
džiai 1š individualaus gyvenimo perkeliama ir į grupės 
gyvenimą, žydams yra tokia pat išsilaikymo priemonė, 
kokia anglų darbininkui yra kaip tik nelankstumas ir 
užsispyrimas. Ir nesvarbu, ar čia pateiktas teiginys apie 
žydų istoriją turinio atžvilgiu yra pamatuotas, ar nepa- 
matuotas, — mums, šiaip ar taip, dėmesio verta yra tą 
teiginį pagrindžianti mintis, kad tam tikro socialinio vie- 
nio išsilaikymo priemonė gali būti jo reiškimosi formos 
arba jo materialaus pagrindo kaita, kad grupės atsparu- 
mas gali remtis kaip tik jos plastiškumu. 

Šie abu socialinio išsilaikymo būdai dėl savo santykio 
su tolesnėmis pagrindinėmis sociologinėmis sąvokomis 
yra vienas kitam priešingi. Grupės išlikimas glaudžiai 

susijęs kaip tik su tuo, kad tam tikras socialinis sluoks- 
nis - aukščiausias, plačiausias, vidutinis —- išsaugotų sa- 
vo egzistenciją ir savitumą, todėl abiem pirmiesiems 
sluoksniams labiau reikalingas socialinės gyvenimo for- 
mos nelankstumas, o paskutiniam - jos elastingumas. 
Aristokratijos, kaip aš jau nurodžiau, apskritai yra kon- 
servatyvios. + 

Kai grupės formą lemia ne koks nors kiekybiškai ma- 
žas sluoksnis, o plačiausias sluoksnis ir jo autonomija, 
jos išsilaikymui irgi yra palankesnis stabilumas ir nekin- 
tamas tvirtumas. Tam įtakos turi pirmiausia tas faktas, 
kad plačioji masė - tiek, kiek ji funkcionuoja kaip sociali- 
nės vienybės laikmena - yra labai nelanksti ir nejudri. + 
Masės tikslingas instinktas yra saugoti savo savastį nuo 
aplinkybių ir impulsų kaitos ne lanksčiai prisitaikant ir 
greitai keičiant savo elgesį, bet substancialiu tvirtumu ir 
nenuolaidumu. Politinėms santvarkoms esminga tai, kad 
savo socialinę formą plačiausiu ir lygiateisiškiausiu sluoks- 
niu dažniausiai grindžia žemdirbių tautos (senovės Ro- 
mos valstietija, senovės germanų laisvųjų žemdirbių ben- 
druomenės). Čia visuomeninių interesų turinys iš anksto 
nulemia jų formos pobūdį. Žemdirbys vyra konservatyvus 
a priori: jo veikla reikalauja ilgų terminų, pastovių įren- 
ginių, ištvermingo tolydumo. Nenuspėjamas orų palan- 
kumas ar nepalankumas, nuo kurių jis priklauso, skati- 
na tam tikrą jo fatalizmą, kuris išorinių jėgų atžvilgiu 
reiškiasi labiau ištverme, o ne pasitraukimu; jo technika 
apskritai negali į konjunktūrų pokyčius atsakyti tokio- 
mis greitomis kokybinėmis modifikacijomis, kaip tai pa- 
Jėgia daryti pramonininkas ir prekybininkas. + 

Visai kitokia situacija yra ten, kur vadovaujamasis vaid- 
muo priklauso viduriniam sluoksniui ir socialinė grupės 
forma susijusi su jos išlikimu. Tačiau tik vidurinis sluoks- 
nis turi viršutinę ir apatinę ribą, ir turi ją tokiu būdu, kad 

jis nuolatos ką nors perima ir iš aukštesnės, ir iš žemes- 
nes padėties individų ir abiem ką nors grąžina. Taigi ja- 
me palieka pėdsakus šio svyravimo pobūdis, ir todėl jo 
elgsenos tikslingumas daugiausia turi būti tikslingumas 
prisitaikymo, kintamumo, lankstumo, kurie kartą nusi- 
stovėjusį neišvengiamą visumos judėjimą bent jau taip 
nukreipia ir palaiko, kad kintant būsenoms esminė for- 
ma ir jega būtų išsaugotos. Grupės, kurią apibrėžia vidu- 
rinio sluoksnio platumas ir dominavimas, sociologinę for- 
mą galima apibūdinti kaip tolydumo formą; tokios formos 
neturi nei tikra, ištisinė, taigi negraduota individų lygy- 
bė, nei pastovi grupė, susidedanti iš aukštesnio ir 1š tie- 
siogiai nuo jos skirtingo žemesnio sluoksnio. Vidurinis 
sluoksnis prie jų prideda faktiškai visai naują sociologinį 
elementą, jis yra ne tik trečias greta esamų dviejų, kuris 
su kiekvienu išjų apytikmai 1r tik kiekybiniu aspektu san- 
tykiauja taip, kaip anie abu vienas su kitu. Naujasis ele- 
mentas veikiau pasižymi tuo, kad jis pats turi ir viršuti- 
nę, ir apatinę ribą, kad jis dalyvauja šiuose nuolatiniuose 
mainuose su abiem kitais sluoksniais ir šiuo nenutrūks- 
tamu svyravimu nutrina jų ribas ir sukuria tolydžius per- 
ėjimus. + Visa profesijų ir padėčių įvairovė ir gradacija, 
kurią mes anksčiau nurodėme, aišku, yra galima tik dėl 
darbo pasidalijimo, o pastarasis, kaip ir jo koreliatas — 
socialinės gyvenimo formos kintamumas, yra vidurinio 
sluoksnio ir jo dominavimo charakteristika. Nei aristok- 
ratijai, nei laisvųjų valstiečių luomui nėra būdinga kiek 
ryškesnė darbo pasidalijimo tendencija. Aristokratijai to- 
dėl, kad bet koks darbo pasidalijimas lemia tokią rango 
gradaciją, kuri prieštarauja šio luomo sąmonei ir jo vie- 
nybe;; valstiečių luomui todėl, kad jo visiškai nereikalau- 
Ja ir net neleidžia realizuoti žemdirbių darbo pobūdis. Ta- 
čiau savita čia yra tai, kad kintamumas ir darbo pasidali- 
Jimas, kad ir kaip stipriai jie būtų susiję savo turiniu ir 

laikmenomis, grupės išsilaikymo atžvilgiu kai kada vei- 
kia tiesiog vienas prieš kitą. Tai, viena vertus, išplaukia 
iš jau anksčiau pabrėžto fakto, kad padėčių daugs ir laips- 
niškas jų gradavimas —o tai kaip tik atsiranda dėl darbo 
pasidalijimo — sukelia įvairių sunkumų ir netikrumą, jei- 
gu nesama socialinių elementų mobilumo ir persistūmi- 
mo. Tas mobilumas slopina dėl didėjančio darbo pasidali- 
jimo kylančius pavojus: susiskaidymą, vienpusiškumą, at- 
skiro žmogaus sugebėjimų 1r padėties neatitikimą. Antra 
vertus, darbo pasidalijimas 17 kintamumas grupių išsilai- 
kymo atžvilgiu vienas kitą papildo. Yra daug atvejų, kai 
vidurinių sluoksnių labilumas sukunma netikrumą, neapib- 
rėžtumą, šaknų nykimą. Šias tendencijas paralyžiuoja dar- 
bo pasidalijimas, nes jis nepaprastai glaudžiai susieja tar- 
pusavyje grupės elementus. Mažos pirmykščių tautų gru- 
pes, kad ir kaip centralizuotai jos būtų organizuotos, 
lengvai atskyla viena nuo kitos, nes galiausiai kiekviena 
jų dalis yra vienodai atspari; kiekvienas gali tą patį, ką 
gali kitas, 1r nors jiems dėl vargano gyvenimo sunkumų 
yra būtini išoriniai tarpusavio ryšiai, tačiau čia kokios nors 
ypatingos kvalifikacijos klausimas visai neiškyla ir jie ga- 
li vienas su kitu vienytis bet kokiu būdu. O kokios nors 
didelės kultūrinės grupės susitelkimas yra pagrįstas dar- 
bo pasidalijimu. Vienam joje besąlygiškai reikia kito, ir 
grupės skilimas kiekvieną atskirą jos narį padarytų visiš- 
kai bejėgį. Šitaip darbo pasidalijimas prirakindamas vie- 
ną prie kito priešinasi kintamumui, kai šis kelia grėsmę 
grupės išsaugojimui. * 

Lengvas grupės gyvenimo kintamumas, jo polinkis į 
formalaus ir asmeninio pobūdžio poslinkius visais lig 
šiol nagrinėtais atvejais buvo prisitaikymas prie gyve- 
nimo sunkumų: kad nepalūžtum posūkiuose, kol dar 
nera substancialaus tvirtumo, kuris galėtų atremti bet 
kokią destruktyvią jėgą. Savo kintamumu grupė atsako 

į aplinkybių pokyčius ir išlygina juos taip, kad rezulta- 
tas yra jos savasties išsaugojimas. Tačiau galima kelti 
klausimą, ar toks kintamumas, toks prisitaikymas prie 
kintančių ir dažnai viena kitai priešingų būsenų iš tik- 
rųjų yra tik reakcija į išorinių grupės išsilaikymo sąlygų 
permainas, ar to paties nereikalauja ir tam tikras vidi- 
nis grupės egzistavimo principas. + 

Mes lengvai linkstame taiką, interesų harmoniją, san- 
tarvę laikyti socialinės savisaugos esme, o bet kokį prie- 
šiškumą traktuoti kaip kliūtį vienybei, kurią svarbu iš- 
laikyti, ir kaip beprasmį jėgų, kurios galėjo būti panau- 
dotos pozityviai grupės organizmo plėtotei, eikvojimą. 
Tačiau atrodo, kad teisingesnės yra tos nuomonės, ku- 
rios apsaugine gyvenimo forma taria esant tam tikrą tai- 
kos ir karo ritmą, o tas ritmas turi tarsi du aspektus: tai 
grupės kaip visumos kova su išoriniais priešais bei tos 
kovos kaitaliojimasis su taikiais laikotarpiais ir kova gru- 
peje tarp įvairios rūšies konkurentų, grupuočių, prie- 
šingų tendencijų, kuri vyksta esant susitelkimui ir san- 
tarvel; pirmuoju atveju harmoningi ir prieštaringi reiš- 
kiniai kaitaliojasi vieni po kitų, antruoju — vieni greta 
kitų. Abiejų kovų motyvas galiausiai yra tas pats, tačiau 
jis realizuojamas skirtingais būdais. Kova su jėga, esan- 
čia už grupės ribų, įsakmiai verčia įsisąmoninti grupės 
vienybę ir neišvengiamą būtinumą ją išsaugoti. Didžiu- 
lę sociologinę reikšmę turi tas faktas, — vienas 1š nedau- 
gelio beveik be išimties galiojančių bet kokio pobūdžio 
grupių susidarymui, - kad bendras priešiškumas kokiai 
nors trečiajai jėgai visomis aplinkybėmis turi sutelkia- 
mąjį poveikį ir šis poveikis yra stipresnis už tą, kurį da- 
ro bendras draugiškas santykis su trečiąja jėga. Ir var- 
gu ar yra kokia nors grupė - šeimyninė, bažnytinė, eko- 
nominė, politinė ar dar kokia nors, - kuri galėtų visiškai 
išsiversti be šio rišiklio. 

Devintas skyrius 
Visuomenės erdvė ir erdviškumas 


Vienas iš dažniausių žmogaus įpročio ieškoti prie- 
žasčių paklydimų yra tai, kad formalios sąlygos, be ku- 
rių tam tikri įvykiai negalėtų įvykti, laikomos pozity- 
viomis, produktyviomis jų priežastimis. Tipiškas pavyz- 
dys čia yra laiko galia — vaizdingas posakis, kuris mus 
daugybę kartų nukreipia nuo mūsų įsitikinimų švelnė- 
jimo ar griežtėjimo, sielos sveikimo procesų ar sutvir- 
tėjusių įpročių tikrųjų priežasčių ieškojimo. Ne kitaip 
paprastai būna ir su erdvės reikšme. Kai estetikos te- 
orija esminiu vaizduojamojo meno uždaviniu laiko pa- 
daryti erdvę juntamą, ji išleidžia iš akių tai, kad mus 
domina tik saviti daiktų pavidalai, o ne bendra erdvė 
ar erdviškumas, kurie yra tik tų pavidalų conditio sine 
gua non*, bet nėra nei specifinė jų esmė, nei juos ku- 
riantis veiksnys. Jei istorijos aiškinimas į pirmąją vie- 
tą iškelia erdvinį momentą ir valstybės didumą ar ma- 
žumą, gyventojų tankumą ar išsibarstymą, masių jud- 
rumą ar stabilumą ir t. t. siekia traktuoti kaip tarsi iš 
erdvės sklindantį viso istorinio gyvenimo motyvą, tai 
ir šiuo atveju kyla pavojus, kad būtinas erdvinis visų 
šių aplinkybių aspektas gali būti supainiotas su tikro- 
siomis pozityviomis jų priežastimis. Žinoma, tai, kad 
valstybės yra vienokio ar kitokio dydžio, arba tai, kad 
žmonės gyvena arčiau ar toliau vienas nuo kito, liudi- 
ja, kad jiems būdinga erdvinė forma, panašiai kaip tie 
procesai, kurie priskiriami laiko galiai, negali vykti ne 
laike. Tačiau šių formų turiniai yra tokie, o ne kitokie 
tik dėl kitų turinių poveikio, o erdvė visuomet lieka 


*Būtina sąlyga (lot.). 

tik pati savaime neveikli forma, kurios atmainomis at- 
siskleidžia realiosios energijos, tačiau tik atsiskleidžia, 
panašiai kaip kalba išreiškia mąstymo procesus, kurie, 
aišku, vyksta žodžiais, bet ne dėl žodžių (in Worten, 
aber nicht durch Worte). Ne geografinė apimtis — tiek 
ir tiek kvadratinių mylių —- sukuria didelę valstybę, tai 
padaro tos psichologinės jėgos, kurios leidžia kokiam 
nors viešpataujančiam centrui politiškai suvienyti to- 
kios srities gyventojus. Ne erdvinio artumo ar atstumo 
forma sukuria ypatingus kaimynystės arba svetimumo 
reiškinius, kad ir kaip tai atrodytų neginčijama. Vei- 
kiau ir tokie reiškiniai yra grynai psichinių turinių su- 
kelti faktai, kurių tėkmės santykis su jų erdvine forma 
iš principo nesiskiria nuo mūšio ar telefoninio pokalbio 
santykio su jų erdvinėmis formomis, nors, be abejo, ir 
šie procesai gali vykti tik esant visiškai apibrėžtoms 
erdvinėms sąlygoms. Visuomeninę reikšmę turi ne erd- 
vė, o iš sielos išplaukiantis jos dalių skaidymas ir jun- 
gimas. + 

Tačiau, nepaisant tokios situacijos, daiktų ir procesų 
erdvinių reikšmių pabrėžimas nėra nepagrįstas. Juk tie 
daiktai ir procesai dažnai faktiškai yra tokie, kad forma- 
li, pozityvi arba negatyvi, jų erdviškumo reikšmė nagri- 
nejant iškyla ypač aiškiai ir mes gauname aiškiausią re- 
alių jėgų paliudijimą. Koks nors cheminis procesas ar 
šachmatų partija galiausiai taip pat yra erdviškai deter- 
minuoti, kaip ir koks nors karo žygis ar žemės ūkio pro- 
dukcijos realizavimas, tačiau požiūriai, kurių kryptis vie- 
nu ir kitu atveju pažinimo interesas supriešina, meto- 
diškai yra tokie skirtingi, kad erdvės ir laiko sąlygų bei 
apibrėžtumų klausimas pirmuoju atveju lieka visiškai 
už tų procesų, 0 antruoju atveju labai aiškiai Į juos įjun- 
giamas. Žmonių sąveika — greta viso to, kas j1 dar yra — 
suvokiama ir kaip erdvinė. + 

I. Pirmiausia, yra keletas pagrindinių erdvinės for- 
mos ypatybių, su kuriomis susiję bendruomeninio gyve- 
nimo pavidalai. 

A. Prie jų priklauso tai, ką galima pavadinti erdvės 
išskirtinumu. Kaip yra tik viena vienintelė bendra erd- 
vė, o visos atskiros erdvės yra jos dalys, taip kiekvienai 
erdvės daliai būdingas tam tikras ypatingumas (Einzig- 
keit), kuris vargu ar turi kokį nors analogą. + Tokiu 
mastu, kokiu koks nors visuomeninis darinys yra susi- 
lydęs arba, taip sakant, vieningas su apibrėžtu jo užima- 
mu žemės plotu, jis turi ypatingumo arba išskirtinumo 
pobūdį, kurio kitu būdu negalima įgyti. Tam tikri sąry- 
šio tipai visa jiems būdinga sociologine forma gali reali- 
zuotis tik taip, kad toje erdves srityje, kurią užima vie- 
na jų atmaina, jau nėra vietos antrai. Tačiau kitų tipų 
atveju tą pačią apimtį gali užpildyti bet koks skaičius 
sociologiškai tos pačios prigimties darinių ir jie tarsi įs1- 
skverbia vienas į kitą; kadangi jie neturi jokio vidinio 
santykio su erdve, tai negali pakliūti ir į erdvines kolizi- 
jas. Vienintelis visiškai adekvatus pirmojo sąryšio tipo 
pavyzdys yra valstybe. + Erdviškumas turi šalutinį as- 
pektą, kuris yra amžinumo (Ewigen) ir antlaikiškumo 
(Zeitlosen) priešybės atitikmuo. Tai, kas antlaikiška, sa- 
vo esme apskritai neturi nieko bendra su klausimu, kas 
yra dabar, kas anksčiau ar vėliau, ir todėl, aišku, pri- 
tampa prie bet kurio laiko momento 1r jį atitinka. Tai, 
kas amžina, reiškia laiką, ir būtent tokį, kuris neturi pa- 
baigos 1r nenutrūksta. Erdviškumo skirtumą, kuriam mes 
neturime tokios pat paprastos išraiškos, sudaro, viena ver- 
tus, anterdviniai dariniai, kurie savo vidine prasme netu- 
ri jokio santykio su erdve, bet kaip tik todėl jų santykis 
su kiekvienu atskiru erdvės tašku yra vienodas, o kita 
vertus — tie dariniai, kurie savo vienodą santykį su visais 
erdvės taškais išlaiko ne kaip vienodą indiferentiškumą, 

taigi iš tikrųjų ne kaip gryną galimybę, o kaip visur pa- 
sireiškiantį principinį solidarumą su erdve. Gryniausias 
pirmųjų darinių tipas yra, aišku, bažnyčia, antrųjų - vals- 
tybė; tarp jų įsiterpia tarpiniai reiškiniai, iš kurių kele- 
tą aš aptariau; todėl ant įvairių socialinių darinių forma- 
lios esmės gali kristi ypatinga šviesa priklausomai nuo 
to, kokią pakopą tie dariniai užima skalėje nuo visiško 
susietumo su teritorija ir iš to išplaukiančio išskirtinu- 
mo iki visiško anterdviškumo ir iš to išplaukiančios dau- 
gelio vienalyčių socialinių darinių kondominiumo tame 
pačiame erdvės segmente galimybės. + 

B. Kita erdvės ypatybė, daranti esminį poveikį visuo- 
meninėms sąveikoms, yra ta, kad erdvė mūsų prakti- 
niams reikalams suskaidoma į dalis, kurmos laikomos vie- 
niais ir yra — kaip priežastys ir kaip padariniai —- atski- 
riamos ribomis. + Gamtos atžvilgiu bet koks ribų 
nubrėžimas yra savavališkas, kad ir salos padėties atve- 
ju, nes iš principo ir jūra gali būti „paimta nuosavybėn“. 
Kaip tik dėl to, kad tai nėra iš anksto nulemta natūra- 
lios erdvės, nustatytų fizinių ribų besąlygiškas tikslu- 
mas vis dėlto tampa akivaizdžia visuomeninį sąryšį for- 
muojančia galia ir ypač išryškėja jos vidinis būtinumas. 
Todėl atsiribojimo įsisąmoninimas irgi, matyt, stipriau- 
sias yra ne vadinamųjų natūralių ribų (kalnynų, upių, 
jūrų, dykumų), o kaip tik grynai politinių ribų, kurios 
tarp dviejų kaimynų nubrėžia tik geometrinę liniją, at- 
žvilgiu. + 

Visa tai, savaime aišku, nepaneigia, kad psichologiš- 
kai nubrėžti ribas remiantis gamtiniu srities išskirtumu 
visuomet yra lengviau ir jos yra labiau pabrėžtos; juk erdvė 
suskaidžius jos pagrindinį plotą dažnai būna padalyta į 
sritis, kurios gyventojų savitarpio santykiams ir jų santy- 
kiams su tais, kurie yra anapus tokių sričių, suteikia ne- 
pakartojamą atspalvį. + Riba yra ne koks nors erdvinis 

faktas, sukeliantis sociologinius padarinius, o tam tikras 
save erdviškai formuojantis sociologinis faktas. Idealisti- 
nis principas, kad erdvė yra mūsų vaizdinys, tiksliau, kad 
erdvė atsiranda dėl mūsų sintetinės veiklos, kuria mes 
formuojame juslinę medžiagą, šiuo atveju gali būti sufor- 
muluotas specifiškiau: tas erdvinis pavidalas, kurį mes 
vadiname riba, yra sociologinė funkcija. + 


Ekskursas apie socialinį atribojimą 


Matyt, daugumoje visų santykių tarp individų ir tarp 
grupių ribos sąvoka vienaip ar kitaip tampa svarbi. Vi- 
sur, kur reiškiasi dviejų to paties objekto elementų inte- 
resai, jų koegzistencijos galimybė susijusi su tuo, kad ob- 
Jekto viduje jų sritis atskiria ribinė linija - nesvarbu, ar 
ji kaip teisinė riba yra konflikto pabaiga, ar galbūt kaip 
jegos riba - konflikto pradžia. Aš priminsiu tik vieną bet 
kokiai žmonių visuomeninei būčiai nepaprastai reikšmingą 
atvejį, kurį kitu požiūriu išsamiau jau aptarėme skyriuje 
apie paslaptį. Bet koks glaudus bendrabuūvis visiškai pa- 
grįstas tuo, kad kiekvienam žmogui psichologinės hipo- 
tezės suteikia apie kitą daugiau žinių, negu tas kitas pats 
Jam atskleidžia betarpiškai ir sąmoningai. Juk Jeigu mes 
disponuotume tik šitaip mums atskleistais dalykais, tai 
vietoj vientiso žmogaus, kurį galime suprasti ir kuriuo 
galime pasikliauti, visada turėtume tik keletą atsitikti- 
nių tr pakrikų sielos nuolaužų. Taigi, kad atsirastų daug- 
maž visas žmogus, koks jis mums reikalingas vidujai bei 
gyvenimo praktikai, turime mums duotus fragmentus pa- 
pildyti išvadomis, aiškinimais, interpoliacijomis. Tačiau 
šios neabejotinos socialines teisės įsibrauti į kito gyveni- 
mą, norėtų Jis to ar ne, priešybė yra jo sielos gyvenimo 
privatumas, jo teisė į diskretiškumą - net ir į tokį, kuris 

susilaiko nuo pamąstymų ir planų, kuriais prieš kito va- 
lią galima įsibrauti į jo intymumo ir nutyletinų dalykų 
sritį. Tačiau kur eina ta riba tarp svetimos sielos kitiems 
leistinos, netgi jiems privalomos srities tr jos psichologi- 
nio neliečiamumo? Ši kebli dalykinė riba reiškia tik abie- 
jų asmenybes sferų ribą, ji reiškia, kad vieno žmogaus 
sąmone tik iki tam tikros linijos gali apimti kito žmo- 
gaus sąmones sferą ir kad nuo jos prasideda neliečiama 
to kito žmogaus sfera, kurios apraiškomis gali disponuo- 
ti tik Jis pats. Savaime aišku, kad be galo skirtinga šios 
linijos vieta yra glaudžiausiai susijusi su visa visuome- 
ninio gyvenimo struktūra: pirmykščiais laikais, kai dife- 
renciacijos nebuvo, ši teise išplėsti šią psichologinę ribą 
turejo būti didesnė, tačiau interesas tai daryti aiškiai bu- 
vo mažesnis negu individualizuotų žmonių ir komplikuotų 
santykių laikais; prekybininkų derybose ši riba yra kito- 
kia negu tevų ir vaikų santykiuose, tarp diplomatų kito- 
kia negu tarp karių. Aš čia dar kartą paminėjau šią nuo 
erdvės problemos nutolusią aplinkybę, kad jos pavyzdžiu 
parodyčiau tą neprilygstamą patvarumą ir vaizdumą, ku- 
riuos socialiniai atribojimo procesai įgyja del jų erdviš- 
kumo. Bet kokia riba yra sielos, o tiksliau - sociologinis 
vyksmas; tačiau ją nubrėžus kaip liniją erdvėje tarpusa- 
vio santykio pozityvusis ir negatyvusis aspektai įgyja aiš- 
kumą ir tikrumą, - žinoma, dažnai ir nelankstumą, — 
kurie paprastai yra neįmanomi, kol jėgų ir teisių susiėji- 
mas tr išsiskyrimas dar nera įgiję juslinio pavidalo ir 
todel visada lieka, taip sakant, in statu nascendi. 

Kita principinę svarbą turinti sociologinė atribojimo 
problema yra nevienodas mastas, kuriuo atskiras kolek- 
tyvinio darinio narys jame dalyvauja. Tai, kad tarp to, 
kuris dalyvauja visiškai, ir to, kuris dalyvauja pusiau ar 
dar mažiau, esama skirtumo, liudija tam tikrą ribą tarp 
pastarojo ir visumos, kuriai jis vis delto priklauso. Tai 

taip pat liudija, kad kolektyvo viduje esama ribos, žy- 
minčios Iš jo centro išeinančiose teisių ir pareigų linijose 
tam tikrus taškus, kurie vieniems elementams yra jų da- 
lyvavimo jame riba, o kitiems tokia nėra; be to, indivi- 
das, kuris nėra visiškai įtrauktas į bendriją, ypač stipriai 
pajus ribą tarp tos savo asmenybės dalies, kuria jis jai 
priklauso, ir tos dalies, kuri lieka už viso šio santykio. 
Del tokios formos kartais gali kilti tragedija, jei būtent 
grupė apriboja mastą, kuriuo ji priskiria sau individą, 
tačiau jo paties viduje nesama jokio atitinkamo atriboji- 
mo tr jis jaučiasi visiškai priklausąs, nors jam skirta pri- 
klausyti tik iš dalies. Būdingas ir pagrįstas dalykas yra 
tai, kad dalinio grupes nario teisės ir pareigos paprastai 
yra užfiksuotos tiksliau negu visiško nario. Juk kai pas- 
tarasis dalyvauja visame susivienijimo turinyje ir visa- 
me jo likime, tai, kas jam tenka iš šio dalyvavimo reika- 
lavimų, kančių ir malonumų, čia nera iš anksto nustaty- 
ta ir jis gali tik laukti, kas atsitiks su visuma, ir šiuose 
įvykiuose del savo kaip nario padėties kartu su ja daly- 
vauti. Tačiau paprastai esti atskiros, galimos nurodyti, 
daiktiškai apibrėžtos susivienijimo šalys, su kuriomis turi 
ryšį dalinis jo narys; tai dažniausiai nėra silpnesnis ry- 
šys su grupės visybe ir vieniu, taigi tai yra ne intensyvu- 
mo, o ekstensyvumo skirtumas: tiksliau apibrėžiama tai, 
ką toks narys gali daryti ir į ką gali pretenduoti santykiš- 
kai nepriklausomai nuo bendro grupes likimo ir nuo jo 
paties likimo, o visiško grupes nario atveju tokio visu- 
mos tr dalies likimo atribojimo nesama. Tačiau gilesnė 
sociologinė čia aptariamų dalykų atribojimo ar neatribo- 
jimo reikšmė yra ta, kad tikslesnis santykio apibrėžtu- 
mas pirmuoju atveju jam suteikia objektyvesnį pobūdį 
negu šiuo pastaruoju atveju. + Geriausias pavyzdys čia 
yra kitoje šios knygos vietoje apibūdintas posūkis nuo 
viduramžiams būdingo susivienijimo, kuris pretendavo į 

visą žmogų ir dėl to savo ruožtu buvo su juo solidarus, į 
modernųjį susivienijimą, kuriame net ir tada, kai jis nė- 
ra grynai tikslinis junginys, ribotą dalyvio angažuotumą 
atitinka toks pat ribotas susivienijimo angažuotumas. Čia 
visumos ir dalies atribojimo fenomenas viso santykio ob- 
jektyvavimą aiškiausiai iškelia kaip savo koreliatą. + 


+ 

C. Trečiąją erdvės reikšmę socialinėms formoms su- 
daro fiksavimas, kuris padaro galimus jos turinius. Tai, 
ar kokia nors grupė arba apibrėžti atskiri jos elementai, 
arba esminiai jos intereso objektai yra visiškai fiksuoti, 
ar erdvės atžvilgiu yra neapibrėžiami, aišku, daro įtaką 
Jos struktūrai; koks esmingas yra šis veiksnys norint su- 
prasti klajoklių 1r sėslių grupių santvarkų skirtumą, jau 
gana dažnai buvo aiškinta, tad čia pakanka tik atkreipti į 
tai dėmesį. Čia kalbama anaiptol ne apie kokį nors sche- 
minį fiksavimo principo išplėtimą — kad jis, galiojantis erd- 
viškumui, dabar atsiskleidžia dalykiniuose gyvenimo tu- 
riniuose kaip stabilizavimas ir tvirta tvarka. Juk šis sa- 
vaime suprantamas sąryšis galioja net ne visur; kaip tik 
labai konsoliduotose grupėse, kurioms negresia išorinis 
sunaikinimo pavojus, galima apsieiti be kai kurių regu- 
liavimų ir įstatyminės kontrolės, kurių neišvengiamai rei- 
kia esant visuotiniam netikrumui ir netvirtiems, lengvai 
suskaidymui pasiduodantiems santykiams. Tačiau priklau- 
somai nuo to, ar grupė įstatymais fiksuoja savo atskirų 
narių padėtį ir kaip ji tai daro, susidaro iš daug narių su- 
sidedančios reiškinių sekos — nuo visiško pririšimo prie 
tam tikros vietos iki visiškos laisvės. Pagrindinės pririši- 
mo formos yra tokios: arba visiškai uždrausta palikti gy- 
venamąją vietą, arba, jeigu tokia teisė yra, dėl to gresia 
pavojus arba apskritai būti pašalintam iš grupės, arba pra- 
rasti kokias nors su ja susijusias teises. + 

Fiksuota vieta visada įgyja sociologinio santykio ašies 
reikšmę ten, kur vieno nuo kito paprastai nepriklauso- 
mų elementų sąlytis arba susijungimas galimas tik ko- 
kioje nors apibrėžtoje vietoje. Aš aptarsiu šio reiškinio 
pavyzdį, kuris tikrai liudija vidinio ir erdvinio sociologi- 
nio apibrėžtumo sąveiką. Bažnyčių, kurios turi reikalą su 
diaspora, nepaprastai išmintinga politika yra vietovėje, 
kur gyvena kad ir mažiausias išpažinėjų skaičius, įrengti 
koplyčią ar sielovados namus. Toks erdvinis fiksavimas 
tampa tikinčiųjų bendravimo ir jų susitelkimo centru, to- 
dėl šitaip ne tik susijungia lig tol visiškai izoliuotos ben- 
drijos religinės jėgos, — iš tokio matomo centro spindu- 
liuojančios jėgos pažadina net ir tų diasporos narių, kurių 
religiniai poreikiai del jų atskirumo lig tol buvo prislopę, 
tikėjimą ir priklausymo bendrijai suvokimą. + 

+ 

D. Ketvirtąjį išorinių santykių, kurie tampa sociolo- 
ginių santykių gyvastimi, tipą erdvė įgyja dėl asmenų, 
tarp kurių esama vienokių ar kitokių ryšių, fizinio artu- 
mo ar tolumo. Jau pirmas žvilgsnis įtikina, kad du susi- 
vienijimai, pagrįsti iš esmės tokiais pat interesais, Jėgo- 
mis ar įsitikinimais, bus skirtingo pobūdžio priklauso- 
mai nuo to, ar jų dalyviai erdviškai susiję, ar yra vienas 
nuo kito atskirti. Ir ne tik savaime suprantama bendrų 
ryšių skirtumo prasme - kad prie to santykio dar prisi- 
deda vidujai nuo jo nepriklausomi, dėl kūniško artumo 
užsimezgantys santykiai, bet ir ta prasme, kad erdviš- 
kai pagrįstos sąveikos tuos ir esant distancijai galimus 
santykius vis dėlto esmingai modifikuoja. + 

+ Todėl epochose, kuriose dalykinės aplinkybės rei- 
kalauja erdvę peršokančio abstrahavimo, tačiau pastara- 
jam kliudo psichologinis nebrandumas, atsiranda sociolo- 
ginės įtampos, turinčios žymių padarinių santykių formai. 
Pavyzdžiui, anglosaksų karaliaus protektoratas bažnyčios 

atžvilgiu visiškai pagrįstai yra aiškinamas dideliu nuoto- 
liu nuo Romos popiežiaus sosto. Asmeninis dalyvavimas 
tuo metu dar buvo pernelyg svarbi autonmteto veiksmin- 
gumo sąlyga, kad tas autoritetas būtų savanoriškai per- 
leistas tokiai atokiai instancijai. Beje, aš taip pat turėčiau 
nurodyti tam tikrą istorinę atgalinę įtaką šiame sąryšyje. 
Jeigu dvasinis kokios nors vienos dalies pranašumas ar 
aplinkybių spaudimas padaro neišvengiamus santykius per 
atstumą, kurį įveikti sąmone 1š tikrųjų nėra pasiruošusi, 
tai turi labai prisidėti prie abstrahavimo, tarsi dvasios ge- 
bėjimo tįsti, formavimo, o sociologinis būtinumas turi su- 
sikurti individualų psichologinį organą. Dėl to viduram- 
žių Europos santykis su Roma, kur tik jo nesužlugdė erd- 
vinė distancija, tapo abstrahavimo galios mokykla, 
gebėjimo justi nesant fizinio artumo, vien savo turiniu 
veiksmingos galios triumfo prieš tą galią, kuri pagrįsta 
erdviniu artumu, mokykla. Atrodo, kad visiems apibrėž- 
tiems sociologiniams santykiams yra būdingas tam tik- 
ras distancijos įveikimo „slenkstis“ ta prasme, kad erdvi- 
nis atstumas tam tikru mastu sustiprina gebėjimą abst- 
rahuoti, kuris tą atstumą įveikia, tačiau anapus šios 
pakopos tas gebėjimas nusilpsta. + 

Santykiai per didelį atstumą suponuoja apibrėžtą in- 
telektualinį brandumą, o labiau fizinis lokalinio artumo 
pobūdis, atvirkščiai, pasireiškia tuo, kad santykiai su kai- 
mynais yra draugiški arba priešiški, kitaip tariant, turi 
aiškiai apibrėžtą pozityvų pagrindą, ir abipusis indiferen- 
tiškumas esant erdviniam artumui paprastai išnyksta. + 

Greta akivaizdžių praktinių erdvinio artumo povei- 
kių ir sociologiškai labai svarbaus įsisąmoninimo, kad 
tokiais poveikiais kiekvieną akimirką galima bent jau 
disponuoti, net jeigu iš tikrųjų jais nesinaudojama, ar- 
tumo įtaka socialumo formai išplaukia iš atskirų juti- 
mų, kuriais individai suvokia vienas kitą, reikšmės. 

Faktas, kad mes apskritai jusliškai suvokiame greta 
esančius žmones, turi du aspektus, kurių sąveika turi fun- 
damentalią sociologinę reikšmę. Veikdamas subjektą ko- 
kio nors žmogaus sukeltas juslinis įspūdis sužadina įvai- 
rius jausmus: malonumo ir nemalonumo, mūsų pačių iš- 
kilumo ar menkumo, jaudinančius ar raminančius, - juos 
mums sužadina kito žmogaus žvilgsnis arba jo balso to- 
nas, arba vien pats juntamas jo buvimas toje pačioje pa- 
talpoje. Visa tai nera kito pažinimas ar jo apibrėžimas: tik 
man yra gera arba bloga, kai jis yra čia ir aš jį matau ir 
girdžiu. Jo paties šios jo juslinio vaizdo sukeliamos reak- 
cijos, taip sakant, visiškai nepaveikia. Priešinga linkme 
Juslinis įspūdis plėtojasi tada, kai tik jis tampa to kito 
asmens pažinimo priemone: visa tai, ką aš jame pamatau, 
ką iš jo išgirstu, ką jaučiu, dabar yra tik tiltai, kuriais aš 
pasiekiu jį kaip savo objektą. Kalbos garsai ir jų reikšme 
čia galbūt yra aiškiausias pavyzdys. Viena vertus, kokio 
nors žmogaus balsą, nesvarbu, ką jis sakytų, mes visiškai 
betarpiškai suvokiame kaip žavų arba atgrasų, antra ver- 
tus, tai, ką jis sako, mums leidžia ne tik sužinoti jo mintis 
tuo momentu, bet ir suprasti jo sielos būtį, - ir taip yra su 
visais jusliniais įspūdžiais; Jie priklauso subjektui kaip jo 
nuotaika bei Jausmas ir priartina prie objekto kaip jo paži- 
nimas. Jeigu objektas yra ne žmogus, abu šie aspektai 
paprastai yra vienas nuo kito atsiskyrę. Suvokdami jusle- 
mis jo buvimą, mes akcentuojame arba jo subjektyvią Jaus- 
minę vertę — rožės aromatą, garso patrauklumą, vėjyje 
siubuojančios šakelės žavesį mes juntame kaip sielos vi- 
duje aidinčią laimę, arba norime rožę, toną ar medį pa- 
žinti, ir tada mes naudojamės visiškai kitokiomis energi- 
Jomis, dažnai sąmoningai nusigręeždami nuo anų. Tai, kas 
šiuo atveju čia kone be ryšio kaitaliojasi, tuo atveju, kai 

objektas yra žmogus, dažniausiai susipina į tam tikrą vie- 
nį. Mūsų jusliniai įspūdžiai apie tą žmogų - ir jų jausmi- 
ne vertė, tr jų panaudojimas instinktyviam ar kryptin- 
gam pažinimui - veikdami kartu ir budami praktiškai ne- 
išpainiojami tampa mūsų santykio su juo pagrindu. Abiem 
šiais aspektais - žmogaus balso skambėjimu ir to, ką Jis 
pasako, turiniu, jo išvaizda ir jos psichologiniu interpre- 
tavimu, iš jo sklindančiu žavesiu ar atgrasumu ir instink- 
tyvia išvada iš to apie jo sielos niuansus, o kai kada ir apie 
jo kultūros lygį - abiem šiais juslinio įspūdžio aspektais, 
žinoma, labai skirtingu mastu ir proporcijomis, yra pa- 
grįstas mūsų santykis su kitu žmogumi. 

Iš visų juslių išskirtinę reikšmę sociologijai pirmiau- 
sia turi akis: ja remiasi individų, kurie yra vienas kito 
regėjimo lauke, sąryšis ir sąveika. Tai yra, matyt, pats 
betarpiškiausias ir gryniausias savitarpio santykis, koks 
apskritai yra galimas. Kur tik atsiranda sociologiniai ry- 
šiai, Jie paprastai turi objektyvų turinį ir sukuria objek- 
tyvią formą. Net pasakytas ar išgirstas žodis turi ir kokį 
nors dalykinį turinį, kuris reikalui esant gali būti per- 
duotas ir kitokiu būdu. Tačiau ta labai gyva sąveika, kai 
žmones vieną su kitu susieja susiduriantys jų akių žvilgs- 
niai, neišsikristalizuoja į kokį nors objektyvų darinį, ir 
vienybe, kurią ji sukuria, ištirpsta pačiame betarpiškame 
kontakte, pačioje funkcijoje. Ir šis ryšys yra toks stiprus 
tr subtilus, kad jis užmezgamas tik trumpiausia, tiesia 
akis jungiančia linija ir mažiausias nukrypimas nuo jos, 
menkiausias žvilgsnio posūkis į šalį visiškai sunaikina 
nepakartojamą šio ryšio pobūdį. Čia nelieka Jokio objek- 
tyvaus pėdsako, kaip, tarpiškai ar betarpiškai, paprastai 
buna visuose kituose žmonių savitarpio santykiuose, net 
tr kai persimetama keliais žodžiais; sąveika miršta tą pa- 
čią akimirką, kai tik dingsta funkcijos betarpiškumas; ta- 
čiau visas žmonių bendravimas, jų vienas kito suprati- 

mas ir atmetimas, jų santykių intymumas ir šaltumas 
nenuspėjamu būdu pasikeistų, jeigu nebūtų šių betarpiš- 
kai susiduriančių akių žvilgsnių, - kitaip negu paprastas 
kito matymas ar stebėjimas, tai yra visiškai naujas ir 
neprilygstamas žmonių ryšys. 

Šio ryšio glaudumą sukuria ta nuostabi aplinkybė, kad 
į kitą nukreiptas, jį suvokiantis žvilgsnis pats yra išraiš- 
kus, ir išraiškus kaip tik tuo, kaip žvelgiama į kitą. Žvilgs- 
nyje, kuris įima į save kitą, atsiskleidžia ir pats žvelgian- 
tysis; tuo pačiu aktu, kuriuo subjektas stengiasi pažinti 
savo objektą, jis atsiduoda objekto valiai. Negali akimis 
ko nors priimti kartu neduodamas. Akis atskleidžia ki- 
tam sielą, kuri siekia atskleisti jį. Nors tai įvyksta tik 
betarpiškai susiduriančiuose akių žvilgsniuose, šitaip su- 
kuriamas tobuliausias visų žmonių ryšių abipusiškumas. 

Turint tai galvoje, visiškai suprantama, kodėl mes su- 
sigedę žiurime žemyn, kad išvengtume kito žvilgsnio. 
Tiksliau kalbant, mes taip elgiamės ne tik todel, kad bent 
jau jusliškai negalėtume įsitikinti, kokius mus kitas ma- 
to šioje nemalonioje ir trikdančioje situacijoje; gilesnis 
tokios elgsenos pamatas yra tai, kad nuleisdamas akis iš 
to kito iš dalies atimu galimybę mane įžvelgti. Žvilgsnis 
Į kito akis reikalingas ne tik man, kad aš Jį pažinčiau, bet 
tr jam, kad jis pažintų mane; abiejų akis jungiančioje li- 
nijoje žvilgsnis perteikia kitam žvelgiančiojo asmenybiš- 
kumą, nuotaiką, impulsą. Šiame jusliniame-sociologinia- 
me santykyje „stručio politikai“ būdingas tam tikras fak- 
tinis tikslingumas: kas nežiuri į kitą, tas tam tikru mastu 
išvengia to, kad pats būtų įžiūrimas. Žmogus kitam jo- 
kiu būdu nėra visas čia, kai tas kitas į jį žiūri, - jis toks 
yra tik tada, kai ir pats į kitą žiūri. 

Tačiau sociologinė akies reikšmė pirmiausia priklau- 
so nuo veido išraiškos, nes Jis žmogaus sąlytyje su žmo- 
gumi yra pirmasis žvilgsnio objektas. Retai kada būna 


22 


FORMALIOJI SOCIOLOGIJA 


aišku, kokiu mastu ir praktinis mūsų santykių aspektas 
priklauso nuo abipusio pažinimo - ir ne tik išorinių daly- 
kų arba kito žmogaus dabartinių ketinimų ir nuotaikų 
žinojimo prasme; tai, ką mes žinome apie jo būtį, apie 
vidinius jo pamatus, apie jo esmės patvarumą, neišven- 
giamai suteikia atspalvį ir momentiniam, tr ilgiau trun- 
kančiam mūsų santykiui su juo. Tačiau kaip tik veidas 
yra geometrinė viso šio pažinimo vieta, Jis yra simbolis 
viso to, ką individas atsineša kaip savo gyvenimo kraitį, 
jame nusėda tai, kas iš Jo praeities nusileido į jo gyveni- 
mo pamatus ir tapo patvariais jo bruožais. Kai žmogaus 
veidas suvokiamas tokia prasme, tai, kad ir kokia ji būtų 
naudinga praktiniams tikslams, bendraujant atsiranda 
virš praktikos iškylantis elementas: veido poveikis yra 
toks, kad žmogų, nelaukiant jo veiksmų, galima suprasti 
jau jį pamačius. Veidas, kai jis traktuojamas kaip išraiš- 
kos organas, yra, taip sakant, visiškai teorinė esybė: jis 
elgiasi ne taip, kaip žmogaus ranka, koja, visas jo kūnas; 
Jis nėra vidinio ar praktinio žmogaus elgesio laikmena, 0 
tik pasakoja apie žmogų kaip tokį. Ypatingą, svarbių so- 
ciologinių padarinių turintį „žinojimo“ būdą, kurį pertei- 
kia akis, apibrėžia tai, kad veidas yra esminis tarpindivi- 
dualaus matymo objektas. Šis žinojimas yra dar kažkas 
kita negu pažinimas. Tam tikru, kad ir labai nevienodu 
mastu mes jau iš pirmo žvilgsnio apie žmogų žinome, su 
kuo turime reikalą. Priežastis, dėl kurios mes šio fakto ir 
fundamentalios jo reikšmės dažniausiai neįsisąmonina- 
me, yra tai, kad mes, nesustodami prie šio savaime su- 
prantamo žinojimo pagrindo, iškart savo dėmesį nukrei- 
piame į ypatingų bruožų, atskirų turinių, kurie detaliau 
apibrėžia mūsų praktinį santykį su tuo asmeniu, pažini- 
mą. Tačiau jeigu mes stengiamės aiškiau suvokti tuos 
savaime suprantamus dalykus, nustembame, kiek daug 
apie žmogų sužinome iš pirmo žvilgsnio. Ir sužinome ne 

tai, ką galima išreikšti sąvokomis, ką galima išskaidyti į 
atskiras savybes; galbūt mes net negalime pasakyti, ar 
tas žmogus mums atrodo protingas, ar kvailas, gerašir- 
dis ar piktas, temperamentingas ar apatiškas. Visa tai, 
ką galima pažinti įprastiniu būdu, veikiau yra bendros 
savybės, kurios sieja jį su daugybe kitų žmonių. O tai, ką 
mums perteikia pats pirmas žvilgsnis, visiškai negali bū- 
ti suskaidyta ir pažinta tokiomis sąvokomis ir išraiško- 
mis, nors visuomet išlieka kaip viso tolesnio pažinimo 
tonas; tai yra betarpiška žmogaus individualumo, jo reiš- 
kimosi pagava, tr visa tai mūsų žvilgsniui aiškiausiai iš- 
duoda jo veidas; iš principo nesvarbu, kad ir čia būna 
nemažai suklydimų ir taisytinų dalykų. 

Veidas žvilgsniui ne tik pateikia vaizdžiai tobulą pa- 
tvarios vidujybės simboliką ir perduoda visa tai, kas mū- 
sų išgyvenimuose nusėda į pastovų mūsų esybės pagrin- 
dą,- kartu jis perteikia ir kintančias akimirkos situaci- 
jas. Čia žmonių santykiuose atsiranda tai, kas visiškai 
nepakartojama: bendroji, nevienatinė individo esme vi- 
suomet turi ypatingą tam tikro momento nuotaikos, si- 
tuacijos, impulsyvumo atspalvį, tai, kas musų sieloje yra 
vientisa bei tvirta, ir tai, kas joje yra taku ir įvairu, ma- 
toma kaip absoliutus vienis, kitaip sakant, vienas iš šių 
aspektų pasirodo kito forma. Didžiausias sociologinis 
prieštaravimas tarp akies ir ausies yra tai, kad pastaroji 
pateikia mums tik į laiko formą įvilktą žmogaus atsisklei- 
dimą, o pirmoji atskleidžia ir tai, kas yra pastovu jo es- 
mėje, jo praeities nuosėdas substancialioje jo bruožų for- 
moje, todėl mes, taip sakant, iškart matome tai, kas jo 
gyvenime vyksta paeiliui. Juk apie minėetąją akimirkos 
nuotaiką, kurią, aišku, mums atskleidžia ir veidas, mes 
iš esmės sprendžiame iš to, kas sakoma, o faktiniame re- 
gos juslės rezultate aiškiai dominuoja ta jusle pažinto 
asmens pastovus charakteris. 

Todėl sociologinis neregio nusiteikimas yra visai ki- 
toks negu kurčiojo. Neregiui kitas žmogus iš tikrųjų 
egzistuoja tik pagrečiui, kaip laikinė jo apraiškų seka. 
Esminių žmogaus bruožų ir visokiausių praeities pėd- 
sakų, matomų žmogaus veide, neramaus ir nerimas- 
tingo sambuvio neregys nepastebi, ir tai gali buti tai- 
kaus ir ramaus, aplinkos atžvilgiu vienodai draugiško 
nusiteikimo, kuris dažnai būdingas neregiams, pagrin- 
das. Kaip tik daugybe viso to, ką veidas gali atskleisti, 
dažnai jį padaro mįslingą; paprastai tai, ką matome 
žmoguje, mes interpretuojame remdamiesi tuo, ką iš jo 
girdime, 0 atvirkščias elgesys yra daug retesnis. Todel 
tas, kuris mato, bet negirdi, yra daug labiau sumišęs, 
pasimetęs ir sunerimęs negu tas, kuris girdi, bet nema- 
to. Tai gali paaiškinti didmiesčio sociologijai reikšmin- 
gą momentą. Žmonių bendravimui Jame, palyginti su 
mažu miestu, budinga tai, kad čia kito žmogaus maty- 
mas žymiai persveria jo girdėjimą; ir ne tik todel, kad 
mažame mieste tarp sutiktųjų gatvėje yra reliatyviai 
didesnis skaičius pažįstamų žmonių, su kuriais persi- 
metama kokiu žodžiu arba kurių žvilgsnis atkuria mums 
Visą, O ne vien regimą asmenį, bet pirmiausia dėl vi- 
suomeninio transporto. Iki tol, kai XIX amžiuje įsigalė- 
Jo omnibusai, traukiniai ir tramvajai, žmonės apskri- 
tai neatsidurdavo tokioje padėtyje, kad jie minutes ir 
valandas galėtų ar turėtų vienas į kitą žiūrėti vienas su 
kitu nekalbėdami. O jeigu turėsime galvoje šiuolaikinį 
bendravimą, tai Jis didžiąją ir vis augančią juslinės žmo- 
gaus sąveikos su žmogumi dalį palieka tik regos juslei 
tr taip bendriesiems sociologiniams jausmams sukuria 
kitokias sąlygas. Kaip tik minėtas didesnis vien tik ma- 
tomo, palyginti su vien tik girdimu, žmogaus mįslin- 
gumas, atsiradęs dėl mūsų nurodyto poslinkio, tikrai 
daro poveikį šiuolaikinio gyvenimo jausmo problemati- 

kai, prisideda prie bendro gyvenimo nepažinimo, vieni- 
šumo Jausmo, tarsi atsidūrus prieš iš visų pusių užra- 
kintus vartus. 

< 

Ką tik nurodytas akies ir ausies sociologinės reikšmės 
priešingumas aiškiai yra tęsinys to dvejopo vaidmens, 
kuriam, atrodo, jau yra skirta pati akis. Bet koks tikro- 
vės jutimas visuomet skiriasi į būties ir tapsmo kategori- 
jas, tr šitai budinga ir tam, ką žmogus apie žmogų ap- 
skritai nori ir gali suvokti. Mes norime žinoti, kas yra šis 
žmogus jo būties požiūriu, kas yra pastovi jo esybės sub- 
stancija. Ir kartu - koks jis yra šią akimirką, ko jis nori, 
ką galvoja, ką sako. Šitai apskritai nustato juslių darbo 
pasidalijimą. Atmetus daugelį modifikacijų, galima sa- 
kyti, kad tai, ką mes žmoguje matome, yra tai, kas Jame 
pastovu; jo veidas tarsi skersinis geologinių sluoksnių 
pjūvis atskleidžia jo gyvenimo istoriją ir tai, kas jame 
yra susikaupę kaip nenykstamas jo prigimties kraitis. Veido 
išraiškos kitimai skirtybių įvairove nusileidžia tam, ką 
nustatome ausimi. Tai, ką mes girdime, yra momentinė 
žmogaus nuotaika, jo esybės tekme. Tiktai įvairūs antri- 
niai pažinimai ir išvados mums ir iš žmogaus bruožų 
atskleidžia jo momentinę nuotaiką, 0 iš jo žodžių - tai, 
kas jame yra nekintama. Visoje gamtoje, kokia ji mums 
atsiskleidžia betarpiškais jusliniais įspūdžiais, pastovu- 
mas ir tėkmė padalyti daug vienpusiškiau negu žmoguje. 
Priešingi šio vienpusiškumo simboliai yra tvirtas akmuo 
ir tekanti srovė. Tiktai žmogus jau ir mūsų juslėms yra 
kartu išliekantis ir laikinas, abu šie aspektai jame pasie- 
kia tam tikrą aukštumą, kurioje vienas iš jų nuolatos įsi- 
maišo į kitą, įgyja savo išraišką kitame. Šio dvilypumo 
susidarymas sąveikauja su tuo dvilypumu, kurio esama 
tarp akies ir ausies; juk nors nė viena iš jų nėra visiškai 
uždara abiejų kategorijų suvokimams, tačiau jos apskritai 

yra tokios, kad viena kitą papildo: patvari ir plastiška 
žmogaus esmė nustatoma akimi, 0 išnyrančios ir nu- 
grimztančios jo apraiškos - ausimi. 

Be to, sociologiniu požiūriu ausis skiriasi nuo akies 
tuo, kad jai trūksta to abipusiškumo, kuriuo žvilgsnis 
susieja akį su akimi. Akis dėl pačios savo esmes negali ko 
nors priimti pati kartu neduodama, 0 ausis yra tiesiog 
egoistinis organas, kuris tik ima, bet neduoda; tai, regis, 
šiek tiek simbolizuoja pati išorinė ausies forma, ji veikia 
kaip gana pasyvus žmogaus reiškimosi priedėlis, yra pats 
nejudriausias iš visų galvos organų. + Beveik nera to- 
kios paslapties, kuri galėtų būti perduodama tik akimis. 
O tam paslapties perdavimui, kuriame dalyvauja ausis, 
iš tikrųjų būdingas tam tikras prieštaravimas. Šis per- 
davimas primeta tokią formą, kuri pati savaime bei jus- 
liškai yra orientuota į neribotą dalyvių skaičių ir kuri 
kartu turi turėti turinį, visiškai šalinantį visus šiuos da- 
lyvius. Tai yra įdomus žodžiais perduodamos paslapties, 
pokalbio prie keturių akių bruožas; toks pokalbis akivaiz- 
džiai neigia garsinės kalbos, kurioje slypi fizinė galimybė 
tureti be galo daug klausytojų, juslinį pobūdį. Įprastinė- 
mis aplinkybėmis daug žmonių paprastai negali patirti 
to paties regos įspūdžio, tačiau gali būti daugybė žmo- 
nių, kurie patiria tą patį klausos įspūdį. Antai galima 
palyginti muziejaus publiką su koncerto publika; klausos 
įspudžio galimybė vieningai ir vienodai ką nors perteikti 
žmonių masei, kuri yra anaiptol ne vien išorine kiekybi- 
ne, bet ir su vidine esme giliai susijusi galimybė, koncer- 
to publiką sociologiškai susieja į nepalyginti glaudesnę 
vienybę ir labiau sukuria bendrą nuotaiką, negu tai įma- 
noma muziejaus lankytojų atveju. Kai išimtiniu atveju 
tr akis dideliam žmonių skaičiui suteikia tokį vieningą 
įspūdį, irgi pasireiškia vienijantis sociologinis poveikis. 
Tai, kad visi žmonės tuo pat metu gali matyti dangų ir 

saulę, aš manau, yra tas vienijantis momentas, kuris buū- 
dingas kiekvienai religijai. Juk kiekviena religija kaip 
nors, ar savo kilme, ar savo forma, atsigręžia į dangų ar 
į saulę, turi kokio nors pobudžio santykį su šiais visa 
aprepiančiais ir pasaulyje viešpataujančiais dalykais. Ta 
aplinkybė, kad tokia gyvenimo praktikoje išskirtinė juslė 
kaip akis, kuri pati del žiūrėjimo taškų skirtumų vienu 
metu pastebimus dalykus kiekvienam žmogui vienaip ar 
kitaip modifikuoja, čia vis delto turi tokį turinį - dangų, 
saulę, žvaigždes, - kuris absoliučiai nera išskirtinis, ku- 
ris suteikiamas kiekvienam vienodai, viena vertus, turi 
sugestijuoti tą subjekto ribotumo ir ypatingumo trans- 
cendavimą, kuris gludi kiekvienoje religijoje, o antra ver- 
tus, palaiko arba skatina tikinčiųjų vienijimąsi, kuris ir- 
gi yra būdingas kiekvienai religijai. 

Nurodytieji skirtingi akies ir ausies santykiai su savo 
objektais sukelia sociologiškai labai skirtingus santykius 
tarp individų, kurių susivienijimai remiasi ta ar kita iš 
šių juslių. Darbininkai fabriko salėje, studentai auditori- 
Joje, kareiviai kariniame dalinyje suvokia save kaip tam 
tikrą vienybę. Ir jeigu ši vienybe išplaukia ir iš antjusli- 
nių momentų, tai jos pobūdį apibrėžia ta aplinkybe, kad 
Jai iš esmes veikli juslė yra akis, kad individai vykstant 
Juos vienijantiems procesams gali vienas kitą matyti, bet 
negali vienas su kitu kalbėtis. Tokiu atveju žmonių vie- 
nybės įsisąmoninimas turės daug abstraktesnį pobudį ne- 
gu tada, kai bendrabūvis kartu yra ir žodinis bendravi- 
mas. Akis, be to žmogaus individualumo, kuris glūdi jo 
apraiškose, geriau parodo visą jo tapatumą negu ausis. 
Ausis kaip tik perteikia atskiro žmogaus skirtingų nuo- 
taikų apstą, minčių ir impulsų tekmę ir momentinį atsi- 
skleidimą, visą subjektyvaus ir objektyvaus gyvenimo po- 
liškumą. Žmonių, kuriuos tik matome, mes nepalyginti 
lengviau susidarome kokią nors bendrą sąvoką negu tuo 

atveju, kai su kiekvienu iš jų galime kalbetis. Šį skirtu- 
mą lemia įprastas matymo netobulumas. Nedaugelis žmo- 
nių gali tiksliai pasakyti, kokia yra jų draugų akių spal- 
va, arba sugeba aiškiai įsivaizduoti artimiausių žmonių 
burnos formą. Jie jų iš tikrųjų net gerai nematė, nes, re- 
Zis, žmoguje daug geriau matoma tai, kas jam yra bendra 
su kitais žmonėmis, negu tas bendrumas girdimas. Juslių 
technikos požiūriu, abstrakčių, specifiką praradusių socia- 
linių darinių kūrimui palankiausia situacija yra tada, kai 
galima iš arti matyti, bet negalima artimai kalbėtis. + 

Lyginamos su sociologine regos ir klausos reikšme, 
žemesniosios juslės pasitraukia į antrąją vietą, nors uos- 
lė pasitraukia ne taip toli, kaip skatina manyti tai juslei 
budingas įspūdžių miglotumas tr ribotumas. Nera jokios 
abejones, kad kiekvienas žmogus suteikia savo kvapą jį 
supančiam oro sluoksniui ir kad taip atsirandančiam uos- 
lės įspudžiui esminga yra tai, jog iš abiejų juslės pojūčio 
pletočių - subjekto atžvilgiu, kai jis teikia malonumą ar- 
ba nemalonumą, ir objekto, atžvilgiu, kai jis teikia jo pa- 
žinimą - pirmoji gerokai persveria pastarąją. Uoslė iš sa- 
ves nesuformuoja jokio objekto, kaip tai padaro rega ir 
klausa, bet pasilieka, taip sakant, subjekte; šitai simboli- 
zuoja ta aplinkybe, kad kvapų skirtybėms išreikšti nėra 
Jokių savarankiškų, objektyviai designuojančių išraiškų. 
Kai mes kalbame apie gaižų kvapą, tai tik reiškia: tas 
daiktas kvepia taip, kaip kvepia rūgštaus skonio daiktas. 
Visiškai kitaip negu anų juslių teikiamų pojūčių, uoslės 
pojūčių neįmanoma aprašyti žodžiais, jų negalima tiks- 
liai nusakyti abstrakcijos lygmenyje. + 

Vienas iš socialinei kultūrai reikšmingų dalykų, ku- 
riam nebuvo skirta pakankamai dėmesio, yra tas, kad 
didėjant civilizacijos rafinuotumui visų juslių tikrasis su- 
vokimo aštrumas akivaizdžiai mažėja, o jų teikiamo ma- 
lonumo ir nemalonumo akcentas stiprėja. Aš manau, kad 

šia linkme stiprėjantis jautrumas teikia daug daugiau kan- 
čių ir atgrasumo negu džiaugsmų ir patrauklumo. Šiuo- 
laikinį žmogų šokiruoja daugelis dalykų, jam atrodo jus- 
liškai nepakeliama daug kas iš to, ką mažiau diferenci- 
Juotas tr tvirtesnis suvokimo būdas suvokia be jokios tokio 
pobūdžio reakcijos. Su tuo turi sietis šiuolaikinio žmo- 
gaus individualizavimosi tendencija, didesnis asmenybiš- 
kumas tr ryšių pasirinkimo laisvė. Su savo iš dalies be- 
tarpiškai jusliniais, iš dalies estetiniais reagavimo būdais 
Jis jau nebegali be niekur nieko jungtis į tradicinius susi- 
vienijimus, užmegzti tokius glaudžius ryšius, kai neklau- 
siama apie jo asmeninį skonį, apie jo asmeninį Jautru- 
mą. Ir tai neišvengiamai sukelia didesnį žmogaus izo- 
liuotumą, griežtesnį asmeninės srities atribojimą. Galbūt 
ši tendencija geriausiai tr pastebima uoslės atžvilgiu: da- 
barties higieniniai ir švarinimosi siekiai yra padarinys 
ne mažiau negu priežastis. Plėtojantis kultūrai juslių to- 
liveika apskritai silpnėja, o artiveika stiprėja, mes tam- 
pame ne tik trumparegiai, bet ir apskritai trumpajusliai,; 
tačiau šiais trumpesniais atstumais mes pasidarome itin 
jautrūs. Uoslė jau iš anksto yra pritaikyta didesniam ar- 
tumui negu rega tr klausa, ir nors objektyviai mes ja jau 
nebegalime suvokti tiek daug kaip kai kurios pirmykštės 
tautos, bet subjektyviai į savo įspūdžius reaguojame tuo 
stipriau. Kryptis, kuria tai vyksta, ir uoslės atveju yra 
tokia kaip ką tik nurodytoji, bet šiuo atveju tai reiškiasi 
didesniu mastu negu kitų juslių: žmogus su itin subtilia 
nosimi dėl šio rafinuotumo tikrai patiria daug daugiau 
nemalonumų negu džiaugsmų. Prie ano izoliuojančio at- 
stūmimo, kurį sukelia minėtas juslių rafinuotumas, čia 
prisideda ir jį sustiprina dar vienas dalykas. Ką nors 
užuosdami mes šį įspūdį arba šį save atskleidžiantį 0b- 
jektą taip giliai įtraukiame į save, į savo centrą, taip sa- 
kant, pačiu vitaliniu kvėpavimo procesu taip stipriai Jį 

asimiliuojame, kaip jokia kita juslė negali asimiliuoti 
savo objekto, net ir tuo atveju, kai valgome. Tai, kad 
mes kvepuodami juntame kieno nors atmosferą, yra in- 
tymiausias to asmens suvokimas, jis, taip sakant, oro 
pavidalu įsiveržia į mūsų juslinį vidų, ir savaime aišku, 
kad didėjant jautrumui uoslės įspudžiams apskritai tai 
turi lemti išrankumą ir atstumo nustatymą, kas tam 
tikra prasme yra juslinis šiuolaikinio individo sociolo- 
ginio rezervuotumo pamatas. Labai įdomu, kad toks fa- 
natišku išskirtiniu individualizmu pasižymėjęs žmogus 
kaip Nietzsche šokiruotas neapkenčiamų žmonių daž- 
nai apie juos sakydavo: „Jie skleidžia blogą kvapą.“ Ki- 
tos juslės nutiesia tarp žmonių tukstančius tiltų; Jeigu 
jos sukelia atstūmimą, tai šitai visada gali kompensuo- 
ti potraukiai, jų pozityvių ir negatyvių Jausminių uer- 
čių susipynimas konkretiems žmonių santykiams sutei- 
kia savo atspalvį, o uoslę, priešingai, galima apibūdinti 
kaip disocijuojančią juslę. < 

Galiausiai tam tikrą sociologinį vaidmenį vaidina dirb- 
tiniai kvepalai, kurie uoslės srityje atlieka savotišką indi- 
vidualios egoistinės ir socialinės teleologijos sintezę. No- 
sies tarpininkaujami kvepalai atlieka tą pat, ką kitokios 
puošmenos atlieka akies tarpininkaujamos. Jie asmenybei 
prideda kažką visai neasmeniška, iš šalies gauta, tačiau 
tai su ja taip suauga, kad atrodo, jog kyla būtent iš jos. 
Jie, tarsi aukso ar deimantų spinduliai, išplečia asmeny- 
bes sferą, greta esantysis pasineria į ją ir tam tikra pras- 
me yra į ją įtraukiamas. Juos galima palyginti su drabu- 
žiais, kurie paslepia asmenį, tačiau kartu turi daryti po- 
veikį kitiems kaip jo paties reiškimasis. Šiuo požiūriu tai 
yra tipiškas stilizacijos reiškinys, asmenybes ištirpdymas 
visuotinybėje, tačiau jis asmenybės žavesiui suteikia pa- 
veikesnę, labiau suformuotą išraišką negu galėtų turėti jos 
betarpiškas tikrumas. Kvepalai įsiskverbia į asmeninę žmo- 

gaus atmosferą, pakeičia ją objektyvia ir kartu atkreipia į 
ją dėmesį; kvepalai, sukuriantys šią fiktyvią atmosferą, su- 
ponuoja, kad jie turi būti malonus kiekvienam, kad jie yra 
socialine vertybe. Tokie apskritai yra papuošalai, kurie tu- 
ri patikti nepriklausomai nuo asmens, subjektyviai džiu- 
ginti jo aplinką, ir kartu tai turi būti kaip kreditas įrašo- 
ma į jais pasipuošusio asmens sąskaitą. 


+ 

E. Visas ligšiolinis sociologinių formų nagrinėjimas 
rėmėsi požiūriu, kad, taip sakant, erdvės elementai nuo- 
lat yra greta vienas kito: atribojimas ir distancija, fik- 
suotumas ir kaimynystė yra tarsi tų erdvinių konfigūra- 
cijų, į kurias pasidalija erdvė, tęsinys žmonijos struktū- 
roje. Pastarasis faktas visiškai naujus padarinius susieja 
su žmonių galimybe judeti iš vietos į vietą. Todėl erdvi- 
nis jų egzistencijos sąlygotumas pasidaro takus, ir kaip 
žmonija apskritai mums žinomą egzistenciją įgyja tik dėl 
savo judėjimo, taip vietos keitimas siauresne prasme, 
keliavimas, žmonių sąveikai turi daugybę specifinių pa- 
darinių, iš kurių keletą čia norėčiau trumpai paminėti. 
Svarbiausias šių reiškinių suskirstymas sociologiniu po- 
žiūriu remiasi šiais klausimais: 1) kokios socializacijos 
formos nusistovi klajojančioje grupėje, palyginti su ta, 
kuri yra erdviškai fiksuota? 2) kokios formos susidaro, 
Jeigu klajoja ne grupė kaip visuma, o tik kai kurie jos 
elementai, ir kokius padarinius tada patiria pati grupė 
1r klajojantys jos nariai? 

1. Pagrindiniai pirmojo tipo pavidalai yra nomadiz- 
mas ir tie judėjimai, kurie apibūdinami kaip tautų kraus- 
tymasis; pirmuoju atveju klajojimas yra pati gyvenimo 
substancija, ir tą geriausiai parodo jo nepaliaujamumas, 
sukimasis ratu, nuolatinis sugrįžimas į tas pačias vie- 
tas, o tautų kraustymosi atveju klajojimas suvokiamas 

veikiau kaip tarpinė būsena tarp dviejų skirtingų gyve- 
nimo formų — ar abi jos būtų fiksuotos, ar ankstesnioji 
iš jų būtų buvusi nomadinė. + 

2. Atskirai čia reikia nagrinėti, kokį poveikį vienos 
dalies kilnojimasis daro visos grupės, taip pat ir sėslios 
jos dalies, formai. Iš daugybės šio tipo reiškinių aš čia 
pamineėsiu tiktai du, iš kurių vienas turi parodyti tą po- 
veikį grupės vientisumo atžvilgiu, o kitas - jos dualizmo 
atžvilgiu. Kad kokioje nors plačiai erdvėje 1šsiplėtusioje 
grupėje būtų įmanoma dinamiškai išlaikyti kartu vie- 
nus nuo kitų nutolusius elementus, aukštesnį kultūros 
lygį pasiekusios epochos sukuria įvairių priemonių sis- 
temą, visų pirma objektyviosios kultūros tolydumą, ku- 
rį lydi įsisąmoninimas, kad čia yra tas pat, kas yra kiek- 
viename viso vienodo rato taške: tai kalbos, teisės, ben- 
dro gyvenimo būdo, pastatų ir įvairių reikmenų stiliaus 
vienodumas; toliau, funkcinių susivienijimų vienodumas: 
centralizuotas ir kartu visa apimantis valstybės 1r baž- 
nyčios administravimas, daugiau pasirinktinės, tačiau vi- 
sas lokalines skirtybes įveikiančios pramonininkų, taip 
pat pramonės darbininkų sąjungos, komerciniai didme- 
ninės ir mažmeninės prekybos susivienijimai, daugiau 
idealūs, bet labai veiklūs studijų draugų, kariškių, mo- 
kyklos mokytojų, universiteto profesorių, įvairios rūšies 
kolekcininkų sambūriai, trumpai tariant, ištisa raizga- 
lynė gijų, sueinančių į absoliučius ar dalinius centrus, 
kurie telkia visas išsiplėtojusios valstybės dalis, telkia, 
žinoma, su skirtinga energija, nes nei pati substanciali 
kultūra savo masto ir rūšies požiūriu yra pakankamai 
tolydi, nei funkciniai ryšiai savo elementus nukreipia į 
Jų centrus su tuo pačiu interesu ir ta pačia jėga. Vis dėl- 
to kiek tokie susivienijimai yra veiksmingi, jiems tik iš 
dalies ir tarsi akcidentiškai reikia, kad asmenys judėtų 
dideliais atstumais; visuomeninės vienybės įsisąmonini- 

mą šiuolaikiniam gyvenimui pavyksta išlaikyti, pirma, 
remiantis tais dalykiniais vienodumais i1r bendrų sąlyčio 
taškų žinojimu, antra, naudojantis visam laikui fiksuo- 
tomis institucijomis, pagaliau, trečia, bendravimu susi- 
rašinėjant. Tačiau kol tokios objektyvios organizacijos 
ir technikos nebuvo, didžiulę reikšmę turėjo kita, vė- 
liau svarbos netekusi vienijimo priemone. Tokia prie- 
monė buvo keliavimas, kuris, žinoma, dėl savo grynai 
asmeninio pobūdžio niekada negalėjo apimti tokių pla- 
čių erdvių kaip anos priemonės ir niekada negalėjo turi- 
nio atžvilgiu centralizuoti tokios pat apimties reiškinių. 
Pirklys ir mokslininkas, valdininkas ir amatininkas, vie- 
nuolis ir menininkas, iškiliausieji 17 žemiausieji visuo- 
menės elementai viduramžiais ir naujųjų laikų pradžio- 
je buvo daug mobilesni negu dabar. Žmonių priklausy- 
mo vieno nuo kito įsisąmoninimas, kurį dabar mes 
palaikome laiškais ir knygomis, indosamentu ir filialais, 
mechaniniu to paties modelio atkūrimu ir fotografija, ta- 
da turėjo būti palaikomas asmeninėmis kelionėmis. + 
Šiaip ar taip, nuolatinės išvykos apskritai buvo vie- 
nintelė arba bent jau viena iš palyginti stipriausių cen- 
tralizavimo priemonių, ypač politiniu požiūriu. Kartais 
tai buvo karaliaus vienkartinis karalystės apkeliavimas, 
kai jis tokiu būdu tarsi ėmė į savo asmeninę valdžią at- 
skiras tos karalystės dalis; taip buvo, kaip pranešama, 
senojoje Frankų valstybėje, taip elgėsi ankstyvieji Šve- 
dijos karaliai. O kai kada karalius arba periodiškai ap- 
važiuodavo savo karalystę, arba ilgai po ją keliaudavo; 
pirmasis variantas buvo būdingas seniausiems rusų val- 
dovams, kurie kasmet aplankydavo visus miestus, ant- 
rasis — vokiečių senosios imperijos kaizeriams. + 
Greta vienijamojo keliavimo poveikio fiksuotai gru- 
pei, kuri atskirų elementų kilnojimusi siekia funkcio- 
naliai įveikti savo erdvinį susiskaidymą, esama ir kito 

poveikio, kuris kaip tik padeda antagonistinėms grupės 
jėgoms. Taip būna tada, kai viena grupės dalis iš esmės 
yra sėsli, o kitai būdingas mobilumas, ir šis formalios 
erdvinės elgsenos skirtumas čia tampa kokio nors pa- 
prastai jau egzistuojančio, paslėpto arba atviro, priešiš- 
kumo laikmena, jo įrankiu ir jį sustiprinančiu veiksniu. 
Ryškiausias tokios elgsenos tipas yra valkatos ir avan- 
tiūristai, kurių nuolatinis bastymasis yra jų neramios, 
panašios į rubato* vidinės gyvenimo ritmikos projekcija 
į erdve. + 


Ekskursas apie svetimąjį 


Klajojimas kaip nesusietumas su jokiu konkrečiu erd- 
vės tašku yra fiksuotumo tokiame taške sąvokinė prieš- 
prieša, 0 sociologine „svetimojo“ forma tam tikra prasme 
išreiškia šių abiejų apibrežčių vienybę, - beje, ir čia reikia 
neišleisti iš akiračio, kad santykis su erdve tik vienu as- 
pektu yra santykio su žmogumi sąlyga, nes kitu aspektu 
Jis yra to santykio simbolis. Taigi svetimasis čia supran- 
tamas ne ta lig šiol daug kartų aptarta prasme, ne kaip 
klajūnas, kuris šiandien ateina, bet rytoj išeina, o kaip 
tas žmogus, kuris šiandien ateina, 0 rytoj pasilieka, taigi 
kaip potencialus klajūnas, kuris, nors ir nėra vėl išvykęs, 
vis dėlto nera įveikęs atskirumo, susijusio su atėjimu ir 
vinio rato arba tokio rato, kurio ribų apibrėžtumas yra 
analogiškas erdviniam, tačiau jo padėtį jame esmingai 
apibrėžia tai, kad jis iš anksto tam ratui nepriklauso, kad 
Jis į tą ratą atneša kokybes, kurios iš paties rato nekyla ir 


*Laisvas nukrypimas nuo nurodyto tempo (muzikoje). 

negali kilti. Kiekviename žmonių santykyje glūdinti arti- 
mumo tr tolimumo vienybė čia įgyja tam tikrą konfigu- 
raciją, kurią trumpiausiai galima suformuluoti šitaip: dis- 
tancija santykio atveju reiškia, kad artimas yra toli, o 
svetimumas - kad tolimas yra arti. Juk svetimumas yra 
tam tikras visiškai pozityvus ryšys, tam tikra ypatinga 
sąveikos forma; Sirijaus gyventojai nėra mums iš tikrų- 
jų svetimi - bent jau ta žodžio prasme, į kurią turi atsi- 
žvelgti sociologija, - jie egzistuoja apskritai ne mums, jie 
yra anapus tolimumo ir artimumo. Svetimasis, lygiai taip 
pat kaip vargšai ir įvairus „vidiniai priešai“, yra pačios 
grupės elementas, kurio imanentiškumas ir naryste kar- 
tu apima išoriškumą ir priešingumą. Tą būdą, kuriuo 
atstumiantys ir atribojantys veiksniai čia sudaro buvi- 
mo kartu ir sąveikaujančios vienybės formą, galima pa- 
aiškinti toliau pateikiamais apibrežimais, kurių jokiu buū- 
du neturėtume laikyti išsamiais. 

Visoje ukio istorijoje svetimasis pirmiausia pasirodo 
kaip prekiautojas, kitaip sakant, prekiautojas kaip sve- 
timasis. Kol dominuoja ūkininkavimas savo poreikiams 
patenkinti arba kol savi produktai mainomi tik erdviš- 
kai siaurame rate, jo viduje nereikalingi jokie tarpinin- 
kaujantys prekiautojai; prekiautojas tampa reikalingas 
realizuoti tik tokiems produktams, kurie pagaminami 
visiškai už to rato ribų. Jeigu žmonės nekeliauja sve- 
tur, kad įsigytų šiuos reikalingus daiktus, - tokiu atve- 
ju šioje kitoje srityje jie irgi butų „svetimi“ prekiautojai, - 
prekiautojas turi būti svetimasis, kaip nors kitaip čia 
tiesiog negali būti. Sąmonė šią svetimojo poziciją suvo- 
kia aiškiau, Jeigu Jis, užuot tuoj vėl palikęs savo veiklos 
vietą, joje įsikuria. Daugeliu atvejų jis turi tokią gali- 
mybę tik tada, jeigu iš prekybinio tarpininkavimo gali 
pragyventi. Tam tikras uždaras ūkininkavimo ratas su 
padalytais žeme ir amatais, kurie patenkina paklausą, 


FORMALIOJI SOCIOLOGIJA 


sudarys galimybę pragyventi ir prekybininkui, juk tik 
prekyba padaro galimas įvairiausias kombinacijas, joje 
intelektas nuolatos suranda pletros ir naujų atradimų 
galimybes, sunkiai įmanomas sesliam gamintojui, ku- 
ris yra mažiau judrus ir priklauso nuo labai lėtai besi- 
plečiančio klientų rato. Prekyba labiau negu pirminė ga- 
myba gali įtraukti vis daugiau žmonių, todel ji yra sri- 
tis, skirta svetimajam; pastarasis tam tikra prasme kaip 
neeilinis narys įsiveržia į kokį nors ratą, kuriame uūki- 
nės pozicijos iš tikrųjų jau yra užimtos. Klasikinis pa- 
vyzdys čia yra Europos žydų istorija. Svetimasis jau 
dėl pačios savo prigimties nėra Joks žemės savininkas; 
čia žeme suprantama ne tik fizine prasme, bet ir perkel- 
tine - kaip gyvenimo substancija, kurią fiksuoja jeigu 
ne erdvinė, tai ideali visuomeninio rato padetis. Ir inty- 
mesniuose asmenų tarpusavio santykiuose svetimasis 
gali atskleisti visą galimą savo patrauklumą ir reikš- 
mingumą, tačiau kol jis suvokiamas butent kaip sveti- 
masis, kitam jis nėra joks „žemės savininkas“. Priklau- 
symas nuo tarpininkavimo prekybos, o dažnai ir nuo 
grynojo pinigų verslo, kuris yra tarsi tos prekybos su- 
blimacija, svetimajam dažnai suteikia specifinį judru- 
mo (Beweglichkeit) bruožą; šiuo judrumu grupes ribo- 
se pagrįsta ta artimumo ir tolimumo sintezė, kuri api- 
brėžia formalią svetimojo poziciją: Juk judrusis gali 
kontaktuoti su kiekvienu atskiru elementu, tačiau nė 
su vienu atskiru elementu jis nėra organiškai susietas 
ukiniais, lokaliniais, profesiniais ryšiais. 

Kita šios konfigūracijos išraiška yra svetimojo objek- 
tyvumas. Kadangi svetimasis neturi šaknų, susiejančių 
Jį su atskiromis sudedamosiomis grupės dalimis ar jos 
vienpusėmis tendencijomis, tai visų jų atžvilgiu jam bū- 
dinga „objektyvi“ laikysena, kuri liudija ne kokį nors at- 
siribojimą ir abejingumą, 0 yra tam tikras specifinis toli- 

mumo ir artimumo, abejingumo ir angažuotumo dari- 
nys. Skyriuje apie pajungimą ir pavaldumą aš kalbėjau 
apie išskirtinę grupės svetimojo padėtį ir kaip Jos pavyz- 
dį nurodžiau Italijos miestų praktiką teisėjus kviestis iš 
šalies, nes nė vienas vietinis teisėjas del įsipainiojimo į 
šeimų interesus ir partijų ginčus negalėjo būti nešališ- 
kas. Su svetimojo objektyvumu susijęs ir anksčiau ap- 
tartas reiškinys, kad paprastai, nors ir ne išimtinai, bū- 
tent jam dažnai parodomas stebinantis atvirumas tr iš- 
sakomi prisipažinimai, tampantys net išpažintimis, kurie 
rūpestingai slepiami nuo kitų grupės narių. Objektyvu- 
mas čia anaiptol nėra nedalyvavimas, - pastarasis ap- 
skritai yra anapus subjektyvaus ir objektyvaus elgesio, — 
bet yra specifinis pozityvus dalyvavimo budas, kaip te- 
orinio stebėjimo objektyvumas visiškai nereiškia, kad dva- 
sia yra pasyvi tabula rasa*, į kurią daiktai įrašo savo 
kokybes, Jis yra pagal savus dėsnius veikiančios dvasios 
aktyvumas, tačiau veikiančios taip, kad ji atmeta atsitik- 
tinius postūmius ir akcentus, kurių individualios sub- 
Jektyvios skirtybės galėtų sukurti skirtingus tų pačių ob- 
Jektų paveikslus. Objektyvumą galima apibūdinti ir kaip 
laisvę: objektyvaus žmogaus nesaisto jokios išankstinės 
aplinkybes, kurios galetų nulemti esamų dalykų suvoki- 
mą, supratimą ir svarstymą. Tačiau laisvėje, kuri sveti- 
majam net ir artimumo santykį leidžia patirti ir traktuo- 
ti tarsi iš paukščio skrydžio perspektyvos, paprastai slypi 
įvairių pavojingų galimybių. Nuo seno kilus maištui ta 
šalis, prieš kurią jis budavo nukreiptas, teigdavo, kad jis 
įvyko įsikišus 1š šalies, kad jį sukele svetimi ateiviai ir 
kurstytojai. Tokie teiginiai specifinį svetimojo vaidme- 
nį perdeda. Jis yra praktiškai ir teoriškai laisvesnis, Jis 


*Švari lentelė (Iot.). 

visus santykius mato be prietarų, vertina juos pagal ben- 
dresnius, objektyvesnius idealus ir jo veiksmų nekausto 
įpratimas, pietetas, antecedentai!. 

Galiausiai artimumo ir tolimumo proporcija, sutei- 
kianti svetimajam objektyvumo bruožą, dar vieną prak- 
tinę išraišką įgyja del abstraktesnės santykio su juo es- 
mės, t. y. dėl to, kad žmones su svetimuoju sieja tik api- 
brėžtos visuotinesnės kokybes, o santykis su organiškais 
grupės nariais pagrįstas ne vien bendrumu, bet ir specifi- 
nių skirtybių lygybe. Pagal pastarąją schemą įvairiomis 
kombinacijomis susiklosto apskritai visi bent kiek asme- 
niniai santykiai. Juos lemia ne vien tai, kad tarp elemen- 
tų esama apibrežtų bendrumų, kurie egzistuoja greta in- 
dividualių skirtybių, arba darančių poveikį elementų san- 
tykiui, arba liekančių už jo ribų. Patį to bendrumo poveikį 
santykiui veikiau esmingai apibrėžia tai, ar Jis egzistuoja 
tik būtent tarp šio santykio elementų ir egzistuoja taip, 
kad vidujai yra bendras, o išoriškai yra specifinis ir ne- 
palyginamas, ar patys elementai suvokia jį kaip bendrą 
tik todel, kad jis apskritai yra bendras kokiai nors grupei 
arba kokiam nors tipui, arba žmonijai. Pastaruoju atve- 
Ju proporcingai vienodą pobūdį turinčio rato aprepčiai 
reiškiasi tam tikras bendrumo veiksmingumo nusilpimas, 
ir nors tas bendrumas funkcionuoja kaip vieningas ele- 
mentų pagrindas, bet jis būtent šių elementų nesusieja 
tarpusavyje, nes tas pats bendrumas galetų kiekvieną jų 
vienyti tr su visais galimais kitais elementais. Ir tai, aiš- 


"Kai šitai klaidingai teigia tie, prieš kuriuos sukylama, šitai gali- 
ma paaiškinti viršesniųjų polinkiu nekaltinti žemesniųjų, kurie lig 
tol buvo susiję su jais vieningais. glaudžiais ryšiais. Juk išgalvoję 
fikciją, kad maištininkai iš tikrųjų visiškai nekalti, kad jie buvę tik 
sukurstyti, kad maištą sukėlę visai ne jie. jie pateisina save pačius. iš 
anksto neigia bet kokią realią maišto priežastį. 

ku, yra budas, kuriuo koks nors santykis kartu apima 
artimumą tr tolimumą:; tiek, kiek vienodi momentai turi 
bendrą esmę, prie santykio, kurį jie nustato, šiltumo pri- 
sideda tam tikras šaltumo elementas, tam tikras kaip tik 
šio santykio atsitiktinumo pajautimas, 0 siejamosios je- 
gos praranda specifinį įcentrinį pobūdį. Man atrodo, kad 
ši konfigūracija santykyje su svetimuoju turi principinę 
persvarą prieš individualius, tik tam tikram konkrečiam 
santykiui būdingus elementų bendrumus. Svetimasis yra 
mums artimas tiek, kiek mes jaučiame tarp jo ir musų 
esant nacionalinio ar socialinio, profesinio ar apskritai 
žmogiškojo pobudžio vienodumų; jis yra mums tolimas 
tiek, kiek šie vienodumai būdingi ne tik jam ir mums, 
taigi mus abu sujungia tik todel, kad jie apskritai labai 
daug ką sujungia. Šia prasme net ir į glaudžiausią san- 
tykį lengvai įsimaišo svetimumo bruožas. Erotiniai san- 
tykiai pradinės aistros stadijoje labai ryžtingai atmeta 
anas apibendrinančias mintis: tokios meilės kaip ši ap- 
skritai pasaulyje dar nebuvo, ir Jame nera nieko, ką būtų 
galima palyginti su mylimu asmeniu ar mūsų jausmu 
Jam. Tam tikras svetimumas - neaišku, ar kaip priežas- 
tis, ar kaip padarinys - paprastai atsiranda tą akimirką, 
kai santykio nepakartojamumo jausmas išnyksta; skepti- 
cizmas dėl jo savaiminės vertės ir vertes mums tada su- 
sijungia būtent su mintimi, kad šis santykis galų gale 
yra tik bendra žmogaus dalia, kad patyrėme tūkstančius 
kartų anksčiau jau patirtus išgyvenimus ir kad Jeigu at- 
sitiktinai nebūtų sutiktas kaip tik šis asmuo, tai mums 
tokią pat reikšmę būtų įgųęs kuris nors kitas. Ir šio as- 
pekto negali išvengti ne vienas, kad ir labai artimas san- 
tykis, nes du asmenis siejantis bendrumas, matyt, nie- 
kada nera bendras vien jiems, o priklauso visuotinei są- 
vokai, kuri apima dar daugelį kitų asmenų, daugelį to 
paties reiškinio galimybių, kad ir kaip menkai jos būtų 

realizuotos, kad ir kaip dažnai mes jas užmirštume, ta- 
čiau šen ir ten jos įsibrauna tarsi šešeliai tarp žmonių, 
tarsi kiekvieną apibrėžiantį žodį gaubiantis rukas, kuris 
tarsi turi sustingti į tvirtą kūuniškumą, kad galėtų būti 
pavadintas pavydu. Galbūt kai kuriais atvejais tai yra 
bendresnis, bent jau ne mažiau neįveikiamas svetimu- 
mas negu tas, kurį sukuria skirtybės ir nesuprantamu- 
mas: nors yra vienodumas, harmonija, artimumas, bet 
jaučiama, kad tai iš tikrųjų yra ne išimtinė kaip tik šio 
santykio savybė, o visuotinesnis dalykas, kuris potencia- 
liai gyvuoja tarp mūsų ir neapibrėžto daugio kitų asme- 
nų, tr todel anam vienam realizuotam santykiui nebū- 
dingas vidinis ir išskirtinis būtinumas. Kita vertus, esa- 
ma tokios „svetimumo“ rūšies, kai visuotinesnį, skirtingas 
šalis apimantį pagrindą turintis bendrumas tiesiog at- 
metamas: daugmaž tipiškas tokio santykio pavyzdys yra 
tai, ką graikai vadino Bapfapos* — visi tie atvejai, kai 
nepripažįstamos kaip tik universalios žmogiškomis lai- 
komos kito savybės. Tačiau čia „svetimasis“ jau neturi 
Jokios pozityvios prasmės, santykis su juo nera joks san- 
tykis, jis nera tai, ką mes čia dabar aptariame: svetima- 
sis Čia nera pačios grupės narys. 

Tikriau sakant, kaip grupės narys svetimasis kartu 
yra arti ir toli - tuo remiasi tas santykio pagrindimas, 
kurio išeities taškas yra tik visuotinė žmonių lygybe. Ta- 
čiau tarp abiejų šių elementų kyla tam tikra specifinė įtam- 
pa. Ji kyla del to, kad tik tokių visuotinai bendrų dalykų 
Įsisąmoninimas ypač akcentuoja kaip tik tai, kas nėra ben- 
dra. Tačiau tokie skirtumai šalies, miesto, rasės ir t. t. 
svetimųjų atveju irgi nėra individualūs, juos lemia sveti- 
ma kilmė, kuri yra arba gali būti bendra daugeliui sueti- 


*Svetimšalis (gr.). 

mųjų. Todėl svetimieji, tiesą sakant, paprastai ir suvo- 
kiami ne kaip individai, o kaip kokio nors apibrėžto tipo 
svetimieji, tolimumo momentas jų atžvilgiu yra ne ma- 
žiau visuotinis negu artimumo momentas. Ši forma, pa- 
vyzdžiui, sudare pagrindą tokio specialaus atvejo kaip vi- 
duramžiais praktikuotas žydų mokestis, kuris buvo ren- 
kamas Frankfurte, ir ne tik ten. Miestiečių krikščionių 
mokami mokesčiai kiekvieną kartą priklausė nuo jų tuo 
metu turimo turto, o kiekvieno atskiro žydo mokestis buvo 
visam laikui tvirtai nustatytas. Šis fiksuotumas buvo pa- 
grįstas tuo, kad žydas turėjo socialinę padėtį kaip žydas, 
o ne kaip tam tikrų dalykinių turinių atstovas. Mokesčių 
reikaluose kiekvienas kitas miestietis buvo apibrėžto tur- 
to savininkas, ir jo mokestis galėjo keistis priklausomai 
nuo to turto dydžio. Tačiau žydas kaip mokesčio mokė- 
tojas pirmiausia buvo žydas, ir todel jo mokestis turėjo 
nekintamą elementą, šitai, aišku, ryškiausiai atsisklei- 
džia tada, kai netgi šios individualios apibrėžtys, kurių 
individualumas dėl sustingusio pastovumo buvo ribotas, 
atpuola ir svetimieji turi mokėti visiškai vienodą pagal- 
ves mokestį. Svetimasis, kad ir koks neorganiškas būtų 
jo prisijungimas, vis dėlto yra organiškas grupės, kurios 
vieningas gyvenimas įima specifinį šio elemento sąlygo- 
tumą, narys, tik mes savotiškos šios padeties vienovės 
negalime apibūdinti kitaip negu tardami, kad ji susideda 
iš tam tikro artimumo ir tam tikro tolimumo, tr šios api- 
brėžtys, tam tikru mastu nusakydamos kiekvieną santy- 
kį, tam tikra savita proporcija ir savitarpio įtampa iš- 
reiškia specifinį, formalų santykį su „svetimuoju“. 


II. Lig šiol nagrinėtuose reiškiniuose sociologinis in- 
teresas atsirasdavo tik tame taške, kuriame pasireikš- 
davo specifinės erdvinės konfigūracijos veiksmingumas, 
o kitų reiškinių sociologinį svarbumą lemia anksčiau 

vykęs procesas, poveikis, kurį grupės erdvinės apibrėž- 
tys patiria dėl tos grupės pirminių sociologinių formų ir 
energijos. Tolesniuose pavyzdžiuose ši sąryšio kryptis, 
nors ją taip pat sunku atskirti nuo kitų kaip ir anksčiau 
nagrinetąją, vis delto išryškės kaip lemiamoji. 

A. Perėjimas iš pirminės, kraujo ir kilmės giminyste 
pagrįstos grupės organizacijos į tam tikrą labiau mecha- 
nišką, racionalią, daugiau politinę organizaciją dažnai 
pasižymi tuo, kad grupės susiskirstymas vyksta pagal 
erdvinius principus. Pirmiausia šitaip pasireiškia vals- 
tybės vienybė. + 

+ 

B. Žmonių valdymo praktikos savitumas dažnai pasi- 
reiškia specifiniu santykiu su jų erdvine teritorija. Mes 
aukščiausiąją teritorijos valdžią laikome asmenų valdy- 
mo padariniu ir išraiška. Valstybė valdo kokią nors ter1i- 
toriją, jeigu ji valdo visus tos teritorijos gyventojus. Be 
abejo, atrodo, kad tiksliau būtų sakyti priešingai — jog 
pastarasis dalykas galimas todėl, kad galioja pirmasis, 
nes nera jokios kitos išimčių neturinčios tam tikro žmo- 
nių skaičiaus aprėpties, išskyrus tą, kuri galioja jų erd- 
vei (kaip geometrijos teiginiai kaip tik todėl, kad jie ga- 
lioja erdvei, turi galioti visiems objektams erdvėje); tai- 
gi atrodo, kad teritorijos valdymas yra pirmoji ir visiškai 
pakankama joje gyvenančių žmonių valdymo priežastis. 
Ir vis dėlto ši aukščiausioji teritorijos valdžia yra abst- 
rakcija, paskesnis arba išankstinis asmenų valdymo for- 
mulavimas, nes, be esamų asmenų valdymo tose vieto- 
se, kur jie yra, teigiama dar ir štai kas: kad ir kokioje 
šios teritorijos vietoje bus tas ar kitas asmuo, jis vis tiek 
bus valdinys. Iš šios, taip sakant, taškinių galimybių be- 
galybės teritorijos aukščiausiosios valdžios sąvoka pa- 
daro kontinuumą, ji ištisine erdvės forma anticipuoja tai, 
kas kaip konkretus turinys visada gali būti realizuota 

tik tam tikroje konkrečioje vietoje ir tam tikru konkre- 
čiu laiku. Juk valstybės funkcija visuomet gali būti tik 
valdyti asmenis, o teritorijos valdymas tokia pat prasme 
būtų absurdas. Abstrakčiai kalbant, šitai yra tik išraiš- 
ka, o kaip juridinis faktas — padarinys to, kad valstybė 
be išimties jos sienų apibrėžtose ribose valdo realius ir 
galimus subjektus. + 

" 

C. Kasdienis pavyzdys, liudijantis, kad visuomeniniai 
junginiai tampa apibreėžtais erdviniais dariniais, yra tai, 
kad šeima ir klubas, pulkas ir universitetas, profesinė 
sąjunga ir religinė bendruomenė turi tvirtą savo vietą, 
savo „namus“. Visi savo namus turintys susivienijimai, 
kad ir koks be galo skirtingas būtų jų turinys, šiuo savo 
požymiu atskleidžia visiems jiems bendrą sociologinį po- 
būdį, palyginti su, taip sakant, ore kybančiais dariniais, 
tokiais kaip įvairios draugovės arba labdaros bendrijos, 
laikinų arba nelegalių tikslų siekiančios draugijos, poli- 
tinės partijos ir visi tie praktiškai retai svarbūs visuo- 
meniniai junginiai, kurių pagrindą sudaro vien bendri 
įsitikinimai ir vienodų siekių įsisąmoninimas. Trečiasis 
tokio pobūdžio sociologinių kategorijų tipas yra tie di- 
desni dariniai, kurie nors ir neturi tvirtos savo buvimo 
vietos, bet namus turi atskiri jų elementai: toks darinys 
yra kariuomenė, susidedanti iš dalinių, iš kurių kiek- 
vienas turi savo kareivines; toks darinys yra bažnyčia 
kaip visų tikinčiųjų susivienijimas, kuris yra susiskai- 
dęs į atskiras bažnytines bendruomenes; toks darinys 
yra šeima platesne prasme, skiriama nuo jos atskirų gy- 
venamųjų vietų, ir daugybe kitų. + 

" 

D. Galiausiai tuščia erdvė kaip tuščia gali įgyti reikš- 
mę kaip išreiškianti apibrėžtus negatyvaus ar pozityvaus 
pobūdžio sociologinius santykius. Taigi čia kalbama ne 

apie kokių nors esamų erdvės intervalų padarinius tų 
elementų, tarp kurių tie intervalai yra, sąveikoms, 0 apie 
tokias erdvines apibrežtis, kurios yra kitų visuomeni- 
nių sąlygų padariniai. Ankstesniaisiais laikais tautoms 
dažnai reikėdavo, kad jų sienos nebūtų kartu ir kokios 
nors kitos tautos sienos, bet kad tarp jų būtų negyvena- 
ma žemės juosta. Augusto valdymo laikais 1mperijos si1e- 
nas buvo mėginama apsaugoti ir iš prie Reino esančio 
pasienio ruožo iškeldinant gyventojus: dalis tokių gen- 
čių kaip uzipetai ir tenkteriai turėjo persikelti į kairįjį 
krantą, dalis — pasitraukti tolyn į krašto gilumą. + To- 
kius reiškinius, žinoma, sukelia atskirų grupių savisau- 
gos poreikis, 17 vargu ar kokiu nors kitu atveju erdvė 
buvo šitaip panaudota kaip grynas atstumas, kaip koky- 
bių neturintis nuotolis. Tokių priemonių priverčia grieb- 
tis silpnumas ir nesaugumas, kaip kitais atvejais susi- 
klosčius aplinkybėms tai atskirus žmones stumia į vie- 
natvę. Sociologiškai čia reikšminga tai, kad tokia gynyba 
sukuriama ją visiškai atitinkančio atsisakymo pulti kai- 
na, ir tokio santykio idėją išreiškia posakis: nedaryk man 
nieko, ir aš tau nieko nedarysiu! + 

Principą, prieštaraujantį pasienio dykrai, išreiškia 
priešinga nuostata, išsakyta Tacito: guaegue terrae va- 
cuae, eas publicas esse*; taip galima pasakyti ir apie ger- 
manus bei vėliau indėnus kolonizavusius amerikiečius. 
Čia aiškiai pasireiškia tas fundamentalus skirtumas, ku- 
ris būdingas dviejų grupių santykio formoms: ar tarp jų 
esanti tuščia erdve nepriklauso nė vienai iš jų, ar poten- 
cialiai priklauso abiem ir ta, kuri nori, gali ją pasiglemž- 
ti, tuo, žinoma, sukeldama ginčą, kurio anksčiau aptar- 
tu atveju kaip tik siekiama išvengti. Šis formos skirtu- 


*Tuščia žemė yra viešoji nuosavybė (lot.). 

mas turi tipinę reikšmę. Jeigu koks nors objektas iš anks- 
to nepriklauso nė vienai iš skirtingų šalių, tai tokia pa- 
dėtis nuosekliai gali baigtis arba teisiniu jos užfiksavi- 
mu, ir tada nė viena 1š šalių negali jo savintis, arba tuo, 
kad tai daryti gali abi, kitaip tariant, kad teisė turėti 
priklauso tai šaliai, kuri pirmoji jį užgrobia. + 

Visai kitą reikšmę neapgyvendintos erdvės neutra- 
litetas turi tada, kai jis tą erdvę įgalina atlikti pozity- 
vias funkcijas: funkcija, kuri prieš tai buvo skiriamoji, 
gali tapti ir jungiamąja. Asmenų susitikimai, kurie vie- 
no ar kito 1šjų teritorijoje būtų netinkami, kartais gali 
vykti neutralioje teritorijoje, 17 pastovia tokios terito- 
rijos forma tampa, ypač pirmykštėse epochose, koks 
nors niekam nepriklausantis žemės ruožas. Juk ten, 
kur esama gyventojų, jų neutralumas, o kartu ir abie- 
jų susitinkančiųjų šalių saugumas nėra ilgesnį laiką ga- 
rantuotas, ir dvasinė nuostata, kuri čia dar visiškai su- 
sijusi su jusline konkretybe, neutralią teritoriją geriau- 
siai gali įsivaizduoti pirmiausia kaip tokią teritoriją, 
kurioje niekas negyvena. Nuo neutralumo, žyminčio 
tik tam tikrą nebuvimą ar trūkumą, iki neutraliteto 
kaip visuotinio visiškai pozityvaus elgesio būdo dar yra 
tolimas kelias, ir todėl jis iš pradžių siejamas su tokio- 
mis erdvės dalimis, kurios suteikia visiškai apibrėžtas 
santykių galimybes, bet pačios savaime yra visiškai in- 
diferentiškos. Iš visų gyvenimo potencijų erdvė vaiz- 
dingiausiai išreiškia nešališkumą; beveik visi kiti mū- 
sų aplinkos turiniai ir formos dėl jų specifinių savybių 
vienam asmeniui ar vienai santykio šaliai turi kokią 
nors kitokią reikšmę ir galimybes negu kitam asme- 
niui ar šaliai, ir tik erdvė atsiveria bet kokiai esačiai 
be kokio nors išankstinio nusistatymo. Ir šitas erdvės 
apskritai neutralumas siekiant praktinių tikslų glau- 
džiausiai siejamas su neapgyvendinta, niekam nepri- 

klausančia žeme, kuri, taip sakant, yra vien erdvė ir 
niekas daugiau. + Taigi neutrali erdvė įgyja svarbaus 
sociologinio tipo reikšmę. Ten, kur dvi šalys sueina į 
konfliktą, jų santykių plėtotei visuomet yra svarbu, kad 
kiekviena šalis galėtų susitikti su kita neįžengdama į 
jos teritoriją, taigi neužpuldama priešo arba nepasiduo- 
dama. + Tuščias, neužimtas pasienio ruožas, funkcio- 
nuojantis tarp dviejų genčių kaip neutrali zona mainų 
ir kitokio bendravimo reikalui, yra toks paprasčiausias, 
dėl savo grynai negatyvaus pobūdžio vaizdžiausias da- 
rinys, kuris yra priemonė anai savitai diferencijuotai 
antagonistinių elementų santykio formai ir joje įsikū- 
nija; taigi galiausiai pati tuščia erdvė atsiskleidžia kaip 
sociologinės sąveikos laikmena ir išraiška. 


Dešimtas skyrius 
Grupės plėtimasis ir 
individualumo formavimasis 


Temos, lig šiol nagrinėtos atskiruose šios knygos sky- 
riuose, apskritai buvo atskiros sociologinės srities sąvo- 
kos, kurios atskleidė didžiulę istorinę šių sąvokų supo- 
nuojamų formų bei formų tipų įvairovę ir net priešingu- 
mą. + Tolesnis nagrinėjimas turi pavyzdžiais parodyti 
kitokį tipą: jis aiškina vieną vienintelį, nors ir daugeliu 
atmainų, apraiškų ir kombinacijų pasireiškiantį sąryšį; 
tai, kas bendra šio nagrinėjimo dalims, yra ne kokia nors 
sąvoka, o tam tikras teiginys. Užuot atsekę kokią nors 
vienatinę abstrahuotą formą reiškiniuose, kuriuose ji gali 
slypėti 1r kurių turinio raidos kokia nors apibrėžta kryp- 
timi ji niekaip nenustato, mes čia dabar turime išdėstyti 
tam tikrą socialumo formų koreliaciją ir savitarpiškai 
apibrėžtą jų raidą. 

Individuali, savita asmenybės būtis ir socialinės įta- 
kos, interesai, ryšiai, siejantys ją su jos ratu, jų abipu- 
sėje plėtotėje atskleidžia santykį, kuris įvairiausiose 
laikinėse ir dalykinėse visuomeninės tikrovės atkarpo- 
se iškyla savo tipine forma: tas būties ir veiksmo indivi- 
dualumas paprastai auga tokiu mastu, kokiu plečiasi in- 
dividą supantis socialinis ratas. Iš įvairių būdų, kuriais 
vyksta šis plėtimasis, sukuriantis minėtą koreliaciją, aš 
pirmiausia paminiu anksčiau išskirtų ratų suartėjimą. 
Jeigu mes turime dvi socialines grupes M ir N, kurios 
viena nuo kitos ryškiai skiriasi ir būdingomis savybė- 
mis, ir savitarpio nuostatomis, tačiau kiekviena išjų su- 
sideda iš vienodų ir glaudžiai tarp savęs susijusių ele- 
mentų, tai kiekybinį jų plėtojimąsi lydi didėjanti dife- 
renciacija; pradinius minimalius individų išorinių bei 
vidinių polinkių ir jų realizavimo skirtumus sustiprina 
būtinumas įgyti vis daugiau iškovojamų pragyvenimo 
reikmenų panaudojant vis specialesnes priemones; kon- 
kurencija didėjant joje dalyvaujančiųjų skaičiui verčia 
individus specializuotis. Kad ir koks skirtingas būtų šio 
proceso išeities taškas M ir N grupėse, pamažu šis pro- 
cesas turi jas padaryti panašias vieną į kitą. Tačiau čia 
galima disponuoti tik palyginti ribotu 1r labai lėtai didė- 
Jančiu žmonių formuočių skaičiumi. Kuo daugiau jų yra 
kokioje nors grupėje, t. y. kuo labiau tarpusavyje nepa- 
našios M ir N sudedamosios dalys, tuo didesnė tikimy- 
bė, kad vis daugiau vienoje grupėje susidarančių formuo- 
čių bus panašios į susidarančias kitoje grupėje; nukrypi- 
mai į visas puses nuo lig šiol kiekvienam kompleksui 
atskirai galiojančios normos būtinai turi sukelti — iš pra- 
džių kiekybinį arba idealų - vieno iš jų narių supanašėjimą 
su kito nariais. Tai įvyks jau dėl to, kad net ir esant to- 
kioms skirtingoms socialinėms grupėms diferenciacijos for- 
mos yra vienodos arba panašios: paprastos konkurencijos 

santykiai, daugelio silpnųjų vienijimasis prieš stipriuo- 
sius, atskirų asmenų savanaudiškumas, progresija, ku- 
ria intensyvėja susiklostę individualūs santykiai, trau- 
ka arba atostūmis, atsirandantys tarp individų dėl jų ko- 
kybinės diferenciacijos, ir t. t. +“ 

< 

Aną pagrindinę mintį apibendrindami galime inter- 
pretuoti taip, kad kiekviename žmoguje ceteris paribus 
tarsi esama tam tikros nekintamos proporcijos tarp jo 
individualumo ir socialumo ir kad ji keičia tik savo for- 
mą: kuo siauresnis yra tas ratas, kuriam mes atsiduo- 
dame, tuo mažiau individualios laisvės turime; tačiau 
užtat pats šis ratas pasižymi individualumu; jis, kadangi 
vra mažas, save išskiria griežtai atsiribodamas nuo kitų 
ratų. Kita vertus, kai plečiasi tas ratas. kuriame mes 
veikiame ir realizuojame savo interesus, jame atsiran- 
da daugiau erdvės mūsų individualumui skleistis; tačiau 
kaip šios visumos dalis mes turime mažiau savitumo, 
nes tas ratas kaip socialinė grupė yra mažiau individua- 
lus. Taigi grupės individų suvienodėjimą atitinka ne tik 
reliatyvus bendrijos mažumas ir siaurumas, bet ir, arba 
visų pirma, jos individualistinis pobūdis. Arba, jeigu tai 
reziumuosime visiškai trumpa schema, diferencijuoto ra- 
to elementai yra nediferencijuoti, nediferencijuoto — di- 
ferencijuoti. Tai, žinoma, yra ne koks nors sociologinis 
„gamtos dėsnis“, o tik, taip sakant, fenomenologinė for- 
mulė, kuri viena sąvoka siekia apimti dėsningą papras- 
tai susijusių įvykių sekų rezultatą; ji nurodo ne reiški- 
nių priežastį, bet reiškinį, kurio bendrasis giluminis są- 
ryšis kiekvienu atskiru atveju pasireiškia kaip labai 
įvairių, tačiau savo sąveika tas pačias formuojančiąsias 
jegas išlaisvinančių priežasčių padarinys. 

Pirmąjį šio sąryšio aspektą — diferencijuotos grupės 
narių nediferencijuotumą —- tuo būdu, kurį lemia vidinės 

motyvacijos, atskleidžia socialinė kvakerių tvarka. Kaip 
religinis kraštutinio individualizmo 1r subjektyvizmo prin- 
cipas visus bendruomenės narius sieja visiškai vienodas, 
demokratinis, visus individualius skirtumus kiek įmano- 
ma pašalinantis gyvenimo būdas ir charakteris; tačiau už- 
tat jiems trūksta aukštesnės valstybinės vienybės ir jos 
tikslų supratimo, todėl mažesnės grupės individualumas 
atmeta, viena vertus, atskiro asmens individualumą, o 
kita vertus — atsidavimą didelei grupei. Ir visa tai atski- 
ram žmogui atsiliepia dvejopai: bendruomenės reikaluo- 
se, maldai skirtuose susirinkimuose kiekvienas gali reikš- 
tis kaip pamokslininkas ir kalbėti ką tik nori, tačiau, an- 
tra vertus, bendruomenė kontroliuoja asmeninio gyvenimo 
aplinkybes, pavyzdžiui, santuoką, todėl ši be tokius atve- 
jus nagrinėjančio komiteto pritarimo negali įvykti. Taigi 
kvakeriai yra individualūs tik kaip bendrija, bet yra so- 
cialiai suvaržyti individualiuose reikaluose. + 
Turėdami galvoje visas anksčiau išdėstytas išlygas, 
mes galime kalbėti apie tam tikrą individualizacijos ten- 
dencijos ir nediferencijuotumo tendencijos mastą, kurį 
lemia asmeninės, istorinės, visuomeninės aplinkybės ir 
kuris išlieka vienodas, nesvarbu, ar jis pasireiškia gry- 
nai asmenine forma, ar tos socialinės bendrijos, kuriai 
asmuo priklauso, forma. Mūsų egzistencija yra, taip sa- 
kant, dviguba arba, jeigu norite, padalyta pusiau: viena 
vertus, tai yra individo egzistencija socialinio rato vidu- 
Je Juntamai atsiribojant nuo kitų jo narių, o kita vertus, 
tai yra šio rato nario egzistencija, kai atsiribojama nuo 
to, kas ratui nepriklauso. Jeigu mums apskritai būdin- 
gas individualizacijos, o kartu ir jai priešingas poreikis, 
tai jis gali būti realizuotas remiantis ir vienu, ir kitu 
mūsų egzistencijos aspektu. Poreikio patenkinimo, ku- 
ris grupės narių atžvilgiu įgyvendinamas kaip siekis di- 
ferencijuotis atskiros asmenybės prasme, pliusą atitinka 

minusas tokios diferenciacijos, kuri tai pačiai būtybei 
yra būdinga kartu su jos grupės nariais, kaip grynai so- 
cialinei būtybei, t. y. padidėjus individualizacijai grupės 
viduje kartu sumažėja pačios grupės individualizacija ir 
atvirkščiai, kai tam tikras apibrėžtas siekio mastas turi 
būti atsvertas. + 

+ 

Socialinių interesų ratai išsidėstę koncentriškai aplink 
mus: kuo glaudžiau jie mus supa, tuo mažesni turi būti. 
Tačiau žmogus nėra grynai kolektyvinė būtybė, kaip jis 
nera ir grynai individuali būtybė; todėl, aišku, čia kalba- 
ma tik apie „daugiau“ arba „mažiau“, tik apie atskirus 
egzistencijos aspektus ir apibrėžtis, kurių raidoje iškyla 
vienos iš jų persvara kitos atžvilgiu. Ir ši raida gali turėti 
stadijas, kuriose būdinga seka vienas greta kito pasireiš- 
kia priklausymas mažam 1r didesniam socialiniam ratui. 

Taigi nors atsidavimas kokiam nors siauresniam ra- 
tui individualumui kaip tokiam apskritai yra mažiau pa- 
lankus negu egzistavimas kiek įmanoma didesnėje ben- 
drijoje, tačiau reikia pažymėti, kad labai didelėje kultūri- 
nėje bendrijoje priklausymas kokiai nors šeimai 
psichologiškai individualizaciją skatina. Atskiras žmogus 
nera pajegus išsigelbėti nuo visumos; tik atsisakydamas 
vienos savo absoliutaus Aš dalies poros kitų Aš naudai, 
susivienydamas su jais jis dar gali, ir net be perdėto užsi- 
darymo, be kartėlio ir keistenybių, išsaugoti individualu- 
mo jausmą. Ir savo asmenybę bei interesus susiedamas 
su daugeliu kitų asmenų jis kaip, taip sakant, platesnės 
masės narys priešpriešina save visumai. Nors individua- 
lumui keistumo ir visokios rūšies nenormalumų prasme 
gyvenimas be šeimos kokiame nors platesniame rate pa- 
lieka didesnę erdvę, tačiau diferencijavimuisi, kuris yra 
naudingas ir didžiausiai visumai, kurį lemia jėga, o ne 
nesipriešinimas vienašališkiems siekiams, — šiam diferen- 

cijavimuisi priklausymas kokiam nors siauresniam ratui 
platesnio rato viduje dažnai yra naudingas, nors daugeliu 
atvejų tik kaip pasirengimas ir perėjimas. Šeima, kurios 
reikšmė iš pradžių yra politiškai reali, o augant kultūrai 
vis labiau darosi psichologiškai ideali, kaip kolektyvinis 
individas suteikia savo nariams, viena vertus, tam tikrą 
išankstinę diferenciaciją, kuri bent jau parengia diferen- 
ciacijai absoliutaus individualumo prasme, o antra ver- 
tus, suteikia apsaugą, kuri leidžia tam individualumui plė- 
totis, kol jis pasidaro atsparus didžiausios visuotinybės 
atžvilgiu. Priklausymas šeimai aukštesnėje kultūroje, kur 
savo teises kartu reiškia ir individualybė, ir platesni ra- 
tai, yra siaurai ir išplėstinei socialinei grupei būdingų 
reikšmių mišinys. + 

< 

Beje, tai yra tipiškas sociologinio pažinimo keblumas, 
ir dvilypis šeimos vaidmuo yra aiškiausias jo pavyzdys: 
ten, kur paprastai ne susiduria didesnė ir mažesnė gru- 
pes, taigi individo padėtis jose paprasčiausiai gali būti 
lyginama, o daugiau vis platesnių ratų užeina vienas ant 
kito, santykis, matyt, gali pasikeisti, nes tam tikras ra- 
tas, palyginti su kokiu nors kitu ratu, gali būti siaures- 
nis, o palyginti su kokiu nors trečiu — platesnis. Šiapus 
didžiausio aplink mus esančio apskritai dar veiksmingo 
rato vis1 jo apimami ratai turi šią dvigubą prasmę: viena 
vertus, jie funkcionuoja kaip individualaus charakterio 
vieniai, dažnai betarpiškai kaip sociologiniai individua- 
lumai, o antra vertus, savo elementų požiūriu — kaip 
aukštesnės tvarkos kompleksai, kurie galbūt patys, be 
savo individų, dar turi savyje žemesnės tvarkos kom- 
pleksus. Visuomet kaip tik vidurinis darinys minėtąjį san- 
tykį — vidinę sanglaudą, išorinį atostūmį — parodo ir 
bendresnio, aukštesnio, ir individualesnio, gilesnio, da- 
rinio atžvilgiu. Pastarasis darinys, palyginti su anuo, 


251 


FORMALIOJI SOCIOLOGIJA 


vyra reliatyvus individas, nesvarbu, ar jis. palyginti su 
dar kitais, vra kolektyvinis darinys. Taigi ten, kur, kaip 
čia, ieškoma normalios koreliacijos tarp trijų jų masto 
apibrėžtų instancijų: pirminio individualaus elemento, 
siauresnio ir platesnio ratų, bet kokiomis aplinkybėmis 
tas pats kompleksas priklausomai nuo santykių. į ku- 
riuos jis įeina, gali vaidinti visus tris vaidmenis. Tai nė 
kiek nesumažina pažintinės šios koreliacijos nustatymo 
vertės, bet, priešingai, įrodo jos formalų, bet kokiam tu- 
rinio apibrėžtumui tinkamą pobūdį. 

+ 

Todėl mbos tarp sferų, kurias užpildo individualumo 1m- 
pulsas, ir tų sferų, kurių jis reikalauja kaip savo priešybės, 
iš principo neįmanoma tvirtai nustatyti, nes individualu- 
mas iš asmenybės taško gali nusidriekti į neapibrėžtą skai- 
čių aplink ją išsidėsčiusių koncentrinių darinių; savo stip- 
rumą šis impulsas kartais atskleidžia tuo, kad kokia nors 
jo užpildyta sfera kaimynines sferas iškart apibrėžia kaip 
priešiškas ir antiindividualistines, o kartais tuo, kad porei- 
kis atsiskirti taip greitai nepasireiškia, todėl ir šios kaimy- 
ninės sferos įgyja individualistinį atspalvį. + 

Tai, kad anoje trinarėje struktūroje paprastai pirma- 
sis 1r trečiasis narys orientuoti vienas į kitą ir vidurinio 
nario atžvilgiu sudaro bendrą antitezę — pačiomis skir- 
tingiausiomis to žodžio reikšmėmis, — ne mažiau nei 
objektyviuose santykiuose atsiskleidžia subjektų san- 
tykiuose su anomis instancijomis. Asmeninis aistrin- 
gas atskiro Žmogaus atsidavimas paprastai yra skirtas 
siauriausiam ir plačiausiam ratui, tačiau ne viduriniam. 
Tas, kuris aukojasi savo šeimai, galbūt aukotųsi ir savo 
tėvynei, galbūt ir kokiai nors visiškai bendrai idėjai, to- 
kiai kaip „Žmonija“, ir su jos sąvoka susijusiems reikala- 
vimams, galbūt tais laikais, kai „miestas“ buvo plačiau- 
sias žmogaus praktinio gyvenimo ratas, jis būtų aukoje- 

sis dėl miesto 1r jo garbės. Tačiau vargu ar jis tai darytų 
dėl įvairių tarpinių darinių, vargu ar jis aukotųsi savo 
provincijai arba kokiai tikslinei sąjungai; vienam žmo- 
gui arba visiškai nedaugeliui, kaip antai šeimai, taip pat 
nesuskaičiuojamai daugybei žmonių galima aukotis, ta- 
čiau šimtui žmonių vargu ar kas aukosis. Psichologinė 
grynai erdvinio „artimumo ir tolimumo“ reikšmė čia vi- 
siškai atitinka jų perkeltinę reikšmę, kai ji tai, kas vi- 
siškai „artima“, 1r tai, kas visiškai „tolima“, apima prak- 
tiniu požiūriu ta pačia kategorija. +“ 

Tai, kad šitaip tarsi virš trečiojo nario galvos viena 
su kita santykiauja reliatyviai individualiausia forma ir 
reliatyviai plačiausia forma, šiuo atveju pagrindžia anks- 
tesniame ir tolesniame mūsų dėstyme išryškinamą fak- 
tą, kad didelis ratas individualią laisve skatina, o mažes- 
nis ją apriboja. Individualios laisvės sąvoka čia apima 
daug visokių reikšmių, kurios diferencijuojasi pagal mū- 
sų interesų sričių įvairovę, nuo sutuoktinio pasirinkimo 
laisvės iki ūkinės iniciatyvos laisvės. + 

Individualumo reikšmė diferencijuojasi dviem krypti- 
mis. Viena reikšmė vra anksčiau nurodytoji — tai laisvė, 
atsakomybė už save, kurią žmogus turi plačiose ir judrio- 
se socialinėse aplinkose. Mažesnė grupė yra „siaura“ dve- 
jopa prasme - ne tik dėl savo apimties, bet ir dėl suvaržy- 
mų, kuriuos ji primeta individui, dėl kontrolės, kurią ji 
vykdo jo atžvilgiu, dėl mažesnio šansų ir judėjimo gali- 
mybių, kurias ji jam suteikia, spindulio. Antroji individu- 
alumo reikšmė yra kokybinė: ji atskleidžia, kad atskiras 
žmogus skiria save nuo kito atskiro žmogaus, kad jo bū- 
tis 1r jo veikla turinio arba formos, arba abiejų požiūriu 
būdingos tik jam vienam ir kad šis jo kitoniškumas jo 
gyvenimui turi pozityvią prasmę ir vertę. Tos formos, ku- 
rias individualizmo principas arba idealas įgijo naujaisiais 
laikais, išsiskiria tuo, kad jose akcentuojama ana pirmoji 

arba ši pastaroji jo reikšmė. XVIII amžius apskritai siekė 
individualumo laisvės forma, asmeninių jėgų nepriklau- 
symo nuo jokios globos, luominės ar religinės, politinės 
ar ūkinės. Be to, galiojo postulatas, kad nuo visų istori- 
nių ir socialinių suvaržymų išlaisvinti individai iš esmės 
turėtų būti vieni kitiems lygūs, kad „žmogus apskritai“ 
su visu savo prigimties gerumu ir tobulumu slypi kiek- 
viename asmenyje ir tiktai turi būti išlaisvintas iš anų 
iškreiptų ir bloga linkme nukreipiančių saitų. Jog žmo- 
gus, kai tik įgyja laisvę, ja naudojasi, kad diferencijuotų- 
si, kad viešpatautų arba būtų pavergtas, būtų geresnis 
arba blogesnis negu kiti, trumpai tariant, kad išskleistų 
visą savo individualių jėgų įvairovę, — šito nepastebėjo 
anas individualizmas, kuriam „laisvė 1r lygybė“ buvo dvi 
taikiai sugyvenančios, netgi viena kitos reikalaujančios 
vertybes. Tačiau akivaizdu, kad ši laisvė buvo susijusi su 
visų ribojančių ir varžančių socialinių susivienijimų grio- 
vimu, kuris iš dalies buvo jos istorinis realus padarinys, o 
iš dalies mažų mažiausiai siekis ir reikalavimas. Per Pran- 
cūzijos revoliuciją net darbininkams buvo uždrausta už- 
megzti kokius nors ryšius siekiant geresnių darbo sąly- 
gų, nes toks ryšys apribotų atskiro nario laisvę! Todėl 
tokio individualizmo atitikmuo buvo „pasaulio piliečio“ 
nuostata, netgi tautiškumą išstūmė „žmonijos“ idėja, luo- 
mų ir ratų partikuliarinės teisės vietą užėmė individo tei- 
se, vadinama būdingu „žmogaus teisės“ pavadinimu, taigi 
ta teise, kuri išplaukia iš priklausymo plačiausiam apskri- 
tai įmanomam ratui. Antroji individualumo reikšmė, ku- 
rios anksčiau minėto prieštaravimo pirmajai XVIII am- 
žius apskritai neįžvelgė, susiformavo XIX amžiuje; teoriš- 
kai ją pagrindė pirmiausia romantizmas, o praktiškai ji 
buvo įsigalėjusio darbo pasidalijimo padarinys. Tai, kad 
atskiras žmogus užima ir turi užimti apibrėžtą vietą, ku- 
rią gali užimti tik jis ir niekas kitas, kad ši, taip sakant, 

visumos organizacijoje numatyta vieta jo laukia ir kadjis 
turi jos ieškoti, kol suras, kad šis būties ir kraštutinės 
veiklos diferenciacijos nepakartojamumas suteikia asme- 
ninę ir socialinę, psichologinę ir metafizinę prasmę žmo- 
giškajai egzistencijai, — tai yra idealus individualizmo da- 
rinys, kuris, aišku, su ana „visuotinio žmogaus“ idėja, tei- 
giančia kiekviename iš anksto slypint vienodą žmogaus 
prigimtį, kuriai atsiskleisti reikia tik laisvės, neturi nie- 
ko bendra, nes jis jai iš esmės prieštarauja: ten akcentuo- 
jama tai, kas žmonėms yra bendra, čia — tai, kas juos 
skiria. Ir vis dėlto tos koreliacijos, kumą aš dabar siekiu 
įrodyti, požiūriu abu šie aspektai susijungia. Rato, kuris 
atitiko aną pirmąją individualybės sąvoką, padidėjimas 
skatina 1r antrosios sąvokos iškilimą. Nors ji orientuota 
ne Į Visą žmoniją, Nors ji, užuot atomizavusi visuomenę Į 
vienodus ir tiesiog tik „laisvus“ individus, veikiau atski- 
rus žmones dėl darbo pasidalijimo nulemtos jų specifinės 
padėties traktuoja kaip tokius, kurie vienas kitą papildo 
1r kuriems vienam kito reikia, nors ji istoriškai yra pa- 
lanki ne laisvai pasaulio pilietybei, bet nacionalizmui ir 
tam tikram iliberalizmui, vis dėlto ir ji yra susieta su re- 
liatyviai žymiu grupės, kurioje ji gali atsirasti ir egzistuo- 
ti, didumu. Tai, kad pats ūkinio rato plėtimasis, gyvento- 
jų skaičiaus didėjimas, erdvinis konkurencijos beribišku- 
mas tiesiogiai skatina veiklos specializaciją, čia užtenka 
tik paminėti. Ne kitaip plėtojasi 1r dvasinė diferenciacija, 
1r čia ypač, nesi paprastai atsiranda tada, kai latentiniai 
dvasiniai gebėjimai derinasi su objektyviai esamais dva- 
siniais produktais. Betarpiška subjektų sąveika arba gry- 
nai vidinė žmogaus energija retai atskleidžia visa tai, kas 
sudaro jo dvasinį ypatingumą, veikiau čia tam tikru mas- 
tu reikalinga tai, kas vadinama objektyviąja dvasia: tra- 
dicijos 1r tūkstančiais formų nusedančios žmonių giminės 
patirtys, juntamais pavidalais egzistuojantis menas ir 

žinojimas, visa švietimo medžiaga, kuria istorinė grupė 
disponuoja kaip tam tikru antsubjektyviu, tačiau kiek- 
vienam iš esmės prieinamu dalyku. Šios visuotinai atsi- 
veriančios, objektyviais dariniais išsikristalizavusios dva- 
sios savitumas yra tas, kad ji kaip tik duoda medžiagą 1r 
postūmį išsiugdyti savitą, asmeninę dvasią: „švietimo“ es- 
mė yra ta, kad mūsų grynai asmeniniai gebėjimai įgyven- 
dinami čia kaip ano objektyviai duoto dvasinio turinio for- 
ma, čia kaip objektyviai duotos dvasinės formos turinys; 
tik šioje sintezėje mūsų dvasinis gyvenimas įgyja visą sa- 
vo savitumą ir asmenybiškumą, tik joje juntamai įsikūni- 
ja visas jo nepakartojamumas ir individualumas. Tai yra 
sąryšis, kuris dvasines skirtybes sujungia su rato, atsklei- 
džiančio mums objektyviąją dvasią, didumu; šis ratas gali 
būti realiai socialinis, jis gali būti daugiau abstraktaus, 
literatūrinio, istorinio pobūdžio, — visuomet kartu su jo 
apimtimi didėja šansai, jo teikiamos galimybės, kad 1r ko- 
kios objektyvios bei bendros jos būtų, išplėtoti mūsų vidi- 
nio gyvenimo ypatingumą, unikalumą, savitumą, jo inte- 
lektualinį, estetinį, praktinį produktyvumą. Lygybės in- 
dividualizmas, kuris jau iš anksto tik tuomet nėra 
contradictio in adjecto*, kai individualizmas suprantamas 
kaip savarankiškumas ir jokių siauresnių socialinių ry- 
šių nesuvaržyta laisvė, ir nelygybės individualizmas, ku- 
ris yra tos laisvės pasekmė, atsirandanti dėl begalinės žmo- 
nių polinkių ir gebėjimų įvairovės, nesuderinamos su ly- 
gvbe, — abi šios individualizmo formos, kad ir koks 
fundamentalus būtų jų priešingumas, susivienija viena- 
me taške, susivienija taip, kad jų abiejų raidos galimybę 
apibrėžia tas mastas, kuriuo aplink individą esantis ratas 
plėsdamasis duoda joms erdvės, paskatų ir medžiagos. 


*Prieštaravimas tarp pažyminio ir pažvmimojo žodžio (/ot.). 

Kai sakome, kad kuo labiau vietoj žmogaus kaip socia- 
linio elemento svarbiausiu interesu tampa žmogus kaip 
individas ir tokios jo savybės, kurios priklauso jam vien 
kaip žmogui, tuo glaudesnis turn būti ryšys, kuris jį tarsi 
per jo socialinės grupės galvą susieja su tuo, kas yra žmo- 
gus apskritai, ir įperša jam mintį apie idealią žmonių pa- 
saulio vienybę, tai yra tiktai minties apie tokį santykį tarp 
to, kas individualu, ir to, kas socialu, išvada. Ši tendencija 
neturi mūsų trikdyti ir tuo atveju, kai suvokti pastarąją 
idėją — ko čia logiškai reikalaujama — dar trukdo įvairūs 
istoriniai apribojimai. Antai Platono filosofijoje mes aptin- 
kame, viena vertus, suinteresuotumą grynuoju individua- 
lumu, atskiro asmens tobulumu. kuris išsiplėtoja į drau- 
gystės idealą, o antra vertus —- suinteresuotumą grynuoju 
valstybiškumu ir visišką bet kokių tarpinių susivienijimų 
1r su jais susijusių interesų ignoravimą. To, kaip Platonas 
akcentuoja atskiro žmogaus ugdymą 1r veiklą, jo sielos kaip 
savarankiško ypatingo darinio vertę. nuoseklus padarinys 
turėtų būti ir paskutinės ribos - graikų valstybei būdingos 
formos - išardymas; tai ir padarė kiti jo epochos filosofai. 
Tik Platono politinės tendencijos 1r graikams būdingi tau- 
tiniai įsitikinimai jam trukdė iš savo susikurto idealo pa- 
daryti tikrąją išvadą apie individą: kad anapus jo kaip ko- 
lektyvinė vertybė gali egzistuoti tik visa žmonija. Panašiai 
buvo ir tada, kai kmikščionybė akcentavo visų vertybių ab- 
soliutų sukoncentravimą sieloje ir jos išganymo siekimą, 
tačiau neįvertino to ryšio, kuris čia užmezgamas tarp krikš- 
čionybės ir žmonių egzistencijos visumos, nes šis į Visą Žmo- 
niją orientuotas susivienijimo ir asimiliacijos procesas (kuris 
galų gale turėtų reikšti ir lygybę) vis dėlto turi griežtas 
priklausymo bažnyčiai ribas, — antai Zwingli aiškino, jog 
visi ordinai, sektos, įvairūs susivienijimai ir t. t. pasida- 
rytų nereikalingi, jeigu visi krikščionys būtų broliai — 

bet vis dėlto tik krikščionys. Užtat kraštutinis individualiz- 
mas labai nuosekliai dažnai susijungia su visų žmonių ly- 
gybės teorija. Psichologiškai gana aišku, kad ta baisi nely- 
gybė, kuri atskiram žmogui primetama tam tikrose socia- 
linės istorijos epochose, sukelia reakciją dviem aspektais — 
individualybės teisės aspektu ir visuotinės lygybės aspek- 
tu; juk ir vieno, ir kito dalyko paprastai vienodu mastu 
labiausiai pasigendama. Tik remdamiesi tokiu dvišaliu są- 
ryšiu mes galime suprasti tokį reiškinį, koks buvo Rous- 
seau. Tokią pat tendenciją atspindi įsigalintis visuotinis mo- 
kyklinis lavinimas: jis siekia pašalinti ryškius dvasinio ly- 
gio skirtumus, sukurti tam tikrą lygybę ir taip garantuoti 
kiekvienam atskiram žmogui anksčiau stokotą galimybę 
panaudoti savo individualius gebėjimus. Aš jau anksčiau 
kalbėjau apie formą, kurią mūsų koreliacija įgijo „žmogaus 
teisių“ 1dėjos pavidalu. XVIII amžiaus individualizmas sie- 
kė tik laisvės, tik pašalinti anuos „vidurinius“ ratus ir tar- 
pines instancijas, kurios atskyrė žmogų nuo žmonijos, t. y. 
trukdė atsiskleisti grynajam žmogiškumui, sudarančiam 
kiekvieno individo egzistencijos vertę ir branduolį, bet už- 
gožtam ir įgijusiam jame vienašališką pobūdį dėl ypatingų 
istorinių grupių ir ypatingų socialinių ryšių įsigalėjimo. Taigi 
kai individas 1š tikrųjų remiasi pats savimi, tuo, kas jame 
pačiame yra galutinis ir esminis dalykas, jis stovi ant to 
paties pagrindo kaip ir kiekvienas kitas individas, laisvėje 
išryškėja lygybė; individualybė, kuri iš tikrųjų yra tokia, 
neiškreipta socialinės prievartos, reprezentuoja absoliučią 
žmonių giminės vienybę ir yra į ją įlydyta. + 


Versta iš: Simmel G. Gesamtausgabe, 
Bd.11: Soziologie. Untersuchungen ūber die 
Formen der Vergesellschaftung / hrsg. von 
Otthein Rammstedt. - Frankfurt am Main: 
Suhrkamp. 1992, S. 13-842. — Vertimas 
labai sutrumpintas. 

Soziologie der Geselligkeit 
(1911) 


Senas ginčas dėl visuomenės esmės, kuriame jai ar- 
ba priskiriama mistinė reikšmė, neva ji esanti ta galia, 
kuri iš pat pradžių suteikia realumą visam žmonių gy- 
venimui, arba ji traktuojama kaip vien tik abstrakti są- 
voka, kuria pasinaudodamas stebėtojas jau tik paskui 
sujungia atskiras realias egzistencijas (panašiai kaip me- 
džiai ir upeliai, namai ir pievos gali būti pavadinti „land- 
šaftu“), — šis ginčas, šiaip ar taip, visuomenės realumui 
suteikia dvejopą prasmę. Viena vertus, tai betarpiškai 
jusliškai egzistuojantys individai, socializacijos procesų 
(Vergesellschaftungsprozesse) dalyviai, jų suvienyti į 
aukštesnę vienybę, kuri ir vadinama „visuomene“. O an- 
tra vertus, tai yra individams būdingi interesai, kurie 
juos aktyvindami motyvuoja tokį susivienijimą: tai - eko- 
nominiai ir idealūs, kariniai ir erotiniai, religiniai ir lab- 
daros interesai. Kad būtų patenkinti tokie polinkiai ir 
pasiekti tokie tikslai, atsiranda neaprėpiamai įvairios so- 
cialinio gyvenimo formos, visi tie susijungimai vienas 
su kitu, vienas dėl kito, vienas kitame, vienas šalia kito, 
vienas per kitą valstybėje 17 bendruomenėje, bažnyčioje 
ir ūkinėje bendrijoje, šeimoje ir sąjungose. Kaip ener- 
gijos poveikiai, kuriais viena kitą veikia medžiagos da- 
lelės, suteikia materijai jos formas, kurias mes aptin- 
kame kaip pavienių „daiktų“ begalybę, taip 1mpulsai ir 

interesai, kuriuos žmogus randa savyje i1r kurie jį stu- 
mia prie kitų, sukelia visas tas susivienijimo formas, dėl 
kurių iš tam tikro viena šalia kitos esančių paskirų bū- 
tybių skaičiaus kiekvieną kartą susidaro kokia nors „vi- 
suomenė“. 

Šitaip suprantamoje konsteliacijoje arba iš jos dabar 
plėtojasi specifinis sociologinis darinys, atitinkantis me- 
no ir žaidimo darinius. kurie įgyja formą iš jau susifor- 
mavusios tikrovės ir tą tikrovę pranoksta. Palikime at- 
virą klausimą, ar potraukio žaisti (Spieltriebes) arba po- 
traukio į meną (Kunsttriebes) sąvokai priskirtina kokia 
nors tikra aiškinamoji vertė: šiaip ar taip. ši sąvoka ro- 
do, kad bet kokioje žaidimo arba meno veikloje glūdi 
tam tikra visuotinybė, kurios visiškai nepaveikia jos tu- 
rinių skirtumai. Tam tikrą vienodą pasitenkinimą tei- 
kia gimnastika ir kortų žaidimas arba muzika 1r skulp- 
tūra, 1r šis pasitenkinimas su muzikos kaip tokios arba 
skulptūros kaip tokios ypatingumu neturi nieko bendra. 
o yra susijęs tik su tuo, kad abi pastarosios yra menas 
arba kad abu pirmieji vra žaidimas. Tai, kas čia yra ben- 
dra ir vienoda psichinėje reakcijoje ir psichiniame po- 
reikyje, susiję su visa šia įvairove, ir tai reikia gerai 
skirti nuo to specialaus intereso, kuris susijęs kaip tik 
su jų skirtumais. Ta pačia prasme mes galime kalbėti 
apie žmonių potraukį burtis draugėn (Geselligkeit). Be 
abejo, kai žmonės veikia kartu ūkiniuose susivienijimuo- 
se ar brolijose, kultinėse bendrijose ar plešikų gaujose, 
tai yra specifinių aplinkybių ir interesų padarinys. Ta- 
čiau nepriklausomai nuo šių specifinių turinių visas šias 
socialumo formas lydi jausmas, pasitenkinimas tuo, kad 
esama kaip tik socialumo, kad individo vienišumas yra 
įveiktas buvimo kartu, susivienijimo su kitais. Žinoma, 
šį jausmą individualiais atvejais gali nustelbti priešin- 
gos psichinės instancijos. o socialumo formą mes galime 

jausti ir vien kaip būtinumą mūsų dalykiniams tikslams. 
Tačiau į visas realias bet kokio socialinio vienijimosi pa- 
skatas tipišku būdu įsipina jungimosi draugėn kaip to- 
kio vertės jausmas, potraukis, stumiantis į šią egzisten- 
cijos formą ir kai kada pats savo ruožtu sukeliantis anuos 
realius turinius, kurie yra atskirų socialinių susivieniji- 
mų laikmenos. Ir panašiai kaip mano minėtas potraukis 
į Meną 1š pasireiškiančių daiktų visumų tarsi ištraukia 
jų formą ir suteikia savitą pavidalą šį potraukį atitin- 
kančiam dariniui, taip potraukis burtis draugėn savo 
grynuoju veiksmingumu iš socialinio gyvenimo realijų 
tarsi išlaisvina buvimo kartu, gryno socialinio proceso 
formą kaip vertybę bei laimę ir taip konstituoja tai, ką 
mes siauresne prasme vadiname drauge. Tai, kad bet 
kokia draugė, net visiškai natūralistinė, jeigu tik ji turi 
turėti kokią nors prasmę ir patvarumą, suteikia tokią 
didelę vertę formai. gerai formai. nėra joks kalbos var- 
tojimo atsitiktinumas. Juk forma yra elementų savitar- 
piškas savęs apibrėžimas, jų sąveika, dėl kurios jie kaip 
tik 1r vra tam tikras vienis; ir kadangi draugėje konkre- 
čios. su gyvenimo tikslų nustatymu susijusios vieniji- 
mosi motyvacijos yra pašalintos, tai tuo stipriau ir veiks- 
mingiau turi būti aktualizuota grynoji forma, taip sa- 
kant, laisvai plevenantis savitarpiškas individų sąryšis. 

Tai, kas meną sieja su žaidimu, išryškėja iš jų abiejų 
analogijos su drauge. Iš esamos gyvenimo realybės žai- 
dimas gauna savo didžiuosius formalius motyvus: gau- 
dynes 1r viliones, fizinių ir dvasinių jėgų išmėginimą, 
orlentavimąsi į šansus 1r gyvenimo galių, kurioms ne- 
įmanoma daryti įtakos, palankumą. Išlaisvintas nuo ma- 
terijos. dėl kurios šie jauduliai pavirsta gyvenimo rim- 
tumu, žaidimas įgyja smagumą, tačiau kartu ir aną sim- 
bolinį reikšmingumą, kuris jį skiria nuo visų kitų 
pramogų. Ir kaip tik tai vis labiau ir labiau išryškėja 

kaip draugės esme: kad ji iš begalės rimtų santykių tarp 
žmonių fundamentalių formų kuria savąjį kūną, kuris 
yra išvaduotas nuo realybės trinties pasipriešinimo; ta- 
čiau dėl savo formos ryšio su šia realybe draugė, kuo 
tobulesnė ji yra būtent kaip draugė, ir gilesniems žmo- 
nėms įgyja tam tikrą simboliškai žaismingą pilnatvę ir 
tam tikrą reikšmingumą, kurių paviršutiniškas racio- 
nalizmas visuomet ieško tik konkrečiuose turiniuose; 
todėl pastarasis, kadangi jis tokių dalykų čia nesuranda, 
kratosi draugės kaip tuščio vaikiškumo, panašiai kaip 
anas mokslinčius, kuris susidūręs su meno kūriniu klaus- 
davo: Gu 'est-ce gue cela prouve?* Ir tai, kad daugelyje 
Europos kalbų, galbūt net visose, visuomenė (Gesell- 
schaft) tiesiog reiškia buvimą drauge (gesellige Zusam- 
mensein), nėra bereikšmis dalykas. Kokia nors valstybi- 
ne, ūkininkaujanti, vienokio ar kitokio tikslo susieta ben- 
drija visiškai yra „buvimas drauge“. Tačiau tiktai drau- 
ginga visuomenė yra būtent „visuomenė“ be kokios nors 
tolesnės priemaišos, nes ji yra gryna, iš principo virš bet 
kokio specifinio turinio iškilusi forma, visas anas viena- 
šališkai apibūdintas „bendrijas“ tarsi vaizduojanti abst- 
rakčiame paveiksle, kuris visus turinius ištirpdo gryna- 
me formos žaisme. 

Taigi sociologinių kategorijų požiūriu aš draugę trak- 
tuoju kaip žaidybinę socialumo formą, kurios santykis — 
mutatis mutandis** — su jos turinio atžvilgiu apibrėžtu 
konkretumu yra toks pat kaip meno kūrinio santykis su 
realybe. Draugės ribose pirmiausia išsprendžiama, ir tik 
čia gali būti išspręsta, didžioji, o jeigu norite — didžiau- 
S10)1 visuomenės problema: koks reikšmės mastas ir koks 


*Ką jis įrodė? (pranc.) 
**Pakeitus keistinus dalykus (lot.). 

akcentas tenka individui kaip tokiam ir socialinės aplin- 
kos atžvilgiu. Draugė savo grynaisiais pavidalais neturi 
jokio dalykinio tikslo, jokio turinio ir jokio rezultato, 
kurie, taip sakant, nebūtų susiję su draugiškumo aki- 
mirka, ji visiškai orientuota į asmenis. Ji nesiekia nie- 
ko daugiau, tik šio momento pasitenkinimo - tiesa, to- 
kio, po kurio sklinda jo aidas. Taigi šis procesas ir savo 
sąlygų, ir rezultatų atžvilgiu lieka apribotas tik jo asme- 
niniais dalyviais; asmeninės mielumo, kultūringumo, 
nuoširdumo, visokio patrauklumo savybės lemia grynai 
draugingo buvimo kartu pobūdį. Tačiau kaip tik todėl, 
kad čia viskas yra orientuota į asmenis, asmenys negali 
savęs pernelyg individualiai akcentuoti; ten, kur realūs 
interesai susijungdami ir susidurdami apibrėžia sociali- 
nę formą, jie jau pasirūpina, kad individas ne per daug 
neribotai ir egoistiškai pirštų savuosius ypatumus ir sa- 
vitumus. O ten, kur šis sąlygotumas atkrinta, turi ras- 
tis kitas sąlygotumas, vien iš buvimo kartu formos atsi- 
randanti asmeninio griežtumo ir puikavimosi savimi įvei- 
ka, kad buvimas kartu apskritai būtų įmanomas. Todėl 
draugijoje itin didelę reikšmę turi takto jausmas, nes jis 
tvarko individo savireguliaciją jo asmeniniame santyky- 
je su kitais tada, kai nurodymų negali duoti kokie nors 
išoriniai arba betarpiški egoistiniai interesai. Atrodo, jog 
specifiškiausia takto galia pasireiškia tuo, kad jis indivi- 
dualų i1mpulsyvumą, savojo Aš pabrėžimą, vidines ir 1š- 
orines pretenzijas įspraudžia į ribas, kurių reikalauja 
kito teisė. Dėl to atsiranda labai svarbi sociologinė struk- 
tūra. Į draugę neįeina tai, kas asmeniui būdinga kaip 
objektyvios reikšmės, tokios, kurių centras yra už aktu- 
alaus rato ribų; individo turtingumas ir visuomeninė pa- 
dėtis, mokytumas ir garsumas, nepaprasti gebėjimai ir 
nuopelnai draugėje negali vaidinti jokio vaidmens, ne- 
bent tik kaip menkas niuansas to nematerialumo, vien 

kuriuo realybė apskritai gali įsiterpti į socialinį draugės 
meno darinį. Tačiau kaip ir šie su asmeniu susiję objek- 
tyvūs dalykai, iš draugės funkcijos kaip jos elementas 
turi būti atmesta 1r tai, kas yra grynai ir giliai asmeniš- 
ka: patiems asmeniškiausiems gyvenimo, charakterio, 
nuotaikos, likimo dalykams draugės rėmuose lygiai taip 
pat nera vietos. Būtų netaktiška į draugę atsinešti gry- 
nai asmeninę nuotaiką ir susierzinimą, jaudulius ir dep- 
resiją, vidinio gyvenimo šviesą ir tamsumą. Ten, kur 
draugiškai prasidėjusio vienijimosi — ir jokiu būdu ne 
tik paviršutiniškai visuomeninio ir konvencionalaus — 
centru galiausiai tampa tokia individuali vertė, tas vie- 
nijimasis praranda tikrosios draugės pobūdį ir virsta ko- 
kio nors turinio apibrėžtu buvimu kartu: toks yra koks 
nors tarnybinis ar religinis susivienijimas, kur bendru- 
mas, mainai, pašnekesiai tarnauja kitokiam tikslui, o 
draugei šios formos yra kaip tik visa sociologinio įvykio 
prasmė ir turinys. Šis asmeniškumo pašalinimas apima 
pačius išoriškiausius dalykus: kokia nors dama tikrai as- 
meniniame, intymiai draugiškame susitikime su vienu 
ar keletu vyriškių nenorėtų pasirodyti tokia dekoltuota, 
kokia ji visai nesivaržydama pasirodo didelėje draugijo- 
je. Kaip tik pastarojoje ji kaip individas jaučiasi ne tokiu 
mastu angažuota kaip pirmuoju atveju ir todėl gali, nau- 
dodamasi tarsi nuasmeninta laisve, kurią suteikia kau- 
kė, savęs išsižadėti, nes šiuo atveju ji nors ir yra ji, ta- 
čiau ne visai ji, o tik tam tikro formaliai susijungusio 
susivienijimo elementas. 

Žmogus kaip visuma yra, taip sakant, dar galutinai 
nesuformuotas turinių, jėgų, galimybių kompleksas ir 
pagal kintančios esaties motyvacijas ir santykius formuo- 
ja save kaip diferencijuotą. ribomis apibrėžtą darinį. Kaip 
ūkinis ir kaip politinis žmogus, kaip šeimos narys ir kaip 
kokios nors profesijos atstovas jis paprastai yra ad hoc 

sukonstruotas produktas, jo gyvenimo medžiaga kaskart 
kokios nors specifinės idėjos apibrėžta įgyja specifinę for- 
mą. ir jo reliatyviai savarankišką gyvenimą maitina, ži- 
noma, bendras, tačiau betarpiškai neapibūdinamas Aš 
jėgos šaltinis. Šia prasme žmogus ir kaip draugingas žmo- 
gus yra savitas, jokiuose kituose santykiuose neaptin- 
kamas darinys. Viena vertus, jis nusimeta visas asmens 
dalykines reikšmes ir į draugės formą įeina tik su savo 
grynai žmogiškais gebėjimais, žavesiu ir interesais. Ta- 
čiau, antra vertus, šis darinys yra santūrus susidūręs su 
tuo, kas asmenyje yra visiškai subjektyvu ir viduja. Dis- 
kretiškumas kitų atžvilgiu yra pirmasis draugės reika- 
lavimas, tačiau jis lygiai taip pat būtinas savojo Aš at- 
žvilgiu, nes jo pažeidimas abiem atvejais sociologinei 
draugės meno formai leistų išsigimti į sociologinį natū- 
ralizmą. Taigi galima kalbėti apie individams galiojantį 
viršutinį ir apatinį „draugės slenkstį“. Ir tuo momentu, 
kai jie savo buvimą kartu susieja su kokiu nors objekty- 
viu turiniu ir tikslu, ir ten, kur atvirai reiškiasi atskiro 
žmogaus absoliutus asmeniškumas ir subjektyvumas, 
draugė jau nebėra centrinis ir formuojantis principas, 
nebent dar tik formalistinis ir išoriškai saistantis. 
Tačiau, be šio negatyvaus draugės esmės apibrėžimo 
ribomis ir slenksčiais, matyt, galima surasti ir pozityvų 
jos formos motyvą. Kantas jį suformulavo kaip teisės 
principą, kad kiekvienas privalo turėti tiek laisvės, kiek 
jos yra suderinama su kiekvieno kito laisve. Jeigu mes 
analizuosime potraukio burtis draugėn kaip jos šaltinio 
ar netgi substancijos klausimą, tai prieisime prie tokio 
principo, pagal kurį ji konstituojama: kiekvienas priva- 
lo patenkinti šį potraukį tiek, kiek tai yra suderinama 
su visų kitų šio potraukio patenkinimu. Jeigu vartosime 
ne potraukio, bet rezultato terminus, tai draugės prin- 
cipą galima suformuluoti taip: kiekvienas turi suteikti 

kitam tokį draugingumo vertybių (džiaugsmo, laisvumo, 
gyvybingumo) maksimumą, kuris yra suderinamas su 
jo paties gaunamų vertybių maksimumu. Kaip teisė, 
grindžiama anuo Kanto nustatytu pagrindu, yra perdėm 
demokratiška, taip ir šis principas atskleidžia demokra- 
tišką bet kokios draugės struktūrą, kurią, žinoma, kiek- 
vienas visuomenės sluoksnis gali realizuoti tik pats sa- 
vyje ir kuri visiškai skirtingoms socialinėms klasėms pri- 
klausančių asmenų draugę taip dažnai padaro 
prieštaringu ir nemaloniu dalyku. Tačiau ir vienodos so- 
cialinės padėties žmonių draugės demokratija yra suvai- 
dinta. Draugė, jeigu norite, sukuria tam tikrą idealų so- 
ciologinį pasaulį: juk jame - ir tai teigia anie principai — 
atskiro žmogaus džiaugsmas visiškai priklauso nuo to, 
kad džiaugiasi ir kiti, čia iš principo niekas negali patirti 
pasitenkinimo kito žmogaus visiškai priešingo jausmo 
sąskaita, o kitose gyvenimo formose tai draudžia virš jų 
iškilę etiniai i1mperatyvai, bet ne jų tiesioginis ir vidinis 
principas. Tačiau šis draugės pasaulis. vienintelis pasau- 
lis, kuriame be trinties yra galima lygiateisių žmonių 
demokratija, yra dirbtinis pasaulis, sudarytas iš būty- 
bių, kurios atsisako ir objektyvių, ir visiškai asmeninių 
gyvenimo intensyvumo bei ekstensyvumo veiksnių, kad 
sukurtų aną visiškai gryną, jokių materialių akcentų ne- 
išderintą savitarpio sąveiką. Ir jeigu dabar mes turime 
vaizdinį, kad į draugę sueiname grynai „kaip žmonės“, 
kaip tokie, kokie mes iš tikrųjų esame nusimetę visus 
slegiančius gudravimus ir išsisukinėjimus, visokius per- 
dėjimus ir sumenkinimus, kuriais realus gyvenimas de- 
formuoja mūsų vaizdo grynumą, tai šis vaizdinys pagrįs- 
tas tuo, kad šiuolaikinis gyvenimas yra perkrautas ob- 
jektyvaus turinio ir dalykinių reikalavimų. Atsisakydami 
pastarųjų draugingame bendravime mes tikimės sugrįž- 
ti prie savo natūralios asmeninės būties ir šiuo atveju 

nepastebime, kad ir šis asmeniškumas čia atsiskleidžia 
ne kaip visiškai savitas ir natūralistiškai pilnatviškas, o 
su tam tikru rezervu ir stilizuoja draugėn suėjusius žmo- 
nes. Ankstesniais laikais, kai draugės žmogus dar netu- 
rėjo atsilaikyti prieš tokią objektyvių turinių gausą, drau- 
gės žmogaus formos dėsnis stipriau ir ryškiau galiojo jo 
asmenines buties atžvilgiu, todėl asmeninė elgsena anks- 
tesnių laikų draugėje buvo reguliuojama daug ceremo- 
ningiau, nelanksčiau ir buvo griežčiau antindividuali negu 
šiandien. Šis asmeninės periferijos redukavimas į reikš- 
mės matą, kuris atskirą asmenį priderina prie homoge- 
ninės sąveikos su kitais, pasiekia priešingą kraštutinu- 
mą: specifiniam draugės elgesiui būdingas perdėtas man- 
dagumas, kai stipresnysis, garsesnysis ne tik sulygina 
save su silpnesniuoju, bet ir visa savo laikysena pabrė- 
žia, tars1 anas būtų vertingesnis ir pranašesnis. Socialu- 
mas apskritai yra sąveika, 0 gryniausias ir, taip sakant, 
labiausiai stilizuotas socialumo atvejis yra tas, kai są- 
veika reiškiasi tarp lygių narių, kaip simetrija ir pusiau- 
svyra yra aiškiausios vaizdžių elementų meninės stili- 
zacijos formos. Taigi draugė, meno ir žaidimo realizuota 
socialumo abstrakcija, reikalauja gryniausio, skaidriau- 
s10, patraukliausio sąveikos būdo, sąveikos tarp lygiųjų; 
ji dėl savo fundamentalios idėjos turi išgalvoti būtybes, 
kurios išsižada tiek daug savo objektyvaus turinio, ku- 
rios taip pasikeičia savo išorinės 1r vidinės reikšmės po- 
žiūriu, jog kaip draugingos jos yra lygios ir bet kuri iš jų 
gali įgyti sau draugės teikiamas vertybes tik su ta sąly- 
ga, kad kitos su ja sąveikaujančios būtybės irgi įgyja tas 
vertybes. Draugė yra žaidimas, kuriame „daroma taip“, 
tarsi visi būtų lygūs, ir kartu taip, tarsi kiekvienas būtų 
gerbiamas išskirtinai. Tai visai nėra melas, kaip nėra 
melas žaidimas arba menas su visais jų nukrypimais nuo 
realybes. Tačiau draugė melu tampa tuo momentu, kai 

jos veiksmai ir kalbos įsiterpia į praktinės realybės keti- 
nimus ir įvykius, panašiai kaip paveikslas virsta melu, 
kai jis panoramiškai simuliuoja realybę. Tai, kas nomo- 
logiškai autonomiško, tik i1manentiniu formų žaidimu pa- 
sireiškiančio draugės gyvenimo rėmuose yra visiškai tei- 
singa ir tvarkinga, tampa melu, kai tik šis reiškinys pa- 
sidaro gryna regimybė, kurią tikrovėje valdo visai kitokio 
pobūdžio tikslai negu draugingumas arba draugė turi šiuos 
tikslus nuslėpti - tam, žinoma, lengvai gali paskatinti fak- 
tinis draugės įsipynimas į realaus gyvenimo reikalus. 
Šis sąryšis sugestijuoja, kad draugėje sau vietos su- 
randa visa tai, kasjau savaime gali būti apibūdinta kaip 
sociologinė žaidimo forma, - pirmiausia žaidimas tikrą- 
ja to žodžio prasme, kuris yra plačiai paplitęs visų epo- 
chų draugėje. Kaip aš anksčiau esu nurodęs, „visuome- 
nės žaidimo“ (Gesellschaftsspieles) terminas gilesne pras- 
me yra labai svarbus. Visos žmonių sąveikos arba 
socialumo formos - siekimas pranokti ir mainai, partijų 
kūrimas ir siekimas išlošti, priešiškumo ir kooperacijos 
kaita, apgaulė ir revanšas — visa tai, kas rimtoje tikro- 
vėje yra pripildyta tikslų turinių, žaidime gyvena sava- 
rankišką gyvenimą, kurio substratas yra vien pačių šių 
funkcijų žavesys. Juk net ir tada, kai žaidimas susijęs 
su piniginiu prizu, to žaidimo savitumą lemia ne šie pi- 
nigai, kuriuos būtų galima pelnyti ir daugeliu kitų bū- 
dų, - jo patrauklumą tikram žaidėjui atskleidžia pati anų 
sociologiškai reikšmingų veiklos formų dinamika ir šan- 
sai. Visuomenės žaidimas turi gilesnę dvigubą prasmę 
todėl, kad jis ne tik vyksta visuomenėje, kuriai priklau- 
so žmogus, bet ir su juo iš tikrųjų yra „žaidžiama visuo- 
menė“. Toliau, lyčių sociologijoje savo žaidimo formą iš- 
pletoja erotika: ta forma yra koketavimas, kuris draugė- 
je realizuojamas lengviausiu, žaismingiausiu, bet ir 
toliausiai siekiančiu būdu. Lyčių erotinio klausimo ašis 

yra sutikimas arba atsisakymas (kurių objektai, žino- 
ma, jokiu būdu nėra tik radikalūs arba tik fiziologinio 
pobūdžio, bet gali būti be galo įvairūs ir turėti subtilių 
niuansų), o moteriško koketavimo esmė yra vyriškiui 
patraukti reikiamą įtampą sukuriantys paeiliui, bet tik 
užuominomis pateikiami sutikimai ir atsisakymai, ku- 
rie nesibaigia sprendimu jį atstumti ir atimti iš jo bet 
kokią viltį. Koketė yra žaviausia, kai ji beveik pasiduo- 
da vyriškio vilionėms, tačiau nesuteikia tam visiško rim- 
tumo; jos elgesys svyruoja tarp „taip“ 1r „ne“, nesustoda- 
mas prie kurio nors vieno iš jų. Taip ji tarsi žaisdama 
nužymi atskirą ir gryną erotinių sprendimų formą ir po- 
liškas jų priešpriešas gali sujungti visiškai vieningame 
elgesyje, nes aiškus ir galutinis turinys, kurį ji susietų 
su kuriuo nors iš šių aspektų. į koketavimą neįeina iš 
principo. Ir šitas išsilaisvinimas nuo bet kokios tvirto 
turinio bei išliekančių realijų naštos ir suteikia koketa- 
vimui tą svyravimo, distancijos, idealumo pobūdį, dėl ku- 
rio gana pagrįstai kalbama ne tik apie koketavimo „me- 
ną“, bet ir apie „menus“. Tačiau tam, kad koketavimas 
kaip naminis augalas galėtų išplisti draugės dirvoje. rei- 
kia, kaip rodo patyrimas, ir vyriškio gana specifinės elg- 
senos. Kol vyriškis nepasiduoda koketavimo žavesiui ar- 
ba kol jis, atvirkščiai, yra vien jo auka, kuri bevališkai 
reaguoja į jo svyravimus tarp pusinio „taip“ ir pusinio 
„ne“, tol koketavimas dar neturi draugei tikrai adekva- 
taus pavidalo. Čia jam trūksta tos laisvos elementų są- 
veikos ir ekvivalentiškumo, kurie yra pagrindinis drau- 
gės dėsnis. Pastarieji atsiranda tiktai tada, kai vyriškis 
nereikalauja ko nors daugiau negu šis laisvai plevenan- 
tis žaidimas, kuris yra tarsi tolimas tam tikrų galutinių 
erotikos dalykų simbolis, ir kai jis jau ne dėl tų dalykų 
troškimo ar baiminimosi patiria anų užuominų ir įžangų 
žavesį. Koketavimas, kuris savo patrauklumą atskleidžia 

kaip tik draugės kultūros aukštumose, pakyla virš ero- 
tinio geismo, sutikimo ar atsisakymo tikrovės ir virsta 
judriu šių rimtų užmačių šešėlinių vaizdų žaismu. Ten, 
kur esama aiškių arba slaptų tokių rimtų ketinimų arba 
kur jie slypi antrame plane, visas vyksmas tampa, taip 
sakant, privačiu abiejų asmenų reikalu, kuris tada vyksta 
realybės lygmenyje; tačiau sociologiniu draugės, į kurią 
tikrasis, visą gyvenimą susiejantis asmenų centrišku- 
mas apskritai neįeina, požiūriu koketavimas yra links- 
mas arba net ironiškas žaidimas, kuriame erotinių są- 
veikų grynosios schemos yra tarsi išlaisvintos nuo jų ma- 
terialaus arba visiškai individualaus turinio. Kaip draugė 
vaidina visuomenės formas, taip koketavimas vaidina 
erotikos formas — tai yra esminis giminiškumas, kuris 
erotiką tam tikra prasme iš anksto determinuoja kaip 
draugės elementą. 

Kokiu mastu draugė šitaip abstrahuoja savo turiniu 
reikšmingų sociologinių sąveikų formas ir joms, kai jos 
dabar tarsi sukasi pačios apie save, suteikia šešėlinį kūną, 
tai galiausiai atsiskleidžia plačiausioje visų žmogiškųjų 
bendrysčių apraiškoje —- pokalbyje. Tai, kas čia yra svar- 
biausia, galima išreikšti kaip banalų patyrimą: rimtame 
gyvenime žmonės nori kalbėti todėl, kad jie nori per- 
teikti kokį nors turinį arba pasiekti dėl jo savitarpio su- 
pratimą, o draugėje kalbėjimas virsta savitiksliu; gry- 
nai draugiškame pokalbyje jo medžiaga yra tik žavesio, 
kurį atskleidžia gyvas kalbos savitarpiškumas, būtina 
laikmena. Visos formos, kuriomis realizuojamas šis kal- 
binis sąlytis, — ginčas ir apeliavimas į abiejų pusių pripa- 
žintas normas, kompromisinė taikos sutartis ir bendrų 
įsitikinimų atradimas, naujų dalykų priėmimas su dė- 
kingumu ir vengimas tokių dalykų, dėl kurių negalima 
tikėtis savitarpio supratimo, — visos šios kalbinės sąvei- 
kos formos, kurios paprastai būna susijusios su įvairiau- 

siais žmonių bendravimo turiniais ir tikslais, šiuo atve- 
ju yra reikšmingos pačios savaime, t. y. jų reikšmė yra 
tas savitarpio žaidimo žavesys, kurį tos formos susieda- 
mos ir išlaisvindamos, nugalėdamos ir pasiduodamos, 
duodamos ir 1mdamos sukuria tarp individų; čia kaip tik 
ir atsiskleidžia kalbėjimosi ir linksminimosi ryšys („Sich- 
Unterhaltens“). Kad šio žaidimo teikiamas pasitenkini- 
mas būtų pagrįstas vien gryna jo forma, jo turinys netu- 
ri įgyti jokios savarankiškos reikšmės: kai tik diskusija 
tampa dalykiška, ji nustoja būti drauginga; diskusija pa- 
keičia savo teleologinę kryptį, kai tiesos suradimas - ku- 
ris, žinoma, gali būti jos turinys - tampa jos tikslu. Tada 
Ji sugriauna savo kaip draugingo pasikalbėjimo pobūdį 
lygiai taip pat kaip ir tuo atveju, kai paaštrėja 1r tampa 
rimtu ginču. Tiesos bendro ieškojimo forma, ginčo for- 
ma čia gali egzistuoti, tačiau savo esamo turinio rimtu- 
mo ji neturi padaryti savo substancija, lygiai kaip į per- 
spektyvos įspūdį sukeliantį paveikslą negali būti įmon- 
tuotas jo realaus trimačio objekto fragmentas. Tai visai 
nereiškia, kad draugingo kalbėjimosi turinys yra nesvar- 
bus: jis turi būti labai įdomus, patrauklus, netgi reikš- 
mingas — tiktai jis pats savaime negali būti pasikalbėji- 
mo tikslas, pasikalbėjimas negali būti orientuotas į ob- 
jektyvų rezultatą, kuris, taip sakant, idealiai būtų anapus 
paties pokalbio. Todėl išoriškai dviejų pasikalbėjimų tėk- 
mė gali būti visiškai vienoda, tačiau tik tas iš jų bus 
draugingas savo vidine prasme, kuriame tie turiniai su 
visa jų verte ir žavesiu savo teises, savo vietą ir savo 
tikslą įgyja tiktai funkcionaliame pasikalbėjimo kaip to- 
kio žaisme, apsikeitimo žodžiais formoje, pasižyminčio- 
je ypatingu ir savitu reikšmingumu. Todėl draugingo pa- 
sikalbėjimo esmei būdinga tai, kad jis lengvai ir greitai 
gali keisti savo objektą; juk kadangi objektas čia yra tik- 
tai priemonė, tai jam būdingas visas tas pakeičiamumas 

ir atsitiktinumas, kuriais apskritai pasižymi priemonės 
tvirtai apibrėžtų tikslų atžvilgiu. Taigi galima sakyti, 
kad draugė galbūt yra tas vienintelis atvejis, kai kalbėji- 
mas yra teisėtas savitikslis. Juk dėl to, kad jis tiesiog 
yra abipusis, netgi galbūt apskritai yra gryniausia, 1š- 
skyrus „susižvalgymą,“, ir išskirtinė visų sociologinių reiš- 
kinių abipusiškumo forma, jis adekvačiausiai realizuoja 
tokį santykį, kuris, taip sakant, nori būti vien santykis, 
taigi yra toks santykis, kuriame tai, kas paprastai yra 
gryna sąveikos forma, tampa jai pačiai pakankamu turi- 
niu. Iš šių bendrų sąryšių išplaukia, kad ir istorijų, są- 
mojų, anekdotų pasakojimas, nors dažnai tik padeda 1š- 
vengti tylos, kai neturima ko pasakyti, ir liudija ben- 
draujančiųjų minties skurdumą, gali pademonstruoti 
subtilų taktą, kuriame skamba visi draugės motyvai. Tie- 
sa, šitokio pokalbio pagrindas neturi nieko bendra su 
individualiu intymumu, su tuo grynuoju asmeniškumu, 
kuris netelpa į draugės kategorijas. Ir vis dėlto šios ob- 
Jektyvybės perduodamos ne dėl jų turinio, bet dėl drau- 
ges intereso; tai, kad tas turinys pasakomas ir suvokia- 
mas, yra ne savitikslis, o tik priemonė pasiekti pokalbio 
gyvumą, savitarpio supratimą, dalyvių bendrumo įs154- 
moninimą. Čia turime reikalą ne su turiniu, kurio dali- 
ninkai visi vienodai gali būti, bet su pavienio dalyvio do- 
vana visumai, tačiau tokia, už kurios duodantysis, taip 
sakant, tampa nematomas: geriausia draugiškai papa- 
sakota istorija yra ta, kai pasakojantysis savo asmenį 
visiškai palieka šešėlyje; visiškai tobulas pasakojimas 
išsilaiko tame laimingame vadinamosios draugingos eti- 
kos pusiausvyros taške, kuriame ir tai, kas subjektyviai 
individualu, ir tai, kas objektyviai turininga, yra visiš- 
kai pajungta grynajai draugės formai ir joje ištirpsta. 
Tuojau pasakyta, kad draugė yra ir konkrečios visuo- 
menės etinių jėgų žaidybinė forma. Didžiąsias šių jėgų 

suformuotas problemas — kad atskiras žmogus turi prisi- 
taikyti prie bendro saryšio ir dėl jo gyventi, kad kaip tik iš 
Jo jis gali įgyti tai, kas vertinga ir iškilu, kad individo gy- 
venimas yra aplinkkelis į visumos tikslus, o visumos gy- 
venimas yra aplinkkelis į individo tikslus, — šių reikalavi- 
mų rimtumą, kai kada net tragizmą draugė perkelia į sa- 
vo šešėlių karalystės, kurioje nėra jokios trinties, nes 
šešėliai negali vienas su kitu susidaužti, simbolinį žaidi- 
mą. Be to, etinis socialumo uždavinys yra jo elementų 
išsiskyrimą ir susijungimą padaryti tikslia ir autentiška 
Jų vidinių, gyvenimo visumos nulemtų santykių išraiška, 
o draugėje ši laisvė ir adekvatumas atsiskiria nuo jų kon- 
krečių ir turinio atžvilgiu gilesnių sąlygų; kai kokiame 
nors „draugiškame susibūrime“ grupės susidaro ir susky- 
la, kai dviejų asmenų pokalbis tokiame susibūrime prasi- 
deda, gilėja, silpnėja, pasibaigia grynai priklausomai nuo 
1mpulso ir aplinkybių, - visa tai yra tam tikras miniatiū- 
rinis visuomenės idealo paveikslas, kurį galima būtų pa- 
vadinti susisaistymo laisve (Freiheit der Bindung). Visi su- 
sijungimai ir išsiskyrimai turi būti vidines tikroves tiks- 
liai atitinkantis išorinis fenomenas, o draugėje tos vidinės 
tikrovės atkrinta ir lieka tik anas reiškinys, kurio savie- 
siems formos dėsniams pavaldus žaidimas ir jo darnus ža- 
vesys estetiškai reprezentuoja tą atitikimą, kurio papras- 
tai 1š šio sprendimo etiškai reikalauja realijų rimtumas. 
Šią bendrą draugės interpretaciją vaizdžiai iliustruo- 
ja tam tikri istoriniai procesai. Vokietijoje ankstyvaisiais 
viduramžiais mes susiduriame su riterių brolijomis, ku- 
rios buvo susidariusios iš patricijų bičiuliškų šeimų. Ta- 
čiau atrodo, kad religiniai ir praktiniai šių susivienijimų 
tikslai gana anksti buvo prarasti ir vienuoliktajame 
šimtmetyje riteriškieji interesai ir elgsena jau buvo vie- 
nintelis dar išlikęs jų specifinis turinys. Tačiau netru- 
kus išnyko ir šitas turinys ir liko grynai draugingos 

aristokratinių sluoksnių sąjungos. Taigi čia draugė aki- 
vaizdžiai plėtojasi kaip tam tikro turinio apibrėžtos vi- 
suomenės liekana — kaip liekana, kuri dėl to, kad jos 
turinys dingo, gali susidėti tik iš formos ir būti žmonių 
buvimo drauge ir vienas dėl kito formomis. Tai, kad šių 
formų išlikimas gali atskleisti tik vidinę žaidimo arba, 
giliau žvelgiant, meno esmę, dar aiškiau rodo Ancien 
Rėgime* laikų diduomenė. Čia, atkritus konkretiems gy- 
venimo turiniams, kuriuos iš prancūzų aristokratijos, 
galima sakyti, išsiurbė karaliaus valdžia, atsirado lais- 
vos formos, kuriomis kristalizavosi šio luomo sąmonė, 
formos, kurių jėgos, apibrėžtumas, santykiai buvo gry- 
nai draugingi, bet jokiu būdu nebuvo asmenų ir institu- 
cijų realių reikšmių bei intensyvumo simboliai arba funk- 
cijos. Diduomenės draugės etiketas tapo savitiksliu, jis 
jau nebeišreiškė jokio turinio, bet susiklostė į imanenti- 
nius, meno dėsniams prilygstančius dėsnius, kurie ver- 
tintini tiktai meno požiūriu ir visiškai neturi tikslo pati- 
kimai ir tinkamai kopijuoti modelių tikrovę, daiktus už 
meno ribų. 

Dėl šio reiškinio draugė įgyja nors ir suvereniausią, 
bet kartu jau karikatūra virstančią išraišką. Aišku, kad 
jos esmė — iš žmonių realistinių savitarpio santykių pa- 
šalinti realybę ir pagal šių judrių santykių, kurie ana- 
pus savęs nebepripažįsta jokio tikslo, formos dėsnius su- 
kurti savąją oro karalystę. Tačiau giliai sruvenantis šal- 
tinis, iš kurio ši karalystė maitina savo judėjimą, vis 
dėlto yra ne anos pačios save norminančios formos, bet 
tik realių individų gyvybingumas, jų pojūčiai ir pasiten- 
kinimas, jų impulsų ir įsitikinimų pilnatvė. Kiekviena 
draugė yra tik gyvenimo simbolis, koks jis matomas leng- 

vai mus pradžiuginančio žaidimo tėkmėje, tačiau tai yra 
būtent simbolis gyvenimo, kurio vaizdas pakeistas tik 
tiek, kiek to reikalauja jo atžvilgiu čia įgyta distancija, 
lygiai kaip 1r laisviausią bei fantastiškiausią, nuo tikro- 
vės kopijavimo be galo nutolusį meną, jeigu jis nėra tuš- 
čias ir apgaulingas, maitina koks nors gilus ir tikras san- 
tykis su tikrove. Jeigu draugė visiškai nutraukia tas gi- 
jas, kurios sieja ją su gyvenimo tikrove ir iš kurių ji 
galiausiai audžia visiškai kitaip stilizuotą audinį, tai iš 
žaidimo ji virsta tuščia pramoga su tuščiomis formomis, 
negyvybingu ir savo negyvybingumu besididžiuojančiu 
schematizmu. 

Iš tokio sąryšio tampa aišku, kad žmonės bendravi- 
mo draugėje paviršutiniškumu skundžiasi 1r pagrįstai, 
1r nepagrįstai. Vienas iš pačių veiksmingiausių dvasinės 
egzistencijos faktų yra kaip tik tai, kad jeigu mes ko- 
kius nors būties visumos elementus sujungsime į tokį 
atskirą pasaulį, kuris bus valdomas pagal savus, o ne 
pagal tos visumos dėsnius, tai, žinoma, šis pasaulis, bū- 
damas visiškai atkirstas nuo visumos gyvenimo, gali, kad 
1r koks vidujai tobulas jis būtų, atskleisti savo ištuštėju- 
sią ir tars1 ore plevenančią esme; tačiau tada, dažnai tik 
1mponderabilijų pakeistas, kaip tik dėl šio nutolimo nuo 
bet kokios betarpiškos realybės jis gali giliausią pasta- 
rosios esmę atskleisti išsamiau, vientisiau, prasmingiau 
negu mėginimas ją pagauti realistiškai ir atsisakius dis- 
tancijos. Priklausomai nuo to, ar patiriame pirmąjį, ar 
antrąjį pojūtį, savarankiškas ir pagal savo normas te- 
kantis gyvenimas, kurį visuomeninių sąveikų paviršiai 
įgyja draugėje, bus mums arba šabloniškas, bereikšmis 
negyvumas, arba, priešingai, jis bus mums simbolinis 
žaidimas, kurio estetiniame žavesyje sutelkta visa gra- 
žiausia, sublimuota visuomeninės esaties apskritai ir 
jos įvairovės dinamika. Visas menas, visa religinio ir 

bažnytinio gyvenimo simbolika, dažniausiai net moksli- 
nių formuluočių kompleksai priklauso nuo šio mūsų ti- 
kėjimo ir jausmo, kad savi atskirų reiškinių dalių dės- 
ningumai, pasirinktų paviršutinių elementų kombinaci- 
jos turi ryšį su pilnatviškos realybės visuma 1r gelme — 
ryšį, kuris šiuos dėsningumus ir kombinacijas padaro 
betarpiškai tikros ir fundamentalios esaties laikmeno- 
mis ir atvaizdais, nors to ryšio dažnai ir neįmanoma su- 
formuluoti. Mes suprantame išganingą ir džiuginantį dau- 
gelio šių vien iš esaties formų sudarytų pasaulių povei- 
kį, nes juose mes nors ir esame išlaisvinti nuo gyvenimo, 
tačiau kartu jį vis dėlto gyvename. Kaip jūros reginys 
mus vidujai išlaisvina kaip tik todėl. kad kai ji suošia, 
idant atsitrauktų, atsitraukia, idant vėl suoštų, jos ban- 
gų Žaisme yra stilizuotas visas gyvenimas ir jo dinamika 
čia įgyja paprasčiausią išraišką, kuri yra visiškai laisva 
nuo bet kokios išgyvenamos tikrovės ir bet kokios pa- 
vienių likimų naštos, kurių galutinė prasmė vis dėlto 
atrodo įsiliejusi į šį gryną vaizdą, - maždaug taip menas 
atskleidžia gyvenimo paslaptį: tai, kad mes išsivaduoja- 
me ne paprasčiausiai nusigręždami nuo jo, o kaip tik 
todėl, kad tariamai visiškai savaimingame jo formų žai- 
dime formuojame ir išgyvename giliausios gyvenimo tik- 
rovės prasmę ir jėgas, tačiau ne pačią šią tikrovę. Dau- 
gybei gilių 1r kiekvieną akimirką gyvenimo spaudimą 
Jaučiančių žmonių draugė negalėtų suteikti šio 1šsilais- 
vinimo, išvaduojančio giedrumo, jeigu ta draugė tikrai 
būtų tik pabėgimas nuo šio gyvenimo, tik laikinas jo rim- 
tumo suspendavimas. Tiesa, ji dažnai gali tenkintis tik 
šiuo negatyviu aspektu, reikštis kaip konvencionalizmas 
1r vidujai negyvas apsikeitimas formulėmis; matyt, daž- 
nai taip būdavo ir Ancien Rėgime laikais, kai tamsi grės- 
mingos tikrovės baimė skatino žmones tiesiog nusigrež- 
ti, bėgti nuo faktinio gyvenimo galybių. Tačiau draugė 

išlaisvina gilesnį žmogų ir suteikia jam palengvėjimą kaip 
tik dėl to. kad buvimas drauge ir savitarpio poveikis, 
aprėpiantys visus gyvenimo uždavinius ir visus jo sun- 
kumus, čia virsta tarsi artistišku žaidimu, kartu subli- 
macija ir išretėjimu, kur tikrovės turiningosios galios 
ataidi tik dar tars! iš tolumos, jos naštą išsklaidydamos 
tam tikru žavesiu. 


Versta iš: Simmel G. Gesamtausgabe, Bd. 12: 
Aufsūtze und Abhandlungen, 1909-1918. 
Bd. 1 / hrsg. von Rūdiger Kramme und 
Angela Rammstedt. - Frankfurt am Main: 
Suhrkamp. 2001. S. 177-193. 

Die Grofstaūdte 


und das Geistesleben 
(1903) 


Didžiausios moderniojo gyvenimo problemos atsiran- 
da dėl individo poreikio išsaugoti savosios esaties sava- 
rankiškumą ir savitumą priešinantis jį pranokstančioms 
visuomenės ir istorinio paveldo, išorinės kultūros ir gy- 
venimo technikos galioms, taigi jos kyla iš transformuo- 
tų primityvaus žmogaus kovos su gamta dėl savo kūniš- 
kosios egzistencijos formų. Tegul XVIII amžius ragino 
išsilaisvinti nuo visų istoriškai susidariusių valstybinių 
ir religinių. moralinių ir ūkinių ryšių, kad nevaržomai 
galėtų atsiskleisti pirmapradė gera žmogaus prigimtis. 
kuri vienodai būdinga visiems žmonėms; tegul XIX am- 
žius greta grynosios laisvės reikalavo iš žmogaus ir jo 
veiklos specializacijos, kurią suponuoja darbo pasidaliji- 
mas 1r kuri atskirą individą padaro neprilygstamą ir sun- 
kiai pakeičiamą, bet kartu jį glaudžiai susieja su visais 
kitais individais; tegul Nietzsche beatodairiškiausią in- 
divido kovą, o socializmas bet kokios konkurencijos nu- 
slopinimą laikė pilnutinio individų išsivystymo sąlyga, — 
visur čia pasireiškia tas pats pagrindinis motyvas: sub- 
jekto priešinimasis, kad jis nebūtų suniveliuotas ir su- 
vartotas kokio nors visuomeninio techninio mechaniz- 
mo. Jeigu mes, nagrinėdami specifinio modernaus gyve- 
nimo produktus, klausiame, kas sudaro jų vidujybę, taip 
sakant. kultūros kūno sielą, - kaip aš čia dabar privalau 

klausti apie mūsų didmiesčius, - tai atsakymas; šį klau- 
simą turės nagrinėti lygtį, kuria tokie dariniai susieja 
individualius ir antindividualius gyvenimo turinius, tuos 
asmenybės prisitaikymus, kuriais ji prisiderina prie jos 
atžvilgiu išorinių galių. 

Psichologinis pagrindas, suformuojantis didmiesčių in- 
dividualybės tipą, yra nervingumo didėjimas (Steigerung 
des Nervenlebens), kurį lemia greita ir nenutrūkstama 
išorinių ir vidinių įspūdžių kaita. Žmogus yra skirtybių 
būtybė, t. y. jo sąmonę sužadina dabartinio įspūdžio skir- 
tingumas nuo prieš tai patirto įspūdžio; inertiški įspū- 
džiai, jų skirtumų menkumas, įprastas jų tėkmės ir jų 
objektų reguliarumas paprastai išeikvoja mažiau sąmo- 
nės negu staigus kintančių vaizdų susigrūdimas, vienu 
žvilgsniu aprėpiamas ryškus kontrastas, įsiveržiančių 1m- 
presijų nelauktumas. Kiekvienu pasivaikščiojimu gatve, 
ūkinio, profesinio, visuomeninio gyvenimo tempu ir įvai- 
rove sukurdamas kaip tik šias psichologines sąlygas, did- 
miestis jau pačiuose jusliniuose sielos gyvenimo pagrin- 
duose, tame sąmonės kiekyje, kurio jis pareikalauja iš 
mūsų dėl mūsų kaip skirtybių būtybių organizacijos, su- 
kuria gilų priešingumą mažo miesto ar kaimo gyveni- 
mui su jo lėta, įprasta, vienodu ritmu vykstančia jusli- 
nių bei dvasinių vaizdų tekme. Todėl suprantama, kad 
didmiestyje sielos gyvenimas pirmiausia yra intelektua- 
listinio pobūdžio, ir tai akivaizdu lyginant jį su mažo mies- 
to gyvenimu, kuris grindžiamas veikiau širdimi (Gemūt) 
ir Jausminiais santykiais. Juk pastarieji įsišakniję nesą- 
moninguose sielos sluoksniuose, ir jų plėtotė susijusi pir- 
miausia su ramiu nesutrikdomų įpročių vienodumu. O 
intelekto (Verstandes) vieta yra skaidrūs, sąmoningi, 
aukštesnieji mūsų sielos sluoksniai, jis geba geriausiai 
prisitaikyti prie vidinių mūsų jėgų; jam reikia susitaiky- 
ti su reiškinių kaita ir jų prieštaravimais, o ne sukrėti- 

mų ir vidinių įtvirtinimų, kurie tik konservatyvesnei šir- 
džiai padėdavo pritapti prie šitokio reiškinių ritmo. Tai- 
gi didmiesčio gyventojo tipas - kuris, žinoma, apima tūks- 
tančius individualių atmainų - susikuria apsaugos orga- 
ną, kad neprarastų šaknų, kad išvengtų pavojų, kuriuos 
jam kelia jo išorinės aplinkos tendencijos ir nukrypimai: 
į tuos reiškinius jis reaguoja ne širdimi, o iš esmės inte- 
lektu, kuriam tų pačių priežasčių sukelta sąmonės in- 
tensifikacija suteikia psichinę prerogatyvą; taip reakci- 
Ja į tuos reiškinius perkeliama į mažiausiai jautrų, la- 
biausiai nuo asmenybės gelmės nutolusį psichinį organą. 
Sis intelektualumas (Verstandesmūfigkeit), kurį galima 
laikyti subjektyvaus gyvenimo apsauga nuo didmiesčio 
prievartos, dabar išsišakoja ir išsiskleidžia kaip įvairūs 
atskiri reiškiniai. Didieji miestai nuo seno buvo pinigi- 
nio ūkio buveinė, nes ūkinių mainų įvairovė ir koncen- 
tracija jų priemonei suteikia tokią svarbą, kokios ji ne- 
galėjo turėti esant menkiems kaimo mainams. Tačiau 
piniginis ūkis ir intelekto dominavimas yra glaudžiai su- 
siję dalykai. Bendra jiems abiem yra grynai dalykiškas 
žmonių ir daiktų traktavimas, kur formalus teisingumas 
dažnai susiporuoja su beatodairiškiausiu griežtumu. Gry- 
nai intelekto žmogus yra abejingas viskam, kas iš tikrų- 
jų individualu, nes iš individualumo išplaukia tokie san- 
tykiai ir reakcijos, kurių nepajėgia aprėpti loginis inte- 
lektas — lygiai kaip reiškinių individualumas lieka už 
pinigo kaip principo ribų. Juk pinigui svarbu vien tai, 
kas visiems reiškiniams yra bendra, jų mainomoji ver- 
tė, kuri visas ypatybes ir savitumus suniveliuoja į vieną 
klausimą: kiek kainuoja? Visi asmenų širdies santykiai 
(Gemiūtsbeziehungen) pagrįsti jų individualumu, o inte- 
lektiniai santykiai žmones traktuoja kaip skaičius, kaip 
savaime indiferentiškus elementus, kurie yra svarbūs 
tik dėl objektyviai nustatomo jų rezultato, lygiai kaip 

didmiesčio žmogus viską skaičiuoja savo santykiuose su 
tiekėjais ir klientais, su tarnais ir gana dažnai su asme- 
nimis, su kuriais jį sieja jo visuomeninės pareigos, ir tai 
vra priešingybė mažesnio rato santykiams, kur būtinas 
individualumo pažinimas būtinai sukuria jausmo kupi- 
nus elgesio niuansus, tą sritį, kuri yra anapus paslaugos 
ir atsakomosios paslaugos grynai objektvvaus pasvėri- 
mo. Ūkinės psichologijos srityje esminis dalykas yra tai. 
kad esant primityvesniems santykiams gaminama tam 
klientui, kuris prekę užsakė, todėl gamintojas ir pirkė- 
jas vienas kitą pažįsta. O šiuolaikinį didmiestį beveik 
ištisai maitina gamybos produktai, tiekiami tik rinkai. 
t. v. visiškai nepažįstamam. į tikrojo gamintojo akiratį 
nepatenkančiam klientui. Todėl abiejų pusių interesu 
tampa negailestingas dalykiškumas. jų intelektinis skai- 
čiuojantis ūkinis egoizmas dabar gali nesibaiminti jokių 
nukrypimų, kuriuos sukelia asmeninių santykių impon- 
derabilijos. Ir visa tai glaudžiai sąveikauja su didmies- 
čiuose dominuojančiu piniginiu ūkiu, kuris čia išstūmė 
paskutinius gamybos sau bei tiesioginių prekių mainų 
likučius 1r kasdien mažina darbą pagal tiesioginį kliento 
užsakymą; ta sąveika yra tokia glaudi. kad jau niekas 
negalėtų pasakyti. ar pirma tas psichinis, intelektualis- 
tinis nusiteikimas pastūmėjo piniginio ūkio link. ar. prie- 
šingai, pastarasis buvo tą nusiteikimą lėmęs veiksnys. 
Tikra vien tai, kad didmiesčio gyvenimo forma yra ge- 
riausiai šią sąveiką maitinanti dirva; ir tai aš dar noriu 
pagrįsti pasiremdamas garsaus Anglijos konstitucijos 1s- 
toriko pasakymu: visoje Anglijos istorijoje Londonas nie- 
kuomet nesireiškė kaip Anglijos širdis — paprastai tik 
kaip jos intelektas ir visuomet kaip jos pinigų kapšas! 
Ne mažiau būdinga tai. kad tariamai nereikšmingoje 
gyvenimo paviršiaus tekmėje susijungia tos pačios sie- 
los srovės. Modernioji dvasia tampa vis labiau skaičiuo- 

janti. Gamtos mokslo. kuris pasaulį siekia paversti skai- 
čiavimo uždaviniu, o kiekvieną to pasaulio dalį mėgina 
išreikšti matematine formule, idealą atitinka galimas ap- 
skaičiuoti praktinio gyvenimo tikslumas, kurį jam su- 
teikė piniginis ūkis; jis pirmiausia kiekvieną daugybės 
žmonių dieną pripildė svarstymų, skaičiavimų, skaičiais 
fiksuojamų apibrėžčių, kokybinių verčių vertimo kieky- 
binėmis. Dėl kalkuliacinės pinigų esmės gyvenimo ele- 
mentų santykiuose atsiranda tikslumas, lygybės ir ne- 
lygybės apibrėžimo patikimumas, žmonių susitikimo lai- 
ko ir susitarimų nedviprasmiškumas, - išoriškai prie to 
prisidėjo visuotinis kišeninių laikrodžių paplitimas. Ta- 
čiau tokios situacijos ir priežastis, ir padarinys yra did- 
miesčio sąlygos. Didmiesčio tipinio žmogaus santykiai 
1r reikalai paprastai būna daugeriopi ir komplikuoti; pir- 
miausia dėl daugybės žmonių su skirtingais interesais 
susitelkimo jų santykiai ir užsiėmimai susipina vieni su 
kitais į tokį daugianarį organizmą, kad be tiksliausio 
punktualumo jų susitarimuose ir darbuose visuma. įsi- 
vėlusi į neišpainiojamą chaosą, turėtų sužlugti. Jeigu Ber- 
lyne staiga visi laikrodžiai pradėtų eiti skirtingomis kryp- 
timis 1r tai truktų bent vieną valandą, tai jame ilgam 
sutriktų visas ūkinis ir kitoks su žmonių bendravimu 
susijęs gyvenimas. Prie to prisideda, aišku, dar išoriš- 
kiau, dideli atstumai, dėl kurių laukimas ir tuščias 
vaikščiojimas tampa visiškai nepriimtinu laiko švaisty- 
mu. Taigi didmiesčio gyvenimo technika apskritai yra 
neįsivaizduojama be visų veiksmų ir savitarpio santykių 
tiksliausio išdėstymo pagal tvirtą, virš subjektų iškylan- 
čią laiko schemą. Tačiau ir čia išryškėja tai, kas apskr1- 
tai gali būti tik bendras šių nagrinėjimų uždavinys: kad 
iš kiekvieno esaties paviršiaus taško, nors ir kaip labai 
jis atrodo į ją įaugęs ir iš jos išaugantis, galima nuleisti 
svambalą į sielų gelmę. kad visi banaliausi išoriniai 

gyvenimo pasireiškimai tam tikromis krypčių linijomis 
galiausiai yra susieti su svarbiausiais sprendimais apie 
gyvenimo prasmę ir stilių. Punktualumas, apskaičiuo- 
tumas, tikslumas, kuriuos didmiesčio gyvenimui prime- 
ta jo komplikacijos ir plėtojimasis, ne tik yra glaudžiau- 
siai susiję su jo kaip piniginio ūkio ir intelektualistiniu 
pobūdžiu, bet taip pat turi suteikti tam tikrą atspalvį 
gyvenimo turiniams ir skatinti šalinti tuos esminius ira- 
cionalius, instinktyvius, suverenius jų bruožus ir impul- 
sus, kurie patys veržiasi apibrėžti gyvenimo formą, užuot 
išoriškai priemę ją kaip visuotinę ir schemiškai patiks- 
lintą. Nors mieste minėtosios šitaip apibūdinamos auto- 
nomiškos egzistencijos anaiptol nėra negalimos, tačiau, 
šiaip ar taip, jos prieštarauja miesto gyvenimo tipui, to- 
dėl galima suprasti tą aistringą neapykantą, kurią did- 
miesčiui jautė tokios prigimties žmonės kaip Ruskinas 
ir Nietzsche — žmonės, kuriems gyvenimo vertę sudarė 
ne visiems vienodai pritaikytas jo preciziškumas, bet vien 
] jokias schemas netelpantis jo savitumas ir kurie dėl 
tos pačios priežasties jautė neapykantą piniginiam ūkiui 
ir esaties intelektualizmui. 

Kita vertus, tie patys veiksniai, kurie šitaip per gy- 
venimo formos tikslumą ir minutinį preciziškumą ob- 
Jektyvuojasi visiškai neasmeninio darinio pavidalu, da- 
ro poveikį ir tam, kas yra visiškai asmeniška. Matyt, 
nera kito psichinio reiškinio, kuris taip besąlygiškai pri- 
klausytų didmiesčiui, kaip atbukimas (Blasiertheit)*. Pir- 


*Simmelio vartojamo žodžio Blasiertheit vertimas yra itin pro- 
blemiškas. Angliškuose tekstuose jis kartais verčiamas blasė attitu- 
de. Tai išpaikinančio persisotinimo sukeltas atbukimas, kuris išori- 
niam stebėtojui gali atrodyti ir kaip puikybė ar pasipūtimas. Artima 
reikšme šiuolaikinėje jaunimo leksikoje vartojamas angliškas žodis 
cool. — Sudarytojo pastaba. 

miausia jį sukelia tas greitai kintantis ir savo priešybė- 
mis įsiveržiantis nervų dirginimas, dėl kurio, atrodo, plė- 
tojasi 1r didmiesčio intelektualumas; todėl kvaili ir iš 
pat pradžių dvasios guvumu nepasižymintys žmonės pa- 
prastai nėra atbukę. Kaip nuo besaikių malonumų žmo- 
nės atbunka, nes malonumai taip ilgai žadina stipriau- 
sias nervų reakcijas, kad pastarieji galiausiai jau apskr1i- 
tai nebegali į ką nors reaguoti, taip 1r nekaltesni 
įspūdžiai dėl jų greitos kaitos ir prieštaringumo sukelia 
tokius stiprius atsakus, taip brutaliai patraukia ir atstu- 
mia, kad nervai praranda paskutinius savo jėgos rezer- 
vus ir, likdami toje pačioje aplinkoje, neturi laiko nau- 
joms jėgoms sukaupti. Dėl to atsirandantis nesugebėji- 
mas reaguoti į naujus dirginimus su juos atitinkančia 
energija kaip tik ir yra tas atbukimas, kuris iš tikrųjų 
būdingas kiekvienam didmiesčio vaikui 17 nebūdingas vai- 
kams, gyvenantiems ramesnėje ir mažiau kitimų blaš- 
komoje aplinkoje. 

Prie šio didmiesčio atbukimo psichologinio šaltinio 
dar prisijungia kitas, piniginiame ūkyje tekantis šalti- 
nis. Atbukimo esmė yra atbukimas daiktų skirtumams — 
ne ta prasme, kad jie nesuvokiami, kaip atsitinka bu- 
kapročiams, bet ta, kad daiktų skirtumų reikšmė 1r ver- 
tė, o kartu 1r patys daiktai suvokiami kaip niekiniai. Jie 
atbukusiam žmogui atrodo kažkokie blyškūs 1r pilki, to- 
dėl jis nesuteikia jiems tokios vertės, kokią gali įžvelgti 
kitas žmogus. Tokia sielos nuotaika yra tikslus visiškai 
įsigalėjusio piniginio ūkio subjektyvus atspindys; tarsi 
atsverdami visus daiktų įvairumus, visus kokybinius skir- 
tumus paversdami kiekybiniais skirtumais, pinigai su 
savo bespalviškumu ir indiferentiškumu pasidaro bendruo- 
Ju visų verčių vardikliu, beatodairišku sulygintoju, jie iš- 
skobia daiktų branduolį, atima iš jų savitumą, specifinę 
Jų vertę, unikalumą. Visi jie plaukia nenutrūkstamame 


KULTŪROS FILOSOFIJA IR SOCIOLOGIJA 


pinigų sraute turėdami tą patį specifinį svorį, visi jie yra 
toje pačioje plotmėje ir skiriasi tik užimamu tos plot- 
mės dydžiu. Atskirais atvejais šis daiktų atspalvis arba 
veikiau jų išblukimas dėl jų ekvivalentiškumo pinigams 
gali būti nepastebimai menkas; tačiau jeigu kalbėsime 
apie objektus, kuriuos turtuolis gali įsigyti už savo pini- 
gus, netgi galbūt apie tą bendrą ypatumą. kurį viešoji 
nuomonė dabar šiems objektams visur priskiria, tai jis 
susikaupia į labai pastebimą dydį. Todėl didmiesčiai, ku- 
rie yra pagrindinė pinigų cirkuliacijos vieta ir kuriuose 
daiktų perkamumas yra įgijęs visai kitokį mastą negu 
esant ribotiems santykiams, yra ir atbukimo buveinė. 
Juose tam tikra prasme aukščiausią tašką pasiekia ta 
žmonių ir daiktų sangrūda, kuri dirgina individą reika- 
laudama paties didžiausio jo nervinio pajėgumo; dėl gry- 
nai kiekybinio vienodų sąlygų didėjimo šis dirginimas 
virsta savo priešybe, tuo tikruoju atbukimo kaip adapta- 
cijos reiškiniu, kai nervai paskutinę susitaikymo su did- 
miesčio turiniais ir formomis galimybę suranda apskri- 
tai nustodami į juos reaguoti, — ir tai yra tam tikro po- 
būdžio savisauga, kurios kaina yra viso objektyvaus 
pasaulio nuvertinimas, galiausiai neišvengiamai suke- 
liantis ir savo paties asmenybės tokio pat nevertingumo 
jausmą. 

Kai subjektas pasiekia tokią savo egzistencijos for- 
mą, jo savisauga didmiestyje pareikalauja 1š jo ir nega- 
tyvios socialinio pobūdžio elgsenos. Formaliu požiūriu 
dvasinę didmiesčio žmonių laikyseną vienas kito atžvil- 
giu galima apibūdinti kaip rezervuotumą. Jeigu į nuola- 
tinius išorinius sąlyčius su begale žmonių reikėtų atsa- 
kyti tokia daugybe vidinių reakcijų, kaip paprastai būna 
mažame miestelyje, kuriame beveik kiekvienas sutik- 
tasis yra pažįstamas ir su kiekvienu esama kokio nors 
pozityvaus santykio, tai būtų prieita prie visiško vidinio 

atomizavimosi, o tai būtų neįmanoma sielos būsena. Iš 
dalies ši psichologinė aplinkybė, iš dalies teisėtas mūsų 
nepasitikėjimas didmiesčio gyvenimo elementais, su ku- 
riais probėgšmais susiduriame, skatina mūsų rezervuo- 
tumą, dėl kurio mes dažnai net iš matymo visiškai ne- 
pažįstame daugelį metų greta gyvenančio namo kaimy- 
no ir dėl kurio mes taip dažnai mažo miestelio gyventojui 
galime atrodyti šalti ir kietaširdžiai. Juk, jeigu aš ne- 
klystu, vidinis šio išorinio rezervuotumo aspektas yra 
ne tik abejingumas, bet ir - dažniau, negu mes tai įsisą- 
moniname - tam tikra silpna antipatija, tam tikras savi- 
tarpio svetimumas ir priešiškumas, kurie atsitiktinio ar- 
timesnio sąlyčio akimirką iškart gali prasiveržti kaip ne- 
pykanta ir kova. Visa vidinė tokio pobūdžio santykių 
organizacija pagrįsta labai įvairuojančiais trumpalaikių 
ir ilgalaikių simpatijų, abejingumo ir antipatijų hierar- 
chiniais santykiais. Tačiau indiferentiškumo sfera čia yra 
ne tokia jau didelė, kaip išoriškai gali atrodyti; mūsų 
sielos aktyvumas beveik į kiekvieną kito žmogaus su- 
keltą įspūdį atsako vienaip ar kitaip apibrėžtu pojūčiu, 
kuris atrodo indiferentiškas tik dėl to, kad yra neįsisą- 
monintas, trumpas, lakus. Iš tikrųjų šis indiferentišku- 
mas būtų toks pat nenatūralus, koks nepakenčiamas yra 
neišrankus pasidavimas savitarpio sugestijai, 17 nuo šių 
abiejų tipiškų didmiesčio pavojų mus saugo antipatija, 
ši latentinė praktinio antagonizmo stadija; antipatija su- 
kuria distanciją ir skatina nusigręžti — be šito tokio gy- 
venimo iš viso būtų neįmanoma gyventi; šių reiškinių 
gausumas ir jų kombinacijos, jų atsiradimo ir išnykimo 
ritmas, formos, kuriomis čia pasitenkinama, — visa tai 
kartu su siauresne prasme vienijančiais motyvais suda- 
ro neatskiriamą didmiesčio gyvenimo būdą, ir tai, kas 
jame betarpiškai atrodo kaip disociacija, 1š tikrųjų yra 
tik viena 1š elementarių jo socializacijos formų. 

Tačiau šis rezervuotumas su paslėptos antipatijos 
obertonu vėl pasireiškia kaip daug bendresnės didmies- 
čio dvasinės esmės forma arba apdaras. Kaip tik jis su- 
teikia individui tokio pobūdžio ir masto asmeninę lais- 
vę, kuri neturi analogo kituose santykiuose; ji atsiran- 
da iš vienos iš didžiųjų visuomeninio gyvenimo raidos 
tendencijų, vienos iš nedaugelio, kuriai galima surasti 
daugmaž išsamią formulę. Ankstyviausioji socialinių for- 
mų stadija, kuri būdinga ir istoriniams, ir šiuo metu su- 
sidarantiems dariniams, yra tokia: tai reliatyviai mažas 
ratas, stipriai užsidaręs nuo gretimų. svetimų arba an- 
tagonistinių ratų 1r todėl pats savyje gana glaudžiai su- 
sivienijęs; atskiram to rato nariui čia lieka nedaug erd- 
vės veikti, atskleisti savitas ypatybes ir imtis tokių veiks- 
mų, už kuriuos atsakingas jis pats. Taip prasideda 
politinės ir šeimyninės grupės, taip formuojasi partijos 
ir religinės bendruomenės; labai jaunų susivienijimų sa- 
visauga reikalauja griežtai nustatytų ribų bei įcentrinės 
vienybės ir todėl negali palikti daug vietos individo vidi- 
nės ar išorinės raidos laisvei ir savitumui. Plėtodamasi 
nuo šios stadijos, socialinė evoliucija kartu turi du skir- 
tingus ir vis dėlto vienas kitą atitinkančius aspektus. 
Kokiu mastu grupė auga - kiekybiškai ir erdviškai, reikš- 
mingumu ir gyvenimo turiniu, - tokiu pat mastu silpnė- 
ja Jos betarpiška vidinė vienybė, pradinio atsiribojimo 
nuo kitų griežtumą sušvelnina jų savitarpio santykiai ir 
kontaktai; kartu individas įgyja judėjimo laisvę, labai 
nutolstančią nuo pirminio pavydaus jo apribojimo, o dėl 
darbo pasidalijimo didesnėje tapusioje grupėje pasidaro 
galimas ir reikalingas savitumas ir ypatingumas. Kad ir 
kaip ypatingos sąlygos ir atskiros jėgos modifikuotų to- 
kią bendrą schemą, valstybė ir krikščionybė, cechai ir 
politinės partijos, taip pat nesuskaičiuojamos kitos gru- 
pės plėtojosi pagal šią formulę. Man atrodo, kad ši sche- 

ma taip pat aiškiai atpažįstama 1r nagrinėjant individua- 
lybės raidą miesto gyvenime. Mažųjų miestų gyvenimas 
antikoje ir viduramžiais atskiro žmogaus išorinį judėji- 
mą bei santykius 1r vidinį jo savarankiškumą bei dife- 
rencijavimąsi įspraudė į tokias ribas, kuriose šiuolaiki- 
nis žmogus negalėtų kvėpuoti, - ne mažesnį suvaržymą 
dar ir šiandien jaučia didmiesčio gyventojas, persikėlęs 
į mažą miestelį. Kuo mažesnis yra tas ratas, kuris suda- 
ro mūsų aplinką, kuo labiau apsunkinti ribas įveikian- 
tys santykiai su kitais, tuo skrupulingiau tas ratas pri- 
žiūri individo veiksmus, gyvenimo būdą, galvoseną, tuo 
anksčiau koks nors kiekybinis ir kokybinis savitumas 
turi susprogdinti tokios visumos rėmus. Šiuo požiūriu 
antikinis polis, atrodo, turėjo mažo miestelio pobūdį. Nuo- 
latinė grėsmė jo egzistencijai, kurią kėlė artimi ir toli- 
mi priešai, skatino griežtą laikyseną politiniu 1r kariniu 
atžvilgiu, piliečio priežiūrą, vykdomą kitų piliečių, visu- 
mos pavydą atskiram žmogui, kurio savitas gyvenimas 
buvo slopinamas tokiu mastu, kad jis tam žmogui galėjo 
atrodyti pakenčiamas nebent tik palyginti su jo paties 
despotizmu namiškių atžvilgiu. Nepaprastą Atėnų gyve- 
nimo judrumą ir jaudrumą, nepakartojamą jo spalvin- 
gumą, matyt, galima paaiškinti tuo, kad iš nepaprastai 
individualizuotų asmenybių susidedanti tauta nuolatos 
kovojo prieš individualumą slopinančią vidinę ir išorinę 
mažo miesto priespaudą. Tai sukūrė tam tikrą įtampos 
atmosferą — silpnesnieji buvo slopinami, o stiprieji ska- 
tinami aistringai įtvirtinti save. Ir kaip tik todėl Atėnuo- 
se suklestėjo tai, ką, neturint tikslesnio apibrėžimo, bū- 
tų galima apibūdinti kaip mūsų dvasinės raidos „visuoti- 
nį žmogiškumą“ (das allgemein Menschliche). Juk tai yra 
susietumas, kurio dalykinis 1r istorinis galiojimas čia tei- 
giamas: toliausiai siekiantys ir visuotiniausi gyvenimo 
turiniai ir formos yra vidujai susiję su individualiausiais 

turiniais ir formomis; ir vieni, ir kiti turi bendrą pradi- 
nę stadiją arba ir bendrą priešininką — siauras formas ir 
grupes, kurios išsilaiko kovodamos ir prieš atsivėrimą 
bei visuotinumą savo išorėje, ir prieš judrumą bei indi- 
vidualumą savo viduje. Kaip feodalizmo laikais „laisvas“ 
žmogus buvo tas, kuris buvo pavaldus krašto teisei, t. y. 
didžiausiojo socialinio rato teisei, o nelaisvas buvo tas, 
kuris savo teisę siejo ne su anuo ratu, bet su kokiu nors 
siauru feodaliniu susivienijimu, taip šiandien didmies- 
čio gyventojas dvasine ir subtilia prasme yra „laisvas“ 
nuo tų smulkmeniškumų ir išankstinių nusistatymų, ku- 
rie varžo mažo miestelio gyventoją. Juk savitarpio re- 
zervuotumo ir indiferentiškumo, šių dvasinių didelių ratų 
gyvenimo sąlygų, poveikis individo nepriklausomybei nie- 
kur nejaučiamas stipriau kaip tankioje didmiesčio kam- 
šatyje, nes kūniškas artumas ir ankštumas čia dvasinę 
distanciją padaro tiesiog juntamą; aišku, kad tai yra tik 
antroji šios laisvės pusė, kad niekur kitur žmogus nesi- 
jaučia toks vienišas ir apleistas kaip didmiesčio kamša- 
tyje; juk čia paprastai anaiptol nėra būtina, kad žmo- 
gaus laisvė jo jausminiame gyvenime atsispindėtų kaip 
gera savijauta. Tačiau ne vien tiesioginis srities 17 žmo- 
nių skaičiaus dydis yra tai, kas dėl pasaulinės istorinės 
koreliacijos tarp socialinio rato plėtimosi ir asmeninės, 
vidinės bei išorinės, laisvės didmiestį padaro pastarosios 
buveine, — didmiestis, prašokantis ir šį regimą savo dy- 
dį, yra taip pat kosmopolitizmo buveinė. Panašiai kaip 
turto augimo atveju viršijus tam tikrą apibrėžtą dydį jis 
auga vis spartesne progresija ir didėja tarsi savaime, taip 
1r miesto horizontas, ūkiniai, asmeniniai, dvasiniai jo 
santykiai, idealios jo ribos plečiasi tarsi geometrine pro- 
gresija, kai tik kartą jau yra peržengta tam tikra riba; 
kiekvienas pasiektas jų dinaminis išsiplėtimas perduo- 
da estafetę tolesniam, ne tokiam pat, o jau didesniam 

plėtimuisi, kiekviena gija. kuri iš j0 vyniojasi, tarsi sa- 
vaime perauga vis į naują giją, panašiai kaip mieste že- 
mės rentos unearned increment* vien dėl apyvartos ki- 
limo savininkui pats savaime teikia augančias pajamas. 
Šiame taške gyvenimo kiekybė visai betarpiškai perei- 
na į kitą jo kokybę ir pobūdį. Mažo miesto gyvenimo 
sfera iš esmės užsibaigia jame pačiame. O didmiesčiui 
lemiamas dalykas yra tai, kadjo vidinis gyvenimas ban- 
gomis nusirita į tolimą nacionalinę arba internacionali- 
nę sritį. Veimaras anaiptol nėra tokį požiūrį paneigian- 
tis atvejis, nes jo reikšmė tiesiogiai buvo susijusi su at- 
skiromis asmenybėmis ir mirė kartu su jomis, o didmiestį 
apibūdina kaip tik esminė jo nepriklausomybė kad ir nuo 
pačių reikšmingiausių atskirų asmenybių, ir tai yra at- 
vaizdas ir kaina tos nepriklausomybės, kuria čia mėgau- 
jasi atskiras žmogus. Reikšmingiausia didmiesčio esmė 
yra šis jo fizines ribas peržengiantis funkcionalus dydis: 
jo veiksmingumas savo ruožtu daro atgalinį poveikį ir 
teikia miesto gyvenimui svorį, prakilnumą, atsakingu- 
mą. Kaip žmogus nesutelpa į savo kūno arba tos srities, 
kurią jis tiesiogiai užpildo savo veikla, ribas, bet yra su- 
ma poveikių. kurie plinta nuo jo laike ir erdvėje, taip ir 
miestas pirmiausia susideda iš betarpiškas jo ribas pra- 
šokančių poveikių visumos. Tai pirmiausia ir yra tikroji 
jo aprėptis, kuria pasireiškia jo būtis. Šitai jau atkreipia 
dėmesį į tai, kad individualią laisvę, šį papildomą loginį 
ir istorinį tokio išsiplėtimo narį, reikia suprasti ne vien 
negatvviai kaip judėjimo laisvę ir prietarų bei visokio 
filisteriškumo išnykimą; esminis dalykas čia yra tai, 
kad gyvenimo forma suteikia išraišką tam savitumui ir 
unikalumui, kuris galiausiai yra būdingas kiekvienai 


*Neuždirbtas prieaugis (angl). 

prigimčiai. Tai, kad mes elgiamės pagal savo prigimties 
dėsnius, - o tai ir yra laisvė, - mums ir kitiems pasidaro 
visiškai akivaizdu ir įtikinama tada, kai tos prigimties 
pasireiškimai skiriasi ir nuo kitų žmonių prigimties pa- 
sireiškimų; tik mūsų nepakartojamumas, palyginti su 
kitais asmenimis, įrodo, kad mūsų egzistencijos būdas 
mums nėra kitų primestas. Miestai visų pirma yra di- 
džiausio ūkinio darbo pasidalijimo vieta; juose atsiranda 
tokie kraštutiniai reiškiniai kaip, pavyzdžiui, Paryžiuje 
buvusi pelninga guatorziėme* profesija: tai asmenys, ku- 
riuos buvo galima surasti pagal prie jų butų pritvirtin- 
tas lenteles ir kurie pietų metu būdavo apsirengę tinka- 
mais kostiumais, kad greitai galėtų būti pakviesti ten, 
kur prie stalo susirinko trylika asmenų. Tiksliai pagal 
savo plėtimosi mastą miestas vis labiau kuria svarbiau- 
sias darbo pasidalijimo sąlygas: ratą, kuris del savo di- 
dumo yra imlus daugybei labai įvairių darbų, kai indivi- 
dų sangrūda ir jų kova dėl klientų atskirą žmogų verčia 
specializuoti savo veiklą, iš kurios jis jau sunkiai gali 
būti kito išstumtas. Svarbiausias momentas čia yra tai, 
kad miesto gyvenimas kovą su gamta dėl išmitimo pa- 
verčia kova del žmonių, taigi išsikovotas išlošis čia gau- 
namas ne iš gamtos, o iš žmonių. Čia glūdi ne tik jau 
minėtas specializavimosi šaltinis, bet ir dar vienas, g1- 
lesnis: siūlantysis turi siekti sužadinti vis naujus ir savi- 
tesnius tų žmonių, kuriuos jis mėgina patraukti, porei- 
kius. Būtinumas specializuoti veiklą, kad būtų surastas 
koks nors dar neišsemtas pelno šaltinis, kokia nors leng- 
vai nepamainoma funkcija, skatina publikos poreikių di- 
ferencijavimąsi, subtilėjimą, gausėjimą, o tai, žinoma, 
turi lemti asmeninių šios publikos skirtybių didėjimą. 


*Keturioliktasis (pranc.). 

Ir visa tai pereina į dvasinį sielos savybių individuali- 
zavimąsi siauresne prasme, kurį miestas skatina dėl sa- 
vo didumo. Kai kurios priežastys čia yra savaime aiš- 
kios. Pirmiausia, dėl didmiesčio gyvenimo mastų sunku 
atkreipti kitų dėmesį į savo asmenį. Ten, kur išnaudota 
kiekybinio reikšmės ir energijos didinimo galimybė, grie- 
biamasi kokybinio išskirtinumo ir žadinant jautrumą 
skirtybėms siekiama kaip nors patraukti savo pusėn so- 
cialinio rato sąmonę: tai, kas galiausiai vilioja kaip ten- 
dencingiausias įmantrumas, kaip specifinės originalumo, 
kaprizų, pretenzijų didmiesčio ekstravagancijos, kurių 
prasme slypi jau ne tokios elgsenos turinyje, o tiktai ki- 
toniškumą atskleidžiančioje, išskiriančioje ir dėmesį pa- 
traukiančioje jos formoje, — visa tai daugeliui žmonių 
galiausiai yra vienintele likusi priemonė aplinkkeliais, 
vedančiais per kitų sąmonę, išsaugoti savo orumą ir su- 
vokimą, kad jie užima tam tikrą vietą. Ta pačia linkme 
veikia į akis nekrintantis, tačiau dėl savo poveikio gana 
svarbus momentas: trumpi ir reti kiekvieno atskiro žmo- 
gaus susitikimai su kitais, palyginti su mažam mieste- 
liui būdingu bendravimu. Juk kaip tik dėl to pagunda 
būti sąmojingam, lakoniškam, originalesniam čia yra ne- 
palyginti didesnė negu ten, kur dažni ir ilgi susiėjimai 
jau savaime išsaugo aiškų kito susidarytą asmenybės 
vaizdą. 

Tačiau giliausias pagrindas, dėl kurio kaip tik did- 
miestis įperša individualiausios asmeninės esaties po- 
traukį, — nesvarbu, ar visuomet tai vyksta teisėtai ir ar 
visuomet sėkmingai, — man atrodo, yra kitoks. Moder- 
niosios kultūros raidą apibūdina to, kas gali būti pava- 
dinta objektyviąja dvasia, persvara prieš subjektyviąją 
dvasią, t. y. kalba ir teisė, gamybos technika ir menas, 
mokslas ir namų apyvokos daiktai čia įkūnija tokią dva- 
sios sumą, kurios kasdienį augimą dvasinis subjektų 

vystymasis tik menkai atitinka 1r vis labiau nuo jo atsi- 
lieka. Jeigu mes apžvelgtume tą milžinišką kultūrą, ku- 
rią per paskutinius šimtą metų įkūnijo daiktai ir pažini- 
mas, institucijos ir komfortas, ir palygintume su ja indi- 
vidų —bent jau aukštesniųjų luomų - kultūrinę pažangą, 
pasiektą per tą patį laiką, tai išryškėtų baisus jų augimo 
skirtumas, netgi kai kuriais atvejais veikiau individų kul- 
tūros atžanga jų dvasingumo, jautrumo, idealizmo at- 
žvilgiu. Šis neatitikimas iš esmės yra didėjančio darbo 
pasidalijimo padarinys; juk gilėjantis darbo pasidalijimas 
iš atskiro žmogaus reikalauja vis vienodesnės veiklos, 
kurios įsigalėjimas jo asmenybę kaip visumą gana daž- 
nai nuskurdina. Šiaip ar taip, individo kultūra, objekty- 
viosios kultūros užgožta, atitinka ją vis mažiau 1r ma- 
žiau. Galbūt ne taip sąmoningai kaip praktikoje ir tam- 
siuose bendruose jausmuose, kuriuos ta praktika 
sukelia, individas nusmukdomas iki guantitė nėgligeab- 
le*,1ki dulkelės, palyginti su milžiniška organizacija daik- 
tų ir jėgų, kurios nuolatos išplėšia jam iš rankų visą pa- 
žangą, dvasingumą, vertybes ir tai 1š subjektyvaus gy- 
venimo formos paverčia grynai objektyvaus gyvenimo 
forma. Pakanka tik nurodyti, kad didieji miestai yra tik- 
roji šios virš bet kokio asmeniškumo iškylančios kultū- 
ros arena. Nesunku pastebėti, kad pastatuose 1r moky- 
mo įstaigose, erdvę nugalinčios technikos stebukluose 
17 komforte, bendro gyvenimo formose ir regimose vals- 
tybės institucijose atsiveria tokia kristalizuotos, beas- 
menės dvasios gausybė, jog asmenybė prieš ją paprastai 
negali atsilaikyti. Gyventi jai, viena vertus, pasidaro be 
galo lengva, nes stimulai, interesai, laiką ir sąmonę už- 
pildantys reikalai plaukia į ją iš visų pusių ir neša ją 


*Nykstamai mažas dydis (pranc.). 

tarsi srove, kurioje vargu ar reikia dar kokių nors savų 
plaukimo judesių. Tačiau, antra vertus, gyvenimas vis 
labiau susideda iš šių beasmenių turinių ir programų. 
siekiančių išstumti tikrai asmenybinius atspalvius ir ne- 
pakartojamumą. todėl norint išgelbėti šiuos asmeniš- 
kiausius momentus reikia mobilizuoti savitumų ir ypa- 
tingumų kraštutinumus; tokie perdėjimai būtini tam, 
kad dar apskritai, bent sau pačiam, būtum matomas ir 
girdimas. Individualiosios kultūros atrofija dėl objekty- 
viosios kultūros hipertrofijos yra priežastis tos baisios 
neapykantos, kurią kraštutinio individualizmo propaguo- 
tojai, pirmiausia Nietzsche, jautė didmiesčiams; tačiau 
kartu tai yra priežastis, dėl kurios kaip tik didmiesčius 
jie yra taip aistringai įsimylėję, dėl kurios kaip tik did- 
miesčio žmonėms jie atrodo esą jų giliausio ilgesio reiš- 
kėjai ir išganytojai. 

Jeigu kelsime šių abiejų, didmiesčio kiekybinių sąly- 
gų maitinamų, individualizmo formų — individualios ne- 
priklausomybės ir asmenybės savitumo ugdymo - isto- 
rinės vietos klausimą, tai didmiestis pasaulinėje dvasios 
istorijoje įgis visiškai naują vertę. XVIII amžius užtiko 
individą įpainiotą į prievartinius, beprasmiškus tapusius 
politinio ir agrarinio, cechinio ir religinio pobūdžio ry- 
šius — suvaržymus, kurie tarsi įspraudė žmogų į nenatū- 
ralią formą, primetė jam toli gražu nepateisinamas ne- 
lygybes. Šioje būklėje atsirado laisvės ir lygybės lozun- 
gas — tikėjimas visiška individo judėjimo laisve visuose 
socialiniuose ir dvasiniuose santykiuose, kuri turėtų 1š- 
ryškinti visiems žmonėms bendrą taurų branduolį, kokį 
Jį prigimtis kiekvienam davė, 0 visuomenė ir istorija tik 
sugadino. Greta šio liberalizmo idealo XIX amžius, Goe- 
the bei romantikai, be to, ūkinis darbo pasidalijimas su- 
formavo tolesnį idealą: iš istorinių ryšių išsilaisvinę in- 
dividai dabar siekia skirtis vienas nuo kito. Dabar jau 

ne kiekviename atskirame individe glūdintis „visuotinis 
žmogus“, o būtent kokybinis savitumas ir nepakartoja- 
mumas tampa jo vertės matu. Abiejų šių būdų, kuriais 
subjektas siekia apibrėžti savo vaidmenį visumoje, kova 
bei savitarpio susipynimas ir apibūdina mūsų laikų 1š- 
orinę bei vidinę istoriją. Didmiesčių funkcija yra suteik- 
ti vietą abiejų šių būdų ginčui 17 mėginimams vienytis, 
ir čia savitos didmiesčių sąlygos mums atsiskleidžia kaip 
abiejų būdų raidai būtinos aplinkybės ir postūmiai. Ši- 
taip jie įgyja visiškai išskirtinę, įvairiausiomis reikšmė- 
mis vaisingą vietą psichinės esaties raidoje, jie atsisklei- 
džia kaip vienas iš tų didžiųjų istorinių darinių, kuriuo- 
se priešingos, gyvenimą apimančios srovės vienodai 
teisėtai susieina ir išsiplėtoja. Tačiau dėl to šie būdai — 
nesvarbu, ar atskirijų reiškiniai mums atrodo simpatiš- 
ki, ar antipatiški — atsiduria už tos sferos, kurios atžvil- 
giu mums pritiktų teisėjo poza, ribų. Tokios galios yra 
Įaugusios į visą istorinį gyvenimą, kuriam mes priklau- 
some kaip viena trumpalaikės esaties ląstelė, jos yra įau- 
gusios ir į jo šaknis, ir į vainiką, 17 mūsų uždavinys čia 
yra ne kaltinti arba atleisti, o tiktai suprasti.! 


Versta iš: Simmel G. Gesamtausgabe, Bd 7: 
Aufsūtze und Abhandlungen, 1901-1908, 
Bd. 1 / hrsg. von Rūdiger Kramme, Angela 
Rammstedt und Otthein Rammstedt. — 
Frankfurt am Main: Suhrkamp, 1995, 

S. 185—206. 


IŠio pranešimo turinį, jo pobūdį lėmė ne kokia nors šiuo klausi- 
mu esama literatūra. Svarbiausios jo kultūros istorijos idėjos pagrįs- 
tos ir išdėstytos mano „Pinigų filosofijoje“. 

Der Begriff und 
die Tragodie der Kultur 
(1911) 


Žmogus nėra besąlygiškai įsijungęs į gamtinį pasaulį 
kaip gyvūnas, bet yra nuojo atitrūkęs, keliantis jam rei- 
kalavimus ir su juo rungtyniaujantis, jį prievartaujantis 
ir jo prievartaujamas, — nuo šio pirmojo didžiojo dualiz- 
mo prasideda begalinis procesas tarp subjekto ir objek- 
to. Dvasios sritis yra antroji šio proceso instancija. Dva- 
sia sukuria begalę darinių, kurie toliau egzistuoja kaip 
savarankiški ir nepriklauso nei nuo tos sielos, kuri juos 
sukūrė, nei nuo visų kitų sielų, kurios juos priima arba 
atmeta. Toks yra subjekto santykis su menu ir teise, 
religija ir technika, mokslu ir papročiais: jį ne vien tai 
traukia, tai atstumia jų turinys, jis ne tik tai susilydo su 
juo kaip savojo Aš dalimi, tai lieka jam svetimas ir jo 
nepaveiktas; greičiau objektu tapusi dvasia pastovumo, 
sustingusios būties, tvarios egzistencijos forma prieši- 
nasi subjektyvios sielos trykštančiam gyvumui, vidiniam 
atsakingumui, kintančiai įtampai; kaip dvasia būdama 
vidujai susijusi su dvasia, kaip tik dėl to ji išgyvena ne- 
suskaičiuojamas tragedijas, kylančias dėl šio gilaus for- 
mos priešingumo: tarp subjektyvaus gyvenimo, kuris yra 
nenuilstamas, tačiau baigtinis laike, ir jo turinių, kurie, 
kartą sukurti, yra nejudrūs, bet amžinai galiojantys. 

Šio dualizmo centre gyvuoja kultūros idėja. Jos pa- 
grindas yra tas vidinis faktas, kurį kaip visumą galima 

išreikšti tik alegoriškai ir kiek neapibrėžtai: kaip sielos 
kelią į save pačią; juk jokia siela niekada nėra vien tai, 
kasji yra šią akimirką, bet visada yra kas nors daugiau, 
joje iš pat pradžių yra suformuota kažkas aukštesnio ir 
tobulesnio už ją pačią, kas nerealu ir vis dėlto kažkaip 
egzistuoja. Čia turimas galvoje ne galimas įvardyti, ko- 
kioje nors dvasinio pasaulio vietoje fiksuotas idealas, o 
Joje pačioje slypinčių įtampos jėgų išsilaisvinimas, jos 
savičiausio, vidiniam formos potraukiui paklūstančio dai- 
go išsiskleidimas. Kaip gyvenimas — ir pirmiausia jo in- 
tensyvėjimas sąmonėje — savo praeitį betarpiška forma 
turi savyje kaip kokį neorganišką fragmentą, kaip ši pra- 
eitis savo pradiniu turiniu ir ne tik kaip mechaninė vė- 
lesnių transformacijų priežastis toliau gyvena sąmonė- 
je, taip gyvenimas apima ir savo ateitį tokiu būdu, kuris 
neturi analogo negyvajame pasaulyje. Kiekvienu orga- 
nizmo, kuris gali augti ir vystytis, esaties momentu eg- 
zistuoja vėlesnė forma, kuriai būdingas vidinis būtinu- 
mas ir išankstinis duotumas, bet pastarieji glūdi orga- 
nizme visai ne taip, kaip įtemptoje spyruoklėje slypi jos 
atsipalaidavimas. Visa, kas negyva, tiesiogiai turi sa- 
vyje tik dabarties akimirką, o visa, kas gyva, analogų 
neturinčiu būdu tęsiasi per praeitį ir ateitį. Visi tokio 
pobūdžio sielos judesiai kaip norėjimas, pareiga, pašau- 
kimas, tikėjimasis yra fundamentalios gyvenimo api- 
brėžties — savo dabartyje turėti savo ateitį, turėti ją tik 
savita gyvenimo proceso forma —- dvasinis tęsinys. Ir tai 
galima pasakyti ne tik apie atskirus vykstančius ir už- 
baigtus procesus, —1r asmenybė kaip visuma ir kaip vie- 
nis turi savyje tarsi nematomomis linijomis nužymėtą 
paveikslą, kurį realizavusi ji, taip sakant, būtų jau ne 
vien galimybė, bet visiška tikrovė. Taigi nors brandumą 
ir pasitikėjimą savimi įgijusios sielos jėgos atsidėtų at- 
skiriems, taip sakant, periferiniams uždaviniams ir in- 

teresams, tačiau po tuo slypi arba virš to iškyla reikala- 
vimas, kad sielos visybė kaip tokia įvykdytų sau pačiai 
duotą pažadą, taigi visi atskiri veiksmai čia vis dėlto pa- 
sirodo esą tik daugybė kelių, kuriais siela ateina pati į 
save. Tai vra, jeigu norite, metafizinė mūsų praktinės ir 
jausminės esybės prielaida, kad ir kaip nuo realaus el- 
gesio būtų nutolusi ši simbolinė jos išraiška: sielos vie- 
nybe nėra tik paprastas formalus ryšys, kuris visuomet 
vienodu būdu apima atskirų jos jėgų išsiskleidimus, bet 
per šias atskiras jėgas ji plėtojasi kaip visuma ir prie 
šios visumos plėtotės vidujai prisideda sielos lavėjimo 
tikslas, kurio atžvilgiu visi atskiri gebėjimai 1r tobulu- 
mai yra priemonė. Ir čia išryškėja pirmoji, kol kas tik 
kalbos jausmu grindžiama kultūros sąvokos apibrėžtis. 
Mes dar nesame kultūringi (kultiviert), jeigu esame 1š- 
siugdę tik tą ar kitą atskirą žinojimą ar gebėjimą, esa- 
me tokie tik tada, kai visi jie padeda plėtoti sielos cen- 
triškumą, kuris nors ir susijęs su tų žinių ir gebėjimų 
įgijimu, bet su juo nesutampa. Mūsų sąmoningi ir api- 
brėžiami siekimai susiję kaip tik su atskirais interesais 
ir potencijomis, ir todėl kiekvieno žmogaus vystymasis 
tokių atskirybių požiūriu atrodo kaip pluoštas plėtros li- 
nijų, kurios skleidžiasi labai skirtingomis kryptimis ir 
yra labai skirtingo ilgumo. Tačiau žmogaus kultūrėji- 
mas susijęs ne su šių atskirų linijų užbaigimu, o tiktai 
su jų reikšme neapibrėžiamo asmenybinio vienio raidai 
ar kaip pačios tos raidos. Arba, kitaip tariant, kultūra 
vra kelias iš uždaro vienio (geschlossene Einheit) per 1š- 
skleistą daugį (entfaltete Vielheit) į išskleistą vienį (ent- 
faltete Einheit). Tačiau bet kokiomis aplinkybėmis gali- 
ma kalbėti tik apie išsivystymą į tokias apraiškas, ku- 
rios slypi užuomazginėse asmenybės galiose ir yra tarsi 
joje pačioje nužymėtos kaip idealus jos planas. Ir čia tik- 
resnį orientyrą duoda įprastinė kalbos vartosena. Sodo 

vaisius, kuriuos sodininko darbas išvedė iš laukinių me- 
džių nevalgomų vaisių, mes vadiname sukultūrintais; ar- 
ba sakome: šis laukinis medis buvo sukultūrintas ir vir- 
to sodo vaismedžiu. Tačiau jeigu, pavyzdžiui, 1š to paties 
medžio pagaminsime burės stiebą ir įdėsime ne mažiau 
tikslingo darbo, tada mes jokiu būdu nesakysime, kad 
medžio kamienas buvo sukultūrintas į laivo stiebą. Šie 
kalbos niuansai akivaizdžiai leidžia suprasti, kad vaisius, 
nors jis negalėtų atsirasti be žmogaus pastangų, vis dėl- 
to galiausiai randasi iš potencialių paties medžio galių ir 
tiktai realizuoja jo paties prigimtyje glūdinčią galimybę, 
o stiebo forma primetama medžio kamienui iš jam visiš- 
kai svetimos tikslinės sistemos ir neturi išankstinių prad- 
menų jo paties esmės tendencijose. Lygiai ta pačia pras- 
me visos galimos žmogaus žinios, virtuoziškumas, rafi- 
nuotumas mums dar neleidžia priskirti jam tikrojo 
kultūringumo, jeigu tai, taip sakant, yra tik priedai, ku- 
riuos jo asmenybė gauna iš jos atžvilgiu išorinės ir ga- 
liausiai išorinės liekančios vertybių srities. Tokiu atve- 
ju Žmogus nors ir turi kultūringumo (Kultiviertheiten), 
bet nėra kultūringas. Žmogus tampa kultūringas tik ta- 
da, kai iš antasmenybinės sferos (Uberpersėnlichen) per- 
1mti turiniai tarsi dėl iš anksto nustatytos harmonijos, 
atrodo, sieloje išskleidžia vien tai, kas egzistuoja joje 
pačioje kaip savičiausias jos siekis 1r kaip subjektyvaus 
jos tobulumo vidinis apibrėžtumas. 

Ir čia galiausiai išryškėja kultūros sąlygotumas, dėl 
kurio ji yra subjekto ir objekto lygties sprendimas. Kul- 
tūros sąvoka netinka ten, kur tobulumas nesuvokiamas 
kaip sielos centro autonomiškas vystymasis; bet ji ne- 
tinka ir ten, kur žymi tik tokį autonomišką vystymąsi, 
kuriam nereikia jokių objektyvių ir jos atžvilgiu išori- 
nių priemonių ir tarpininkų. Įvairūs judesiai sielą iš tik- 
rųjų veda, kaip reikalauja anas idealas, į save pačią, t. y. 

įgalina realizuoti už ją aukštesnę, bet iš pradžių tik kaip 
galimybė joje glūdinčią pilnutinę ir savičiausią būtį. Ta- 
čiau kai arba kiek ji tai pasiekia grynai vidujai - religi- 
niu polėkiu, doroviniu atsidavimu, dominuojančiu inte- 
lektualumu, bendro gyvenimo harmonija, - jai vis dėlto 
dar gali stigti kultūringumo kaip specifinės savasties. 
Ne tik todėl, kad jai čia visiškai arba santykiškai gali 
trūkti tų išorinių dalykų, kuriuos kalbos vartosena men- 
kinamai apibūdina kaip gryną civilizuotumą. Visiškai ne 
tai čia svarbu. Svarbu tai, kad kultūringumo jo gryniau- 
sia, giliausia prasme nera ten, kur siela kelią iš savęs 
pačios Į save pačią, nuo mūsų tikriausiojo Aš galimybės 
iki jo tikrovės nueina išimtinai savo subjektyviomis as- 
meninėmis jėgomis, - nors svarbiausiu požiūriu kaip tik 
šie pasiekimai yra patys vertingiausi; tai tik įrodytų, kad 
kultūra nėra vienintelis sielos vertę apibrėžiantis daly- 
kas. Tačiau specifinė kultūros prasmė yra realizuota tik- 
tai ten, kur žmogaus vystymasis įtraukia 1r tai, kas jo 
atžvilgiu yra išoriška, kur sielos kelias eina per verty- 
bes ir sekas, kurios pačios nėra subjektyvios ir su ja su- 
sijusios. Tie objektyvūs dvasiniai dariniai, apie kuriuos 
aš 1š pradžių kalbėjau, - menas ir papročiai, mokslas ir 
tikslingai formuojami objektai, religija ir teisė, techni- 
ka ir socialinės normos, — yra etapai, kuriuos subjektas 
turi pereiti, kad įgytų tą ypatingą savąją vertę, kuri va- 
dinama jo kultūra. Jis turi juos įjungti į save, bet taip 
pat jis turi juos Įjungti į save, negali jų palikti egzistuoti 
vien kaip objektyvių vertybių. Kultūros paradoksas yra 
tas, kad subjektyvus gyvenimas, kurio nenutrūkstamą 
tekmę mes jaučiame ir kuris pats veržiasi į savo vidinį 
tobulumą, šio tobulumo, žvelgiant kultūros idėjos požiū- 
riu, negali pasiekti pats savaime, bet tik per anuos dabar 
jam formos atžvilgiu svetimus, į sau pakankamas atski- 
rybes išsikristalizavusius darinius. Kultūra atsiranda, — 

ir tai yra svarbiausia norint ją suprasti, — kai susieina 
du elementai, iš kurių nė vienas pats savaime jos netu- 
ri: subjektyvi siela ir objektyvus dvasinis gaminys. 

Čia slypi metafizinės šio istorinio darinio reikšmės 
šaknys. Daugelis lemiamų žmogiškosios esmės aktyvių 
pasireiškimų tiesia neužbaigiamus, o jeigu užbaigiamus, 
tai vis sugriūvančius tiltus tarp subjekto 1r objekto ap- 
skritai: tai pažinimas, 0 pirmiausia darbas, taip pat me- 
nas ir religija kai kuriomis jų reikšmėmis. Dvasia prieš- 
priešina save būčiai, prie kurios ją stumia ir būtinybė, ir 
JOS prigimties spontaniškumas; tačiau ji pasmerkta am- 
žinai judėti pati savyje, pasilikti rate, kuris prie būties 
tik prisiliečia, ir kiekvieną akimirką, kai ji liestine nu- 
krypsta nuo savo trajektorijos ir nori įsibrauti į būtį, 
i1manentinis jos dėsnis ją iš ten išplėšia ir vėl grąžina į 
savyje uždarą savo pačios sukimąsi. Pats subjekto ir ob- 
jekto kaip koreliatų, kurių kiekvienas tiktai kitame įgy- 
ja savo prasmę, sąvokų sudarymas jau apima siekimą 
įveikti šį sustingusį kraštutinį dualizmą ir jo įveikos an- 
ticipaciją. Anie minėti aktyvūs pasireiškimai šį dualiz- 
mą tiktai perkelia į ypatingą atmosferą, kurioje radika- 
lus jo pusių svetimumas yra mažesnis ir galimi tam tik- 
ri jų susilydymai. Tačiau kadangi tie susilydymai gali 
įvykti tik esant tokioms modifikacijoms, kurias tarsi su- 
kuria tos atmosferinės atskirų sričių sąlygos, tai jie ne- 
gali pašalinti pačių giliausių šių šalių svetimumo pagrindų 
ir todėl tėra tik baigtiniai bandymai išspręsti begalinį 
uždavinį. Mūsų santykis su tais objektais, kurių pagrin- 
du mes kultūrėjame arba kurie į mus įsijungdami mus 
kultūrina, yra kitoks, nes juk jie patys yra dvasia, ob- 
jektyvuota tomis etinėmis ir intelektualinėmis, sociali- 
nėmis ir estetinėmis, religinėmis ir techninėmis formo- 
mis; dualizmas, kur į savo paties ribas įspraustas sub- 
jektas susiduria su savarankišku objektu, įgyja savitą, 

su niekuo nepalyginamą formą, jeigu abi pusės yra dva- 
sia. Taigi subjektyvioji dvasia turi prarasti savo subjek- 
tyvumą, bet ne savo dvasiškumą, kad būtų išgyvenamas 
santykis su objektu, per kurį vyksta jos kultūrėjimas. 
Tai yra vienintelis būdas, kuriuo dualistinė egzistenci- 
jos forma, betarpiškai priklausanti nuo subjekto, orga- 
nizuojasi į tam tikrą vidinį vieningą susietumą (inner- 
lich einheitlichen Bezogenheit). Čia įvyksta subjekto ob- 
jektyvacija ir objektyvybės subjektyvacija — tai yra 
specifinis kultūros proceso požymis ir tuo, iškildama virš 
to proceso atskirų turinių, pasireiškia jo metafizinė for- 
ma. Todėl gilesnis jo supratimas reikalauja gilesnės dva- 
sios objektyvavimo analizės. 

Šiuose puslapiuose dėstomų apmąstymų išeities taš- 
kas yra gilus svetimumas arba priešiškumas, egzistuo- 
jantis tarp, viena vertus, sielos gyvenimo bei kūrybos 
proceso ir, kita vertus, jo turinių bei produktų. Kokia 
nors prasme kuriančios sielos vibruojančio, nenuilsta- 
mo gyvenimo, kurio plėtotė neturi ribų, priešprieša yra 
tvirtas, idealiai patvarus produktas, kuris daro didžiulį 
atgalinį poveikį tam gyvybingumui, jį užfiksuoja ir net 
sustingdo; dažnai būna taip, tarsi kuriamasis sielos jud- 
rumas numiršta savo paties kūrinyje. Čia slypi pagrin- 
dinė mūsų kančių dėl savo praeities, savo dogmų, savo 
fantazijų forma. Šis neatitikimas, kuris egzistuoja tarsi 
tarp agregatinės vidinio gyvenimo būsenos ir jo turinių, 
tam tikru mastu racionalizuojamas ir tampa ne taip stip- 
riai juntamas todėl, kad žmogus savo teorine ar prakti- 
ne veikla tuos sielos produktus arba turinius priešprie- 
šina sau ir traktuoja kaip tam tikra prasme savarankiš- 
ką objektyviosios dvasios kosmosą. Išorinis arba 
nematerialus kūrinys, kuriame nusėda sielos gyvenimas, 
suvokiamas kaip ypatingos rūšies vertybė; nors gyveni- 
mas, įsiveržęs į aklavietę, joje nuslūgsta arba, palikęs 

savo vietoje šį atmestą darinį, toliau gena savo srautą, 
vis dėlto specifinį žmogaus turtingumą sudaro tai, kad 
objektyvaus gyvenimo produktai kartu priklauso nelai- 
kinai loginių arba dorovinių, religinių arba meninių, tech- 
ninių arba teisinių vertybių dalykinei tvarkai. Atsiskleis- 
dami kaip tokių vertybių laikmenos, kaip tokių sekų na- 
riai, jie dėl savitarpio susipynimo ir sistemiškumo ne 
tik praranda sustingusį iz0liuotumą, atitolinantį juos nuo 
gyvenimo proceso ritmikos, bet ir pats šis procesas įgyja 
tokį reikšmingumą, kokio jam negali suteikti vien ne- 
sulaikoma jo tėkmė. Dvasios objektyvacijos turi tam tik- 
rą vertybinį akcentą, ir nors jis atsiranda subjektyvioje 
sąmonėje, tačiau įgalina sąmonę mąstyti tai, kas yra ana- 
pus jos. Vertybė čia anaiptol neturi visuomet būti pozi- 
tyvi, reikšti gėrį; veikiau grynai formalus faktas, kad 
subjektą apibūdina tai, kas objektyvu, kad jo gyvenimas 
įsikūnijo pats iš savęs, suvokiamas kaip kažkas reikš- 
minga, nes tik dvasios suformuoto objekto savarankiš- 
kumas gali įveikti esminę įtampą tarp sąmonės proceso 
ir jos turinio. Juk kaip erdviniai gamtos vaizdiniai baisų 
prieštaravimą, kad tekančiame sąmonės procese būtina 
laikytis visiškai tvirtos formos, sušvelnina šį stabilumą 
įteisindami savo ryšiu su objektyviu išoriniu pasauliu, 
taip atitinkamą paslaugą mums suteikia 1r dvasinio pa- 
saulio objektyvumas. Mes visą savo mąstymo gyvybin- 
gumą jaučiame susietą su loginių normų pastovumu, vi- 
są savo veiklos spontaniškumą — su moralinių normų 
tvirtumų, o visa mūsų sąmonės tėkmė yra pripildyta ko- 
kiu nors būdu dvasios suformuotos aplinkos pažinimo, 
ryšių, įspūdžių; visų šių dalykų tvirtumas ir tarsi chemi- 
nis netirpumas išryškina jų problemišką dualizmą to sub- 
Jektyvaus psichinio proceso, kuriame visa tai atsiranda 
kaip vaizdinys, kaip subjektyvus sielos turinys, nerimas- 
tingos ritmikos atžvilgiu. Tačiau kadangi tai priklauso 

virš individualios sąmonės iškylančiam idealiam pasau- 
liui, ši priešybė įgyja pagrindą ir teisėtumą. Aišku, kad 
kultūrinę objekto prasmę, kuri mums čia labiausiai rū- 
pi, lemia tai, kad jame yra sutelkta atskirų sielų (taip 
pat kolektyvinės jų visumos) valia ir supratimas, indivi- 
dualumas ir širdis (Gemūt), jėgos ir nuotaika. Ir vien 
todėl, kad taip yra, tos sielos reikšmingos apraiškos pa- 
siekia ir galutinį jų paskirties tašką. Kūrėjo laimę, ku- 
rią jam teikia jo kūrinys, ar tas kūrinys būtų didelis, ar 
mažas, greta vidinės įtampos iškrovos, subjektyvios jė- 
gos įrodymo, malonaus jausmo, kad uždavinys įvykdy- 
tas, visuomet tikriausiai sudaro ir, taip sakant, objek- 
tyvus pasitenkinimas tuo, kad šis kūrinys jau yra, kad 
vienaip ar kitaip vertingų daiktų kosmosas buvo pra- 
turtintas štai šiuo objektu. Netgi galbūt apskritai nėra 
tauresnio savo kūrinio teikiamo asmeninio malonumo 
negu tas, kurį mes patiriame tą kūrinį nuasmenindami 
1r suvokdami kaip nepriklausomą nuo mūsų subjekty- 
vumo. Ir kaip šitos dvasios objektyvacijos yra vertingos 
nepriklausomai nuo subjektyvių gyvenimo procesų, ku- 
rie į jas įeina kaip jų priežastys, lygiai taip pat jos ver- 
tingos nepriklausomai 1r nuo kitų procesų, kurie priklau- 
so nuo jų kaipjų padariniai. Visuomenės organizacijų ir 
techninio gamtos reiškinių formavimo, meno kūrinio ir 
mokslinio tiesos pažinimo, papročių ir dorovės svarbiau- 
siu ir dominuojančiu dalyku mes galime laikyti jų daro- 
mą poveikį gyvenimui ir jų atsiradimą 1š sielų, tačiau 
dažnai, o galbūt visada čia įsipina ir pripažinimas, jog 
gerai, kad šie dariniai apskritai yra, kad pasaulis apima 
ir šį dvasios pavidalą; mūsų vertinimo procesuose esa- 
ma polinkio sustoti prie to, kas yra dvasiškai objektyvu, 
nekeliant klausimo apie šių savaime apibrėžtų dalykų 
psichinius padarinius. Šalia viso to subjektyvaus malo- 
numo, kurį paprastai mums suteikia, pavyzdžiui, meno 

kūrinys, mes ypatingos rūšies vertybe laikome tai, kad 
jis apskritai čia yra, kad dvasia susikūrė sau šį indą. 
Kaip mažiausiai viena kūrybinės valios linija įeina į sa- 
vaiminį meno kūrinio egzistavimą ir įpina objektyvų ver- 
tinimą į save išgyvenančios kūrybinės jėgos pasitenki- 
nimą, taip tos pačios krypties linija įeina ir į suvokian- 
čiojo laikyseną. Ir tai yra aiškus skirtumas, palyginti su 
ta vertybe, kurią įgyja grynai daiktinė duotybė, natura- 
lus objektas. Juk kaip tik tokie objektai — jūra ir gėlės, 
Alpės ir žvaigždėtas dangus - kaip tik tokie objektai tai, 
ką galima pavadintijų vertybe, turi tiktai jų atspindžiuo- 
se subjektyviose sielose. Juk kai tik mes atsisakome mis- 
tinių ir fantastinių gamtos sužmoginimų, visi jie priklau- 
so vientisai rišliai visumai, kurios indiferentiškas dės- 
ningumas jokiai jos daliai nesuteikia kokio nors pačiu 
dalyku pagrįsto akcento, netgi nuo kitų dalių objekty- 
viai atribotos egzistencijos. Tiktai mūsų žmogiškosios 
kategorijos išskiria 1š jos atskirus gabalus, su kuriais 
mes susiejame estetines, juos pakylėjančias, simbolinę 
reikšmę turinčias reakcijas, o tai, kad gamtos grožis „pats 
savaime palaimingas“ (selig an ihm selbst), yra teisinga 
tik kaip poetinė fikcija; objektyvumo siekianti sąmonė 
nepriskiria jam jokios kitos palaimos, išskyrus tą, kurią 
Jis suteikia mums. Taigi grynai objektyvių galių gami- 
nys gali būti vertingas tik subjektyviai, o subjektyvių 
galių gaminys, atvirkščiai, mums yra objektyviai ver- 
tingas. Materialūs 1r nematerialūs dariniai, į kuriuos yra 
investuotas žmonių norėjimas ir galėjimas, žinojimas ir 
jausmas, yra tie objektyviai esantys dalykai, kuriuos mes 
suvokiame kaip esaties reikšmingumą ir turtingumą net 
ir tada, kai visiškai abstrahuojamės nuo jų matymo, nau- 
dojimo ar patikimo. Tegul vertė ir reikšmė, prasmė ir 
svarba susikuria išimtinai žmonių sielose, tai yra ne- 
kintama tiesa gamtos atžvilgiu, tačiau tai neprieštarau- 

ja objektyviai vertei tų darinių. į kuriuos anos - kurian- 
čios ir formuojančios — sielos jėgos ir vertybės kaip tik 
jau yra investuotos. Saulėtekis, kurio nemato jokia akis, 
visiškai nepadaro pasaulio vertingesnio ar iškilesnio, nes 
objektyvus jo faktiškumas šioms kategorijoms apskritai 
nieko nereiškia; tačiau kai tik dailininkas į šio saulėte- 
kio paveikslą įlieja savo nuotaiką, savo formos ir spal- 
vos suvokimą, savo išraiškos gebėjimą, mes šį kūrinį 
laikome (kokių metafizinių kategorijų požiūriu, čia ne- 
si1msime aiškinti) esaties apskritai praturtinimu, jos ver- 
tingumo padidinimu; pasaulis tam tikru mastu mums 
atrodo vertingesnis savo egzistencijos požiūriu, artimes- 
nis savo prasmei, kai žmogaus siela kaip visų vertybių 
šaltinis išsilieja tokiame dabar objektyviam pasauliui pri- 
klausančiame fakte, ir ši savita reikšmė nepriklauso nuo 
to, ar kokia nors vėlesnė siela šią užkerėtą vertybę vėl 
išlaisvins ir išsklaidys ją subjektyvaus savo jutimo sro- 
vėje. Natūralus saulėtekis ir paveikslas abu yra tam tik- 
ros realybės, tačiau pirmasis savo vertę įgyja tik toliau 
gyvendamas psichiniame subjekte, 0 prie antrojo, kuris 
tokį gyvenimą jau yra į save įsiurbęs ir suformuotas kaip 
objektas, mūsų vertės pajautimas sustoja kaip prie ga- 
lutinės instancijos, kurios nereikia subjektyvuoti. 
Jeigu mes šiuos momentus išplėtosime iki visiško 
poliškumo, tai, viena vertus, turėsime subjektyviai veik- 
laus gyvenimo, kuris ne tik kuria visas prasmes, ver- 
tybes, reikšmes, bet jame visa tai ir lieka gyventi, iš- 
skirtinį vertinimą. Tačiau, kita vertus, ne mažiau su- 
prantamas bus ir radikalus objektyvios tapusios 
vertybės akcentavimas. Žinoma, ši vertybė nelaikoma 
neatskiriamai susijusia su originaliu menų ir religijų, tech- 
nikų ir pažinimo kūrimu; tačiau kad ir ką darytų atskiras 
žmogus, tai turi būti įnašas į idealų, istorinį, materiali- 
zuotą dvasios kosmosą, kad ta veikla būtų pripažįstama 

vertinga. Tokią vertę turi ne subjektyvus mūsų būties 
ir veiklos betarpiškumas, o tik jų objektyviai sunormin- 
tas ir objektyviai sutvarkytas turinys, todėl galiausiai 
tik šie norminimai ir šios tvarkos apima vertybės sub- 
stanciją ir suteikia ją baigtiniams asmeniniams atvejams. 
Net Kanto moralinės valios autonomija neteikia vertės 
jos psichologiniam faktiškumui, bet susieja ją su objek- 
tyviam idealumui priklausančios formos realizavimu. Net 
mąstysena ir asmenybė įgyja reikšmę — ir gėrio, 1r blo- 
gio atveju — todėl, kad priklauso virš asmenų iškilusiai 
karalystei. Kadangi šie subjektyviosios ir objektyviosios 
dvasios vertinimai yra vienas kitam priešing), tai kultū- 
ra vienybę įgyja per juos abu, nes ji reiškia tą individua- 
laus tobulumo atmainą, kurią galima realizuoti tik pri- 
1mant ir panaudojant kokį nors antasmenybinį, tam tik- 
ra prasme už subjekto esantį darinį. Subjektui specifinė 
kultūringumo vertė yra neprieinama, jeigu jis jos nepa- 
siekia per objektyvią dvasinę realybę einančiame kely- 
je; ta realybė savo ruožtu yra kultūros vertybė tik tada, 
jeigu per ją eina sielos kelias iš savęs į save, nuo to, ką 
galima pavadinti prigimtine jos būsena, į jos kultūrinę 
būseną. 

Taigi kultūros sąvokos struktūrą galima išreikšti ir 
kitaip. Nėra tokios kultūros vertybės, kuri būtų tik kul- 
tūros vertybė; veikiau kiekviena iš jų, kad galėtų įgyti 
tokią reikšmę, taip pat turi būti vertybė kokioje nors 
dalykų sekoje. Tačiau ir ten, kur esama vertybės šia 
prasme ir ji paskatina kokį nors mūsų esybės interesą 
arba gebėjimą, kultūros vertybė ji vis dėlto yra tiktai 
tada, kai ši dalinė raida kartu mūsų visuminį Aš viena 
pakopa pakylėja prie jo tobulos vienybės. Tik šitaip ga- 
lima suprasti du atitinkamus negatyvius dvasios istori- 
Jos reiškinius. Viena vertus, žmonės, turintys giliausių 
kultūrinių interesų, dažnai yra nepaprastai abejingi 

atskiriems kultūros dalykiniams turiniams, net atme- 
ta juos — jeigu jiems nepavyksta aptikti jų specialų po- 
būdį pranokstančios naudos savo asmenybės kaip visu- 
mos plėtotei; ir, matyt, nėra tokio žmogaus gaminio, 
kuris tokią naudą būtinai turėtų teikti, kaip, žinoma, 
1r tokio, kuris jos negalėtų teikti. Tačiau, antra vertus, 
pasitaiko ir tokių reiškinių, kurie, atrodo, gali būti tik 
kultūros vertybės; tai įvairūs gyvenimo formalumai ir 
rafinuotumai, kurie ypač būdingi būtent pernokusioms 
ir pavargusioms epochoms. Juk ten, kur gyvenimas pats 
savaime jau yra tapęs tuščias ir beprasmis, bet koks 
valios bei tapsmo požiūriu galimas vystymasis į jo aukš- 
tumas yra tik schemiškas ir jau nebegali gauti peno ir 
paskatų iš daiktų ir idėjų turinio, kaip sergantis kūnas 
jau nebepajėgia iš maisto asimiliuoti tų medžiagų, iš 
kurių sveikas kūnas gauna jėgų ir auga. Čia individua- 
lus vystymasis iš socialinių normų dar gali gauti tik 
visuomeniškai deramą elgseną, iš menų —- tik nepro- 
duktyvų malonumą. iš techninės pažangos - tik nega- 
tyvią galimybę be vargo ir sklandžiai leisti dienas; taip 
atsiranda formali subjektyvioji kultūra, stokojanti ano 
vidinio susipynimo su dalykiniu elementu, tik per kurį 
realizuojama konkrečios kultūros sąvoka. Taigi, viena 
vertus, reiškiasi toks aistringas centralizuotas kultū- 
ros akcentavimas, kad jos objektyvių veiksnių dalyki- 
nio turinio darosi per daug ir taip nukrypstama į šalį, 
nes tas dalykinis turinys kaip toks, žinoma, neištirpsta 
1r negali ištirpti savo kultūrinėje funkcijoje; o kita ver- 
tus, kultūra yra tokia silpna ir tuščia, kad ji nepajėgi 
įtraukti į save objektyvius veiksnius pagal jų dalykinį 
turinį. Abu reiškiniai, kurie iš pirmo žvilgsnio yra pa- 
vyzdžiai, prieštaraujantys asmeninės kultūros susieji- 
mui su beasmenėmis, atidžiau įsigilinus, veikiau pa- 
tvirtina šį ryšį. 

Tai, jog kultūroje šitaip susivienija galutiniai ir le- 
miami gyvenimo veiksniai, tampa aišku kaip tik iš to, 
kad kiekvieno iš jų raidai gali būti būdingas toks sava- 
rankiškumas, kuris kultūros idealu grindžiamą motyva- 
ciją ne tik padaro nereikalingą, bet ir tiesiogiai ją atme- 
ta. Juk žvilgsnis viena arba kita linkme pasijunta nu- 
krypęs nuo vieningos savo intencijos, jeigu jį turi 
apibrėžti abiejų šių linkmių sintezė. Būtent žmonės, ku- 
riantys išliekamuosius kultūros turinius, taigi objekty- 
vų jos elementą, tikriausiai atsisakys savo darbo moty- 
vą ir vertę tiesiogiai perimti iš kultūros idėjos. Čia vei- 
kiau esama štai tokios vidinės būsenos. Religijos pranašui 
ir menininkui, išradėjui ir valstybės veikėjui, moksli- 
ninkui ir įstatymų leidėjui svarbūs du dalykai: jo esybės 
jėgos iškrova, jo prigimties kilimas į aukštumas, kurio- 
se ji iš savęs išskleidžia kultūrinio gyvenimo turinius, — 
ir aistra dalykui, kurio savaiminio tobulumo siekdamas 
subjektas tampa pats sau abejingas ir užgęsta; genijuje 
abi šios srovės sutampa: subjektyviosios dvasios sklaida 
iš jos pačios, išsiveržianti jos jėga genijui sudaro neišar- 
domą vienybę su visiškai savęs išsižadančiu atsidavimu 
objektyviam uždaviniui. Kultūra, kaip paaiškėjo, visuo- 
met yra sintezė. Tačiau sintezė nėra vienintelė ir pati 
betarpiškiausia vienybės forma, nes jos prielaida arba 
koreliatas yra jos elementų atskirumas. Tiktai toks į 
analizę linkęs laikas, kokia yra nūdiena, sintezėje galė- 
jo įžvelgti viską aprėpiančią dvasios santykio su pasau- 
liu gelmę; tačiau juk esama ir pradinės, dar nediferenci- 
Juotos vienybės; kadangi 1š jos kyla analitiniai elemen- 
tai, panašiai kaip organinis gemalas išsišakoja į daugybę 
atskirų narių, ši vienybė yra anapus analizės ir sintezės — 
nesvarbu, ar jos abi plėtojasi iš šios vienybės sąveikau- 
damos ir viena iš jų bet kurioje pakopoje remiasi kita, 
ar sintezė analitiškai atskirtus elementus po to sujun- 

gia į vienybę, tačiau pastaroji jau yra kažkas visiškai 
kita negu tai, kas buvo prieš atskyrimą. Kūrybinis geni- 
jus pasižymi ta pradine subjektyvumo ir objektyvumo 
vienybe, kuri iš pradžių turi būti suskaidyta, kad indivi- 
dų kultūrėjimo procese vėl, taip sakant, galėtų atsirasti 
jau visiškai kita, sintetine forma. Todėl kultūrinis inte- 
resas vyra ne vienoje plotmėje su grynai savaimine sub- 
jektyviosios dvasios raida 1r grynu atsidavimu dalykui, 
bet susijęs su jais taip, kad anapus vidujai betarpiško 
sielos vertybinio 1mpulso kaip antrinis dalykas, kaip abst- 
rakti visuotinybė prisijungia refleksyvumas. Kultūra lie- 
ka nuošalyje, kol siela savo keliu, taip sakant, eina tik 
per savo pačios sritį ir užbaigia jį vien gryna savo esybės 
plėtote, nesvarbu, kaip ta esybė būtų apibrėžta dalyki- 
niu požiūriu. 

Jeigu mes kitą kultūros veiksnį — iki idealios ypatin- 
gos egzistencijos, nebepriklausančios nuo bet kokio psi- 
chinio susijaudinimo, išgrynintus dvasios gaminius - ma- 
tysime izoliuotą ir apsiribojantį savimi, tai jo savičiau- 
sia prasme ir vertė jokiu būdu nesutaps su jo kultūrine 
verte; tas veiksnys pats savaime paliks savo kultūrinę 
reikšme visiškai atvirą. Meno kūrinys privalo būti tobu- 
las pagal meno normas, kurioms nesvarbu niekas, tik 
jos pačios ir kurios suteiktų kūriniui vertę arba jos ne- 
suteiktų net ir tuo atveju, jeigu, taip sakant, pasaulyje 
nebūtų nieko daugiau, tik šis kūrinys; tyrimo rezultatas 
kaip toks privalo būti teisingas, o visa kita absoliučiai 
nesvarbu; religija savo prasmę apriboja išganymu, kurį 
ji suteikia sielai, ūkinis produktas siekia būti tobulas 
kaip ūkinis produktas ir nepripažįsta kitokio savo ver- 
tės mato. Visos šios sekos skleidžiasi paklusdamos gry- 
nai vidinių dėsnių uždarumui, o ar jos gali prisidėti prie 
subjektyvių sielų vystymosi ir jeigu gali, tai kokiomis 
vertybėmis — šitai grynai dalykinių ir vienintelių joms 

taikytinų normų požiūriu yra visiškai nesvarbu. Todėl 
nesunku suprasti, kodėl mes dažnai susiduriame ir su 
tų Žmonių, kurie orientuoti tik į subjektą, ir tų, kurie 
orientuoti tik į objektą, iš pirmo žvilgsnio stebinančiu 
abejingumu, net priešiškumu kultūrai. To žmogaus, ku- 
riam svarbu tik sielos išganymas arba tik asmeninės jė- 
gos idealas, arba tik individuali vidinė raida, kur neturi 
įsibrauti joks išorinis momentas, vertinimai stokoja vieno 
integruojančiojo kultūros veiksnio, o antrojo veiksnio 
stinga vertinimams to žmogaus, kuriam svarbus tik gry- 
nai dalykinis kūrinio tobulumas, kuriam svarbu, kad bū- 
tų realizuota ši jo idėja ir jokia kita vienaip ar kitaip su 
kūriniu susijusi idėja. Pirmojo tipo kraštutinumas yra 
šventasis asketas, antrojo - dalykiniam fanatizmui pasi- 
davęs specialistas. Iš pirmo žvilgsnio stulbina tai, kad 
tokių neabejotinų „kultūros vertybių“ kaip religingumas, 
asmenybės ugdymas, įvairaus pobūdžio technika sklei- 
dėjai niekina kultūros sąvoką arba turi su ja kovoti. Ta- 
čiau situacija pasidaro aiški, kai tik mes atsižvelgiame į 
tai, kad kultūra visuomet yra tiktai subjektyvaus vysty- 
mosi ir objektyvios dvasinės vertybės sintezė 1r kad išskir- 
tinis vieno Iš šių elementų buvimas turi pašalinti jų abiejų 
susipynimą. 

Dėl tokio kultūros vertybės priklausymo nuo antrojo 
veiksnio, kuris yra anapus objekto dalykiškai savitos ver- 
tybių sekos, poveikio pasidaro suprantama, kad kaip tik 
jis kultūros vertybės skalėje dažnai pasiekia visiškai ki- 
tą padalą negu grynai dalykinių reikšmių skalėje. Įvai- 
rūs kūriniai, kurie savo meniniu, techniniu, intelektua- 
liniu lygiu lieka žemiau jau pasiektos aukštumos, vis 
dėlto gali veiksmingiausiai įsijungti į daugelio žmonių 
gyvenimo procesą kaip padedantys atskleisti juose sly- 
pinčias jėgas, kaip tiltai į aukštesnę jų raidos pakopą. 
Kaip iš gamtos įspūdžių ne vien dinamiškiausi ir stip- 

riausi arba estetiškai tobuliausi suteikia mums didžiau- 
sią palaimą ir jausmą, kad tamsūs ir nevaisingi elemen- 
tai mumyse staiga tampa šviesūs ir harmoningi, — tokį 
poveikį mums gana dažnai daro visiškai paprastas pei- 
zažas ar šešėlių žaismas vasaros dieną, - lygiai taip pat 
dvasinio kūrinio reikšmė, kad ir kokia didelė arba maža 
ji būtų tokių kūrinių sekoje, pati savaime dar nenusa- 
ko, ką šis kūrinys gali duoti mūsų kultūros keliui. Juk 
čia viską lemia tai, kad ši speciali kūrinio reikšmė turi 
tarsi šalutinį poveikį — prisideda prie esminio arba ben- 
dro asmenybės vystymosi. Ir tai, kad šis poveikis gali 
būti atvirkščiai proporcingas jo savajai arba vidinei ver- 
tei, priklauso nuo įvairių gilesnių priežasčių. Esama vi- 
sišką tobulumą pasiekusių žmogaus kūrinių, prie kurių 
mes kaip tik dėl užbaigto jų tobulumo neturime jokios 
prieigos arba kurie dėl to neturi jokios prieigos prie mū- 
sų. Toks kūrinys, taip sakant, lieka savo vietoje, iš ku- 
rios jis negali būti perkeltas į mūsų akiratį, jis yra vieni- 
ša tobulybė, prie kurios mes galbūt galime prieiti, ta- 
čiau negalime ja pasinaudoti, kad jos padedami 
paskatintume savo pačių tobulėjimą. Šiuolaikiniam gy- 
venimo jausmui galbūt antika pasižymi tokiu sau pakan- 
kamu tobulu uždarumu, dėl kurio jos neįmanoma įjung- 
ti į nerimastingą mūsų gyvenimo tempo pulsavimą; ir 
kaip tik tai šiandien daugelį skatina ieškoti kokio nors 
kito fundamentalaus mūsų kultūros raidos veiksnio. Tą 
patį galima pasakyti ir apie tam tikrus etinius idealus. 
Šitaip apibūdinami objektyviosios dvasios dariniai, ma- 
tyt, labiau negu kiti yra skirti tam, kad skatintų mūsų 
visybės plėtojimąsi nuo grynos galimybės iki aukščiau- 
sios tikrovės ir suteiktų jam kryptį. Tačiau kai kuriuose 
etiniuose imperatyvuose slypi tokio griežto tobulumo ide- 
alas. kad jis jau, taip sakant, neleidžia aktualizuoti jo- 
kios energijos. kuri galėtų įsijungti į mūsų vystymąsi. 


315 


KULTŪROS FILOSOFIJA IR SOCIOLOGIJA 


Kad ir kaip aukštai toks i1mperatyvas būtų etinių idėjų 
sekoje, kaip kultūros elementas jis aiškiai atsiliks nuo 
kitų idealų, kurie iš savo žemesnės padėties toje sekoje 
pirmiausia asimiliuosis į mūsų raidos ritmiką ir ją su- 
stiprins. Kita tokios disproporcijos tarp darinio dalyki- 
nės vertės ir kultūrinės vertės priežastis yra skatinimo. 
kurį mes iš jo patiriame, vienpusiškumas. Daugelis ob- 
jektyviosios dvasios turinių daro mus protingesnius ar- 
ba geresnius, laimingesnius arba vikresnius, tačiau tuo 
jie iš tikrųjų ugdo ne mus, o tik. taip sakant, kokį nors 
mūsų objektyvų aspektą arba ypatybę; taigi čia mes su- 
siduriame su subtiliu ir be galo menku, išoriškai visiš- 
kai nepastebimu skirtumu, kuris susijęs su mįslingu san- 
tykiu tarp vieningos mūsų visumos ir atskirų mūsų ener- 
gijų bei tobulumų. Žinoma, visą uždarą realybę, kurią 
vadiname mūsų subjektu, mes galime apibūdinti tik kaip 
tokių atskirybių sumą. neteigdami. kad ji 1š tokių atski- 
rybių susidaro; šiuo atveju mūsų disponuojamos katego- 
rijos — dalių ir visumos — jokiu būdu neatskleidžia viso 
šio ypatingo santykio. Visi tie vieniniai dalykai, traktuo- 
jami patys savaime, turi objektvvų pobūdį, būdami 1zo- 
liuoti jie gali egzistuoti įvairiausiuose skirtinguose sub- 
jektuose ir tiktai dėl savo vidinio aspekto, kuriuo jie ska- 
tina mūsų esybės vienybės formavimąsi, įgyja mūsų 
subjektyvumo pobūdį. Bet tie dalykai tam tikra prasme 
siejasi su objektyviomis vertybėmis, jie yra mūsų peri- 
ferijoje, kuri mus veda į objektyvų. išorinį ir dvasinį. 
pasaulį. Tačiau kai tik ši į išorę nukreipta, išorės maiti- 
nama funkcija atkertama nuo jos į vidų nukreiptos, į 
mūsų centrą Įeinančios reikšmės, atsiranda tas neatiti- 
kimas; mes daromės mokytesni, tikslingiau veikiame. 
Įgyjame įvairesnių pomėgių bei gebėjimų, galbūt tampa- 
me ir labiau „išsilavinę“. bet mūsų kultūringumas čia 
nepasistūmėjo į priekį nė per žingsnį, nes šitaip mes ei- 

name nuo žemesnės turėjimo ar galėjimo pakopos prie 
aukštesnės, tačiau neiname nuo savęs pačių kaip žemes- 
nių prie savęs pačių kaip aukštesnių. 

Šitą to paties objekto dalykinės reikšmės ir jo kul- 
tūrinės reikšmės neatitikimo galimybę aš akcentavau 
tik todel, kad primygtinai pabrėžčiau principinį elemen- 
tų, kurių susipynimas sudaro kultūrą, dvilypumą. Šis 
susipynimas iš tikrųjų yra labai ypatingas, ir čia kultū- 
rinę reikšmę turinti asmenybės būties raida yra grynai 
subjekto būsena, tačiau tokia, kurią galima pasiekti tik 
priimant ir panaudojant objektyvius turinius. Todėl kul- 
tūringumas yra, viena vertus, begalinis uždavinys, nes 
objektyvių momentų naudojimas asmenybės būties to- 
bulinimui niekada negali būti traktuojamas kaip pasi- 
baigęs; antra vertus, kalbos vartosenos niuansas labai 
tiksliai atitinka šį dalykinį turinį, kai su atskira objek- 
tyvia sritimi susijusi kultūra — religinė kultūra, meni- 
ne kultūra ir t. t. - paprastai žymi ne individų būseną, 
o tik viešosios dvasios sritį, ta prasme. kad kokioje nors 
epochoje yra ypač daug arba itin įspūdingų tam tikros 
rūšies dvasinių turinių, kurie lemia individų kultūrėji- 
mą. Individai, tiksliau kalbant, gali būti kultūringi dau- 
giau arba mažiau, tačiau negali būti vienaip ar kitaip 
specializuotai kultūringi; individo dalykiškai savita kul- 
tūra gali reikšti arba tai, kad kultūrinis ir kaip toks 
virš specializuotumo iškylantis individo tobulumas bu- 
vo įgytas daugiausia dėl kokio nors vienašališko turi- 
nio poveikio, arba tai, kad, greta savo tikrojo kultūrin- 
gumo, jis dar disponuoja didesnėmis galimybėmis ir ži- 
niomis kokioje nors dalykinėje srityje. Pavyzdžiui, 
individo menine kultūra —- jeigu ji nėra vien tie meni- 
niai gebėjimai, kurių šiaip jau gali turėti ir „nekultū- 
ringas“ žmogus — gali liudyti vien tai, kad šiuo atveju 
turime reikalą būtent su šiais dalykiniais tobulumais, 

kurie turėjo poveikį asmenybės visuminės būties už- 
baigtumui. 

Tačiau šioje kultūros struktūroje žioji plyšys, kuris 
paprastai esti jau jos pamate ir iš subjekto ir objekto 
sintezės, metafizinės jos sąvokos reikšmės leidžia atsi- 
rasti tam tikram paradoksui, netgi tragedijai. Subjekto 
ir objekto dualizmas, kuris yra jų sintezės prielaida, nė- 
ra, taip sakant, tik substancialus, susijęs su jų abiejų 
būtimi. Ta vidinė logika, pagal kurią vienas iš jų save 
išskleidžia, anaiptol nesutampa su ta logika, pagal kurią 
save išskleidžia kitas. Jeigu pirmieji teisės, meno, pa- 
pročių Motyvai jau sukurti, - galbūt remiantis mūsų sa- 
vičiausiu ir vidujausiu spontaniškumu, - tai nuo mūsų 
jau visai nebepriklauso, į kokius atskirus darinius jie 
išsiskleidžia; juos kurdami ir priimdami mes veikiau va- 
dovaujamės idealiu būtinumu, kuris yra visiškai dalyki- 
nis ir kuriam mūsų individualybės siekiai, kad ir kokie 
esminiai jie būtų, rūpi ne daugiau negu fizinėms jėgoms 
ir jų dėsniams. Žinoma, apskritai teisybė, kad kalba už 
mus kuria ir mąsto, t. y. kad ji priima fragmentiškus 
arba susietus mūsų pačių esybės impulsus ir sukuria už- 
baigtumą, kurio kitaip šie impulsai, net ir grynai mums 
patiems, nepasiektų. Tačiau šis objektyvių ir subjekty- 
vių procesų paralelizmas vis dėlto nepasižymi principi- 
niu būtinumu. Net kalbą kai kada mes suvokiame kaip 
svetimą gamtos jėgą, kuri ne tik mūsų pasisakymus, bet 
1r vidujausius nusistatymus iškreipia 1r sudarko. Ir reli- 
gija, kuri aiškiai yra atsiradusi iš sielos pačios savęs pa- 
ieškų, tie sparnai, kuriuos siela savo jėgomis užsiaugi- 
na, kad jie pakeltų ją į jai deramas aukštumas, - net ji. 
kartą įsitvirtinusi, turi tam tikrus formavimosi dėsnius, 
kurie atskleidžia jos, bet ne visuomet mūsų būtinumą. 
Religijai kaip jos antikultūrinė dvasia dažnai prikišamas 
ne tik pasitaikantis jos priešiškumas intelektualinėms. 


318 


KULTŪROS SĄVOKA IR TRAGEDIJA 


estetinėms, dorovinėms vertybėms, bet ir kitas, giles- 
nis dalykas: tai, kad ji eina savu, jos pačios i1manentinės 
logikos nubrėžtu keliu, į kurį ji traukia ir gyvenimą; ta- 
čiau kad ir kokių transcendentinių gėrybių siela visada 
surastų šiame kelyje, jis gana dažnai ją veda ne į jos 
visybės užbaigimą. į kurį nukreipia jos pačios galimybės 
ir kuris, įjimantis į save objektyvių darinių reikšmingu- 
mą, kaip tik 1r vadinasi kultūra. 

Kadangi beasmenių darinių ir ryšių logika turi savo 
dinamiką. tarp jų ir vidinių asmenybės potraukių bei nor- 
mų atsiranda stiprios trintys, kurios kultūros kaip to- 
kios formoje virsta su niekuo nepalyginamu susigrūdi- 
mu. Nuo to laiko, kai žmogus apie save sako Aš, kai jis 
tapo jį patį pranokstančiu ir sau priešpriešinamu objek- 
tu, kai dėl mūsų sielos tokios formos jos turiniai centre 
sudaro vieną visumą, — nuo tada iš šios formos turėjo 
rastis jos idealas, kad šie su centru susieti turiniai turi 
būti ir vienybė, kuri yra savyje uždara ir todėl yra sau 
pakankama visuma. Tačiau turiniai, kurių pagrindu Aš 
turi realizuoti šį organizavimąsi į savąjį vieningą pasau- 
lį. priklauso ne vien jam; jie yra jam duoti; gaunami iš 
kokios nors erdvinės, laikinės, idealios išorybės, jie kar- 
tu yra turiniai kažkokių kitų pasaulių, visuomeninių ir 
metafizinių, sąvokinių ir etinių, ir šiuose pasauliuose 
jie turi savo formas ir sąryšius, kurie nenori sutapti su 
būdingais Aš. Šiais turiniais, kurie savitu būdu formuo- 
ja Aš, išoriniai pasauliai šį Aš pagauna, kad įtrauktų jį į 
save; formuodami turinius pagal savo reikalavimus, jie 
neleidžia jiems susigrupuoti aplink Aš kaip savo centrą. 
Religiniame konflikte tarp žmogaus pakankamumo sau 
arba laisvės ir jo įjungimo į dieviškąją tvarką tai įgyja 
plačiausią ir giliausią išraišką; bet tai, kaip 1r socialinis 
konfliktas tarp žmogaus kaip užbaigtos individualybės 
ir kaip vien socialinio organizmo nario, yra tik vienas to 

grynai formalaus dualizmo, į kurį mūsų gyvenimo turi- 
nių priklausymas dar kitiems negu mūsų Aš ratams mus 
neišvengiamai įtraukia, atvejis. Žmogus ne tik begalę 
kartų atsiduria dviejų ratų, iš kurių kiekvienas galėtų jį 
įtraukti į save, objektyvių jėgų ir vertybių sankirtos taš- 
ke, bet ir pats save jaučia kaip centrą, kuris aplink save 
ir pagal savo asmenybės logiką harmoningai formuoja 
visus savo gyvenimo turinius. Ir kartu jis jaučia solida- 
rumą su kiekvienu iš šių periferinių turinių, kurie pri- 
klauso ir kokiam nors kitam ratui ir čia yra pavaldūs 
kitam judėjimo dėsniui; taigi mūsų esybė yra, taip sa- 
kant, jos pačios ir kokio nors svetimo reikalavimų rato 
sankirtos taškas. Kultūros faktas glaudžiai sujungia vieną 
su kita abi šios kolizijos puses taip, jog vienos iš jų raida 
tiesiogiai priklauso nuo to, kad ji į save įtraukia antrąją 
pusę (t. v. ji tiktai šitaip gali pasidaryti kultūringa), taigi 
prielaida čia yra jų abiejų paralelizmas arba savitarpio 
atitikimas. Metafizinis subjekto ir objekto dualizmas, kurį 
iš esmės įveikė ši kultūros struktūra, toliau gyvuoja kaip 
atskirų empirinių turinių subjektyvios ir objektyvios rai- 
dos nedarna. 

Tačiau galbūt plyšys prasiveria dar giliau, kai skir- 
tingose pusėse yra ne priešpriešiais nukreipti turiniai, 
bet kai objektyvūs turiniai dėl formalių savo apibrėž- 
čių — savarankiškumo ir masiškumo — neįgyja reikš- 
mes subjektui. Kultūros formulė buvo tokia, kad sielos 
subjektyvios energijos įgyja objektyvią, nuo kūrybinio 
gyvenimo proceso toliau nepriklausomą formą ir ši savo 
ruožtu vėl įtraukiama į subjektyvų gyvenimo procesą 
tokiu būdu, kuris jo dalyviui leidžia suteikti savo esmi- 
nei būčiai tobulą užbaigtumą. Tačiau ši iš subjekto per 
objektus į subjektą tekanti srovė, kurioje metafizinis sub- 
jekto ir objekto santykis tampa istorine tikrove. dabar 
gali prarasti savo tolydumą; objektas daug principinges- 

niu būdu, negu ligi šiol buvo aiškinama, gali prarasti 
savąją tarpininko reikšmę ir taip sugriauti tiltus, per 
kuriuos ėjo jo kultūrinimo kelias. Tokia izoliacija ir su- 
svetimėjimas paveikia pirmiausia kuriančiuosius subjek- 
tus dėl jų darbo pasidalijimo. Objektai, kurie pagamina- 
mi daugelio asmenų kooperuotu darbu, išsidėsto skalėje 
pagal tai, kokiu mastu jų vienybė kyla iš vieningos, ap- 
galvotos individo intencijos arba, jeigu nėra tokio sąmo- 
ningo prado, iš susikooperavusių asmenų dalinių įnašų. 
Vienas šitokios skalės polius gali būti, pavyzdžiui, mies- 
tas, pastatytas be kokio nors išankstinio plano, o tik pa- 
gal atsitiktinius atskirų žmonių poreikius ir polinkius, 
kuris dabar vis dėlto kaip visuma yra prasmingas, regi- 
mai uždaras, organiškai savyje sutelktas darinys. Kitą 
polių gali iliustruoti fabriko produktas, kurį kartu gami- 
na dvidešimt darbininkų, iš kurių nė vienas nežino kitų 
dalinių darbų bei jų sąryšio ir kuriems visa tai nėra svar- 
bu, o visam procesui, žinoma, vadovauja asmeninė cen- 
trinė valia ir intelektas; arba tai gali būti orkestras, ku- 
riame obojininkas arba būgnininkas neturi jokios nuo- 
vokos apie smuikininko ar violončelininko partijas 1r vis 
delto, vadovaujami dirigento lazdelės, sudaro su jais to- 
bulą sąveikos vienybę. Tarpinę padėtį tarp šių reiškinių 
galėtų užimti laikraštis, kurio bent jau išorinė požiūrio 
ir reikšmės vienybė šiek tiek priklauso nuo vadovaujan- 
čiojo asmens, tačiau daugiausia randasi iš skirtingiau- 
sių, viena kitai visiškai svetimų asmenybių skirtingiau- 
sio pobūdžio, vienas kito atžvilgiu atsitiktinių straips- 
nių. Kalbant absoliučiai, šių reiškinių tipas yra toks: dėl 
skirtingų asmenų veiklos atsiranda kultūros objektas, 
kuris kaip visuma, kaip esama ir specifiškai veikli vie- 
nybė neturi jokio gamintojo, nėra kilęs iš atitinkamos 
psichinio subjekto vienybės. Elementai čia yra susijun- 
ge tarsi pagaljiems patiems kaip objektyviems daiktams 

būdingą logiką ir formavimosi intenciją, kurių jiems ne- 
suteikė jų kūrėjai. Dvasinio turinio objektyvumas, ku- 
ris jį padaro nepriklausomą nuo visokių galimų jo suvo- 
kimų ar nesuvokimų, čia susijęs jau su jo gamyba: ne- 
svarbu, ko atskiri žmonės norėjo ar nenorėjo, gatavas 
darinys, grynai kūniškai realizuotas, dabar savo veiks- 
minga reikšme jokios dvasios nemaitinamas, vis dėlto 
šią reikšmę turi ir kultūros procese gali ją perduoti to- 
liau. Ne iš esmes, bet tik laipsniu ši situacija skiriasi 
nuo tos, kai mažas vaikas, žaisdamas su raidėmis, atsi- 
tiktinai sudėlioja iš jų prasmingą žodį; ši prasmė, pasi- 
žyminti dvasiniu objektyvumu ir konkretumu, vis dėlto 
gaminyje yra, nesvarbu, kad ji buvo sukurta visiškai jos 
nenumatant. Tačiau, jeigu kalbėsime tiksliau, tai yra 
tik labai radikalus visiškai bendro žmogiškojo dvasinio 
likimo atvejis, apimantis ir anuos darbo pasidalijimo at- 
vejus. Tarp tų reikšmių, kurias turi didžioji dauguma 
mūsų dvasinės kūrybos produktų, dalis yra tokių, ku- 
rios nera mūsų sukurtos. Aš čia kalbu ne apie neorigi- 
nalius dalykus, paveldėtas vertybes, priklausomumą nuo 
modelių; juk ir tokiu atveju kūrinys su visu savo turiniu 
vis dėlto galėtų būti kilęs iš mūsų sąmonės, nors ši są- 
monė čia būtų tik perdavus: tai, ką ji priėmė tale guale*. 
Veikiau didžiulėje daugumoje objektyvių mūsų veiklos 
rezultatų esama ir tokios reikšmės, kurią juose gali ras- 
ti kiti subjektai, tačiau kurios mes patys nesame įdėję. 
Žinoma, ne absoliučia, bet santykine prasme galima pa- 
sakyti: pats audėjas nežino, ką jis audžia. Gatavame pro- 
dukte glūdi tokie akcentai, santykiai, vertybės, kurie iš- 
plaukia grynai iš jo dalykinio turinio ir nepriklauso nuo 
to, ar kūrėjas žinojo, kad jie bus jo veiklos rezultatas. 


*Toks, koks yra (Iot.). 

Paslaptingas ir kartu abejonių nekeliantis faktas yra tai, 
kad prie materialaus darinio gali būti prisijungusi ob- 
jektyvi dvasinė prasmė, kurią gali atkurti kiekviena są- 
monė, nors jokia sąmonė nėra šios prasmės į jį įdėjusi, 
1r ji susijusi tik su grynu, savičiausiu šios formos faktiš- 
kumu. Gamtoje, priešingai, analogiškas atvejis visai nė- 
ra problemiškas: jokia meninė valia nesuteikė pietiniams 
kalnynams stilingo jų kontūrų tyrumo arba audringai 
jūrai - jos sukrečiančios simbolikos. Tačiau visuose dva- 
sios kūriniuose pirmiausia paprastai dalyvauja arba gali 
dalyvauti grynai gamtinis momentas - tiek, kiek jis turi 
tokių reikšmės galimybių, bet kartu taip pat dvasinis jų 
elementų turinys ir jų savaime išplaukiantis sąryšis. Ga- 
limybė išgauti iš jų tam tikrą subjektyvų dvasinį turinį 
yra Į juos investuota tarsi toliau nenusakoma objektyvi 
forma, visiškai pranokstanti savo kilmę. Štai kraštuti- 
nis pavyzdys: kūrėjas sukūrė mįslę, į kurią jis įdėjo api- 
brėžtą jos įminimą; jeigu bus surastas koks kitas jos įmi- 
nimo žodis, kuris yra toks pat tinkamas, prasmingas, 
sukeliantis nuostabą kaip 1r anas, tai jis bus lygiai toks 
pat „teisingas“, ir nors jis neturi absoliučiai nieko ben- 
dro su mįslės kūrimo procesu, tačiau kaip idealus objek- 
tyvumas jis slypi sukurtame kūrinyje kaip ir anas žodis, 
į kurį orientuojantis mįslė buvo sukurta. Kai mūsų kū- 
rinys sukurtas, jis ne tik įgyja objektyvią egzistenciją 1r 
nuosavą gyvenimą, kuriuos perėmė iš mūsų, bet ir jo pa- 
ties būtyje — tarsi dėl objektyviosios dvasios malonės — 
Jau glūdi jo stiprybė 1r silpnybė, jo sudedamosios dalys ir 
reikšmės, dėl kurių mes patys esame niekuo dėti ir ku- 
rios mus pačius dažnai stebina. 

Šitos objektyviosios dvasios galimybės ir savarankiš- 
kumo mastas turi tiktai atskleisti, kad ji net ir tada, kai 
yra kilusi iš subjektyviosios dvasios sąmonės, po objek- 
tyvavimo jau egzistuoja nepriklausomai nuo pastarosios 

1r pati turi šansų būti iš naujo subjektyvuota; žinoma, 
šie šansai nebūtinai realizuojami - juk anksčiau pateik- 
tame pavyzdyje antrasis mįslės įminimo žodis savo ob- 
jektyvia dvasine reikšme teisėtai gyvuoja ir prieš jį su- 
randant arba net jeigu jis apskritai nesurandamas. Ši 
savita kultūros turinių ypatybė —- kurią lig šiol mes pri- 
skyrėme atskiriems, tarsi izoliuotiems turiniams — yra 
to lemtingo savarankiškumo, kurio skatinama auga ir 
auga kultūros produktų karalystė, tarsi vidinis loginis 
būtinumas trauktų iš jų vieną narį po kito, metafizinis 
pamatas; tai dažnai vyksta beveik nepriklausomai nuo 
pačių kūrėjų valios bei asmenybės ir visiškai atsiribo- 
jant nuo klausimo, kiek subjektų apskritai ir kaip giliai 
bei tobulai suvokia ir realizuoja jų kultūrinę reikšmę. 
„Fetišo pobūdis“, kurį Marxas priskyrė ūkiniams objek- 
tams prekinės gamybos epochoje, yra tiktai specifiškai 
modifikuotas šio mūsų kultūros turinių visuotinio liki- 
mo atvejis. Šie turiniai priklauso — ir kylant „kultūrai“ 
vis labiau — nuo paradokso, kad jie, nors yra subjektų 
sukurti 1r subjektams skirti, savo tarpine objektyvumo 
forma, kurią jie įgyja anapus ir šiapus šių instancijų, 
yra pavaldūs 1manentinei raidos logikai 1r dėl to susveti- 
mėja ir savo kilmės, 1r savo tikslo atžvilgiu. Tai yra ne 
koks nors fizinis būtinumas, kurį čia reikėtų turėti gal- 
voje, bet 1š tikrųjų tik kultūrinis būtinumas, nors jis. 
žinoma, negali išvengti fizinio sąlygotumo. Tačiau tai, 
kas tokius produktus kaip dvasios produktus verčia ras- 
tis tarsi vieną 1š kito, yra ne gamtamokslinė, o kultūri- 
nė objektų logika. Čia slypi lemtingas vidinis visų „tech- 
nikų“ prievartos instinktas, pasireiškiantis, kai tik jų 
plėtotė peržengia tiesioginio vartojimo srities ribas. An- 
tai industrinė daugelio fabrikatų gamyba gali skatinti 
gaminti tokius šalutinius produktus, kuriems iš tikrųjų 
nėra jokio poreikio, — vien dėl būtino reikalo pilnutinai 

panaudoti jau sukurtus įrenginius; techninė seka pati 
savaime reikalauja papildyti ją tokiais nariais, kurių sie- 
los sekai, iš tiesų viską lemiančiai, visiškai nereikia, — 
ir šitaip atsiranda pasiūla prekių, kurios savo ruožtu su- 
kelia dirbtinius ir subjektų kultūros požiūriu beprasmius 
poreikius. Ne kitaip yra ir kai kuriose mokslo šakose. 
Filologinė technika, viena vertus, pasiekė bene nepri- 
lygstamą subtilumą ir metodinį tobulumą, o kita ver- 
tus, objektų, kuriuos šitaip apdoroti yra tikrasis dvasi- 
nės kultūros interesas, daugėja ne taip greitai ir todėl 
filologinės pastangos dažnai virsta mikrologija, pedan- 
tizmu 1r neesminių dalykų gvildenimu — savotiška me- 
todų tuščia eiga 1r nesibaigiančia dalykinių normų, ku- 
rių savarankiškas kelias jau nebesutampa su kultūra kaip 
gyvenimo tobulinimu, plėtra. Tokiu būdu daugelyje moks- 
lo sričių atsiranda tai, ką galima pavadinti perteklinė- 
mis žiniomis, — suma metodiškai nepriekaištingų, abst- 
rakčios mokslo sampratos požiūriu neabejotinų žinių, ku- 
rios vis dėlto yra svetimos tikrajai visų tyrinėjimų tikslo 
prasmei; čia aš, suprantama, turiu galvoje ne kokį nors 
išorinį. bet idealų ir kultūrinį tikslą. Didžiulė, ir ekono- 
minės naudos sumetimų didinama jėgų, kurios nori, o 
dažnai ir geba teikti dvasinę produkciją, pasiūla lėmė, 
kad savaime vertingu laikomas bet koks mokslinis dar- 
bas, kurio tikroji vertė dažnai vra tik konvencija, kone 
mokslininkų kastos sąmokslas, taigi privedė prie nepa- 
prastai vaisingo mokslinės dvasios incuchto, kurio re- 
zultatai ir vidine, 1r tolesnio poveikio prasme nėra vai- 
singi. Tuo yra pagrįsta fetišistinė paslauga, kurią jau 
nuo senų laikų teikia „metodas“, - esą koks nors darbas 
yra vertingas jau vien todėl, kad jo metodas yra korek- 
tiškas; tai yra labai gudri priemonė, leidžianti įteisinti ir 
didžiai vertinti daugybę darbų, kurie pažinimo raidos pra- 
smės ir sąryšio, kad ir kaip kilniaširdiškai suprantamų, 


KULTŪROS FILOSOFIJA IR SOCIOLOGIJA 


požiūriu yra bergždi. Žinoma, galima paprieštarauti, kad 
ir, atrodytų, patys neesmingiausi tyrinėjimai tą raidą kai 
kada nuostabiausiai paskatina. Tai yra atsitiktiniai šan- 
sai, su kuriais mes susiduriame kiekvienoje srityje ir 
kurie vis dėlto negali mums sukliudyti kokią nors veik- 
lą jos teisėtumo ir vertingumo šiuo metu požiūriu, nors 
ir ne absoliučiai, apibūdinti kaip protingą ar neprotingą. 
Niekam neatrodys prasminga kur pakliuvo pasaulyje ieš- 
koti anglies ar įrengti naftos gręžinius, nors galimybė 
tokiu būdu ką nors surasti yra gana akivaizdi. Lygiai 
taip pat egzistuoja apibrėžtas mokslinių darbų naudin- 
gumo tikimybinis slenkstis — nors vienu iš tūkstančio 
atvejų šis naudingumas gali pasirodyti esąs klaidingai 
nustatytas, tačiau tai anaiptol nepateisina įdėtų pastan- 
gų, kurios 999 atvejais yra tuščios. Kultūros istorijos 
požiūriu, tai taip pat yra tik kultūros turinių perkėlimo 
į dirvą, kurioje juos skatina ir priima kitokie, o ne kul- 
tūriškai prasmingi tikslai bei jėgos 1r kurioje jie neiš- 
vengiamai sukrauna tuščius žiedus, atskiras reiškinys. 
Su tuo pačiu galutiniu formaliu motyvu mes susiduria- 
me tada, kai meno raidoje techninės galimybės tampa 
pakankamai didelės, kad išsivaduotų nuo tarnavimo ben- 
driesiems kultūriniams meno tikslams. Dabar, vis dar 
paklusdama savajai dalykinei logikai, technika darosi vis 
rafinuotesnė, tačiau tai yra tiktai jos tobulėjimas, bet 
jau nėra meno kultūrinės prasmės tobulėjimas. Visa be- 
saikė specializacija, kuria šiandien skundžiamasi visose 
veiklos srityse ir kuri tarsi negailestingas demonas to- 
liau gilėdama viską pajungia savo dėsniui, yra tiktai vi- 
suotinės negailestingos kultūros elementų lemties - kad 
objektai turi savąją raidos logiką, ne sąvokinę, ne gam- 
tinę, 0 tiktai jų kaip kultūros žmogaus kūrinio raidos 
logiką, ir dėl to nutolsta nuo tos krypties, kuria jie galė- 
tų įsijungti į žmogaus sielos, jo asmenybės ugdymą — 

atskiras atvejis. Todėl šis neatitikimas jokiu būdu nėra 
tapatus tam, kuris dažnai pabrėžiamas: priemonių virti- 
mui galutiniais tikslais, kurį kiekviename žingsnyje de- 
monstruoja vėlesnės kultūros. Juk tai yra grynai psi- 
chologinis reiškinys, akcentavimas, susijęs su sielai bū- 
dingais atsitiktinumais ar būtinumais ir neturintis tvirto 
ryšio su dalykiniu daiktų sąryšiu. Tačiau šiuo atveju mes 
turime reikalą kaip tik su šiuo ryšiu, su i1manentine daik- 
tų kultūrinio formavimo logika; žmogus čia tampa reiš- 
kėju tos prievartos, kuma ši logika valdo tuos procesus 
ir stumia juos tarsi liestine kelio, kuriuo jie vėl sugrįžta 
] gyvą Žmonių kultūros raidą. Tai yra tikroji kultūros 
tragedija. Juk tragišką lemtį - skirtingai nuo liūdnos ar 
iš išorės griaunančios lemties — mes tikriausiai apibū- 
dinsime šitaip: su ja mes susiduriame tada, kai prieš esy- 
bę nukreiptos naikinančios jėgos randasi kaip tik iš pa- 
čios šios esybės giliausiųjų sluoksnių, kai tos esybės su- 
naikinimas yra likimas, kuris slypi joje pačioje ir yra, 
taip sakant, loginė sklaida kaip tik tos struktūros, kuria 
remdamasi esybė sukūrė savo pozityvią esatį. Bet ko- 
kios kultūros sąvoka apima tai, kad dvasia sukuria sa- 
varankišką objektyvumo momentą, per kurį subjektas 
nutiesia savo kelią iš savęs paties į save patį; tačiau kaip 
tik dėl to šis integruojantis, kultūrą lemiantis elemen- 
tas pasmerkiamas savai raidai, kuri vis dar naudojasi 
subjektų jėgomis, vis dar tempia subjektus į savo kelią, 
tačiau šis jau neveda į jų pačių aukštumas: subjektų rai- 
da dabar jau nebegali eiti tuo keliu, kurį pasirinko ob- 
jektai; o eidama objektų nužymėtu keliu subjektų raida 
patenka į aklavietę arba į jų vidujausio ir savičiausio 
gyvenimo tuštumą. 

Tačiau dar pozityvesniu būdu kultūros raida iškelia 
subjektą už savo pačios ribų dėl jau minėto beformišku- 
mo ir beribiškumo, kuriuos objektyvioji dvasia įgyja dėl 

neriboto jos kūrėjų skaičiaus. Kiekvienas gali prisidėti 
kaupiant objektyvuotų kultūros turinių atsargas neatsi- 
žvelgdamas į kitus to kaupimo dalyvius; atskirose kul- 
tūros epochose šios atsargos, žinoma, turi apibrėžtą at- 
spalvį, taigi joms būdinga vidinė kokybinė riba, tačiau 
tokios pat kiekybinės ribos jos neturi, nes nėra jokios 
priežasties, kuri neleistų joms daugėti iki begalybės, ri- 
kiuoti knygą prie knygos, meno kūrinį prie kūrinio, 1š- 
radimą prie išradimo: objektyvumo kaip tokio formai bū- 
dingas jokių ribų neturintis talpumas. Tačiau su šia, taip 
sakant, neorganiško kaupimo galimybe kaupimas asme- 
ninio gyvenimo forma yra visiškai nebendramatis. Juk 
šios gyvenimo formos imlumą riboja ne tik jo jėgos ir 
trukmė, bet ir tam tikra šios formos vienybė bei reliaty- 
vus uždarumas, todėl asmeninis gyvenimas apibrėžtoje 
pasirinkimo galimybių erdvėje renkasi iš tų turinių, ku- 
rie jam siūlosi kaip individualaus lavėjimo priemonės. 
Žinoma, tas nebendramatiškumas nebūtinai turi tapti 
individui praktine problema, kai nuošalyje lieka visa tai, 
ko jo lavėjimas negali asimiliuoti. Tačiau viskas nėra 
taip paprasta. Neaprėpiamai didėjančios objektyvuotos 
dvasios atsargos kelia reikalavimus subjektui, žadina ne- 
drąsius jo siekius, traumuoja jį leisdamos pajusti savo 
ribotas galimybes ir bejėgiškumą, įtraukia į bendrus san- 
tykius, kurių visumos jis negali išvengti, nors neįsten- 
gia įveikti net kokio nors atskiro jos turinio. Taip susi- 
daro tipiška probleminė šiuolaikinio žmogaus būsena: 
atsiranda jausmas, kad jis yra apsuptas daugybės kultū- 
ros elementų, kurie jam nėra nesvarbūs, bet galiausiai 
vis dėlto yra nereikšmingi; šie elementai savo mase sle- 
gia, nes jis ne visus juos gali vidujai asimiliuoti, tačiau 
negali jų ir paprasčiausiai atmesti, kadangi jie, taip sa- 
kant, potencialiai priklauso jo kultūrinio ugdymo sričiai. 
Tai galima apibūdinti tiesiog apvertus tuos žodžius, ku- 

rie būdavo sakomi apie pirmuosius pranciškonus, gyve- 
nusius palaimingame skurde, absoliučiai išsivadavusius 
nuo visų daiktų, kurie kaip nors galėjo iškreipti sielos 
kelią 1r padaryti jį netiesų: Nihil habentes, omnia possi- 
dentes*, - o labai turtingos ir perkrautos kultūros žmo- 
nės yra omnia habentes, nihil possidentes**. 

Ši patirtis jau buvo išsakyta įvairiomis formomis!; tai, 
kas mums svarbu šiuo atveju, yra gilus šios patirties 
įsišaknijimas kultūros sąvokos šerdyje. Visas turtingu- 
mas, kurį realizuoja ši sąvoka, remiasi tuo, kad objekty- 
vūs dariniai, neprarasdami savo objektyvumo, turi įsi- 
traukti į subjektų tobulėjimo procesą kaip jo kelias arba 
priemonė. Ar, subjekto požiūriu, šitaip pasiekiamas di- 
džiausias jo tobulumas, lieka neapibrėžta; tačiau meta- 
fiziniu požiūriu, kuris mėgina suvienyti subjekto kaip 
tokio ir objekto kaip tokio principus, čia slypi viena iš 
svarbiausių garantijų, kad neturime savęs pačių laikyti 
iliuzija. Tokiu būdu į metafizinį klausimą atsakoma is- 
toriškai. Kultūros dariniuose dvasia įgijo objektyvumą, 
kuris ją padaro nepriklausomą nuo visų subjektyvaus 
reprodukavimo atsitiktinumų ir kartu pavaldžią svar- 
biausiam subjektyvaus tobulumo tikslui. Metafiziniai at- 
sakymai į tą klausimą, vienaip ar kitaip parodantys sub- 
jekto ir objekto priešybės niekinį pobūdį, jį paprastai tie- 
siog atmeta, o kultūra kaip tik tvirtai laikosi visiško 
abiejų pusių priešingumo, dvasios įformintų daiktų 
antsubjektyvios logikos, kuria remdamasis subjektas 
iškelia save virš savęs paties į save patį. Svarbiausias 


'Savo „Pinigų filosofijoje“ aš ją aptariau analizuodamas daugiau 
istoriškai konkrečių sričių. 

*Jie nieko neturi, bet viskas jiems priklauso (lot.). 

**Jie viską turi, bet niekas jiems nepriklauso (lot.). 

dvasios gebėjimas — išsilaisvinti nuo savęs pačios, for- 
muojant, pažįstant, vertinant pažvelgti į save tarsi paša- 
liečio žvilgsniu ir būtent šia forma įsisąmoninti save pa- 
čią — tapęs kultūra tarsi įgyja didesnį spindulį, energin- 
giausiai objektą priešpriešina subjektui, kad vėl į jį 
sugrąžintų. Tačiau kaip tik dėl šios savos objekto logi- 
kos, dėl kurios subjektas atgauna save kaip patį savai- 
me ir savęs paties atžvilgiu tobulesnį, šita jų abiejų są- 
saja nutrūksta. Tai, kas šiuose puslapiuose jau anksčiau 
buvo pabrėžta, —- kad kuriantysis paprastai turi galvoti 
ne apie kūrinio kultūrinę vertę, o tik apie jo dalykinę 
reikšmę, kurią apibrėžia jo idėja, — nuslysta nepastebi- 
mais grynai dalykinės raidos logikos perėjimais ir virsta 
karikatūra, nuo gyvenimo izoliuotu specialisto meistriš- 
kumu, mėgavimusi technika, kuri jau neberanda kelio 
atgal; subjektą. Kaip tik šitas objektyvumas leidžia plė- 
totis darbo pasidalijimui, kuris į atskirą produktą sutel- 
kia ištiso asmenybių kolektyvo energijas 17 kuriam ne- 
rūpi, ar subjektas į tą produktą įdėtą dvasios ir gyveni- 
mo kiekį vel gali atgauti, kad pats tobulėtų, ar, 
priešingai, jis tuo produktu gali patenkinti tik visiškai 
išorinį savo poreikį. Čia ir slypi Ruskino idealo, kad visą 
fabrikinį darbą turi pakeisti meninis (kunstmūfige) indi- 
vidų darbas, svarbiausias pagrindas. Darbo pasidalijimas 
produktą kaip tokį atplėšia nuo kiekvieno atskiro ga- 
mintojo, jis pasižymi savarankišku objektyvumu, kuris 
padaro jį tinkamą priklausyti kokiai nors dalykų tvar- 
kai arba tarnauti kokiam nors dalykiškai apibrėžtam at- 
skiram tikslui; tačiau dėl to jis nebeturi to vidinio dva- 
singumo, kurį tik visas žmogus gali suteikti visam kūri- 
niui ir kuris lemia jo įjungimą į kitų subjektų sielos esmę. 
Todėl, kad kuriant meno kūrinį neįmanomas joks darbo 
pasidalijimas, t. y. kadangi (bent jau čia esminga pras- 
me ir atsiribojant nuo metaestetinių interpretacijų) kū- 

rinys išsaugo vidinį ryšį su kūrėju, jis ir yra tokia di- 
džiulė kultūros vertybė. Tai, kas Ruskino darbuose ga- 
lėjo atrodyti kaip neapykanta kultūrai, iš tikrųjų yra kul- 
tūros aistra: ji siekia panaikinti darbo pasidalijimą, ku- 
ris iš kultūros turinio pašalina subjektą, suteikia jam 
bedvasį objektyvumą, išplėšiantį jį iš tikrojo kultūros 
proceso. Ir čia išryškėja ta tragiška raida, kuri kultūrą 
susieja su jos turinių objektyvumu, tačiau tie turiniai 
kaip tik dėl jų objektyvumo galiausiai paklūsta savai lo- 
gikai ir nebegali būti subjektų kultūriškai asimiliuoti, — 
šitai galiausiai atskleidžia galimybė neribotai dauginti 
objektyviosios dvasios turinius. Kadangi kultūra savo tu- 
riniams neturi konkrečios vieningos formos, o kūrėjai 
veikiau savo produktus sustato vieną greta kito tarsi be- 
ribėje erdvėje, tai susidaro gausybė daiktų, iš kurių kiek- 
vienas pretenduoja būti kultūros vertybė ir sužadina mū- 
sų norą jį tokiu būdu panaudoti. Objektyviosios dvasios 
kaip visumos beformiškumas garantuoja tokius jos rai- 
dos tempus, kad subjektyvioji dvasia turi atsilikti nuo 
jos nuolat didėjančiu atstumu. Tačiau subjektyvioji dva- 
sia būtent savo formos uždarumo nesugeba visiškai ap- 
saugoti nuo sąlyčio su visais tais „daiktais“, nuo jų kelia- 
mų pagundų ir deformacijų; pasaulio įvykių eigai apskri- 
tai būdinga objekto persvara prieš subjektą, kultūroje 
virstanti palaiminga pusiausvyra, dabar dėl objektyvio- 
sios dvasios beribiškumo joje vėl jaučiama. Visa tai, kuo 
nusiskundžiama, - kad mūsų gyvenimas apaugęs ir per- 
krautas tūkstančiais nereikalingų dalykų, nuo kurių mes 
vis dėlto negalime išsivaduoti, kad kultūros žmogus nuo- 
lat „provokuojamas“, tačiau visa tai neskatina jo atsidė- 
ti savajai kūrybai, kad tiesiog žinome arba mėgaujamės 
tūkstančiais daiktų, kuriais negalime pasinaudoti tobu- 
lindami save ir kurie yra tik balastas, — visos šios dažnai 
formuluojamos kultūros specifinės ligos yra ne kas kita, 


301 


KULTŪROS FILOSOFIJA IR SOCIOLOGIJA 


kaip objektyviosios dvasios emancipacijos fenomenai. 
Tai, jog tokie fenomenai egzistuoja, kaip tik rodo, kad 
kultūros turiniai galiausiai pavaldūs nuo jų kultūrinio 
tikslo nepriklausomai ir vis labiau nuo jo tolinančiai 10- 
gikai 17 kad subjekto kelio nepalengvina visa tai, kas 
kokybiškai ir kiekybiškai pernelyg išsikerojo. Priešin- 
gai, kadangi šio kelio, kaip kultūros kelio, sąlyga yra 
sielos turinių tapimas savarankiškų ir objektyvių, tai su- 
sidaro tragiška situacija: kultūra iš tikrųjų jau pradiniu 
savo esaties momentu slepia savyje tą savo turinių for- 
mą, kuri lemia, kad vidinė kultūros esmė —- sielos kelias 
iš savęs kaip netobulos į save pačią kaip tobulą — tarsi 
dėl imanentinio būtinumo būtų iškreipta, apsunkinta, 
taptų bejėgė ir prieštaringa. 

Didysis dvasios užmojis - įveikti objektą kaip tokį pa- 
čią save kuriant kaip objektą, idant šio kūrimo pratur- 
tinta ji vėl sugrįžtų į save - daugybę kartų buvo sėkmin- 
gai realizuotas; tačiau už šį savęs tobulinimą ji privalo 
sumokėti tragiška galimybe - regėti, kaip šį tobulinimą 
sąlygojančiame jos pačios sukurto pasaulio autonomiš- 
kame dėsningume randasi tokia logika ir dinamika, ku- 
rios kultūros turinius vis didėjančiu pagreičiu ir vis to- 
liau atitraukia nuo kultūros tikslo. 


Versta iš: Simmel G. Gesamtausgabe. 

Bd. 14: Hauptiprobleme der Philosophie. 
Philosophische Kultur / hrsg. von Rūdiger 
Kramme und Otthein Rammstedt. — 
Frankfurt am Main: Suhrkamp. 1996. 

S. 385—416. 


MODERNIOSIOS 
KULTŪROS KONFLIKTAS 
PRANEŠIMAS 

Ein Vortrag 
(1918) 


Skiriu savo bičiuliams 


Hugo ir Agathe Liepmannams 


Kai tik gyvenimas 1š grynai gyvuliškos pakopos paki- 
lo į dvasios pakopą, o dvasia savo ruožtu pasiekė kultū- 
ros pakopą, jame išryškėjo vidinis prieštaravimas, ku- 
rio raida, išsprendimas, užsimezgimas iš naujo ir yra vi- 
sas kultūros kelias. Žinoma, mes kalbame būtent apie 
kultūrą, kai kūrybinis gyvenimo judėjimas sukuria tam 
tikrus darinius, kuriuose atsiskleidžia to judėjimo ap- 
raiškos, jo realizavimosi formos ir kurie savo ruožtu 
įtraukia į save paskesnius gyvenimo srautus ir suteikia 
jiems turinį ir formą, reiškimosi erdve ir tvarką; tokie 
dariniai - tai socialinės santvarkos ir meno kūriniai, re- 
ligijos 17 mokslinis pažinimas, technika ir civiliniai įsta- 
tymai bei daugybė kitų dalykų. Tačiau šiems gyvenimo 
proceso sukurtiems dariniams būdinga tai, kad jau savo 
atsiradimo momentu jie įgyja tvarią egzistenciją, kurios 
Jau nebeveikia nerimastingas paties gyvenimo ritmas, 
jo pakilimai ir nuosmukiai, nuolatinis atsinaujinimas, 
nepaliaujamas skaidymasis ir vienijimasis. Jie yra kiau- 
tai kūrybinio gyvenimo, kuris vis dėlto juos vėl palieka, 
ir atplūstančio naujo gyvenimo, kuris vis dėlto galiau- 
siai Juose neranda prieglobsčio. Jie turi savąją logiką ir 
dėsningumą, savąją prasmę ir atsparumą, pasižymi tam 
tikru savarankiškumu ir nepriklauso nuo juos sukūru- 

sios sielos dinamikos; sukūrimo momentu jie daugmaž 
atitinka gyvenimą, tačiau vykstant tolesnei sklaidai pa- 
prastai išryškėja jų sustingęs svetimumas, netgi prie- 
šingumas tam gyvenimui. 

Taigi čia glūdi galutinė priežastis, dėl kurios kultūra 
turi istoriją. Jeigu dvasinis tapęs gyvenimas nuolatos 
kuria tokius darinius, kuriems būdingas tam tikras už- 
darumas savyje pačiuose ir pretenzija į trukmę, netgi 
amžinumą, tai juos galima apibūdinti kaip formas, ku- 
rias įgyja šis gyvenimas, kaip būtiną būdą, be kurio jis 
negalėtų reikštis, be kurio jis negalėtų būti dvasinis gy- 
venimas. Tačiau jis pats nepaliaujamai teka toliau, jo 
nerimastinga ritmika pasireiškia kiekvienu nauju turi- 
niu, kuriame jis susikuria naują esaties formą, griauda- 
mas tos esaties tvarią trukmę ir amžinumą. Gyvenimo 
jėgos greitesniu arba lėtesniu tempu graužia kiekvieną 
jau atsiradusį kultūros darinį; kai tiktai pastarasis visiš- 
kai susiformuoja, po juo jau pradeda formuotis tolesnis 
darinys, kuris po trumpesnės arba ilgesnės kovos turi 
pakeisti ankstesnį. 

Kaip istorijos objektas plačiausia prasme iškyla kul- 
tūros formų kaita. Tai yra išorinis reiškinys, kuriuo ten- 
kinas! istorija kaip empirinis mokslas, kiekvienu atski- 
ru atveju pabrėžiantis tos kaitos konkretų veiksnį ir kon- 
krečias priežastis. Tačiau giluminį procesą sudaro tai, 
kad gyvenimas, kurio esmė yra nerimas, raida, veržlu- 
mas, be atvangos kovoja su savaisiais tvariais tapusiais 
gaminiais, kurie nespėja eiti su juo; bet kadangi gyveni- 
mas savo išorinės egzistencijos negali fiksuoti kitaip, kaip 
tik kokiomis nors formomis, tai šis procesas regimas ir 
įvardijamas kaip naujosios formos įvykdomas senosios 
formos išstūmimas. Nuolatinė kultūros turinių, galiau- 
siai viso kultūros stiliaus kaita yra gyvenimo begalinio 
vaisingumo, bet kartu ir gilaus prieštaravimo tarp jo am- 

žino tapsmo bei mainymosi ir jo programų bei formų, 
kuriomis arba kuriose jis vyksta, objektyvaus galiojimo 
ir įsitvirtinimo ženklas arba veikiau rezultatas. Gyveni- 
mas juda tarp mirties 1r tapsmo, tapsmo ir mirties. 

Šis istorinio kultūros proceso pobūdis pirmiausia bu- 
vo pabrėžtas tiriant ūkio raidą. Ekonominės kiekvienos 
epochos jėgos sukuria jas atitinkančią gamybos formą. 
Vergovinis ūkis ir cechinė santvarka, valstiečių pririši- 
mas prie žemės ir laisvas samdomasis darbas arba kitos 
darbo organizavimo formos visuomet, kai jos susiformuo- 
davo, būdavo adekvati to, ką laikas galėjo ir ko jis norė- 
j0, išraiška. Tačiau jų sukurtų normų ir suvaržymų ri- 
bose kiekvieną kartą išaugdavo ūkinės jėgos, kurios dėl 
savo masto ir pobūdžio jose negalėdavo tarpti 1r sukėlu- 
sios lėtesnę ar ūmesnę revoliuciją visuomet nusimesda- 
vo varžančios formos prievartą, kad pakeistų tą formą 
kitu, šias dabartines jėgas atitinkančiu gamybos būdu. 
Tačiau pastarasis kaip forma pats savaime neturi ener- 
gijos, kuri galėtų išstumti kitą būdą. Pats gyvenimas — 
šiuo atveju jo ūkinis išsišakojimas — su savo veržiumu ir 
noru pranokti, su savo kaita 1r diferenciacija suteikia 
dinamiką visam judėjimui, kuris pats savaime yra be- 
formis, bet fenomenu gali tapti tik įformintas. Ir vis dėl- 
to ši forma dėl savo kaip formos esmės jau atsiradimo 
momentu reikalauja — ir grynai dvasinėse srityse dar 
akivaizdžiau negu ūkinėje —- antlaikiško, nuo gyvenimo 
pulsavimo nepriklausančio galiojimo; todėl iš tikrųjų gy- 
venimas šios formos atžvilgiu jau 1š anksto atsiduria la- 
tentinėje opozicijoje, kuri pasireiškia čia vienoje, čia ki- 
toje mūsų būties ir veiklos srityje. Ir tai galiausiai gali 
akumuliuotis ir tapti bendru kultūros keblumu, kai gy- 
venimas formą kaip tokią jaučia kaip kažką jam primes- 
ta, siekia sulaužyti ir įsiurbti į savo betarpiškumą ne tik 
tą ar kitą formą, bet formą apskritai, idant vietoj jos 

įtvirtintų pats save ir leistų savo paties jėgai ir pilnatvei 
tekėti taip ir tik taip, kaip jos veržiasi 1š savojo šaltinio, 
kad visas pažinimas, vertybės ir dariniai galėtų egzis- 
tuoti tik kaip aplinkkelių nepripažįstantys paties gyve- 
nimo apreiškimai. Dabar mes išgyvename tą naują se- 
nos kovos fazę, kai ji Jau nėra šiandienos gyvenimu už- 
pildytos formos kova su sena, gyvybės netekusia forma, 
bet yra gyvenimo kova su forma apskritai, su pačiu for- 
mos principu. Faktiškai moralistai, senųjų laikų liaup- 
sintojai, žmonės, pasižymintys griežtu stiliaus jausmu, 
vra teisūs, kai jie skundžiasi visur didėjančiu šiuolaiki- 
nio gyvenimo „beformiškumu“. Tiktai jie paprastai ne- 
pastebi, kad tai vyksta ne tik kaip tam tikras negatyvus 
reiškinys, kaip perimtų formų mirimas, bet kad šias for- 
mas atmeta visiškai pozityvus gyvenimo veržlumas. Ta- 
čiau kadangi tokių apraiškų platumas dar neleidžia šiam 
veržlumui koncentruotis į naujų formų kūrimą, tai jis šį 
trūkumą paverčia principu ir taria privaląs kovoti su for- 
ma vien todėl, kad ji yra forma. Galbūt tai įmanoma tik- 
tai tokioje epochoje, kurioje kultūros formos apskritai 
yra jaučiamos kaip nualinta dirva, davusi tai, ką galėjo 
duoti, nors ji dar visiškai padengta savo ankstesniojo vai- 
singumo kūriniais. * 

Tai, kad filosofiniame pasaulio traktavime jau prieš 
daugelį dešimtmečių pradėjo įsitvirtinti gyvenimo sąvo- 
ka, buvo tarsi pradinė šios dabar paaiškėjusios padėties 
stadija. Kad išryškėtų tikroji šio reiškinio vieta bendro- 
je dvasinės istorijos erdvėje, savo dėstymą aš turiu pra- 
dėti iš tolėliau. Kiekvienoje didelėje, aiškiai apibrėžtoje 
kultūros epochoje galima užčiuopti vieną pagrindinę są- 
voką, iš kurios, matyt, kyla dvasiniai judėjimai ir prie 
kurios jie kartu prieina; pats laikas gali turėti abstraktų 
šios sąvokos supratimą, arba ji gali būti tik idealus to- 
kių judėjimų židinys, kurio prasmę ir reikšmę pažįsta 

tik vėlesnis stebėtojas. Kiekviena tokia pagrindinė są- 
voka, žinoma, patiria be galo daug variacijų, maskuočių 
1r priešiškumo, tačiau, nepaisant viso to, ji lieka dvasi- 
nės epochos „slaptas karalius“. Kiekvienoje tokioje epo- 
choje ši sąvoka glūdi ten, — ir todėl galima nustatyti jos 
vietą, — kur aukščiausioji būtis, absoliutas 1r tikrovės 
metafizinis pradas sutampa su aukščiausiąja vertybe, su 
absoliučiu reikalavimu, keliamu mums patiems ir pa- 
sauliui. Žinoma, čia slypi loginis prieštaravimas: tai, kas 
yra besąlygiškiausia realybė, neturi pirma būti realizuo- 
ta; akivaizdu, jog apie abejonių nekeliančią būtį negali- 
me sakyti, kad ji tik privalo būti. Tačiau pasaulėžiūros, 
pasiekusios savo viršūnę, nesuka galvos dėl šio sąvoki- 
nio keblumo, ir galima neabejoti, kad ten, kur jos su tuo 
keblumu susiduria, — ten, kur susitinka viena kitai sve- 
timos būties ir privalėjimo sekos, — yra tikrasis atitinka- 
mo pasaulėvaizdžio centrinis taškas. Aš tik glaustai nu- 
rodysiu, ką laikau tokiomis didelių epochų pagrindinė- 
mis sąvokomis. Graikų klasikiniu laikotarpiu tai buvo 
vieningos, substancialios, dieviškos būties idėja, tačiau 
ši būtis buvo ne panteistiškai amorfinė, bet duota pra- 
smingomis plastinėmis formomis ir įgijusi jų pavidalą. 
Krikščioniškieji viduramžiai vietoj jos iškėlė Dievo są- 
voką — Dievo, kuris yra visos tikrovės šaltinis ir kartu 
tikslas, besąlygiškas mūsų egzistencijos valdovas, tačiau 
reikalaujantis iš jos laisvo paklusimo 1r atsidavimo. Nuo 
Renesanso laikų šią aukščiausiąją vietą pamažu užėmė 
gamtos sąvoka. Ji iškilo kaip besąlygiška, kaip vieninte- 
lė esatis ir tikras dalykas, tačiau kartu kaip idealas, kaip 
vaizduojamas ir realizuojamas dalykas; pirmiausia tai 
išryškėjo mene, kuriam iš pat pradžių galutinio tikro- 
vės branduolio ir aukščiausiosios vertybės vienybė yra 
būtina gyvenimo sąlyga. Po to XVII šimtmetis pasaulė- 
žiūros centru padarė gamtos dėsnio kaip vienintelio es- 

mingai galiojančio dalyko sąvoką, o Rousseau šimtmetis 
šiuo pagrindu iškėlė „gamtą“ kaip idealą, kaip absoliučią 
vertybę, siekį ir reikalavimą. Kartu epochos pabaigoje 
pagrindine sąvoka tapo Aš, sielą turinti asmenybė, ir, 
viena vertus, visa esatis iškilo kaip kūrybinis sąmonin- 
gojo Aš vaizdinys, o antra vertus, asmenybė pirmą kar- 
tą tapo uždaviniu, grynojo Aš arba individualybės reali- 
zavimas virto absoliučiu doroviniu reikalavimu, netgi me- 
tafiziniu pasaulio tikslu. XIX šimtmetis, pasižymėjęs 
marga dvasinių judėjimų daugybe, nepateikė jokios to- 
kios viską apimančios vyraujančios idėjos. Jeigu apsiribo- 
sime žmogaus problemomis, tai šiuo atveju galima atkreip- 
ti dėmesį į visuomenės sąvoką — visuomenė XIX amžiu- 
je buvo paskelbta tikrąja mūsų gyvenimo realybe, o 
individas traktuojamas tik kaip socialinių sekų susikry- 
žiavimo taškas arba net kaip tam tikra fikcija, tokia kaip 
atomas; tačiau, antra vertus, dabar pirmiausia reikalau- 
jama, kad asmenybė atsiskleistų visuomenėje, absoliu- 
tus atsidavimas jai laikomas absoliučiu privalėjimu, ap- 
1mančiu dorovinį ir bet kokį kitą privalėjimą. Ir tiktai 
priartėjus XX amžiui platesni dvasinės Europos sluoks- 
niai tarsi ištiesė ranką siekdami naujo pagrindinio pa- 
saulėžiūros kūrimo motyvo: į centrinę vietą įsiveržia gy- 
venimo sąvoka, siekianti tapti 1r tikrovės, ir vertybių — 
metafizinių 1r psichologinių, dorovinių ir meninių - išei- 
ties tašku 1r sueities vieta. 

Kurie atskiri reiškiniai 1š atitinkančiųjų nurodytą 
naujausios kultūros tendenciją daugialypėje „gyvenimo 
metafizikoje“ surado dirvą augti, savo krypčių, savo kon- 
fliktų 1r tragedijų pateisinimą — apie tai bus kalbama 
veliau. Tačiau dar reikia pažymėti, kaip stulbinamai at- 
sirandančią pasaulėžiūrinę gyvenimo sąvokos reikšmę 
Jau iš anksto patvirtino tai, kad didžiuosius moderniojo 
vertybės jausmo antagonistus, Schopenhauerį ir Nie- 

tzsche, suvienijo būtent ji. Schopenhaueris yra pirmasis 
naujųjų laikų filosofas, kuris, kalbėdamas apie giliausią 
ir lemiamą gyvenimo sluoksnį, nekėlė gyvenimo turi- 
nių, idėjų arba būties būsenų klausimo, — jam rūpėjo 
vien tai, kas yra gyvenimas, kokia yra jo grynai kaip 
gyvenimo reikšmė. Tai, kad jis nevartoja paties žodžio 
„gyvenimas“, o kalba tik apie valią gyventi arba apie va- 
lią apskritai, neturi suklaidinti dėl šios pagrindinės nuo- 
statos. Anapus viso jo spekuliatyvaus veržimosi pakilti 
virš gyvenimo kaip tik „valia“ yra jo atsakymas į klausi- 
mą apie gyvenimo kaip tokio reikšmę. Ir tas atsakymas 
teigia, kad gyvenimas už savo paties ribų negali įgyti 
jokios prasmės ir tikslo, nes jis visuomet pagauna tik 
savo paties tūkstančiais formų atsimainančią valią; kaip 
tik todel, kad gyvenimas dėl jo metafizinės tikrovės gali 
likti tik pats savyje, bet kuris tariamas tikslas jam gali 
teikti tik nusivylimą ir vis naujas iliuzijas. Tačiau Nie- 
tzsche, lygiai taip pat remdamasis gyvenimu kaip vie- 
nintele jo paties apibrėžtimi, kaip vienintele visų jo tu- 
rinių substancija, gyvenimo iš šalies negaunamą pra- 
smingą tikslą suranda pačiame gyvenime, kuris iš esmės 
yra kilimas, daugėjimas, siekimas atskleisti savo pilnat- 
vę 1r galią, jėgą ir grožį, — gyvenimas siekia ne kokio 
nors apibrėžto tikslo, bet savo paties plėtotės, 1r kaip tik 
tokios, kad jis tampa daugiau gyvenimas (mehr Leben) 
ir įgyja be galo didėjančią vertę. Kad ir koks gilus būtų 
esminis šių filosofų priešingumas, kurio negalima su- 
švelninti ar pašalinti intelekto priemonėmis ir kuris taip 
pat atskleidžia nusivylimo gyvenimu ir džiaugimosi juo 
priešpriešą, pagrindinis jų keliamas klausimas yra ben- 
dras ir skiria juos nuo visų ankstesnių filosofų - tai klau- 
simas, kas yra gyvenimas, kokia yra jo grynai kaip gy- 
venimo vertė? Pažinimo ir moralės, Aš ir proto, meno ir 
Dievo, laimės ir kančios klausimus jie galėjo kelti tik 

tada, kai buvo įminta pirmoji mįslė, — jos įminimas le- 
mia visus kitus dalykus; tiktai šis pirminis gyvenimo fak- 
tas viskam suteikia prasmę ir mastą, pozityvią arba ne- 
gatyvią vertę. Gyvenimo sąvoka yra abiejų priešingomis 
kryptimis einančių minties linijų, kurios nubrėžė svar- 
biausių moderniojo gyvenimo sprendimų ribas, sankir- 
tos taškas. 

Dabar kelių reiškinių pavyzdžiu pamėginsiu parodyti 
naujausios, t. y. susiformavusios iki 1914 m., kultūros 
lemiamą nukrypimą nuo visų ligtolinių kultūros poky- 
čių, kuriems vykstant naujos formos ilgesys nuolatos i1š- 
stumdavo seną formą; dabar mes matome, kad svarbiau- 
sias raidos šioje srityje motyvas, net ir tada, kai sąmonė 
tariamai arba tikrai siekia naujų darinių, pagrindinė va- 
romoji Jėga yra priešiškumas formos principui apskri- 
tai. Tai veikiau yra —- kalbant preliminariai - tiktai kita 
išraiška to negatyvaus šio dvasios judėjimo ypatumo, kad 
mes jau mažiausiai keletą dešimtmečių gyvename netu- 
reėdami kokios nors bendros idėjos, net apskritai jokios 
idėjos — viduramžiai, priešingai, turėjo savo bažnytinę 
krikščionybės idėją, Renesansas žemiškosios prigimties 
atgavimą laikė tokia vertybe, kuriai nereikia transcen- 
dentinių galių legitimacijos, XVIII amžiaus Švietimas bu- 
vo atsidavęs proto viešpatavimu pagrįstos visuotinės 
žmonių laimės idėjai, didysis vokiškojo idealizmo metas 
mokslą nušvietė meninės fantazijos šviesa, o menui 
moksliniu pažinimu siekė suteikti kosminio masto pa- 
matą. Tačiau jeigu mes šiandien žmonių, priklausančių 
1šsilavinusiems sluoksniams, paklaustume, kokia idėja 
vadovaudamiesi jie iš tikrųjų gyvena, tai dauguma iš jų 
pateiktų kokį nors specializuotą, su jų profesija susijusį 
atsakymą; apie kokią nors kultūros idėją, kuri dominuotų 
jų kaip visuminių žmonių gyvenime ir visoje jų specia- 
lioje veikloje, mes retai kada išgirstume. O jeigu istori- 

nis kitimas tam tikroje kultūros srityje dabar jau yra 
pasiekęs tokią stadiją, kad grynas gyvenimo betarpišku- 
mas siekia iškilti reiškinyje ir, kadangi jis gali tai pada- 
ryti tik įgijęs kokią nors formą, jos nepakankamumas 
kaip tik ir išduoda tą tikrai lemiamą motyvą, — tai šiuo 
atveju, taip sakant, ne tik trūksta medžiagos vienijan- 
čiai kultūros idėjai, bet ir sritys, kurių naujus darinius 
ji turėtų apimti, yra per daug įvairios, net nevienalytės, 
kad būtų įmanomas toks idealus suvienijimas. Pereida- 
mas prie atskirų dalykų, aš iš pradžių glaustai aptarsiu 
meno reiškinius. 

Iš įvairių tarpusavyje susikryžiuojančių siekių, ku- 
rių visuma apibūdinama kaip futurizmas, tiktai ta kryp- 
tis, kuri vadinama ekspresionizmu, atrodo, šiek tiek iš- 
siskiria galimu apibrėžti vieningumu ir aiškumu. Jeigu 
aš neklystu, ekspresionizmo prasmė yra ta, kad vidinis 
menininko susijaudinimas, toks, koks jis išgyvenamas, 
betarpiškai tęsiasi kūrinyje arba, dar tiksliau - kaip kū- 
rinys. Šis susijaudinimas neturi to padaryti kokia nors 
forma arba įsilieti į formą, kurią jam primestų kokia 
nors reali arba ideali išorinė egzistencija. Todėl jis ne- 
susijęs su būties ar įvykių kopijavimu nei jų objektyvia 
natūralia forma, nei, kaip 1mpresionizmas, jų mums su- 
kelto momentinio įspūdžio forma; juk ir pastarasis ga- 
liausiai nėra grynai savas, vien vidujai apibrėžtas meni- 
ninko produktas, pats įspūdis yra kažkas pasyvu, pri- 
klausoma, o jį atspindintis kūrinys - tai paties menininko 
išgyvenimo ir iš šalies gautos duotybės savotiškas miši- 
nys. Ir kaip atmetama ši savo turiniu su subjektu nesu- 
sijusi duotybė, taip atmetamas ir formavimas siauresne 
prasme, kai formą menininkui primeta tradicija ar me- 
todas, koks nors pavyzdys ar nusistovėjęs principas. Visa 
tai kliudo gyvenimui, kuris siekia kūrybiškai išsilieti pats 
iš savęs ir todėl, jeigu paklustų tokiai formai, kūrinyje 

turėtų jaustis save išdavęs, sustingęs ir netikras. + To- 
dėl šis menas yra abejingas gražumui ar bjaurumui, ku- 
rie yra būdingi tokių formų reiškiniams, o gyvenimo, 
kurį apibrėžia ne tikslas, bet jo tekmę varanti jėga, reikš- 
mė nesusijusi su gražumu ir bjaurumu. Jeigu kūriniai, 
kurie šitaip atsiranda, mūsų nepatenkina, tai tik patvir- 
tina, kad nauja forma dar nesurasta ir, taip sakant, nė- 
ra aktuali. Jeigu esama formos, kurią paliko kūrybinis 
gyvenimo procesas, tai rodo, kad ji neturi savos prasmės 
ir vertės, kurios reikalaujama iš objektyvios, nuo savo 
kūrėjo atsiskyrusios esaties ir kurios šis tiktai pats save 
išreiškiantis gyvenimas tarsi pavyduliaudamas tam da- 
riniui nesuteikė. + 

Iš principo visiškai įmanoma, kad kokia nors forma, 
kuri grynai kaip forma yra tobula ir savaime reikšmin- 
ga, būtų visiškai adekvati betarpiško gyvenimo išraiška 
ir priglustų prie jo tarsi organiškai užaugusi oda; be abe- 
Jo, šitai galima pasakyti apie kūrinius, kurie iš tikrųjų 
vadintini klasikiniais. Tačiau jeigu abstrahuosimės nuo 
jų, čia atsiskleidžia tas savotiškas dvasinio pasaulio struk- 
tūros santykis, kuris siekia daug toliau negu jo sukelia- 
mi padariniai menui. Galime teigti, kad mene išryškėja 
kažkas, kas gyvuoja anapus tobulos kiekvienam atviros 
meno formos. Kiekviename dideliame menininke ir kiek- 
viename dideliame meno kūrinyje glūdi gilesni, plates- 
ni, iš slaptesnių šaltinių tekantys dalykai negu tie, ku- 
riuos menas perteikia grynai artistine prasme, tačiau 
visa tai menas priima, išdėsto bei užfiksuoja. Klasiki- 
niais atvejais šitas kažkas visiškai su menu susilydo, o 
kitais atvejais šių dalykų pajauta, jų įsisąmoninimas tam- 
pa veikiau atskirais, tik save liudijančiais fragmentais, 
ir tada jie tiesiog prieštarauja meno formai, net ją griau- 
na. Toks yra vidinis likimas, kurį Beethovenas siekia 
išreikšti paskutiniuose savo kūriniuose. Čia sudūžta ne 

kokia nors apibrėžta meno forma, bet meno formą ap- 
skritai nugali kažkas kita, kažkas platesnio ir kylančio 
iš kito matmens. Taip yra ir metafizikoje. Jos tikslas, 
aišku, yra tiesos pažinimas. Tačiau joje nori išsisakyti 
kažkas, kas yra anapus pažinimo, ir šitas kažkas dau- 
giau arba giliau, arba tik kita todėl yra nepažinu, kad 
prievartauja tiesą kaip tokią ir teigia tai, kas yra prieš- 
taringa ir neabejotinai gali būti paneigta. “ 

Galiausiai šiuos apmąstymus patvirtinantį pamatą 
mes surandame ne tik meninėje veikloje, bet ir už jos 
ribų. Tokiai daugybei jaunų žmonių šiandien būdinga 
originalumo manija dažnai, nors ir ne visados, yra tuš- 
tybė ir pastangos sukurti sensaciją sau pačiam ir ki- 
tiems. Geresniais atvejais taip reiškiasi aistra išreikšti 
tikrąjį savo gyvenimą, ir garantiją, kad tai tikrai yra 
šito gyvenimo išraiška, atrodo, duoda vien tai, kad į tą 
išraišką nepatenka niekas, kas paprastai egzistuoja ir 
yra įprasta ar tradiciška. Juk tai yra jau nusistovėjęs, 
anapus betarpiško kūrybiškumo objektyvuotas būdas 
ir forma. Kai į tokią formą įliejamas savas išgyveni- 
mas, jis joje ne tik praranda savitumą - iškyla pavojus 
savąjį gyvybingumą įlieti į tai, kas jau nebeturi gyvy- 
bės. Tai, ką tokiais atvejais reikia gelbėti, yra ne gyve- 
nimo individualumas, bet individualumo gyvenimas. Or1- 
ginalumas yra, taip sakant, tik ratio cognoscendi*, ku- 
ris mus įtikina, kad gyvenimas yra grynai pats savaime, 
o ne įtraukia į savo tekmę tas formas, kurios jam yra 
išorinės, objektyvuotos ir sustingusios, arba savo tėk- 
mę įlieja į jas. Tai greičiausiai apskritai, kiek aš galiu 
čia parodyti, yra ta gilesnė intencija, kuri sudaro šiuo- 
laikinio individualizmo pamatą. 


*Pažinimo pagrindas (lot.). 

Dabar pamėginsiu parodyti tokią pat pagrindinę orien- 
taciją viename iš naujausių filosofinių sąjūdžių, kuris 
ryžtingiausiai atsisako istoriškai nusistovėjusių filosofi- 
jos formų. Aš noriu jį pavadinti pragmatizmu, nes tokiu 
vardu yra pakrikštyta geriausiai žinoma — amerikietiš- 
koji — šios teorijos atšaka, kurią apskritai aš laikau la- 
biausiai paviršutiniška ir ribota. Nepriklausomai nuo šio, 
kaip 1r nuo bet kurio kito lig šiol egzistuojančio fiksavi- 
mo mūsų dabartiniam interesui svarbiausia man atrodo 
tokia motyvacija. Iš visų atskirų kultūros sričių nė vie- 
na nera tokia savarankiška ir tokia autonomiška gyve- 
nimo atžvilgiu, taip nutolusi nuo gyvenimo jaudulių ir 
vargų, nuo individualių atvejų ir likimų kaip pažinimas. 
Čia ne vien galioja tai, kad dukart du yra keturi arba 
kad materijos masės traukia viena kitą atvirkščiai pro- 
porcingai atstumo tarp jų kvadratui, nesvarbu, ar gyvi 
protai tuos dalykus žino, ar ne, ir nepriklausomai nuo 
to, kokius pokyčius išgyvena tuos dalykus žinanti žmo- 
nių giminė, bet ir betarpiškiau į gyvenimą įsipynę paži- 
nimai vaidina jame savo vaidmenį tik todėl, kad jie vi- 
suose gyvenimo srovių pakilimuose ir atoslūgiuose i1š- 
lieka kažkas tokio, ko gyvenimas negali paveikti. Ir 
vadinamosios praktinės žinios yra, aišku, teorinės žinios, 
kurios tik paskui taikomos praktiniams tikslams, tačiau 
kaip žinios jos ir toliau priklauso pagal savus dėsnius 
egzistuojančiai tvarkai, idealiai tiesos karalystei. 

Šitą nuo seno pripažįstamą tiesos nepriklausomybę 
pragmatizmas ginčija. Kiekvienas tiek vidinio, tiek iš- 
orinio Mūsų gyvenimo žingsnis, argumentuoja jis, yra 
pagrįstas kokiais nors pažinimo vaizdiniais, kurių tei- 
singumas mūsų gyvenimą saugo ir skatina, o klaidingu- 
mas veda į pražūtį. Tačiau kadangi mūsų vaizdiniai pri- 
klauso nuo mūsų psichinių savybių ir jokiu būdu nėra 
realybės, į kurią įsipina mūsų praktinis gyvenimas, me- 

chaninis atspindys, tai būtų keisčiausias atsitiktinumas, 
jeigu vaizdiniai, išsirutulioję išimtinai kaip subjektyvaus 
mąstymo išvada, toje realybėje turėtų geidžiamų ir nu- 
matomų padarinių. Labiau tikėtina, kad kai kurie iš be- 
galės veiklųjį mūsų gyvenimą apibrėžiančių vaizdinių dėl 
jų skatinamojo dinaminio poveikio tam gyvenimui gau- 
na teisingų vaizdinių pavadinimą, o kiti, sukeliantys prie- 
šingus padarinius, vadinami klaidingais. Taigi nėra jo- 
kios iš pat pradžių nepriklausomos tiesos, kuri tik pas- 
kui tarsi įtraukiama į gyvenimo srovę, kad teisingai ją 
nukreiptų, bet priešingai: tarp neaprėpiamų teorinių ele- 
mentų, kurie randasi iš šios gyvenimo srovės ir savo 
ruožtu turi įtakos jos krypčiai. esama tokių, kurių po- 
veikis atitinka mūsų valią gyventi (galima sakyti - ats1i- 
tiktinai, tačiau be šio atsitiktinumo mes negalėtume eg- 
zistuoti), 1r kaip tik šiuos elementus mes vadiname tei- 
kiančiais teisingą pažinimą. tiesa. Mūsų vaizdinių tiesos 
turinį apibrėžia ne objektai patys savaime ir ne mūsų 
suverenus intelektas, bet pats gyvenimas — vadovauda- 
masis čia savo grubiu naudingumu, čia giliausiais sielos 
poreikiais jis pateikia vertybinį mūsų vaizdinių surikia- 
vimą, kurio vieną polių mes vadiname absoliučia tiesa, 
o kitą - absoliučia klaida. Šios teorijos aš čia negaliu nei 
detaliau išdėstyti, nei sukritikuoti. Be to, man svarbu 
ne jos teisingumas ar neteisingumas, o tai, kad ji buvo 
išplėtota būtent dabar. + Gyvenimas kaip pagrindinė 
pasaulėžiūros sąvoka gryniausią išraišką įgyja tada, kai 
peržengdamas šį pažinimo problemos performulavimą gy- 
venimas tampa pradiniu metafiziniu faktu, visos būties 
apskritai esme, todėl kiekvienas esamas reiškinys tada 
yra absoliutaus gyvenimo pulsavimas, jo atvaizdavimo 
būdas ar raidos stadija: bendrame pasaulio kelyje į dva- 
sią gyvenimas kyla kaip dvasia 17 smunka kaip materija. 
Ir jeigu ši teorija į pažinimo klausimą atsako remdamasi 

„Intuicija“, kuri tiesiogiai įsiskverbia į tikrąją daiktų es- 
mę, be jokio logikos ir intelekto tarpininkavimo, tai reiš- 
kia, kad gyvenimą suprasti gali tiktai gyvenimas. + 
Šis formos principo atsisakymas pasireiškia ne vien 
pragmatizmui, bet visiems moderniu gyvenimo jausmu 
persiėmusiems mąstytojams būdinga antipatija uždarai 
sistemai, kurią ankstesnė, dar klasikinei formos idėjai 
pavaldi epocha laikė filosofijos išganymu. Sistema siekia 
vadovaudamasi vienu pagrindiniu motyvu visą pažinimą, 
bent jau bendriausias jo sąvokas, tam tikra prasme si- 
metriškai suvienyti į visomis kryptimis vienodai formuo- 
jamą pajungiančiųjų ir pajungtųjų narių statinį. Šio stati- 
nio architektoninį ir estetinį užbaigtumą, jo pasiektą to- 
bulumą ir vientisumą sistema laiko — ir tai yra lemiamas 
dalykas — jos dalykinio teisingumo ir to, kad čia tikrai 
pagauta ir suvokta esaties visuma, įrodymu. Tai yra aukš- 
čiausioji formos principo apskritai viršūnė, nes vidinis for- 
mos užbaigtumas ir uždarumas čia tampa galutiniu tie- 
sos kriterijumi; kaip tik nuo to formą visada kuriantis, 
bet ją visada ir laužantis gyvenimas ginasi. Pasaulėžiūri- 
nė pozicija, kuri gyvenimui parūpina šias teorijas, yra 
orientuota dviem kryptimis: viena vertus, atmetamas me- 
chanizmas kaip kosminis pagrindinis principas; mecha- 
nizmas yra galbūt tam tikra gyvenimo technika, o galbūt 
ir gyvenimo nuosmukio apraiška. Antra vertus, atmeta- 
mas ir idėjos metafizinis savarankiškumas, idėja kaip aukš- 
čiausias ir besąlygiškas bet kokios esaties vadovas arba 
substancija. Gyvenimas nenori, kad jį valdytų tai, kas yra 
žemiau už jį, tačiau jis apskritai nenori būti kieno nors 
valdomas, taigi ir idealybės, kuriai priskiriamas aukštes- 
nis rangas negu jo paties. Ir jeigu vis dėlto joks aukštes- 
nis gyvenimas negali išvengti to, kad jis yra idėjos - ar ji 
reikštųsi kaip transcendentinė galia, ar kaip dorovinis arba 
kitoks vertybinis reikalavimas — valdomas, tai, matyt, ši- 

tai įmanoma arba turi sekmės šansų tik todėl, kad pačios 
idėjos kyla iš gyvenimo. Gyvenimo esmė yra tokia, kad 
jis pats iš savęs kuria tai, kas jį valdo ir gelbsti, kas jam 
prieštarauja, kas jame nugali ir yra nugalima; jis išsilai- 
ko ir iškyla tarsi apylankomis virš savo paties kūrinio, ir 
tai, kad šis stoja prieš jį kaip savarankiškas ir jį nukrei- 
piantis, taip pat yra pirminis jo paties faktas, būdas, ku- 
riuo jis pats gyvena. Gyvenimo priešiškumas tiems daly- 
kams, kurie yra aukštesni už jį patį, yra tragiškas jo kaip 
dvasios konfliktas, kuris, žinoma, labiau jaučiamas tada, 
kai gyvenimas suvokia, kad jis pats iš savęs juos sukūrė 
1r todėl organiškai ir būtinai su jais yra susijęs. 

Bendriausiu kultūriniu požiūriu visas šis judėjimas 
liudija nusigręžimą nuo klasikos kaip absoliutaus žmo- 
nijos ir auklėjimo idealo. Juk klasiką ištisai žymi for- 
mos ženklas, apibendrinantis, savimi apsiribojantis pa- 
vidalas, kuris dėl nekintamo savo uždarumo suvokia sa- 
ve kaip gyvenimo ir kūrybos normą. Ir čia, žinoma, 
senojo idealo vietos dar neužėmė tai, kas pozityviai pa- 
kankama 1r skaidru. Būtent todėl kova su klasika paro- 
do, kad reikalo esmė yra ne naujos kultūros formos su- 
kūrimas, bet kad pats dėl savęs tikras gyvenimas siekia 
išsilaisvinti nuo formos apskritai, kurios istorinis repre- 
zentantas yra klasika, prievartos. 

Aš galiu glaustai nurodyti tą pačią tendenciją viename 
specifiniame etinės kultūros reiškinyje. „Naujosios eti- 
kos“ vardu save vadina esamų lyčių santykių kritikai. Jie 
yra maža grupė, tačiau jų siekius pripažįsta žymiai dau- 
giau žmonių. Ši kritika iš esmės nukreipta prieš du esa- 
mos padėties elementus, prieš santuoką ir prostituciją. 
Jeigu mes norėtume suformuluoti jos motyvą kaip prin- 
cipą, tai jis būtų toks: erotinis gyvenimas savo savičiau- 
sią vidinę jėgą 1r prasmingą kryptį siekia realizuoti įveik- 
damas tas formas, į kurias mūsų kultūra jį apskritai 

įspraudė ir taip įstūmė į sąstingį ir prieštaravimus. Tūks- 
tančius kartų santuokos sudaromos dėl kitokių nei eroti- 
niai motyvų. Gyva šių motyvų tėkmė tais tūkstančiais 
atvejų arba skatina ištvirkauti, arba jų individualus savi- 
tumas sudūžta į nelanksčias tradicijas ir teisinį žiauru- 
mą; beveik legalia institucija tapusi prostitucija jauno žmo- 
gaus meilės gyvenimą kreipia smerktina, sukarikatūrin- 
ta, jo giliausiai prigimčiai prieštaraujančia linkme, - štai 
tos formos, prieš kurias čia maištauja betarpiškas ir tik- 
ras gyvenimas, formos, kurios galbūt esant kitiems kul- 
tūriniams santykiams nebuvo tokios pat nederamos, ta- 
čiau kurios dabar sukelia prieš save iš giluminių gyveni- 
mo šaltinių trykštančias jegas. Nepalyginti kategoriškiau 
negu kitose kultūros srityse čia galima konstatuoti, kaip 
menkai impulsą sunaikinti formas lig šiol atitiko pozity- 
vus naujų formų kūrimas. Nė vienas anų reformatorių 
siūlymas nėra visuotinai suvokiamas kaip patenkinamas 
jų pasmerktų formų pakaitalas. Tipiška kultūros kaita, 
t. y. pasenusių formų įveikimas ir jų pakeitimas atsiran- 
dančiomis naujomis, čia atidedama ypač ilgam. Jėga, ku- 
ri potencialiai turėtų reikštis tokiomis naujomis formo- 
mis, kol kas vyra, taip sakant, nuoga, ji sukyla tiesiogiai 
prieš tikrojo erotinio gyvenimo paliktas formas, bet to- 
liau įsipainiodama į dažnai pabrėžiamą prieštaravimą at- 
siduria tuštumoje, nes erotinis gyvenimas. kiek jis kaip 
nors yra įsipynęs į kultūros sąryšį, būtinai reikalauja ko- 
kios nors formos. Ir vis dėlto, kaip galime spręsti iš anks- 
tesnių samprotavimų, tiktai paviršutiniškas žvilgsnis čia 
mato vien palaidumą ir anarchiškas aistras, nes šioje sri- 
tyje jau pats formos nebuvimas paprastai perša šį aspek- 
tą. Tačiau gilumoje, kur tokios gilumos apskritai esama, 
viskas yra kitaip. Tikrasis erotikos gyvenimas teka visiš- 
kai individualiais kanalais, ir opozicija nukrypsta prieš 
anas formas, nes jos šį gyvenimą įspraudžia į bendras sche- 

mas ir taip prievartauja jam būdingą savitumą. Čia, kaip 
1r daugeliu kitų atvejų, tai vra gyvenimo ir formos kova, 
kurią ne taip abstrakčiai, ne taip metafiziškai galima api- 
būdinti kaip individualizacijos ir apibendrinimo kovą. 
Dabartinio reigingumo nuotaikos, man atrodo. irgi rei- 
kalauja visiškai analogiškos interpretacijos. Aš šią inter- 
pretaciją sieju su jau vieną ar du dešimtmečius stebimu 
faktu, kad daugelis dvasiškai subtilių asmenybių savo re- 
liginiams poreikiams patenkinti griebiasi mistikos. Ap- 
skritai galima visiškai sutikti su tuo, kad visas šias asme- 
nybes suformavo vienos iš esamų bažnyčių vaizdiniai. Tą 
faktą, kad šie žmonės dabar krypsta į mistiką, neabejoti- 
nai galima motyvuoti dvejopai. Viena vertus, tai reiškia, 
kad formos, kurios religiniam gyvenimui leidžia tekėti 
objektyviomis, turinio atžvilgiu apibrėžtomis vaizdų se- 
komis, šio gyvenimo jau nebetenkina; antra vertus, tai 
reiškia, kad tokio gyvenimo ilgesys šitaip nenumarina- 
mas, bet ieško kitų tikslų ir kelių. Pastarųjų orientavimą 
į mistiką lemia tai, kad šitaip įveikiamas religinės formos 
kontūro ir ribų apibrėžtumas. Čia yra dievybė, kuri netu- 
ri asmeninio, taigi galiausiai kaip atskirybė suvokiamo 
pavidalo, čia religinis jausmas įgyja neapibrėžtą platumą, 
neatsimuša į jokius dogmatinius rėmus ir pasineria į be- 
formę begalybę, čia tas jausmas skleidžiasi vien 1š galin- 
go sielos ilgesio. Mistika, atrodo, yra religingos prigim- 
ties žmonių, dar negalinčių išsivaduoti nuo bet kokios 
transcendentinės formos, bet, taip sakant, preliminariai 
išsivadavusių nuo bet kokios apibrėžtos, turinio atžvilgiu 
fiksuotos formos, paskutinis prieglobstis. + Gyvenimas 
siekia betarpiškai reikštis kaip religinis gyvenimas, o ne 
vartodamas kokią nors kalbą su iš anksto sudarytu žodynu 
ir nustatyta sintakse. Galime pasakyti tik tariamai para- 
doksaliai: siela čia siekia išsaugoti religingumą praradusi 
tikėjimą visais apibrėžtais, iš anksto nustatytais turiniais. 

Šita religingų sielų orientacija, kurią dažnai galima 
pajusti savo neaiškumu stebinančios, pačios savęs nesu- 
prantančios, grynai negatyvios kritikos apraiškose, da- 
bar, žinoma, susiduria su didžiausiu keblumu: gyveni- 
mas tą akimirką, kai jis kaip dvasinis išreiškiamas žo- 
džiu, tai gali padaryti tik per formas, vien kuriomis jis 
gali realizuoti savo laisvę, nors jos tuo pačiu aktu laisvę 
ir apriboja. Žinoma, pamaldumas ir religingumas yra 
tam tikra sielos būsena, kuri duota kartu su sielos gyve- 
nimu, ir pastarasis turėtų atitinkamą atspalvį net 1r ta- 
da, jeigu sielai religinis objektas nebūtų duotas, pana- 
šiai kaip erotinė prigimtis visada išsaugotų ir demonst- 
ruotų tokį savo charakterį, net jeigu ji savo meilės verto 
individo niekada ir nesutiktų. Vis dėlto aš abejoju, ar 
pagrindinei religinio gyvenimo valiai gali nereikėti ko- 
kio nors objekto, ar tas grynai funkcinis charakteris, jo 
savaime beformė, apskritai tik gyvenimo pakilimus ir 
nuosmukius nuspalvinanti atsidavimo dinamika, kun da- 
bar, atrodo, yra galutinė tokios daugybės religinių ju- 
dėjimų prasmė, iš tikrųjų nėra tik idealus liekantis in- 
tarpas, išraiška tos padėties, kai egzistuojančias reli- 
gingumo formas pralaužia ir atmeta vidinis religinis 
gyvenimas, kuris vis dėlto vietoj tų formų negali pateik- 
ti naujų; nebent čia, kaip ir kitur, atsiranda vaizdinys, 
kad šis gyvenimas gali išsiversti be tam tikrų objekty- 
vių reikšmių ir reikalavimų formų, ir vien del to, kad 
skleidžiasi iš jo išsiveržianti jėga. Negalimybė ilgiau iš- 
saugoti tradicines bažnytines religijas, nors religinis 1m- 
pulsas, nepaisant visų „švietimų“, vis dėlto išlieka (jie iš 
religijos gali atimti drabužį, bet ne jos gyvenimą), yra 
viena 1š didžiausių daugybės šiuolaikinių žmonių vidi- 
nių problemų; šio gyvenimo pakylėjimas iki visiško pa- 
sitenkinimo savimi, tarsi tikėjimo tranzityvumo paver- 
timas intranzityvumu yra viliojanti išeitis, kuri vis dėl- 

to per ilgesnį laiką, atrodo, įpainioja į nė kiek ne mažes- 
nį prieštaravimą. 

Taigi visuose šiuose ir daugybėje kitų reiškinių 1š- 
ryškėja konfliktas, į kurį gyvenimas būtinai pakliūva dėl 
savo prigimties, jeigu jis yra kultūrinis plačiausia pras- 
me, t. y. yra arba kuriantis, arba įvaldantis tai, kas su- 
kurta. Šis gyvenimas turi arba kurti formas, arba judėti 
jose. Mes esame betarpiškas gyvenimas, ir su tuo yra 
susijęs nenusakomas taip pat betarpiškas esaties, jėgos, 
krypties jausmas; tačiau mes turime gyvenimą tik tam 
tikra forma, kuri, kaip aš jau akcentavau, savo atsiradi- 
mo momentu atsiskleidžia kaip priklausanti visai kito- 
kiai dalykų tvarkai, paženklinta savo kilmės teisės ir 
reikšmės, teigianti antvitalinę nuostatą ir reikalaujanti 
jos. Tačiau dėl to atsiranda prieštaravimas pačiai gyve- 
nimo esme!, jo banguojančiai dinamikai, jo Lkimams lai- 
ke, nesulaikomam kiekvieno jo momento skaidymuisi. 
Gyvenimas neišvengiamai tikrove gali tapti tik savo prie- 
šingybės forma, t. y. turėdamas kokią nors formą. Šis 
prieštaravimas tampa vis ryškesnis ir atrodo vis labiau 
nesutaikomas tokiu mastu, kokiu tas vidujiškumas, ku- 
rį mes tiesiogiai galime vadinti tik gyvenimu! įtvirtina 


"Kadangi gyvenimas yra formos priešingybė, o sąvokomis gali- 
ma nusakyti vien tai, kas yra kaip nors įforminta, tai gyvenimo 
išraiška. mūsų čia suprantama visiškai fundamentalia prasme, ne- 
gali atsikratyti tam tikro neapibrėžtumo ir loginio neaiškumo. Juk 
gyvenimo, egzistuojančio pirma bet kokios jo formos ir anapus jos, 
esmės būtų išsižadėta, jeigu būtų norima ir galima sukurti sąvokinę 
jo definiciją. Jam, kaip sąmoningam gyvenimui, duota vien tai, kad 
būdamas judrus jis gali įsisąmoninti pats save neidamas tarpiniais 
aplinkkeliais per sąvokų sluoksnį, kuris sutampa su formų karalys- 
te. Tai. kad dalyko esmė šitaip apriboja išraiškos galimybę, anaiptol 
nesumažina ano principinio pasaulėžiūrinio antagonizmo aiškumo. 

save kaip beformė jėga ir kokiu, antra vertus, formos su 
savo sustingusiu patvarumu, savo senaties neturinčios 
teisės reikalavimu peršasi kaip tikroji mūsų egzistenci- 
jos prasmė ir vertė, taigi maždaug tokiu mastu, kokiu 
kultūra yra išaugusi. 

Taigi čia gyvenimas nori to, ko jis visiškai negali pa- 
siekti, jis nori save, savo gryną betarpiškumą apibrėžti 
ir išreikšti anapus bet kokių formų, tačiau jo paties api- 
brėžtas pažinimas, siekiai, pavidalai gali tiktai vieną for- 
mą pakeisti kita, bet niekada negali formos apskritai pa- 
keisti pačiu gyvenimu kaip su forma nesusijusiu daly- 
ku. Visos tos aistringos atakos arba pamažu savo pozicijas 
įtvirtinantys mūsų kultūros formų puolimai, kurie atvi- 
riau arslapčiau panaudoja prieš jas gyvenimo jėgą — vien 
kaip gyvenimo ir kadangi jis yra gyvenimas, yra giliau- 
sio vidinio dvasios, išsiplėtojusios į kultūrą, t. y. įgiju- 
sios formas, prieštaringumo apraiškos. Ir vis dėlto aš 
manau, kad nė vienoje iš visų istorijos epochų, kuriose 
šis chroniškas konfliktas paaštrėjo ir grėsė aprėpti visą 
egzistenciją, jis neatsiskleidė taip aiškiai kaip pagrindi- 
nis motyvas, kaip mūsų epochoje. 

Tai, jog visi konfliktai ir problemos egzistuoja tik tam, 
kad būtų išspręsti, yra filisteriškas prietaras. Jie gyve- 
nimo kasdienybėje ir istorijoje turi dar ir kitų uždavi- 
nių, kuriuos vykdo nepriklausomai nuo to, ar yra išspręs- 
ti, ir jie nebuvo bergždi, net jeigu ateitis konflikto neiš- 
sprendžia, o tiktai jo formas ir turinius pakeičia kitais. 
Juk, žinoma, visi minėtieji problemiški reiškiniai leidžia 
mums įsisąmoninti, jog dabartis yra pernelyg priešta- 
ringa, kad ji galėtų tęstis, kokia yra. Tie reiškiniai savo 
mastu byloja apie pokyčius, fundamentalesnius už tuos, 
kurie susiję su esamos formos transformacija į įsiveržu- 
sią naują. Juk vargu ar pastaruoju atveju tiltas tarp anks- 
tesnių ir paskesnių kultūros formų atrodytų taip visiš- 

kai sugriautas, kaip vyra dabar, kai atrodo, jog liko tik 
pats savaime beformis gyvenimas, kad užpildytų spragą. 
Lygiai taip pat neabejotina, kad gyvenimas skatina ti- 
pišką kultūros kaitą, verčia kurti naujas, dabartines jė- 
gas atitinkančias formas, tačiau dėl to — galbūt lėčiau 
įsisąmoninant, ilgiau išvengiant atviros kovos — tiktai 
vieną problemą išstumia nauja problema, vieną konflik- 
tą pakeičia kitas konfliktas. Tačiau taip 1šsipildo tikroji 
gyvenimo paskirtis, kuri yra kova absoliučia prasme, ap- 
1manti santykinę kovos ir taikos priešybę, o absoliuti 
taika, kuri galbūt irgi įtraukia šią priešybę, lieka dieviš- 
koji paslaptis. 


Versta iš: Simmel G. Gesamtausgabe, Bd 16: 
Der Krieg und die geistigen Entscheidungen. 
Grundfragen der Soziologie. Vom Wesen 
des historischen Verstehens. Der Konflikt 
der modernen Kultur. Lebensanschauung / 
hrsg. von Gregor Fitzi und Otthein 
Rammstedt. - Frankfurt am Main: 
Suhrkamp. 1999, S. 183—207. — Vertimas 
sutrumpintas. 


KULTŪROS KRIZĖ 
KALBA, PASAKYTA VIENOJE 
1916 M. SAUSIO MENESĮ 


Die Krisis der Kultur 
(1916) 


Tas, kuris kalba apie kultūrą, turi savo tikslui apri- 
boti šios sąvokos daugiareikšmiškumą. Aš ją suprantu 
kaip tokį sielos užbaigtumą, kurį ji pasiekia ne tiesio- 
giai pati savaime, kaip religinio susikaupimo, dorovinio 
skaidrumo, pirmapradžio kūrybiškumo atveju, bet eida- 
ma aplinkiniais keliais per žmonių giminės dvasinės bei 
istorinės veiklos darinius: subjektyviosios dvasios kul- 
tūros kelias eina per mokslą ir gyvenimo formas, meną 
ir valstybę, profesiją ir pasaulio pažinimą, ir šiame kely- 
je ji sugrįžta pati į save kaip į aukštesnę ir tobulesnę. 
Todėl toks elgesys, kuris turi mus kultūrinti, yra susi- 
jęs su tikslo ir priemonės forma. Tačiau šis elgesys yra 
išsiskaidęs į be galo daug dalinių krypčių. Gyvenimas 
susideda iš veiksmų ir gaminimų, kuriems tik 1š dalies 
būdingas krypties bendrumas ir jis menkai tegali būti 
pažintas. Tačiau dėl to atsiradęs prieštaringumas 1r abe- 
Jotinumas didelį mastą įgyja pirmiausia dėl tos aplinky- 
bės, kad priemonių galutiniams mūsų tikslams pasiekti 
seka, „technika“ plačiąja prasme, nepaliaujamai ilgėja 
ir tankėja. Šitas galutinis tikslų ir priemonių sekų ne- 
aprėpiamumas lemia tą be galo svarbų reiškinį, kad koks 
nors tarpinis jų narys mūsų sąmonei gali tapti galutiniu 
tikslu: daugybė dalykų, kurių mes siekiame, ir netgi dau- 
gelis tų, kuriuos pasiekiame, mums atrodo esą patenki- 

nama galutinė mūsų valios apibrėžtis, nors iš tikrųjų tai 
yra tik tarpinis taškas ir priemonė tikriesiems mūsų tiks- 
lams pasiekti. Mums reikia šitai akcentuoti, nes kai mū- 
sų siekimai yra tokie be galo išsiplėtę ir susipynę, mums 
neužtektų drąsos ir kvapo, jeigu mūsų paskata būtų tik 
tikrasis, Dievas žino koks tolimas galutinis tikslas. Mil- 
žiniškas, intensyvus ir ekstensyvus mūsų technikos — 
kuri anaiptol nėra tik materialios srities technika - au- 
gimas įpainioja mus į priemonių ir šių priemonių prie- 
monių tinklą, kuris per vis daugėjančias tarpines ins- 
tancijas nustumia mus nuo mūsų tikrųjų ir galutinių 
tikslų. Čia slypi didžiulis vidinis pavojus, kurį kelia vi- 
sos labai išsivysčiusios kultūros, t. y. tos epochos, kurio- 
se visą gyvenimo sritį uždengia daugybė viena kita grin- 
džiamų priemonių. Tam tikrų priemonių peraugimas į 
galutinius tikslus gali šią padėtį padaryti psichologiškai 
pakenčiamą, tačiau iš tikrųjų ji tampa vis labiau bepras- 
miška. 

Tuo pačiu pagrindu išsirutulioja ir antrasis vidinis kul- 
tūros prieštaravimas. Tie objektyvūs dariniai, į kuriuos 
išsikristalizuoja kūrybinis gyvenimas ir kurie tada sie- 
los vėl priimami, kad ją kultūrintų, tuoj pat įgyja sava- 
rankišką, jų dalykinių sąlygų apibrėžtą egzistavimą. Da- 
bar subjektai įtraukiami į industrijos 1r mokslų, menų 
ir organizacijų turinį ir raidos tempus, ir tai vyksta ne- 
priklausomai nuo tų reikalavimų, kuriuos subjektai tu- 
rėtų kelti savo pačių tobulinimosi, t. y. kultūrinimosi 
labui, arba net prieštaraujant jiems. Kultūros gyvenimo 
kuriami ir jį kuriantys objektai, kuo jie subtilesni ir sa- 
vo pobūdžiu tobulesni, paklūsta imanentinei logikai, kuri 
anaiptol ne visada taip atitinka į pačius save sugrįžtan- 
čių subjektų raidą, kokia yra visų kultūros darinių kaip 
tokių prasmė. Prieš mus yra nesuskaičiuojamos dva- 
sios objektyvacijos, meno veikalai ir socialinės formos, 

institucijos ir pažinimas kaip saviems įstatymams paklūs- 
tančios karalystės, kurios pretenduoja tapti mūsų indivi- 
dualios esaties turiniu ir norma, tačiau ši nežino, ką su 
tais dalykais daryti, ir gana dažnai suvokia juos kaip naš- 
tą 1r priešišką jėgą. Tačiau ne tik šis kokybinis svetimu- 
mas nusako aukštesniųjų kultūrų objektyviosios ir sub- 
jektyviosios pusių santykį; esminę reikšmę čia turi ir kie- 
kybinis beribiškumas, kai rikiuojasi knyga prie knygos, 
išradimas prie išradimo, meno kūrinys prie meno kūri- 
nio, — taip sakant, ta beformė begalybė, kuri, pretenduo- 
dama būti priimta, šliejasi prie atskiro žmogaus. Tačiau 
pastarasis, apibrėžtas savosios formos ir turintis ribotą 
gebėjimą perimti, tą pretenziją gali patenkinti tik akivaiz- 
džiai vis mažėjančiu mastu. Taip atsiranda tipiška proble- 
minė šiuolaikinio žmogaus situacija: jis jaučiasi tarytum 
prislėgtas šios kultūros elementų aibės, kadangi negali 
Jų nei vidujai asimiliuoti, nei paprasčiausiai atmesti, nes 
jie potencialiai priklauso jo kultūros sričiai. Dėl to, kad 
tai, ką galima pavadinti daiktų kultūra, paliekama savi- 
eigai ir turi neribotas raidos galimybes, visi interesai ir 
viltys vis labiau krypsta būtent į šitą kultūrą, kuri nustu- 
mia į šalį akivaizdžiai daug siauresnį, labiau baigtinį indi- 
vidualių subjektų kultūrinimo uždavinį. 

Taigi tokie yra du didžiausi brandžios ir pernokusios 
kultūros pavojai: viena vertus, gyvenimo priemonės nu- 
stelbia jo tikslus ir todėl neišvengiamai daugybė grynų 
priemonių psichologiškai įgyja galutinių tikslų reikšmę; 
antra vertus, objektyvūs kultūros dariniai plėtojasi pa- 
klusdami savarankiškoms, grynai dalykinėms normoms 
1r todėl ne tik tampa visiškai svetimi subjektyviajai kul- 
tūrai, bet ir plėtojasi taip sparčiai, kad pastaroji jų nega- 
li pavyti. 

Abu šie pagrindiniai motyvai ir jų išsišakojimai, man 
regis, yra visų tų reiškinių, kurie mums jau kurį laiką 

kėlė artėjančios mūsų kultūros krizės nuojautą, prie- 
žastis. Visa mūsų meto skuba, perdėtas godumas ir ma- 
lonumų troškimas yra tiktai padariniai ir reakcijos, nes 
asmeninių vertybių ieškoma tame lygmenyje, kur jų ap- 
skritai nėra: techninė pažanga be niekur nieko vertina- 
ma kaip kultūros pažanga, dvasinėje srityje metodai daž- 
nai traktuojami kaip šventas dalykas 1r laikomi svar- 
besniais už pasiektų rezultatų turinį, pinigų godulys toli 
pralenkia daiktų, kurių įsigijimo priemonė tie pinigai 
yra, godulį; visa tai įrodo, kad tikslus ir paskirtis vis 
labiau išstumia priemonės ir būdai. Jeigu tai yra ser- 
gančios kultūros simptomai, tai ar karas yra tas krizės 
proveržis, dėl kurio gali prasidėti sveikimas? 

Aš nedrįsčiau besąlygiškai teigti, kad pirmoji šios kul- 
tūros patologijos reiškinių grupė — asmenybių tobulėji- 
mo atsilikimas nuo daiktų tobulėjimo —- teikia pasveiki- 
mo viltį. Čia, matyt, slypi vidinis kultūros prieštaravi- 
mas, kuris neatskiriamas nuo jos esmės; mat jeigu 
kultūra reiškia, kad subjektų ugdymas vyksta per ob- 
Jektų pasaulio plėtotę, tai kadangi šis pasaulis turi neri- 
botą gerėjimo, greitėjimo ir plitimo galimybę, o atskirų 
subjektų pajėgumas neišvengiamai lieka vienpusis ir r1- 
botas, tai aš nematau, kaip iš principo būtų galima už- 
kirsti kelią šio ryšio nutrūkimui, kartu nepakankamu- 
mui ir perpildytumui. + 

+ 

Galbūt karas su visais jo griovimais, sąmyšiais ir pa- 
vojais nebūtų sukėlęs patirto sukrėtimų masto, jeigu jis 
nebūtų susidūręs su tokiomis jau papuvusiomis, patva- 
rumą praradusiomis kultūros formomis. Išoriniu veik- 
lumu jis siekė sukurti daugiau erdvės ir aiškumo vidi- 
niam būtinumui ir priversti atskirą žmogų griežtai apsi- 
spręsti: arba jis dvasinį gyvenimą bet kokia kaina nori 
išlaikyti tose pačiose vėžėse, arba išdrįsta nepaisydamas 

pavojaus naujoje gyvenimo dirvoje ieškoti naujų kelių, 
arba galiausiai imasi dar pavojingesnio dalyko - anks- 
tesnio gyvenimo vertybes, žlugus jų formoms, išgelbėti 
suteikdamas joms naują formą. Ir galbūt bent jau čia 
iškyla bendriausio esaties interpretavimo klausimas, kad 
ir turint silpną ir dar netvirtai apibrėžtą pagrindinę api- 
būdinančią sąvoką, kurią aš noriu pamėginti išsamiau 
paaiškinti ir kuri kaip tik galėtų būti laidininkas vaka- 
rykštėms vertybėms tolydžiai pereiti į tas, kurios pri- 
klauso rytdienai. 

Labiau apčiuopiamą reikšmę dabartiniai išgyvenimai, 
atrodo, turi kitai kultūros raidai, grynų priemonių per- 
augimui į savitikslius. Teleologinė seka pirmiausia bu- 
vo pakoreguota toje srityje, kuri pateikia visa apimantį 
pasaulinį istorinį pavyzdį, kaip tikslą užgožia priemonė, — 
ukinėje srityje. Tas pavyzdys yra toks, kad jį vargu ar 
reikia aiškinti: pinigai, ši mainų ir verčių sulyginimo prie- 
mone, be šios tarpininkavimo reikšmės yra radikalus 
niekas, neturintis jokios vertės ir prasmės. Ir būtent pi- 
nigai daugumai kultūringų žmonių tapo visų tikslų tiks- 
lu, jų įgijimu paprastai užsibaigia tos daugumos tikslin- 
gos pastangos, kad ir kaip menkai tai galėtų pateisinti 
dalykiškas protas. Ūkio formavimasis, žinoma, paaiški- 
na šį vertybių poslinkį. Juk kadangi jis pasirūpino, kad 
visų prekių būtų galima gauti bet kurioje vietoje ir bet 
kuriuo laiku, tai daugumos žmonių norams patenkinti 
svarbu vien turėti reikiamą kiekį pinigų: trūkumas šiuo- 
laikinio žmogaus sąmonei reiškia ne daiktų trūkumą, 
bet trūkumą pinigų, už kuriuos būtų galima juos nusi- 
pirkti. Dabartinis Vokietijos izoliavimas nuo pasaulinės 
rinkos, kuri ją paprastai aprūpindavo kiek norima dide- 
liu prekių kiekiu ir vartojimo klausimas virsdavo vien 
pinigų klausimu, negalėjo nesukelti revoliucinių poky- 
čių. Maisto produktų, kurių nebūdavo sunku įsigyti, jei- 

gu tik būdavo pinigų, ėmė stigti, ir taip jie pademonstra- 
vo savo galutinį vertybinį pobūdį. O pinigai, bent jau tiek, 
kiek jie yra atkirsti nuo savo ligtolinio beribio pajėgu- 
mo, pasirodo esą pati savaime visiškai bejėgė priemonė. 

Nors ši raida nesibaigė, vis dėlto bent jau duonos kor- 
telės simbolizuoja net paties turtingiausio žmogaus tur- 
to nenaudingumą. Anksčiau taupant ir išlaidaujant, net 
kai tai būdavo susiję su konkrečiais objektais, iš tikrųjų 
visuomet svarbi buvo tik jų piniginė vertė, o dabar pas- 
taroji pasitraukia į antrąją vietą; pagaliau vėl reikia tau- 
pyti mėsą 1r sviestą, duoną ir vilną dėl jų pačių, ir tai yra 
toks posūkis, kuris, kad ir kaip paprasta visa tai atrody- 
tų, visiškai apverčia per šimtmečius išugdytą kultūros 
pasaulio ekonominį vertės jausmą. Taigi tokioje situaci- 
joje, kai tikrąsias vertybes labiausiai, kiek žinoma iš kul- 
tūros istorijos, užgožia priemonės, vienoje vietoje atsi- 
rado plyšys. Žinoma, mes galime neabejoti, kad jis vėl 
išnyks, kad pasaulinio ūkio produktyvumas ir jo visuoti- 
numas vėliau mums vėl leis užmiršti, jog ne pinigai turi 
vertę, o daiktai. Niekas neleis savęs įtikinti, jog dėl to 
kylantys abejotini reiškiniai —- vaizdinys, kad visi daiktai 
yra perkami, kad jų vertingumą išimtinai lemia pinigi- 
ne verte, skeptiškas požiūris į visas vertybes, kurių ne- 
įmanoma išreikšti pinigais — vėl nesugrįš, jog negalės 
tęstis su tokiais reiškiniais susijusi lėtinė (schleichende) 
kultūros krizė. Tačiau ne mažiau neabejotina ir tai, jog 
mūsų dabartinis patyrimas, kad svarbūs yra ne pinigai, 
kad iš pinigų kaip tokių mes dabar neturime jokios nau- 
dos, daugeliui sielų sukels savotišką išgąstį 1r skatins jų 
savivoką. Žinoma, tokių sielos nuotaikų ir jų pokyčių 
neįmanoma dokumentiškai užfiksuoti. Tačiau nors ir ko- 
kie neaiškūs būtų padariniai, nors ir kokie išoriniai bū- 
tų objektai, apskritai tai, kad piniginės vertės absoliutu- 
mas kartą jau buvo žlugęs, kad ūkinių daiktų verte kartą 

jau buvo suvokta kaip negalima pakeisti į pinigus, man 
atrodo, gali būti didžiulis sielos išlošis; jautresnis, ma- 
žiau atbukęs, sakyčiau — pagarbesnis santykis su kas- 
dienio naudojimo daiktais turi atsirasti tose sielose, ku- 
rios kartą jau galėjo patirti jų betarpišką vertingumą, o 
pinigus pamatyti neturint reikšmės ir įsitikinti, kad jie 
savaime netenka vertės, kai tik nebegali atlikti tarpi- 
ninko funkcijos. 

Tačiau karas dar kartą 1r dabar visiškai absoliučia 
prasme pakeitė tikslo 17 priemonės santykį. Išlikimas 
paprastai yra pagrindinis žmogaus interesas. Darbas ir 
meilė, mąstymas ir norėjimas, religingumas ir posūkiai, 
kuriais mes stengiamės kreipti savo likimą, — visa tai 
išplaukia iš to fakto, kad Aš stengiasi išsaugoti savąjį 
pastovumą ir raidą, kuriems nuolat kelia grėsmę išori- 
niai pavojai ir vidinės silpnybės, mūsų santykio su pa- 
sauliu problemos 1r mūsų gyvenimo sąlygų neužtikrin- 
tumas. Išskyrus tuos retus žmones, kurie tikrai nori gy- 
venti tik del kokio nors vieno objektyvaus tikslo, savosios 
savasties, į kurią galbūt dar yra įtraukta ir artimiausių 
žmonių savastis, išsaugojimas yra tiesioginis tikslas, o 
visi gyvenimo turiniai — tai jo artimesnės ar tolimesnės 
priemonės. Tačiau karas dabar milijonams žmonių iškė- 
lė pergalės ir nacijos išsaugojimo tikslą, taigi tokį tiks- 
14, kuriam staiga savas gyvenimas, ir jo išsaugojimas, ir 
jo atsižadėjimas, tapo priemone. Ir būtent gyvenimo i1š- 
saugojimas yra reikšmingesnė priemonė negu jo atsiža- 
dėjimas. Tai, kad kareivis privalo aukotis, yra visiškai 
klaidinantis patosas. Tėvynei tarnauja ne miręs, 0 gy- 
vas kareivis. Tai, jog ši tarnyba gali pareikalauti ir pasi- 
aukoti, paprastai yra kraštutinis atvejis, tik aiškiausias 
įrodymas, kad savastis prarado savąjį galutinio tikslo po- 
būdį 1r savo išlikimą arba pasiaukojimą laiko aukštes- 
nio tikslo priemone. 

Žinoma, išlikimas teleologinių sekų viršūnėje vėl at- 
gaus savo senąją padėtį. Tačiau vienas dalykas man vis 
delto atrodo nepaneigiamas. Visų šių tarpinių pakopų ir 
laikinų dalykų iškilimas iki galutinių tikslų, kuriuo ser- 
ga mūsų kultūra, nebegalės taip visiškai lengvai vykti 
toje žmonių kartoje, kuri pati yra patyrusi, kad net pats 
autonomiškiausias galutinis tikslas, išlikimas, galėjo tap- 
ti vien tik priemone. Jausmas, kuris mus užvaldė nuo 
karo pradžios, - kad karas mums paliks daugeliu atžvil- 
gių naują vertybių gradaciją, - bent jau šiuo atveju pasi- 
tvirtins. Tai, kad mažiau esmingos gyvenimo instanci- 
jos gali įgyti galutinio reikšmingumo akcentą, priklauso 
prie tų pavojų, kurie sielai kyla ilgais, patogiais, ramiais 
taikos laikotarpiais, kai yra kiek nori erdvės patiems 
įvairiausiems dalykams ir nėra jokių stiprių sukrėtimų, 
kurie verčia spręsti, kas yra esminga ir kas ne. Tačiau 
tas, kuris patį svarbiausią dalyką, savastį ir jos išsaugo- 
jimą, kartą yra išgyvenęs kaip vien virš jų iškylančių 
tikslų priemonę, kurį laiką turėtų būti apdraustas nuo 
tikslų vertės eikvojimo mažiau reikšmingiems, šaluti- 
niams dalykams. 

Minetuosius pavojus tarsi jungia vienas bendras simp- 
tomas, kad visos nurodytos kultūros sritys plėtojosi kaip 
viena nuo kitos nepriklausomos 1r viena kitai svetimos, 
kol pastaraisiais metais vėl pasireiškė vieningesnės ben- 
dros srovės. Čia ir glūdi dažnai pabrėžiamos mūsų laikų 
stiliaus stokos priežastis. Juk stilius visuomet yra tam 
tikra visuotinė forma, suteikianti bendrumą daugybei 
atskirų skirtingo turinio gaminių. Ir kuo labiau tautos 
dvasia — glaustumo dėlei galime vartoti kad ir šią pro- 
blemišką sąvoką — jai savitu vieningumu nuspalvina vi- 
sas kokio nors laikotarpio apraiškas, tuo jis mums atro- 
do stilingesnis. Todėl ankstesnieji šimtmečiai, kurie dar 
nebuvo perkrauti tokios gausybės nevienalyčių, į skir- 


361 


KULTŪROS FILOSOFIJA IR SOCIOLOGIJA 


tingiausias puses viliojančių tradicijų ir galimybių, turė- 
jo daug daugiau stiliaus negu dabartis, kai ypač dažnai 
atskira veikla vyksta tarsi izoliuotai nuo visų kitų. Ta- 
čiau čia pastaraisiais metais, galbūt nuo Nietzsche's, pra- 
sidėjo tylus posūkis. Atrodo, kad kaip tik gyvenimo są- 
voka persmelkia įvairiausias sritis ir tarsi padaro vie- 
ningesnį ir ritmiškesnį jų pulso plakimą. Aš manau, kad 
šį procesą karas gerokai paskatino. Juk nepriklausomai 
nuo galutinio tikslo vienybės, į kurią šią akimirką orien- 
tuojasi visi galimi kultūros judėjimai, iš visų jų veržiasi 
aistringas, tarsi iš vieningo jėgos šaltinio trykštantis gy- 
vybingumas. 

"Tie nesuskaičiuojami dariniai, kurie pradėjo stingti ir 
prarasti kūrybinį judrumą, vėl įtraukiami į gyvenimo srau- 
tą. Pastaruoju metu mes jau nujautėme, kad visi vienas 
nuo kito nutolę kultūros faktai yra gyvenimo proceso kaip 
tokio apraiškos arba priemonės, pulso plakimas arba pa- 
dariniai, o dabar visi mūsų sąmonės turiniai dar labiau 
jaučiami kaip vėl sulydyti į stiprėjančią to srauto jėgą. + 
Ne tik bendras tikslas ir bendras pavojus mūsų tautai 
kaip subjektų sumai suteikė netikėtą vienybę, — nesvar- 
bu, ar ši vienybė patvari, ar laikina, — bet ir neregėtas 
gyvenimo pakilimas 17 sužadinimas kiekviename žmogu- 
je paskatino šį susiliejimą ir susitelkimą į vieną srautą; 
lygiai taip pat tai ir objektyviems kultūros turiniams kurį 
laiką suteiks naują judrumą ir kartu naują vienijimosi 
galimybę bei veržimąsį susijungti, pralauš tą sąstingį ir 
1z0liuotumą, kurie mūsų kultūrą pavertė nerišlių, vieno 
stiliaus neturinčių atskirybių chaosu. Kaip sakėme, ilgai- 
niui mes neišvengsime šitos visos kultūros tragedijos ir 
chroniškos krizės, tačiau tam tikrą laikotarpį jų plėtotė 
bus pristabdyta, o jų aštrumas sušvelnintas. 

Priešpriešinti ką nors daugiau pastariesiems kultū- 
ros gyvenimo paradoksams mes apskritai negalime ti- 

ketis. Jie faktiškai vyksta taip, tarsi turėtų sukelti kri- 
zę, o kartu beribį skilimą ir tamsumą. Tai, kad gryna 
priemonė įgyja galutinio tikslo reikšmę ir šitai visiškai 
suardo protingą vidinės ir praktinės esaties tvarką; tai, 
kad objektyvioji kultūra rutuliojasi tokiu mastu ir tem- 
pu, jog subjektyvioji kultūra, vien tik kurioje turi pras- 
mę bet koks objektų tobulinimas, lieka toli ir atsilieka 
vis labiau; tai, kad atskiros kultūros šakos auga skirtin- 
gomis kryptimis ir yra susvetimėjusios viena su kita, 
todėl jos kaip visumos tikrai laukia Babelio bokšto liki- 
mas, o tikrajai jos vertei, kurią kaip tik apibūdina jos 
dalių sąryšis, atrodo, gresia išnykimas, — visa tai yra 
tokie prieštaravimai, kurie visiškai neatskiriami nuo kul- 
tūros raidos kaip tokios. Galutinis šių prieštaravimų pa- 
darinys turėtų būti kultūros raidos žlugimas, jeigu pozi- 
tyvūs ir prasmingi kultūros veiksniai vėl nesukeltų ato- 
veiksmio, jeigu nekiltų visiškai netikėtų sukrėtimų, 
kurie — nors dažnai didele kaina - kuriam laikui grąžin- 
tų nuovoką į niekur bėgančiam ir į visas puses išsilaks- 
tančiam kultūros gyvenimui. 

+ 

Kaip principingiausią, visus atskirus turinius apiman- 
čią labai išsivysčiusios kultūros likimo formulę galima, 
kaip sakyta, nurodyti tai, kad kultūra yra nuolatos išlie- 
kanti krizė (fortwdhrend aufgehaltene Krisis). Tai reiš- 
kia, kad kultūra gyvenimą, iš kurio ji randasi ir kuriam 
tarnauti yra skirta, siekia ištirpdyti beprasmiškuose ir 
prieštaringuose dalykuose, o tam nuolatos priešinasi fun- 
damentali, dinamiška gyvenimo vienybė, gyvenimui sve- 
timą, jį nuo savęs paties nutolinantį objektyvumą vėl 
sugrąžindama prie paties gyvenimo šaltinių. Ir todėl mes 
šioje epochoje esame istorijos kulminaciniame taške, 
nes tas kultūrinės egzistencijos ištirpimas ir paklydi- 
mas pasiekė tam tikrą maksimumą, prieš kurį gyvenimas 

maištauja šiuo karu ir jo vienodinančia, supaprastinan- 
čia, į prasmę nukreipiančia jega. Nors tai tebūtų tik vie- 
na banga neapžvelgiamoje žmonijos gyvenimo tėkmėje, 
tačiau dar nė viena kita nėra pasiekusi tokių savo jėgų 
trinties aukštumų ir platumo. Stovime sukrėsti tokių mas- 
tų, kurie šią krizę išstumia toli iš atskiro žmogaus akira- 
čio, nors kartu ji mums yra gerai pažįstama ir supranta- 
ma: juk kiekviename iš mūsų ši krizė yra mūsų pačių 
sielos krizė, nesvarbu, ar mes tai suvokiame, ar ne.! 


Versta iš: Simmel G. Gesamtausgabe, Bd. 16: 
Der Krieg und die geistigen Entscheidungen. 
Grundfragen der Soziologie. Vom Wesen 
des historischen Verstehens. Der Konflikt 
der modernen Kultur. Lebensanschauung / 
hrsg. von Gregor Fitzi und Otthein 
Rammstedt. —- Frankfurt am Main: 
Suhrkamp, 1999, S. 37-53. — Vertimas 
sutrumpintas. 


"Kultūriniai istoriniai ir kultūriniai filosofiniai šių samprotavi- 
mų pagrindai išsamiau išdėstyti mano knygoje „Pinigų filosofija“. 


MADA 


Mode 
(1905) 


Mums duotas gyvenimo reiškinių suvokimo būdas lei- 
džia kiekviename esaties taške pajusti daugybę jėgų, ir 
pajusti taip, kad kiekviena iš jų paprastai išsiveržia už 
tikrojo reiškinio ribų, sudaužo savo beribiškumą į kitas 
jėgas 1r pavirsta gryna įtampos jėga ir siekiu. Kiekvie- 
noje veikloje, net kūrybingiausioje ir vaisingiausioje, mes 
jaučiame kažką, kas dar nevisiškai įgijo išraišką. Ka- 
dangi šitai įvyksta per vienas su kitu susiduriančių ele- 
mentų savitarpio apribojimą, jų dualizmas kaip tik 1š- 
ryškina viso gyvenimo vienybę. Ir tiktai tiek, kiek ta 
vidinė energija prašoka regimų jos apraiškų mastą, gy- 
venimas įgyja gausybę neišnaudotų galimybių, papildan- 
čių jo fragmentišką tikrovę; tiktai šitaip jo reiškiniai lei- 
džia nujausti gilesnes jėgas, neišsikrovusias įtampas, pla- 
tesnio masto kovą 1r taiką, negu atskleidžia jų betarpiška 
duotybė. 

+ 

Šių priešybių socialiniuose įsikūnijimuose vienos iš 
jų pagrindą daugiausia sudaro psichologinė tendencija 
megdžioti. Megdžiojimą galima apibūdinti kaip tam tik- 
rą psichologinį paveldėjimą, kaip grupinio gyvenimo per- 
ėjimą į individualų gyvenimą. + Potraukis mėgdžioti nu- 
sako tą raidos pakopą, kai noras imtis tikslingos asme- 
ninės veiklos jau gyvas, tačiau gebėjimo įgyti jai arba iš 

jos individualius turinius dar stinga. Tolesnį vystymąsi 
sudaro tai, kad mąstymą, veiksmus ir jausmus apibrė- 
žia ne tik tai, kas duota, kas praėjo, kas perimta, bet ir 
ateitis: teleologinis žmogus yra priešingas megdžiojan- 
čio žmogaus polius. Taigi mėgdžiojimas visuose tuose 
reiškiniuose, kuriuos formuojantis veiksnys jis yra, ati- 
tinka vieną iš pagrindinių mūsų esybės krypčių — tą, ku- 
ri tenkinasi atskiro žmogaus įsijungimu į visuotinybę ir 
kuri kitime pabrėžia išiekamąjį momentą. Tačiau ten, 
kur, priešingai, išliekančiuose dalykuose ieškoma poky- 
čių, individualaus skirtingumo, savęs išskyrimo iš visuo- 
tinybės, mėgdžiojimas yra negatyvus ir kliudantis prin- 
cipas. Kaip tik todėl troškimas pasilikti prie to, kas duo- 
ta, daryti tą patį ir būti tokiam pat kaip kiti yra žmogaus, 
kuris nori pereiti prie naujų ir savų gyvenimo formų, 
nesutaikomas priešas, ir kadangi kiekvienas iš šių prin- 
cipų savaime eina į begalybę, tai visuomeninis gyveni- 
mas tampa kovos arena, kur ginčijamasi dėl kiekvienos 
pedos, o visuomeninės institucijos iškyla kaip — nors 1r 
neilgalaikiai — susitaikymai, kai tebesitęsiantis abiejų 
šalių antagonizmas įgyja išorinę kooperacijos formą. 
Šitai nusako mados kaip visuotinio reiškinio mūsų 
giminės istorijoje gyvavimo sąlygas. Mada yra tam tikro 
pavyzdžio mėgdžiojimas ir šitaip tenkina socialinio pri- 
sišliejimo poreikį, ji veda atskirą žmogų keliu, kuriuo 
eina visi, Ji pateikia visuotinybę, kuri kiekvieno žmo- 
gaus elgsenai yra sektinas pavyzdys. Tačiau ne mažiau 
ji patenkina ir skirtingumo poreikį, diferenciacijos, nu- 
krypimo, išsiskyrimo tendenciją. Ir šitai jai pavyksta to- 
dėl, kad keičiasi turinys, kuris madą šiandien individua- 
liai formuoja kitokią, negu ji buvo vakar ir bus rytoj; 
antra vertus, dar labiau jai šitai pavyksta todėl, kad ma- 
da visuomet yra socialinių klasių mada, kad aukštesnio- 
jo sluoksnio mada skiriasi nuo žemesniojo sluoksnio ma- 

dos ir jos atsisakoma tą pačią akimirką, kai tik pastara- 
sis sluoksnis pradeda ją savintis. Taigi mada yra ne kas 
kita, kaip viena iš daugybės gyvenimo formų, kuri so- 
cialinio sulyginimo tendenciją suderina su individualaus 
skirtingumo ir įvairumo tendencija vieningoje veikloje. 
Jeigu mes pasidomėsime mados istorija, kuri lig šiol bu- 
vo nagrinėjama tik atsižvelgiant į jos turinio raidą, ir 
jos reikšme visuomeninio proceso formai, įsitikinsime, 
kad mada yra pastangų patenkinti abi šias priešingas 
tendencijas vis tobuliau pritaikant jas prie esamos indi- 
vidualios ir visuomeninės kultūros būklės istorija. Į šią 
pagrindinę mados esmę įsijungia atskiri psichologiniai 
bruožai, kuriuos mes joje pastebime. 

+ 

Jeigu mes visuomenines formas, drabužius, esteti- 
nius vertinimus, visą stilių, kuriuo žmogus save išreiš- 
kia, traktuosime kaip mados nuolat formuojamą daly- 
ką, turėsime tarti, kad madą, t. y. naują madą, apskritai 
susikuria tik aukštesnieji luomai. Kai tik žemesnieji luo- 
mai pradeda madą savintis 1r taip peržengia aukštesnių- 
jų luomų nubrėžtą ribą, pralaužia šitaip simbolizuojamo 
priklausymo tiems luomams išskirtinumą, aukštesnieji 
luomai iškart atsisako tos mados ir susikuria naują, ku- 
ri leidžia jiems vėl atsiskirti nuo plačiųjų masių ir žaidi- 
mą vėl pradeda iš naujo. Juk natūralu, kad žemesnieji 
luomai žiūri bei veržiasi į viršų, 1r pirmiausia jie gali tai 
pasiekti tose srityse, kurios pavaldžios madai, nes mada 
labiausiai prieinama išoriniam meėgdžiojimui. Tokie pat 
procesai vyksta — nors ne visuomet taip akivaizdžiai kaip 
tarp damų ir jų tarnaičių — ir tarp skirtingų aukštesnio- 
jo luomo sluoksnių. Dažnai galima pastebėti, kad kuo 
arčiau sugludę vienas su kitu socialiniai ratai, tuo stip- 
riau siekiama mėgdžioti apačioje ir vaikomasi nauju- 
mo viršuje; visur prasiskverbiantis piniginis ūkis turi 


KULTŪROS FILOSOFIJA IR SOCIOLOGIJA 


šį procesą Žymiai paspartinti 1r padaryti regimą, nes ma- 
dos dalykai, kaip gyvenimo išorybės, ypač priklauso nuo 
pinigų turėjimo, todėl jų atžvilgiu lygybė su aukštesniu 
sluoksniu lengviau atkuriama negu visose tose srityse, 
kurios reikalauja individualių, už pinigus nenuperkamų 
pranašumų demonstravimo (Bewūhrung). 

+ 

Ten, kur trūksta vienos iš abiejų socialinių tendenci- 
jų, kurios kartu formuoja madą, būtent poreikio vieny- 
tis ir poreikio atsiskirti, mada nesusidarys, jos karalia- 
vimas baigsis. Todėl žemesnieji luomai savitų madų tu- 
ri labai mažai ir labai retai, todėl pirmykščių tautų mados 
yra daug stabilesnės negu mūsų. Susimaišymo 1r skirtu- 
mų išsitrynimo pavojus, kuris verčia kultūringų tautų 
klases išsiskirti drabužiais, elgsena, skoniu ir t. t., pa- 
prastai negresia primityvioms socialinėms struktūroms, 
kurios, viena vertus, yra komunistiškesnės, tačiau, an- 
tra vertus, esamus skirtumus nustato griežčiau ir api- 
brėžčiau. + 

Mados esmė yra ta, kad jos visuomet laikosi tik gru- 
pės dalis, o visuma yra tiktai pakeliui įją. Kai tik mada 
visiškai įsigali, t. y. kai tai, ką iš pradžių darė tik kai 
kurie, pradeda daryti visi be išimties, kaip atsitinka su 
vienais ar kitais drabužių i1r bendravimo formų elemen- 
tais, šitai jau nebelaikoma mada. Tolesnis jos plitimas 
priartina jos pabaigą, nes kaip tik tai pašalina skirtingu- 
mus. Mada priklauso prie tokių reiškinių, kurie siekia 
plisti įveikdami visas ribas, būti vis tobuliau realizuoti, 
tačiau jeigu pasiekiamas šis absoliutus tikslas, tai vidi- 
nis prieštaravimas juos sunaikina. + 

Tai, kad dabartinėje kultūroje mada - įsiverždama į 
lig šiol jai svetimas sritis, o senosiose dėl savo kaitos 
tempo nepaliaujamai stiprėdama — nepaprastai suvešė- 
jo, yra tiktai mūsų meto psichologinio bruožo apraiška. 

Vidinei mūsų ritmikai dabar reikia vis trumpesnių įspū- 
džių kaitos periodų, arba, kitaip sakant, dirginimo ak- 
centas vis labiau pasislenka nuo jo substancialaus cen- 
tro į Jo pradžią ir pabaigą. Tai prasideda nuo menkų simp- 
tomų, pavyzdžiui, vis labiau plintančio cigarų pakeitimo 
cigaretėmis, atsiskleidžia kaip kelionių manija, kuri metų 
gyvenimą gali suskaidyti į kiek galima daugiau trumpų 
periodų, kur stipriai akcentuojamas išvykimas ir atvy- 
kimas. Specifiškai „nekantrus“ šiuolaikinio gyvenimo 
tempas liudija ne tik kokybinių gyvenimo turinių greitų 
permainų siekį, bet ir to formalaus dirginimo, kurį su- 
kelia ribos, pradžia ir pabaiga, atėjimas 1r išėjimas, stip- 
rumą. + Atsiribojimas nuo praeities, kurio kultūringoji 
žmonija be paliovos siekia jau daugiau kaip šimtą metų, 
sąmonę vis labiau orientuoja į dabartį. Šis dabarties pa- 
brėžimas kartu, žinoma, yra ir kaitos pabrėžimas, ir to- 
kiu pat mastu, kokiu vienas luomas yra ryškėjančių kul- 
tūros tendencijų veiksnys, jis atsigręžia į madas visose 
srityse, taigi anaiptol ne vien į drabužių madas. 

Dėl to, kad mada kaip tokia dar negali būti visuotinai 
išplitusi, atskiras žmogus patiria pasitenkinimą, nes ji 
jo atveju vis dar yra kažkas ypatinga ir neįprasta, nors 
kartu vidujai jis jaučiasi susijęs ne tik su ta visuma, ku- 
ri tą patį daro, bet dar ir su ta visuma, kuri to paties 
siekia. Todėl požiūrį į žmogų, kuris laikosi mados, suda- 
ro gana maloniai veikiantis pritarimo ir pavydo mišinys. 
Tokiam madingam žmogui pavydima kaip individui, o 
pritariama kaip rūšies atstovui. * 

Iš tos pačios struktūros išplaukia, kad mada yra tik- 
roji žaidimų aikštelė tiems individams, kurie vidujai yra 
nesavarankiški ir reikalingi paramos, tačiau savigarbos 
jausmas skatina juos kuo nors pasižymėti, atkreipti į sa- 
ve dėmesį, išsiskirti iš kitų. Tai galiausiai yra ta pati situ- 
acija, kai iš visų kartojamų banalybių didžiausią laimę 


369 


KULTŪROS FILOSOFIJA IR SOCIOLOGIJA 


teikia tos, kurių kartojimas kiekvienam vis dėlto suke- 
lia jausmą, kad šitaip jis išreiškia visiškai ypatingą, )į iš 
kitų žmonių masės išskiriantį protingumą, - taigi kriti- 
nio, pesimistinio, paradoksalaus pobūdžio banalybės. Ma- 
da iškelia nereikšmingą žmogų, nes padaro jį visumos 
atstovu, ypatingu bendrosios dvasios įsikūnijimu. Kadan- 
gi mada, remiantis jos sąvoka, gali būti tik tokia norma, 
kuri niekada nevykdoma visų, ji padaro galimą socialinį 
klusnumą, kuris kartu yra individuali diferenciacija. Ma- 
dingo kvailio atveju visuomeniniai mados reikalavimai 
akivaizdžiai pakyla taip aukštai, kad įgyja 1ndividualiz- 
mo ir ypatingumo regimybę. Jį išskiria tai, kad jis ma- 
dos tendenciją išryškina be jokio saiko: jeigu madingi 
smailūs bata1, tai jo batai bus ieties smailumo, jeigu ma- 
dingos aukštos apykaklės, tai jo apykaklė sieks ausis, 
jeigu madinga klausytis mokslinių pranešimų, tai jo dau- 
giau niekur kitur nesutiksi, ir t. t. Taigi visišką indivi- 
dualumą jis įsivaizduoja kaip tokių elementų, kurie ko- 
kybeės atžvilgiu yra bendra atitinkamo socialinio rato nor- 
ma, kiekybinį didumą. Jis eina kitų priekyje — tačiau 
tiksliai jų keliu. Nors tai, ką jis išreiškia, yra kraštuti- 
nis viešojo skonio atvejis, vis dėlto atrodo, kad jis marši- 
ruoja visumos priekyje. Tačiau iš tikrųjų jam galioja tai, 
kas daugeliu atvejų galioja atskiro žmogaus 1r grupės 
santykiui: kad vedantieji iš esmės yra vedamieji. Aki- 
vaizdu, kad demokratiniai laikai ypač stipriai skatina to- 
kią konsteliaciją, todėl net Bismarckas ir kiti išgarsėję 
konstitucinių valstybių partijų vadai pabrėždavo, kad jie, 
būdami grupės vadai, turi eiti paskui grupę. Taigi ma- 
dingų kvailių pasipūtimas yra demokratijos išpuoselė- 
tos atskiro žmogaus ir visumos santykio konsteliacijos 
karikatūra. Tačiau mados herojus, išsiskiriantis grynai 
kiekybiniu būdu įgytu savitumu, kuris maskuojasi kaip 
kokybinis skirtingumas, akivaizdžiai reprezentuoja tik- 

rai originalų pusiausvyros santykį tarp socialinio potrau- 
kio ir individualizacijos potraukio. + 

Kadangi mes čia susiduriame ne su atskiro turinio 
arba atskiro pasitenkinimo reikšmingumu, o kaip tik su 
jų abiejų žaidimu, jų savitarpišku savęs išskyrimu, tai 
aišku, kad tą pačią kombinaciją, kuri sukuriama kraš- 
tutiniu paklusimu madai, galima pasiekti ir opozicija jai. 
Tas, kuris sąmoningai rengiasi arba elgiasi nemadingai, 
įgyja su tuo susijusį individualizacijos jausmą ne dėl sa- 
vo individualių ypatybių, o vien neigdamas socialinį pa- 
vyzdį: madingumas yra pastarojo mėgdžiojimas, 0 sąmo- 
ningas nemadingumas yra jo mėgdžiojimas su priešingu 
ženklu, ir jis nė kiek ne mažiau liudija tos socialinės 
tendencijos, nuo kurios mes pozityviai ar negatyviai pri- 
klausome, galią. + 

Mada kartu išreiškia ir pabrėžia potraukį susilyginti 
1r potraukį individualizuotis, siekimą mėgdžioti ir sieki- 
mą išsiskirti, ir šitai, matyt, paaiškina, kodėl moterys 
paprastai ypač stipriai pasiduoda madai. Dėl socialinės 
padeties silpnumo, kuriam moterys buvo pasmerktos di- 
džiąją istorijos dalį, radosi glaudus jų ryšys su tuo, kas 
yra „paprotys“, su tuo, „kas dera“, su tuo, kas yra visuo- 
tinai galiojanti ir teisėta esaties forma. Juk silpnasis ven- 
gia individualizacijos, vengia praktiškai pasikliauti savi- 
mi, vengia atsakomybės ir būtinumo gintis vien savo jėe- 
gomis. Silpnajam apsaugą suteikia kaip tik tipinė 
gyvenimo forma, kuri stipriajam trukdo pasinaudoti pra- 
našesnėmis savo jėgomis. Tačiau turėdamos šį tvirtą pa- 
grindą, kurį sudaro papročiai, vidurkis, bendras lygmuo, 
moterys dabar stipriai siekia dar įmanomo reliatyvaus 
individualumo ir savo savitos asmenybės išskyrimo. Mada 
kaip tik ir suteikia joms tokią sekmingą kombinaciją: 
viena vertus, ji yra visuotinio mėgdžiojimo sritis, plau- 
kimas plačiu socialiniu farvateriu, individo išlaisvinimas 

nuo atsakomybės už savo skonį ir veiksmus, 0 antra ver- 
tus, ji dar yra ir išsiskyrimas, savęs pabrėžimas, indivi- 
dualus asmenybės dekoras. 

+ Ir tarp individualizacijos ir kolektyvizacijos, ir tarp 
gyvenimo turinių vienodumo ir įvairumo esama apibrėž- 
tos poreikių proporcijos, kuri skirtingose srityse pasi- 
slenka į vieną ar kitą pusę ir vieno poreikio atsisakymą 
mėgina kompensuoti kokio nors kito įsiveržusio porei- 
kio tenkinimu. Apskritai galima sakyti, kad moteris, pa- 
lyginti su vyru, yra ištikimesnė būtybė; ir būtent ištiki- 
mybė, kuri atspindi būtybės sielos tolygumą ir vienin- 
gumą, gyvenimo tendencijų subalansuotumo dėlei 
reikalauja gyvesnės kaitos labiau nutolusiose srityse. 
Priešingai, vyrui, kuris iš prigimties yra mažiau ištiki- 
mas, kuris paprastai taip besąlygiškai ir koncentruotai 
nesistengia išsaugoti visų gyvenimo interesų ryšio su 
nusistovėjusiais dvasiniais santykiais, dėl to mažiau rei- 
kia išorinės įvairovės formos. Žinoma, pokyčių išstūmi- 
mas į išorines sritis, abejingumas su išvaizda susijusioms 
madoms yra specifinis vyriškas bruožas, bet ne todėl, 
kad vyras yra vientisesnis, o kaip tik todėl, kad jis iš 
esmės yra daugialypė būtybė 1r dėl to lengviau gali atsi- 
sakyti išorinio įvairumo. Dėl to dabartinės emancipuo- 
tos moterys, kurios siekia priartėti prie vyriškosios pr1i- 
gimties, jos diferencijuotumo, individualumo, judrumo, 
kaip tik pabrėžia savo abejingumą madai. Mada mote- 
rims tam tikra prasme yra irjų profesinės padėties kom- 
pensacija. + 

Kaip tik šitaip mada paveikia ir visiškai kitokius turi- 
nius, ji asmens nereikšmingumą, jo nesugebėjimą gry- 
nai savaime individualizuoti savo egzistenciją kompen- 
suoja priklausymu tam tikram kaip tik mados charakte- 
rizuojamam ir išskirtam, viešajai sąmonei kaip visuma 
egzistuojančiam ratui. Ir čia, žinoma, asmenybė kaip to- 

kia yra Įjungta į bendrą schemą, tačiau pati ši schema 
socialiniu požiūriu turi vienokį ar kitokį individualų at- 
spalvį ir dėl to socialiniu aplinkkeliu suteikia asmenybei 
tai, koji negali pasiekti grynai individualiu būdu. Tą reiš- 
kinį, jog demimondas dažnai praskina kelią naujai ma- 
dai, galima paaiškinti tuo, kad jo gyvenimo forma neturi 
šaknų; parijo egzistencija, kurią jam suteikia visuomenė, 
sukelia jo atvirą arba latentinę neapykantą viskam, kas 
jau legalizuota, tvirtai nusistovėję, neapykantą, kurios dar 
palyginti nekalčiausia išraiška yra veržimasis į vis naujas 
išorines formas; tuo nuolatiniu naujų, lig šiol neregėtų 
madų siekimu, tuo beatodairiškumu, kuriuo pasižymi jų 
kaip labiausiai priešingų buvusioms madoms suvokimas, 
kaip tik pagrįsta estetinė potraukio griauti forma, kuri, 
atrodo, būdinga visų parijų, jeigu tik jie nėra visiškai vi- 
dujai pavergti, egzistencijai. 

< 

Mada taip pat yra tik viena iš formų, kuriomis žmo- 
nės, išorinių dalykų atžvilgiu pasiduodami visuotinybės 
vergijai, siekia kuo absoliučiau išgelbėti vidinę laisvę. 
Laisvė 1r ryšys taip pat priklauso prie tų priešpriešų, 
kurių nuolat atsinaujinanti kova ir poslinkiai viena ar 
kita kryptimi įvairiausiose srityse gyvenimui suteikia 
daugiau gaivaus žavesio, daugiau platumo bei sklaidos 
galimybių, negu galėtų duoti kokiu nors būdu pasiekta 
pastovi ir daugiau jau neprovokuojanti abiejų pusių pu- 
siausvyra. + 

< 

Taigi mums paaiškėjo, kad madoje, taip sakant, savi- 
tai susijungia skirtingi gyvenimo matmenys, kad ji yra 
kompleksinis darinys, kuris atstovauja visoms pagrindi- 
nėms priešpriešinėms sielos kryptims. Todėl nesunku 
suprasti, jog bendras ritmas, kuriuo juda individai ir gru- 
pės, lems ir jų santykį su mada, jog skirtingi grupės 

sluoksniai nepriklausomai nuo skirtingų jų gyvenimo tu- 
rinių ir išorinių galimybių laikysis skirtingo požiūrio į 
madą jau vien todėl, kad jų gyvenimo turiniai rutulioja- 
si arba konservatyvesne, arba greičiau kintančia forma. 
Viena vertus, žemesniosios masės juda sunkiau ir vys- 
tosi lėčiau. Antra vertus, būtent aukščiausieji luomai, 
kaip žinia, yra konservatyvūs, gana dažnai net archajiš- 
ki; jie dažnai baiminasi bet kokio judėjimo 1r kitimo, bai- 
minasi ne todėl, kad jų turinys būtų jiems antipatiškas 
ar žalingas, bet todėl, kad tai apskritai yra kitimas, o 
jiems bet kokia tos visumos, kuri dėl savo esamos san- 
daros kaip tik ir suteikia jiems pranašesnę padėtį, modi- 
f1ikacija yra įtartina ir pavojinga; Joks pokytis jau nebe- 
gali padidinti jų galios, jie gali bijoti kiekvieno pokyčio 
ir nė Iš vieno negali ko nors tikėtis. Todėl tikrasis istori- 
nio gyvenimo kitimas susijęs su viduriniu luomu, ir so- 
cialinių bei kultūrinių judėjimų istorija įgavo visiškai 
kitą tempą, kai tik vadovavimą perėmė tiers ėtat*. Nuo 
tada ir mada, ši gyvenimo kitimo ir prieštaringumo for- 
ma, tapo daug platesnė ir efektyvesnė; dažnas mados 
kitimas čia yra neregėtas individo pavergimas, bet kar- 
tu ir būtinas išaugusios visuomeninės ir politinės lais- 
vės papildymas. Tos gyvenimo formos, kurios turiniui 
pasiektos aukštumos akimirka kartu yra jau prasidėju- 
sio nuosmukio akimirka, tikroji jai skirta vieta yra luo- 
mas, kurio visa esmė daug labiau kintama ir daug la- 
biau dinamiškai ritmizuota negu žemiausiųjų luomų su 
jų buku ir nesąmoningu konservatizmu ir aukščiausių- 
jų luomų su jų sąmoningu ir įprastu konservatizmu. Kla- 
sės 1r individai, kurie siekia nuolatinio kitimo, nes bū- 
tent jų raidos spartumas suteikia jiems pranašumą kitų 


*Trečiasis luomas (pranc.). 

atžvilgiu, madoje aptinka savo pačių sielos judesių tem- 
pą. Ir šiame sąryšyje dar reikia atkreipti dėmesį į tą dau- 
gybės istorinių 1r socialinių psichologinių momentų są- 
sają, dėl kurios didmiesčiai, priešingai negu siauresnės 
aplinkos, tampa madą maitinančia dirva, taigi į ištiki- 
mybės nepaisančią įspūdžių ir ryšių kaitos spartą, į indi- 
vidualybių sulyginimą ir kartu jų akcentavimą, į sutelk- 
tumą 1r kaip tik jo primestą santūrumą ir atsiribojimą. 
Pirmiausia ekonominė žemutinių sluoksnių pažanga, 
vykstanti tuo tempu, kurį ji įgyja didmiestyje, skatina 
greitą mados kaitą, nes ji žemiau esantiesiems leidžia 
daug greičiau mėgdžioti aukštesniuosius, ir todėl anks- 
čiau apibūdintas procesas, kai kiekvienas aukštesnis 
sluoksnis mados iškart išsižada, vos tik žemesnis sluoks- 
nis ją pasisavina, dabar įgauna anksčiau neregėtą platu- 
mą ir gyvumą. Tai daro reikšmingą įtaką mados turi- 
niui. Visų pirma dėl to mada jau gali nebūti tokia bran- 
giai kainuojanti ir ekstravagantiška, kokia ji buvo 
ankstesniais laikais, kai vienkartinio įsigijimo brangu- 
mą ar sunkias pastangas performuoti elgseną bei skonį 
turėjo kompensuoti ilgesnė jos viešpatavimo trukmė. Kuo 
labiau kokia nors prekė priklauso nuo greito mados ki- 
timo, tuo stipresnis yra tos rūšies pigių produktų porei- 
kis. Taip yra ne tik todėl, jog platesnės, taigi ir vargin- 
gesnės masės turi pakankamą perkamąją galią, kad ga- 
lėtų esmingai nubrėžti pramonės kryptį ir reikalauti 
daiktų, kurie sudaro bent jau išorinę ir nesolidžią ma- 
dingumo regimybę, bet ir todėl, jog ir patys aukštesnieji 
visuomenės sluoksniai negalėtų prisitaikyti prie tokio 
mados kitimo greičio, kokį jiems primeta žemutinių 
sluoksnių įsiveržimas, jeigu tie objektai nebūtų palygin- 
ti pigūs. Taigi čia susidaro savotiškas ratas: kuo grei- 
čiau keičiasi mada, tuo pigesni turi būti daiktai, ir kuo 
pigesni jie tampa, tuo greičiau keisti madą jie skatina 

vartotojus ir spiria gamintojus. Tikrų mados prekių rai- 
dos tempas čia yra toks svarbus dalykas, kad jis netgi 
nepaklūsta kai kurioms pažangioms raidos tendencijoms, 
kurios pamažu pasireiškia kitose srityse. Ypač senesnė- 
se šiuolaikinės pramoninės gamybos šakose buvo paste- 
bėta, kad spekuliatyvusis momentas pamažu liaujasi vai- 
dinęes lemiamą vaidmenį. Rinkos poslinkiai darosi tiks- 
liau numatomi, poreikiai gali būti geriau prognozuojami 
ir gamyba tiksliau reguliuojama negu anksčiau, todėl 
gamybos racionalizavimas įgyja vis tvirtesnį pagrindą, 
palyginti su konjunktūrų atsitiktinumu, beplaniu pasiū- 
los ir paklausos svyravimu čia į vieną, čia į kitą pusę. Ir 
išimtis čia, atrodo, yra tiktai grynai mados prekės. Tie 
poliški svyravimai, kurių šiuolaikinis ūkis daugeliu at- 
vejų jau moka išvengti ir nuo kurių jis akivaizdžiai ver- 
žiasi prie visiškai naujų ūkinių tvarkų ir darinių, vis dar 
viešpatauja srityse, kurios tiesiogiai pavaldžios madai. 
Karštligiško kitimo forma čia yra tokia esminė, kad ji 
tarsi logiškai prieštarauja šiuolaikinio ūkio raidos ten- 
dencijoms. 

Tačiau kartu mada pasižymi ta didžiai nuostabia sa- 
vybe, kad kiekviena atskira mada, taip sakant, pasireiš- 
kia taip, tarsi ji norėtų gyvuoti amžinai. Kas šiandien 
perka baldus, kurie turi išlikti kokį ketvirtį amžiaus, 
dažniausiai perka madingiausius ir apskritai jau nesi- 
renka tokių, kurie buvo madingi prieš porą metų. Ir vi- 
siškai akivaizdu, kad po poros metų ir šio gaminio ma- 
dos žavesys išnyks, kaip jau išnyko ankstesniojo žave- 
sys, ir abiejų formų patikimas ar nepatikimas tada 
priklausys nuo kitokio pobūdžio, dalykinių kriterijų. Šio 
motyvo atmaina savitai reiškiasi atskiruose mados turi- 
niuose. Madai, žinoma, yra svarbi tik kaita; tačiau jai, 
kaip ir kiekvienam dariniui, būdinga jėgų taupymo ten- 
dencija, ji stengiasi savo tikslą pasiekti kiek įmanoma 

geriau, bet vis dėlto naudodama reliatyviai taupias prie- 
mones. Ir kaip tik todėl ji nuolatos — tai ypač aiškiai 
matoma drabužių madoje - grįžta prie buvusių formų, 
tad jos kelią galima prilyginti sukimuisi ratu. Kai anks- 
tesnė mada šiek tiek išdyla iš atminties, nėra jokios prie- 
žasties, kuri neleistų jos vėl atgaivinti ir galbūt pajusti 
to skirtumo, kuriuo ji gyvena, žavesį kaip priešingybę 
tam turiniui, kuris atsiradimo metu šį žavesį savo ruož- 
tu įgijo dėl savo priešingumo ankstesniam ir dabar vėl 
atgaivintam turiniui. Beje, tos judėjimo formos, kuria 
mada gyvena, galia nėra tokia stipri, kad ji vienodai ga- 
lėtų paversti mada bet kokį turinį. Net ir tose srityse, 
kuriose mada viešpatauja, ne visi pavidalai vienodai tin- 
ka tam, kad jie galėtų tapti mada. Kai kurių iš jų savita 
prigimtis tam priešinasi. Tai galima palyginti su situaci- 
ja kitoje srityje, su tuo, kad išorinio stebėjimo objektai 
turi nevienodą galimybę būti formuojami kaip meno kū- 
riniai. Esama labai patrauklios, tačiau anaiptol ne gilios 
ir neginčijamos nuomonės, kad kiekvienas tikrovės ob- 
jektas vienodai gali tapti meno kūrinio objektu. Meno 
formos. kokios jos susiklostė istoriškai, nulemtos tūks- 
tančių atsitiktinumų, dažnai suvaržytos techninių tobu- 
lumų ir netobulumų, anaiptol nėra iškilusios virš visų 
tikrovės turinių į nešališkas aukštumas; veikiau su kai 
kuriais tikrovės turiniais jos turi glaudesnį ryšį negu su 
kitais, kai kurie iš jų, tarsi pačios gamtos šioms meno 
formoms skirti, lengvai į jas įeina, kiti, priešingai, tarsi 
būtų užsispyrę ir gamtos kitaip nukreipti, nesiduoda 
įspraudžiami į esamas meno formas. Meno suverenite- 
tas tikrovės atžvilgiu jokiu būdu nereiškia, kaip mano 
natūralizmas 1r daugelis idealizmo teorijų, kad jis geba 
visus esaties turinius vienodai įtraukti į savo sritį. Nė 
viena iš tų formų, kurias pasitelkusi žmogaus dvasia su- 
tvarko ir prie savo tikslų priderina esaties medžiagą. nėra 

tokia visuotinė ir neutrali, kad visi tie turiniai, nesvar- 
bu, kokia būtų jų pačių struktūra, vienodai jai paklustų. 
Taigi mada tariamai ir in abstracto* gali, žinoma, įjung- 
ti į save bet kokį esamą turinį, mada gali tapti bet kuri 
aprangos, meno, elgsenos, nuomonių forma. Ir vis dėlto 
vidinėje kai kurių formų esmėje glūdi ypatinga dispozi- 
cija jausti save būtent kaip madą, o kitos jai vidujai prie- 
šinasi. Antai mados formai palyginti tolima ir svetima 
visa tai, ką galima apibūdinti kaip „klasiką“, nors ir ji 
kai kada mados neišvengia. Juk klasikos esmė yra reiš- 
kinio sukoncentravimas apie pastovų centrą; klasikai bū- 
dingas sutelktumas, čia tarsi nėra daug pažeidžiamų vie- 
tų, kuriose galėtų rastis kitimas, balanso sutrikimas, ny- 
kimas. 4 Čia taip pat glūdi vienas iš tų gilių ryšių, kurį 
buvo tikėtasi surasti tarp daiktų klasikinių ir „natūra- 
liųjų“ pavidalų. Kad ir kokia neapibrėžta, o dažnai ir klai- 
dinanti apskritai būtų natūralumo sąvoka, vis dėlto bent 
jau negatyviai galima pasakyti, jog kai kurios formos, 
polinkiai, pažiūros niekaip nepretenduoja į tokį pavadi- 
nimą ir būtent jos ir bus tos, kurios ypač greitai pasi- 
duoda mados pokyčiams, nes neturi ryšio su pastoviu 
daiktų ir gyvenimo centru, kad galėtų pretenduoti į 1l- 
giau trunkantį patvarumą. + Nors ir negalima sakyti, 
kad visos mados yra kažkas nenatūralu, - negalima jau 
vien todėl, kad pačios mados gyvavimo forma žmogui 
kaip visuomeninei būtybei yra natūrali, — vis dėlto, at- 
virkščiai, apie tiesiog nenatūralius dalykus galima sa- 
kyti, kad jie gali egzistuoti bent jau mados forma. 
Reziumuodami visa tai galime pasakyti, kad savaip 
pikantišką, jaudinantį mados žavesį lemia tas kontras- 
tas, kuris susidaro tarp jos ilgalaikio, visa apimančio 1š- 


*Abstrakčiai, apskritai (lot.). 

plitimo ir jos greito bei nuodugnaus kitimo, žmonių ne- 
ištikimybės jai. Ne mažiau šį žavesį lemia ir glaudumas, 
mados suteikiamas tam tikram socialiniam ratui, kurio 
vienybė iškyla ir kaip jos priežastis, ir kaip jos padari- 
nys, bei ryžtingumas, su kuriuo ji šį ratą išskiria iš kitų 
ratų. Galiausiai šį žavesį taip pat lemia jos pavaldumas 
tam tikram socialiniam ratui, kuris savo narius skatina 
vienas kitą mėgdžioti ir tuo atskirus asmenis atleidžia 
nuo bet kokios — etinės ar estetinės — atsakomybės, be 
to, galimybė šiose ribose susikurti originalius niuansus, 
ar tai būtų mados sustiprinimas, ar net jos atsisakymas. 
Taigi mada atsiskleidžia tik kaip vienas, ypač charakte- 
ringas, iš tų įvairių darinių, kuriais socialinis ir indivi- 
dualus tikslingumas vienodai teisėtai objektyvuoja prie- 
šingas gyvenimo sroves. 


Versta iš: Simmel G. Gesamtausgabe, 

Bd. 14: Hauptiprobleme der Philosophie. 
Philosophische Kultur / hrsg. von Rūdiger 
Kramme und Otthein Rammstedt. — 
Frankfurt am Main: Suhrkamp. 1996. 

S. 186-218. - Vertimas sutrumpintas. 


PINIGŲ FILOSOFIJA 


Philosophie des Geldes 
(1900) 


Ketvirtas skyrius 
Individuali laisvė 


Kiekvieno žmogiškojo likimo raidą galima atvaizduo- 
ti tuo požiūriu, kad jis skleidžiasi kaip nenutrūkstama 
susisaistymo ir išsilaisvinimo, prievolės ir laisvės kaita. 
Tačiau ši pirmoji apybreža fiksuoja tokią perskyrą, ku- 
rios griežtumą atidesnė analizė sušvelnina. Tai, ką mes 
jaučiame kaip laisvę, faktiškai dažnai yra tiktai prievo- 
lių kaita; kai vietoj tų, kurias lig šiol atlikome, atslenka 
nauja, mes pirmiausia jaučiame anos senosios priespau- 
dos atkritimą, ir kadangi išsilaisviname nuo jos, tai pir- 
mą akimirką mums atrodo, kad apskritai esame laisvi, 
kol nauja prievolė, kurios svoris iš pradžių tenka lig šiol 
tausotoms ir todėl ypač stiprioms raumenų grupėms, pa- 
mažu ima kelti nuovargį, ir dabar prieš ją nukreipiamas 
išsilaisvinimo procesas, kaip prieš tai jis į ją įtekėjo. + 
Kiekvieną prievolę, kuri nėra prievolė tiktai kokios nors 
idėjos atžvilgiu, atitinka kito žmogaus teisė reikalauti, 
todėl moralės filosofija visur dorovinę laisvę tapatina su 
tomis prievolemis, kurias mums užkrauna koks nors ide- 
alus ar visuomeninis imperatyvas arba savasis Aš. Kito 

žmogaus reikalavimo turinys gali būti tam tikra asme- 
ninė prievolininko veikla, arba jis gali būti bent susijęs 
su tiesioginiu asmeninio darbo rezultatu, arba galiau- 
siai tik su tuo konkrečiu objektu, kuriuo naudotis rei- 
kalaujantysis pretenduoja, nors pats jis tam procesui, 
kuriame prievolininkas jį sukuria, jau nebeturi jokios 
įtakos. Ši skalė yra kartu laisvės laipsnių skalė, kuri 
egzistuoja drauge su atliekamu darbu. Žinoma, visos 
prievolės apskritai įvykdomos asmenine subjekto veik- 
la; tačiau yra didelis skirtumas, ar reikalaujančiojo tei- 
se betarpiškai siekia veikiančiąją asmenybę, ar tik jos 
darbo produktą, ar pagaliau ji apima tik produktą patį 
savaime, nesvarbu, kokiu darbu ir apskritai ar prievoli- 
ninko darbu jis sukurtas. Ir nors čia visais atvejais rei- 
kalaujantysis objektyviai turi didelį pranašumą, vis dėl- 
to pirmasis iš šių atvejų visiškai suvaržo prievolininko 
laisvę, antrasis palieka jos kiek daugiau, o trečiasis su- 
teikia gana didelę veikimo erdvę. Kraštutinis pirmojo 
atvejo pavyzdys vra vergovė; čia prievolė apskritai sieja- 
ma ne su kokiu nors objektyviai apibrėžtu darbu, bet su 
pačiu dirbančiuoju, ji apima apskritai visą subjekto veik- 
lųjį darbingumą. Šiuolaikiniuose santykiuose tokios prie- 
volės, kurios susijusios su pačia veikimo potencija, o ne 
su objektyviai apibrėžtu jos rezultatu, - kaip yra kai ku- 
rių darbininkų kategorijų, valdininkų, tarnų atveju, — 
vis dėlto nesukuria per didelės prievartos laisvei, ir tai 
lemia arba veiklos periodų apribojimas laiko atžvilgiu, 
arba galimybė pasirinkti tuos asmenis, kuriems sutin- 
kama įsipareigoti, arba atlygio, kuris prievolininkui kartu 
leidžia pasijusti 1r reikalaujančiuoju, dydis. Be to, šiai 
pakopai priskirtini baudžiauninkai, kol jie tiesiogiai su 
visa savo darbo jėga priklauso pono dvarui, tikriau sa- 
kant, kol jų tarnyba yra „neribota“. Perėjimas prie ant- 
rosios pakopos įvyksta apribojus tarnybą laiko atžvilgiu 

(tačiau negalima pasakyti, kad ši pakopa istoriškai vi- 
suomet buvo vėlesnė; atvirkščiai, valstiečių laisvės su- 
mažėjimas labai dažnai veda nuo antrojo santykio prie 
pirmojo). Ši antroji pakopa buvo visiškai pasiekta tada, 
kai vietoj apibrėžto darbo laiko ir jėgos imta reikalauti 
apibrėžto darbo produkto. Šioje pakopoje galima paste- 
bėti tam tikrą gradaciją: pono valdinys turėjo tiekti arba 
kelintąją žemės derliaus dalį (paprastai apie dešimtadalį 
grūdų kiekio), arba tam tikrą tvirtai nustatytą javų, gal- 
vijų, medaus ir t. t. kiekį. Nors pastarasis būdas tam 
tikromis sąlygomis galėjo būti griežtesnis i1r sunkesnis, 
tačiau, kita vertus, jis prievolininkui vis dėlto palieka 
daugiau individualios laisvės, nes žemvaldį padaro abe- 
jingesnį valstiečio ūkiui: jeigu tik valstietis pagamina 
tiek, kad galėtų atiduoti nustatytą duoklę, tai ponui jau 
visai nesvarbu bendros valstiečio pajamos, o tai neįma- 
noma esant kelintinei duoklei (aliguoten Abgabe), todėl 
šiuo atveju dažnai griebiamasi kontroliavimo, prievarti- 
nių taisyklių 17 spaudimo priemonių. Duoklės absoliu- 
taus dydžio fiksavimas vietoj santykinio jos dydžio jau 
yra pereinamasis reiškinys, numatantis piniginę išpir- 
ką. Žinoma, iš principo visą šią pakopą jau būtų galima 
traktuoti kaip visišką laisvę ir asmens kaip tokio išva- 
davimą nuo prievolės santykio; juk reikalaujančiajam 
čia svarbu vien tai, kad jis gauna objektyviai apibrėžtą 
duoklę, o prievolininkas gali ją įgyti taip, kaip nori. Ta- 
čiau faktiškai esant šiai ūkio sistemai jis negali šios duok- 
lės įgyti niekaip kitaip, tik savo darbu, 1r kaip tik tuo 
pagrįstas ir jo santykis su ponu. Asmens veiklą čia vie- 
nareikšmiškai apibrėžia jo prievolės. Tipiška, kad natū- 
riniame ūkyje už tam tikrą darbą privalu atsilyginti: dar- 
bas ir asmuo greitai atsiskiria vienas nuo kito, taigi prie- 
volininkas iš principo turi teisę savo asmenį visiškai 
atsieti nuo darbo ir šį padaryti grynai objektyvų, kad tą 

darbą vietoj jo galėtų atlikti kas nors kitas. Vis dėlto iš 
tikrųjų ekonomine santvarka tai padaro beveik neįma- 
nomu dalyku, tad privalėdamas atiduoti produktą pats 
subjektas lieka įpareigotas atitinkamai panaudoti savo 
asmenines jegas. + Trečioji pakopa, kurioje asmuo ga- 
lutinai atskiriamas nuo produkto ir reikalavimai su pa- 
Čiu asmeniu jau nebesiejami, pasiekiama natūrinę duoklę 
pakeitus pinigine duokle. Todėl kai klasikinė romėnų 
teise nustatė, kad bet kokia turtinė skola, kai atsisako- 
ma ją padengti natūra, gali būti sumokėta pinigais, o 
kartu buvo suteikta ir teisė bet kokią asmeninę prievo- 
lę įvykdyti pinigais, tai buvo apibūdinta kaip asmeninės 
laisvės magna charta* privatinės teisės srityje. Žemval- 
dys, kuris iš savo valstiečio turėjo teisę reikalauti alaus 
ar naminių paukščių, ar tam tikro kiekio medaus, jau 
vien dėl to valstiečio veiklą kreipė apibrėžta kryptimi, o 
kai jis gali reikalauti tik piniginio činšo, valstietis jau 
gali laisvai nuspręsti, ar jam verstis bitininkyste, ar gy- 
vulių auginimu, ar dar kuo nors. Asmeninės darbo prie- 
volės srityje vyksta toks pat procesas: atsiranda galimy- 
bė prievolininką pakeisti kitu žmogumi, kurį, jeigu tik 
jam kaip darbininkui nieko negalima prikišti, kita pusė 
privalo priimti. Ši teisė, kuri santykio prasmei suteikia 
visiškai naują pagrindą, dažnai iš pradžių, kaip ir atsi- 
skaitymas pinigais, turėjo būti išsikovojama, nes buvo ne- 
sunku suprasti, kad ji, kaip ir piniginis atsiskaitymas, yra 
kelias į prievolių apskritai išnykimą. Domesday Survey** 
sudarytojas pavadinti tiems valstiečiams, kurie savo prie- 
voles paprastai padengdavo pinigais, labai išraiškingai 


*Didžioji chartija (Iot.). 
**XI a. Anglijoje užkariautojų normanų atliktas gyventojų su- 
rašymas. 

vartojo sąvokas, kurios turėjo parodyti, kad šie žmonės 
nėra nei visiškai laisvi, nei visiškai pavaldūs. Tiktai prie 
piniginio činšo pavadinimo dar ilgam prilipo jo kilmė iš 
natūrinių atsiskaitymų: jis vadinamas virtuvės mokes- 
čiu, statinės skatikais, pastogės pinigais (vietoj šen 1r 
ten keliaujančių ponų bei jų tarnautojų apnakvindini- 
mo), medaus skatikais 1r t. t. Pereinamąją pakopą čia 
dažnai sudarė tai, kad pirminė natūrinė duoklė būdavo 
įvertinama pinigais ir šios sumos būdavo reikalaujama 
kaip jos pakaitalo. + Jei kur nors 1š tikrųjų egzistavo 
ius primae noctis*, tai šios teisės raida irgi perėjo analo- 
giškas pakopas; šios dvarininko teisės turinys turėjo bū- 
ti prievolininko asmenybė kaip visuma, jos svarbiausios 
esmės arba veikiau būties atidavimas: tai buvo ta kaina, 
už kurią dvarininkas valdinei suteikdavo santuokos tei- 
sę. Tolesnėje pakopoje jis šią teisę — kurią jis bet kuriuo 
momentu dar galėjo atimti — suteikdavo už tam tikrą 
pinigų sumą; pagaliau trečiojoje pakopoje jo veto teisė 
apskritai atkrinta, tikriau sakant, valdinys yra laisvas 
vesti, kai tik jis sumoka ponui tvirtai nustatytą sumą — 
nuotakos, santuokos, žmonos ar dar kaip kitaip vadina- 
mus pinigus. Taigi nors asmens laisvę už pinigus buvo 
galima įsigyti jau antrojoje pakopoje, tačiau dar ne be 
iš1mčių, nes visuomet reikėdavo gauti dar ir dvarinin- 
ko, kurio buvo neįmanoma priversti, sutikimą. Šis san- 
tykis tapo visiškai nuasmenintas tiktai tada. kai lemia- 
mas veiksnys jau negalėjo būti niekas kita. išskyrus pi- 
niginį mokestį. Kol nebuvo panaikintos visos su tuo 
susijusios dvarininko teisės, asmeninė laisvė apsiribojo 
valdinio prievolės pakeitimu piniginiu mokesčiu, kurį dva- 
rininkas turėjo priimti. Todėl ir įvairių valstiečių patar- 


*Pirmosios nakties teisė (lot.). 

navimų bei tiekimų reikalavimai švelnėjo ir galiausiai 
visiškai išnyko pavertus juos piniginiais santykiais. + 
Didžiausią mastą išsilaisvinimo procesas pasiekia vyks- 
tant paties piniginio mokesčio raidai, kai periodišką čin- 
šą pakeičia vienkartinis kapitalo sumokėjimas. Nors ob- 
Jektyvi abiejų formų vertė gali būti identiška, tačiau jų 
poveikis subjektui yra visiškai skirtingas. Vienkartinis 
činšo sumokeėjimas, kaip pabrėžėme, palieka prievolinin- 
kui visišką veikimo laisvę, jei tik jis uždirba reikiamus 
pinigus; tačiau mokesčio reguliarumas įspraudžia jo veik- 
14; apibrėžtą, svetimos jėgos primestą schemą, todėl tik 
kapitalizuojant mokesčius pereinama prie tos prievolių 
formos, kuri kartu atitinka didžiausią asmenine laisve. 
Tiktai vienkartinio kapitalo sumokėjimo atveju prievo- 
lė visiškai virsta piniginiu mokesčiu, 0 činšo mokėjimas 
dėl jo reguliaraus periodiškumo dar apima bent jau for- 
malų priklausomybės per gryną vertės kiekį elementą. 
Šis skirtumas išryškėjo maždaug taip: XIII amžiuje ir 
dar vėliau Anglijos parlamentas dažnai balsuodavo, kad 
grafystės turi tiekti karaliui apibrėžtą kareivių arba dar- 
bininkų skaičių, bet grafysčių atstovų susirinkimai žmo- 
nių tiekimą nuolat pakeisdavo piniginiu mokesčiu. Ta- 
čiau kad ir kiek daug asmeninės laisvės šitaip buvo 1š- 
gelbėta, tai vis dėlto iš esmės skyrėsi nuo tų teisių ir 
laisvių, kurias anglų tauta iš savo karalių pirko vienkar- 
tiniais piniginiais mokesčiais. Tas, kuriam sumokamas 
kapitalas, išsivaduoja nuo visų netikrumų, nuo kurių jis 
priklauso esant periodiškiems mokėjimams, o mokančio- 
jo gaunamą ekvivalentą sudaro tai, kad jo laisvė dabar iš 
labilios formos, kuri jai būdinga esant vis pasikartojan- 
tiems mokėjimams, pereina į stabilią. + Geras pakopi- 
nės raidos, kai natūrinių mokesčių pakeitimas piniginiais 
lėmė individo išsilaisvinimą, pavyzdys yra valdinių, p1- 
liečių ir nelaisvųjų valstiečių, prievolė apnakvindinti ir 

maitinti savo ponus, pavyzdžiui, valdininkus, fogtus, tei- 
sėjus, per jų keliones. Ši našta atsirado iš senos prievo- 
lės karaliui ir viduramžiais buvo labai paplitęs dalykas. 
Pirmasis šios prievolės sudalykinimo 17 nuasmeninimo 
žingsnis buvo griežtas jos ribų nustatymas; antai mes 
jau gana anksti galime rasti tikslius nurodymus, kiek 
riterių ir knechtų privalu apnakvindinti, kiek jie gali 
atsivesti arklių ir šunų, kiek duonos, vyno, mėsos, val- 
gių, staltiesių 1r t. t. reikia patiekti. Ir vis dėlto, kai tek- 
davo realiai apnakvindinti ir maitinti, šios prievolės ri- 
bos lengvai tapdavo neapibrėžtos, o antra vertus, ji aiš- 
kiai įgydavo asmeninio santykio pobūdį. + Vykstant 
tolesnei raidai aukštų ponų kelionių ir teismo posėdžių 
išlaidoms padengti buvo nustatytas tvirtas piniginis mo- 
kestis. Galiausiai ir čia buvo pašalintas dar esamas ne- 
pastovus ir asmeninis momentas ir šios paslaugos pa- 
keistos pastoviais mokesčiais, kurie kaip gydytojo pini- 
gai, pono dienpinigiai, fogto kelionės pinigai buvo renkami 
1r tada, kai senąsias teisėjų ir t. t. tarnybines keliones 
pakeite visai kitos organizacijos. Tai buvo tas kelias, ku- 
riuo einant tokios rūšies prievolės galiausiai visiškai at- 
krito ir buvo pereita prie valdinių visuotinių mokesčių, 
kurie, taip sakant, jau neturi kokios nors specifinės for- 
mos ir todėl yra naujųjų laikų asmeninės laisvės kore- 
liatas. 

Tokie atvejai, kai natūrines duokles pakeičia pinigi- 
niai mokesčiai, yra naudingi abiem pusėms. Tai yra la- 
bai nuostabus ir į platesnį sąryšį tinkamas įkomponuoti 
faktas. Jeigu mes remsimės vaizdiniu, kad vartojimui 
turimų gėrybių kiekis yra ribotas, kad jis nepatenkina 
esamos paklausos, pagaliau kad „pasaulis yra išdalytas“, 
t. y. kad kiekviena gėrybė apskritai jau turi savininką, — 
vadinasi, tai, kas vienam duodama, iš kito turi būti at- 
1mta. Jeigu dabar atmesime visus tuos atvejus, kuriais 

šitai aiškiai negalioja, vis dėlto dar liks daugybė atvejų, 
kuriais vieno žmogaus poreikį bus galima patenkinti tik 
kito žmogaus sąskaita. Jeigu norėtume šį dalyką trak- 
tuoti kaip mūsų ūkininkavimo charakteristiką arba kaip 
jo pagrindą, jis įsikomponuotų į visas tas pasaulėžiūras, 
kurios skelbia, kad apskritai žmonijai skirtų vertybių — 
dorovės, laimės, pažinimo - kiekis žmonijos arba tų ver- 
tybių prigimties požiūriu laikytinas nekintamu, todėl kei- 
čiasi tik tų vertybių formos ir laikmenos. Schopenhaue- 
ris linkęs manyti, kad kiekvieno žmogaus kančių ir 
džiaugsmų normą iš anksto apibrėžia jo esybės pobūdis; 
ji negali būti nei perpildyta, nei likti tuščia, ir visos 1š- 
orinės aplinkybės, su kuriomis mes siejame savo būklę. 
atspindi tik formos, kuria mes galime jausti tą nekinta- 
mą malonumų ir nemalonumų kiekį, skirtumą. + 
Tačiau negalima nepastebėti ir visiškai priešingų reiš- 
kinių. Visuose tuose sielos santykiuose. kuriuose laimę 
teikia ne tik įgyjami dalykai, bet ir savo paties atsidavi- 
mas ir kuriuose kiekvienas savitarpiškai ir vienodu mas- 
tu yra kito praturtinamas, atsiranda vertybė, kurios tei- 
kiamas pasitenkinimas nėra įgyjamas kito patimamo pra- 
radimo kaina. Lygai taip pat ir intelektualinės dvasinės 
vertybės perdavimas kitam nereiškia, kad iš vieno rei- 
kia atimti tai, kuo turi pasinaudoti kitas; ir nebent tik- 
tai patologiškai subtilus jautrumas gali jaustis apiplėš- 
tas, jeigu koks nors objektyvus dvasinis turinys jau ne- 
bėra išimtinė subjekto nuosavybė, bet yra apmąstomas 
ir kito. Apskritai apie dvasinį turtą, bent jau tada, kaijis 
neturi ekonominio tęsinio, galima pasakyti, kad jis ne- 
įgyjamas kito sąskaita, nes paimamas ne iš kokių nors 
atsargų, bet pats, nepaisant viso jo turinio duotumo, ga- 
liausiai turi būti sukuriamas įgyjančiojo sąmonės. Šitą 
interesų, kurie čia kyla iš objekto prigimties, sutaiky- 
mą reikia įgyvendinti ir tose ekonominėse srityse, kur 

konkurencija tenkinant atskirą poreikį kiekvieną pra- 
turtina tiktai visų kitų sąskaita. Yra du tipai priemonių. 
kuriomis tokia padėtis gali būti pakeista tobulesne: aki- 
vaizdžiausias tipas yra kovos su kitais žmonėmis pakei- 
timas kova su gamta. Tokiu mastu, kokiu vis tolesnės 
substancijos ir jėgos 1š dar nepasisavintų gamtos atsar- 
gų įtraukiamos į žmonių uzufruktą, žmonės išlaisvina- 
mi nuo konkurencijos dėl jau pasisavintų gamtos atsar- 
gų. Teiginiai apie medžiagos ir energijos tvermę galioja, 
laimei, tik absoliučiai gamtos visumai, bet negalioja tam 
atskiram jos fragmentui, kurį sau numato tikslinga žmo- 
nių veikla; toms medžiagoms ir jėgoms vis labiau su- 
teikdami mums reikalingą tikslingą formą, tarsi anek- 
suodami jas, mes tą reliatyvią visumą galime neribotai 
vis labiau didinti. Net iš tų medžiagų ir jėgų, kurios jau 
yra mūsų pasisavintos, vis tobulėjanti technika išmoko 
mus gauti vis didesnę naudą: perėjimas nuo ekstensy- 
vaus prie intensyvaus ūkio vyksta, aišku, ne tik žemės 
ūkio srityje, bet apima ir kiekvieną substanciją, kuri su- 
skaidoma į vis smulkesnes dalis vis labiau specializuo- 
tam panaudojimui arba kurios latentinės jėgos vis la- 
biau išlaisvinamos. Skirtinguose lygmenyse vykstantį 
žmogaus galios srities plėtimąsi, kuris paneigia, kad pa- 
saulis jau yra pasidalytas, 1r kuris poreikių tenkinimo 
nesusieja pirmiausia su kokios nors rūšies apiplėšimu. 
galima pavadinti substancialia kultūros pažanga. Greta 
pastarosios mes aptiktume ir kitą, kurią galima apibū- 
dinti kaip funkcinę pažangą. Šiuo atveju turi būti suras- 
tos tokios tam tikrų objektų savininko pasikeitimo for- 
mos, kurios tą pasikeitimą padarytų naudingą abiem pu- 
sems; prie vienos iš tokių formų iš pradžių buvo prieita 
tik tada, kai pirmasis savininkas turėjo fizinę galią dis- 
ponuoti kito asmens norimu daiktu, kol pastarasis ne- 
galėjo pasiūlyti jam kito anam prilygstančio daikto, — 

juk kitaip daiktas iš jo paprasčiausiai būtų atimtas. Api- 
plėšimas. kaip ir dovana, buvo primityviausia savininko 
pasikeitimo pakopa. kai nauda dar visiškai atitenka vie- 
nai pusei, o našta lieka kitai. Kai virš šios pakopos iškilo 
mainai kaip nauja savininko pasikeitimo forma, iš pra- 
džių paprastai tik kaip abiejų pusių vienodos galios pa- 
darinys, šitai buvo vienas iš pačių didžiausių žingsnių 
pažangos linkme, kokį tik žmonija apskritai galėjo žengti. 
Kaip žinia, mėginant nustatyti tą skirtumą, kuris dau- 
geliu atžvilgių egzistuoja tarp žmogaus ir žemesniųjų gy- 
vūnų, dažnai buvo stengiamasi apibrėžti tą specifinį 
bruožą, kuris žmogų akivaizdžiai ir vienareikšmiškai 1š- 
skiria 1š gyvūnų: žmogus buvo apibrėžiamas kaip politi- 
nis gyvūnas, kaip įrankius gaminantis gyvūnas, kaip tiks- 
lus sau keliantis gyvūnas, kaip hierarchiškas gyvūnas, 
net, vieno rimto filosofo žodžiais tariant, kaip didybės 
manijos apimtas gyvūnas. Matyt, mes galime šią seką 
papildyti sakydami, kad žmogus yra mainus praktikuo- 
jantis gyvūnas; ir tai, žinoma, būtų tik vienas aspektas 
arba forma tos visuotinės charakteristikos, kuri, atro- 
do. apibrėžia specifinį žmogaus savitumą: žmogus yra 
objektyvus gyvūnas. Niekur gyvūnų pasaulyje mes ne- 
randame polinkio; tai. kas vadinama objektyvumu, daik- 
tų, kurie nesusiję su subjektyviu jautimu ir norėjimu, 
analizavimo ir naudojimo. 

Ašjau aiškinau, kaip visa tai sušvelnina žmonijos kon- 
kurencijos tragediją. Tikrasis kultūros procese vykstan- 
tis dorėjimas pasireiškia tuo, kad vis daugiau gyvenimo 
turinių objektyvuojama transindividualia forma: knygos, 
menas, tokie idealūs dariniai kaip tėvynė, visuotinė kul- 
tūra, gyvenimo formavimas sąvokiniais ir estetiniais 
vaizdais, tūkstančių svarbių ir reikšmingų dalykų žino- 
jimas — visais šiais dalykais galima naudotis neatimant 
jų iš kito. Kuo daugiau vertybių įgyja tokią objektyvią 

formą, tuo daugiau jose, tarsi Dievo namuose, yra vie- 
tos kiekvienai sielai. Galbūt šiuolaikinės konkurencijos 
koktumas ir nuožmumas būtų apskritai nepakeliamas, 
jeigu čia nepagelbėtų šis didėjantis esaties turinių ob- 
jektyvavimas, kuris apsaugo juos nuo visokių 6te-toi ld 
gue je m'y mette*. Tikrai reikšminga. kad tai, kas žmo- 
gų grynai faktiškai bei psichologiškai skiria nuo žemes- 
niųjų gyvūnų pasaulio, - gebėjimas objektyviai analizuo- 
ti, atsisakyti Aš su jo impulsais 17 būsenomis gryno daly- 
kiškumo labui, — kad būtent šitai istoriniam procesui 
padeda pasiekti jo kilnių ir kilninančių rezultatų, kurti 
pasaulį, kurį galima savintis be ginčų ir neišstumiant 
vienam kito, formuoti vertybes, kurias įgijęs ir jomis 
naudodamasis žmogus neuždaro kelio į jas kitam, bet 
tūkstančiais būdų jį atveria. Šios problemos sprendimui, 
kuris suobjektintam pasauliui pavyksta tarsi substan- 
cialia forma, funkciniu požiūriu artimi mainai. Skirtin- 
gai negu paprastas atėmimas arba dovanojimas, kur ne- 
varžomai reiškiasi subjektyvus impulsas, mainai, kaip 
mes anksčiau matėme, suponuoja objektyvų įvertinimą, 
apsvarstymą, savitarpišką pripažinimą, betarpiško sub- 
Jektyvaus noro santūrumą. Ta aplinkybė, kad tai iš pra- 
džių negalėjo būti savanoriška, bet liudijo tiktai kitos 
pusės vienodos galios pripažinimą, šiuo atveju nėra svar- 
bi; juk lemiamas, specifinis žmogiškas momentas čia yra 
būtent tai, kad vienoda galia skatina ne savitarpišką 
plėšimą ir kovą, o pasvertus mainus, kuriuose vienaša- 
liškas 1r asmeniškas turėjimas ir noras turėti tampa 
objektyviu, virš subjektų sąveikos iškylančiu bendru 
veikimu. Mainai, kurie mums atrodo tarsi savaime su- 
prantamas dalykas, yra pirmoji ir dėl savo paprastumo 


*Pasišalink. kad aš galėčiau užimti tavo vietą (pranc.). 

tikrai nuostabi priemonė, leidžianti savininko pasikeiti- 
mą susieti su teisingumu; kadangi imantysis kartu yra 
ir duodantysis, išnyksta grynas naudos vienpusiškumas, 
kuris būdingas savininko pasikeitimui tada, kai jį lemia 
grynai impulsyvus egoizmas arba altruizmas; beje, tai 
anaiptol ne visuomet laiko atžvilgiu yra pirmoji raidos 
pakopa. 

Tačiau grynasis teisingumas, kurį garantuoja mai- 
nai, yra tiktai formalus ir reliatyvus dalykas: vienas pri- 
valo turėti ne daugiau ir ne mažiau negu kitas. Be to, 
mainai prisideda prie suvokiamų verčių absoliučios su- 
mos didinimo. Kadangi kiekvienas mainuose atiduoda 
tai, kas jam reliatyviai nereikalinga, ir gauna tai, ko 
jam reliatyviai reikia, tai per mainus kiekvienu laiko 
momentu pasiekiamas vis didesnis iš gamtos išgautų ver- 
čių panaudojimas. + 

Yra dvi pinigų savybes, kurios jiems leidžia tobuliau- 
siai reikštis prekių arba darbo mainuose: tai jų dalumas 
ir neribota jų panaudojimo galimybė (unbeschrūnkte Ver- 
wertbarkeit). Pirmoji lemia tai, kad tarp darbo ir atlygio 
apskritai gali įsiterpti objektyvus ekvivalentas. Natūri- 
niai objektai vertės požiūriu retai gali būti taip apibrėžti 
1r sugraduoti, kad jų išmainymas abiejų pusių būtų pri- 
pažintas visiškai teisingu; tiktai pinigai, kadangi jie yra 
ne kas kita, kaip kitų objektų vertės išraiška ir kadangi 
jie beveik neribotai gali būti dalijami ir sumuojami, su- 
teikia techninę galimybę realizuoti tikslią mainomųjų 
verčių lygybę. Pastaroji, kaip aš pabrėžiau, rodo, kad yra 
pasiekta pirmoji savininko pasikeitimo vienašališkumą 
įveikianti pakopa. Antroji leidžia įveikti tą aplinkybę, 
kad natūriniai mainai retai kada abiem pusėms suteikia 
vienodai jų geidžiamus objektus, taigi ir vienodai jas 1š- 
laisvina nuo joms nereikalingų objektų. Paprastai vieno 
noras yra stipresnis, o antrasis mainuose dalyvauja 

arba tik priverstas, arba dėl nepaprastai didelio atlygio. 
O išmainius atliktą darbą į pinigus vienas gauna objek- 
tą, kurį panaudoja visiškai specifiškai, o kitas gauna tai, 
ką kiekvienas panaudoja visuotiniu būdu. Dėl neribotos 
panaudojimo galimybės ir 1š to išplaukiančio nuolatinio 
reikalingumo pinigai gali — bent jau iš principo — kiek- 
vienus mainus padaryti vienodai naudingus abiem pu- 
sėms: vienas, kuris paima natūrinį objektą, tai aiškiai 
daro tik todėl, kad jam dabar kaip tik šis objektas reika- 
lingas, o antrajam, kuris paima pinigus, taip pat reikia 
jų kaip tik dabar, nes jų apskritai reikia kiekvienu mo- 
mentu. Todėl mainai, kuriuose dalyvauja pinigai, leidžia 
abiem pusėms pakilti į aukštesnį savo poreikių tenkini- 
mo lygmenį, o natūriniai mainai labai dažnai pagrįsti 
tik specifiniu vienos pusės interesu įsigyti tam tikrą ob- 
jektą ar jo atsikratyti. Taigi tokie mainai lig šiol yra 
tobuliausia forma spręsti didelę kultūros problemą, su- 
sijusią su naudos, gaunamos savininko pasikeitimo at- 
vejų, vienašališkumu, — kaip objektyviai esamą vertės 
kiekį keičiantis jos turėtojui paversti didesniu subjekty- 
viai jaučiamos vertės kiekiu. Tai, greta pirminio verčių 
sukūrimo, akivaizdžiai yra toks socialinio tikslingumo 
uždavinys, kuris sudaro dalį platesnio bendražmogiško 
uždavinio: forma, suteikiama gyvenimo turiniams, turi 
išlaisvinti juose slypinčios vertės maksimumą. Tie atve- 
Jai, kai mes matome pinigus padedant atlikti šį uždavi- 
nį, parodo techninį pinigų vaidmenį mainuose, kurie yra 
esminis socialinis šio uždavinio sprendimo būdas, ir kad 
patys mainai įsikūnija piniguose. 

Pasitenkinimo kiekio padidėjimas, kurį prekių ir pi- 
nigų Mainai, nepaisant jų kitokių žalingų padarinių eu- 
demonistiniam idealui, vis dėlto iš principo padaro gali- 
mą, pagrįstas ne vien subjektyviomis vieno ir kito kon- 
trahento būsenomis. Aišku, kad ir objektyvus ūkio 

produktyvumas, intensyvus ir ekstensyvus būsimas pa- 
ties gėrvbių rato augimas priklauso nuo to, kokiu būdu 
esamas gerybių kiekis dabar yra paskirstytas. Priklau- 
somai nuo to, į kokias rankas patenka daliniai jų kie- 
kiai, gali būti gauti nepaprastai skirtingi ūkiniai rezul- 
tatai. Vien gėrybių perėjimas iš vienų rankų į kitas vė- 
liau susidarantį gėrybių kiekį gali padidinti arba 
sumažinti. Galima tiesiai sakyti, kad vienodas gėrybių 
kiekis skirtingose rankose yra skirtingas gėrybių kie- 
kis, kaip ta pati sėkla skirtingose dirvose. Šie skirtingo 
pasidalijimo padariniai, atrodo, didžiausią mastą įgyja 
pinigų atveju. + Vienoda daiktinė gėrybė skirtingose ran- 
kose ūkiniu požiūriu apskritai reiškia tik kiekybinį pini- 
ginių pajamų skirtumą, o toks pats pinigų kiekis skir- 
tingose rankose reiškia pirmiausia kokybinį jo dalyki- 
nio poveikio skirtumą. Čia neabejotinai įsikišantis 
socialinis tikslingumas paaiškina, kodėl šiuolaikinis tur- 
tas toje pačioje šeimoje paprastai išlieka daug trumpiau 
negu ankstesnis turtas, kuris dar nebuvo piniginio ūkio 
prigimties. + 

< 

Piniginio ūkio reikšmė individualiai laisvei taps svar- 
besnė, jeigu paanalizuosime formą, kurią iš tikrųjų turi 
jame dar išliekantys priklausomybės santykiai; jis ne tik 
padaro galimą, palyginti su ligtoliniais santykiais, tam 
tikrą išsilaisvinimą, bet ir sukuria ypatingą savitarpio 
priklausomybės rūšį, kuri kartu suteikia maksimumą 
erdvės laisvei. Pirmiausia jis, išoriškai žiūrint, sukuria 
daugybę anksčiau nežinotų ryšių. Nuo to laiko, kai į že- 
mę, kad iš jos gautum reikiamą derliaus kiekį, reikėjo 
įdėti nemažą gamybinį kapitalą, kurį dažniausiai buvo 
galima gauti tik paėmus hipotekinę paskolą; nuo to lai- 
ko, kai įrankiai jau nepasidaromi betarpiškai iš gamtinių 
medžiagų, bet pagaminami tiek daug tarpinių grandžių 

apimančiame procese; nuo to laiko, kai darbininkas dau- 
giausia dirba gamybos priemonėmis, kurios jam pačiam 
nepriklauso, — nuo to laiko priklausomybė nuo trečiųjų 
asmenų apima visai naujas sritis. Ir kuo nuo daugiau 
dalykinių sąlygų dėl šitokio technikos sudėtingumo tampa 
priklausoma žmonių veikla ir egzistencija, tuo nuo pla- 
tesnio asmenų rato jie neišvengiamai priklauso. Tačiau 
reikšmę subjektui šie asmenys įgyja tiktai kaip tam tik- 
rų funkcijų atlikėjai, kapitalų savininkai, darbo sąlygų 
tarpininkai, o kas jie yra kaip asmenys, čia jau visiškai 
nesvarbu. 

Šio visuotinio fakto, kurio reikšmę mes toliau aptar- 
sime, prielaida yra tas procesas, kuriame asmuo apskri- 
tai tampa apibrėžta asmenybe. Šitai, aišku, pirmiausia 
įvyksta dėl to, kad žmoguje susitelkia daugybė savybių, 
būdingų bruožų, jėgų. Asmenybė, žinoma, yra reliatyvi 
vienybė, bet ši vienybė tik tada tampa tikra 1r veikli, kai 
ji suvienija įvairias apibrėžtis. Kaip fizinio organizmo es- 
mė yra ta, kad jis iš daugybės materialių dalių sufor- 
muoja gyvybės proceso vienybę, taip ir vidinė žmogaus 
asmenybės vienybė yra pagrįsta įvairių elementų 1r api- 
brėžčių sąveika ir sąryšiu. Kiekvienas atskiras elemen- 
tas ir apibrėžtis, jeigu juos traktuosime izoliuotai, yra 
objektyvaus pobūdžio, t. yv. juose savaime dar nėra nie- 
ko tikrai asmenybiška. Nei gražumas ar bjaurumas, nei 
fizinė ar intelektualinė jėga, nei profesinė veikla ar po- 
linkiai, nei visi kiti nesuskaičiuojami žmogiškumo bruo- 
žai kaip pavienės dalys dar nesudaro asmenybės; juk 
kiekvienas iš šių bruožų gali būti susietas su bet kurio- 
mis kitomis, net su visiškai priešingomis savybėmis ir 
kaip toks pastovus elementas įeiti į daugybės asmeny- 
bių paveikslą. Tiktai tada, kai daugelis jų susitelkia tar- 
si židinio taške ir vienas su kitu susilydo, jie jau sudaro 
asmenybę, kuri dabar savo ruožtu atgaliniu poveikiu api- 

brėžia kiekvieną atskirą bruožą kaip asmenybinį ir sub- 
jektyvų. Nepakartojama asmenybe žmogų padaro ne tai, 
kad jis yra toks arba anoks, bet tai, kad jis yra toks ir 
anoks. Mes negalime mįslingos sielos vienybės įsivaiz- 
duoti betarpiškai, 1r tiktai tada, kai ji lūžta į daugybę 
spindulių, atlikus pastarųjų sintezę ji vėl gali būti apibū- 
dinta kaip štai ši ir apibrėžta. 

Šitaip determinuota asmenybė dabar piniginio ūkio 
santykiuose beveik visiškai ištirpsta. Tiekėjas, kredito- 
rius, darbininkas, kurie įeina į šiuos santykius, veikia 
visai ne kaip asmenybės, nes į santykį jie sueina tik ko- 
kiu nors vienu atžvilgiu, jie tiekia prekes, skolina pini- 
gus, atlieka darbus, o kitokios jų apibrėžtys šiuo atveju 
jau visiškai nesvarbios, tačiau tiktai jų prisijungimas prie 
šių suteiktų Jiems asmenybinį atspalvį; čia, žinoma, mes 
apibūdiname tik dabar vykstančios, bet daugeliu atžvil- 
gių dar nesibaigusios raidos absoliutų galutinį tašką — 
juk žmonių priklausomybės vienų nuo kitų šiandien dar 
faktiškai nėra visiškai objektyvuotos ir jų asmenybiniai 
momentai dar nėra visiškai atmesti. Tačiau visuotinė 
tendencija neabejotinai yra tokia, kad subjektas tampa 
priklausomas nuo vis didesnio žmonių skaičiaus veiks- 
mų ir vis mažiau priklausomas nuo viso to užgožtų as- 
menybių kaip tokių. Abu šie reiškiniai iš esmės yra tar- 
pusavyje susiję, jie yra vienas kitą sąlygojantys vieno 
proceso aspektai: šiuolaikinis darbo pasidalijimas leidžia 
augti priklausomybių skaičiui, bet kartu verčia pranyk- 
ti asmenybes, atliekančias savo funkcijas, nes jis leidžia 
Joms reikštis tik kokiu nors vienu aspektu, nustumda- 
mas visus kitus, o tiktai visų jų vienybė suformuoja as- 
menybę. + 

Piniginis ūkis nubrėžia gyvenimo formos diferencia- 
cijos schemą privačių interesų srityje, nes čia pinigai, 
viena vertus, dėl savo begalinio lankstumo ir dalumo 


KULTŪROS FILOSOFIJA IR SOCIOLOGIJA 


padaro galimą aną ekonominių priklausomybių daugy- 
be, o antra vertus, dėl savo neutralios ir objektyvios 
esmės skatina asmenybinio elemento šalinimą iš žmo- 
nių santykių. Palyginti su šiuolaikinės kultūros žmo- 
gumi, senesnio ar primityvaus ūkio žmogus yra priklau- 
somas tik nuo minimalaus žmonių skaičiaus; ne tik mū- 
sų poreikių skalė dabar yra nepalyginti platesnė, bet 
net ir elementarias savo reikmes, kurios būdingos ir 
aniems žmonėms (maistas, drabužiai, pastogė), mes ga- 
lime patenkinti tik padedami daug didesnio aparato ir 
daugybės rankų; ir ne tik mūsų veiklos specializacija 
lemia, kad kitų gamintojų, su kuriais mes mainomės 
savo gaminiais, ratas yra daug platesnis, bet ir pati 
tiesioginė veikla yra orientuota į parengiamųjų darbų, 
pagalbinių jėgų, pusfabrikačių skaičiaus didėjimą. Tas 
ratas, nuo kurio priklausė menkai išvystyto arba visiš- 
kai neišvystyto piniginio ūkio žmogus, buvo palyginti 
visiškai siauras, užtat kaip asmenybė šis žmogus buvo 
daug tvirčiau susijęs su kitais. Tai buvo tie konkretūs, 
asmeniškai pažįstami, tarsi nepakeičiami žmonės, su 
kuriais ūkinės priklausomybės santykiai siejo senovės 
germanų valstietį, indėnų genties, slavų ar indų namų 
bendruomenės narį, galbūt net viduramžių žmogų; ir 
kuo mažiau buvo juos vieną su kitu siejančių funkcijų, 
tuo pastovesni ir reikšmingesni buvo jų atlikėjai. O nuo 
kokios daugybės „tiekėjų“ yra priklausomas piniginio 
ūkio žmogus! Bet nuo atskiro, konkretaus žmogaus jis 
yra nepalyginti mažiau priklausomas ir šią priklauso- 
mybę lengvai keičia į bet kurią kitą. Mes dabar turime 
tiktai palyginti gyvenimo santykius mažame mieste su 
santykiais didmiestyje, kad mums akivaizdžiai atsi- 
skleistų ši, kad ir mažesnio masto, raida. Ankstesniųjų 
pakopų žmogui atpildas už mažesnį priklausomybių skai- 
čių buvo glaudūs asmeniniai ryšiai, jų asmenybinis ne- 

pakartojamumas, o mes savo priklausomybių gausumą 
turime kompensuoti abejingumu už jų slypintiems as- 
menims ir jų kaitos laisve. Mes, viena vertus, dėl savo 
poreikių komplikuotumo ir, kita vertus, dėl savo gebė- 
jimų specializuotumo esame daug labiau priklausomi 
nuo visuomenės kaip visumos negu primityvus žmo- 
gus, kuris turėjo brautis per gyvenimą su savo visai 
nedidele ir izoliuota grupe, užtat mes esame nepapras- 
tai nepriklausomi nuo kiekvieno konkretaus šios visuo- 
menės elemento, nes jo reikšmingumas mums yra su- 
sijęs su vienašališka dalykine jo funkcija, kurią leng- 
vai gali atlikti daugybė kitų, asmenybės požiūriu 
skirtingų žmonių, ir su jais mus sieja pinigais visiškai 
išreiškiami interesai. 

+ Jeigu mūsų individualybės plėtotė, įsitikinimas, kad 
visais savo norais ir jausmais mes galime atskleisti sa- 
vojo Aš branduolį, turi būti pagrįsta laisve, tai ji Įeina į 
šią kategoriją ne kaip grynas 1zoliuotumas, o kaip visiš- 
kai apibrėžtas santykis su kitais. Tačiau šie kiti pirmiau- 
sia turi čia būti ir būti jaučiami, kad jie galėtų būti neut- 
ralūs ar indiferentiški kieno nors atžvilgiu. Individuali 
laisvė nėra kokia nors grynai vidinė izoliuoto subjekto 
savybė, ji yra koreliacijos reiškinys, kuris praranda sa- 
vo prasmę, jeigu čia nėra jokio partnerio. Kiekvienas 
žmonių santykis susideda 1š suartėjimo elementų ir nu- 
tolimo elementų, tačiau žmogaus, kuriame pastarieji ele- 
mentai sudaro maksimumą, nepriklausomybė anaiptol 
nereiškia, kad jame gali būti visiškai išnykę pirmieji ele- 
mentai, kaip dėl kairės rankos vaizdinio negali išnykti 
dešinės rankos vaizdinys. Klausimas dabar tiktai tas, kuri 
konkreti abiejų elementų forma yra palankiausia žmo- 
gaus nepriklausomybei ir kaip objektyviam faktui, ir 
kaip subjektyviai sąmonei. Atrodo, kad tokia forma yra 
duota tuo atveju, kai nors ir esama išplėtotų ryšių su 


397 


KULTŪROS FILOSOFIJA IR SOCIOLOGIJA 


kitais žmonėmis, tačiau iš jų yra pašalinti visi tikrai in- 
dividualios prigimties elementai; kai esama įtakų, ta- 
čiau jos savitarpiškai yra visiškai anoniminės; kai esa- 
ma apibrėžčių, neatsižvelgiančių į tai, ką jos apibrėžia. 
Tokių objektyvių priklausomybių, kurių atveju subjek- 
tas kaip toks yra laisvas, 1r priežastis, ir padarinys yra 
asmenų pakeičiamumas vienų kitais: savanoriška arba 
santykių struktūros sukelta subjektų kaita atskleidžia 
subjektyvaus priklausomybės momento neutralumą, ku- 
ris suteikia laisvės jausmą. Aš primenu tą patyrimą, ku- 
riuo pradėjau šį dėstymą: kad prievolių kaitą mes labai 
dažnai suvokiame kaip laisvę; čia susiduriame su ta pa- 
čia ryšio ir laisvės santykio forma, kuri dabar reiškiasi 
kaip atskiras ryšys. Primityvus pavyzdys šiuo atveju ga- 
li būti būdingas viduramžių vasalo skirtumas nuo ne- 
laisvojo: pirmasis galėjo savo poną keisti, o antrasis bu- 
vo nekintamai pririštas prie vieno vienintelio. Net jeigu 
pririšimo prie pono mastas pats savaime abiem atvejais 
būtų buvęs vienodas, vis dėlto vienam iš jų tai teikė ne- 
palyginti didesnį savarankiškumo mastą negu kitam. Tik- 
roji laisvės priešingybe yra ne pririšimas apskritai, 0 pr1- 
rišimas prie vieno individualiai apibrėžto pono. Ir šiuo- 
laikinę tarno padėtį apibūdina tai, kad nors ponai tarną 
pasirenka pagal rekomendacijas ir asmeninį įspūdį, ta- 
čiau pats tarnas apskritai irgi turi pasirinkimo galimybę 
ir kriterijus. Ypač naujausiais laikais tarnų trūkumas 
didesniuose miestuose jiems nuolatos suteikia galimybę 
dėl vienokių ar kitokių priežasčių atsisakyti siūlomų vie- 
tų. Abiejų pusių tai buvo suvokta kaip milžiniškas žings- 
nis į tarno nepriklausomybę, net jeigu galiausiai jo pasi- 
rinkto darbo reikalavimai jį suvaržo ne mažiau negu 
anksčiau. + Bendra mūsų padėtis kiekvienu momentu 
susideda iš tam tikro pririštumo masto ir tam tikro lais- 
vės masto — ir atskirose gyvenimo srityse dažnai būna 

taip, kad vienas iš šių aspektų daugiau realizuojasi savo 
turiniu, o kitas — daugiau savo forma. Sukaustymą, kurį 
lemia koks nors apibrėžtas interesas, mes iškart pajun- 
tame kaip laisvės sušvelnintą, kai galime tarsi lokaliai 
Jį perkelti, t. y. nesumažindami priklausomybės kiekio 
patys galime pasirinkti dalykines, idealias ar asmenines 
instancijas, kurių atžvilgiu tas interesas realizuojamas. 
Samdomojo darbo atveju piniginis ūkis sukelia tokius 
pat padarinius. Jeigu mes čia matysime tik darbo sun- 
kumą ir prievartinį pobūdį, tai atrodys, kad samdomieji 
darbininkai yra tik perrengti vergai. Paskui pamatysi- 
me, jog pats faktas, kad jie yra objektyvaus gamybos 
proceso vergai, gali būti interpretuojamas kaip perėji- 
mas prie jų išlaisvinimo; tačiau subjektyvus šio dalyko 
aspektas yra tas, kad tarnybos santykis su atskiru 
įmonininku, jeigu mes jį lyginsime su tuo, kuris buvo 
būdingas ankstesnėms darbo formoms, dabar yra nepa- 
lyginti laisvesnis. Žinoma, darbininkas prie darbo pri- 
rištas taip, kaip valstietis prie savo sklypo, tačiau tai, 
kad piniginis ūkis dažnai keičia įmonininkus, ir įvairios 
Jų pasirinkimo ir pakeitimo galimybės, kurias piniginis 
darbo užmokestis duoda darbininkui, vis dėlto suteikia 
pastarajam visiškai naują laisvę, nepaisant jo pririštu- 
mo. Vergas žymiai pablogėjus jo gyvenimo sąlygoms ne- 
gali pats pakeisti savo pono, o samdomasis darbininkas 
tai gali padaryti bet kada; šitas neatšaukiamos priklau- 
somybės nuo individualiai apibrėžto pono priespaudos pa- 
naikinimas, kad ir kokie būtų konkretūs dalykiniai ry- 
šiai, šiaip ar taip, yra kelias į asmeninę laisvę. Šios pra- 
sidedančios laisvės pripažinimas neturėtų paslėpti nuo 
mūsų to fakto, kad dažnai ji neturi įtakos materialinei 
darbininko padėčiai. Juk čia, kaip ir kitose srityse, tarp 
laisvės 17 eudemonistinio pakilimo anaiptol nėra būtino 
sąryšio, kurį norai, teorijos ir agitacijos paprastai laiko 

savaime suprantamu dalyku. Šiuo atžvilgiu svarbų vaid- 
menį visų pirma vaidina tai, kad darbininko laisvę ati- 
tinka ir darbdavio laisvė, kurios esant prievartinėms dar- 
bo formoms nebuvo. Ir vergvaldys, ir dvarininkas yra 
asmeniškai suinteresuotas, kad jo vergai arba jo vals- 
tiečiai lažininkai būtų sveiki ir pajėgūs dirbti: jų teisė į 
Juos dėl jų pačių gaunamos naudos jiems tampa prievo- 
le, o kapitalistui toks santykis su darbininku jau nebū- 
dingas, ir jeigu pasitaiko, tai anaiptol nėra būtinas. Dar- 
bininko išsilaisvinimas turi, taip sakant, būti kompen- 
suotas darbdavio išsilaisvinimu, t. y. globos, kuri buvo 
būtina nelaisvųjų atžvilgiu, atsisakymu. Taigi esama sun- 
ki1r netikra darbininko padėtis kaip tik įrodo, kad vyks- 
ta išsilaisvinimo procesas, kuris prasideda individualiai 
nustatytos priklausomybės įveikimu. Socialine prasme 
laisvė, kaip ir nelaisvė, yra žmonių tarpusavio santykis. 
Pastarosios raida į pirmąją vyksta taip, kad santykis iš 
stabilumo ir nekintamumo formos iš pradžių pereina į 
labilumo ir asmenų kaitos formą. Jeigu laisvė apskritai 
yra nepriklausymas nuo kito valios, tai ji prasideda nuo 
nepriklausymo nuo konkretaus asmens valios. Nėra nuo 
ko nors priklausomas (nicht abhūngig) vienišas nausė- 
dys Germanijos ar Amerikos miške; nepriklausomas 
(unabhūngig) pozityvia šio žodžio reikšme yra šiuolaiki- 
nis didmiesčio žmogus, kuriam nors ir reikia begalės tie- 
kėjų, darbininkų ir bendradarbių, be kurių jis būtų vi- 
siškai bejėgis, bet jo ryšys su jais yra absoliučiai dalyki- 
nis ir tiktai pinigų tarpininkaujamas, todėl jis priklauso 
ne nuo kokio nors atskiro griežtai apibrėžto asmens, o 
tiktai nuo jam reikalingų objektyvių, pinigais vertina- 
mų paslaugų, kurias gali atlikti gana įvairūs ir vienas 
kitą keičiantys asmenys. Kadangi grynai piniginis san- 
tykis atskirą asmenį dabar labai glaudžiai susieja su — 
abstrakčiai kalbant - grupe kaip visuma ir kadangi, kaip 

matyti iš mūsų ankstesnių samprotavimų, pinigai yra 
abstrakčių grupės jėgų reprezentantas, tai atskiro žmo- 
gaus santykis su kitais žmonėmis tik atkartoja jo santy- 
kį su daiktais, kurį suformuoja pinigai. Viena vertus, 
spartus prekių atsargų didėjimas, o antra vertus, savo- 
tiškas akcento sumenkimas ir praradimas, kuriuos daik- 
tai patiria piniginiame ūkyje, atskirą objektą padaro ne- 
svarbų, dažnai beveik bevertį. Tačiau visa kaip tik šių 
objektų rūšis ne tik išsaugo savo reikšmę, bet 1r kultū- 
rai kylant mes tampame vis labiau priklausomi nuo ob- 
jektų ir nuo vis didesnio jų kiekio; pavyzdžiui, vienas 
smeigtukas yra beveik bevertis, bet be smeigtukų šiuo- 
laikinės kultūros žmogus jau apskritai nebegali išsiversti. 
Pagal tokią pačią normą galiausiai rutuliojasi ir pačių 
pinigų reikšmė: didžiulis pinigų nuvertėjimas atskirą pi- 
nigų kiekį padaro vis labiau bevertį ir nesvarbų, bet pi- 
nigų apskritai vaidmuo tampa vis galingesnis ir visa ap- 
imantis. Visuose šiuose piniginio ūkio reiškiniuose pa- 
vieniai ir individualūs objektai mums tampa vis mažiau 
svarbūs, neesminiai, laikini, užtat dalykinės funkcijos, 
kurias atlieka visa rūšis, mums darosi vis svarbesnės, 
daro mus vis labiau priklausomus. 

Tokia raida įtraukia mus į dar bendresnę schemą, 
kuri galioja nepaprastai dideliam žmogiškųjų turinių ir 
santykių skaičiui. Žmogaus gyvenimui iš pradžių yra bū- 
dinga nediferencijuota dalykinių ir asmenybinių elemen- 
tų vienybė. Tačiau ne taip, kaip mes šiandien tai jaučia- 
me: kad gyvenimo turiniai — nuosavybė ir darbas, parei- 
ga 1r pažinimas, socialinė padėtis ir religija — yra būtis 
sau, turi realų arba sąvokinį savarankiškumą ir tik ta- 
da, kai yra asmenybės suvokti, sudaro glaudų ir vienin- 
gą ryšį su ja. Priešingai, pati pradinė būsena čia yra vi- 
siška vienybė, pirmapradis indiferentiškumas, kuris ap- 
skritai dar yra anapus galimos asmenybinių ir dalykinių 

gyvenimo aspektų priešpriešos. + Asmenybės formavi- 
masis iš gyvenimo turinių indiferentiškumo būsenos, 
kuris, antra vertus, savaime lemia daiktų objektyvumą, 
kartu yra laisvės atsiradimo procesas. Tai, ką mes vadi- 
name laisve, yra glaudžiai susiję su asmenybės principu — 
taip glaudžiai, kad moralės filosofija gana dažnai abi są- 
vokas tiesiog tapatino. Psichinių elementų vienybė, jų 
tarsi į vieną tašką sueinanti būtis, esybės, kurią mes 
vadiname asmenybe, tvirtas apibrėžtumas ir nekintamu- 
mas — visa tai liudija nepriklausomumą ir izoliavimąsi 
nuo visko, kas išoriška, plėtotę išimtinai pagal savo esy- 
bės dėsnius, kurią mes vadiname laisve. Abi sąvokos vie- 
nodai pabrėžia galutinę ir giliausią mūsų esybės esmę, 
kuri priešinasi viskam, kas daiktiška, išoriška, jusliška 
(17 mūsų prigimties išorėje, ir jos viduje), abi jos tik dve- 
Jopai išreiškia vieną faktą, kad čia atsirado gamtinės, 
tolydžios, dalykiškai apibrėžtos būties varžovas, kuris 
savo ypatingumą parodo ne tik reikalaudamas išimtinės 
vietos anos būties atžvilgiu, bet 1r siekdamas susitaikyti 
su ja. Taigi jeigu asmenybės vaizdinys kaip dalykišku- 
mo vaizdinio priešybė ir koreliatas dabar gali plėtotis 
tokiu pat mastu kaip ir pastarasis, tai iš šio sąryšio pasi- 
daro aišku, kad griežtesnį dalykiškumo sąvokos apibrėž- 
tumą atitinka toks pat individualios laisvės apibrėžtu- 
mas. Todėl mes matome trijų paskutinių šimtmečių bū- 
dingą paralelinį vyksmą: viena vertus, vis aiškiau ir 
griežčiau atsiskleidžia gamtinis dėsningumas, dalykinė 
daiktų tvarka, objektyvus įvykių būtinumas, o antra ver- 
tus, kaip visokio išoriškumo ir gamtinio būtinumo prieš- 
prieša vis ryškiau ir stipriau pabrėžiama nepriklausoma 
individualybė, asmenine laisvė, būtis sau. Ir estetiniai 
naujesniųjų laikų vaizdiniai įsikomponuoja į tokią pat 
dvilypę schemą: van Evcko ir kvatročento natūralizmas 
kartu yra reiškinių individualiausių bruožų atskleidimas. 

tuo pačiu metu iškilusios satyros, biografijos, dramos pra- 
dinėms formoms irgi būdingas natūralistinis stilius, orien- 
tuotas į individą kaip tokį, — ir visa tai, beje, vyko tuo 
metu, kai pradėjo reikštis socialiniai piniginio ūkio pa- 
dariniai. +“ 

Ir čia šie bendri samprotavimai atveda į siauresnę 
mūsų sritį. Ūkis iš pradžių irgi neskiria proceso asme- 
nybinio ir dalykinio aspektų. Indiferentiškumas tik pa- 
laipsniui susiskaido į priešybes, iš gamybos, produktų, 
apyvartos vis labiau traukiasi asmenybinis elementas. 
Tačiau šis procesas suteikia individualią laisvę. Mes jau 
matėme, kad pastaroji išsiskleidžia tokiu mastu, kokiu 
gamta mums tampa objektyvesnė, dalykiškesnė, dės- 
ningesnė, — taigi ji stiprėja objektyvuojantis ir nuas- 
menėjant ūkiniam kosmosui. Kaip pozityvus individu- 
alios nepriklausomybės jausmas menkai gali atsirasti 
ūkinio vienišumo, nesocialios egzistencijos sąlygomis, 
taip menkai jis gali atsirasti ir pasaulėvaizdyje, kuriam 
dar svetimas gamtos dėsningumas ir griežtas objekty- 
vumas; tik iš jų priešybės gali atsirasti būties sau savi- 
tos jėgos ir savitos vertės jausmas. Be to, atrodo, kad 
vyraujant primityvaus ūkio 1zoliuotumui ir tuo laiko- 
tarpiu, kai dar nebuvo žinomas gamtos dėsningumas 
šiandieninė prasme, santykyje su gamta irgi viešpata- 
vo stipresnė nelaisvė, pasireiškianti prietaringu jos su- 
pratimu. Tiktai tada, kai ūkis visiškai išsivysto, kai iš- 
ryškėja jo sudėtingumas ir vidinės sąveikos, atsiranda 
ta Žmonių tarpusavio priklausomybė, kuri dėl asmeny- 
binio elemento pašalinimo stipriau sugrąžina Žmogų 
prie savęs paties ir suponuoja pozityvesnį laisvės įsi- 
sąmoninimą, negu tai buvo įmanoma visiškai nesant ry- 
šių. Pinigai yra absoliučiai tinkama tokio santykio laik- 
mena; juk jie sukuria ryšius tarp žmonių, bet pačius žmo- 
nes palieka anapus jų, jie yra tikslus dalykinių funkcijų 

ekvivalentas, tačiau labai neadekvatus jų individualiam 
ir asmenybiniam elementui: dalykinių priklausomybių 
glaudumas, kurį jie sukuria, skirtybes suvokiančiai są- 
monei yra fonas, kuriame dabar aiškiai išsiskiria iš jų 
išplešta asmenybe ir jos laisvė. 


Šeštas skyrius 
Gyvenimo stilius 


I 


Šiuose tyrinėjimuose dažnai minima, kad sielos ener- 
gija, lemianti specifinius piniginio ūkio reiškinius, yra 
intelektas, kuris skiriasi nuo jos energijų, paprastai api- 
būdinamų kaip jausmas arba širdis ir gyvenime daugiau- 
sia pasireiškiančių tais periodais 1r tose interesų srity- 
se, kurias apibrėžia ne piniginis ūkis. Tai pirmiausia yra 
pinigų kaip priemonės rezultatas. Visos priemones kaip 
tokios reiškia, kad tikrovės santykiai ir grandinės įtrau- 
kiamos į mūsų valios procesą. Jas padaro galimas tik 
objektyvus faktinių priežastinių saitų vaizdas, ir, matyt, 
Jeigu būtų dvasia, kuri nepriekaištingai matytų šių sai- 
tų visumą, tai ji kiekvienam tikslui kiekvienu požiūriu 
surastų tinkamiausias priemones. Tačiau šis intelektas, 
kuris saugotų savyje visų priemonių galimybę, dar nė 
kiek nerealizuotų tokios galimybės, nes tam reikia nu- 
statyti tikslą, kurio atžvilgiu tiktai tos realios energijos 
1r ryšiai išsaugo priemonių reikšmę ir kuris savo ruožtu 
gali atsirasti tik dėl valios akto. Kaip objektyviame pa- 
saulyje, jeigu prie jo neprisijungia valia, kas nors mažai 
gali būti tikslas, taip mažai tai įmanoma ir intelekto pa- 
saulyje, kuris tada yra tik tobulesnis ar netobulesnis pa- 
saulio turinio atvaizdavimas. + 

Taigi priemonių, kurios sudaro mūsų veiklos turinį, 
skaičius 1r sekos ilgumas plėtojasi proporcingai intelek- 
tualumui kaip subjektyviam objektyvios pasaulio tvar- 
kos reprezentantui. Kadangi kiekviena priemonė kaip 
tokia yra visiškai indiferentiška, tai visos jausminės ver- 
tybes praktiniame gyvenime susyja su tikslais kaip veiks- 
mo sustojimo taškais. Kai jie pasiekiami, jie priklauso 
jau nebe sielos aktyvumo, o tik jos receptyvumo sferai. 
Ir kuo daugiau mūsų praktiniame gyvenime yra tokių 
galinių stočių, tuo stipriau jausmo funkcija nusveria in- 
telekto funkciją. Pirmykščių tautų i1mpulsyvumas ir pa- 
sidavimas afektui, į kuriuos taip dažnai atkreipiamas dė- 
mesys, aiškiai yra susijęs su jų teleologinių sekų trum- 
pumu. Jų gyvenimo darbui nebūdinga tokia elementų 
sanglauda, kokią aukštesnėse kultūrose sukuria gyve- 
nimą ištisai persmelkianti „profesija“, jis susideda iš in- 
teresų paprastų sekų, kurios, jeigu jos apskritai pasie- 
kia savo tikslą, tai padaro su palyginti nedaugeliu prie- 
monių; prie to ypač daug prisideda pastangų įsigyti maisto 
betarpiškumas, kuris vėliau, jau esant labiau išvysty- 
tiems santykiams, užleido vietą daugianarėms tikslin- 
goms sekoms. Tokiomis pirmykštėmis sąlygomis galuti- 
nių tikslų vaizdinys ir jų teikiamas pasitenkinimas yra 
palyginti dažnesnis, o dalykinių sąryšių ir tikrovės Įsisą- 
moninimas, intelektualumas savo funkcijomis reiškiasi 
rečiau negu tie jausmai, kurie lydi 1r galutinių tikslų 
tiesioginį vaizdinį, ir jų realų pasiekimą. Dar viduram- 
žiai dėl plačiai paplitusios gamybos saviems poreikiams 
patenkinti, dėl amatininko dirbtuvės pobūdžio, dėl susi- 
vienijimų siaurumo ir daugiafunkciškumo, 0 visų pirma 
dėl bažnyčios įtakos turėjo daug daugiau tikslingos veik- 
los galutinių taškų, negu jų turi dabartis, kai tokios veik- 
los aplinkkeliai ir pasirengimai jai be galo išsiplečia, kai 
šią valandą siekiamas tikslas labai dažnai negali būti 

pasiektas per valandą ir net atsiduria už individo akira- 
čio. Šitą sekų pailgėjimą pirmiausia sukėlė pinigai, ku- 
rie virš visų kitų pakrikų interesų pirmiausia sukūrė 
vieną bendrą, pagrindinį interesą ir šitaip juos sujungė, 
kad vieni iš jų galėtų prisidėti realizuojant kitus, jiems 
visiškai svetimus (pavyzdžiui, vienų žmonių piniginis pel- 
nas irjie patys kaip visuma tarnauja kitų žmonių suma- 
nymams). Tačiau esminis čia yra visuotinis jau anks- 
čiau aptartas faktas, kad pinigai visur suvokiami kaip 
tikslas ir dėl to nepaprastai daug daiktų, kurie iš tikrųjų 
yra savitiksliai, nusmunka iki grynų priemonių. Tačiau 
kadangi dabar patys pinigai visur ir viskam yra priemo- 
nė, dėl to esaties turiniai įjungiami į vieną didžiulį tele- 
ologinį sąryšį, kuriame nė vienas 1š jų nėra pirmas ir nė 
vienas nera paskutinis. O kadangi pinigai visus daiktus 
matuoja nepermaldaujamai objektyviai ir šitaip išaiškė- 
janti daiktų vertė apibrėžia jų ryšį, tai mes gauname 
dalykinių ir asmeninių gyvenimo turinių raizginį, kuris 
priartėja prie gamtos dėsniams pavaldaus kosmoso ne- 
nutrūkstamo sąryšio bei griežto priežastingumo ir taip 
viską suvienija visa apimančia pinigų verte, kaip gamtą 
suvienija viską gaivinanti energija, kuri, kaip ir pinigi- 
nės vertės ryšys, įgyja tūkstančius formų, tačiau dėl tik- 
rosi0s savo esmės vienodumo ir galimybės vienoms at- 
mainoms virsti kitomis kiekvieną formą susieja su kiek- 
viena ir kiekvieną padaro kitos sąlyga. Kaip dabar iš 
gamtos procesų suvokimo išnyksta visi jausminiai ak- 
centai ir juos pakeičia objektyvus intelektas, taip mūsų 
praktinio pasaulio objektai ir sąryšiai, vis labiau sudary- 
dami vientisas sekas, atmeta jausmo įsikišimus, kurie 
dabar nukreipti tik į teleologinius galutinius taškus, o 
pačios sekos dabar dar yra tik intelekto objektai, ku- 
riais mes juo vadovaudamiesi ir naudojamės. Vis daž- 
nesnis visų sudedamųjų gyvenimo dalių virtimas prie- 

monėmis, savitarpiškas paprastai su sau pakankamais 
tikslais susijusių sekų jungimasis į vieną reliatyvių ele- 
mentų kompleksą yra ne tik praktinė augančio gamtos 
priežastingumo pažinimo ir absoliučių dalykų virtimo re- 
liatyviais kopija; kadangi visos priemonių struktūros — 
kaip mes dabar jas traktuojame — yra ateities požiūriu 
suvokiamas priežastinis ryšys, tai ir praktinis pasaulis 
vis labiau darosi intelekto problema, tiksliau: reprezen- 
taciniai veiklos elementai objektyviai ir subjektyviai su- 
sijungia į galimus tiksliai numatyti, racionalius ryšius 
ir dėl to vis labiau atmeta jausminius akcentus ir spren- 
dimus, kurie jungiasi tik prie gyvenimo vyksmo pauzių, 
prie galutinių jo tikslų. 

Šitas santykis tarp intelekto reikšmės ir pinigų reikš- 
mės gyvenime leidžia epochas arba interesų sritis, kur 
jie viešpatauja, apibrėžti iš pradžių negatyviai - kaip tam 
tikrą charakterio stoką. + Pinigai patys savaime yra 
mechaniškas daiktų vertės santykių atspindys, kuris vi- 
siems yra vienodas, 0 piniginiuose sandoriuose visi as- 
menys yra lygiaverčiai — ne todėl, kad vertę turi kiek- 
vienas, bet todėl, kad vertės neturi nė vienas, ją turi tik 
pinigai. Tačiau ir intelekto, 1r pinigų charakterio stoka 
pranoksta šią grynai negatyvią prasmę. Mes reikalauja- 
me iš visų daiktų - galbūt ne visuomet dalykiniu požiū- 
riu teisėtai — charakterio apibrėžtumo ir pykstame ant 
grynai teoriško žmogaus, kad jis, galėdamas viską su- 
prasti, gali 1r viską atleisti, nes tai yra toks objektyvu- 
mas, kuris galbūt derėtų Dievui, bet niekada —- žmogui 
ir kuris akivaizdžiai prieštarauja tiek jo prigimčiai, tiek 
jo vaidmeniui visuomenėje. Taip mes pykstame ir ant 
piniginio ūkio, kad jis savo pagrindinę vertę susieja su 
apgailėtina machinacija kaip visiškai leistinu įrankiu; 
juk tai, kadjis tą vertę lygiai taip pat susieja ir su didžiai 
prasmingais sumanymais, nepadaro tos machinacijos 

geros, o tiktai ryškia šviesa nušviečia visiškai atsitiktinį 
santykį tarp piniginių operacijų sekos ir aukštesnių mū- 
sų vertybinių sąvokų, vienų beprasmiškumą, jeigu jos 
matuojamos kitomis. Kaip pozityvus neigiamo bruožo — 
charakterio stokos — padarinys pasireiškia savotiškas 
jausminio gyvenimo nuslūgimas, į kurį paprastai atkrei- 
piamas dėmesys, kai dabartis lyginama su ankstesnių 
epochų vienpusišku tokio gyvenimo stiprumu ir griežtu- 
mu; lengvai atsirandantis intelektualinis savitarpio su- 
pratimas, net tarp skirtingiausios prigimties ir padėties 
žmonių, nors net Dante, tokia intelektualiniu požiūriu 
išskirtinė 1r teoriškai įdomi asmenybė, kalbėjo, kad kai 
kuriems teoriniams priešininkams reikėtų atsakyti ne 
argumentais, o tik peiliu; susitaikėliškumo tendencija, 
kylanti iš apatijos pagrindiniams vidinio gyvenimo klau- 
simams, galiausiai susijusiems su sielos išganymu ir 
neišsprendžiamiems intelektu, — iki pasaulinės taikos 
idėjos, kuri ypač rūpi liberaliems sluoksniams, šiems in- 
telektualizmo ir pinigų apyvartos istoriniams atstovams. 
Pinigų apyvartos kulminaciniuose taškuose šis bespal- 
viškumas paprastai tampa profesijų turinio spalva. Šiuo- 
laikiniuose didmiesčiuose esama daugybės tokių profe- 
sijų, kurios neturi veiklos objektyvios formos ir griež- 
tesnio apibrėžtumo: tai kai kurių kategorijų agentai, 
komisionieriai, visi tie didmiesčių neapibrėžtos egzisten- 
cijos žmonės, kurie gyvena prisitaikydami prie skirtin- 
giausių, atsitiktinai susiklostančių aplinkybių, teikian- 
čių galimybę užsidirbti. Tokiems žmonėms ekonominis 
gyvenimas, jo teleologinių sekų audinys apskritai netu- 
ri aiškiai apibrėžto turinio, išskyrus pinigų užsidirbimą, 
ir tiktai pinigai, tas absoliutus nefiksuotumas, jiems yra 
tas tvirtas taškas, apie kurį neribota amplitude svyruo- 
jajų veikla. + Tie didmiesčių žmonės, kurie siekia užsi- 
dirbti pinigų bet kokiu, iš anksto neapibrėžtu būdu ir 

kurie dėl to tuo labiau yra susiję su intelektu kaip vi- 
suotine funkcija, nes kokių nors specialių dalykų žinoji- 
mu jų veikla nera paremta, - pagrindinis tokių žmonių 
kontingentas priklauso tipui tų neaiškių asmenybių, ku- 
rių neįmanoma gerai suprasti ir apibrėžti, nes jų judru- 
mas ir įvairiapusiškumas išlaisvina jas nuo buvimo ko- 
kioje nors vienoje situacijoje. Tai, kad pinigai ir intelek- 
tualumas turi tą patį išankstinio neapibrėžtumo arba 
charakterio stokos bruožą, ir yra šių reiškinių, kurie ne- 
galėtų rastis jokioje kitoje dirvoje, tiktai abiejų šių galių 
sąlyčio plotmėje, prielaida. 

Tokių piniginio ūkio bruožų atžvilgiu arši šiuolaikinė 
ūkinė kova yra tik tariamai išdėstytiems teiginiams 
prieštaraujantis atvejis, nes ją pačią sukelia betarpiškas 
suinteresuotumas pinigais. + Kaip teorinių bei loginių 
kontroversijų aštrumui mažai kliudo tai, kad intelektu- 
alumas vis dėlto yra susitaikymo principas, - nes kai tik 
ginčas iš jausmų ar norų arba neįrodomų, tik jausmais 
pripažįstamų aksiomų susidūrimo virsta teorine disku- 
sija, Jis turi būti iš principo išspręstas, — taip interesų 
kovai piniginiame ūkyje mažai kliudo tai, kad pastara- 
sis yra neutralumo principas. kad jis išskiria priešišku- 
mą iš pirminių asmeninių santykių ir suteikia jiems to- 
kį pagrindą. kuriuo jau visuomet yra galimas sutarimas. 
Žinoma, grynai intelektualinis žmonių ir daiktų trakta- 
vimas yra savaip žiaurus, tačiau šis žiaurumas yra ne 
pozityvus impulsas, o tiktai paprasta tokio traktavimo 
loginių išvadų nepriklausomybė nuo kitokių sumetimų, 
geraširdiškumo ar jautrumo; todėl ir grynai piniginių 
interesų valdomas žmogus paprastai negali suprasti, ko- 
del jam prikišamas žiaurumas ir brutalumas, nors jo elg- 
sena vra logiškai nuosekli bei grynai dalykiška ir jis ne- 
turi blogos valios. Tačiau, šiaip ar taip, būtina pabrėžti, 
kad šiuo atveju apie pinigus kalbama tik kaip apie ūkinių 

veiksmų formą, todėl tie veiksmai gali kilti ir dėl kito- 
kių, turinio motyvų ir turėti visiškai skirtingus bruo- 
žus. Šituos su charakterio apibrėžtumu nesusijusius 
bruožus, kuriuos gyvenimui suteikia intelektualumas ir 
piniginis ūkis (kad ir kokie būtų kiti, prieštaravimus ašt- 
rinantys jų padariniai), galima pavadinti gyvenimo sti- 
liaus objektyvumu. Tai nėra toks bruožas, prie kurio in- 
telektas tik prisijungia, jis yra pati intelekto esmė; inte- 
lektas yra vienintelis žmogui prieinamas būdas, kuriuo 
jis su daiktais gali įgyti ne vien subjekto atsitiktinumo 
apibrėžtą santykį. Net jeigu tarsime, kad visą objekty- 
vią tikrovę apibrėžia mūsų dvasios funkcijos, jas turėsi- 
me vadinti būtent intelekto funkcijomis, kuriomis ta tik- 
rovė mums pasireiškia kaip objektyvi specifine šio žo- 
džio reikšme, nors ir kaip patį intelektą inspiruotų ir 
jam vadovautų ir kitokios jėgos. + 

Kaip tik šitas gyvenimo santvarkos objektyvumas kyla 
1r 1š jos ryšio su pinigais. Aš jau anksčiau esu atkreipęs 
dėmesį į tai, kad prekyba liudijo didžiulį pakilimą virš 
pradinio nediferencijuoto žmogaus subjektyvumo. Dar 
ir šiandien Afrikoje ir Mikronezijoje esama tautų, ku- 
rios nežino jokio kitokio savininko pasikeitimo, išsky- 
rus tą, kuris vyksta plėšimų i1r dovanų forma. Tačiau 
kai labiau išsivystęs žmogus greta ir virš subjektyvisti- 
nių egoizmo ir altruizmo paskatų, kurių alternatyva, deja, 
etika paprastai apriboja žmogaus motyvus, įgyja objek- 
tyvių interesų, atiduodančiojo arba įsipareigojusiojo bū- 
tį, kuri susijusi ne su subjektų santykiais, o su dalyki- 
niu prideramumu 1r idealais, tada atsiranda savininko 
pasikeitimas pagal objektyvias taisykles ir objektyvų tei- 
singumą, atsiranda mainai. + Kai daiktas atiduodamas 
už pinigus, jį įsigyja tas, kuris daugiausiai už jį duoda, 
nesvarbu, kas toks jis būtų; o kur į žaidimą įsijungia kiti 
ekvivalentai, kur atiduodami tokie dalykai kaip garbė, 

paslauga, dėekingumas, ten atsižvelgiama į asmens, ku- 
ris duoda, savybes. Ir atvirkščiai, kai aš pats perku už 
pinigus, man nesvarbu, iš ko aš perku tai, ko man rei- 
kia ir kas yra verta tos kainos; tačiau kai kas nors įgyja- 
ma paslaugos, asmeninio įsipareigojimo vidiniuose 1r iš- 
oriniuose santykiuose kaina, tada kruopščiai tikriname, 
su kuo turime reikalą, nes mes bet kam kitam esame 
pasirengę duoti tik pinigus. Pastaba ant banknotų, kad 
jų vertė išmokama pateikėjui „netikrinant teisėtumo“, 
atskleidžia tą absoliutų objektyvumą, kuris būdingas pi- 
niginiams reikalams. + 

Pagaliau aš paminėsiu nepaprastai charakteringą da- 
lyką, kad ir intelektualinių pasiekimų kaupimas, kuris 
privilegijuotajam suteikia didžiulį ir staigiai augantį pra- 
našumą, yra analogiškas piniginio kapitalo kaupimui. Pi- 
niginių santykių struktūra, būdas, kuriuo pinigai duoda 
rentą ir pelną, lemia, kad pasiekę tam tikrą dydį jie dau- 
gėja tarsi savaime, nereikalaudami proporcingo jų turė- 
tojo darbo. Tai atitinka pažinimo kultūros pasaulyje 
struktūrą: pradedant nuo tam tikro apibrėžto taško, iš 
atskiro žmogaus reikalaujama vis mažiau jo paties įgy- 
tų Žinių, nes žinojimo turiniai atsiveria vis labiau išplėto- 
ta ir aukštesniuose lygmenyse vis labiau koncentruota 
forma. Aukštesnėje mokslo pakopoje kiekvienas toles- 
nis žingsnis, palyginti su žinių įgijimo tempu žemesnėse 
pakopose, irgi reikalauja daug mažiau pastangų tam, kad 
būtų gautas didesnis pažinimo prieaugis (Erkenntniser- 
trag). Kaip pinigų objektyvumas juos galiausiai padaro 
nuo asmeninių energijų reliatyviai nepriklausomu „dar- 
bu“, kurio augantys pelnai tarsi automatiškai lemia to- 
lesnį kaupimą nuolat didėjančia proporcija, taip ir paži- 
nimo objektyvumas, intelekto rezultatų atsiskyrimas nuo 
intelektualinio proceso lemia, kad tie rezultatai kau- 
piasi kaip sutelktos abstrakcijos ir kad jie, jeigu tik yra 

pakankamai aukštai pakilę, gali būti raškomi tarsi vai- 
siai, kurių nokimo procesas vyko be mūsų įsikišimo. 
Visų šių santykių rezultatas yra tas, kad pinigus. ku- 
rie pagal savo imanentinę esmę ir savo sąvokines ap1- 
brėžtis yra absoliučiai demokratinis, sulyginantis, bet 
kokius individualius ypatingus santykius šalinantis da- 
rinys, ryžtingiausiai atmeta kaip tik visuotinę lygybę re- 
miančios intencijos, ir tai yra ta pati išvada iš tų pačių 
prielaidų. kaip galėjome pastebėti intelektualumo atžvil- 
giu. Visuotinybė logine turinio prasme ir visuotinybė so- 
cialine praktine prasme abiejose šiose srityse išsiskiria. 
Kitur jos gana dažnai yra glaudžiai susijusios: antai kaip 
meno esmė nurodoma tai, - nesvarbu, ar tai pretenduo- 
ja Į Išsamumą. ar ne. - kad jo turinys atvaizduoja tipiš- 
kus visuotinius reiškinių bruožus, bet jis taip pat ape- 
liuoja į tipiškus rūšies psichinius jaudulius, kylančius 
mumyse, savo principinį visuotinio subjektyvaus pripa- 
žinimo reikalavimą pagrįsdamas bet kokio atsitiktinio 
individualumo pašalinimu iš savo objekto. Religijos da- 
riniai — tai išplaukia 1š jos sąvokos — pakyla virš viso 
žemiškųjų pavidalų ypatingumo prie to, kas visuotiniau- 
sia ir kas visus individus sujungia į žmonių pasaulį; reli- 
gija išlaisvina mus nuo to. kas mumyse yra grynai indi- 
vidualu, ir šitaip per visuotinę savo turinio vienybę su- 
grąžina mus prie fundamentalių bruožų, kurie suvokiami 
kaip bendros žmogiškumo šaknys. Tą patį galima pasa- 
kyti apie moralę, kaip ją traktuoja Kantas. Veikimo bū- 
das, kuris išvengdamas prieštaravimo pačiam sau gali 
atlaikyti loginį suvisuotinimą, kartu yra dorovinis, kiek- 
vienam žmogui, neatsižvelgiant į asmenį, galiojantis 
priesakas ir kriterijus: iš to, kad praktinę maksimą gali- 
ma mąstyti kaip gamtos dėsnį, taigi kaip sąvokinę. ob- 
Jektyvią visuotinybę, sprendžiama apie jos galiojimą vi- 
siems subjektams, kuriuo ta maksima pasižymi kaip mo- 

ralinis reikalavimas. Kitaip negu šiuose dariniuose, ki- 
tur šiuolaikinis gyvenimas, atrodo, leido išaugti tiesi0- 
ginei įtampai tarp dalykinės turinio visuotinybės 1r prak- 
tinės asmeninės visuotinybes. Kai kurie elementai įgy- 
ja vis didesnę savo turinio visuotinybę, jų reikšmė 
atskirybių ir santykių atžvilgiu tampa vis didesnė, jų są- 
voka betarpiškai arba tarpiškai apima vis didesnę tikro- 
vės dalį; tai pasakytina apie teisę, intelektualinius pro- 
cesus ir rezultatus, pinigus. Tačiau kartu vyksta jų to- 
lesnis virtimas subjektyviai diferencijuotais gyvenimo 
pavidalais, jų plačios, visus interesus apimančios reikš- 
mės panaudojimas egoizmo praktikai, visiškas asmeni- 
nių skirtumų išsiskleidimas šioje suniveliuotoje, viskam 
tinkamoje bei galiojančioje ir todėl jokiai atskirai valiai 
nesipriešinančioje aplinkoje. Slaptų prieštaravimų sau 
pačiam maišatis ir pajauta, daugeliu atvejų apibūdinan- 
čios dabarties stilių, iš dalies yra pagrįstos šia pusiau- 
svyros stoka ir judėjimo priešprieša, susidarančia tarp 
tų sričių dalykinio turinio bei jų objektyvios reikšmės 1r 
jų asmeninio panaudojimo bei apipavidalinimo visuoti- 
nybės 1r lygybės požiūriu. 

Šioje dabarties stiliaus apžvalgoje aš prieinu prie pas- 
kutinio bruožo, kurio racionalizmas gerai išryškina pi- 
nigų poveikį. Dvasines funkcijas, kurias pasitelkę nau- 
jieji laikai susitaiko su pasauliu 1r tvarko savo vidinius — 
individualius ir socialinius - santykius, daugiausia gali- 
ma apibūdinti kaip skaičiavimo funkcijas. Naujųjų laikų 
pažinimo idealas yra suprasti pasaulį kaip didelį skaičia- 
vimo uždavinį, procesus ir daiktų kokybinius apibrėžtu- 
mus apimti skaičių sistema. Kantas mano, kad gamtos 
aiškinimas yra tikras mokslas tiktai tiek, kiek jame gali 
būti panaudota matematika. Tačiau sveriant 17 matuo- 
jant galima dvasiškai sutvarkyti ne tik fizinį pasaulį; pe- 
simizmas ir optimizmas imasi nustatyti paties gyvenimo 

vertę abipusiškai skaičiuodami malonumus ir nemalo- 
numus; skaičiais išreikštą abiejų veiksnių fiksavimą jie 
laiko idealu. Tokios pat krypties laikosi įvairiopas viešo- 
Jo gyvenimo apibrėžimas taikant jam daugumos princi- 
pą. Atskiro žmogaus pajungimas daugumai remiantis tuo 
faktu, kad kiti žmonės, iš pat pradžių tiktai lygiateisiai, 
laikosi kitos nuomonės, anaiptol nėra toks savaime su- 
prantamas, koks jis mums atrodo šiandien; senoji ger- 
manų teisė jo nepraktikavo: kas nesutinka su bendruo- 
menės nutarimu, to pastarasis nesaisto; irokėzų genties 
tarybose, Aragono kortesuose iki pat XVI amžiaus, Len- 
kijos seime ir kitose bendrijose niekas nebuvo spren- 
džiama balsų dauguma — nevienbalsis sprendimas buvo 
negaliojantis. Principas, kad mažuma turi paklusti, reiš- 
kia, jog absoliuti arba kokybine individualaus balso ver- 
te redukuojama į grynai kiekybinės reikšmės vienybę. 
Demokratinis sulyginimas, kur kiekvienas yra tik vie- 
nas ir nė vienas nera daugiau negu vienas, yra šios skai- 
čiuojančios elgsenos, kai aritmetinės „daugiau“ ar „ma- 
žiau“ bevardės vienybės išreiškia grupės vidinę tikrovę 
1r kreipia jos 1šorinę tikrovę, koreliatas arba prielaida. 
Ši tiksli naujųjų laikų matuojanti, sverianti, skaičiuo- 
Janti esmė yra gryniausia jų intelektualizmo forma - pas- 
tarasis, žinoma, ir čia virš abstrakčios lygybės leidžia 
iškilti savanaudiškiausiam elementų išskyrimui: juk kal- 
ba, kuriai apskritai yra būdinga subtili instinktyvi nuo- 
jauta, „apskaičiuojantį“ žmogų tiesiog nusako kaip tokį 
žmogų, kuris yra apdairus egoistine prasme. Kaip ir są- 
vokų „sumanus“ (verstūndig) arba „protingas“ (verninftig) 
vartojimo atveju, tik tariamai visiškai nešališką sąvo- 
kos formalizmą čia išryškina polinkis perteikti tam tik- 
rą vienpusišką turinį. 

Šitaip apibūdintas šių laikų psichologijai būdingas 
bruožas, kuris yra tokia akivaizdi impulsyvesnės, į visu- 

mą orientuotos emocingos ankstesniųjų epochų esmės 
priešybė, mano manymu, glaudžiu priežastiniu ryšiu su- 
sijęs su piniginiu ūkiu. Tas ūkis kasdieniuose santykiuose 
verčia nuolat atlikti matematines operacijas. Daugybės 
žmonių gyvenimas yra kupinas tokio nustatymo, svėri- 
mo, skaičiavimo, kokybinės vertės redukavimo į kieky- 
binę vertę. Piniginio įkainojimo įsiveržimas į gyvenimo 
turinius, kuris kiekvieną išmoko vertę apibrėžti ir nu- 
statyti tiesiog cento skirtumu, turi suteikti gyvenimui 
daug didesnį tikslumą ir ribų apibrėžtumą. Ten, kur 
daiktai traktuojami jų tiesioginių tarpusavio santykių 
požiūriu, taigi kur pinigai nėra jų bendras vardiklis, yra 
daug daugiau suapvalinimų, vieno daikto lyginimo su ki- 
tu. Ekonominių gyvenimo santykių tikslumas, griežtu- 
mas ir skrupulingumas, žinoma, paliekantys savo pėd- 
saką ir kituose jo turiniuose, yra neatskiriamai susiję 
su pinigų esme, nors tai paprastai ir neskatina gyveni- 
mo būdo aukšto stiliaus. Tiktai piniginis ūkis įdiegė į 
praktinį gyvenimą — kas žino, gal ir į teorinį —- skaičiais 
išreikšto tikslumo idealą. + Ir šiuo požiūriu galbūt gali- 
ma sakyti, kad pinigų santykis su prekyba apskritai yra 
toks pat, koks yra pastarosios santykis su ankstesniu, 
iki mainų buvusiu daiktų apibrėžtumu arba jų santykiais; 
jie, taip sakant, išreiškia grynąjį sandorį sandoriniuose 
pastarųjų santykiuose, kaip logika išreiškia supranta- 
mų dalykų suprantamumą. Ir kadangi dabar abstraktus 
darinys, kuris sudaro iš daiktų ištrauktą jų vertę, turi 
aritmetinio tikslumo formą ir dėl to besąlygišką racio- 
nalų apibrėžtumą, tai šis pobūdis turi atsispindėti ir pa- 
čiuose daiktuose. Jeigu tiesa, kad menas galiausiai api- 
brėžia tą būdą, kaip mes žiūrime į gamtą, jeigu sponta- 
niška ir subjektyvi tikrovės abstrakcija, kurią sukuria 
menininkas, formuoja mūsų sąmonėje, atrodytų, tokį 
betarpišką juslinį jos vaizdą, tai piniginių santykių 

antstatas virš kokybinės tikrovės dar griežtesniu būdu 
apibrėžia vidinį tos tikrovės vaizdą pagal savo formas. 
Dėl skaičiuojamosios pinigų esmės gyvenimo elementų 
santykiuose atsirado preciziškumas, lygybės ir nelygy- 
bės apibrėžimų tikrumas, susitarimų dėl susitikimų ir 
terminų nedviprasmiškumas - išorinėje žmonių bendra- 
vimo srityje šitai lėmė visuotinis kišeninių laikrodžių 
išplitimas. Abstraktaus laiko apibrėžimas pasitelkus laik- 
rodžius, kaip ir abstrakčios vertės apibrėžimas pinigais, 
duoda tiksliausią ir patikimiausią dalijimų ir matavimų 
schemą, kuri, įįmdama į save gyvenimo turinius, sutei- 
kia jiems, bent jau praktinio išorinio jų traktavimo po- 
žiūriu, kitaip nepasiekiamą aiškumą ir apskaičiuojamu- 
mą. Skaičiuojantis intelektualumas, kuris gyvuoja šio- 
mis formomis, savo ruožtu siekia gauti iš jų dalį jėgų, 
kuriomis jis valdo šiuolaikinį gyvenimą. Visus šiuos san- 
tykius tarsi į vieną židinį sutelkia tas negatyvus faktas, 
kad tokio tipo protai, kuriems ekonominis žmogiškųjų 
dalykų traktavimas ir pagrindimas yra svetimiausias ir 
kurie yra jam priešiški, — Goethe, Carlyle'is, Nietzsche, — 
viena vertus, yra principingi antiintelektualistai, o an- 
tra vertus, visiškai atmeta tą tiksliai apskaičiuojančią 
gamtos interpretaciją, kuri, kaip mes išsiaiškinome, yra 
teorinis pinigų esmės atitikmuo teorijoje. 


IĮ 


< 

+ Visas kokios nors bendrijos gyvenimo stilius pri- 
klauso nuo santykio tarp objektyvios tapusios kultūros 
ir subjekto kultūros. Skaitinių apibrėžtumų reikšmę aš 
jau parodžiau. Nedideliame žemesnės kultūros rate tas 
santykis bus bemaž sutapimas, objektyviosios kultūros 

galimybės nedaug pranoks subjektyviosios kultūros re- 
alijas. Kultūros lygio kilimas — ypač jeigu jis vyksta kar- 
tu su rato didėjimu —- skatins jų išsiskyrimą; Atėnų situ- 
acija jų klestėjimo metais buvo nepaprasta tuo, kad jie, 
nepaisant aukštos kultūros, kaip tik šito — išskyrus gal 
tik pačius aukščiausius filosofinius judėjimus — sugebė- 
jo išvengti. Tačiau rato didumas pats savaime dar nepa- 
aiškina subjektyvaus ir objektyvaus veiksnio atsiskyri- 
mo. Tiksliau sakant, dabar reikia ieškoti konkrečių, vei- 
kiančiųjų pastarojo reiškinio priežasčių. 

Jeigu mes norime tas priežastis ir jų dabartinio reiš- 
kimosi stiprumą sukoncentruoti vienoje sąvokoje, tai ta 
sąvoka yra darbo pasidalijimas - jo reikšmės tiek gamy- 
bai, tiek vartojimui požiūriu. Pirmuoju požiūriu gana daž- 
nai buvo nurodoma, kad produkto tobulumas pasiekia- 
mas dėl gamintojų tobulėjimo. Fizinių ir psichinių ener- 
gijų bei meistriškumo didėjimas, kuris reiškiasi esant 
vienpusiškai veiklai, paprastai duoda mažai naudos vi- 
sos asmenybės vientisumui: jis dažnai net leidžia jai nu- 
silpti, nes iščiulpia harmoningam Aš formavimuisi būti- 
nas jėgas, arba kitais atvejais vyksta taip, tarsi būtų at- 
pleštas nuo asmenybės branduolio kaip neribotos 
autonomijos sritis, kurios laimėjimai nepasiekia asme- 
nybės centro. Regis, patyrimas rodo, jog vidinė Aš visu- 
ma iš esmės kuriama sąveikaujant su gyvenimo uždavi- 
nio uždarumu ir jo vientisumu. 

Kaip mes objekto vienybę apskritai sukuriame taip, 
kad tą būdą, kuriuo jaučiame savąjį „Aš“, įdiegiame į 
objektą, formuojame jį pagal savo paveikslą, kuriame 
apibrėžčių daugybė suauga į „Aš“ vienybę, taip psicholo- 
gine praktine prasme mūsų kuriama objekto vienybė ir 
jos stoka paveikia atitinkamą mūsų asmenybės formavi- 
mąsi. Ten, kur mūsų jėga nesukuria visumos, kurioje 
gali pasireikšti jai būdinga vienybė. ten trūksta tikro 

asmenybės ir kūrinio ryšio, ten vidinės veiklos tenden- 
cijos traukia ją prie kitokios, tik drauge su ja visybę ku- 
riančios kitų veiklos, tačiau nuorodas į gamintoją toje 
veikloje nėra. + Šitas sąryšis atsiskleidžia ir kraštuti- 
nės tokios situacijos priešingybės — meno kūrinio atve- 
ju. Jo esmė yra visiškai nesuderinama su darbo padaliji- 
mu tarp daugelio darbininkų, iš kurių nė vienas nesu- 
kuria visumos. Iš visų žmogaus kūrinių, neišskiriant net 
valstybės, meno kūrinys yra pati uždariausia vienybė, 
labiausiai sau pakankama visybė. Juk nors valstybė tam 
tikromis aplinkybėmis puikiai gali išsiversti tik savo jė- 
gomis, ji vis dėlto savo elementų neįtraukia į save taip 
visiškai, kad kiekvienas iš jų neturėtų dar ir savo ypa- 
tingo gyvenimo ir ypatingų interesų: su valstybe mes 
esame suaugę tik dalimi asmenybės, o kitos jos dalys 
yra nukreiptos į kitus centrus. O menas jokiam į jį įei- 
nančiam elementui nepalieka jokios reikšmės anapus 
tų rėmų, į kuriuos jis jį įspraudžia, atskiras meno kūri- 
nys panaikina žodžių ir tonų, spalvų ir formų daugiap- 
rasmiškumą, kad sąmonei galėtų egzistuoti tik tas jų 
aspektas, kurį jie turi meno kūrinyje. Tačiau šis meno 
kūrinio uždarumas liudija, kad jame įgyja išraišką sub- 
Jektyvi sielos vienybė; meno kūrinys reikalauja tik vie- 
no žmogaus, tačiau reikalauja jo viso, jo įcentrintos vi- 
dujybės; jis už tai atsilygina tuo, kad jo forma leidžia 
Jam būti gryniausiu subjekto atvaizdu ir išraiška. Taigi 
visiškas darbo pasidalijimo atmetimas yra to sąryšio, ku- 
ris egzistuoja tarp savyje užbaigtos kūrinio visybės ir 
sielos vienybės, priežastis ir simptomas. Ir atvirkščiai, 
kur viešpatauja darbo pasidalijimas, jis lemia atlikto dar- 
bo ir jo atlikėjo nepalyginamumą, atlikėjas nebeįžvelgia 
savęs savo veiksme, kuris viskam, kas susiję su asme- 
nybe ir siela, suteikia visiškai nepanašią formą ir reiš- 
kiasi tiktai kaip visiškai vienpusiškai suformuotas mū- 

sų esmės dališkumas, indiferentiškas jos kaip vieningos 
visumos atžvilgiu. Taigi griežtai padalyto darbo, kurio 
toks pobūdis įsisąmoninamas, rezultatas jau savaime įei- 
na į objektyvumo kategoriją, to darbo kaip grynai daly- 
kinio ir anoniminio traktavimas ir poveikis tampa vis 
labiau įprastas dirbančiajam, kuris jau nebejaučia, kad 
tas darbas siektų jo viso gyvenimo sistemos šaknis. 

Kuo didesnę subjektyvių įnašų dalį visuma įtraukia į 
save, kuo labiau kiekviena dalis yra tokio pobūdžio, kad 
tikrai yra reikšminga ir gali daryti įtaką tiktai kaip šios 
visumos dalis, tuo objektyvesnė yra visuma, tuo labiau 
J! gyvena gyvenimą anapus visų subjektų, kurie ją su- 
kūrė. Apskritai tą gamybos specializaciją atitinka varto- 
jimo išsiplėtimas: dabarties žmogus, kurio dvasinis gy- 
venimas yra itin specializuotas, kuris profesiniu požiū- 
riu yra itin vienpusiškas, vis dėlto skaito laikraštį ir todėl 
yra tokio plataus pobūdžio dvasinis vartotojas, koks prieš 
šimtą metų negalėjo būti net itin įvairiapusišku dvasi- 
niu aktyvumu pasižymintis ir plačiausio akiračio žmo- 
gus. Tačiau vartojimo plėtimasis priklauso nuo objekty- 
viosios kultūros augimo, nes kuo gaminys yra dalykiš- 
kesnis, kuo labiau nuasmenintas, tuo platesniam žmonių 
ratui jis tinka. Kad atskiras vartotojas galėtų rasti tokią 
plačią medžiagą, pastaroji turi būti prieinama ir patraukli 
labai daugeliui individų, o ne pritaikyta prie subjektyvių 
norų skirtybių; antra vertus, tiktai didžiulė gamybos di- 
ferenciacija gali sukurti tokius pigius ir masinius objek- 
tus, kokių reikalauja vartojimo mastas. Taigi ir vėl var- 
tojimas yra tas ryšys, kuris kultūros objektyvumą lei- 
džia susieti su darbo pasidalijimu. 

Galiausiai tas procesas, kuris apibūdinamas kaip dar- 
bininko atskyrimas nuo jo darbo priemonių ir kuris vis 
dėlto taip pat yra darbo pasidalijimas, aiškiai veikia ta 
pačia linkme. Kadangi dabar kapitalisto funkcija yra 

įsigyti, organizuoti, paskirstyti darbo priemones, tai pas- 
tarosios darbininkui turi visai kitą objektyvumą negu 
tokiam darbuotojui, kuris naudoja savo medžiagą ir dir- 
ba savo įrankiais. Ši kapitalistinė diferenciacija esmin- 
gai atskiria vienas nuo kitų subjektyvias 1r objektyvias 
darbo sąlygas, — tokiam atskyrimui, kai jos dar buvo su- 
vienytos vienose rankose, nebuvo jokių psichologinių 
priežasčių. O kai pats darbas ir tiesioginis jo objektas 
pradeda priklausyti skirtingiems asmenims, darbininko 
sąmonėje turi nepaprastai ryškiai užsifiksuoti objekty- 
vus šių dalykų pobūdis, užsifiksuoti tuo ryškiau, kadan- 
gi darbas ir jo medžiaga savo ruožtu vis dėlto yra tam 
tikra vienybė 1r todėl kaip tik šis jų artumas dabartinio 
Jų virtimo priešprieša negali nepadaryti stipriausiai jau- 
čiamo. Šio proceso tęsinys ir atvaizdas yra tai, kad nuo 
darbininko atsiskiria ne tik darbo priemonės, bet ir pats 
darbas: juk kaip tik tokią reikšmę turi reiškinys, kurio 
esme ta, kad darbo jėga tampa preke. Kai darbininkas 
gamina iš savo medžiagos, jo darbas lieka jo asmenybės 
aplinkoje ir tiktai užbaigtas gaminys ją palieka parduo- 
tas. + Taigi tai yra bendra raidos schema, kuri galioja 
ne tik samdomajam darbui. Pavyzdžiui, moksle didžiulis 
darbo pasidalijimas lemia, kad tik nepaprastai mažai ty- 
rinėtojų patys gali pasirūpinti parengiamosiomis savo dar- 
bo sąlygomis; daugybė faktų ir metodų turi būti tiesiog 
iš šalies paimti kaip objektyvi medžiaga, taigi savas dar- 
bas turi remtis kitų dvasine nuosavybe. Iš technikos sri- 
ties aš prisimenu, kad dar XIX a. pradžioje ypač teksti- 
lės 1r geležies pramonėje greitai vienas po kito buvo pa- 
daryti didingiausi išradimai — išradėjai ne tik savo 
rankomis ir nepanaudodami kitų mašinų gamino maši- 
nas, kurias jie sugalvojo, bet prieš tai dar dažniausiai 
patys turėdavo sugalvoti ir pasidaryti tam reikalingus 
įrankius. Dabartinę mokslo būklę galima apibūdinti kaip 

darbininko atskyrimą nuo jo darbo priemonių platesne 
prasme. kuri kaip tik čia aptariama. Juk tikrajame 
mokslinės gamybos procese gamintojo atžvilgiu objek- 
tyvi medžiaga dabar atsiskiria nuo subjektyvaus jo dar- 
bo proceso. Kuo mažiau diferencijuota buvo mokslinė 
veikla, kuo daugiau pats tyrinėtojas turėdavo asmeniš- 
kai susikurti visas savo darbo prielaidas ir daiktines są- 
lygas, tuo mažiau jam iškildavo jo paties subjektyvių pa- 
stangų priešingybė objektyviai nustatytų mokslinių duo- 
tybių pasauliui. Dabar jau ir čia šis prieštaravimas 
paveikia darbo produktą: pats rezultatas, nors kaip toks 
jis būtų subjektyvių pastangų vaisius, turi tuo greičiau 
pakilti iki objektyvaus, nuo gamintojų nepriklausomo 
fakto kategorijos, kuo labiau jame jau iš anksto yra įsi- 
rėžę ir veiksmingi kitų darbo produktai. Todėl mes ir 
matome, kad filosofijoje, kurioje darbo pasidalijimas yra 
mažiausias, ypač jos metafizinėje dalyje, viena vertus, 
perimta objektyvi medžiaga vaidina tik antraeilį vaid- 
menį. o antra vertus, produktas čia mažiausiai yra ati- 
trūkęs nuo savo subjektyvios kilmės ir veikiau iškyla 
pirmiausia kaip asmenybės darbo rezultatas. 

Darbo pasidalijimas — kurį aš čia suprantu platesne 
prasme, kaip gamybos pasidalijimą, darbo išskaidymą ir 
specializaciją — kuriančiąją asmenybę atskiria nuo su- 
kurto gaminio ir pastarajam leidžia įgyti objektyvų sa- 
varankiškumą; giminiškas dalykas pasireiškia ir darbą 
padalijančios gamybos santykyje su vartojimu. Čia turi- 
me reikalą su vidinių padarinių kildinimu iš visuotinai 
žinomų išorinių faktų. Darbas klientui, kuris dominavo 
viduramžių amatuose ir ėmė sparčiau nykti tiktai pas- 
kutinį šimtmetį, išsaugojo vartotojo asmeninį santykį 
su preke: kadangi ji buvo gaminama specialiai jam, ka- 
dangi ji. taip sakant, išreiškė tam tikrą jo ir gamintojo 
sąveiką. tai Ji šiek tiek panašiu būdu vidujai priklausė 


421 


KULTŪROS FILOSOFIJA IR SOCIOLOGIJA 


tiek pastarajam, tiek vartotojui. Kaip stipri subjekto ir 
objekto prieštara teorijoje sutaikoma antrąjį paliekant 
egzistuoti pirmajame kaip vaizdinį, taip praktikoje to- 
kia pati prieštara negali išsiskleisti tol, kol objektas at- 
siranda kaip arba tik vieno subjekto sukurtas, arba tik 
vienam subjektui sukurtas. Tačiau kai darbo pasidaliji- 
mas gamybą klientui sugriauna, —- jau vien dėl to, kad 
klientas gali užmegzti ryšį su vienu gamintoju, bet ne- 
gali to padaryti su dešimtimis dalinių darbininkų, - pro- 
duktas netenka subjektyvaus atspalvio ir vartotojui, nes 
jis dabar atsiranda nepriklausomai nuo jo, prekė dabar 
yra tik objektyvi duotybė, kurios atžvilgiu jis yra tik pa- 
šalinis ir kuri savo buvimą ir savo apibrėžtumą pateikia 
jam kaip kažką autonomiška. Pavyzdžiui, skirtumas tarp 
modernios, visiškai specializuotos drabužių parduotuvės 
ir į namus kviečiamo siuvėjo darbo aiškiausiai apibūdi- 
na išaugusį ūkinio kosmoso objektyvumą, jo antasmeni- 
nį savarankiškumą vartojančiojo subjekto, su kuriuo ga- 
mintojas iš pradžių buvo suaugęs, atžvilgiu. Galima pa- 
brėžti, kad darbui skaidantis į vis specialesnes dalines 
funkcijas mainų santykiai vis labiau darosi daugianariai 
bei tarpiški, 1r todėl ūkyje turi rastis vis daugiau tokių 
santykių ir įsipareigojimų, kurie nėra betarpiškai savi- 
tarpiški. Aišku kaip ant delno, kaip stipriai dėl to objek- 
tyvuojamas bendras ryšių pobūdis, kad subjektyvumas 
turi pranykti ir pereiti į bejausmį rezervuotumą bei ano- 
niminį objektyvumą, kai tarp gamintojo ir to, kuris jo 
produktus įsigyja, įsiterpia daugybė tarpinių instancijų, 
vieną visiškai pašalinančių iš kito akiračio. 

Su šia gamybos autonomija pirkėjo atžvilgiu susijęs 
vienas darbo pasidalijimo reiškinys, kuris dabar yra toks 
Įprastas, nors jo reikšmė menkai žinoma. Vyrauja iš 
ankstesnių gamybos formų perimtas paprastas vaizdi- 
nys, kad žemesnieji visuomenės sluoksniai dirba aukš- 

tesniesiems; tai, kad augalai gyvena iš dirvos, gyvūnai — 
augalais, žmogus - gyvūnais, atsikartoja, morališkai tei- 
sėtai ar neteisėtai, visuomenės sandaroje: kuo aukš- 
čiau individai socialiai ir dvasiškai yra iškilę, tuo la- 
biau jų egzistencija remiasi žemiau esančiųjų darbu, ir 
pastariesiems jie savo ruožtu atsilygina ne darbu, o tik 
pinigais. 

Šis vaizdinys yra visiškai klaidingas nuo to laiko, kai 
žemesniųjų masių poreikius pradėjo tenkinti stambios 
įmonės, kurios naudojasi be galo įvairiomis aukštesnių- 
jų pakopų mokslinėmis, techninėmis, organizacinėmis 
paslaugomis. Didis chemikas, kuris savo laboratorijoje 
siekia pagaminti dažus, dirba valstietei, kuri pas krau- 
tuvininką renkasi margą skarelę; kai stambus komer- 
santas, užsiimantis pasaulinio masto spekuliacijomis, im- 
portuoja į Vokietiją amerikietiškus grūdus, jis tarnauja 
vargingiausiam proletarui; medvilnės verpimo įmonė, 
kurioje dirba aukšto rango protai, priklauso nuo žemiau- 
sio socialinio sluoksnio pirkėjų. Ši atgalinė paslauga, kai 
žemesniosios klasės perka sau aukštesniųjų klasių dar- 
bą, dabar jau gali būti iliustruota nesuskaičiuojama dau- 
gybe visą mūsų kultūrinį gyvenimą lemiančių pavyzdžių. 
Tačiau šis reiškinys yra galimas tiktai dėl to objektyva- 
vimo, kuris būdingas gamybai ir gaminančio, ir varto- 
Jančio subjekto atžvilgiu ir dėl kurio ji yra anapus jų 
abiejų socialinių bei kitokių skirtumų. Tai, jog aukščiau- 
sios kultūros gamintojai ima tarnauti žemiausią padėtį 
užimantiems vartotojams, liudija ne tam tikrą santykį 
tarp jų, bet kad tarp jų yra įsibrovęs objektas, kurio vie- 
napus vieni dirba, o kitapus kiti vartoja ir kuris šitaip 
išskirdamas juos sujungia. Pats šis pamatinis faktas, aiš- 
ku, yra darbo pasidalijimo rezultatas: gamybos technika 
yra tokia specializuota, jog skirtingų jos dalių valdymas 
atitenka ne tik vis didesniam žmonių skaičiui, bet ir vis 

skirtingesniems asmenims, kol galiausiai prieinama prie 
to, kad gaminant paprasčiausius poreikius tenkinančius 
reikmenis dalį darbo atlieka aukščiausią padėtį užiman- 
tys individai ir atvirkščiai — dėl visiško objektyvavimo, 
kurį lemia mašininis techninis darbo išskaidymas, rafi- 
nuočiausiems aukščiausios kultūros gaminiams reika- 
lingos 1r grubios rankos (galima prisiminti kad ir šian- 
dieninę spaustuvę 1r palyginti ją su knygų gaminimu iki 
spausdinimo technikos išradimų!). Taigi šis tipiško san- 
tykio tarp aukštesniųjų ir žemesniųjų visuomenės sluoks- 
nių apsivertimas aiškiausiai atskleidžia, jog darbo pasi- 
dalijimas lemia, kad anie sluoksniai dirba pastariesiems, 
tačiau vienintelė forma, kuria tai gali vykti, yra visiškas 
pačių gamybos rezultatų tapimas objektyvių tiek vienų. 
tiek kitų subjektų atžvilgiu. Tas apsivertimas yra ne kas 
kita, kaip sąryšio, egzistuojančio tarp darbo pasidaliji- 
mo ir kultūros turinių objektyvavimosi:, kraštutinis pa- 
darinys. 

< 

Kultūros turinių objektyvavimosi procesas, kuris, jų 
specializacijos sukeltas, lemia vis didesnį subjekto ir jo 
kūrinio susvetimėjimą, dabar galiausiai nusileidžia į kas- 
dienio gyvenimo intymumą. Būsto įrengimas, daiktai, 
skirti naudoti 1r puošybai, ir tie, kurie buvo pritaikyti 
žemutinių sluoksnių poreikiams, ir tie, kuriais naudojo- 
si pačios aukščiausios kultūros žmonės, dar pirmaisiais 
XIX a. dešimtmečiais buvo palyginti paprasti ir ilgalai- 
kiai. Dėl to atsirado tas asmenybių „suaugimas“ su jų 
aplinkos daiktais, kuris vidurinei kartai šiandien jau at- 
rodo kaip senelių gyvenimo keistenybė. Šią situaciją pa- 
keitė objektų diferenciacija, vykusi trimis skirtingomis 
kryptimis ir sukėlusi vienodus padarinius. Pirmiausia 
jau pats labai specifinės paskirties objektų daugis ap- 
sunkina glaudesnį, taip sakant. asmeninį jų santykį su 

pavieniais žmonėmis: tuos apyvokos daiktus, kurių ne- 
daug ir kurie yra paprasti, asmuo gali lengviau asimi- 
liuoti, o įvairenybių gausa Aš atžvilgiu tarsi išsiskaido į 
dalis; pavyzdžiui, tokios padėties išraiška yra namų šei- 
mininkių nusiskundimas, kad dekoratyviai apstatyto būs- 
to priežiūra reikalauja tiesiog tarnauti fetišams, arba 
kai kuriomis aplinkybėmis prasiveržianti gilesnių ir rim- 
tesnių žmonių neapykanta tiems begaliniams mažmo- 
žiams, kuriais mes apkarstome savo gyvenimą. Pirma- 
sis atvejis kultūros požiūriu yra įdomus tuo, kad namų 
šeimininkės veikla — namų sergėjimas ir priežiūra — anks- 
čiau buvo platesnės apimties ir labiau varginanti negu 
dabar, tačiau tokio nelaisvės jausmo objektų atžvilgiu 
nebuvo, nes jie su asmenybe buvo glaudžiau susiję. Ob- 
jektai, kurių buvo mažiau ir kurie buvo mažiau diferen- 
cijuoti, anksčiau galėjo prasiskverbti į asmenybę, jie ne- 
demonstravo jai savo savarankiškumo kaip aibė specia- 
lizuotų daiktų. Tiktai tokius daiktus, jeigu mes privalome 
jiems tarnauti, jaučiame kaip priešišką galią. < 

Tokį pat padarinį sukelia ne tik diferenciacija į „greta 
vienas kito“, bet ir diferenciacija „vienas po kito“. Ma- 
dos keitimasis nutraukia vidinio pasisavinimo ir įsitvir- 
tinimo procesą tarp subjekto ir objekto, neleidžiantį at- 
sirasti jų neatitikimui. Mada yra vienas iš tų visuomeni- 
nių darinių, kurie skirtybių ir pokyčių žavesį ypatinga 
proporcija suderina su vienodumo ir vienybės žavesiu. 
Kiekviena mada iš esmės yra klasės mada, t. y. ji visada 
apibūdina kokį nors visuomenės sluoksnį, kuris dėl sa- 
vo reiškimosi vienodumo yra vidujai vieningas, 0 išoriš- 
kai yra atsiribojęs nuo kitų luomų. Kai tik žemesnis 
sluoksnis, kuris siekia mėgdžioti aukštesnį, perima jo 
madą, pastarasis jos atsisako ir kuria naują. Todėl, žino- 
ma, mados yra visur, kur socialiniai skirtumai siekia re- 
gimos išraiškos. Tačiau jau prieš šimtą metų socialinis 

judėjimas mados kaitai suteikė nepaprastą tempą. Tai 
įvyko, viena vertus, dėl to, kad tarp klasių išnyko griež- 
tos ribos ir dažnai individai, o kai kada net ištisos gru- 
pės iš vieno sluoksnio iškopdavo į aukštesnį, o antra ver- 
tus, dėl trečiojo luomo įsigalėjimo. Pirmoji aplinkybė lė- 
me, kad šiuo atžvilgiu toną duodančių sluoksnių mada 
turėjo keistis be galo greitai, nes žemesniųjų sluoksnių 
veržimasis aukštyn, kuris iš esamos mados atima jos 
prasmę ir žavesį, dabar tapo labai spartus. Antrasis mo- 
mentas buvo veiksmingas dėl to, kad vidurinis luomas 
ir miestų gyventojai, priešingai aukščiausiojo luomo ir 
kaimiečių konservatizmui, iš esmės pasižymi tikru ne- 
pastovumu. Neramios, pasikeitimų trokštančios klasės 
ir individai aptinka madoje, šioje gyvenimo permainų ir 
prieštaravimų formoje, savojo psichinio judėjimo tem- 
pą. Šiandieninės mados toli gražu nėra tokios ekstrava- 
gantiškos ir brangiai kainuojančios, kokios jos buvo 
ankstesniais šimtmečiais, bet užtat jų gyvavimo trukmė 
yra daug trumpesnė - taip yra dėl to, kad jų žavesys 
dabar patraukia daug platesnį žmonių ratą, kad žemes- 
niųjų sluoksnių žmonėms pasidarė daug lengviau jas pa- 
sisavinti ir kad tikrąja jų buveine tapo pasiturintis pilie- 
čių sluoksnis. Šio mados išplitimo, ir jo masto, ir tempo 
rezultatas yra tas, kad ji iškyla kaip savarankiškas judė- 
jimas, kaip objektyvi, pati save skatinanti galia, kurios 
kelias nepriklauso nuo atskiro individo. + 

Taigi visuotinai paplitusių kultūros turinių diferen- 
ciacija formaliu jų gretutinumo ir nuoseklumo požiūriu 
padeda jiems įgyti savarankišką objektyvumą, ir dabar, 
trečia, aš noriu aptarti vieną 1š šia prasme veiksmingų 
turinio momentų. Aš turiu galvoje stilių, kurie nusako 
kasdienius mūsų objektus — nuo namų statybos iki kny- 
gų apipavidalinimo, nuo skulptūrų iki skverų ir kamba- 
rių įrengimo — įvairovę. Šioje įvairovėje greta vienas ki- 

to egzistuoja renesansas ir japonizmas, barokas ir am- 
pyras, prerafaelitizmas ir realistinis tikslingumas. Tai 
yra mūsų istorinių žinių išsiplėtimo, kuris irgi susijęs 
su mūsų akcentuotu šiuolaikinio žmogaus nepastovumu, 
rezultatas. Istorijos neįmanoma suprasti be sielos lanks- 
tumo, gebėjimo įsijausti į savo paties būsenai tolimiau- 
sias nuotaikas ir perkelti jas į save, - juk bet kokia isto- 
rija, kad ir kokius jusliškai suvokiamus dalykus ji vaiz- 
duotų, turi prasmę ir gali būti suprasta tik kaip jos 
pagrindą sudarančių interesų, jausmų, siekimų istorija: 
net istorinis materializmas yra ne kas kita, kaip psicho- 
loginė hipotezė. Todėl, kad pasisavintum vieną iš istori- 
jos turinių, reikalingas suvokiančios sielos plastiškumas 
1r imitavimas, vidinė kintamumo sublimacija. Mūsų šimt- 
mečio polinkis istorizuoti, jo neprilygstami gebėjimai rep- 
rodukuoti ir atgaivinti labiausiai - laiko ir erdvės atžvil- 
giu — nutolusius dalykus yra tiktai jo gebėjimo prisitai- 
kyti 1r plataus judrumo visuotinio įsigalėjimo vidinis 
aspektas. Iš to ir kyla ta paini stilių, kuriuos mūsų kul- 
tūra perima, atvaizduoja ir į kuriuos ji įsijaučia, įvairo- 
ve. Kiekvienas stilius yra tarsi kalba pati sau, kuri gy- 
venimui išreikšti turi savitus garsus, savitą gramatiką, 
savitą sintaksę, ir jis mūsų sąmonei neatsiveria kaip au- 
tonominė potencija, gyvenanti savo gyvenimą, kol mes 
žinome vieną vienintelį stilių, kuriuo vadovaudamiesi 
formuojame save ir savo aplinką. Niekas savo gimtojoje 
kalboje, kai ja nevaržomas kalba, nejaučia objektyvaus 
dėsningumo, į kurį jis turi kreiptis kaip į kažką esantį 
anapus jo kaip subjekto, kad pasiskolintų pagal nepri- 
klausomas normas suformuotos išraiškos galimybę sa- 
vo vidujybei. Veikiau tai, kas išreikšta, ir pati išraiška 
šiuo atveju betarpiškai yra tas pats, ir ne tik gimtąją 
kalbą, bet ir kalbą apsknmtai kaip savarankišką, prieš mus 
esančią būtį mes jaučiame tiktai tada, kai išmokstame 


427 


KULTŪROS FILOSOFIJA IR SOCIOLOGIJA 


svetimą kalbą. Todėl žmonės vieningą, visą jų gyvenimą 
apimantį stilių irgi suvoks tik kaip abejonių nekeliančią 
vienybę su to gyvenimo turiniais. Kadangi viskas, ką jie 
įsivaizduoja arba stebi, savaime suprantama, turi savo 
stilių, tai nėra jokio psichologinio pagrindo manyti, kad šį 
stilių mintis gali atskirti nuo šio įsivaizdavimo 1r stebėji- 
mo medžiagos ir kaip savos kilmės darinį priešpriešinti 
Aš. Todėl tiktai siūlomų stilių daugis atskirą stilių atsies 
nuo jo turinio tokiu būdu, kad jo savarankiškumo ir nuo 
mūsų nepriklausomo reikšmingumo priešprieša bus mū- 
sų laisvė pasirinkti jį ar kurį nors kitą. Stilių diferenciaci- 
ja kiekvieną atskirą stilių, o kartu ir stilių apskritai pada- 
ro objektyviu dalyku, kurio galiojimas nepriklauso nuo 
subjekto ir jo interesų, veiklos, patikimo ar nepatikimo. 
Tai, kad visi mūsų kultūrinio gyvenimo turiniai susiskai- 
do į daugybę stilių, suardo tą pradinį santykį su jais, kai 
subjektas ir objektas dar yra tarsi neatskiriamai suaugę, 
1r priešpriešina mus savomis normomis pagrįstų gyveni- 
mo apskritai išraiškos galimybių, formų pasauliui. Todėl 
būtent šios formos ir mes kaip subjektai susiduriame kaip 
dvi šalys, tarp kurių dominuoja grynai atsitiktinis sąly- 
čių, harmonijų ir disharmonijų santykis. 

Taigi maždaug tokia yra ta aplinka, kurioje darbo pa- 
sidalijimas ir specializacija asmenine bei dalykine pras- 
me sukėlė didįjį moderniausios kultūros objektyvavimo 
procesą. Iš visų šių reiškinių susideda bendras paveiks- 
las, kuriame kultūros turinys vis labiau ir vis sąmonin- 
giau tampa objektyviąja dvasia ne tik tų žmonių, kurie 
Ją suvokia, atžvilgiu, bet ir tų, kurie ją kuria. Tokiu mas- 
tu, kokiu šis objektyvavimas skinasi sau kelią, atsisklei- 
džia tas nuostabus reiškinys, nuo kurio mes pradėjome: 
kad kultūrinis individų kilimas ir juntamu, ir funkciniu, 
1r dvasiniu atžvilgiu gali pastebimai atsilikti nuo daiktų 
tapsmo. 

Akivaizdu, kad kiekvienai kultūrinei bendrijai labai 
svarbus objektyvios tapusios dvasios ir jos raidos santy- 
kis su subjektyviąja dvasia pirmiausia jų gyvenimo sti- 
liaus požiūriu: juk jeigu stiliaus reikšmė yra ta, kad jis 
bet kokius turinių skirtumus leidžia išreikšti vienoda for- 
ma, tai neabejotinai objektyviosios ir subjektyviosios dva- 
sios santykis kiekybės, aukštumo laipsnio, raidos tempo 
atžvilgiu labai skirtinguose kultūrinės dvasios turiniuose 
vis dėlto gali būti vienodas. Tas visuotinis būdas, kuriuo 
rutuliojasi gyvenimas, rėmai, į kuriuos socialinė kultūra 
įspraudžia individo impulsus, paprastai nusakomi vado- 
vaujantis tokiais klausimais: ar atskiras žmogus savo vi- 
dinį gyvenimą suvokia kaip artimą, ar kaip svetimą ob- 
jektyviam savo meto kultūros judėjimui; ar jis jaučia pas- 
tarąjį kaip jį pranokstantį dalyką, prie kurio jis gali tik 
prisiliesti tarsi prie drabužio krašto, ar jaučia, kad jo as- 
meninė vertė yra pranašesnė už bet kokią sudaiktintą 
dvasią; ar jo paties dvasiniame gyvenime objektyvūs, is- 
toriškai duoti elementai turi savojo dėsningumo galią, to- 
dėl jie ir tikrasis jo asmenybės branduolys plėtojasi tarsi 
nepriklausomai vieni nuo kitų, arba ar siela, taip sakant, 
yra šeimininkė savo namuose, ar bent jau tarp vidinio jo 
gyvenimo ir to, ką jis turi priimti į jį kaip beasmenį turi- 
nį, esama aukštumo, prasmės ir ritmo harmonijos. Šios 
abstrakčios formuluotės nubrėžia begalinių konkrečių die- 
nos ir gyvenimo interesų bei nuotaikų schemą ir kartu 
nurodo mastą, kuriuo objektyviosios 17 subjektyviosios 
kultūrų ryšiai apibrėžia esaties stilių. 

Dabartinis šio santykio pavidalas yra darbo pasidali- 
jimo rezultatas, bet jis kartu yra ir piniginio ūkio deri- 
vatas. Ir jau todėl, kad gamybos susiskaidymas į daugy- 
be dalinių darbų dabar reikalauja absoliučiai tiksliai ir 
patikimai funkcionuojančios organizacijos, kokią po to, 

kai išnyko vergų darbas, gali sukurti tik piniginis darbo 
užmokestis. Į bet kokį kitokį įmonininko ir darbininko 
santykį įsiterptų neapskaičiuojami elementai, iš dalies 
todėl, kad natūrinis atlygis nėra taip paprastai sutvar- 
komas ir taip tiksliai apibrėžiamas, 1š dalies todėl, kad 
tik piniginis santykis turi tą grynai dalykinį ir automati- 
nį pobūdį, be kurio labai diferencijuotos ir sudėtingos 
organizacijos negalėtų išsiversti. + 

+ Ta vienybė ir autonominis uždarumas, kuriuos daik- 
tų kultūra įgyja naujaisiais laikais, leidžia jai tapti daug 
pranašesne galia už atskirų asmenų kultūrą. Gamyba 
su jos technika ir jos padariniais atrodo kaip kosmosas 
su tvirtais loginiais apibrėžtumais ir tendencijomis, ku- 
ris individo atžvilgiu yra tarsi likimas, padarantis mūsų 
valią nepastovią ir nedėsningą. Šis formalus priklausy- 
mas pačiam sau, ši vidinė prievarta, kuri kultūros turi- 
nius paverčia gamtinio sąryšio kopija, pasidaro galima 
tik įsigalėjus pinigams: pinigai funkcionuoja, viena ver- 
tus, kaip šio organizmo sąnarių sistema, jie padaro savo 
elementus judrius, nustato jų savitarpio priklausomy- 
bės ir visų impulsų perdavimo santykį. Antra vertus, p1- 
nigus galima palyginti su krauju, kurio nenutrūkstama 
srovė prasiskverbia į visus narių išsišakojimus ir kuris, 
visus juos maitindamas, apsaugo jų funkcijų vienybę. Prie 
šio antrojo palyginimo dar galima pridurti: pinigai, įsi- 
terpdami tarp žmogaus ir daiktų, padaro galimą abst- 
rakčią žmogaus egzistenciją, jo nuo tiesioginio paklusi- 
mo daiktams ir tiesioginio ryšio su jais nepriklausomą 
būtį, be kurios mūsų vidujybės raida neturėtų daugelio 
savo galimybių; šiuolaikinis žmogus palankiomis aplin- 
kybėmis išsikovoja tam tikrą subjektyvumo rezervą, as- 
meninės būties slaptumą ir uždarumą — šiuo atveju ne 
socialine, o gilesne, metafizine prasme, - tam tikrą anks- 
tesniųjų laikų religinio gyvenimo stiliaus pakaitalą, ir 

šitai tapo įmanoma todėl, kad pinigai mus vis didėjančiu 
mastu apsaugo nuo tiesioginio sąlyčio su daiktais, kartu 
mums pasidaro daug lengviau juos valdyti ir pasirinkti 
tuos, kurie mums patinka. 

Todėl šios priešingos kryptys, kadangi jos jau yra su- 
sidariusios, siekia ir absoliutaus atsiskyrimo idealo: bet 
koks dalykinis gyvenimo turinys darosi vis dalykiškes- 
nis ir beasmeniškesnis, kad nesudaiktinamas jo likutis 
pasidarytų tuo labiau asmeninis, taptų visiškai neatima- 
ma Aš savastimi. Iškalbingas atskiras šio proceso atve- 
jis yra rašomoji mašinėlė; rašymas, šis išoriškai dalyki- 
nis veiksmas, kuriam kiekvienu atveju būdinga indivi- 
duali forma, dabar jos atsisako ir tampa mechaniškai 
vienformis. Tačiau, kita vertus, šitaip pasiekiamas dvi- 
gubas rezultatas: parašytas tekstas dabar reiškiasi savo 
grynu turiniu, jam nepadeda arba netrukdo jo išvaizda 
ir atkrinta ta asmeniškumo išdavystė, kuri būdinga ran- 
kraščio braižui, ir oficialių bei neutralių pranešimų at- 
veju ne mažiau negu pačių intymiausių. Taigi kad 1r koks 
socializuojantis būtų visų tokių mechanizacijų poveikis. 
jos vis dėlto išliekantį dvasinio Aš privatumą padaro dar 
uoliau saugomu išskirtinumu. Žinoma, jeigu šitas sub- 
jektyvaus dvasingumo išgujimas iš visko, kas išoriška, 
yra toks pat priešiškas estetiniam gyvenimo idealui, koks 
jis gali būti palankus grynos vidujybės idealui, tai yra 
tokia kombinacija, kuri paaiškina grynai estetiškai nu- 
siteikusių asmenybių nusivylimą nūdiena ir lengvai įtam- 
pai, tvyrančiai tarp tokių sielų ir tų, kurios orientuotos 
tik į vidinį išganymą, dabar - visai kitaip negu Savona- 
rolos laikais — leidžia įgyti tarsi slaptas formas. Pinigai, 
būdami visų tų dalykų, kurie apskritai gali būti palygin- 
ti ir suišorinti, palyginimo ir suišorinimo ir simbolis, ir 
priežastis, kartu vis dėlto tampa sargu to vidujausio 
pasaulio, kuris dabar gali plėstis savo paties ribose. 


431 


KULTŪROS FILOSOFIJA IR SOCIOLOGIJA 


< 

Pinigai paprastai yra veiksmingiausi tose mūsų gy- 
venimo srityse, kurių stilių apibrėžia objektyviosios kul- 
tūros persvara prieš subjektyviąją kultūrą. Tačiau ta ap- 
linkybe, kad jie nepraranda savo vaidmens ir priešingu 
atveju, ryškiausia šviesa nušviečia jų istorinės galios po- 
būdį ir mastą. Bent jau kai kuriais atžvilgiais juos gali- 
ma lyginti su kalba, kuri taip pat siejasi su skirtingiau- 
siomis mąstymo ir jausmo kryptimis, jas paremia, aiš- 
kina ir gvildena. Pinigai priklauso prie tų galių, kurių 
savitumą sudaro būtent savitumo stoka, tačiau kurios 
vis dėlto gali labai skirtingai nuspalvinti gyvenimą, nes 
tie grynai formalūs, funkciniai, kiekybiniai momentai, 
kurie yra jų būties būdas, Įeina į kokybiškai apibrėžtus 
gyvenimo turinius bei kryptis ir juos determinuoja to- 
lesnei kokybiškai naujų formų kūrybai. Tai, kad pinigai 
padeda išaugti ir subręsti abiem galimiems santykiams 
tarp objektyviosios ir subjektyviosios dvasios, jų reikš- 
mę gyvenimo stiliui ne panaikina, bet padidina, ne pa- 
neigia, bet įrodo. 


+ 

Vienas iš dažniausių vaizdinių, kuriuo vadovaujantis 
paprastai atskleidžiama gyvenimo turinių organizacija, 
yra jų priskyrimas ratui, kurio centras yra tikrasis Aš. 
Čia nusistovi toks santykio tarp šio Aš ir daiktų, žmo- 
nių, idėjų, interesų būdas, kurį mes galime apibūdinti 
tik kaip distanciją tarp jų. Tai, kas mums tampa objek- 
tu, gali nesikeičiant turiniui arba būti arti centro, arba 
pasitraukti į mūsų akiračio ir interesų rato periferiją; 
tačiau tai nereiškia, kad dėl to mūsų vidinis santykis su 

šiuo objektu pasikeičia, priešingai, tam tikrą Aš santykį 
su savo turiniu mes galime apibūdinti tiktai regimu api- 
brėžtos arba kintančios distancijos tarp jų simboliu. + 

+ 

Pastarųjų metų estetinis interesas apskritai siekia 
didinti tą distanciją, kurią daiktų atžvilgiu sukuria jų 
pavertimas menu. Aš primenu, kokį nepaprastą žavesį 
dabarties meniniam jausmui turi laiko ir erdvės atžvil- 
giu labai nutolę meno stiliai. Tai, kas nutolę, sukelia 
labai daug gyvai iškylančių bei pranykstančių vaizdinių 
ir todėl tenkina įvairiapusį mūsų poreikį jaudintis; ta- 
čiau kiekvienas iš tokių svetimų ir tolimų vaizdinių dėl 
to, kad jie neturi ryšio su mūsų asmeniniais ir betarpiš- 
kais interesais, skamba tik švelniai ir todėl nualintiems 
mūsų nervams suteikia tik malonius impulsus. Tai, ką 
mūsų laikais mes vadiname „istorine dvasia“, matyt, ne 
tik yra šį reiškinį skatinantis stimulas, bet ir kyla kartu 
su juo iš to paties šaltinio. Ši dvasia kartu su vidinių 
ryšių apstu, kuris patenkina mūsų erdviškai bei laikiš- 
kai nutolusius interesus, daro mus vis jautresnius tiems 
sukrėtimams ir painiavai, kuriuos patiriame dėl tiesio- 
ginio susidūrimo ir sąlyčio su žmonėmis 1r daiktais. Bė- 
gimas nuo dabarties tampa lengvesnis, nenuostolingas, 
tam tikra prasme teisėtas, jeigu jis veda prie konkrečių 
tikrovių vaizdinio ir pomėgio — tačiau šios irgi yra nuto- 
lusios ir jas galima jausti tik tarpiškai. Toks dabar yra ir 
gyvai jaučiamas fragmento, grynos aliuzijos, aforizmo, 
simbolio, neišsiskleidusio meno stiliaus žavesys. Visos 
šios formos, kurios yra savos visiems menams, sukuria 
tam tikrą mūsų distanciją nuo daiktų visumos ir pilnu- 
mos, jos kalba mums „tarsi iš toli“, realybė jose atsi- 
skleidžia ne tiesioginiu savo tikrumu, o kaip liečiama tar- 
s1 pirštų galais. Kraštutinis mūsų literatūrinio stiliaus ra- 
finuotumas vengia tiesioginio ryšio su objektais, žodžiais 

paliečia tik nutolusius jų kampus, vietoj daiktų nutve- 
ria tik aplink juos tvyrantį rūką. Kaip tik tai ryškiausiai 
įrodo simbolistiniai vaizduojamųjų ir žodinių menų po- 
linkiai. Čia ta distancija, kurią menas kaip toks nustato 
tarp mūsų ir daiktų, padidėja dar viena stotimi, ir vaiz- 
diniai, kurie galiausiai yra sielą jaudinančio proceso tu- 
rinys, pačiame meno kūrinyje apskritai jau nebeįgyja 
juslinio atitikmens, bet sužadinami tik visiškai kitokio 
turinio suvokimų. Čia veiksmingai reiškiasi ta jutimo 
savybė, kurios patologinis išsigimimas yra vadinamoji 
„sąlyčio baimė“, baimė sueiti į pernelyg artimą sąlytį su 
objektais, hiperestezijos, kai bet koks betarpiškas ir ener- 
gingas susilietimas yra skausmingas, rezultatas. Todėl 
kartu išryškėja daugumos šiuolaikinių žmonių subtilu- 
mas, jautrumas, diferencijuotas imlumas negatyvaus 
skonio požiūriu, t. y. juos lengvai žeidžia tai, kas jiems 
nepriimtina, jie griežtai atmeta tai, kas jiems nesimpa- 
tiška, bjaurisi kai kuriomis, o dažnai net dauguma siū- 
lomų vilionių; tačiau pozityvaus skonio, energingo teigi- 
mo, džiaugsmingo ir beatodairiško patinkančių dalykų 
siekimo, trumpai sakant, aktyviai užvaldančios energi- 
jos dažniausiai stokojama. 

+ 

+ Visi rafinuoti metodai, kuriais mes veržiamės į gam- 
tos vidų, tik labai pamažu dalimis pakeičia vidinį inty- 
mų artumą, kurį sielai teikė Graikijos dievai, pasaulio 
aiškinimas remiantis žmogaus impulsais ir jausmais, as- 
meninis Dievo kišimasis į jo valdymą, jo teleologinė orien- 
tacija į žmonių laimę. Šitai mes galime pirmiausia iš- 
reikšti taip: distancijos įveikimas reliatyviai išoriniu at- 
žvilgiu lemia jos padidėjimą vidiniu atžvilgiu. Ir čia ši 
simbolinė išraiška gali pasirodyti tinkama visai kitokiam 
turiniui. Šiuolaikinio žmogaus santykiai su aplinka ap- 
skritai plėtojasi taip, jog jis savo artimiausią ratą nustu- 

mia tolyn, kad labiau suartėtų su tolesniu ratu. Šeimy- 
ninių ryšių silpnėjimas, nepakeliamo ankštumo jausmas, 
kylantis dėl pririštumo prie artimiausio rato (atsidavi- 
mas jam dažnai būna toks pat tragiškas kaip ir 1šsilais- 
vinimas nuo jo), stiprėjantis individualybės, kuri ryžtin- 
giausiai atsiplėšia būtent nuo betarpiškos savo aplinkos, 
akcentavimas — visas šis distancijos didėjimas vyksta kar- 
tu su tolimiausių ryšių užmezgimu, suinteresuotumu la- 
bai nutolusiais dalykais, įsijungimu į bendraminčių ra- 
tą, kur ryšys su jais pakeičia erdvinio artumo santykius. 
Dėl to susidarantis bendras vaizdas liudija distancijos 
didėjimą tikruosiuose vidiniuose ryšiuose ir jos mažėji- 
mą labiau išoriniuose ryšiuose. Dėl kultūros raidos po- 
veikio tai, kas anksčiau vyko nesąmoningai ir instinkty- 
viai, veliau vyksta sąmonei analizuojant ir atsižvelgiant 
į padarinius, o kita vertus, daug tokių dalykų, kurie pa- 
prastai reikalaudavo įtempto dėmesio ir sąmoningų pa- 
stangų, tampa mechanišku įpročiu ir virsta instinkty- 
viais bei savaime suprantamais veiksmais, taigi čia tai, 
kas tolimiausia, priartėja, užtat distancija nuo to, kas 
buvo arčiau, padidėja. 

Pinigų vaidmens šiame dvilypiame procese mastas ir 
intensyvumas išryškėja pirmiausia kaip distancijos įvei- 
ka. Nereikia aiškinti, jog tik dėl to, kad vertė įgyja pini- 
ginę formą, pasidaro galimas toks interesų ryšys, kai 
jau apskritai nebesvarbus erdvinis atstumas tarp suin- 
teresuotųjų; tiktai dėl to - jeigu pasirinksime vieną pa- 
vyzdį iš šimtų — vokiečių kapitalistui, bet taip pat ir vo- 
kiečių darbininkui gali realiai rūpėti Ispanijos ministrų 
pasikeitimas, Afrikos auksingųjų sąnašynų pelnas, re- 
voliucijos Pietų Amerikoje baigtis. Tačiau, man regis, 
pinigai yra reikšmingesni kaip priešingą tendenciją le- 
miantis veiksnys. Minėtąjį šeimos ryšių silpnėjimą, 
šiaip ar taip, skatina atskirų jos narių skirtingi ūkiniai 

interesai, kurie yra galimi tik piniginiame ūkyje. Pir- 
miausia šis ūkis lemia, kad egzistencijos pagrindu gali 
tapti visiškai individualūs gebėjimai; juk tik piniginio 
ekvivalento forma leidžia panaudoti labai specializuotus 
darbus, kurie be šio vieno bendro vertės mato vargu ar 
galėtų būti mainomi tarpusavyje. Be to, palengvindamas 
individualų ryšį su išore, įėjimą į svetimą ratą, kuriam 
svarbus tik jo nario pinigais įvertinamas gebėjimas arba 
jo piniginis įnašas, piniginis ūkis šeimą padaro tokios 
struktūros, kurią jai suteike labiau kolektyvinė nuosa- 
vybė, o ypač — žemėvalda, kraštutine priešingybe. Tokia 
nuosavybė sukūrė interesų vieningumą, kurį sociologiš- 
kai galima apibūdinti kaip šeimos narių sąryšio nenu- 
trūkstamumą. o piniginis ūkis ne tik padaro galimą, bet 
ir skatina distancijos tarp šeimos narių didėjimą. Bū- 
tent šiuo pinigų apyvartos sukeliamu distancijos didėji- 
mu remiasi kai kurios kitos šiuolaikinės egzistencijos 
formos už šeimos ribų. Juk ši apyvarta sukuria barjerus 
tarp asmenų, nes iš dviejų kontrahentų visuomet tik vie- 
nas gauna tai, kojis tikrai nori, kas patenkina jo specifi- 
nius jausmus, o kitas, kuris iš pradžių gauna tik pini- 
gus, to patenkinimo turi ieškoti pasitelkdamas trečiąjį 
asmenį. Tai, kad abu jie sudaro sandorį turėdami visiš- 
kai skirtingo pobūdžio interesus, prie to antagonizmo, 
kurį jau iš anksto sukelia interesų priešingumas, pride- 
da naują svetimumą. Tokį pat poveikį turi ir tas anks- 
čiau nagrinėtas faktas, kad pinigai lemia visuotinį ben- 
dravimo objektyvavimą, bet kokio asmeninio atspalvio 
1r savitumo eliminavimą, o kartu pinigais pagrįstų san- 
tykių skaičius nuolatos didėja 17 žmogaus reikšmingu- 
mas žmogui vis labiau, nors dažnai ir labai paslėpta for- 
ma, nusmunka iki piniginių interesų. Šitaip, kaip sako- 
ma, tarp žmonių atsiranda vidinis barjeras, tačiau tik jis 
padaro galimą šiuolaikinę gyvenimo formą. Juk žmonių 

savitarpio sąryšio glaudumas 17 marga didmiesčio ben- 
dravimo maišatis be tokios psichologinės distancijos bū- 
tų tiesiog nepakeliami. Tai, kad toks didžiulis skaičius 
žmonių grumdosi taip arti vienas kito, kaip tapo įprasta 
dabartinėje miesto kultūroje su jos komerciniais, daly- 
kiniais, bendravimo ryšiais, šiuolaikinį jautrų ir nervin- 
gą Žmogų visiškai įstumtų į neviltį, jeigu bendravimo 
objektyvavimas nenustatytų žmogui vidinių ribų ir ne- 
suteiktų jam rezervų. Atviras arba tūkstančius pavidalų 
įgijęs pinigų įsismelkimas į žmonių santykius sukuria 
tarp žmonių tam tikrą nematomą, funkcinę distanciją, 
kuri yra vidinė jų apsauga nuo mūsų kultūrinio gyveni- 
mo visur prasiskverbusio artumo bei trinties ir kompen- 
sacija už tai. 

+ 

Dabar aš pereinu prie antrojo gyvenimo stiliaus api- 
brėžtumo, kurį apibūdina ne erdvinė, kaip distancijos 
nustatymo atveju, bet laikinė analogija; kadangi laikas 
vienodai apima ir vidinius, ir išorinius įvykius, tikrovė 
čia nusakoma betarpiškiau ir mažiau panaudojant sim- 
boliką negu ankstesniu atveju. Kalbame apie ritmą, ku- 
riuo gyvenimo turiniai iškyla 1r pasitraukia, apie tai, kiek 
apskritai įvairios kultūros epochos tų turinių plėtotės 
ritmiką skatina ar griauna ir ar pinigai čia dalyvauja tik 
jiems būdingu judėjimu, ar jų viešpatavimas arba nuos- 
mukis savaime daro įtaką gyvenimo periodiškumui. Vi- 
sose savo sekose mūsų gyvenimas yra orientuotas į kili- 
mo ir smukimo ritmą; bangos, kurias mes tiesiogiai ste- 
bime išorinėje gamtoje ir kurias pažįstame kaip 
daugybėje reiškinių slypinčią formą, plačiausiai reiškia- 
si ir sieloje. + Pirmykštis žmogus dirba lygiai taip pat 
nereguliariai kaip ir valgo. Po didžiulės jėgų įtampos, į 
kurią jį stumia vargas ar įgeidis, paprastai būna abso- 
liučios tinginystės laikotarpis, ir jų kaita yra visiškai 

atsitiktinė ir netvarkinga. Tikriausiai pagrįstai galime 
manyti, kad, bent jau šiauriniuose kraštuose, tiktai plū- 
ginė žemdirbystė nustatė tam tikrą tvirtą veiklos tvar- 
ką, prasmingą jėgų įtempimo ir nuovargio kaitos ritmą. 
Ši ritmika paprastai aukščiausią laipsnį pasiekia įsigalė- 
jus fabrikiniam darbui ir įvairiuose biuruose. Kultūri- 
nės veiklos — mokslinės, politinės, meninės, komerci- 
nės — viršūnėje ji paprastai gali vel smarkiai nuslūgti; 
netgi jeigu mes iš kokio nors poeto girdime, kad jis kas- 
dien tą pačią minutę ima į rankas plunksną ir tą pačią 
minutę ją padeda, tai toks pastovus gamybos ritmas 
mums kelia nepasitikėjimą jo įkvėpimu ir vidiniu reikš- 
mingumu. Tačiau ir samdomojo darbo raidos vėlesnėje 
pakopoje atsiranda nereguliarumas ir neapskaičiuojamu- 
mas, nors čia Motyvai yra visiškai kiti. Įsigalėjus stam- 
biajai pramonei, Anglijos darbininkai nepaprastai ken- 
tėjo dėl to, kad kiekvienas darbo pertrūkis didelei įmo- 
nei kenkė daug labiau negu kenkdavo daug mažesnei 
įmonei, jau vien todėl, kad čia cechas paprastai pasida- 
lydavo atsiradusius nuostolius. Anksčiau meistrai blo- 
gesniu metu gamindavo atsargai, o dabar darbininkai 
buvo tiesiog atleidžiami; anksčiau atlyginimus vyresny- 
be nustatydavo kalendoriškai metams, o dabar bet koks 
kainų smukimas sukeldavo užmokesčio mažėjimą. To- 
kiomis aplinkybėmis, kaip buvo sakyta, daugelis darbi- 
ninkų geriau sutikdavo dirbti senosios sistemos sąlygo- 
mis, užuot siekę didesnio atlyginimo naujojoje sistemo- 
je, kartu prisiimdami užimtumo didesnio nereguliarumo 
riziką. Todėl kapitalizmas 1r atitinkamas ūkinis indivi- 
dualizmas bent jau kai kur darbą kaip visumą — taigi ir 
daugumą jo turinių! — padarė daug netikresnį, priklau- 
somą nuo daug atsitiktinesnių aplinkybių negu cechų 
laikais, kai didesnis darbo sąlygų pastovumas ir kitiems 
dienos ar metų gyvenimo turiniams vis dėlto suteikdavo 

daug tvirtesnį ritmą. O jeigu kalbėsime apie darbo turi- 
nio formą, tai naujesnieji tyrinėjimai parodė, kad ji anks- 
čiau, ypač primityviuose kolektyviniuose darbuose, ku- 
riuos visur paprastai lydėdavo dainos, turėjo daugiausia 
ritmišką pobūdį, kurį vėliau, tobulėjant įrankiams ir in- 
dividualizuojantis darbui, prarado. Nors dabar šiuolaiki- 
nei fabrikinei įmonei jau vėl būdingi aiškūs ritminiai ele- 
mentai, tačiau kadangi jie darbininką pajungia vienodai 
pasikartojančių judesių griežtumui, tai jie turi visiškai 
kitokią subjektyvią reikšmę, negu turėjo ana senoji darbo 
ritmika. Juk pastaroji buvo pavaldi fiziologinės bei psi- 
chologinės energetikos reikalavimams, o dabartinė turi 
arba tiesiogiai atitikti negailestingai objektyvius maši- 
nų judesius, arba paklusti pmevartai, kurią atskiram dar- 
bininkui kaip darbininkų, iš kurių kiekvienas atlieka tik 
mažą darbo proceso dalį, grupės nariui primeta reikalas 
derinti savo veiksmus su kitų veiksmais. Galimas daik- 
tas, kad visa tai apskritai atbukino ritmo jausmą, - tą 
gali paliudyti kad ir toks reiškinys. Senosios pameistrių 
draugijos, kaip ir šiandieninės profsąjungos, kovojo dėl 
trumpesnio darbo laiko. Tačiau anksčiau visuomenė ap- 
robavo darbą nuo penktos ar šeštos valandos ryto iki 
septintos valandos vakaro, taigi iš tikrųjų darbą visą dieną 
iki pat miego, ir užtat dirbantįjį energingai orientavo į 
visiškai laisvą dieną, o šiandien siekiama trumpinti kas- 
dienį darbo laiką. Taigi tas periodas, kuriuo reguliariai 
keičiasi darbas ir poilsis, šiandieniniam darbininkui ta- 
po trumpesnis. Ankstesniųjų darbininkų ritmo jausmas 
buvo platesnis ir ilgiau trunkantis, jį patenkindavo sa- 
vaitiniai periodai. Tačiau dabar jam jau reikia — ir tai 
yra susilpnėjusios nervinės jėgos gal padarinys, gal iš- 
raiška — dažnesnio žadinimo, kaitaliojimasis privalo bū- 
ti greitesnis, kad būtų galima pasiekti subjektyviai gei- 
džiamą rezultatą. 

Pinigų raida atitinka tokią pačią schemą. Kaip savo- 
tiška vidurinė jos pakopa iškyla tam tikri ritmiški reiš- 
kiniai: iš pradžių jie negali išvengti chaotiško atsitikti- 
numo, bet paskui pasiekia vidurinę pakopą, kurioje vis 
dėlto jau atsiskleidžia jų principas ir prasminga forma, o 
tolesnėje pakopoje atsiranda jų tolydumas, dėl kurio jie 
prisijungia prie visokių dalykinių ir asmeninių būtiny- 
bių, būdami laisvi nuo kokios nors ritminės ir galiausiai 
vis dėlto atsitiktinės schemos. Mūsų tikslui pakaks at- 
skirais pavyzdžiais parodyti perėjimą iš antrosios į tre- 
čiąją pakopą. Dar XVI amžiuje net tokioje didžiulės pini- 
gų apyvartos vietoje kaip Antverpenas bent kiek dides- 
nę pinigų sumą buvo galima surinkti tik reguliariai 
vykstančių mugių metu. + Nebrandžios pinigų kultūros 
laikais daugiau ar mažiau periodiška stokos ir pertek- 
liaus kaita darė poveikį atitinkamai periodiškam palū- 
kanų normos kitimui nuo didžiulio pigumo iki svaigi- 
nančių aukštumų. Piniginio ūkio tobulėjimas šiuos svy- 
ravimus išlygino, ir palūkanų norma, palyginti su 
ankstesniais laikais, menkai tenukrypsta nuo savo sta- 
bilumo, o Anglijos banko diskonto pasikeitimas vienu 
procentu nebėra didelės svarbos įvykis; dėl to atskiras 
individas su savo polinkiais tampa nepalyginti judresnis, 
jis išlaisvinamas nuo tų svyravimų, kurie vyksta nepri- 
klausomai nuo jo ir kurių ritmas ir reikalavimai jo paties 
veiklą gana dažnai įstumia į jai nepalankią situaciją. 

+ 

Galiausiai esama dar trečiojo poveikio, kuriuo pinigai 
gyvenimo turiniams padeda apibrėžti savo formą ir tvar- 
ką; tai poveikis jų vyksmo tempui, kuriuo viena nuo ki- 
tos skiriasi įvairios istorinės epochos, to paties meto pa- 
saulio zonos, to paties rato individai. Mūsų vidinio pasau- 
lio sklaida tarsi turi dvi dimensijas, kurių dydis apibrėžia 
gyvenimo tempą. Kuo didesnis skirtumas tarp vaizdinio 

turinių — net ir esant vienodam vaizdinių skaičiui — susi- 
daro per tam tikrą laiko vienetą, tuo daugiau gyvenama, 
tuo tarsi nueinamas ilgesnis gyvenimo kelias. Tai, ką mes 
jaučiame kaip gyvenimo tempą, yra iš jo pokyčių sumos 
1r dydžio susidedantis produktas. Pinigų reikšmę kuriant 
kokios nors epochos gyvenimo tempą pirmiausia galima 
atskleisti remiantis tais padariniais, kurių būtent pinigi- 
nių santykių pasikeitimas turi to tempo pasikeitimui. 

Teigiama, kad pinigų kiekio padidėjimas, nesvarbu, 
ar jis atsirastų dėl metalo importo, ar dėl pinigų nuver- 
tėjimo, dėl teigiamo prekybos balanso ar dėl popierinių 
pinigų išleidimo, neturėtų pakeisti šalies vidinės padė- 
ties. Juk, jeigu nekreipsime dėmesio į tuos nedaugelį 
asmenų, kurių pajamas sudaro negalinčios didėti pasto- 
vios įplaukos, pinigų masei didėjant kiekviena prekė ar- 
ba darbas pasidaro verti daugiau pinigų negu prieš tai, 
tačiau kadangi kiekvienas yra ir vartotojas, ir gaminto- 
jas, tai kaip gamintojas jis gauna tik tiek daugiau, kiek 
kaip vartotojas daugiau išleidžia, ir viskas lieka po seno- 
vei. Tačiau net jeigu toks proporcingas kainų kilimas 
būtų objektyvus pinigų masės didėjimo padarinys, jis vis 
dėlto sukeltų labai esmingus psichologinius pokyčius. Ne- 
lengva susitaikyti su kokios nors prekės didesne negu 
ligšiolinė ir įprastinė kaina, net jeigu savos pajamos nuo 
šiol 1r padidėjo; kita vertus, dėl išaugusių pajamų leng- 
va leisti sau numatant išlaidas visai negalvoti apie tai, 
kad šį pliusą jau išlygino kasdienių reikmenų kainų kili- 
mas. Jau pats į rankas gauto pinigų kiekio padidėjimas 
visiškai nepriklausomai nuo visų to padidėjimo reliaty- 
vumo svarstymų padidina pagundą leisti pinigus ir taip 
didina prekių apyvartą, taigi gausina ir spartina ekono- 
minius vaizdinius bei didina jų įvairovę. + 

Tačiau tokie apyvartos priemonių pagausėjimo rezul- 
tatai faktiškai pasireiškia didesniu mastu, nes ligšiolinė 

prielaida, kad pinigų atpigimas kiekvieną vienodai pa- 
veikia kaip vartotoją 1r gamintoją, yra per daug supap- 
rastinta. Iš tikrųjų atsiranda daug sudėtingesni ir jud- 
resni reiškiniai. Objektyviu požiūriu, pinigų gausėjimas 
iš pradžių pabrangina kai kurias prekes, o kitų kainos 
lieka ankstesnio lygio. Atrodo, galima tvirtai konstatuo- 
ti, jog buvo tam tikras apibrėžtas ir lėtas eiliškumas, 
kuriuo Europos prekių kainos nuo XVI amžiaus kilo dėl 
amerikietiškojo metalo įsiveržimo. Pinigų gausėjimas ša- 
lies viduje iš pradžių visuomet paveikia tik tam tikrus 
ratus, kurie patenka į srovę. Taigi pirmiausia kyla tų 
prekių, dėl kurių konkuruoja tik to rato nariai, kainos, 
o kitos prekes, kurių kainą lemia plačiosios masės, dar 
išlieka pigios. Laipsniškas pinigų gausėjimas tolesniuo- 
se ratuose skatina siekti išlyginti kainas, ligtoliniai pre- 
kių kainų santykiai vieni po kitų netenka pastovumo, 
atskiro namų ūkio biudžetas dėl atskirų to biudžeto 
punktų dydžio pasikeitimų neproporcingumo turi susi- 
durti su kliūtimis ir būti perskirstytas; trumpai tariant, 
tas faktas, kad kiekvienas pinigų pagausėjimas kokia- 
me nors ūkiniame rate neproporcingai atsiliepia prekių 
kainoms, turi daryti dirginamąjį poveikį ūkinių asmenų 
vaizdinių raidai, jo padarinys turi būti nuolatinis skirtu- 
mų jautimas, įprastų proporcijų suardymas, reikalavi- 
mas išlyginti. Akivaizdu, kad šį —- iš dalies spartinamąjjį, 
iš dalies paralyžiuojamąjį — poveikį sukelia ne tik kainų 
neproporcingumas, bet ir pačios pinigų vertės nepropor- 
cingumas, taigi ne tik nuvertėję, bet ir, o galbūt net dar 
labiau, nuolat svyruojančios vertės pinigai. + 

+ 

Visa tai rodo, kokiu dideliu mastu pinigai apibūdina 
gyvenimo tempo, kuris matuojamas įsiveržiančių ir vie- 
nas kitą keičiančių įspūdžių ir impulsų skaičiumi ir įvai- 
rove, didėjimą. Pinigų tendencijos tekėti į vieną vietą ir 

susikaupti jeigu ne atskiro žmogaus rankose, tai bent jau 
erdviškai apribotuose nedideliuose centruose, individų in- 
teresus, o kartu ir juos pačius nukreipti į tokius centrus, 
suvesti juos tokioje bendroje dirvoje ir šitaip, kaip tai bū- 
dinga ir jų sukurtai vertės formai, pačius įvairiausius da- 
lykus sukoncentruoti mažiausioje apimtyje — šios pinigų 
tendencijos ir gebėjimo psichinis rezultatas yra gyvenimo 
margumo ir pilnatvės, taigi jo tempo didėjimas. Ryšium 
su tuo buvo pabrėžiama, kad Vokietijoje formuojantis ka- 
pitalizmui - kai XV amžiuje, viena vertus, atsirado pasau- 
linė prekyba, o antra vertus, finansiniai centrai su greita 
pigių pinigų apyvarta — pirmiausia įsiskverbė šiuolaikinė 
laiko, kurio vertę apibrėžia naudingumas ir stoka, sąvo- 
ka. Tada bokštų laikrodžiai pradėjo mušti ketvirčius va- 
landos, o Sebastianas Franckas, kurs anksčiausiai, nors 
1r pesimistiškiausiai įžvelgė revoliucionizuojančią pinigų 
reikšmę, laiką pirmą kartą pavadino brangia gėrybe. + 

Absoliučiai judriai pasaulio esmei išreikšti tikrai ne- 
ra aiškesnio simbolio negu pinigai. Pinigų reikšmę su- 
daro tai, kad jie atiduodami; kai jie nejuda, savo specifi- 
nės vertės ir reikšmės požiūriu jie nebėra pinigai. Tą 
poveikį, kurį jie tam tikromis aplinkybėmis daro būda- 
mi nejudrūs, lemia jų tolesnio judėjimo anticipacija. Jie 
yra ne kas kita, kaip judėjimo laikmena, iš kurios vis- 
kas, kas nėra judėjimas, yra visiškai ištrinta, jie yra, 
taip sakant, actus purus*; jie gyvuoja nuolat pasišalin- 
dami iš kiekvieno taško ir yra bet kokios būties sau prie- 
šingybė ir tiesioginis neigimas. 

Tačiau galbūt pinigai ne mažiau tinka būti ir priešingo 
tikrovės formulavimo būdo simboliu. Žinoma, atskiras pi- 
nigų kiekis iš esmės yra nepaliaujamas judėjimas, tačiau 


*Grynas veiksmas (lot.). 

tik todel, kad jų išreiškiamos vertės santykis su atskirais 
vertės objektais yra toks pat, koks yra visuotinio dėsnio 
santykis su konkrečiomis formomis, kuriomis jis save re- 
alizuoja. Dėsnis, pats būdamas anapus visų judėjimų, vis 
dėlto išreiškia jų formą 1r pagrindą, o abstrakti turto ver- 
tė, kurios laikmena yra pinigai ir kuri neištirpsta atski- 
rose vertese, yra tarsi ūkinių judėjimų siela ir apibrėžtis. 
Pinigai, kaip apčiuopiama atskirybė būdami lakiausias 1š- 
orinio praktinio pasaulio daiktas, savo turiniu yra pats 
patvariausias daiktas, jie iš visų kitų jo turinių išsiskiria 
kaipindiferentiškumo ir išlyginimo taškas, jų ideali pras- 
me yra tokia pati kaip dėsnio - jie yra visų daiktų matas. 
tačiau patys nėra juo matuojami, ir, žinoma, ši prasmė 
gali būti visiškai realizuota tik begalinėje raidoje. Jie 1š- 
reiškia santykį, kuris egzistuoja tarp ūkinių gėrybių ir 
pastarųjų srauto atžvilgiu išlieka toks pat pastovus, kaip 
skaitinė proporcija daugeriopų ir kintančių objektų, ku- 
rių santykį ji nurodo, atžvilgiu ir kaip gravitacijos dėsnio 
formulė materijos masių ir be galo įvairių jų judėjimų 
atžvilgiu. Kaip bendra sąvoka, kurios loginis galiojimas 
nepriklauso nuo jos realizavimų skaičiaus 17 modifikaci- 
JOS, pinigai, taip sakant, kaip tik suteikia jiems dėsnį. tai- 
gi pinigai — t. y. ta vidinė prasmė, dėl kurios atskiras me- 
talo ar popieriaus gabalelis tampa pinigu - yra bendra 
daiktų, kiek jie priklauso ūkiui, sąvoka. Daiktai nebūti- 
nai turi būti ūkiniai, tačiau jeigu jie turi būti tokie, tai 
įmanoma tik tada, kai jie paklūsta vertės tapsmo dėsniui, 
kuris yra sukoncentruotas piniguose. 

Pastaba, kad šiame darinyje vienodai dalyvauja abi 
šios pagrindinės tikrovės išraiškos formos, nurodo jų są- 
ryšį: jų prasmė faktiškai tera reliatyvi, t. y. kiekviena iš 
jų savo loginę ir psichologinę galimybę interpretuoti pa- 
saulį įgyja kitoje. Tik dėl to, kad realybei būdingas abso- 
liutus judrumas, prasminga priešpriešinti jai idealią am- 

žinai galiojančių dėsningumų sistemą; arba atvirkščiai: 
tik dėl to, kad egzistuoja pastarieji, esaties tekmė, užuot 
suirusi neapibrėžiamame chaose, gali būti suvokta 1r api- 
būdinta. Absoliutus pasaulio, kuris iš pirmo žvilgsnio sie- 
tinas tik su viena šios priešpriešos puse, reliatyvumas iš 
tikrųjų apima ir kitą pusę ir todėl iškyla kaip valdovas, 
nors iš pradžių atrodė esąs tik viena iš pusių, - lygiai 
taip pat pinigai virš savo kaip atskiros ūkinės vertės 
reikšmės sukuria aukštesnę: jie turi išreikšti abstrak- 
cią ūkinę vertę apskritai ir abi funkcijas susieti neišar- 
doma koreliacija, kurioje nė viena iš jų nėra pirmoji. 
Kadangi dabar čia tam tikras istorinio pasaulio dari- 
nys simbolizuoja dalykinius daiktų santykius, tai tarp jo 
1r pastarųjų nusistovi ypatingas ryšys. Kuo labiau visuo- 
menės gyvenime įsigali piniginis ūkis, tuo veiksmingiau 
ir aiškiau sąmoningame gyvenime atsispindi reliatyvis- 
tinis būties pobūdis, nes pinigai yra ne kas kita, kaip 
tam tikrame specifiniame darinyje įkūnytas ūkinių ob- 
jektų reliatyvumas, kuris išreiškia jų vertę. Absoliutis- 
tinis pasaulio vaizdas atspindėjo apibrėžtą intelektuali- 
nės raidos pakopą, jos sąryšį su atitinkamu praktiniu, 
ekonominiu, jausminiu žmogiškųjų daiktų pavidalu. o 
reliatyvistinis jo vaizdas, atrodo, gali išreikšti momenti- 
nį Mūsų intelekto prisitaikymo santykį arba, galbūt tei- 
singiau, jis gali tokiu santykiu būti, nes jį kaip atitik- 
muo patvirtina socialinis ir subjektyvus gyvenimas, ku- 
rio realiai veiksminga laikmena ir jo formas bei judėjimą 
atspindinčiu simboliu tapo kaip tik pinigai. 


Versta iš: Simmel G.Gesamtausgabe, Bd. 6: 
Philosophie des Geldes / hrsg. von David P. 
Frisby und Klaus Christian Kohnke. — 
Frankfurt am Main: Suhrkamp. 1989. 

S. 375—404, 591-716. — Vertimas sutrum- 
pintas. 


AVANTIŪRA 


Das Abenteuer 
(1910) 


Kiekvienas mūsų veiklos ir patyrimo fragmentas tu- 
ri dvejopą reikšmę: jis sukasi apie savo centrą, turi tiek 
platumo ir gilumo, džiaugsmo ir kančios, kiek jam su- 
teikia betarpiškas jo išgyvenimas, ir kartu jis yra gyve- 
nimo tekmės dalis, ne tik apribota visuma, bet ir visu- 
minio organizmo narys. Abi vertybės kiekvieną gyveni- 
mo turinį apibrežia sudarydamos įvairias konfigūracijas: 
įvykiai, kurie jiems patiems būdinga, tik juos pačius iš- 
reiškiančia reikšme gali būti vienas į kitą labai panašūs, 
savo santykiu su gyvenimo visuma yra be galo skirtingi 
arba, pirmuoju požiūriu būdami, galima sakyti, nepaly- 
ginami, savo kaip mūsų bendros egzistencijos elementų 
vaidmeniu gali būti visiškai vienodi. Jeigu iš dviejų išgy- 
venimų, kurių galimas nusakyti turinys skiriasi tik la- 
bai nežymiai, vienas jaučiamas kaip „avantiūra“, o kitas 
ne, tai būtent minėtas santykio su mūsų gyvenimo visu- 
ma skirtumas lemia, kad vienam iš jų tokia reikšmė tin- 
ka, o kitas jos neturi. 

Avantiūros formą bendriausia prasme sudaro tai, kad 
ji iškrinta iš gyvenimo sąryšio. Apie gyvenimo visumą 
galime pasakyti, kad atskiruose jo turiniuose, nors ir 
kaip aiškiai ir nesutaikomai jie skirtųsi vienas nuo kito, 
sukasi vientisas gyvenimo procesas. Gyvenimo ratų su- 
kibimo vaizdiniui, jausmui, kad, nepaisant visokių prie- 

šingų teėkmių, įvairių vingių ir mazgų, gyvenimas vis dėlto 
verpia nenutrūkstamą giją, priešinasi tai, ką mes vadi- 
name avantiūra, ta mūsų egzistencijos dalis, prie ku- 
rios, kad ir ką manytum, betarpiškai prisijungia kitos 
jos dalys ir kuri savo gilesne prasme vis dėlto teka ana- 
pus viso kito tolydaus gyvenimo. Ir vis dėlto ji skiriasi 
nuo to, kas gyvenime yra paprastas atsitiktinumas, kas 
jam svetima, tėra vien jo epidermis. Iškrisdama iš gyve- 
nimo sąryšio, ši dalis - tai pamažu paaiškės - tarsi kaip 
tik šiuo savo judesiu vėl į jį įsijungia, ji yra mūsų egzis- 
tencijos svetimkūnis. kuris vis dėlto kažkaip susijęs su 
Jos centru. Anapus kad ir labai dideliu ir neįprastu lanks- 
tu tampa tam tikra šiapus forma. Dėl šitokios sielos po- 
Zicijos avantiūra prisiminime lengvai įgyja sapno atspal- 
vį. Kiekvienas žino, kaip lengvai mes sapnus užmiršta- 
me, nes ir jie yra anapus gyvenimo prasmingo sąryšio. 
Tai, ką vadiname „sapnu“, yra ne kas kita, kaip toks 
prisiminimas, kurį su vieningu ir nenutrūkstamu gyve- 
nimo procesu sieja mažiau ryšių negu kitus išgyveni- 
mus. Kaip tik savo nesugebėjimą kokį nors išgyvenimą 
įkomponuoti į gyvenimo procesą mes tam tikra prasme 
lokalizuojame sapno, kuriame esą patyrėme tą 1šgyve- 
nimą, vaizdiniu. Kuo avantiūra yra „avantiūriškesnė“, 
taigi kuo labiau ji atitinka savo sąvoką, tuo mūsų prisi- 
minimui ji yra „artimesnė sapnui“. Ir dažnai ji taip toli 
atsitraukia nuo centrinio Aš taško ir jo vienijamos visu- 
minės gyvenimo eigos, kad mums lengva įsivaizduoti, 
tarsi avantiūrą būtų patyręs kažkas kitas; kaip toli ji 
yra anapus šitos visumos, kokia svetima jai yra tapusi, 
ir išreiškia būtent ta aplinkybė, kad paprasčiausias bū- 
das suderinti ją su mūsų jausmu yra jos priskyrimas tarsi 
kokiam kitam subjektui. 

Daug griežtesne prasme negu apie kitas mūsų gyve- 
nimo turinių formas paprastai apie avantiūrą galima 

pasakyti, kad ji turi pradžią ir pabaigą. Tai liudija jos 
nepriklausymą nuo tų turinių susipynimo ir sukibimo, 
jos sutelktumą į pačiai sau egzistuojančią prasmę. Apie 
dienos ar metų nutikimus mes paprastai žinome, kad 
vienas iš jų pasibaigia, kai arba kadangi prasideda ki- 
tas, savo ribas jie nubrėžia savitarpiškai ir taip supo- 
nuoja arba išreiškia gyvenimo sąryšio vienybę. Tačiau 
avantiūra pagal savo, kaip avantiūros, prasmę yra ne- 
priklausoma nuo to, kas buvo prieš ją 1r po jos, savo 
ribas ji nubrėžia visiškai neatsižvelgdama į tai. Būtent 
ten, kur ryšys su gyvenimo tolydumu yra taip iš princi- 
po nutrauktas arba, tiksliau sakant, kur jo nereikia nu- 
traukti, nes tai yra kažkokia gyvenimui svetima, su 
juo nesusijusi sritis, anapus jo nuoseklumo esanti bū- 
tis, — ten mes ir kalbame apie avantiūrą. Jai kaip tik 
trūksta to savitarpiško susipynimo su gretimomis gy- 
venimo dalimis, dėl kurio gyvenimas ir tampa visuma. 
Tai yra tarsi sala gyvenime. kurios pradžią ir pabaigą 
apibrėžia ją pačią sudarančios jėgos ir kuri dėl to ski- 
riasi nuo kontinento atskiro fragmento, kuris tiktai ja- 
me yra apibrėžtas kaip šiapus ir anapus esantis. Šis 
lemtingas apribojimas, dėl kurio avantiūra iškrinta 1š 
visuminės likimo tekmės, yra ne mechaninis, bet orga- 
niškas: kaip organizmo erdvinę formą apibrėžia ne vien 
tai, kad jam iš kairės ir iš dešinės yra kokia nors kliū- 
tis, bet pirmiausia vidujai jį formuojanti varomoji jėga, 
taip ir avantiūra baigiasi ne todėl, kad prasideda kaž- 
kas kita, — jos laikinė forma, jos radikali užbaigta būtis 
yra tiksli jos vidinės prasmės forma. Čia pirmiausia slypi 
gilus avantiūros ryšys su menininku, galbūt tuo pagrįs- 
tas ir pats menininko polinkis į avantiūras. Juk meno 
kūrinio esmę vis dėlto sudaro tai, kad jis iš begalinės 
tolydžios vaizdumo arba išgyvenimo sekos išskiria ko- 
kį nors fragmentą. išlaisvina jį nuo sąryšių su viskuo 

šiapus bei anapus ir suteikia jam sau pačiai pakanka- 
mą, tarsi vidinio centro apibrėžtą ir jį suvienijančią for- 
mą. Tai, kad viena esaties dalis, kuri yra įsipynusi į 
šitą nenutrūkstamumą, vis dėlto jaučiama kaip tam tik- 
ra visuma, kaip uždara vienybė, yra forma, bendra me- 
no kūriniui ir avantiūrai. Ir dėl šios formos abu šie reiš- 
kiniai, kad ir koks vienpusis 1r atsitiktinis būtų jų turi- 
nys, suvokiami taip, tarsi kiekviename iš jų būtų 
kažkaip reziumuotas ir aprėptas visas gyvenimas. Ir 
atrodo, jog tai juose gali būti padaryta ne blogiau, o tik 
tobuliau dėl to. kad meno kūrinys apskritai yra anapus 
gyvenimo kaip realybės, o avantiūra — apskritai ana- 
pus gyvenimo kaip nenutrūkstamo, kiekvieną elemen- 
tą su gretimais elementais aiškiai supinančio vyksmo. 
Kaip tik dėl to, kad meno kūrinys ir avantiūra yra gy- 
venimo priešprieša (nors ir labai skirtinga priešpriešos 
prasme), abu jie yra paties gyvenimo visumos, kokia ji 
iškyla trumpame bei glaustame sapno išgyvenime, ana- 
logai. Todėl avantiūristas yra ir ryškiausias neistori- 
nio žmogaus, dabarties būtybės pavyzdys. Tokio žmo- 
gaus, viena vertus, neapibrėžia jokia praeitis (tai reiš- 
kia, kad jo laikinis matmuo yra nesvarbus), o antra 
vertus, ateitis jam neegzistuoja. Ypač būdingas pavyz- 
dys šiuo atžvilgiu yra tai, kad Casanova, kaip matyti iš 
jo memuarų, per savo erotinių avantiūrų kupiną gyve- 
nimą daug kartų rimtai ketino vesti — tą moterį, kurią 
jis tuo metu mylėdavo. Turint galvoje Časanovos cha- 
rakterį ir jo gyvenimo būdą, nerealesnis, vidine ir 1š- 
orine prasme labiau neįmanomas dalykas yra tiesiog 
neįsivaizduojamas. Casanova ne tik puikiai pažino žmo- 
nes, bet neabejotinai ir kaip reta gerai pažino patį sa- 
ve, ir nors jis galėjo pasakyti, kad santuokos neištver- 
tų keturiolika dienų ir kad patys graudžiausi tokio žings- 
nio padariniai būtų visiškai neišvengiami, vis dėlto 

akimirkos ekstazė (ir aš čia labiau akcentuočiau aki- 
mirką, o ne ekstazę) lyg niekur nieko visiškai užgožda- 
vo ateities perspektyvą. Kadangi jį besąlygiškai valdė 
dabartinis jausmas, dabartinius santykius jis norėdavo 
pratęsti ateityje, o būtent to jo orientuota į dabartį pri- 
gimtis (Gegenwartsnaturell) paprasčiausiai neleido. 
Tai, kad izoliuotuose ir atsitiktiniuose dalykuose ga- 
li slypėti būtinumas ir prasmė, apibrėžia avantiūros są- 
voką ir atskiria ją nuo visų gyvenimo fragmentų, kurie 
yra tik likimo epizodai jo periferijoje. Avantiūra toks frag- 
mentas pasidaro dėl jos dvejopos prasmės: dėl to, kad ji 
pati yra tam tikros reikšmingos prasmės savaime tvir- 
tas įforminimas nurodant pradžią ir pabaigą, ir dėl to, 
kad ji, nepaisant viso jos atsitiktinumo ir eksteritorialu- 
mo gyvenimo kontinuumo atžvilgiu, vis dėlto su jos reiš- 
kėjo esme ir apibrėžtimi yra susijusi platesne, raciona- 
lią gyvenimo seką pranokstančia prasme ir paslaptingu 
būtinumu. Čia paminėtinas avantiūristo ryšys su lošė- 
ju. Nors lošėjas priklauso nuo beprasmio atsitiktinumo, 
pasikliaudamas jo palankumu, laikydamas galimu atsi- 
tiktinumo lemiamą gyvenimą ir jam atsiduodamas jis 
įkomponuoja atsitiktinumą į kokį nors prasmės sąryšį. 
"Tipiškas lošėjo prietaringumas yra ne kas kita, kaip at- 
skira ir juntama, tačiau dėl to ir vaikiška šios gilios ir 
visa apimančios jo gyvenimo schemos forma - kad atsi- 
tiktinumui būdinga prasmė, tam tikra būtina, nors ir ne 
racionalios logikos požiūriu būtina, reikšmė. Vadovau- 
damasis prietaru lošėjas, naudodamasis simboliais ir ma- 
giškomis priemonėmis, nori atsitiktinumą įtraukti į sa- 
vo tikslų sistemą, taigi jis ignoruoja neįveikiamą atsi- 
tiktinumo izoliuotumą, ieško jame kad ir fantastiniam 
dėsniui, bet vis dėlto dėsniui pavaldžios tvarkos. Pana- 
šiai 1r avantiūristas vis dėlto gali kažkaip dėsniu apimti 
anapus vieningai prasmei pajungtos gyvenimo sekos 

esantį atsitiktinumą. Jis sužadina savyje centrinį gyve- 
nimo jausmą, kuris pereina per avantiūros ekscentriš- 
kumą, 1r kaip tik dideliu atstumu tarp jos atsitiktinio, iš 
išorės duoto turinio ir vienijančio, prasmę suteikiančio 
egzistencijos centro sukuria naują, reikšmingą savo gy- 
venimo būtinumą. Tarp atsitiktinumo ir būtinumo, tarp 
išorinės duotybės fragmentiškumo ir vieningos vidujai 
išsiskleidžiančio gyvenimo reikšmės mumyse vyksta am- 
žinas procesas, ir didžiosios formos, į kurias mes įvelka- 
me gyvenimo turinius, yra tų dviejų pagrindinių aspek- 
tų sintezės, antagonizmai arba kompromisai. Avantiūra 
yra viena iš jų. Kai profesionalus avantiūristas iš savo 
gyvenimo nesistemiškumo padaro gyvenimo sistemą, kai 
verčiamas savo paties vidinio būtinumo jis ieško plikų 
išorinių atsitiktinumų ir tuos atsitiktinumus įterpia į šį 
būtinumą. šitaip jis tarsi makroskopiškai išryškina tai, 
kas yra kiekvienos „avantiūros“, net ir neavantiūristiš- 
ko žmogaus, esminė forma. Juk mes avantiūrą visuo- 
met suprantame kaip kažką trečia, kas yra anapus tiek 
gryno staigaus įvykio, kurio, kaip atsiradusio iš šalies, 
prasmė paprastai lieka už mūsų, tiek vientisos gyveni- 
mo sekos, kurios kiekvienas narys papildo kitą narį iki 
bendros prasmės. Avantiūra yra ne jų abiejų mišinys, 0 
neprilygstamai nuspalvintas išgyvenimas, kurį galima 
paaiškinti tik tuo, kad atsitiktinį išoriškumą aprėpia vi- 
dinis būtinumas. 

Tačiau kai kada visą šį santykį apima dar gilesnis 
vidinis darinys. Nors avantiūra mums atrodytų pagrįs- 
ta paties gyvenimo skirtingumu, vis dėlto gyvenimą kaip 
visumą mes galime jausti kaip avantiūrą. Kad gyveni- 
mą taip suvoktum, nereikia nei būti avantiūristu, nei 
leistis į daugybę avantiūrų. Tas, kuris turi tokią ypa- 
tingą nuostatą gyvenimo atžvilgiu, turi virš gyvenimo 
visumos jausti tam tikrą aukštesnę vienybę, tarsi kokį 

antgyvenimą (Uber-Leben), su anuo gyvenimu susijusį 
kaip betarpiška gyvenimo visybė su atskirais išgyveni- 
mais, kurie mums yra avantiūros empirine prasme. Gal- 
būt mes priklausome kažkokiai metafizinei tvarkai, gal- 
būt mūsų siela gyvena transcendentinį gyvenimą, ir mū- 
sų žemiškasis sąmoningas gyvenimas yra tiktai virš jo 
esančio neįvardijamo egzistencinio sąryšio izoliuotas 
fragmentas. Galbūt sielų persikėlimo mitas yra nedrą- 
sus bandymas išreikšti šį kiekvieno esamo gyvenimo 
segmentišką pobūdį. Kas per visą realų gyvenimą išti- 
sai junta paslaptingą, nelaikišką sielos egzistenciją, kuri 
su šiomis realybėmis susijusi tarsi tiktai 1š tolo, tas 
gyvenimą, jo duotą ir apribotą visumą tos transcenden- 
tinės ir savyje vieningos lemties atžvilgiu suvoks kaip 
avantiūrą. Tokią jauseną, matyt, skatina kai kurie re- 
liginiai vaizdiniai. Ten, kur mūsų žemiškasis kelias lai- 
komas tik pradine amžinojo likimo plėtotės stadija, ten, 
kur žemė mums yra ne tevynė, o tik laikinas prieglobs- 
tis, ten mes, aišku, susiduriame tik su ypatingu to vi- 
suotinio jausmo, kad gyvenimas kaip visuma yra tik 
nuotykis, atspalviu; tai kaip tik liudija, kad gyvenimas 
yra kupinas avantiūros simptomų: kad jis yra anapus 
egzistencijos tikrosios prasmės bei nepaliaujamo vyks- 
mo ir vis dėlto su ja yra susietas likimo ir paslaptingos 
simbolikos, kad jis yra fragmentinis atsitiktinumas ir 
vis dėlto, turėdamas pradžią ir pabaigą, yra uždaras tarsi 
meno kūrinys, kad jis tarsi sapnas sutelkia savyje vi- 
sas aistras ir vis dėlto, kaip ir šis, yra skirtas būti už- 
mirštas, kad jis kaip žaidimas skiriasi nuo rimtumo ir 
vis dėlto kaip lošėjo va bangue* turi didžiausio išlošio 
arba žlugimo alternatyvą. 


*Lošimas iš visų pinigų, esančių banke (pranc.). 

Didžiųjų gyvenimo kategorijų sintezė, kurios viena 
iš formų yra avantiūra, toliau vyksta tarp aktyvumo ir 
pasyvumo, tarp to, ką mes užkariaujame, ir to, kas mums 
duodama. Avantiūros atliekama sintezė paprastai ypač 
išryškina šių elementų priešingumą. Mes ja, viena ver- 
tus, gyvenimą prievarta įtraukiame į save. Tai darosi 
aišku iš skirtumo tarp avantiūros ir to būdo, kuriuo mes 
darbu išgauname iš gyvenimo jo dovanas. Darbas yra, 
taip sakant, organiškas santykis su pasauliu, jis toly- 
džiai plėtoja jo medžiagas ir jėgas, nukreipdamas jas į 
žmonių tikslus, o avantiūros atveju mūsų santykis su 
pasauliu yra neorganiškas; jis reiškiasi kaip užkariauto- 
Jo gestas, kaip staigus šansų išnaudojimas, ir čia visai 
nesvarbu, ar tuo mes išskiriame mums, pasauliui arba 
mūsų santykiui su pasauliu harmoningą, ar neharmo- 
ningą fragmentą. Tačiau, antra vertus, avantiūros atve- 
ju mes pasaulio atžvilgiu esame dar labiau bejėgiai, pa- 
likti be apsaugos negu esant visiems tiems santykiams, 
kurie daugeliu tiltų sujungti su mūsų gyvenamojo pa- 
saulio visuma 1r todėl iš anksto parengtais posūkiais ir 
prisitaikymais geriau mus gina nuo chaoso ir pavojų. 
Veiklos ir pasyvumo susipynimas, kuris sudaro mūsų 
gyvenimą, sujungia jo elementus —- užkariavimą, kur pa- 
sikliaujame tik savo jėgomis ir dvasios stiprybe, 1r kar- 
tu visišką atsidavimą pasaulio galioms ir šansams, ku- 
rie gali mus pradžiuginti, bet tuo pačiu atsikvėpimu ir 
sunaikinti; tai, kad ši vienybė, dėl kurios mes kiekvieną 
akimirką kartu išgyvename savo aktyvumą ir savo pa- 
syvumą pasaulio atžvilgiu ir kuri tam tikra prasme yra 
gyvenimo vienybė, taip smarkiai sustiprina savo elemen- 
tus 1r kaip tik dėl to, tarsi jie būtų tiktai du to paties 
paslaptingai neskaidomo gyvenimo aspektai, padaro juos 
giliau juntamus, — tai ir yra vienas iš tų nuostabiausių 
žavesių, kuriais avantiūra mus vilioja. 

Jeigu mes toliau avantiūrą apibūdinsime kaip gyve- 
nimo tikrumo momento susikryžiavimą su jo netikru- 
mo momentu, tas apibūdinimas yra šis tas daugiau negu 
to paties pamatinio santykio pavaizdavimas kitu požiū- 
riu. Tikrumas, pagrįstas ar nepagrįstas, kad mes žino- 
me rezultatą, suteikia veiksmui ypatingą kokybinį at- 
spalvį; atvirkščiai, jeigu nesame tikri, ar pasieksime tai, 
į ką veržiamės, jeigu suvokiame, kad nežinome rezulta- 
to, tai jau yra ne tik kiekybiškai mažesnis tikrumas, bet 
1r išoriškai ir vidujai ypatinga nuoroda mūsų praktikai. 
Trumpai sakant, avantiūristas tai, kas gyvenime tiks- 
liai nenumatoma, traktuoja taip, kaip mes paprastai el- 
giamės su visiškai numatomais dalykais. (Todėl filoso- 
fas yra dvasios avantiūristas. Jis imasi beviltiškų, ta- 
čiau dėl to ne beprasmiškų pastangų sielos gyvenimą, 
jos nusiteikimą savo, pasaulio, Dievo atžvilgiu suformu- 
luoti kaip sąvokomis išreiškiamą pažinimą. Tai, kas ne- 
išsprendžiama, jis traktuoja taip, tarsi tai būtų išspren- 
džiama.) Ten, kur sąlytis su nepažiniais likimo elemen- 
tais mūsų veiklos rezultatą padaro abejotiną, mes 
paprastai apribojame savo jėgų panaudojimą, paliekame 
atvirus atsitraukimo kelius, atskirus žingsnius žengia- 
me tarsi tik žvalgybos sumetimais. Tačiau leidęsi į avan- 
tiūrą mes elgiamės kaip tik priešingai: mes visiškai pa- 
sikliaujame plevenančiais šansais, likimu ir atsitiktinu- 
mu, griauname tiltus už savęs, žengiame į rūką, tarsi 
kelias visokiomis aplinkybėmis mums turėtų būti atvi- 
ras. Tai yra tipiškas avantiūristo „fatalizmas“. Aišku, kad 
jam likimo miglos nėra aiškesnės negu kitiems, tačiau 
jis elgiasi taip, tarsi matytų kiaurai. Tas savotiškas drą- 
sumas, su kuriuo jis nuolatos atsisako patikimo gyveni- 
mo, savo paties pateisinimui susikuria tokį tikrumo ir 
būtinos sėkmės jausmą, kokį paprastai sukelia tik tiks- 
liai numatomų įvykių aiškumas. Nuo fatalistinio įsitiki- 

nimo, kad mūsų likimas, kurio mes nežinome, mums 
neišvengiamai yra skirtas, tai skiriasi tik subjektyviai: 
tuo, kad avantiūristas tiki, jog šitas nežinomas likimas 
vis delto turi būti jam palankus; todėl blaiviam žmogui 
avantiūristo veiksmai dažnai atrodo kaip beprotybė, nes 
tokie veiksmai, kad jie turėtų prasmę, atrodo, turi rem- 
tis prielaida, jog tai, kas negali būti žinoma, yra žinoma. 
Kunigaikštis von Ligne apie Casanovą yra pasakęs: „Jis 
netiki niekuo, išskyrus tai, kas yra mažiausiai tikėti- 
na.“ Akivaizdu, kad tokios nuostatos pagrindas yra iš- 
kreiptas arba bent jau „avantiūristinis“ žinojimo ir neži- 
nojimo santykis. Avantiūristo skepticizmas - tai, kad jis 
„niekuo netiki“ —- aišku, yra šio santykio koreliatas: kam 
neįtikėtina yra tikėtina, tam tikėtina lengvai virsta ne- 
įtiketina. Avantiūristas tam tikru mastu pasitiki savo 
jėgomis, bet pirmiausia jis pasitiki savo laime, o dar tiks- 
liau - savotiška neskaidoma jų vienybe. Jėga, dėl kurios 
jis yra tikras, ir laimė, dėl kurios jis nėra tikras, jame 
subjektyviai susijungia į tikrumo jausmą. Genijaus es- 
me yra betarpiškas jo ryšys su slėpiningomis vienybė- 
mis, kurios patyrime ir dėl intelekto atliekamo skaidy- 
mo suskyla į visiškai atskirus reiškinius, o genialus avan- 
tiūristas, tarsi mistinio instinkto valdomas, gyvena tame 
taške, kur pasaulio įvykių eiga 1r individualus likimas 
tam tikra prasme dar nėra vienas nuo kito atsiskyrę; 
todėl avantiūristui būdingas „genialumo“ bruožas. Re- 
miantis šia ypatinga konsteliacija, kurioje jis netikriau- 
sius, nenumatomus dalykus padaro tokia pat savo veiks- 
mų prielaida, kokia kitas laiko tik tiksliai numatomus 
dalykus, galima suprasti tą „lunatiko tikrumą“, kuriuo 
avantiūristas vadovaujasi savo gyvenime ir kuris atsi- 
laikydamas prieš bet kokius faktais grindžiamus panei- 
gimus parodo, kaip giliai ta konsteliacija yra įsišakniju- 
si tokiose prigimtyse kaip jų gyvenimo orientyras. 


455 


KULTŪROS FILOSOFIJA IR SOCIOLOGIJA 


Jeigu avantiūra yra tokia gyvenimo forma, kuri gali 
save realizuoti gausybėje iš anksto nenumatomų gyve- 
nimo turinių, tai vis dėlto iš šitų jos apibūdinimų galima 
suprasti, kad polinkį į šią formą pirmiausia turi vienas, 
būtent erotinis, turinys; todėl ir mūsų kalbos vartose- 
noje avantiūra paprastai suprantama ne kaip kitaip, o 
kaip erotinis nuotykis. Tiesa, laiko atžvilgiu trumpas mei- 
lės išgyvenimas anaiptol ne visuomet yra avantiūra; kad 
j1s toks būtų, prie šio kiekybinio momento dar turi prisi- 
jungti ypatingos sielos savybės, kurių susikirtimo taš- 
kas ir yra avantiūra. Jų šitokio prisijungimo tendencija 
atsiskleidžia palaipsniui. 

Meilės santykyje aiškiai kartu glūdi du elementai, 
kuriuos suvienija ir avantiūros forma: užkariaujanti jė- 
ga ir neprievartinis noro patenkinimas (Gewdhrung), sa- 
vo galimybėmis pasiekiamas laimėjimas ir priklausomy- 
bė nuo laimės, kurią suteikia tik nenumatoma kito ma- 
lonė. Tam tikrą šių krypčių ekvivalentiškumą, pagrįstą 
ryškia jų diferenciacija, galima aptikti, matyt, tik vyro 
išgyvenime, ir galbūt tai paaiškina tą faktą, kad meilės 
ryšys „avantiūra“ dažniausiai laikomas tik vyro atveju, 
o moters atveju tas ryšys paprastai priskiriamas kito- 
kioms kategorijoms. Moters aktyvumas meilės romane 
tipišku atveju jau yra persmelktas pasyvumo, kurį jai 
lėmė prigimtis arba istorija; kita vertus, jai gavimas 
(Empfangen) ir tapimas laimingai (Begliicktwerden) tie- 
siogiai yra davimas (Gewdhren) ir apdovanojimas (Be- 
schenken). Abudu labai įvairius atspalvius turintys už- 
kariavimo ir malonės poliai moteriai yra daug arčiau vie- 
nas kito, 0 vyrui jie yra aiškiau vienas nuo kito atskirti, 
todėl jų supuolimas erotiniame išgyvenime jam daug ryš- 
kiau yra pažymėtas „avantiūros“ ženklu. Dėl to, kad vy- 
ras yra siekiančioji, atakuojančioji, dažnai net audrin- 
gai užgrobiančioji pusė, kiekviename tokio pobūdžio ero- 

tiniame išgyvenime jam lengva nepastebėti likimo mo- 
mento, priklausomybės nuo 1š anksto neapibrėžiamų da- 
lykų, kurie nepasiduoda prievartai. Aš čia turiu galvoje 
ne tik priklausomybę nuo kitos pusės palankumo, bet ir 
kai ką gilesnio. Aišku, kad meilės atsakas visada yra 
dovana, kuri negali būti „pelnyta“ kad ir pačia didžiausia 
meile, nes meilė nepripažįsta jokių reikalavimų bei kom- 
pensavimų ir yra pavaldi visai kitokioms kategorijoms 
negu savitarpio atsiskaitymas; čia ir atsiskleidžia mei- 
lės analogija gilesniam religiniam santykiui. Tačiau greta 
to, ką mes gauname kaip kito mums suteiktą visuomet 
laisvą dovaną, kiekviename meilės džiaugsme dar visuo- 
met slypi — kaip gili beasmenė to asmeniškumo apraiš- 
ka — likimo malonė, kurią mes gauname ne tik iš kito, 
ir tai, kad mes ją 1š jo gauname, yra nenumatomos ga- 
lios teikiamas palankumas. Išdidžiausiame, pasitikėjimo 
savimi kupiname šios srities nuotykyje glūdi kažkas, ką 
mes turime nuolankiai priimti. Dabar jėga, kuri už savo 
sekmę turi būti dėkinga tik pati sau ir kuri visiems mei- 
lės laimėjimams suteikia tam tikrą pergalės ir triumfo 
atspalvį, susijungdama su ta kita likimo malonės jėga ir 
suformuoja avantiūros konsteliaciją. 

Gilesnį pagrindą turi tas ryšys, kuris nuo erotinio tu- 
rinio veda prie bendresnės gyvenimo avantiūros formos. 
Avantiūra yra gyvenimo sąryšio eksklavas, nuoplaiša, 
kurios pradžia ir pabaiga neturi jokio sąlyčio su vientisa 
egzistencijos srove, tačiau ji, tarsi būdama virš šios sro- 
vės 1r apsieidama be jos pagalbos, vis dėlto yra susijusi 
su paslaptingiausiais gyvenimo instinktais bei galutiniu 
jo tikslu ir todėl skiriasi nuo grynai atsitiktinio epizodo, 
nuo to, kas grynai išoriškai „pasitaiko“. Ten, kur meilės 
išgyvenimas laiko atžvilgiu yra trumpas, jis egzistuoja 
kaip grynai paviršinio charakterio susipynimas su vis dėlto 
centriniu charakteriu. Jis gali mūsų gyvenimui suteikti 

grynai momentinį blizgesį, tarsi spindulys, kurį išorėje 
suspindusi šviesa meta į vidinę erdvę; vis delto šitaip 
patenkinamas poreikis, arba tas išgyvenimas apskritai 
galimas tik dėl poreikio, kuris, nesvarbu, ar jis būtų fizi- 
nės, ar psichinės, ar metafizinės prigimties, tarsi antlai- 
kiškai egzistuoja kaip mūsų esybės pagrindas arba cen- 
tras ir yra taip susijęs su trumpalaikiu išgyvenimų, kaip 
anas atsitiktinis ir iškart išnykstantis nušvitimas yra 
susijęs su mūsų šviesos apskritai siekimu. Tai, kad šio 
dvilypio santykio galimybe glūdi erotikoje, atspindi ir 
dvilypis jos laikinis aspektas. Abu erotikai būdingus lai- 
ko mastus — momentaliai viršūnę pasiekiantį bei stai- 
giai nuslūgstantį svaigulį i1r amžinumą, kurio idėjoje dvie- 
jų sielų mistinis paskirtumas vienos kitai ir aukštesnei 
vienybei įgyja laikinę išraišką — galima prilyginti dvily- 
pei dvasinių turinių egzistencijai: nors jie išnyra tik la- 
kiame sielos procese, vis tolyn skubančiame sąmonės 
fokuse, tačiau jų loginė prasmė turi antlaikinę galią. ide- 
alią reikšmę ir visai nepriklauso nuo tos sąmonės aki- 
mirkos, kurią jie tampa mums realūs. Avantiūros feno- 
menas su savo staigiu aštrumu, kuris pabaigą sugrąžina 
] pradžios akiratį, su savo vienalaikiu ryšiu su gyvenimo 
centru, kuris jį atskiria nuo bet kokio grynai atsitikti- 
nio įvykio 1r be kurio „gyvenimo pavojai“ negalėtų, taip 
sakant, įgyti avantiūros stiliaus, šiuo požiūriu yra tam 
tikra forma, kuri dėl savo laikinės simbolikos atrodo tarsi 
skirta erotiniam turiniui priimti. 

Šitos meilės ir avantiūros analogijos bei bendros jų 
formos jau savaime rodo, kad avantiūra nepriklauso se- 
natvės gyvenimo stiliui. Šį faktą apskritai lemia tai, kad 
avantiūra savo specifinės esmės ir patrauklumo požiū- 
riu yra išgyvenimo forma. Turinys, kuris jį sukelia, dar 
nėra avantiūra: tai, kad kilo pavojus gyvybei, arba tai, 
kad moteris užkariauta trumpai laimei, kad nežinomi 

lošimą valdantys veiksniai lėmė nelauktą išlošimą ar pra- 
lošimą, kad fiziškai ar psichiškai persirengus įlendama į 
gyvenimo sritis, iš kurių kaip iš svetimo pasaulio vėl 
sugrįžtama namo, —- visa tai dar nėra avantiūra, ji atsi- 
randa tik dėl tam tikros gyvenimo jausmo, kuris įgalina 
realizuoti tokius turinius, įtampos; tiktai jeigu srovė, 
šen ir ten tekėdama tarp to, kas gyvenime yra išoriš- 
kiausia, ir jo centrinio jėgos šaltinio, tuos turinius įtrau- 
kia į save ir Jeigu šis ypatingas gyvenimo proceso atspal- 
vis, temperatūra ir ritmika čia tikrai yra lemiamas da- 
lykas ir tam tikra prasme nustelbia turinį, tada įvykis, 
kuris buvo tik išgyvenimas, tampa avantiūra. Tačiau šis 
akcentavimo principas svetimas senatvei. Tiktai jaunys- 
tei paprastai yra būdinga tokia gyvenimo proceso per- 
svara gyvenimo turinio atžvilgiu, o senatvėje, kai tas 
procesas pradeda lėtėti ir stingti, paprastai pereinama 
prie turinio, kuris reiškiasi arba išlieka belaikiu, tem- 
pui ir išgyvenimo aistrai indiferentišku būdu. Senatvė 
paprastai gyvena arba visiškai centralizuotai, kai senka 
periferiniai interesai ir jie jau nebeturi jokio ryšio su 
esminiu gyvenimu bei vidiniu jo būtinumu, arba centras 
atrofuojasi, gyvenimas dar teka tik izoliuotuose mažmo- 
žiuose, tarsi pabrėždamas tik grynai išorinių ir atsitikti- 
nių reikalų svarbumą. Abiem atvejais neįmanomas tas 
santykis tarp išorinio likimo ir vidinių gyvenimo šalti- 
nių, kuris ir sudaro avantiūrą, abiem atvejais, aišku, ne- 
galima pajusti su avantiūra susijusio kontrasto — kad 
veiksmas yra visiškai išplėštas iš gyvenimo bendro są- 
ryšio ir vis dėlto leidžia įsiveržti į save visai gyvenimo 
jėgai ir intensyvumui. Šį jaunystės ir senatvės priešin- 
gumą, dėl kurio avantiūra yra pirmosios prerogatyva, nes 
jaunystė akcentuoja gyvenimo procesą, jo metrą ir jo an- 
tinomijas, o senatvė — turinį, kuriam išgyvenimas vis la- 
biau tampa palyginti atsitiktine forma, - šį priešingumą 

galima išreikšti kaip romantinės ir istorinės gyvenimo 
dvasios priešingumą. Romantinei nuostatai rūpi gyveni- 
mo betarpiškumas, taigi ir jo esamos formos, jo čia 1r 
dabar individualumas; visą gyvenimo tėkmės stiprumą 
j1 kaip tik labiausiai jaučia iš normalaus vyksmo išplėš- 
to išgyvenimo taške, iki kurio vis dėlto eina nervas iš 
gyvenimo širdies. Visus šiuos gyvenimo savęs iš savęs 
išmetimus, šiuos jį pripildančių elementų priešingumus 
gali maitinti tik gyvenimo perteklius ir išpuikimas, bū- 
dingi avantiūrai, romantikai ir jaunystei. O senatvė, jei- 
gu ji kaip tokia išlaiko savo būdingą. vertingą, sutelktą 
laikyseną, pasižymi istoriniu nusiteikimu. Tegul jis išsi- 
plėtoja į pasaulėžiūrą, tegul apsiriboja tiesiogiai sava pra- 
eitimi — visais atvejais jis su savo objektyvumu ir ret- 
rospektyviu apmąstymu yra būdingas tokiam gyvenimo 
turinio vaizdui, iš kurio pats gyvenimo betarpiškumas 
yra išnykęs. Visa istorija kaip vaizdas siauresne, moks- 
line prasme atsiranda dėl tokio turinių išlikimo, kai jie 
pergyvena žodžiais neapsakomą, tik išgyventi galimą jų 
dabarties procesą. Ryšys, kurį šis procesas tarp jų sukū- 
re, yra iširęs ir dabar turi būti retrospektyviai vėl at- 
kurtas pasiekiant idealų vaizdingumą visai kitokiomis 
gijomis. Dėl šio akcento perkėlimo dingsta visa dinami- 
nė avantiūros prielaida. Jos atmosfera, kaip jau aiški- 
nau, yra visiškas dabartiškumas, gyvenimo proceso pa- 
šokimas į tokį tašką, kuris neturi nei praeities, nei atei- 
ties, todėl gyvenimas jame susikoncentruoja į tokį 
intensyvumą, kurio atžvilgiu proceso medžiaga visuomet 
tampa reliatyviai nesvarbi. Kaip tikram lošėjui lemia- 
mas motyvas yra ne išlošti tiek ir tiek pinigų, bet pats 
lošimas kaip toks, jausmo, iš laimės virstančio neviltimi 
ir vėl atvirkščiai, prievarta, tarsi apčiuopiamas demo- 
niškos galios, lemiančios čia vieną, čia kitą, artumas, — 
taip ir avantiūros patrauklumą dažniausiai sudaro ne jos 

turinys, kurį ji mums siūlo ir kuris, siūlomas kita for- 
ma, galbūt būtų mažiau pastebimas, bet avantiūrinė jo 
išgyvenimo forma, intensyvumas ir įtampa, kuriais ji 
mums kaip tik šiuo atveju leidžia pajusti gyvenimą. Kaip 
tik tai jaunystę susieja su avantiūra. Tai, kas vadinama 
Jaunystės subjektyvumu, tik liudija. kad gyvenimo me- 
džiaga objektyvia jos reikšme jai nėra tokia svarbi kaip 
procesas, kuris ją neša, kaip pats gyvenimas. Tai, kad 
senatvė yra „objektyvi“, kad ji iš turinių, kuriuos 1šsly- 
dęs gyvenimas palieka savotiškame antlaikiškume, for- 
muoja naują darinį: stebėjimą, dalykinį svarstymą, lais- 
vę nuo nerimo, su kuriuo gyvenimas yra dabartis, - kaip 
tik tai avantiūrą padaro svetimą senatvei, kaip tik dėl to 
senas avantiūristas yra koktus 1r stilių praradęs reiški- 
nys; būtų nesunku visą avantiūros esme atskleisti re- 
miantis tuo, kad ji yra senatvei tiesiog netinkama gyve- 
nimo forma. 

Visos tokios gyvenimo apibrėžtys ir padėtys, kurios 
avantiūros formai yra svetimos, net priešiškos, nekliu- 
do tam, kad pačiu bendriausiu aspektu avantiūra, atro- 
do, yra įmaišyta į visą žmogaus praktinę esatį, kad ji yra 
visur esantis elementas, kurį, makroskopiškai nemato- 
mą ir kitų reiškinių uždengtą, dažnai išryškina tik sub- 
tili analize. Nepriklausomai nuo su gyvenimo metafizi- 
ka susijusio vaizdinio, kad mūsų egzistencija žemėje kaip 
visuma ir kaip vienis yra avantiūra, analizuojant grynai 
konkrečiu ir psichologiniu požiūriu, kiekviename kon- 
krečiame išgyvenime esama tam tikro kiekio apibrėž- 
čių, kurioms susikaupus išgyvenimas gali pasiekti avan- 
tiūros „slenkstį“. Esmingiausia ir giliausia iš šių apibrėž- 
čių čia yra įvykio išskyrimas iš gyvenimo bendro sąryšio. 
Priklausymas šiam sąryšiui iš tikrųjų neišsemia nė vie- 
nos atskiros jo dalies reikšmės. Tačiau net ir ten, kur 
tokia dalis yra glaudžiausiai susipynusi su visuma, kur 

ji tikrai atrodo visiškai ištirpus tolyn plaukiančiame gy- 
venime tarsi pats savaime nepabrėžtas žodis sakinio tek- 
mėje, — net ir ten subtiliau įsigilinus galima suvokti sa- 
vitą šito egzistencijos fragmento vertę, 1r jis su jame 
pačiame įcentrinta reikšme atsiskleidžia kaip priešprieša 
visybės raidai, kuriai, žvelgiant kitu aspektu, jis vis dėl- 
to neatskiriamai priklauso. Gyvenimo turtingumas, kaip 
1r jo bejėgiškumas, daugeliu atvejų išplaukia 1š šito jo 
turinio vertės dvilypumo. Žiūrint iš asmenybės centro, 
kiekvienas išgyvenimas yra ir būtinas, išsirutuliojęs 1š 
vieningos Aš istorijos, ir atsitiktinis, jai svetimas, ne- 
įveikiamai atribotas ir turintis gilaus nesuvokiamumo 
atspalvį, tarsi jis kybotų kur nors tuštumoje ir niekur 
negravituotų. Taigi nuo to, kas dėl sutirštėjimo 1r aiš- 
kumo sukuria avantiūrą, krinta šešėlis ant kiekvieno 
išgyvenimo, greta kiekvieno iš jų įjungtumo į gyvenimo 
grandinę gali rastis tam tikras jų uždarumo tarp pra- 
džios ir pabaigos jausmas, taip sakant, beatodairiškas 
atskiro išgyvenimo kaip tokio akcentavimas. Šis jaus- 
mas gali susilpnėti ir tapti nepastebimas, tačiau jis la- 
tentiškai slypi kiekviename išgyvenime ir iš jo, dažnai 
mus nustebindamas, staiga iškyla. Būtų sunku nurodyti 
tokį mažą nuotolį nuo gyvenimo tolydumo, kuriam esant 
jau negalėtų išnirti avantiūriškumo jausmas, lygiai kaip 
1r tokį didelį nuotolį, kuriam esant jis turėtų išnirti kiek- 
vienam; ne viskas galėtų tapti avantiūra, jeigu jos ele- 
mentų nebūtų tam tikru mastu visame kame, jeigu jie 
nepriklausytų prie vitalinių veiksnių, dėl kurių koks nors 
atsitikimas apibūdinamas kaip žmogaus išgyvenimas. 
Tą patį galima pasakyti apie atsitiktinumo ir prasmin- 
gumo santykį. Kiekviename atsitikime, su kuriuo mes 
susiduriame, slypi tiek daug to, kas yra tiesiog duota, i1š- 
oriška, priklauso nuo aplinkybių, kad, taip sakant, tiktai 
kiekybė lemia, ar visumą galima laikyti protinga, suvo- 

kiama prasmės požiūriu, ar visumos atspalvį turi apibrėžti 
JOS ryšio su praeitimi nebuvimas ir jos nenumatomumas 
ateityje. Nuo racionaliausio biurgerių sumanymo į ira- 
cionaliausią avantiūrą veda tolydi seka gyvenimo reiški- 
nių, kuriuose tai, kas suprantama ir kas nesuprantama, 
kas išgauta prievarta 1r kas atsirado dėl malonės, kas tiks- 
liai numatoma 1 kas atsitiktina, susimaišo į begalę laips- 
nių. Kadangi avantiūra yra vienas kraštutinumas šioje 
sekoje, kaip tik todėl jos pobūdžiui turi priklausyti ir ki- 
tas kraštutinumas. Kadangi mūsų egzistencija vyksta to- 
kioje skalėje, kurios kiekviena padala yra apibrėžta kar- 
tu mūsų jėgos poveikio 17 priklausomybės nuo neįžvelgia- 
mų dalykų ir galių, tai ši mūsų padėties pasaulyje 
problematika, kuri religinėje plotmėje virsta neišspren- 
džiamu žmogaus laisvės 1r dieviškosios paskirties klausi- 
mu, leidžia visiems mums tapti avantiūristais. Esant to- 
kiai proporcijai, kurią mums lemia mūsų gyvenimo sritis 
ir uždaviniai joje, mūsų tikslai ir mūsų priemonės, mes 
visi negalėtume išgyventi nė dienos, jeigu tikrai nenu- 
matomų dalykų netraktuotume taip, tarsi jie būtų tiks- 
liai numatomi, jeigu nepasitikėtume savo pačių jėgomis 
ir mįslinga jų sąveika su lemties galiomis. 

Mūsų gyvenimo turinius nuolatos apima tarpusavyje 
susimaišančios formos, kurios šitaip sukuria vieningą 
jo visumą: visur egzistuoja meninis formavimas, visur 
egzistuoja religinis suvokimas, visur egzistuoja dorovi- 
nio vertinimo tonas, visur egzistuoja subjekto ir objekto 
savitarpio žaismas. Galbūt šiame sraute nėra tokios sro- 
vės, kur kiekviena šių ir daugelis kitų formų rūšių ne- 
formuotų bent vieno jos bangų lašo. Tačiau tiktai ten, 
kur šios formos, būdamos fragmentinės ir negrynos bū- 
senos, kuria įprastas gyvenimas joms leidžia iškilti ir 
pradingti, ima viešpatauti gyvenimo medžiagos atžvilgiu, 
jos gali tapti grynais dariniais, kurie turi pavadinimus 

kalboje. Kai religinis nusiteikimas grynai iš savęs sukūrė 
savo darinį, Dievą, jis tapo „religija“; kai estetinė forma 
padarė savo turinį tiktai antraeilės svarbos dalyku, ku- 
riame ji gyvena tik į save patį įsiklausantį gyvenimą, ji 
tapo „menu“; kai dorovinė pareiga buvo vykdoma vien dėl 
to, kad ji yra pareiga, ir jau buvo nesvarbu, su kokiais 
kintamais turiniais, kurie prieš tai savo ruožtu apibrėž- 
davo valią, siejamas jos vykdymas, atsirado „dorovė“. Su 
avantiūra yra ne kitaip. Mes esame žemės avantiūristai, 
mūsų gyvenimas kiekviename žingsnyje kupinas įtam- 
pų, kurios gali tapti avantiūra. Tačiau tiktai tada, kai šios 
įtampos tiek sustiprėja, kad paima viršų medžiagos, ku- 
rioje jos vyksta, atžvilgiu, atsiranda „avantiūra“. Juk ji 
egzistuoja ne turiniuose, kurie čia įgyjami arba praran- 
dami, kuriais čia mėgaujamasi arba dėl kurių kenčiama: 
visa tai mums yra pasiekiama ir kitomis gyvenimo for- 
momis. Tačiau tai, jog čia esama radikalizmo, kuris, ne- 
priklausydamas nuo gyvenimo materijos ir jos skirtumų, 
leidžia pajusti paties gyvenimo įtampą kaip jo proceso ru- 
bato, tai, jog šių įtampų kiekis tampa pakankamai dide- 
lis, kad gyvenimas pro tą materiją išsiveržtų iš savęs, — 
būtent tai gryną išgyvenimą padaro avantiūra. Žinoma, 
avantiūra yra tiktai vienas egzistencijos fragmentas gre- 
ta kitų, tačiau priklausantis toms formoms, kurios, be 
gryno dalyvavimo gyvenime ir viso jų atskiro turinio atsi- 
tiktinumo, turi paslaptingą galią per vieną akimirką leis- 
ti pajusti visą gyvenimo sumą kaip jų realizavimą ir jų 
laikmeną, duotą tik joms įgyvendinti. 


Versta iš: Simmel G. Gesamtausgabe, Bd. 14: 
Hauptprobleme der Philosophie. 
Philosophische Kultur / hrsg. von Rūdiger 
Kramme und Otthein Rammstedt. — 
Frankfurt am Main: Suhrkamp, 1996, 

S. 168-185. 


MOTERIŠKOJI KULTŪRA 


Weibliche Kultur 
(1902) 


Kultūrą galima laikyti individų tobulėjimu, kuris 
vyksta objektyvuojant dvasią istorinėje rūšies veikloje. 
Dėl to, kad subjektyvios esybės vienybė ir visybė reali- 
Zzuojama pasisavinant tokias objektyvias vertybes kaip 
papročiai ir pažinimas, menas ir religija, socialinės nor- 
mos ir vidinio gyvenimo išraiškos formos, ji 1r iškyla kaip 
sukultūrinta. Taigi kultūra yra ypatinga subjektyviosios 
1r objektyviosios dvasios sintezė, kurios galutinė pras- 
mė, žinoma, gali būti tiktai individų tobulėjimas. Tačiau 
kadangi objektyviosios dvasios turiniai šio tobulėjimo pro- 
ceso atžvilgiu pirmiausia turi reikštis kaip savarankiš- 
ki, atsieti ir nuo juos kuriančiojo, ir nuo juos periman- 
čiojo, kad paskui būtų įjungti į jį kaip jo priemonės arba 
atramos taškai, tai šiuos turinius — viską, kas išsakyta 
1r įgiję formą, kas idealiai egzistuoja ir realiai veiklu, 
visą tą kompleksą, kuris yra tam tikro meto kultūros 
turtas —- galima apibūdinti kaip to meto „objektyviąją kul- 
tūrą“. Nuo jos konstatavimo mes skiriame kitą proble- 
mą — kokiu mastu ir kaip intensyviai individai yra tų 
turinių dalyviai, - kurią apibūdiname kaip „subjektyvio- 
sios kultūros“ problemą. + 

Šių abiejų linijų išsišakojimo taške išsiskiria ir abu 
su vertybėmis susiję klausimai, kuriuos kelia šiuolaiki- 
nis moterų judėjimas. Tuo metu, kai atsirado, jis, atro- 

do, visiškai laikėsi subjektyviosios kultūros krypties. Kol 
moterys norėjo perimti vyrų gyvenimo ir darbo formas, 
šis judėjimas turėjo padėti joms asmeniškai pritapti prie 
jau esamų, lig šiol joms užgintų kultūros vertybių, ir tai 
turėjo suteikti Joms naują laimę, naujų pareigų arba 
naujų asmenybės lavinimo galimybių. + Tačiau kartu 
neišnyko kitas, daug abstraktesnis, ne tokio primygti- 
nio būtinumo keliamas klausimas: ar iš šio judėjimo tu- 
rėtų kilti kokybiškai nauji dariniai, išaugti dalykinis kul- 
tūros turinys? Ar tai turėtų būti ne tik esamų vertybių 
dauginimas, ne tik jų papildymas, bet ir naujų vertybių 
kūrimas? Ar moterų judėjimas, kaip mano jo šalininkai, 
neribotai ugdytų subjektyviąją kultūrą, ar, kaip prana- 
šauja jo priešininkai, keltų jos nuosmukio grėsmę, ir 
vienu, ir kitu atveju lieka be atsakymo kitas klausimas — 
dėl moterų judėjimo indėlio į objektyviosios kultūros tu- 
rinį, apie kurio šansus čia reikia kalbėti. Tiksliau, rei- 
kia kalbėti apie šių šansų bazę, apie principinį moteriš- 
kosios esybės santykį su objektyviąja kultūra. 

Čia dabar pirmiausia reikia konstatuoti tą faktą, kad 
žmonijos kultūra ir savo grynai dalykiniu turiniu nera, taip 
sakant, belytė ir dėl savo objektyvumo anaiptol nėra ana- 
pus vyro ir moters. Veikiau mūsų objektyvioji kultūra yra, 
išskyrus visai nedaug sričių, perdėm vyriška. Vyrai sukū- 
rė meną ir pramonę, mokslą 1r prekybą, valstybę ir religi- 
ją. Tikėjimas grynai „žmogiška“ kultūra, kurioje nekalba- 
ma apie vyrą 1r moterį, kyla iš klaidingos prielaidos: iš nai- 
vaus „Žmogaus“ ir „vyro“ tapatinimo, dėl kurio daugelyje 
kalbų abi sąvokas galima išreikšti tuo pačiu žodžiu. + 

Aš pateiksiu tiktai vieną šių tariamai visiškai neutra- 
lių kultūros turinių vyriškos esmės pavyzdį. Dažnai pa- 
brėžiamas moterų „svetimumas teisei“, jų opozicija juri- 
dinių normų ir sprendimų atžvilgiu. Tačiau tai anaiptol 
neturi reikšti svetimumo teisei apskritai, o reiškia tik 

svetimumą vyriškajai teisei, kurią tiktai vieną mes turi- 
me ir kuri todėl tiesiog atrodo esanti teisė apskritai, kaip 
istoriškai apibrėžta, laiko ir vietos individualizuota mora- 
lė, kuria mes vadovaujamės, mums atrodo sutampanti 
su morale apskritai. Moterų „teisingumo jausmas“, kuris 
daug kuo skiriasi nuo vyriškojo, turėtų sukurti ir kitokią 
teisę. + Tačiau tai, kad dalykinis mūsų kultūros turinys 
vietoj tariamo neutralumo iš tikrųjų turi vyrišką pobūdį, 
išplaukia iš daugianario istorinių ir psichologinių motyvų 
susipynimo. Kultūra, kuri galiausiai yra tam tikra sub- 
jektų būsena, ne tik skinasi kelią dvasios objektyvavimu; 
kiekviename dideliame jos raidos periode ši jos dalykinė 
sfera vis labiau išsiplečia, individai su savo interesais ir 
jų plėtote, su savo produktyvumu vis ilgiau lieka šioje 
pereinamojoje srityje; objektyvioji kultūra čia galiausiai 
atsiskleidžia kaip kultūra apskritai, ir jos įtekėjimas į sub- 
jektus jau suvokiamas ne kaip jos tikslas ir prasmė, o 
tiktai kaip iš tikrųjų nesvarbus privatus jų reikalas. Rai- 
dos spartėjimą daiktai patiria labiau negu žmonės, ir „dar- 
bininko atskyrimas nuo jo darbo priemonių“ tėra tik la- 
bai specialus visuotinės tendencijos, kad kultūros akty- 
vumo ir vertingumo akcentas nuo žmonių vis labiau per- 
keliamas į objektyvių veiksnių tobulėjimą ir savimi apsi- 
ribojančią plėtotę, ekonominis atvejis. Šis jokio įrodymo 
nereikalaujantis mūsų kultūros sudalykėjimas itin glau- 
džiai sąveikauja su kitu jos būdingiausiu bruožu - su jos 
specializacija. + Jeigu mūsų kultūroje dalykinis elemen- 
tas neturėtų tokios aiškios persvaros prieš asmenybinį 
elementą, tai šiuolaikinis darbo pasidalijimas būtų neįma- 
nomas, 1r atvirkščiai, jeigu neegzistuotų šis darbo pasida- 
lijimas, tai mūsų kultūros turiniai nebūtų įgiję tokio ob- 
jektyvuoto pobūdžio. Tačiau darbo pasidalijimas, kaip ro- 
do visa darbo istorija, vyriškajai esybei akivaizdžiai yra 
kur kas adekvatesnis negu moteriškajai. Net 1r šiandien, 

kai jis iš namų ūkio yra atėmęs didelį skaičių diferenci- 
juotų uždavinių, kurie anksčiau priklausė jam kaip visu- 
mai, namų šeimininkės veikla vis dėlto yra įvairesnė, ma- 
žiau specializuota negu kokia nors vyriška profesija. At- 
rodo, tarsi vyras savo jegai galėtų leisti tekėti nustatyta 
vienpuse kryptimi, tuo nesukeldamas grėsmės savo as- 
menybei, o kadangi jis šią diferencijuotą veiklą suvokia 
grynai objektyviu aspektu, jis netgi gali leisti jai tekėti 
visiškai nepriklausomai nuo jo subjektyvaus gyvenimo, 
kurį jis atriboja kaip grynai privačią egzistenciją ir kuris 
jam netgi griežčiau ir aiškiau yra apibrėžtas tada, kai jis 
intensyviausiai atsiduoda tiems objektyviems 1r speciali- 
zuotiems uždaviniams. Šio vyro gebėjimo neleisti specia- 
lizuotiems, sielos vienybę ardantiems darbams sudrasky- 
ti jo asmenybės būtį suteikiant tiems darbams objektyvu- 
mo distanciją — kaip tik šio gebėjimo trūksta moteriška- 
jai prigimčiai. +“ 

Čia išryškėja didžiulė ir diferencijuota vystymosi sąvo- 
kos reikšmė visai vyriškosios ir moteriškosios kultūros 
problemai. Nerimastingai aktyvi, išoriniais išmėginimais 
siekianti save realizuoti vyro esybė iš pat pradžių sutei- 
kia vystymosi principui lemiamą galią. Nors šis principas 
1r nerealizuojamas vien ekstensyviu išsiskleidimu, vis dėlto 
mažiau savyje diferencijuotai, savo uždarumu pasitenki- 
nančiai esybei jis turės mažesnę reikšmę negu vyrui. Iš 
tikrųjų, pasak paplitusios nuomonės, moterims būdinga 
tam tikra „išsivystymo stoka“, dėl kumos Schopenhaueris 
jas vadino „visą gyvenimą išiekančiomis dideliais vaikais“. 
Visų pakraipų antifeministams tai yra tvirtas pagrindas 
išskirti moteriškąją giminę iš aukštesnės ir visos žmoni- 
JOS, 0 pats moterų judėjimas remiasi tuo, kad čia iš tikrų- 
Jų esama tik išsivystymo stokos, dar neatskleistų jėgų ir 
galimybių, kurios, jeigu tik gautų erdvės ir stimulų. ne 
tik galėtų, bet ir turėtų būti realizuotos. Tačiau, man at- 

rodo, abu šie požiūriai neužčiuopia problemos gelmės; abi 
išvados, nors jos viena kitai priešingos, yra klaidingos, 
nes jos pagrįstos visiškai ydinga išsivystymo vertės sąvo- 
ka. Abu šie požiūriai suvokia ją organiško gamtiškumo 
prasme. Tačiau jie abu išvadas iš šios sąvokos daro tik 
įskirdami į ją tai, ko joje, traktuojamoje grynai gamtine 
prasme, nėra: jie vėlesnei ir labiau diferencijuotai pako- 
pai priskiria aukštesnį rangą, vertybiniu požiūriu didesnę 
pažangą nei ankstesnėms pakopoms ir tokią daugiau ar 
mažiau tiksliai fiksuotą stadiją laiko išsivystymo aukštu- 
ma, kurios pasiekimas arba nutolimas nuo jos apibrėžia 
kitų stadijų vertę. + Taigi jeigu mes tikrai manytume, 
kad žmonijos vystymosi moteriškoji atšaka yra pasilikusi 
ankstesnėje pakopoje negu vyriškoji, būtų visiškai sava- 
vališka teigti, kad vystymosi užbaigtumą ji pasiektų tik 
judėdama link vyriškosios stadijos. Priešingai, kiekviena 
vystymosi stadija turi savyje kaip jos pačios apibrėžtą sa- 
vąją normą, pagal kurią vra vertinamas tos pakopos tobu- 
lumo laipsnis, ir ši norma nėra žemesnė už kitą pakopą 
vien todėl, kad pastaroji vra vėlesnė ir kaip nors pasikei- 
tusi. Todėl, žinoma, kiekvienas turi teisę vieną stadiją 
laikyti aukštesne už kitą, nors visuomet yra keblu verty- 
biniu požiūriu palyginti esmes, 1š kurių kiekviena nori, 
kad apie ją būtų sprendžiama remiantis jos, tik jai būdin- 
gu idealu, ir kurios neturi jokio tikro bendro vardiklio. 
Vis dėlto jeigu naudojamės tokia vertinimo laisve, tai da- 
rydami įsisąmoniname visišką vertinimo subjektyvumą 
1r negalimumą pagrįsti jį tariama išsivystymo sąvokos l0- 
gika, nes šio proceso objektyvumas apskritai nepripažįsta 
jokių savo stadijų vertybinių skirtumų. 

+ Juk jokia logika arba empirija nedraudžia manyti, 
kad galbūt moteriškosios esybės optimumas yra susijęs 
su latentine jos jėgų būsena. Tokios būsenos jos anaiptol 
nera lygios nuliui, ir būtų naivus dogmatizmas manyti, 

kad visos jėgos, visos potencijos tik tada yra vertingas 
įnašas į subjektyvią ir objektyvią egzistenciją, kai jos yra 
pasiekusios tokią stadiją, kurią mes vadiname visišku iš- 
sivystymu. Kokios nors būtybės „galimybės“ anaiptol nė- 
ra labai tolimos, virš jos plevenančios pranašystės, ku- 
rios kada nors taps aktualios, jos jau ir dabar yra visiškai 
pozityvios, jos yra tam tikra charakteringa dabartis, kuri 
egzistuoja anaiptol ne tik kaip kokios nors kitos, būsimos 
formos pretenzija. Ir visiškai galimas dalykas, kad kokios 
nors būtybės būsena, kuri užbėgant už akių vadinama 
potencialia, o faktiškai vis dėlto jau yra tikra, šiai būtybei 
apskritai yra aukščiausias taškas 1r įmanoma tobuliausia 
jos būties išraiška. Nepagrįsta tai atrodo tik dėl blogo įpro- 
čio žmogaus gebėjimus, intelektualinius arba tik dinami- 
nius, kūrybinius arba jausminius, arba dar kokius nors, 
traktuoti kaip 1zoliuotus ir savarankiškus, kaip nuo pra- 
džios iki galo savimi apsiribojančias ir tik sau vertingas 
raidos sekas. Taip tuos gebėjimus traktuojant, kuris nors 
atskiras iš jų, žinoma, patenkinamą vaizdą gali įgyti tik- 
tai maksimaliai atsiskleisdamas. Tačiau jeigu mes juos 
suvoksime kaip individualaus visuminio gyvenimo, kuris 
tarsi kanalizuotas į visus atskirus mūsų gebėjimus, na- 
rius arba apraiškas, iškart nušvinta galimybė, netgi tiki- 
mybė, kad vertybiniu požiūriu aukščiausias visos ir vien- 
tisos asmenybės išsivystymas iškyla virš tų atskirų labai 
skirtingo 1lgi0 sekų, todėl potencijų atsiskleidimas reikš- 
mingas ne joms pačioms, bet jas aprėpiančiai žmogaus 
visumai, ir todėl kiekvienos jų atsiskleidimas bus reika- 
lingas labai nevienodu mastu, kad įgalintų pasiekti orga- 
nišką tos visumos tobulumą. 

Tad koks vis dėlto yra žmogiškosios, kartu ir vyriš- 
kosios, egzistencijos santykis su šia galimybių ir jų ak- 
tualizavimo problema? Kiekviename iš mūsų slypi neri- 
botos galimybės veikti, ir daugeliu atvejų tiktai išoriniai 

stimulai ir poreikiai mums atskleidžia, ką mes iš tikrų- 
jų galime. Tai, žinoma, yra visiškai realūs, psichiškai 
pozityvūs elementai, kurie suvokiami kaip galimybės tik 
todėl, kad juose įžvelgiama anticipacija to, kas išjų even- 
tualiai išsiskleis; todėl, tiksliau kalbant, bet kokią mūsų 
gyvenimo aktualybę mes galime traktuoti kaip galimy- 
bę, nes kiekviena 1š jų išsiskleidžia arba gali išsiskleisti 
kaip tolesnis faktinis pavidalas. Tiktai siauresne žodžio 
prasme mes tokias vidines sekas išskaidome į galimybę 
ir tikrovę, ir ypač paskutinis narys grąžina į tas paren- 
giamąsias būsenas, kurias arba galima konstruoti tik po 
jų padarinių išsiskleidimo, arba jos gyvuoja mumyse tik 
kaip neaiškūs jausmai ir daugiau ar mažiau netikros nuo- 
jautos. Jeigu mes dalyką suprantame šitaip, tai mūsų 
egzistencijos pagrindinė ekstensyvioji dalis susideda iš 
galimybių; tai, kas mes esame kaip visiškai išsirutulio- 
jusios sąmonės tikrovė, visuomet tėra vien to rato cen- 
tras, ir vien juo, vien šia tikrove apsiribojantis gyveni- 
mas būtų neįsivaizduojamai kitoniškas ir skurdus. Juk 
mes taip pat esame ir šios potencialybės, jos yra ne kaž- 
kas sutelkta ir negyva, bet nuolatinis aktyvumas - tik 
gal ne visada mūsų refleksijos joms primesta kryptimi 
nuo galimybės į visiškai apibrėžtą tikrovę; galbūt tos po- 
tencialybės apskritai neveikia jas atitinkančios tolimes- 
nės tikrovės kryptimi. Taigi vyriškuoju požiūriu kas nors 
gali būti potencialybė, galutinių vertybių, vien kurių įgy- 
vendinimas galimybei suteikia prasmę, nebrandumas, o 
moteriškojoje psichikoje tas pats dalykas yra prasmės 
kupina tikrovė, tiesioginis tokio visuminio gyvenimo są- 
ryšio užbaigtumas arba šio užbaigtumo laikmena. 

Ten, kur yra tokia diferencijuota struktūra, ji kartu 
atrodo reliatyviai vieninga, savyje uždara; todėl galbūt 
abu šiuos aspektus galima traktuoti kaip to paties ps1- 
chinio įforminimo išraiškas - aišku, simbolines. Ten. kur 

atskiros sekos reikšmę charakteriui ir sąmonei, valiai 
ir vertinimui įgyja tiktai tame taške, kurį mes vadina- 
me visišku jų išsivystymu, atsiras išcentrinės, kai ku- 
riose vietose toli išsikišančios, atskiras raidos linijas stip- 
riai pabrėžiančios egzistencijos vaizdas; vystymosi prin- 
cipas ir diferenciacijos principas čia eina išvien. Ir at- 
virkščiai, kur sekos vertė ir vidinis veiksmingumas su- 
sipina tada, kai yra potencialybės ir nebrandumo stadi- 
j0je, — tai yra du visiškai dviprasmiški terminai, nes jie 
tai, kas dabar reikšminga, apibūdina ateities požiūriu, o 
tai, kas pozityviai veiksminga, apibūdina vien neigimu, — 
ten esybės apreėptis sutelkta arčiau jos centro, lieka prie 
asmenybės gyvenimo apskritai ištakų. Taigi kuo dau- 
giau potencialybių — visuomet tikrovės esmę apibrėžiančia 
prasme — turi ši aprėptis, tuo vieningesnę, tuo mažiau į 
nutolusias atskirybes suskilusią mes ją jausime. 

Aš nurodau tik du specialius ir vieną nuo kito labai 
nutolusius šio moteriškosios esybės vieningumo bruožus, 
kuriuos mes galbūt tik todėl išreiškiame tokiomis nega- 
tyviomis sąvokomis kaip nediferencijuotumas, objekty- 
vumo stoka 1r t. t., kad kalba ir sąvokų sudarymas 1š es- 
mes orientuojasi į vyriškąją esybę. Kai moteris pradėta 
priimti dirbti kalėjimo prižiūrėtojomis, patyrę įkalinimo 
žinybos specialistai nurodė, kad į tokį darbą reikia priim- 
ti tik labai išsilavinusias moteris. Mat kalinys vyras no- 
riai paklūsta savo prižiūrėtojui ir tada, kai šis yra daug 
mažiau už jį išsilavinęs, tačiau kalinės moterys beveik 
visada sudarydavo sunkumų mažiau išsilavinusiai prižiū- 
rėtojai. Vyras savo asmenybę kaip visumą atskiria nuo 
esamo atskiro santykio ir išgyvena jį kaip gryną, nieko 
daugiau, išskyrus tam tikro momento aplinkybes, neap- 
1mantį dalykiškumą. Moteris, atvirkščiai, šiam momenti- 
niam santykiui negali leisti rutuliotis kaip nuasmenin- 
tam, ji išgyvena jį kaip neatskiriamą nuo jos vieningos 

visuminės būties ir todėl įtraukia į jį palyginimus ir pa- 
sekmes, išplaukiančias iš jos asmenybės kaip visumos san- 
tykio su jos prižiūrėtojos asmenybe kaip visuma. Tačiau 
dėl tokios sandaros, antra, turėjo atsirasti didesnis mote- 
rų jautrumas ir pažeidžiamumas — daug labiau negu dėl 
atskirų psichikos elementų subtilesnės ar silpnesnės 
struktūros. Diferencijuotumo stoka, uždaras psichinės es- 
mės vieningumas neleidžia, taip sakant, lokalizuoti jokios 
atakos, kiekviena iš jų iš savo išeities taško vienodai nu- 
krypsta į visą asmenybę ir tada lengvai pataiko į visus 
galimus, apskritai lengvai sužeidžiamus arba silpnus taš- 
kus. Apie moteris sakoma, kad jos tomis pačiomis aplin- 
kybėmis įsižeidžia lengviau negu vyrai; tačiau tai kartu 
reiškia. kad jos pavien), į kokį nors atskirą tašką nukreip- 
tą puolimą dažnai jaučia kaip nukreiptą į visą jų asmenį — 
nes jos yra vientisesnės natūros, kuriose dalis neišsiski- 
ria iš visumos kaip savarankiškas gyvenimas. 

" 

Taigi nors moterys nepajegios plėtoti objektyviąją kul- 
tūrą, tai anaiptol nėra dinamiškas trūkumas visuotinių 
žmogiškųjų reikalavimų atžvilgiu, bet liudija tik esybės, 
kurioje visi gyvenimo turiniai egzistuoja tik išplaukda- 
mi iš nedalomo subjektyvaus centro ir yra betarpiškai 
su juo susilieję, ir jos išmėginimo dalykiniame pasauly- 
je. koks jis yra sukonstruotas diferencijuotos vyro pri- 
gimties, neadekvatumą. Žinoma, vyrai yra dalykiškesni 
už moteris. + 

Kadangi čia didelį poveikį daro prieštaravimas tarp 
visuotinės moterų esmės ir visuotinės mūsų kultūros 
formos, tai šioje kultūroje moterų pastangos yra tuo la- 
biau suvaržytos, kuo betarpiškiau jos susiduria su šiuo 
visuotiniausiu ir formaliu kultūros momentu kaip reika- 
lavimu. 1r tai ypač išryškėja originalios kūrybos atveju. 
+ Ligšiolinės kultūros rėmuose moterų pastangos yra 

sėkmingos tiek, kiek jų darbo objektas jau yra įtraukęs 
į save šios, t. y. vyriškosios, kultūros dvasią, ir patiria 
nesėkmę tiek, kiek reikia užsiimti pirmine gamyba, t. y. 
tokia, kai jos savo iš pat pradžių kitaip disponuojamą 
originalią energiją pirmiausia turi įlieti į tokias formas, 
kurių reikalauja objektyvi, taigi vyriškoji kultūra. 

Tačiau ši kultūra yra vyriška dvejopa prasme. Tokia 
ji yra ne tik todėl, kad jos raidai būdinga objektyvi spe- 
cializuoto darbo forma, bet ir todel, kad šios formos už- 
pildomos, atskiri darbai atliekami, o tų darbų elementai 
sujungiami į atskiras profesijas tokiu būdu, kuris atitin- 
ka būtent vyriškuosius gebėjimus, savitą jų ritmiką ir 
intenciją. Taigi, jau nekalbant apie tą principinį formos 
keblumą, būtų dar vienas neadekvatumas, dar viena kliū- 
tis kurti naują kultūros intensyvumą ir kokybes, jeigu 
moterys ta pačia prasme kaip ir vyrai norėtų tapti gam- 
tos tyrinėtojomis arba technikėmis, gydytojomis arba 
menininkėmis. Aišku, kad taip gana dažnai atsitiks, ir 
šitai smarkiai didins subjektyviosios kultūros kiekį. Ta- 
čiau Jeigu jau turi būti objektyvioji kultūra ir moterys 
paklūsta jos formai, tai naujų kultūros niuansų ir jos 
ribų išplėtimo iš jų galima laukti tik tada, kai jos padaro 
ką nors, ko vyrai negali. Tai yra klausimo esmė, moterų 
Judėjimo ir objektyviosios kultūros santykio ašis. Kai ku- 
riose srityse veiklos, kuri dabar dalykiniu požiūriu lai- 
koma vieninga (nors iš tikrųjų ši dalinių funkcijų sinte- 
zė buvo adekvati vyriškam darbo pobūdžiui), suskaidy- 
mas sukuria specifinius moteriškos veiklos barus. + 

+ 

Labiausiai priimtinu būdu moteriškosios esybės ob- 
jektyvavimasis kultūros kūryboje pasireikš meno srity- 
je, kur tam jau egzistuoja kai kurios prielaidos. Litera- 
tūroje vis dėlto jau yra nemažai moterų, kurios neturi 
vergiškų ambicijų rašyti „kaip vyrai“ ir kurios vyriškais 

pseudonimais neparodo, kad neturi jokio supratimo apie 
tą tikrą originalumą ir specifinį reikšmingumą, kurį jos 
galėtų pasiekti kaip moterys. Žinoma, išgauti moteriš- 
kų niuansų literatūrinėje kultūroje irgi yra labai sun- 
ku, nes poetinės kūrybos visuotinės formos yra vyriš- 
kas produktas ir todėl tikriausiai šiek tiek priešinsis už- 
pildymui specifiniu moterišku turiniu. + Mažesnių keb- 
lumų negu kitos literatūros formos moterų kūrybai, at- 
rodo, sudaro romanas, ir būtent todėl, kad jis savo pro- 
blemų ir meninės struktūros požiūriu yra ne tokia griežta 
ir tvirtai apibrėžta forma. Jo kontūro linijos nėra vis1š- 
kai uždaros, jis negali visų jame užmegztų gijų vėl su- 
jungti į vienybę, ir daugelis jų, taip sakant, ištrūksta už 
jo ribų į neapibrėžtumą, o neišvengiamas jo realizmas 
neleidžia, kad jis taip įveiktų tikrovės chaosą, kaip tai 
su savo griežta ritmika ir regimai dėsninga struktūra 
padaro lyrika ir drama. Griežtos pastarųjų formos sutei- 
kia joms vyrišką a priori, kuris nevaržo romano, pasižy- 
minčio atlaidumu ir gana laisva forma, todėl literatūri- 
nis moterų instinktas iš pat pradžių paskatino jas imtis 
romano kaip tikrojo jų žanro. + 

< 

Tačiau negali būti jokios abejonės, kad savita mote- 
riškumo prigimtis geriausiai atsiskleidžia vaidybos me- 
ne, ir anaiptol ne vien todėl, kad vaidmenys čia jau savo 
turiniu gali būti moteriškos pakraipos, — tai išplaukia 
apskritai iš vaidybos meno gilesnės esmės. Nėra kito 
tokio meno, kur asmenybės atliekami veiksmai ir ji kaip 
visybė būtų susieti į tokią glaudžią vienybę. Tiesa, tapy- 
bos, poezijos, muzikos pamatas yra visas dvasinis bei kū- 
niškas žmogus, tačiau šie menai žmogaus jėgas nukrei- 
pia viena kryptimi tekančiu kanalu, ir tiktai jo gale pa- 
sirodo pasiektas rezultatas, kuriame daugelis iš tų jėgų 
gali tapti nematomos, — tai būdinga netgi šokio menui, 

nes jis nustelbia kalbą, ir reprodukuojančiai muzikai, 
nes vaizdumas čia nėra svarbiausias dalykas. Laikinė 
šio aspekto išraiška šiuose menuose yra aktualaus kū- 
rybos momento atskyrimas nuo toliau savarankiškai eg- 
zistuojančio produkto, o vaidybos menas negali palikti 
jokio intervalo tarp proceso ir veiklos rezultato; jo sub- 
jektyvus 1r objektyvus aspektai čia visiškai susijungia į 
vieną gyvenimo momentą ir tuo suteikia koreliatą arba 
parengtą formą besąlygiškam visos asmenybes įsilieji- 
mui į meninį reiškinį. Tad jeigu apskritai esama tokio 
dalyko kaip moteriškosios esybės formulė, tai ji sutam- 
pa su šia vaidybos meno esme. + 

< 

Aš toliau nenagrinėsiu galimybių bendrose kultūros 
sferose išskirti atskiras moteriškosios, vyrams nepriei- 
namos kūrybos sritis, taigi tas sritis, kuriose moterys 
prisideda prie objektyviosios kultūros plėtotės. Dabar tik 
atkreipsiu dėmesį į tas dvi moterų veiklos sritis, kurios 
plačiąja prasme priklauso kultūrinei kūrybai arba tokia 
yra laikomos: tai namai ir moterų poveikis vyrams. Net 
ir tais atvejais, kai „namams“ būdavo priskiriami aukš- 
čiausi įvertinimai, jie vis dėlto paprastai visuomet būda- 
vo siejami su atskira veikla, o ne su namais kaip gyveni- 
mo apskritai kategorija. Daugeliui svarbiausių kultūros 
darinių būdinga tokia savotiška schema: toks darinys, 
viena vertus, yra bendro gyvenimo dalis, jis yra sude- 
rintas su kitomis, taip pat jų esmės formos apibrėžtomis 
sritimis ir kartu su jomis bei sąveikaudamas su jomis 
sudaro mūsų individualios, visuomeninės, dvasinės esa- 
ties visumą. Tačiau, antra vertus, kiekvienas toks dari- 
nys yra visas pasaulis, t. y. forma, į kurią apskritai įima- 
mi gyvenimo turiniai ir kurioje jie pagal tam tikrą dėsnį 
sutvarkomi, traktuojami ir išgyvenami. Mūsų esaties 
struktūra pirmuoju požiūriu atsiskleidžia kaip vienas su 

kitu susipynusių, suformuotų turinių suma, o antruoju 
požiūriu, taip sakant, kaip suma pasaulių, iš kurių kiek- 
vienas tą patį esaties turinį apima specifine arba visybę 
išreiškiančia forma. Tokie pasauliai yra religija, menas, 
praktinis veiklumas, pažinimas. + Gyvenimo, net ir la- 
biausiai atsidavusio valstybei, visumoje pati valstybė vis 
delto yra tiktai vienas elementas greta kitų, priklausan- 
čių kitoms mūsų interesų formoms. Tačiau, antra ver- 
tus, valstybė gali būti ir visa apimanti forma, kuri į savo 
organizaciją ir įtakos sferą gali vienaip ar kitaip įtraukti 
visus įmanomus gyvenimo turinius, — istorinės valsty- 
bės įvairiu mastu įgyvendina šią principinę galimybę. Tad 
galiausiai ir „namai“ vaidina šį dvejopą kategorinį vaid- 
menį. Jie pirmiausia yra jų narių, kurių asmeniniams ir 
religiniams, verslo ir dvasiniams interesams, kad ir ko- 
kie iškilūs ar minimalūs jie būtų, vis dėlto neužtenka 
„namų“ ir kurie todėl iš jų ir tų interesų konstruoja sa- 
vo gyvenimą, gyvenimo momentas; be to. namai dar yra 
ypatingas būdas, kuriuo komponuojami visi gyvenimo 
turiniai, ir nėra — bent jau labiau išsivysčiusiose Euro- 
pos kultūrose — tokių interesų, tokių išorinio ir vidinio 
pobūdžio pasiekimų ar praradimų, tokios su individais 
vienaip ar kitaip susijusios srities, kuri kartu su viso- 
mis kitomis nejeitų į nepakartojamą namų sintezę, to- 
kios, kuri nebūtų kaip nors į juos įsiliejusi. Namai yra 
gyvenimo dalis ir kartu ypatingas būdas sukaupti visą 
gyvenimą, jį atspindėti ir formuoti. Visa tai realizuoti 
yra didžioji kultūrinė moters paskirtis. Čia mes susidu- 
riame su moters ypatingų gebėjimų ir interesų, jause- 
nos ir intelektualumo, visos jos esybės ritmikos sufor- 
muotu objektyviu dariniu, kurio savitumo su niekuo ne- 
galima palyginti. Abi namų reikšmės — namai kaip dalis 
ir kaip visuma — galioja, žinoma, abiem lytims, tačiau 
jos padalytos taip, kad vyrui namai daugiau reiškia 

gyvenimo apskritai dalį, o moteriai jie pirmiausia reiš- 
kia ypatingai suformuotą visumą. Todėl namų prasmės — 
ir objektyviu požiūriu, ir moteriai - neišsemia kokie nors 
atskiri jų uždaviniai, kartu ir tie, kurie susiję su vai- 
kais; namai yra sau pakankama vertybe ir tikslas, šiuo 
požiūriu jie analogiški meno kūriniui — nors visa pasta- 
rojo subjektyvi kultūrinė reikšmė yra jo daromas povei- 
kis suvokiantiesiems, tačiau, be šio poveikio, tik dėl jo 
paties dėsnius atitinkančio tobulumo jis turi ir objekty- 
vią reikšmę. Tai, kad šitaip suprantama kultūrinė na- 
mų sandara nedažnai būna aiški, priklauso nuo takių, 
nepastovių, mMomentui ir asmenims tarnaujančių jų at- 
skirų apraiškų, — dėl jų objektyvi kultūrinė pačios for- 
mos, kuria namai įvykdo šių tekančių, susiliejančių veiks- 
mų sintezę, reikšmė lieka nepastebėta. Vis dėlto „na- 
mams“ būdinga ne tik tų momentinių veiksmų suma, 
bet ir savitas poveikių, prisiminimų, gyvenimo organiza- 
cijos pastovių vertybių formavimas, kuris yra radikaliau 
susijęs su kintamu 1r asmeniniu valandos ir metų gyveni- 
mu negu objektyvi vyriškos kilmės kultūrinė veikla. + 
Taigi namams būdinga savita struktūra: pasižymė- 
dami ramiu uždarumu (bent jau tokia yra jų idėja), jie 
vis dėlto kažkaip sutraukia į save visas kultūrinio kos- 
moso linijas, suteikia veiklai ir kūrybai regimą pastovią 
vidinę vienybę ir atskleidžia tą realų ir simbolinį ryšį su 
moters esybe, dėl kurio tampa galimas jos didysis kultū- 
rinis darbas. Pagal visai kitokią formulę yra sukonst- 
ruota kita moteriai paprastai priskiriama kultūrinė reikš- 
mė. Originalią ir objektyvią kultūrinę moterų veiklą esą 
sudaro tai, kad kaip tik jos dideliu mastu formuoja vyro 
sielą. Kaip pedagogikos faktai arba žmonių poveikiai vie- 
no kitam teisinėmis priemonėmis, arba pagaliau ir me- 
nininko atliekamas medžiagos apdorojimas priklauso ob- 
jektyviajai kultūrai, taip jai priklauso ir moterų daro- 

mos įtakos, formavimai ir performavimai, dėl kurių vy- 
ro siela yra tokia, kokia ji yra. Šiuo formavimu moterys 
išreiškia pačios save, jos čia kuria objektyvų ir tik dėl jų 
veiklos įmanomą darinį, kuria ta pačia prasme, kokia 
apskritai galima kalbėti apie žmogiškąją kūrybą, kuri 
visuomet yra tiktai kūrybinio poveikio ir jo objekto jėgų 
bei apibrėžtumų atstojamoji. Šiuo atveju mes galime sa- 
kyti, kad moters kūrinys yra vyras, nes iš tikrųjų vyrai 
būtų kitokie negu yra, jeigu jie nepatirtų moterų įta- 
kos; ir ši įtaka siekia gana toli, nes vyrų elgesys ir veik- 
la, trumpai sakant, visa vyriškoji kultūra iš dalies pa- 
grįsta moterų poveikiu jiems arba, kaip sakoma, jų „įkvė- 
pimu“. + Tai, ką moterys suteikia, paradoksaliai kal- 
bant, yra betarpiškumas, tik joms priklausanti būtis, kuri, 
kai ji palyti vyrą, sukelia jame tai, kas fenomenologiš- 
kai į ją nė kiek nepanašu; tiktai jame ji tampa „kultū- 
ra“. Tiktai ši modifikacija leidžia suprasti, kad moterys 
yra vyrų kultūrinės kūrybos „įkvėpėjos“. Tačiau betar- 
piškesne, patį turinį apimančia prasme to paties pasa- 
kyti negalima: neįmanoma Rahelės laikyti Jokūbo dar- 
bų „įkvėpėja“ arba tarti, kad šia prasme Don Kichoto 
žygius „įkvepė“ Dulsinėja iš Toboso arba Ulrike von Le- 
vetzow — „Marienbado elegiją“. 

Taigi namai galų gale lieka didžioji kultūrinė moterų 
misija, nes minėtoji savita namų kaip gyvenimo katego- 
rijos struktūra įgalina būtybes, kurioms apskritai jų gyve- 
nimo objektyvavimas yra gana svetimas, vis dėlto pla- 
čiausiu mastu jį čia pasiekti. Namų tvarkymas tam tikru 
mastu priklauso tai šio darbo pradžioje pabrėžtai kultū- 
ros kategorijai, kuri vadinama „antriniu originalumu“. Čia 
yra nurodomi tipiniai tikslai ir bendros realizavimo for- 
mos, tačiau 1r tie tikslai, 1r tos formos vis dėlto kiekvienu 
atveju lieka susiję su individualiu nepastovumu, sponta- 
niškais sprendimais ir atsakomybe nepasikartojančiose 

situacijose. Namų šeimininkės profesija, nepaisant vi- 
sos jos įvairovės turinti tam tikrą vieningą prasmę, yra 
tarpinis darinys tarp pirminio kūrybiškojo Aš kūrybos ir 
gryno iš anksto nužymėtų veiklos formų atkartojimo, 1r 
tai lemia jos vietą socialinėje vertingumo gradacijoje. 
Yra daugybė vyriškų profesijų, kurios nereikalauja spe- 
cifinių sugebėjimų ir vis dėlto nėra antraeilės, jos nebū- 
tinai yra kūrybiškos ir individualios, bet vis dėlto nepa- 
neigia individo socialinio rango: tokios yra teisininko ir 
daugelis su prekyba susijusių profesijų. Toks socialinis 
įforminimas būdingas ir namų šeimininkės profesijai: ji 
prieinama kiekvienam vidutinių gabumų žmogui ir vis 
dėlto nėra nesavarankiška ir antrarūše, bent jau neturi 
tokia būti. Čia tenka pakartoti seniai trivialų tapusį pa- 
stebėjimą. Dėl šiuolaikinių procesų vis daugiau moterų 
netenka namų šeimininkės profesijos, o kitoms ji tampa 
vidujai tuščia, — tai lemia vyrų baimė vesti, keblumai, 
kurių vedyboms sudaro didėjanti individualizacija, vai- 
kų skaičiaus ribojimas, daugybės užsiėmimų pašalinimas 
iš „namų“, — todėl antrinio originalumo veiklos klodas 
moterims vis labiau užsiveria ir jos skatinamos rinktis 
labai aukštas ir labai žemas profesijas: aukščiausias, dva- 
siškai produktyvias profesijas, kurioms visuomet reika- 
lingi tik visiškai išskirtiniai sugebėjimai, ir antraeiles, 
kurios lieka žemiau jų socialinių ir asmeninių pretenzi- 
jų. Kaip tolygi teisinei karjerai, kuri kad ir nespecifinė, 
bet vis dėlto savarankiška ir nėra antrarūšė, moterims 
lieka — jeigu nekalbėsime apie visai siauras sritis - tik- 
tai namų šeimininkės profesija; juk tai, kad mokytojos 
profesija irgi laikoma tokia, yra veikiau fatalus nesusi- 
pratimas, kurį galima paaiškinti tik dideliu tokios tarpi- 
nės profesijos reikalingumu; iš tikrųjų pedagoginė veik- 
la reikalauja tokių pat specifinių įgimtų gebėjimų kaip 
1r mokslinė ar meninė veikla. 

Į šiuos dalykus mes pažvelgėme istoriniu aspektu. 
Kur kas sunkiau išdėstytų minčių požiūriu įvertinti ob- 
jektvvios moteriškosios kultūros, taigi tokio turinio, kuris 
kaip toks vyrams iš principo nepasiekiamas, kūrimo at- 
eities galimybes. Jeigu naujasis moterų laisvės sąjūdis 
savo siekiais vestų prie moteriškosios esybės objektyva- 
cijos ta pačia prasme, kokia ligšiolinė kultūra buvo vy- 
riškosios esybės objektyvacija, o ne prie savo turiniu to- 
kių pat. tik moterų vykdomų pastarosios kultūros at- 
kartojimų (dėl specifinės jų vertės aš čia nediskutuoju), 
tai šitaip, žinoma, būtų atrasta nauja kultūros pasaulio 
dalis. Ne „savarankiška žmonija“, kuri remiantis kitu 
požiūriu yra laikoma moterų judėjimo idealu, o „sava- 
rankiška moterija (Weibtum)“ čia mums gali būti toks 
idealas, nes jau turint galvoje istorinį vyro 1r žmogaus 
tapatinimą žmonija kaip tik atsižvelgiant į jos turinį tu- 
rėtų būti pripažinta vyrija. Visi tokie tikslo formulavi- 
mai galiausiai liudija, kad moterys nori tapti tuo, kuo 
yra vyrai, ir turėti tai, ką turi jie. Tokios orientacijos 
vertės aš čia neneigiu, tačiau objektyviosios kultūros po- 
žiūriu turi būti svarstoma ne ji, o tik savarankiška mo- 
terija, t. y. to, kas specifiškai moteriška, išskyrimas iš 
gyvenimo proceso susiliejusio betarpiškumo paverčiant 
tai savarankišku realiu 1r idealiu dariniu. + 

Tačiau aš čia nediskutuoju nei dėl kelių į objektyvią 
moteriškąją kultūrą, nei dėl jos turinių, kuriuos reali- 
zuoti susidarytų galimybės, kiekio. Bet principų lygme- 
nyje dar lieka didžiulė formali problema, kurią kaip gi- 
liausią ir svarbiausią siekė išsiaiškinti visi ligšioliniai 
svarstymai: ar apskritai specifinei moteriškajai būčiai, 
giliausiam jos vidujiškumui neprieštarauja jos turinių 
objektyvacija; ar ne nuo šio klausimo ir reikalavimo čia 
kaip tik prasideda taip dažnai smerkiama mąstymo klai- 
da — moteriškajai esybei taikyti vertinimo kriterijų, kurį 


481 


KULTŪROS FILOSOFIJA IR SOCIOLOGIJA 


suponavo diferencijuota vyriškoji esybė. Objektyviosios 
kultūros sąvoka buvo tokia abstrakti, kad jeigu ji 1sto- 
riškai ir būtų buvusi užpildyta tik vyrišku turiniu, vis 
delto galėjo kilti 1r jos būsimo moteriškojo konkretiza- 
vimo idėja. Tačiau galbūt objektyvioji kultūra ne tik sa- 
vo ligšioliniu turiniu, bet ir grynai kaip tokia, kaip reali- 
zavimo forma apskritai yra moteriškajai esybei tokia he- 
terogeniška, kad objektyvi moteriškoji kultūra yra con- 
tradictio in adiecto. 

Niekas neginčys, kad atskiroms moterims pavyksta 
arba gali pavykti kurti objektyviąją kultūrą; tačiau dėl 
to dar nera aišku, ar šioje kūryboje objektyvuojamas mo- 
teriškumas kaip toks, tai, ko negali joks vyras. Tik su 
labai didelėmis išlygomis galioja teiginys, kad žmones 
pažįstame 1š jų kūrinių: mes kai kada esame daugiau 
negu mūsų kūrinys, kai kada — nors tai skamba para- 
doksaliai —- mūsų kūrinys yra daugiau negu mes, kai ka- 
da kūrinys 1r jį sukūręs asmuo yra tarsi svetimi vienas 
kitam arba atitinka vienas kitą tik atsitiktiniais frag- 
mentais. Ar kokiuose nors kultūros dariniuose - išsky- 
rus „namus“ su savita jų struktūra — moters esmišku- 
mas tikrai yra tapęs „objektyviąja dvasia“, mes tvirtai 
negalime pasakyti; dėl to, žinoma, pasidaro tuo labiau 
tiketina, kad moteriškąją kultūrą stabdė ne atskirų kul- 
tūros turinių ir jų istorinės raidos atsitiktinumas, bet 
principinis moters esybės formos (Wesensform) ir objek- 
tyviosios kultūros apskritai formos neatitikimas. Kuo ra- 
dikaliau šitaip išsiskiria vyro esybė ir moters esybė, tuo 
mažiau iš šio skilimo išplaukia — paprastai iš jo kildina- 
mas — moterų deklasavimas, tuo autonomiškiau jų pa- 
saulis iškyla ant visiškai savito, su vyriškuoju pasauliu 
nesidalijamo ir iš jo nepasiskolinto pamato; žinoma, čia 
gali atsirasti daugybė bendrumų, nes anaiptol ne viskas, 
ką žmogus daro 1r kuo jis gyvena, išsiplėtoja iš to galuti- 


482 


MOTERIŠKOJI KULTŪRA 


nio moteriškumo arba vyriškumo pagrindo. Aukščiau- 
sias taškas, iki kurio kultūros istorijos traktavime, at- 
rodo, galėjo pakilti moterų savarankiškumo ir lygiaver- 
tiškumo idealas, — objektyvi moteriškoji kultūra, para- 
leli vyriškajai ir šitaip įveikianti istoriškai prievartinį 
pastarosios idealizavimą, - ir šis taškas einant ta pačia 
kryptimi čia dar gali būti peržengtas. Juk vyriškasis ob- 
jektyviosios kultūros monopolizavimas vėl būtų įteisin- 
tas, nesjijau kaip formalus principas būtų vienašališkai 
vyriška, ojos matu neišmatuojama ir savo turinių nega- 
linti taip pat įforminti moteriškoji egzistencijos forma 
pateiktų save kaip kitą ir galiausiai kaip savarankišką. 
Pastarosios prasmė tada jau nebebūtų ekvivalentišku- 
mas objektyviosios kultūros bendros formos viduje, bet 
liudytų tokius du visiškai skirtingai ritmizuotus egzis- 
tencijos būdus, iš kurių vienas yra dualistinis, nukreip- 
tas į tapsmą, žinojimą ir norėjimą ir todėl savo iš gyve- 
nimo proceso gaunamus gyvenimo turinius objektyvuo- 
ja kultūros pasaulyje, o kitas yra anapus šitaip subjek- 
tyviai kuriamo ir šitaip objektyviai išsiskleidžiančio dv1- 
lypumo 1r todėl turi ne mėginti įlieti savo gyvenimo tu- 
rinius į kokią nors jų atžvilgiu išorinę formą, bet ieškoti 
į vidų nukreipto jų tobulumo. Ir dabar mes dar galėtu- 
me paneigti anksčiau išsakytą mintį, kad moterys turi 
savą pasaulį, pačiais savo pagrindais nesulyginamą su 
vyrų pasauliu. Juk jeigu moters esybę suvoksime radi- 
kalia prasme, kuri siekia apibūdinti ne atskirą moterį, o 
jos savitumo principą, kuri pripažįsta vieną lygtį: objek- 
tyvu = vyriška, kad tuo fundamentaliau atmestų kitą 
lygtį: vyriška = žmogiška, — tai moters sąmonė, matyt, 
visiškai nesusiklostys į „pasaulį“. Juk „pasaulis“ yra tam 
tikra sąmonės turinių forma, susidaranti dėl kiekvieno 
iš jų priklausymo visumai, kurioje kiekviena dalis yra 
anapus kiekvienos kitos dalies, o jų suma - anapus Aš. 


483 


KULTŪROS FILOSOFIJA IR SOCIOLOGIJA 


Taigi pasaulis yra — niekada visiškai nerealizuojamas — 
Aš, kurio transcendentalinė funkcija yra išeiti iš savęs 
paties ir kurti anapus savojo Aš, idealas. Todėl jis kaip 
transcendentalinė kategorija būtų neįmanomas ten, kur 
metafizinė sielos esmė nenukreipia savęs dualistine ir 
objektyvistine linkme, o užsidaro pačios būties ir paties 
gyvenimo tobulume. 

EUROPOS IDĖJA 


Die Idee Europa 
(1915) 


Ar šis karas* yra paroksizmas, kažkokia karštligė, 
kuri tarsi koks viduramžiškas flagelantizmas retsykiais 
kaip epidemija ištinka tautas ir iš kurios vieną dieną jos 
prabunda nusikamavusios ir nesuprasdamos, kaip toks 
pamišimas apskritai buvo įmanomas, ar jis yra milžiniš- 
kas Europos žemės perkasimas ir suarimas, kad ji duo- 
tų vaisius ir vertybes, kurių pobūdžio šiandien mes dar 
visiškai negalime nujausti? Antai tautų kraustymasis, 
kuris tikrai senoms kultūringoms nacijoms atrodė vien 
beprasmis griovimas, nesuprantama prievarta, vis dėlto 
parengė sąlygas begalinę vertę turinčiam, prieš tai ne- 
įsivaizduojamam gyvenimui ir vaisingumui. Tai, kad nie- 
kas negali pateikti teorinio atsakymo į šį klausimą, ne- 
palengvina to spaudimo, kuriuo jis slegia mus dieną ir 
naktį, tačiau palieka erdvės praktiniam raginimui su- 
telkti visas mūsų jėgas, kad tikra taptų ne beprasmė, 0 
prasmingoji šios alternatyvos pusė. Ši aplinkybė, žino- 
ma, pakeičia to spaudimo akcentus, bet jo nesušvelni- 
na, nes kiekvieną akimirką mums užkraunama tokia 
atsakomybė, kokios nepatiria jokia taika. Juk taikos me- 
tu mūsų tikslai ir uždaviniai yra aiškūs 1r artimi ir tiktai 

už juos dauguma iš mūsų laikome save atsakingais, o 
toliau jau neįžvelgiama ateitis tegul tokiu pat būdu pati 
pasirūpina savimi. Tačiau dabar mes nematome jokių 
tvirtų kontūrų, kuriuos užpildyti turėtume būti pasiren- 
gę, o mūsų laukiantys uždaviniai nusidriekia į neįžvel- 
giamą sritį ir todėl mums yra beribiai. Žinoma, kaip pa- 
prastai ir labiau negu paprastai galioja tai, kad viskas 
turi subręsti. Tačiau pasaulis, kuriam mes privalome su- 
bręsti, bus naujas, galbūt dar niekieno nenuspėtas pa- 
saulis, apie kurį žinome tik tiek, jog mes kiekvienu veiks- 
mu ir kiekviena mintimi esame atsakingi už jį ir už tai, 
kad jis turėtų prasmę. Žinoma, dar neišspręstoje lygtyje 
ar nelygybėje vienas priešais kitą yra praradimas 1r lai- 
mėjimas. Nepaisant viso istorinio filosofinio giliamintiš- 
kumo, išmąstančio šio karo „būtinumą“, aš lieku įsitiki- 
nęs, kad, jei ne labai nedaugelio Europos žmonių apaki- 
mas ir nusikalstamas lengvabūdiškumas, jis nebūtų bu- 
vęs įžiebtas; tačiau dabar jis įžiebtas, ir mes jame išgy- 
venome neregėto masto jėgų atsiskleidimą ir pasiauko- 
Jamą entuziazmą. Tačiau kaip priešybė šioms vertybėms 
dabar vėl pačioje Vokietijoje iškyla visiems žinomi bjau- 
rūs savanaudiško egoizmo reiškiniai. Ir kas šiandien, kai 
mes kiekvieną dabarties ir ateities laimėjimą apmoka- 
me ištikimiausių Žmonių praradimu ir savižudišku esa- 
mų Europos vertybių griovimu, drįstų spręsti, ar mūsų 
proanūkiai šią katastrofą prakeiks, ar laimins? Tokia ne- 
aiški, dar tiktai kaip uždavinys iškyla mums, gyviesiems, 
galutinė karo sąskaita, bet mes žinome vieną mūsų pra- 
radimą, kuris yra praradimas ir niekas daugiau: tas vie- 
ningas dvasinis darinys, kurį mes vadinome „Europa“, 
yra sunaikintas ir neįmanoma pasakyti, ar jis bus at- 
kurtas. Juk niekas negali rimtai tikėti, kad Europa to- 
liau egzistuos be Vokietijos ir Austrijos. Tai yra, aš sa- 
kyčiau, grynas praradimas; juk tai jokiu būdu nėra ta 

kaina, kurią reikėtų sumokėti už didesnį vokiškumo gry- 
numą ir jėgą. Nors pastarieji tikrai bus karo padarinys, 
tačiau jo kaina bus tiktai internacionalizmas, — grotes- 
kiškai tariant, bastymasis po pasaulį, - kuris yra krati- 
nys, charakterio neturintis ir ribas nutrinantis interesų 
ir įsitikinimų blaškymasis, daugių daugiausia iš dauge- 
lio nacijų susidedanti abstrakcija, sukuriama atsisakant 
kiekvienos 1š jų savitos vertės. Internacionalinė mąsty- 
sena ir charakteris, deja, tapę lemtingi ir daugeliui vo- 
kiečių, yra visiškai antrinis darinys, kuris atsiranda ar- 
ba dėl mechaniško sujungimo, arba dėl abstrahavimo ir 
yra įsišaknijusios nacionalinės esmės priešas. O euro- 
pietiškumas (Europūertum) yra idėja, visiškai pirminis 
dalykas, kuriam neužtenka vien buvimo drauge ar abst- 
rakcijos — nesvarbu, kaip vėlai jis būtų iškilęs ir kaip 
istorinė galia. Europietiškumas gyvuoja ne tarp nacijų, 
o anapus jų ir todėl be niekur nieko gali susijungti su 
kiekvienu atskiru nacionaliniu gyvenimu. Ši ideali „Eu- 
ropa“ yra vieta dvasinių vertybių, kurias gerbia ir kurių 
siekia šiandienis kultūros žmogus (Kulturmensch), jei- 
gu tik jam jo nacionalinė esmė yra neprarandamas tur- 
tas, o ne apakinanti ankštuma. Paskutinių dešimtmečių 
„europietiškiems žmonėms“ neginčijamai būdingas labai 
ryškus nacionalinis charakteris: Bismarckui ir Darwi- 
nui, Wagneriui ir Tolstojui, Nietzsche'i 17 Bergsonui. Nė 
vienas iš jų nera internacionalus arba kosmopolitiškas 
(tiktai Nietzsche'i šiek tiek būdingas į tai linkstantis te- 
orinis požiūris ir valingos pastangos, tačiau tai neprieš- 
tarauja jo labai vokiškai bučiai), tačiau kiekvienas yra 
perdėm europietiškas; tai, kad kiekvienas 1š jų priskir- 
tinas prie „Europos“ kūrėjų, lemia nepaprastai stiprios 
Jų specifinės nacionalinės ypatybės! Europos 1dėja, įtrau- 
kianti į save subtilius dvasiškai brandžių elementų sy- 
vus, tačiau neatplėšianti nuo tėvynės jų šaknų, kaip daro 

internacionalizmas, nėra nustatoma logiškai arba remian- 
tis apibrėžtais turiniais; kaip 1r kitos „idėjos“, ji neįrodo- 
ma remiantis tuo, kas juntama ir apčiuopiama, o tiktai 
intuityviai Išgyvenama, ir tai, žinoma, yra tik atpildas 
už ilgas pastangas, nukreiptas į praeities 1r dabarties 
kultūros vertybes. Karo patyrimai turėjo mums parody- 
ti, kiek reali buvo ši Europa: ji egzistavo daugelio žmo- 
nių vaizduotėje, daug mažesnio skaičiaus žmonių troš- 
kimuose, o savastis buvo nykstamam minimumui žmo- 
nių, kurie 1š tikrųjų turėjo ne ją pačią, bet ją atstojantį 
simbolį, nes jie tą simbolį sau susikūrė. 

Vis dėlto Europos idėja nėra toje pačioje antistorinė- 
je aukštumoje, kurioje esančios metafizinės ir meninės, 
religinės ir mokslinės idėjos tampa nepažeidžiamos. Ji 
yra tai, ką galėtume pavadinti istorine idėja: dvasinis 
darinys, kuris nors ir iškilęs virš gyvenimo, bet lieka su 
Juo susijęs ir iš jo įgyja savo reikšmę ir jėgą. Be abejo, 
Europos idėja, šis savitas dvasinių gėrybių komplekso 
nuspalvinimas, skiriasi nuo senovės graikų ir romėnų 
dvasios idėjos ir nuo viduramžių katalikiškosios pasau- 
lio idėjos, — ji, be abejo, yra nemirtinga, bet ji yra pažei- 
džiama. Žinoma, ji negali apskritai išnykti, bet ji gali 
tapti nematoma tarsi praėjusios vasaros kometa, kuri 
irgi neišnyko iš pasaulio ir galbūt vėl sugrįš, jeigu tik 
mes visi seniai nebūsime jos užmiršę. Tiesos idėja ne- 
praranda nei savo pastovumo, nei spindesio jėgos, net 
jeigu mes ir klystame, Dievo idėja nieko nepraranda dėl 
to, kad pasaulis jo neišpažįsta ar nuo jo nusigręžia; ta- 
čiau Europos idėja yra nuostabiu būdu susijusi su jos 
link konverguojančia europietiškų žmonių sąmone - kaip 
laivas su vandenimis, kurie jį neša, 0 jeigu jie išdžiūtų, 
laivas kad ir liktų tas pats laivas, tačiau jo prasmė — 
apsaugoti ir 1š vietos į vietą perkelti žmones ir gėrybes — 
būtų prarasta. 

To, kad Europos idėja negali mirti, nepakanka: ji tu- 
ri būti gyva. Būtų vyriška pripažinti, kad artimiausiu 
laiku ji tokia nebus. Ši įžvalga leis išvengti skausmingo 
nusivylimo neišsipildžius tam tikroms miglotoms viltims, 
kurios tai čia, tai ten išnyra šiandieninėje literatūroje. 
Europoje įsivyravusi neapykanta pernelyg išskyrė jos pro- 
tus, per griežtai net neutralių žmonių simpatijas suskirs- 
te partiškai, kadjie galėtų būti Europos idėjos prieglobs- 
tis; per daug nepatiklius ir vienas kitu nusivylusius — 
tuo vis1 esame tvirtai įsitikinę - karas padarė net ir mū- 
sų priešininkus: bendra neapykanta mums, kuri dabar 
juos vargais negalais ir nenatūraliai suvienijo, atlėgus 
šiai įtampai atsisuks į juos ir pasklis tarp jų. Ne, kūno, 
kurio siela buvo ta idėja, nariai yra taip atplėšti vienas 
nuo kito, kad jis dar Dievas žino kiek laiko negalės būti 
jai savas. Europa prarado „gero europiečio“ sąvoką, ku- 
riai mes, vyresnieji, duodami ir imdami tikėjomės pri- 
klausą, dėl to jokiu būdu netapdami internacionalistais 
ar kosmopolitais (ar dar kaip kitaip gražiai vadintųsi šis 
šaknų neturėjimas), tačiau kaip tik del to savo giliąja 
esme būdami vokiečiai. Juk kaip gyvenimo esmė yra 
siekti to, kas yra aukščiau už jį, kaip dvasia labiausiai 
yra pati savimi, kai ji palyti tai, kas yra daugiau negu 
dvasia, taip ir - aš tai nagrinėjau kitur šiuose puslapiuo- 
se — išsiveržimas virš vokiškumo kaip tik priklauso vo- 
kiškumo esmei. Be abejo, dėl to mums gresia daugybė 
pavojų, nukrypimų ir nuostolių: antai tas ar kitas vokiš- 
kas medis nudžiūvo, nes jo šaknys buvo iškastos 1š tė- 
viškės dirvos būgštaujant, kad kitaip jo viršūnė „Euro- 
pos“ nepasieks. Tačiau šie nesusipratimai neturi mums 
užgožti tos tiesos, kad europietiškumo ilgesys vis dėlto 
išauga iš gilių vokiškos sielos šaknų. 

Tačiau čia slypi 17 mūsų paguoda dabar, kai Europos 
1dėja įrašyta į mūsų praradimų sąrašą ir iš jos lieka tik 

tai, kas lieka iš visų į jį patekusių mylimų vardų: prisi- 
minimas ir priminimas. Vokietijos idėja yra universali 
paveldėtoja jėgų, krypusių į Europos idėją, kaip ir į dau- 
gelį kitų idėjų, kurios ankstesniam mūsų gyvenimui lei- 
do išsilieti per daug plačiai arba per daug siaurai ir ku- 
rios dabar nukrypsta atgal į savo šaltinį, kad vėl iš jo 
tekėtų. Tačiau kadangi mes žinome, kad europietišku- 
mas nebuvo išorinis vokiškumo priedas, kad šis iš savęs 
virš savęs pakylantis gyvenimas priklauso jo vidujausiai 
1r savitai esmei, tai žinome, kad šis savo ribose išsisklei- 
džiantis, savyje vis tikresnis tampantis vokiškumas vie- 
ną gražią dieną Europos idėjai suteiks naują gyvenimą, 
galingesnį 1r platesnį negu ankstesnis, ir visiems pri- 
mins ją kaip nemirtingą. Panašiai būna, kai sūnui susi- 
kivirčijus ir susipykus užsidaro jo namų durys: tenka 
skirtis su tuo, kas jo esybėje yra 1š ten kilę ir į ten nuė- 
Ję, su tuo, kas jis iš tikrųjų yra ir kieno energija bei 
augimu pagrįsta jo ateitis. Tačiau kartą ateina diena, 
kai susitaikymas vėl atveria duris ir jis sugrįžta su tur- 
tu, kurį galėjo įgyti tik savo paties jėgomis; ir prabudęs 
kraujo balsas sako jam ir kitiems, jog jau pats giliausias 
jo šaltinis lemė, kad tai, ką jis atskirai ir tik sau uždir- 
bo, vėl įtekėtų į seną, iš naujo atkurtą bendrumą. 


Versta iš: Simmel G. Gesamtausgabe, 

Bd. 16: Der Krieg und die geistigen 
Entscheidungen. Grundfragen der Soziolo- 
gie. Vom Wesen des historischen Verstehens. 
Der Konflikt der modernen Kultur. 
Lebensanschauung / hrsg. von Gregor 
Fitzi und Otthein Rammstedt. — Frankfurt 
am Main: Suhrkamp. 1999, S. 54-58. 


EUROPA IR AMERIKA 
APMĄSTYMAS PASAULINĖS ISTORIJOS 
POŽIŪRIU 


Europa und Amerika 
Eine weltgeschichtliche Betrachtung 
(1915) 


Jeigu mes mėginsime užčiuopti tuos pasaulinės isto- 
rijos pokyčius, kuriuos parengė karas, tai paaiškės, kad 
Amerikos veiksmai turėjo gilesnę reikšmę, negu galima 
spręsti vien iš ginklų tiekimo fakto. Mums dabar sunku 
susidaryti tikrą mūsų santykio su Amerika vaizdą, ku- 
ris atspindėtų šį tą daugiau negu momentinį įspūdį, nes 
tam mes turime pakilti virš savo vokiškumo ir mąstyti 
1r kaip Europos valstybė, taigi pripažindami tam tikrą 
vienybę su visomis kitomis Europos valstybėmis. Tačiau 
tol, kol kova prieš beveik visą Europą mums yra pats 
besąlygiškiausias reikalavimas ir aistringiausias mūsų 
pasiryžimas, taip mąstyti mums yra gana sunku. Ir vis 
dėlto mes privalome save į tai nukreipti: juk visi su Ame- 
rika susiję Vokietijos interesai pagrįsti tuo, kad Vokieti- 
ja yra ne tik Vokietijoje, bet ir Europoje. Kad ir kaip 
paradoksaliai šiuo metu tai skambėtų, aš esu įsitikinęs, 
jog Europa kitų pasaulio dalių atžvilgiu išlieka vienybė, 
tik reikia susitaikyti su tuo, kad palaikant santykius su 
jomis lig šiol Europai buvo būdingas tam tikras solida- 
rumas, o dabar ta vienybė įgijo, taip sakant, negatyvų 
ženklą — tai savyje kovojanti, neapykantos kupina, susi- 
draskiusi Europa. 

Prieš kelis mėnesius neutralioje šalyje. viename 
pasitarime, kuriame buvo kalbama apie mūsų civilius 

belaisvius Prancūzijoje, aš susitikau su svarbius pave- 
dimus vykdančiu prancūzu; prancūzas pasakė, kad yra 
pasirengęs 1mtis pastangų pagerinti internuotų vokie- 
čių padėtį. Aš laikiau savaime suprantamu dalyku, kad 
pokalbis negali liesti politikos. Tačiau prancūzas atsi- 
sveikindamas pasakė: „Ar žinote, ką aš manau? Vokie- 
tija ir Prancūzija ryja viena kitą, kad prie stalo atsisės- 
tų Anglija.“ Aš čia nekritikuosiu šios pastabos, kuri, 
išgirsta iš dvasiškai iškilaus, visiškai patriotiškai nusi- 
teikusi0 prancūzo lūpų, vis dėlto yra įdomi. Tačiau tai, 
kąji sako apie vidinius Europos santykius, šiaip ar taip, 
gresia būti tiesa, kai mes kalbame apie visos Europos 
santykį su Amerika. Europa ketina nusižudyti, 17 Ame- 
rika čia mato sau šansą iškilti į pasaulinių įvykių vir- 
šūnę. Tai panašu į palikimo tykojimą prie turtingo te- 
statoriaus mirties patalo. Ginklų tiekimas yra šios lai- 
kysenos įgyvendinimas. Europa atiduoda Amerikai ne- 
mažą dalį savo sunkiai uždirbto turto, o ekvivalentą, 
kurį ji už tai gauna, išpyškina į orą arba, tiksliau kal- 
bant, panaudoja tam, kad geriau įvykdytų tą savižudy- 
bę, kuri įgalintų Ameriką perimti pasaulio viešpaties 
sostą. Šiuo požiūriu ginklų tiekimas yra ne tik atski- 
riems tiekėjams naudingi prekybiniai sandoriai, ku- 
riems esą valstybė negali priešintis, nes ji negalinti kiš- 
tis į tokius privačius reikalus. Veikiau šis tiekimas yra 
pirmasis didelis praktinis smūgis, kuriuo Amerika ti- 
kisi pagreitinti Vakarų Europoje pasaulinės istorijos 
laikrodžio rodyklės sukimąsi; Europos tautoms įduo- 
dami į rankas ginklai, kuriais Amerikos pasitenkini- 
mui jos turi 1šsižudyti, 1r, be to, joms dar leidžiama už 
tuos ginklus nepaprastai brangiai atsilyginti, — šitaip 
vienu vieninteliu veiksmu Europos silpnėjimas skati- 
namas dviem būdais; tai yra pasaulinės istorijos spe- 
kuliacijos šedevras! 

Aš manau, kad Amerikos elgesys visiškai nepagrįstai 
aiškinamas palankumu Anglijai. Atskirais atvejais taip, 
žinoma, gali būti, nes anglomanija anoje pusėje, atrodo, 
vra gana plačiai įsigalėjusi. Subtilus senas anglas kartą 
man sakė, kad amerikiečių jis negalįs pakęsti: they are 
too english*;: kai kurių amerikiečių šeimų aistra savo 
genealoginį medį sieti su vienu iš „Mayflower“ keleivių 
vra šios idealios santarvės simbolis. Galutinė Amerikos 
elgsenos motyvacija yra nukreipta prieš Vokietiją, bet 
tik todel, kad ji nukreipta prieš Europą - Europą, kurios 
dalis galiausiai yra 1r Anglija! Palankumas Anglijai yra 
tiktai dabartinėmis aplinkybėmis pasireiškiantis išori- 
nis fenomenas. Be abejo, Amerika lygiai taip pat uoliai 
tiektų ginklus ir centrinėms valstybėms, jeigu tik joms 
būtų galima tiekti ir jie būtų reikalingi. Juk šitaip Euro- 
pai būtų dar esmingiau pagelbėta susinaikinti. Preziden- 
tas Wilsonas netgi išsitarė, kad pagal neutraliteto prin- 
cipus ginklai vienodai galėjo būti tiekiami visoms pu- 
sems ir kad todėl neutralitetas savo ruožtu būtų buvęs 
pažeistas, jeigu jis būtų uždraudęs tiekimą Anglijai ir 
Prancūzijai. Tačiau jeigu jis būtų apskritai uždraudęs 
išvežti ginklus, šitai taip pat visiškai vienodai būtų tai- 
koma visoms pusėms, taigi irgi tiksliai atitiktų griež- 
čiausio nešališkumo principus. Šio sprendimo įgyvendi- 
nimas, žinoma, būtų gerokai užtvenkęs kraujo upes, te- 
kančias iš pačios Europos pasidarytų žaizdų — ir tekan- 
čias į abi puses. Juk savaime aišku, kad kai viena pusė 
įsigyja ginklų, 1r kita pusė stengiasi padaryti tą patį. Taigi 
Amerika galėjo pasirinkti tokį elgesio būdą, kuris for- 
malaus neutraliteto požiūriu būtų absoliučiai lygiaver- 
tis dabartiniam jos pasirinkimui ir, be to, dar realizuotų 


*Jie yra per daug angliški (angl.). 

jos nuolatos skelbiamus humaniškumo idealus. Aš nė 
kiek neabejoju, kad šie idealai įtakingų amerikiečių bu- 
vo plačiai pripažįstami ir kad jie jų nebūtų atsisakę dėl 
tiesioginės prekybinės naudos. Tačiau, instinktyviai ar 
sąmoningai, vis delto viršų paėmė tas motyvas, kurį vi- 
siškai tiksliai išsakė prezidentas: Amerika turi veikti ne 
už kurią nors kare dalyvaujančią pusę ar prieš ją, ji turi 
veikti pačios Amerikos labui; pasaulinės istorijos požiū- 
riu tai reiškia, kad intensyvindama šį karą Amerika vei- 
kia ne prieš kurią nors vieną pusę, 0 prieš visas puses, 
taigi prieš Europą kaip visumą. 

Tačiau negi Europa yra pamišusi, kad ji daro šį cha- 
rakirį? Negi jos dalių partikuliarizmas šio karo iniciato- 
riams taip ateme protą, kad nepastebima Europos visu- 
minei egzistencijai iškilusio milžiniško pavojaus, o Ame- 
rikos naudai dirbama kur kas platesniu mastu, negu tie 
ginklų užsakymai? Juk nors ir labai mes tikimės, kad 
Vokietija iš šio karo išeis kai kuriais atžvilgiais sveikes- 
ne ir stipresnė ir kad viską, kas prarasta, —- išskyrus, 
žinoma, nepakeičiamus žmones, — ji visiškai atgaus, Eu- 
ropa po karo vis dėlto bus nepalyginti silpnesnė. Pakan- 
ka prisiminti kad ir galbūt negrįžtamą prestižo praradi- 
mą, kurį europietis dėl karo patyrė Afrikoje 1r visuose 
Rytuose. Šitai suprasti, žinoma, kliudė tai, jog platieji 
sluoksniai jau iš pat pradžių aiškiai nesuvokė, kad šis 
karas vyksta visiškai skirtingos svarbos lygmenyse. An- 
tai su Prancūzija mes turime užbaigti tam tikrą lokalinį 
ginčą. Nors Vokietija neabejotinai savo pačios labui iki 
paskutinio žmogaus turi stengtis ir stengsis išlaikyti El- 
zasą, tačiau pasaulinės istorijos požiūriu nelabai svar- 
bu, ar tie Elzaso 1r Lotaringijos keturiolika tūkstančių 
kvadratinių kilometrų (pagal teritoriją ir gyventojus apy- 
tikriai keturiasdešimtoji Vokietijos dalis) yra Vokietijos, 
ar Prancūzijos, panašiai kaip šiuo požiūriu yra visiškai 

nesvarbu, ar Trentino priklauso Austrijai, ar Italijai. Ir 
vienas iš šio karo paradoksų yra tai, kad daugiausiai au- 
kų jis pareikalavo iš mūsų ir tos tautos, kurios konflik- 
tas su mumis bent jau neturi jokio reikšmingesnio turi- 
nio. Rusijos ir ypač Anglijos karo priežastys, žinoma, kur 
kas labiau priartėja prie pasaulinės istorinės reikšmės 
„slenksčio“. Ir vis dėlto aš — kitaip negu kai kurie ge- 
riausieji ir giliausieji mūsų mąstytojai — netikiu speku- 
liacijomis, įžvelgiančiomis neišvengiamą ir vidinį šio karo 
būtinumą. Niekas negali manęs įtikinti, kad pasaulyje 
neužtektų erdvės Anglijai ir Vokietijai, jeigu tik Anglija 
sutiktų atsisakyti ne savo egoizmo (to iš jos niekas ne- 
gali reikalauti), o bent jau trumparegiškiausios jo for- 
mos. Kartu mes, manyčiau, galėtume išsaugoti Europo- 
je taiką, jeigu tik to norime, - ir ne dėl pacifistinio idea- 
lo, dėl kurio vertės galima ginčytis, bet dėl to, kad Euro- 
pa, taigi kartu ir Anglija, išsaugotų savo padėtį pasauly- 
je Amerikos, o galbūt 1r Rytų Azijos augančių galių at- 
žvilgiu. 

Stipri Europa gali prisidėti prie „pusiausvyros“ tarp 
šių galių išlaikymo, tačiau ar išsidraskiusi ji dar gali su- 
kliudyti, kad viena iš jų ilgainiui netaptų dominuojanti 
ir dėl to tam tikru pasaulio istorijos laikotarpiu nepasi- 
darytų ūkinių, o kartu 1r kitų kultūrinių pasaulio jėgų 
centras, —- atsakymo kaip tik į šį klausimą mes šiandien 
pirmiausia ir turėtume ieškoti. Jau prieš dešimtmečius 
Jacobas Burckhardtas, pasižymėjęs neprilygstamu isto- 
riniu įžvalgumu, sakė, kad Europos tautos per daug pa- 
sikliauja „savo padėties saugumu“. Mes iš tiesų esame 
pernelyg įsitikinę, kad pasaulio istorija turėtų plėtotis 
Europoje ir kad aukštos jos bangos, prieš tūkstančius 
metų palikusios Aziją, dabar jau visiems laikams turėtų 
apsistoti Europoje. Ilgam nusistojus stabiliems santy- 
kiams, kai kiekvienai tautai reikėjo rūpintis tik savo, 

taip sakant, tiesioginiais asmeniniais interesais, mes pra- 
radome tikrai pasaulinių istorinių sprendimų ir jų di- 
mensijų suvokimą. Žiauri šio karo lemtis yra tai, kad 
ūmūs jo vargai ir kančios neregėtai sustiprino Europos 
uždarumą tuo momentu, kai šis uždarumas — pasireiš- 
kiantis Europos vidinio karo forma — pasaulinės istori- 
jos požiūriu mums kelia lig šiol dar nebūtą pavojų. Ga- 
liausiai juk Europa gyvena viename name, o Amerika — 
kitame. Ir ne tik piktadaryste, bet 17 trumparegiškumu 
bei proto stoka mūsų priešininkai, įžiebę šį karą, prime- 
na namo gyventojus, kurie nori išvaryti iš butų jiems 
nepatinkančius kitus gyventojus ir todėl padega visą na- 
mą, savo pačių namą. 


Versta iš: Simmel G. Gesamtausgabe, 
Bd. 13: Aufsūtze und Abhandlungen, 
1909-1918. Bd. 2 / hrsg. von Klaus Latzel. — 
Frankfurt am Main. 2000. S. 138-142. 


RELIGINĖS BŪKLĖS 
PROBLEMA 


Das Problem 
der religiūsen Lage 
(1911) 


Dabarties žmogus, kuris nei yra vidujai susijęs su vie- 
na iš esamų religijų, nei remdamasis įprastu paviršuti- 
nišku „apsišvietimu“ laiko religijų faktus tik žmonijos 
sapnu, iš kurio ji pamažu prabunda, minėtųjų faktų at- 
žvilgiu atsiduria neapsakomai painioje situacijoje. Esa- 
mose istorinėse religijose jis mato didžiulius metafizi- 
nes gelmės ir protingumo, etinio išsamumo ir dvasinės 
reikšmės skirtumus. Tačiau šie skirtumai susiję tik su 
religinio tikėjimo turiniais, o ne su jo principine vieta 
tikrovės atžvilgiu. Kaip nežinomybės žinojimas, kaip be- 
tarpiškas arba vienaip ar kitaip tarpiškas antempirinių 
dalykų patyrimas Viclipuclis 17 Ormuzdas, Baalas ir Vo- 
danas, krikščionių Dievas ir Brahmanas niekuo nesiski- 
ria. Jeigu realumo klausimas esmingai kliudo tikėti vie- 
ną iš šių darinių, tai tas pat galioja ir kitų atžvilgiu. Žmo- 
gus, apie kurį aš čia kalbu, yra įsitikinęs, kad mes tūno- 
me patyrimo pasaulyje tarsi savo odoje ir kad mūsų kū- 
no pastangos 1š jo iššokti būtų tokios pat beviltiškos kaip 
1r mėginimas kokia nors Mūsų sielai duota priemone 
pasiekti anapusį pasaulį. Juk religinis tikėjimas, kad eg- 
zistuoja transcendentinis pasaulis ir kad jis yra toks ir 
toks, nepakelia jokio susilpnėjimo, tikėjimo turinys turi 
būti būtis, tokia tvirta, kokią ją mes apskritai galime 
mąstyti. daug tvirtesnė negu juslinis patyrimo pasaulis. 

Apie pastarąjį, matyt, dar galima tarti, kad jis yra „ma- 
no vaizdinys“. Užtenka, kad jis yra pagal mūsų pažini- 
mo kriterijus savyje suderintas paveikslas, kad šio pa- 
veikslo įsivaizdavimas sukelia mūsų praktines reakci- 
jas, kurios išsaugo mūsų gyvenimą pasaulyje. Tačiau jei- 
gu dabar tikintysis empirikui, kuris jam prikiša tikėji- 
mo turinio neįrodomumą, atsakytų: ir tavo pasaulis ga- 
liausiai yra neįrodomas, ir jo būtis galų gale yra tikėji- 
mo reikalas, — tai jis klaidingai suprastų pats save. Juk 
neužtenka, kad tikėjimo faktai būtų „mano vaizdinys“; 
kitaip negu empirinis pasaulis, jie neatliktų savo paskir- 
ties tuo atveju, jeigu jų absoliutus realumas būtų kitoks 
arba jo apskritai nebūtų. Jeigu Jėzui nebūdingas visiš- 
kas, jokiomis pažinimo ir teorijos išlygomis nesusilpnin- 
tas realumas, tai jis negali 17 mūsų išganyti. Ne vyno 
vaizdinys pavirsta Kristaus kraujo vaizdiniu, o absoliu- 
čia prasme realus vynas tampa absoliučia prasme realiu 
Kristaus krauju. Tikėjimo faktų tikrumas nepakenčia 
jokių kompromisų. Tam tikri ratai dvasiškai iškilių da- 
barties žmonių, kurie galiausiai laikosi požiūrio, nuro- 
dyto šio straipsnio pradžioje, neįsisąmonina tikėjimo tu- 
rinių griežto faktiškumo, nuo kurio priklauso jų galioji- 
mas visose lig šiol egzistavusiose religijose. Jie su „Die- 
vo“ vaizdiniu, transcendentine Jėzaus reikšme, nemir- 
tingumu žaidžia mistinį bei romantinį žaidimą, kildin- 
dami teisę į tai iš atavistinių jausmų, iš didžiulės tradici- 
jos atgarsių, tačiau iš pastarosios išbraukiama tai, kas 
svarbiausia, — absoliutus transcendentinio pasaulio rea- 
lumas.Todėl jie piktnaudžiauja simbolio sąvoka tarda- 
mi, kad visas jų išlaikytas krikščioniškumas yra mąsty- 
tinas tiktai „simboliškai“, tačiau visiškai nenurodo, kas 
iš tikrųjų čia simbolizuojama. 

Jeigu dabar nekalbėsime apie tuos žmones, kurie ne- 
turi drąsos nei tikėti, nei netikėti esamais religiniais 


498 


RELIGINES BŪKLĖS PROBLEMA 


turiniais, tai liks tik įprasta trikdanti šiuolaikinio žmo- 
gaus būklė: tai, kad egzistuoja tam tikri tikėjimo turi- 
niai, į kurių realumo teigimą jo intelektualinė sąžinė 
nesuranda jokio tilto, ir tai, kad jis mato, jog kaip tik 
šiuos turinius aukščiausio rango ir stipriausia mąstymo 
Jėga pasižymintys protai laiko neabejotinai realiais. Jį 
apima nerimą keliantis jausmas, kad jam trūksta juti- 
mo galios, kuri kitus įgalina suvokti kažką realaus toje 
vietoje, kur, kaip jis galėtų prisiekti, nieko nėra ir nie- 
ko negali būti. 

Iškilus grėsmei prarasti pasitikėjimą arba savo protu 
(anaiptol ne vien mokslinio įrodymo kriterijų prasme), 
arba didžiausiais praeities žmonėmis, jam lieka vieno 
tvirto atramos taško faktiškumas: neabejotinai egzistuo- 
jantis religinis poreikis, arba, atsargiau kalbant, tas po- 
reikis, kurį lig šiol patenkindavo religija. Juk Švietimas 
turėjo būti aklas, jeigu jis manė, kad porą šimtmečių 
trukusia kritika gali sugriauti tą religinių turinių siekį, 
kurį žmonija turėjo nuo pat savo istorijos aušros ir ku- 
ris viešpatavo nuo pat žemiausių pirmykščių tautų iki 
aukščiausių kultūros pakopų. Tačiau dėl to pirmiausia 
1r iškyla visas tos būklės, kuri, šiaip ar taip, šiandien 
yra būdinga didžiajai kultūringos žmonijos daliai, pro- 
blemiškumas: jai neduoda ramybės atsinaujinusi tų po- 
reikių galia, tačiau lig šiol siūlytus, o ir dabar siūlomus 
jų patenkinimo būdus ji laiko gryna fantastika ir todėl 
su jais atsiduria visiškoje tuštumoje. Lig šiol religija vi- 
sada pergyvendavo religijas, taigi ji buvo tarsi medis, 
nuo kurio vis skinami vaisiai. Dabartinė situacija yra 
nepaprastai rimta dėl to, kad ne ta ar kita dogma, bet 
transcendentinis tikėjimo turinys kaip toks iš esmės yra 
įgijęs iliuzinį pobūdį; dabar išlikusi yra jau ne transcen- 
dencijos forma, kurią reikia iš naujo užpildyti, o tam tik- 
ras gilesnis ir bejegiškesnis dalykas — poreikis, kurį 

transcendencija apskritai numalšindavo, kuris pergyve- 
no šį patenkinimą, o dabar yra paralyžiuotas principinės 
tikėjimo turinių įveikos, tarsi jis būtų atskirtas nuo to 
kelio, kuris veda į jo paties gyvenimą. Niekur nevedė ir 
ta išeitis, kuri buvo išmėginta jau XVIII amžiuje: atsisa- 
kyti visų dogminių arba „apreikštųjų“ atskirybių ir ant- 
gamtiškumą traktuoti kaip tokią paslaptingą sritį, apie 
kurią nieko tikra negalima žinoti ir prie kurios ją mėgi- 
nančios užčiuopti mūsų hipotezės bei tikėjimai tik dau- 
giau ar Mažiau priartėja. Šitaip iš esmės viskas lieka po 
senovei: nors tikrieji Dievo vaizdinių turiniai sukišami į 
vieną paketą ir užantspauduojami, tačiau su šiuo pake- 
tu elgiamasi taip pat, kaip prieš tai buvo elgiamasi su 
atskiromis jo dalimis. Atskiro turinio nepruimtinumą to- 
kiu būdu galima išstumti iš akiračio, bet ne turinio ap- 
skritai nepriimtinumą. 

Jeigu čia visos kitos išeitys atmetamos kaip reika- 
laujančios visiškai radikalių vidinio elgesio pertvarky- 
mų, tai pirmiausia būtina gerai išsiaiškinti tą posūkį, 
kurį pradėjo Kantas: religija yra vidinis sielos elgesys ir 
visiškai skiriasi nuo migloto vaizdinio, esą ji yra kaž- 
koks tarpininkas ir šios vidinės būties, veikimo ar jauti- 
mo, bei virš jos pakylančios esaties mišinys. Jeigu egzis- 
tuotų koks nors santykis tarp sielos ir to, kas transcen- 
dentiška, tai religija, šiaip ar taip, būtų sielos pusėje esan- 
ti šio santykio dalis. Kaip daiktai, pasak Kanto, nepersi- 
kelia į mūsų vaizduotės galią, taip ir Dievas nepersike- 
lia į mūsų širdį. Ir jeigu vis dėlto yra teigiamas sielos ir 
Dievo vienabūtiškumas arba jų susiliejimas, tai šitai ga- 
li skelbti metafizika arba mistika; tačiau jeigu religija 
privalo turėti išskirtinę „praktikos“ reikšmę, nuo spe- 
kuliacijos ją skiriančią prasmę, tai ji yra būtis arba įvy- 
kis sieloje, mums skirta dalis, ir tokia ji būtų net tada. 
jeigu Dievas tikrai gyventų mūsų sieloje. Kaip erotinės 

prigimties žmogus, matyt. visuomet galiausiai mylės vie- 
ną atskirą asmenį. nors jo prigimtis jau iš anksto ir ne- 
išvengiamai yra erotinė ir iš principo skiriasi nuo atski- 
rųjos pasireiškimų, taip ir religinga prigimtis iš pat pra- 
džių yra savaime tam tikra linkme nuteikta, ji jau iš 
anksto gyvenimą jaučia ir jį komponuoja kitaip negu ne- 
religinga prigimtis, ir ji tokia būtų net ir gyvendama nuo- 
šalioje saloje, kur jos nepasiektų to, kas dieviška, žodis 
ar sąvoka. Paprastumo dėlei aš čia turiu omenyje pir- 
miausia tik tokią „religingą prigimtį“ griežčiausia ir 1š- 
samiausia prasme. Jeigu mes ją suprantame grynai kaip 
tokią. tai ji ne tik turi religiją kaip savastį arba gebėji- 
mą, bet ir jos būtis yra religinė, ji, taip sakant, funkcio- 
nuoja religiškai, kaip mūsų kūnas funkcionuoja orga- 
niškai. Šis galutinis būties apibrėžtumas nėra vien turi- 
nio, kuris būna čia vienoks, čia kitoks, dogmos, taip pat 
jis nėra vien tokios prigimties sielos ypatybės: priklau- 
somybės jausmas ir viltingas džiugumas, nuolankumas 
ir ilgesys, abejingumas žemiškiems dalykams 1r gyveni- 
mo nuostatos — visa tai dar nėra pats giliausias religingo 
žmogaus religingumas; tai vis dar yra kažkas, kas ats1- 
rado iš jo būties, kažkas, ką jis turi, kaip meno žmogus 
turi fantaziją 1r techninį meistriškumą, didelį juslių jaut- 
rumą ir gebėjimą stilizuoti, o ta jo būties substancija, 
kurijį padaro menininku ir kurios vientisumas toliau ne- 
suskaidomas, tarsi glūdi po visais šiais dalykais. Man at- 
rodo, kad ši samprata žmogaus religingumą laiko „visuo- 
tinių“ energijų — jautimo, mąstymo, dorovinio arba geis- 
mingo siekimo — kombinacijomis ir modifikacijomis. Ta- 
čiau 1š tikrųjų religingumas yra fundamentali religingos 
sielos būtis, ir tik ji apibrėžia tų bendrų arba ir specifinių 
sielos ypatybių atspalvį ir funkciją. Ir, taip sakant, tik pas- 
kui-— jeigu ir ne laikiška šio žodžio reikšme - ši pagrindi- 
ne religinė būtis išsiskaido į poreikį ir jo patenkinimą, 

kaip menininko būtis atsiskleidžia kaip poreikio kurti ir 
kūrinio objektyvaus formavimo koreliacija. 

Taigi religingumas kaip natūrali religingo žmogaus 
ypatybė, suskilęs į poreikį ir jo patenkinimą, priešpriešina 
save religinio objekto objektyvumui. Kai asmenybei bū- 
dinga nelaikiška religinė būtis pereina į psichologinę po- 
reikio, ilgesio, geismo stadiją, ji reikalauja tikrovės kaip 
jos įkūnijimo. Čia dabar iškyla visi tie sielos veiksniai, 
kurie iš seno buvo žinomi kaip kuriantieji dievus: baimė 
ir vargas, meilė ir priklausomybė, gerovės žemėje ir am- 
žinojo išganymo ilgesys. Tačiau visas kilmės klausimas, 
aišku, iškyla tik tada, kai vidinė būdinga religinė būtis 
pasineria į tą diferencijuotą poreikio ir jo patenkinimo 
formą ir veržiasi į realumą. įtikėtą priešais ją esantį Die- 
vą; kad galėtų remtis visais tais afektais arba pasiduoti 
jiems, religija turi pirmiausia susisieti su objektais. To- 
dėl tik dabar iškyla religijos tikrumo ar klaidingumo klau- 
simas, kuris aiškiai yra beprasmis, jeigu religija supran- 
tama kaip tos pagrindinės žmogaus savybės; juk tikra 
arba klaidinga gali būti ne būtis, o tik tikėjimas to, kas 
yra anapus tikinčiojo, realumu. Kai tikėjime atsiranda 
žinojimui artimas elementas: aš tikiu Dievą kaip per daug 
Juntamą arba kaip per mažai juntamą, - tai tik atsklei- 
džia, kad visa tikinčio subjekto ir tikimo objekto prieš- 
prieša yra tiktai antrinis suskaidymas, nevisiškai tinka- 
ma giluminio klodo, pačios savaime tikros, nors žinoji- 
mui ir svetimos būties išraiška. Apčiuopomis pateikia- 
mi mistiniai įvardijimai — Dievas yra „grynasis kažkas“ 
(kaip priešingybė bet kokiam atskiram kažkam, kurį ga- 
lima nurodyti) arba jis yra „antesamybė“ — siekia ne ko 
kito, kaip išvengti Dievo tikrumo klausimo; jie jau ne- 
beglūdi tame sluoksnyje, iš kurio išauga religijos šak- 
nys arba religija kaip galutinė pačios žmogaus esybės 
šaknis. Tačiau kadangi žmogus yra stokojanti būtybė ir 

pirmasis jo būties žingsnis atveda jį prie siekio turėti, o 
pirmasis jo kaip subjekto žingsnis — prie objektyvumo, 
todėl religinis gyvenimo procesas, šis gilus atskiro žmo- 
gaus būties apibrėžtumas, kartu virsta santykiu tarp ti- 
kinčiojo ir dėl savęs paties esančio tikėjimo objekto, tarp 
geidžiančiojo 1r patenkinančiojo. Be to, kadangi poreikis 
čia yra lemiamas dalykas, jį įmanoma patenkinti įvai- 
niais būdais, kaip ir bet kokį poreikį apskmtai. Taigi anaip- 
tol neatmestina galimybė, kad jį galima patenkinti ne- 
religiniu būdu; juk ir alkio jausmas gali būti numalšin- 
tas kitomis priemonėmis, ne tik valgiu, šilumos troški- 
mas gali būti patenkintas ne vien keičiant išorinę tem- 
peratūrą ir t. t. Faktiškai tą poreikį, kuris iškyla kaip 
religinis, gali būti siekiama patenkinti - tuo visiškai ne- 
pažeidžiant jo kaip tokio tapatumo — moraliniu arba es- 
tetiniu, arba intelektualiniu būdu, ir tai anaiptol nebūtų 
nukrypimas nuo jo arba jo nuslopinimas. Šiuo poreikio 
1r jo patenkinimo atskyrimu realumo forma apima ir pa- 
tį religangumą: dabar malda, magija, ritualas tampa pr1e- 
mone, kuriai būdingas faktinis veiksmingumas. Šitaip 
subjektyviam žmogui tapus Dievo objektyvaus tikrumo 
priešprieša, kyla „tiesos klausimas“, kova dėl teisingu- 
mo ar 1liuziškumo, ir religinė būtis perskyla tame lyg- 
menyje, į kurį ji persikelia. 

Šios transpozicijos, kurios, kaip liudija istorija, lig- 
šiolinis žmogus negalėjo išvengti, rezultatas yra kaip tik 
„švietimo“ atsiradimas. Jo išvada tokia: arba „realybė- 
je“, be žmogaus, yra tai, kas metafiziška, transcenden- 
tiška, dieviška, arba, jeigu mokslinis protas tokią realy- 
bę atmeta, tikėjimas visu tuo yra subjektyvi fantazija, 
kuri turi būti aiškinama grynai psichologiškai. Jeigu ši 
alternatyva taria, kad galima paneigti tai, kas metafiziš- 
ka, kas psichologiškai nepaaiškinama, tai ji yra klaidin- 
ga, ir jeigu religija turėtų ateitį, tai ją reikėtų įveikti. Aš 

čia nekalbėsiu apie fundamentalų nesusipratimą, kai re- 
ligijos priėmimas arba atmetimas yra grindžiamas tie- 
sos sąvoka jos moksline prasme; net jeigu ir egzistuotų 
pagal šį kriterijų įrodoma „tiesa“ apie galutinius daly- 
kus, religija dėl to nepasidarytų mažiau reikalinga, kaip 
spalvota fotografija, tobulėjanti iki absoliučiai tikslios 
žmogaus gyvenimo reiškinių reprodukcijos, negali pa- 
keisti meninio portreto. Čia mes susiduriame su tuo, 
kad ši alternatyva gali dar turėti trečią variantą: galbūt 
šis tikėjimas, pats šis sielai duotas faktas yra kažkas 
metafiziška! Juk kaip tik šiame tikėjime gyvuoja 1r save 
išreiškia religinė būtis, ir jos prasmė ir reikšmė visiškai 
nepriklauso nuo turinio, kurį tikėjimas perima arba su- 
kuria. Kai žmogus priešpriešina save kokiam nors me- 
tafiziniam ir dieviškam, bet kokią empirinę atskirybę 
pranokstančiam dariniui, tai šitaip Jis projektuoja ne vi- 
suomet ir ne tik savo psichologines emocijas: baimę ir 
viltį, nesantūrumą ir išganymo poreikį; jis taip pat pro- 
Jektuoja tai, kas jame pačiame yra metafiziška, kas ja- 
me pačiame glūdi anapus bet kokios empirinės atskiry- 
bės. Juk kaip numatomų pasaulio elementų žaismas ky- 
la iš toliau neredukuojamo fakto, kad apskritai yra pa- 
saulis 1r vienaip ar kitaip apibūdinamas jo proceso išei- 
ties taškas, taip ir visas psichologinis susijaudinimas, 
kuriantis atskirus religinius darinius, kuriuos iš princi- 
po galima numatyti, kyla iš sielos jau prieš bet kokį nu- 
matymą esančios būties ir kokybiškai apibrėžtos būties; 
tai, kad atsiranda ši psichologinė seka ir atsiranda kaip 
būtent tokia, suponuoja pagrindinę būseną, kuri pati sa- 
vo ruožtu jau nera atsiradusi šioje sekoje. Feuerbacho 
samprotavimai prasideda maždaug nuo šio taško. Pasak 
jo, Dievas yra ne kas kita, kaip žmogus, kuris, verčia- 
mas savo poreikių, iškelia save iš savęs į begalybę ir 
šaukiasi šitaip atsiradusio Dievo pagalbos. „Religija yra 

antropologija.“ Ir tokiu minties posūkiu jis tiki susido- 
rojęs su visais transcendentiniais dalykais, nes žmoguje 
jis mato tik empirinį sielos atskirybių srautą. Tačiau jo 
išvada turėtų būti tokia: vadinasi, metafizinė vertė, tai, 
kas yra aukščiau atskirybių, slypi paties žmogaus religi- 
nėje būtyje. Akivaizdu, kad žmogaus sudievinimą gali- 
ma atmesti lygiai taip pat kaip ir Dievo sužmoginimą, 
nes abiem atvejais vėliau prievarta suartinamos tokios 
instancijos, kurios jų lygmenyje turi būti priešpriešina- 
mos. Tačiau galima iš anksto nusileisti žemiau jų dua- 
lizmo ir sielos tikėjime, su kuriuo kartu atsiranda jo ob- 
jektas, jos religinę būtį jausti kaip anapus šio santykio 
esantį absoliutumą, išvengiant subjekto ir objekto prieš- 
priešos. Kaip erdvės vaizdinys, kurį mes turime savo są- 
monėje, atsiranda ne dėl sprendimo, kad ir už mūsų są- 
monės turėtų būti realus erdvinis pasaulis, bet veikiau. 
jeigu Kantas yra teisus, jau pats tas vaizdinys yra visa 
tai, ką mes vadiname erdvine realybe, — taip ir subjek- 
tyvų religingumą garantuoja ne metafizinės būties arba 
vertės buvimas anapus jo, bet toks jis yra pats ir betar- 
piškai. Jis kaip tam tikra tikrovė jau reiškia visą tą ant- 
gamtiškumą, visą gelmę, absoliutumą ir šventumą, ku- 
rie atrodo prarasti religiniuose objektuose. Šį posūkį ga- 
lima prilyginti etikos, kuri dorovinės reikšmės ieško ne 
atskiro veiksmo turinyje, o „geroje valioje“, posūkiui: 
„geris“ yra fundamentalus, toliau neišskaidomas valios 
proceso pobūdis, ir nors jis lemia jos tikslų pasirinkimą, 
tačiau vis dėlto ne jie 1š pat pradžių yra „gert“ ir suteikia 
juos priimančiai valiai šį pobūdį, bet atvirkščiai, ji pati 
kaip spontaniška formuojančioji mūsų vidujybės jėga su- 
teikia turiniams moralinę vertę, kurios juose, atsisklei- 
džiančiuose jų materijoje, žinoma, niekada negalima 
įžvelgti. Ir religiniame turinyje niekada negalima įžvelgti, 
arjis yra religinis: Dievo vaizdinys gali atsirasti iš grynos 

spekuliacijos, net jeigu juo tikima, dogmos - dėl grynos 
sugestijos, išganymo vaizdinys — iš gryno laimės troški- 
mo. Tačiau tiktai sukurti tos ypatingos vidinės būties, 
kurią mes vadiname religine, įgyti iš jos, visi minėtieji 
dalykai patys tampa religiniai. Ir kaip žmogaus „gera va- 
lia“ išsaugo jo dorovinę vertę, visą jos grynumą ir visą 
mastą, net jeigu likimas atima iš jo bet kokią galimybę 
įlieti ją į kokį nors regimą veiksmą, taip ir religinė sie- 
los verte išlieka, net jeigu intelektualiniai ar kitokie mo- 
mentai anuliavo tuos turinius, į kuriuos ši vertė įtekėjo 
ir šitaip padare juos religinius. Tuo remdamiesi mes ga- 
lime suformuluoti tiesos arba tikrumo paradoksą: kuo 
netikresnis koks nors religinis vaizdinys kaip tikrovės 
teigimas, tuo gryniau ir ryžtingiau jo esmė - jeigu nori- 
te, jo „tiesa“ — pasireiškia kaip religinė, kaip sielos spon- 
taniškumas; akivaizdu, kad teorinės tiesos skirtumas 
nuo religinės glūdi ne ratio essendi*, o veikiau ratio cog- 
noscendi. Taip reikėtų suprasti ir credo guia absurdum**. 
Tai, kas teoriškai gali būti įrodyta kaip teisinga, aš galiu 
žinoti, todėl čia tikėjimas nereikalingas ir nederamas. 
Tiktai ten, kur intelektas sako „ne“, atsiranda vietos 
„taip“ sakančiam tikėjimui, ten pastarasis gali atlikti sa- 
vitą savo funkciją. Žinoma, kalbant apie tikėjimo turi- 
nių „absurdiškumą“ reikia atkreipti dėmesį į tai, kad re- 
liginis nusiteikimas kaip toks savo objektus formuoja 
ne tiesiogiai, o pasinaudodamas anapus religingumo eg- 
zistuojančiais vaizdiniais, kurie visą jų nepakankamu- 
mą ir neaiškumus priskiria religinei struktūrai. 
Pačiam tikrai religiniam gyvenimui objektyvavimas 
1r logizavimas siekia primesti savo keblumus ir dualiz- 


*Būties pagrindas (/ot.). 
**Tikiu, nes tai absurdiška (lot.). 

mus, ir tai jiems dažniausiai, bet ne visuomet, pavyks- 
ta. Kai tik savo metafiziniu bei psichiniu pagrindu vien- 
tisas gyvenimas atskiria nuo savęs Dievą, kad regėtų jį 
priešais save, jis vėl siekia įvairiausiais keliais ir aplink- 
keliais jį į save sugrąžinti. Tačiau ši priešprieša jau ne- 
gali ir neturi būti anuliuota. Šitaip atsiranda vienos bū- 
ties 1r atskirtos būties alternatyva, ir čia negali paten- 
kinti nei kokia nors mišri būsena, nei principiniai spren- 
dimai. Tačiau šis priverstinis rinkimasis — kad ir kaip 
stipriai dėl dualistinio būtybės polinkio jis paveiktų pa- 
čius giliausius jos klodus — dažniausiai vis dėlto yra tik- 
tai loginis intelektualinis, ir religinis gyvenimas, taip 
sakant, praktiškai jo nepripažįsta. Kaip tik dėl to jis ir 
atsiskleidžia kaip gyvenimas, būtent kaip nesukantis gal- 
vos dėl prieštaravimų, kurie visur pasireiškia, kai gyve- 
nimas yra projektuojamas į nelaikiškų sąvokų lygmenį. 

Tačiau religinė būtis nėra ramus buvimas, gualitas 
occulta* ar vaizdus visalaikiškumas, kaip kad kokio nors 
gamtos ar meno kūrinio gražumas. Religinė būtis yra 
paties viso, gyvybingo gyvenimo forma, būdas, kuriuo 
vyksta jo svyravimai, atsiskleidžia atskiros jo apraiškos, 
kuriuojis realizuoja savo likimą. Kai religingas žmogus — 
arba žmogus kaip religingas — dirba arba mėgaujasi, vi- 
liasi arba būgštauja, džiaugiasi arba liūdi, visam tam bū- 
dingas savitas darnumas ir ritmika, atskiro turinio ry- 
šys su gyvenimo visuma, akcentų paskirstymas skiriant 
tai, kas svarbu, 1r tai, kam jis yra abejingas, todėl šie jo 
išgyvenimai visiškai skiriasi nuo tokių pačių praktinės, 
meninės, teorinės prigimties žmogaus vidinių išgyveni- 
mų. Man regis, didelė ankstesnių psichologinių religijos 
teorijų klaida yra ta, kad jos religingumą traktavo kaip 


*Paslėpta kokybė (Iot.). 

prasidedantį ten, kur tokie turiniai nusitęsia į substan- 
cialią transcendenciją, kur jie dievybę suformuoja už jų 
pačių: esą tiktai tada, kai tikėjimas dievybe, kuri yra tų 
grynai empirinių vidinių išgyvenimų padarinys, ūglis, hi- 
postazė, daro atgalinį poveikį gyvenimui, šis tikėjimas 
ir jo turiniai tampa religiniai. Aš, priešingai, esu tikras, 
kad žmonių, kurie apskritai yra religingi, psichiniai pro- 
cesai jau iš pat pradžių gali atsirasti tik kaip turintys 
religinį atspalvį - kaip kad žavaus žmogaus judesiai jau 
yra žavūs kaip tokie, jie šią savybę gauna iš savo šalti- 
nio, taigi jie nera tik vėliau nudažyti savaime bespalviai 
arba kitokio atspalvio judesių turiniai. Tai, kad aš reli- 
giją kildinu 1š gyvenimo, visiškai nereiškia, jog egzis- 
tuoja kažkoks indiferentiškas gyvenimas, kuris religijai 
leidžia atsirasti iš savęs, taip sakant, akcidentiškai, - tai 
reiškia, jog tarp galimų pirminių gyvenimo atspalvių esa- 
ma ir religinio. Tiktai velesnis abstrahavimas religinia- 
me gyvenime gali religiją atskirti nuo gyvenimo; tokį 
abstrahavimą, žinoma, nepaprastai skatina susidarymas 
ypatingų darinių, kuriuose religinė būtis, taip sakant, 
išsidistiliuoja iš gyvenimo ir suformuoja tik jai priklau- 
sančią sritį —- transcendentinį pasaulį, bažnytinę dogma- 
tiką, tikėjimo faktus. Tokiu mastu, kokiu religingumas 
monopolizuojamas išimtinai šitos grynosios kultūros, jis 
gali atsiskirti nuo gyvenimo ir savo gebėjimą būti visų 
gyvenimo turinių išgyvenimo ir komponavimo forma iš- 
mainyti į tai, kad būtų atskiras gyvenimo turinys greta 
kitų. Dėl to visiems iš esmės menkai religingiems arba 
visiškai nereligingiems žmonėms dogma yra vienintelė 
šiokios tokios religinės egzistencijos galimybė. Religin- 
gumas jiems neapibrėžia gyvenimo proceso kaip imanen- 
tinė jo forma, todėl religingumas jiems turi būti tai, kas 
transcendentiška. Tokių žmonių gyvenime religija yra 
kažkas daiktiška ir laikiška, beveik būtų galima sakyti — 

ir erdviškai lokalizuota: jos apribojimas sekmadieniniu 
bažnyčios lankymu yra šio religingumo atskyrimo nuo 
gyvenimo karikatūra. Taip gali atsitikti tik todėl, kad 
religija yra vienas iš gyvenimo turinių, 0 ne pats gyveni- 
mas ir kad ji pati tikrai religingų žmonių, kuriems ji iš 
tikrųjų yra „pats gyvenimas“, sąmonėje savo esmę kaip 
procesą, kaip gyvenimo visumos būties pobūdį vis dėlto 
kartu perkėlė į transcendentinę substanciją, vienaip ar 
kitaip priešpriešinamą tikrovę. Šitaip religija virto to- 
kiu dalyku, kuriame gali dalyvauti ir bendras nereligi- 
nis gyvenimas. Patiems šiems žmonėms religija, žino- 
ma. lieka viso mąstymo ir veiklos, visų jausmų ir sieki- 
mų, visų vilčių ir nusivylimų forma; ji yra ne tik kartu 
su visu tuo skambantis obertonas, bet pirminis visų 
skambančių ir aidinčių, įtemptų ir atpalaiduojančių gy- 
venimo harmonijų ir disharmonijų tonas, todėl savo me- 
tafizinę reikšmę religija ne pasiskolina iš objekto, į kurį 
ji nukrypsta, bet ji glūdi jos pačios esatyje. 

Šitaip įvyko principinis pasaulėžiūrinis posūkis. Eu- 
ropos kultūrai būdingas pasaulio vaizdas iki naujųjų lai- 
kų savo nuostata buvo visiškai objektyvus. Kad ir kokie 
įvairūs ir vienas kitam prieštaraujantys buvo kosmoso 
vaizdiniai, jie visuomet siekė jį aprėpti kaip objektyviai 
egzistuojantį, į sąmonę čia nepatekdavo įsivaizduojan- 
čiojo siela kaip kūrybinė apibrėžtis, kaip šio vaizdo mo- 
difikacijų pagrindas. Tai įvyko tiktai paskutiniais šimt- 
mečiais ir galiausiai viršūnę pasiekė idealizme, kuriam 
pasaulis yra „mano vaizdinys“, ir viskas, kas mąstoma, 
buvo uždaryta Aš subjektyvume. Tačiau tai lėmė didelį 
netikrumą bei šaknų praradimą ir galiausiai vedė prie 
visų įmanomų ginčų, kompromisų, daugiau ar mažiau 
neaiškios maišaties su tebeegzistuojančiu objektyvumo 
principu. Ir čia jau ne kaip išorinis pusiškumas (Halb- 
und Halbtum),o kaip pasaulėžiūrinis principas atsirado 

nauja — paties subjekto objektyvavimo - tendencija, ku- 
ri, beje, buvo būdinga jau ir Goethe's dvasiai'. Net jeigu 
visi pasaulio atributai yra apibrėžti subjekto struktūros, 
tai pats faktas, kad taip yra ir yra būtent taip, glūdi me- 
tafiziniuose kosmoso pagrinduose: vaizdinys pats yra bū- 
tis, kuri objektyvumą turi savyje ir kuriai nereikia jo 
skolintis kaip kokios nors išorybės atspindžiui. Tai kar- 
tu yra ir religinio gyvenimo įgyjamas aspektas. Net jei- 
gu jo turiniai turi atsisakyti būti transcendentinės tik- 
rovės atvaizdais, lemiamas dalykas yra tas, kad šis gy- 
venimas tiesiog egzistuoja ir yra išgyvenamas kaip toks, 
kuris savo turinius ima pats iš savęs, kad jam nebūtina 
susidėti iš kokio nors dogmų komplekso, kad jis suvokia 
save kaip realią visybę, kurios vienumas dabar duotas 
pačioje žmogaus religinėje būtyje. 

Galima išskirti dvi pagrindines religingumo formas, 
iš kurių nė viena, žinoma, nepasitaiko kaip absoliučiai 
gryna, tačiau jų mišinyje kiekvieną kartą būna vienos iš 
jų visiškai skirtingo pobūdžio persvara prieš kitą. Vie- 
noje pusėje čia yra religinių arba bažnytinių faktų objek- 
tyvumas, sau pakankamas ir užbaigtas, absoliučiai sa- 
vavertis transcendencijos pasaulis, kurį individas gali tik 
stebėti, vienaip ar kitaip jame dalyvauti arba gauti iš jo 
malonę. Kitame sekos poliuje yra religija - išimtinai in- 
dividualaus subjekto būsena arba vidinis procesas, nors 
juos irgi gali sukelti ir pateisinti tų metafizinių realybių 
žinojimas. Taigi šiuo atveju šį subjekte atsirandantį ir 
glūdintį religingumą reikia suvokti ir vertinti kaip ob- 
jektyvų faktą, pripažinti jo vietą metafiziniame pasauly- 
je. Egzistuoja plačiai paplitęs, nors ir retai aiškiai sufor- 
muluojamas požiūris, kad subjekte vykstantys ir išlie- 


"Tai aš nagrinėjau savo knygoje: Goethe, 2. Aufl., 1917. 

kantys procesai nėra jokie faktai objektyvia prasme — 
jie iš tikrųjų yra niekas, plevenantis dvelksmas. Taip 
pat dažnai ginčijamas objektyvumas pats savaime, kaip 
toks, jeigu jis neturi jokio atitikmens išoriniame objek- 
tyvume (kuris, žinoma, nebūtinai turi būti erdvinis). Ta- 
čiau toks subjektyvumo pašalinimo iš dalykinio solidu- 
mo srities motyvavimas, aišku, yra visiškai paviršuti- 
niškas. Juk daugių daugiausia tokį vien subjektyvaus 
mąstymo turinį, kuris pretenduoja atitikti išorinę tikro- 
vę ir jos sau nesuranda, galima laikyti niekuo ir apibū- 
dinti kaip /latus vocis*. Tačiau faktas, kad tas turinys 
yra mąstomas, jo mąstymo procesas - kurio santykis su 
jo turiniu čia nenagrinėtinas — yra objektyvus faktišku- 
mas ir jam neturi įtakos atskirai traktuojamo jo turinio 
neadekvatumas. Aš nematau jokio pagrindo, kodėl ob- 
jektyvumo reikšmė turėtų būti priskiriama tik tam reli- 
gingumui, kurio objektas yra anapus jo paties; juk tie 
dalykai, kurie egzistuoja be šios sąlygos, irgi priklauso 
kosminei arba metafizinei tvarkai kaip ir dangaus dievai. 

Jeigu mes dabar vėl pažvelgsime į fundamentalią šiuo- 
se puslapiuose nagrinėjamą problemą - kaip neblėstan- 
tis religinių vertybių poreikis galėtų įgyti prasmę 1r būti 
patenkintas, jeigu nė vienas iš atskirų turinių, kurie lig 
šiol tai atlikdavo, jau nebeįstengia vykdyti šios funkci- 
jos, tai ryškėja galimybe, kad religija nuo savo substan- 
cialumo, nuo ryšio su transcendentiniu turiniu sugrįš 
arba pakils prie funkcijos, prie paties gyvenimo ir visų jo 
turinių vidinės formos. Klausimas tas, ar religingas žmo- 
gus nugyvena patį gyvenimą su jo įtampa ir atsidavimu 
jam, su jo ramybe ir jo gelme, su jo laime 1r jo kova, ar jis 
gali šį gyvenimą jausti kaip tokią absoliučią vertybę, kad 


*Vien žodis (Iot.). 

tarsi pasukdamas ašį gali perkelti jį į transcendentinių 
religijos turinių vietą. Jeigu prisiminsime Schleierma- 
cherio pasakymą. kad viską reikėtų daryti ne „dėl religi- 
jos“, bet „su religija“, tai čia yra gana esminis skirtu- 
mas. Jeigu visus gyvenimo turinius privalu realizuoti 
„su religija“, tai religija vis dar vra kažkas anapus šių 
turinių, kas su bet kokiu mąstymu, veikimu ir jautimu 
faktiškai yra neatskiriamai susiję, bet pastarieji 1š es- 
mes gali egzistuoti ir be jos, nepakisdami savo imanen- 
tinėje tekmėje. Tačiau kaip racionalus žmogus ne tik 
susieja savo jausmus ir siekimus „su“ intelektualiniais 
svarstymais, bet intelektualumas čia kaip bendra funk- 
cija Jau iš anksto apibrėžia visų jo sielos veiksmų pobū- 
dį, taip ir religinės būklės problema turėtų būti išspręs- 
ta, jeigu Žmonės gyventų religinį gyvenimą. t. y. tokį, 
kuris ne vyksta „su“ religija, bet pats šis vyksmas yra 
religinis, jau nekalbant apie tai, kad jis vyktų „dėl“ reli- 
gijos, t. y. pirmiausia atsižvelgiant į kokį nors objektą 
anapus jo. Juk nors tas objektas ir būtų vidinių religinių 
procesų produktas, jis kaip toks vis dėlto gali būti kriti- 
kuojamas, 0 pirminė religinė būtis — aš tai jau minėjau — 
kritikuojama gali būti taip pat mažai, kaip ir apskritai 
būtis, kuri, kitaip negu tikėjimo ir žinojimo vaizdiniai 
apie ją, nėra kritinių klausimų objektas. Visa religingų 
žmonių likimo problema yra tokia: jeigu jokia reakcija 
1r joks modernizavimas nebegali duoti religiniam troš- 
kimui jo objektų — ne tik istorinių, bet ir „objektų“ ap- 
skritai, — tai ar ne religinė visos būties forma tokiems 
žmonėms vis dėlto turi suteikti jausmą, kad jie pasiekė 
giliausią savo gyvenimo prasmę? Toks bet kokios dog- 
mos (kuri čia suprantama ne neigiama prasme) atmeti- 
mas neturi nieko bendra su religiniu „liberalizmu“, nes 
ir jis religingą būtybę vis dar sieja su turiniais, kuriuos 
ji asmeniškai ir laisvai renkasi. Šį liberalizmą gerai apl- 

būdina tai, kad Locke'as savo vienai Amerikos valstijai 
skirtame konstitucijos projekte besąlygiškai pripažino 
apskritai visų galimų konfesijų lygiateisiškumą, tačiau 
ateistams šios pilietinės teisės nesuteikė. 

Religijos raida šia kryptimi susiduria su keblumų, nes 
ji atrodo atvira tik specifinės religingos prigimties žmo- 
nėms. Kaip tik tokios prigimties žmogui ta problemati- 
ka nekelia jokios didesnės grėsmės. Jis gali patirti abe- 
jonę, ilgesingą nerimą, pagundą, atsimetimą; tačiau ga- 
liausiai jis vis dėlto yra tikras savo tikėjimu, nes tai jam 
reiškia, kad jis yra tikras pats savimi. Savo paties ap- 
mąstymuose jis atranda tokią transcendentinę būties gel- 
mę, kad jam net nereikia vadinti jos Dievu; būtent todėl 
kai kurie iškiliausi religiniai mistikai buvo nepaprastai 
abejingi pačiam tikėjimo turiniui. Tačiau net jeigu reli- 
gingos prigimties žmogus kokiam nors turiniui yra aist- 
ringiausiai atsidavęs, kritinio jo „tiesos“ neigimo, kurio 
jis negali išvengti, padarinys bus arba jos pakeitimas ko- 
kia nors kita, arba neviltis bei fanatiškas ankstesnių į51- 
tikinimų išsižadėjimas ir kova su jais, kur religingumas, 
tik su negatyviu ženklu, prasiverš su ta pačia energija 
kaip ir anksčiau. Religinga prigimtis niekada neatsidu- 
ria tuštumoje, nes pilnatvę ji turi savyje. Ne ją - tuo aš 
visiškai neabejoju — paveikė mūsų meto religiniai keb- 
lumai, bet žmogų su tam tikrais religiniais elementais; 
žmogų, kuriam religijos reikia, nes savo būtyje jis jos 
neturi, žmogų, kuriam ji užpildo skausmingai jaučiamą 
egzistencijos spragą, žmogų, apie kurį Goethe sako: jis 
„turi religiją“. Tai, kad būtent nereligingiems žmonėms 
labiausiai reikia religijos istorine tikėjimo kokia nors 
transcendentine realybe prasme, visai nėra paradoksas, 
kaip paaiškėjo iš analogijos su tuo faktu, kad visiškai ir 
instinktyviai dorai sielai nereikia suformuluoto doro- 
vės dėsnio. kuris būtų jai išorinis imperatyvas. Tiktai 

sugundomam, netyram, svyruojančiam arba puolusiam 
žmogui vienaip ar kitaip būdinga dorovinė sąmonė išsi- 
skiria 1r tampa privalėjimu, o visiškai doro žmogaus do- 
rovinė sąmonė yra jo paties, nuo jo neatskiriama būtis. 
Taigi, pagal čia pateiktą religijos aiškinimą, kas neturi 
Dievo savyje, turi turėti jį už savęs. Stipriai religingi 
istorinių tikėjimų žmonės turėdavo jį savyje ir už savęs. 
Genialių 1r kūrybingų šios rūšies asmenybių vidinis re- 
ligingumas buvo toks galingas ir platus, kad jis negalėjo 
tenkintis dominavimu visame gyvenime; ši jų gyvenimo 
forma pranokdavo visus galimus jo turinius, iškildavo 
virš gyvenimo, religinė būtis nepajėgdavo viena pakelti 
savo pilnatvės ir aistros, todėl puldavo į begalybę, idant 
iš jos vėl atgautų save, nes ji netikėjo, kad už savo pla- 
tumą ir gilumą, už savo palaimas ir nusivylimus galėtų 
būti dėkinga tik pati sau. Tai apskritai yra du religijos 
genezei būdingi tipai: trūkumas, dėl kurio būtybė šau- 
kiasi Dievo, stoka gyvenimo, kuris siekia pilnatvės, lais- 
vės, begalinumo, — ir gausumas, perteklius gyvenimo, 
kuriam reikia objekto, kad ; jį įsigyventų ir iš jo gautų 
formą, kuris aidi jausmo ir kūrybiškumo platumose, kad 
tokiais atstumais dar pats save galėtų atpažinti, kuris 
savo beformį begalinumą tarp šaltinio, iš kurio jis kyla, 
1r jūros, į kurią jis teka, turi apriboti ir kuris šaltinį ir 
Jūrą jaučia kaip vienį. Galbūt, kadangi kiekviename vi- 
suminiame religiniame reiškinyje abi srovės tam tikru 
mastu veikia išvien ir todėl Platonas Erotą apibūdino 
kaip skurdo ir turto sūnų, — galbūt ir religija yra tos 
pačios kilmės. 

Tačiau šių galutinių giluminių sluoksnių didžiulės 
žmonių daugumos religija visiškai nepasiekia. Jie tie- 
s10g aptinka dievybę, ji esti priešais juos kaip objektyvi 
realybe, kuri pažadina 1r suaktyvina jų suvaržytą ir snau- 
džiančią energiją. Jeigu iš anų žmonių kritika Dievą ir 

atimtų, jie savyje vis tiek išsaugotų ne tik šaltinį, iš ku- 
rio jis atsirado, bet ir tą metafizinę vertę, kurią jis iš- 
reiškė; o pastarieji žmonės kartu su Dievu prarastų vis- 
ką, nes masėms „objektyvumo“ reikia visai kita prasme 
negu intensyviai gyvenančiam ir kūrybingam individui. 
Didžiulis klaustukas dėl dabartinės padėties ir jos atei- 
ties yra susijęs su tuo, ar vidutiniškasis religingumas 
gali padaryti posūkį nuo dangaus dievų substancijos ir 
transcendentinių „faktų“, posūkį prie religinio paties gy- 
venimo formavimo, posūkį, kuris nežemiškų dalykų il- 
gesį ir atsidavimą, palaimą ir atsižadėjimą, teisingumą 
ir malonę jau sietų ne su kokia nors aukštai virš gyveni- 
mo iškilusia dimensija, bet atrastų giluminėje jo paties 
dimensijoje. Tai, kad šias sąvokas dogmatinės religijos 
uždengė apnašų sluoksniu 1r dėl šios istorinės žymės bei 
naštos jas nustota sieti su tokių, taip sakant, visuotinių 
žmogiškųjų grynai vidinių patyrimų įsisąmoninimu ar- 
ba išraiška, žinoma, priklauso prie platesnės ir gilesnės 
ne tik religinio, bet ir apskritai dvasinio gyvenimo rai- 
dos keblumų. Tačiau ką gali pagelbėti visos pastangos 
religines vertybes ilgam laikui uždaryti istorinio tikėji- 
mo realijose ir šitaip jas užkonservuoti? Tai mėginama 
padaryti einant kantiškuoju moralizavimo keliu, iš eti- 
nio reikalavimo besąlygiškumo stengiantis išspausti re- 
liginio tikėjimo pasaulio visai kitokio pobūdžio tikrumą; 
tai mėginama padaryti pasitelkiant mistiką, kuri religi- 
nius objektus įstumia į tokias kontūrus slepiančias su- 
temas, kad neįmanoma įrodyti jų nebuvimo ir tai kaip- 
mat tampa jų buvimo įrodymu; tai mėginama padaryti 
katalikybės priemonėmis - pastaroji savo milžinišką or- 
ganizaciją įspraudžia tarp individo ir šventųjų faktų, to- 
dėl šie remiasi tvirtu tos organizacijos, kuri vien su jais 
suderinta, realumu ir individas išlaisvinamas nuo atsa- 
komybės už tai, ką jis laiko tikru dalyku. Tačiau, atrodo, 

turi būti ir dvasios kelias, kuriuo eidama ji galiausiai, 
atsisakydama visų tokių priemonių ir tarpininkavimų, 
keltų nesušvelnintą, griežtą savo tikėjimo turinių buvi- 
mo arba nebuvimo klausimą. Nekyla abejonių, koks tu- 
rėtų būti atsakymas į šį klausimą istorinių religijų atve- 
ju, taip pat visų kitų religijų, kurios iš esmės remiasi 
tuo pačiu pagrindu kaip ir istorinės religijos — transcen- 
dentinio, pasauliui priešpriešinamo Dievo faktu. Tačiau 
kadangi lygiai taip pat neabejotina, kad energijoms, ku- 
rios sukūrė tas religijas, nebūdingas toks pat laikinu- 
mas, tai atrodo, kad religijos likimas artėja prie radika- 
laus posūkio, kuris galėtų toms energijoms pasiūlyti ki- 
tokią panaudojimo ir pritaikymo formą negu transcen- 
dentinių struktūrų ir santykio su jomis kūrimas ir ku- 
ris galbūt vel sugrąžintų metafizinę vertę religinei sie- 
los būčiai, kuri išleido iš savęs tas struktūras ir vis dėlto 
Jose gyvuoja kaip jos gyvenimas. 


Versta iš: Simmel G. Gesamtausgabe, 

Bd. 14: Hauptprobleme der Philosophie. 
Philosophische Kultur / hrsg. von Rūdiger 
Kramme und Otthein Rammstedt. — 
Frankfurt am Main: Suhrkamp. 1996. 

Lebensanschauung 
(1913) 


Ketvirtas skyrius 
Individualus dėsnis 


Ese apie etikos principą 


Kai mes kokį nors objektą apibūdiname kaip „tikrą“, 
tai manome, kad taip galimam išreikšti jo turiniui pri- 
skiriame tvirtumą ir tam tikrą absoliutumą, kuris yra 
visų kitų to paties turinio įsivaizdavimo būdų - fanta- 
zuojančio arba grynai sąvokinio, vertinamojo 1r mMeni- 
nio, kurie šiuo atveju yra subjektyvūs to objekto tikro- 
vės derivatai — priešprieša. Tačiau geriau įsigilinus pa- 
aiškėja, jog ypatinga arba pranašesnė tikrovės kategor1- 
jai priskiriamo objekto padėtis reiškia vien tai, kad mes 
Jį paprastai išgyvename kaip chronologiškai pradinį ir 
dėl praktinių priežasčių kaip svarbiausią ir įtikinamiau- 
sią. Pirmiausia mes turime iš tikrovės formą įgijusių 
daiktų, taip sakant, išimti turinį, kurį jie jai suteikė, 
kad jį tada galetume priskirti kitoms kategorijoms. Ta- 
čiau tai yra tik psichologinis būtinumas, kuris jokiu bū- 
du neatskleidžia arba nesukuria skirtingos dalykinių so- 
lidumų tvarkos, — panašiai kaip tuo atveju, kai mes ko- 
kios nors sąvokos turinį išreiškiame svetima kalba, bet 
prieš tai turėjome žinoti jo išraišką gimtąja kalba, tai 

nieko nepasako apie pačių kalbų hierarchiją. Faktiškai 
tikrovė irgi yra tik forma (taigi tik viena iš formų), į ku- 
rią mes įdedame kokį nors turinį ir kuri su juo neturi 
glaudesnio ar geresnio santykio negu tuo atveju, kai mes 
tą turinį mąstome pasitelkdami mokslinės sistematikos 
ar meninės formos, noro ar vertės kategorijas. 

Tiesa, su vienu objektu tikrovės forma atrodo taip 
organiškai suaugusi, kad jis net 1r tada, kai jo turinys 
priskiriamas kitai kategorijai, nuo tos formos nepajėgia 
išsivaduoti: toks objektas yra savas subjekto gyvenimas. 
Net jeigu kas savo gyvenimą grynai jo turinio atžvilgiu 
regi meniniu, religiniu, moksliniu požiūriu, vis dėlto kar- 
tu suvokia jį kaip savo tikrąjį gyvenimą, nes šios nuo- 
statos visiškai nebūtų galima realizuoti, jeigu jis nebūtų 
tikras, nebūtų tikrai gyvenamas. Tačiau aš manau, kad 
tikrovė šia monopoline padėtimi išgyvenimų sekos at- 
žvilgiu dalijasi su antrąja kategorija, į kurią, tam tikra 
prasme lygiagrečią anai, tačiau jokiu būdu į ją neįsilie- 
jančią, įeidami mes nenutrūkstamai išgyvename savo 
gyvenimą; tai privalėjimo kategorija, kurios nereikia iš 
anksto suprasti tik kaip etinės, nes ji fiksuoja visiškai 
bendrą gyvenimo suvokimo agregatinę būseną, kurioje 
taip pat susieina viltys ir troškimai, eudemonistiniai ir 
estetiniai reikalavimai, religinės idėjos, netgi kaprizai 
ir antietiniai geismai, dažnai kartu su etiniais momen- 
tais 1r tuo pačiu metu. Logikos kaip normos, pagal kurią 
mes „privalome“ mąstyti, definicijoje tai įgyja netgi gry- 
nai intelektualinę reikšmę - juk jeigu šis loginis mąsty- 
mas padeda tikslingiausiai įvykdyti kokius nors nedo- 
rus ketinimus, tai jis privalo etiniu požiūriu nebūti tik- 
ras, ointelektualiniu požiūriu jis vis dar atitinka priva- 
lėjimo reikalavimą. Jeigu mes norime gerai suprasti pri- 
valėjimą, neturime jo ir jo etine prasme paversti gei- 
džiamybių vaizdais bei idealais, o po to jį vėl iš jų sudėti, — 

panašiai nors sielos gyvenimą tikrovės kategorijos as- 
pektu ir galime traktuoti kaip vieną po kito einančius 
atskirus „vaizdinius“, tačiau šie yra tik logiškai ir dis- 
krečiai legitimuoti, išsikristalizavę nuolat tekančio psi- 
chinio gyvenimo proceso turiniai. Abiem vaizdiniams, ir 
etiniam, ir psichologiniam, galiausiai būdinga mechanis- 
tinė, visumą iš dalių sudaranti tendencija. Dėl šios ten- 
dencijos gyvenimas, kuris kaip tik yra nenutrūkstamas 
tekėjimas, ir privalėjimas yra taip supriešinti, kad tarp 
jų nebera tilto. O juk visas gyvenimas su jo kylančia ir 
nusileidžiančia pilnatve yra — pozityvia arba negatyvia 
prasme — privalomybėe, lygiai kaip jis yra tikrove. Tai, 
kad gyvenimas yra išsirutuliojanti subjektyvi tikrovė, 
kuriai priešpriešinamas idealus privalėjimo reikalavimas, 
kylantis iš kitos tvarkos nei ta, iš kurios teka gyveni- 
mas, yra visiškai įprastas vaizdinys. Tačiau pagrindinis 
požiūris turi būti toks: čia vienas kitam priešpriešinami 
ne gyvenimas ir privalėjimas, o gyvenimo tikrovė ir jo 
privalėjimas. + 

+ 

+ Dorovinis reikalavimas savo sankcija lig šiol, atro- 
do, buvo orientuotas į sprendimą: arba tas reikalavimas 
yra tai, kas kaip privalomybė iškyla subjektyvioje sąmo- 
nėje, asmeninės sąžinės sprendime, arba jis kyla iš ob- 
jektyvumo, iš antindividualios nuostatos, kurios galioji- 
mas pagrįstas dalykine bei sąvokine to objektyvumo 
struktūra. Susidūręs su šia alternatyva aš manau, kad 
yra dar trečias variantas: tai yra objektyvus kaip tik šio 
individo privalėjimas, iš savo gyvenimo savo gyvenimui 
keliamas reikalavimas, kuris iš principo nepriklauso nuo 
to, ar pats individas laiko jį teisingu, ar ne. Tačiau čia 
reikalingas naujas sąvokų atskyrimas ir nauja jų sinte- 
zė: tai, kas individualu, nebūtinai yra subjektyvu, o tai, 
kas objektyvu, nebūtinai yra antindividualu. Tiksliau 

sakant, lemiama sąvoka čia yra individualumo objekty- 
vumas. Jeigu jau egzistuoja apibrėžtai individualizuotas 
gyvenimas kaip visiškai objektyvus faktas, tai kartu eg- 
zistuoja ir jo idealus privalėjimas kaip objektyviai galio- 
jantis dalykas, taigi teisingus 1r klaidingus jo vaizdinius 
gali įgyti 1r to gyvenimo subjektas, ir kiti subjektai. 

Aš tai pagrįsiu vieno paprasto pavyzdžio analize. Įsi- 
vaizduokime antimilitaristą, kuris yra persiėmęs minti- 
mi, kad karas ir karinė tarnyba yra tiesiog pražūtingas 
dalykas, baisus blogis, ir todėl vengia atlikti karinę parei- 
gą tėvynei ne tik ramia sąžine, bet ir šventai įsitikinęs, 
kad tai yra jo moralinė teisė ir besąlygiškas reikalavi- 
mas. Ir jeigu jo elgesys vis dėlto yra smerkiamas, jeigu 
tos prievolės tėvynei atlikimas kaip tik laikomas dorovin- 
gumų, nes visiškai nesvarbu, ką jis pats subjektyviai apie 
tai manytų, tai aš nežinau, kaip „klystančios sąžinės“ nei- 
gėjas galėtų susidoroti su šitokia situacija. Tačiau čia taip 
pat jokiu būdu nepakanka kaip sankcija tiesiog remtis 
valstybės tvarka 1r salus publica*. Juk tai, kad ši reiškia- 
si kaip valdžia, kuriai svarbus tik jos reikalavimo įvykdy- 
mas, o ne vidinis prievolę atliekančio subjekto nusiteiki- 
mas, — tai savaime dar nėra dorovinis reikalavimas jam. 
Ir Jeigu visokiausios žemiškos bei antžemiškos tvarkos 
telktųsi apie žmogų ir teiktų jam savo reikalavimus — 
Juos įvykdyti turi jis, 1r jeigu tai turi būti dorovinis veiks- 
mas, tai kaip reikalavimai jie turi kilti 1š jo, turi išreikšti 
Jo būtyje glūdintį privalėjimą. "Tai, kas jam kaip reikala- 
vimas pateikiama iš išorės, kad ir idealios bei vertingos 
išorės, gali būti tik tikrai dorovinio privalėjimo medžia- 
ga, tik per pastarąjį turi būti doroviškai įteisinta, kad ga- 
liotų šiam žmogui. Remdamasis šiuo pagrindu, kuris ne- 


*Visuomenės gerovė (lot.). 

pripažįsta jokių kompromisų ir susitarimų, aš vis dėlto 
manau, kad tas antimilitaristas morališkai yra įpareigo- 
tas atlikti karinę tarnybą, nors jo subjektyvi dorovinė są- 
monė ją atmeta. Juk individualybė, kuri turi privalėjimo 
formą, nėra neistoriška, nemateriali, susidedanti tik iš 
vadinamojo „charakterio“. Veikiau ją apibrėžia arba visiš- 
kai neeliminuojamas momentas yra tai, kad šis žmogus 
yra kokios nors konkrečios valstybės pilietis. Viskas, kas 
Jį supa 1r kąjis dėl to patina, stipriausi jo prigimties troš- 
kimai ir paviršutiniškiausi įspūdžiai — visa tai formuojasi 
tame plūstančiame asmenybės gyvenime ir iš viso to iš- 
auga kaip tikrovė ir privalėjimas. „Žmogus yra ne tik tai, 
kas įgimta, bet ir tai, kas įgyta“ (Goethe). Iš išorės šiam 
žmogui gali būti keliamas tik karinės tarnybos reikalavi- 
mas; tai, kad jį įvykdyti yra jo pareiga, nesvarbu, ar jis su 
juo sutinka, ar ne, jau lemia visiškai neaprėpiamas, visiš- 
kai neįveikiamas valstybinių bei nacionalinių jėgų ir ver- 
tybių įsipynimas į jo individualią egzistenciją, tad dėl to 
gali kilti jo karinės tarnybos pareiga, šis tiesiogiai objek- 
tyvus jo tikrovės antstatas arba priestatas. Ar jis dabar tą 
pareigą žino, ar jis ją pripažįsta, ar ne, čia jau yra visiškai 
nesvarbu, kaip jo esybės tikrovei nesvarbu, ar jis apie ją 
sprendžia teisingai, ar klaidingai. Glaustas įprastinės prak- 
tikos išraiškos būdas, žinoma, pasitenkina karinę tarny- 
bą kaip doroviniu požiūriu privalomą paaiškindamas tuo, 
„kad valstybė 1š jo šito reikalauja“. Tačiau galutinis etinis 
klausimas, kurio išeities taškas yra tikroji žmogaus atsa- 
komybė, tuo pasitenkinti negali. Čia tas valstybės reika- 
lavimas yra veiksmingas tik tiek, kiek priklausymas vals- 
tybei į faktinę individo būtį arba gyvenimą įsipina tokiu 
būdu, kad privalėjimas, kuris šį gyvenimą sau apibrėžia 
kaip idealiai etinį, apima to reikalavimo įvykdymą, - ta- 
čiau tada tas reikalavimas yra visiškai nepriklausomas ir 
nuo bet kokio subjektyvumo. 

Tačiau svarbiausia yra tai, kad individualus gyveni- 
mas, nors jis ir apsiriboja individu, vis dėlto nėra vien 
subjektyvus, bet kaip etinis privalėjimas yra tiesiogiai 
objektyvus. Klaidinantis individualumo ir subjektyvumo 
suaugimas turi būti suardytas lygiai taip pat, kaip ir vi- 
suotinumo suaugimas su dėsningumu. Tik taip išlaisvi- 
namos sąvokos, kad jos galėtų sudaryti naują individua- 
lumo ir dėsningumo sintezę. Jeigu mes tik panaikinsi- 
me anapus gyvenimo ir individualios jo tekmės stabili- 
zuotą visuotinį dėsningumą ir jo vietos neužims niekas 
iš to, kam būdingas objektyvus dėsningumas, tai neįgy- 
sime jokios deramos nei idealaus, nei realaus etinio fak- 
tiškumo išraiškos. Mums reikalingas toks individualus 
dėsnis, kuris yra taip pat toli nuo bet kokio subjektyviz- 
mo ir bet kokios anarchijos, kaip ir visuotinis 1š teisėtų 
sąvokinių pagrindų kylantis dėsnis. Koks šiuo atveju gali 
susidaryti neatitikimas, gerai iliustruoja labai paplitę ru- 
siškojo gyvenimo tipai. Rusų romanuose, nuo „Mūsų lai- 
kų herojaus“* iki „Sanino“**, mes susiduriame su dau- 
geliu žmonių, kurie atmeta bet kokį objektyvumą, bet 
kokį dalykinį susietumą, bet kokį priklausymą nuo aukš- 
tesnio visuotinio principo ir kurių gyvenimas nuo pra- 
džios iki pabaigos yra grynai individualus; tačiau tokių 
žmonių sąmonė ir valia labai retai paklūsta savo indivi- 
dualiam dėsniui. Kadangi jie jaučiasi turį teisę atmesti 
bet kokį dalykiškumą, galiojantį anapus jų individualy- 
bės, tai jie puola į kitą tos alternatyvos kraštutinumą, į 
kurį galiausiai atkreipė dėmesį Kantas ir visa visuotinė 
racionali moralė: tai individualybės netvirtumas, jeigu 
ji suprantama tik kaip subjektyvumas. 


*Rusų rašytojo M. Lermontovo (1814-1841) kūrinys. 
**Rusų rašytojo K. Arcvbaševo (1878-1927) kūrinys. 

Ašjau aiškinau, kad visuotinis etinis dėsnis, net griež- 
čiausia jo kaip kategorinio imperatyvo forma, visuomet 
gali būti nukreiptas tik į atskirą, savo turinio aiškiai 
apibrėžtą veiksmą. Pagal šį turinį (kuris, žinoma, turi 
būti ne realizuotas, o tik kilęs iš valios geros arba blogos 
intencijos) veiksmas iš to dėsnio gauna savo konceptua- 
liai įrodomą vertingumą. Tai, kas reikšminga ir akivaiz- 
džiai sugestyvu šioje sprendimo kryptyje, yra objekty- 
vumas-— jį, kaip atrodo, ši kryptis suteikia etinei sričiai, 
kuri taip lengvai gali pasirodyti nepastovi ir problemiš- 
ka, vien subjektyviai jaučiama. Kadangi reguliatyvūs jos 
momentai dabar kyla ne iš nekontroliuojamo subjekto 
vidaus ir savo ruožtu, taip sakant, nesileidžia į slidžią, 
sąvokomis sunkiai fiksuojamą gyvenimo srovę, tai čia 
dorovinės determinacijos dalykiškumas iškyla kaip ka- 
tegoriškas ir galutinis. Kaip teorijos srityje visuotinis 
pažinimo galiojimas reiškia vien tai, kad jis dalykiniu 
požiūriu yra tikras, taip čia moralinį galiojimo ir pripa- 
žinimo visuotinumą pagrindžia dalykinė gyvenimo turi- 
nio reikšmė ir konfigūracija. Terminą „dalykinis“ aš, ži- 
noma, suprantu ne kaip ryšį su kažkuo, kas išoriška, 
bet kad etinio elgesio veiksniai — impulsai ir maksimos, 
vidiniai susijaudinimai ir juntami jų padariniai - figū- 
ruoja kaip objektyvūs, dalykinį turinį atvaizduojantys ele- 
mentai, iš kurių tada logiškai išplaukia ryšys su svar- 
biausia įpareigojančiąja norma. Praktinių turinių, idea- 
liai izoliuotų nuo juos realizuojančio individo, reikšmė 
ir santykis išlaisvina 1š savęs dorovinį apibrėžtų elgesio 
būdų būtinumą. Taigi kadangi šis sąvokinis būtinumas 
galioja kiekvienam žmogui, kurio atveju susidaro tinka- 
mos sąlygos, tai, atrodo, šitai pateisina tokią išvadą: jei- 
gu visuotinis kokio nors dėsnio galiojimas betarpiškai 
Jaučiamas arba suvokiamas kaip logiškai galimas ar fak- 
tiškai esamas, tai jau yra ženklas, kad tas būtinumas 

kilo iš dalykinių praktinio pasaulio turinių. Nors prakti- 
nio dėsnio ryšys su galimu ar tikru visuotinumu iš pir- 
mo žvilgsnio primena vieno patiriamą daugelio prievar- 
tą, tipinių elementų sukeliamą ypatumų suvienodinimą, 
čia, žinoma, nereikalinga jokia socialinė — arba, kaip ją 
pavadino Schleiermacheris kalbėdamas apie Kantą, po- 
litinė — motyvacija; tai tik liudija, kad praktinės sąlygos 
ir turiniai įgijo idealų. abstrakčiai išreiškiamą savaran- 
kiškumą anapus juos įkūnijančių individų ir moralės 10- 
gika išplėtoja iš jų tas formas, kuriose šie turiniai priva- 
lo glūdėti. Laikantis šio požiūrio, visuotinis galiojimas. 
kurio kategorinis imperatyvas reikalauja iš atskiro veiks- 
mo maksimos, yra tiktai simptomas arba atpažinimo žen- 
klas, parodantis, kad veiksmas grynąja jo dalykinio tu- 
rinio prasme yra „teisingas“. Kaip tik todel Kantas savo 
formulę laikė galiojančia ne tik visiems žmonėms, bet ir 
visoms mąstančioms protingoms esybėms. Imperatyvas, 
kuris galioja visiems žmonėms, galutinio metafizinio ab- 
soliutumo požiūriu vis dėlto turėtų tik individualią reikš- 
mę, nes žmonija yra individualus darinys. Ir tik todėl, 
kad jis galioja dalykiškai, jis gali būti antindividualus. 
Žinoma, lieka problemiška, ar kantiškasis dalykiškumo 
17 protingumo įjungimas vieno į kitą yra teisėtas ir ar 
šitas tariamai ne žmogui priklausantis protas kartais nėra 
grynai Žmonių istorijos kūrinys. Tačiau, šiaip ar taip, 
yra visiškai aišku, kokio principinio praktinio nusistaty- 
mo, kuris yra vienas iš didžiųjų, labai reikšmingų dva- 
sios solidarumų, reikia šiam etiniam determinavimui, 
pagrįstam antindividualiu, nuo gyvenimo išlaisvintu da- 
lykiniu veiksmo turiniu. Jeigu šį determinavimą apibrė- 
šime remdamiesi tuo, kam jis iš principo yra priešingas, 
ta1jis vadovaujasi nuostata, kad baustinas yra veiksmas, 
Jeigu jis savo turiniu priklauso prie iš principo baustinų 
veiksmų, o ne veikėjas. kuris pats savaime yra tiktai 

indiferentiškas savaime baustino poelgio subjektas; to- 
kia pati yra nuostata, kuria remiantis pedagogikoje pa- 
grindiniu dalyku laikomas mokomosios medžiagos įs1- 
minimas, nes esą svarbiausia, kad auklėtinis įgytų tam 
tikrą sumą objektyvių žinių, 0įjo „ugdymą“ kaip dvasi- 
nio gyvenimo proceso tobulinimą, kuriam visas moky- 
masis — nepaisant jo techninio būtinumo - galiausiai 
yra tiktai priemonė, nekreipiama dėmesio; tokia pati 
nuostata vyrauja medicinoje, kuri ligą paprastai atski- 
ria nuo viso kūno, kaip griežtai apibrėžto darinio, pa- 
stovaus gyvybinio sąryšio 1r gydo ją dogmatiškai nuro- 
dytomis priemonėmis, bet negydo viso organizmo, į ku- 
rio visumines funkcijas ta liga yra įsiskverbusi, taigi 
gydo ligą, bet ne ligonį. Akivaizdu, kad šis izoliuojantis 
gyvenimo turinių objektyvavimas, priskiriantis jiems 
prasmingą, sau pakankamą dalykiškumą, yra kultūros 
raidos stadija, kuri negali būti peršokta. Ji sukuria gal- 
būt kitu keliu einant nepasiekiamą svarbių sričių paži- 
nimo ir specialaus apdorojimo galimybę. Tačiau lygiai 
taip pat būtina tolesnė stadija: šių sustingusių. tarsi 
substancializuojančių sudalykinimų ištirpdymas takiuo- 
se santykiuose, funkciniuose gyvenimo vienybės visu- 
miniuose ryšiuose, kuriems jie priklauso. Tačiau tada 
iškyla uždavinys remiantis šiuo daug lankstesniu, pro- 
blemiškesniu požiūriu, kuriame susipina neaprėpiama 
daugybė veiksnių, pažinti arba sukurti gryną ir tvirtą 
objektyvumą, kurio, matyt, istorinėje raidoje buvo ga- 
lima reikalauti ir kurį buvo galima pasiekti tiktai 1z0- 
liuojančiu ir abstrahuojančiu tų dalykinių turinių fik- 
savimu, —- ir tai, aišku. yra vienas 1š plačiausių ir gil- 
liausių motyvų pasaulinėje dvasios istorijoje. 

Tai 1r apibrėžia visą čia apibūdintą posūkį nuo racio- 
nalaus visuotinio dėsnio moralės prie individualaus dės- 
nio moralės. Aš pripažįstu etinio vertinimo didybę, jėgą 

ir istorinį būtinumą: jis gryną praktinį dalykinį turinį, 
koks jis atsiskleidžia neribotoje daugybėje asmenų ne- 
priklausomai nuo jų individualaus gyvenimo sąryšio ir 
yra nelaikiškas juose arba jų laikiškumo atžvilgiu, pa- 
jungia objektyviam dėsniui - dalykinį atskirumą dalyki- 
niam visuotinumui. Be to, čia turime reikalą ne su ėji- 
mu nuo teoriškai netobulo pažinimo prie teoriškai 1šsa- 
mesnio, bet — tai atitinka filosofijos ir ypač etikos esmę — 
yra pasiekta tam tikra dvasios istorijos stadija, kurios 
pagrindiniam nusiteikimui ir svarbiausiai nuostatai vie- 
nas aiškinimas, pagrįstas dorovingumo genetine pras- 
me ir įgimta teise, yra tinkamesnis, „tikresnis“ negu ki- 
tas. Loginio įrodomumo poveikis privalėjimo kaip for- 
mos, kurioje teka individualus gyvenimas, objektyvumo 
vertės išplėtimui negali kelti abejonių. Tačiau lygiai taip 
pat aš negaliu įžvelgti loginio pagrindo, kodėl visiškas 
objektyvumas neturi derėti su dėsniu, kilusiu iš to as- 
mens, kuriam jis galioja, savojo ir visuminio gyvenimo. 
Šio individualaus gyvenimo realumas yra visiškai gT1eŽ- 
tos 1r virš bet kokios subjektyvios savivalės iškylančios 
privalėjimo išvados prielaida; tiktai kiekybinė šio objek- 
tyvumo išraiška galioja ne bet kokiam žmonių daugiui, 
o būtent tik šiam individualiam gyvenimui. 

< 

Kalbant apie individualų dėsnį reikia kuo ryžtingiau- 
siai konstatuoti, kad pirmiausia ateinanti į galvą indivi- 
dualumo prasmė - atskiro asmens kitoniškumas ir savi- 
tumas, jo kokybinis nepalyginamumas - čia nera svarbi. 
Čia svarbu ne unikalumas, bet savitumas, kurio forma 
vyksta kiekvienas organiškas, pirmiausia psichinis, gy- 
venimas, svarbu augimas iš savos šaknies. Prie individo 
sąvokos paprastai pritampa daug to, kas yra yda 1r trū- 
kumas, 1r tai lemia, kad jos turinys dažnai suvokiamas 
tiktai kaip specifinė ypatingybė, kuria individas išsiski- 

ria 1š visuotinybės, skiriasi nuo to, kas jam yra bendra 
su kitais individais. Tačiau vien šis išsiskyrimas nenu- 
sako tikrosios individo esmės; pastaroji yra veikiau tam 
tikra gyva vienybė, į kurią palyginami ir nepalyginami 
elementai visiškai koordinuotai ir be jokio vidinio ran- 
gų skirtumo susipina ir kurioje jie sąveikauja. Individas 
yra visas žmogus, o ne tas likutis, kuris išlieka, kai at- 
metama tai, kas tinka ir kitiems. Žinoma, tam tikra pras- 
me kokybinis nepakartojamumas nėra atmestinas, ir bū- 
tent todėl, kad mes fiksuojame, jog kiekvienas atskiras 
privalėjimas reprezentuoja visą asmenybę ir visuminis 
gyvenimas, kad ir kiek jis turėtų bendrumo su kitais, 
vis dėlto savaime jaučia dvigubą savo nepalyginamumą. 
Pirmiausia įsišaknijusį giliausiame asmenybės sluoks- 
nyje, dėl ko kiekvienas neįrodomai, bet ir nepaneigia- 
mai suvokia, kad jis šio savo branduolio su niekuo nesi- 
dalija 17 niekam negali perduoti; tai yra kokybinis asme- 
ninio gyvenimo vienišumas, jo 1zoliuotumas, kuris jau- 
čiamas priklausomai nuo savivokos lygio. Ir greta šio, 
taip sakant, taškinio, tiesiog į neekstensyvų gyvenimą 
pasitraukusio individualumo, dar yra visos mūsų egzis- 
tencijos individualumas: daugelis individų gyvenimo frag- 
mentų gali būti vienodi, tačiau atskiro individo gyveni- 
mo eigos visybė su iš tiesų visomis išorinėmis ir vidinė- 
mis apibrėžtimis ir įvykiais tikrai niekada nepasikarto- 
ja. Palyginamumo sritys, kurių turiniai apsknmtai gali duo- 
ti erdves tikrovės visuotiniams dėsniams kaip reikalavi- 
mui, paprastai glūdi viduriniuose asmenybės sluoksniuo- 
se, o jos vidinis centras 1r jos fenomenų visybė pasižymi 
nepalyginamumu, tai yra pasikartoti negalinčios sritys. 
Kad ir kaip šiose srityse būtų elgiamasi, tai neturi įta- 
kos čia nurodytai privalėjimo autonomijai, nes nuo ne- 
lygybės su kitais žmonėmis ji gali priklausyti lygiai taip 
pat mažai, kaip ir - kaip norėjo Kantas - nuo lygybės su 

kitais. Abu atvejai šiuo atžvilgiu yra vienodame lygmeny- 
Je, nes virš individualaus gyvenimo - arba, greičiau, kaip 
šis gyvenimas — kaip skliautas iškylantis privalėjimas sa- 
vo vidine prasme yra anapus bet kokio palyginimo, kad ir 
koks būtų jo rezultatas. Kokybinė etinio elgesio diferen- 
ciacija apskritai visai nėra tokia priešinga visuotinio dės- 
nio principui, kaip atrodo. Juk netgi būtų galima laikyti 
visuotiniu desniu tai, kad kiekvienas privalo elgtis abso- 
liučiai kitaip negu bet kuris kitas. (Schleiermacheno, kaip 
ir apskritai romantikų, etika eina kaip tik šia linkme.) 
Tačiau jeigu šitaip, nors tik in abstracto, būtų nurodomas 
apibrežtas ir 1š šalies primetamas veikimo turinys, tai 
Jau 1š principo būtų kitoks dėsnis, o ne individualus; pas- 
tarojo 1š anksto neapibrėžia veikimo turiniai, kurių vie- 
nodumas ir nevienodumas čia laikomas neišmatuojamu 
dalyku. Pjūvis šiuo atveju turi būti kitoks negu įprasta: 
jis turi eiti ne tarp vienodumo arba visuotinumo 1r indivi- 
dualumo savitos būties prasme, o tarp turinio ir individu- 
alumo gyvenimo prasme. Juk esminis klausimas - ar nor- 
mą turi apibrėžti tai, iš ko veiksmai kyla, t. y. gyvenimas, 
ar ją turi apibrėžti tai, į ką veiksmai yra nukreipti, t. y. 
idealus gyvenimo išoriškumas, taigi turinys. O tertium*, 
ką čia siekiama parodyti, yra tai, kad apibrėžimas remian- 
tis gyvenimu kaip terminus a guo neprikausto normos 
prie natūralistinio realaus priežastingumo, bet pats šis 
gyvenimas, ne tik kaip realus, bet ir kaip idealus, teka 
kaip privalėjimas ir jam nereikia etinio reikalavimo gau- 
ti iš to, kas yra už jo (gyvenimo visybės atžvilgiu „protas“ 
irgi yra vienas iš tokių išorinių dalykų), jis tą reikalavimą 
turi savyje kaip savąjį raidos procesą, tačiau indiferentiš- 
ką tam, kuris vyksta kaip tikrovė. 


*Trečia (/ot.). 

Todėl šis principas galioja ir esant tokiam būtybių 
vienodumui, kokį jį sąlygoja visuotinis dėsnis, ir esant 
tokiam jų nevienodumui, kuris šį dėsnį padarė visiškai 
nepritaikomą. Todėl visai atkrinta motyvas, kuriuo rem- 
damasis individas taip dažnai, materialiai teisėtai arba 
neteisėtai, siekia išvengti visuotinio dėsnio: jis esąs ne 
toks kaip kiti, jis nejeinąs į visuotinę schemą, šiuo atve- 
ju netinką tai, kas tinka visais kitais atvejais, ir t. t. 
Dabar tai nebegali turėti reikšmės; jeigu tu esi kitoks 
negu visi kiti, dėl to tau ne mažiau kaip visiems kitiems 
egzistuoja idealiai nužymėtas privalėjimas. nes jis kyla 
iš tavo paties gyvenimo, o ne iš kokio nors turinio, kurį 
sąlygoja apibendrinimo galimybė ir kuris dėl to tavo at- 
vejo galbūt visiškai neapima. Kai susiduria individualy- 
bė ir dėsnis, individas dar visuomet gali pasakyti: dėsnis 
man netinka, tai nėra mano dėsnis. Tačiau čia galimą 
savivalę kaip tik pašalina individualus dėsnis, visiškai 
pagrįstas tuo, kad individualumas mažiausiai yra sub- 
jektyvumas arba savivalė: jeigu tikrovei — vienai iš for- 
mų, kuria individualybė gyvena — būdingas objektyvu- 
mas, tai ne mažiaujis būdingas 1r kitai jos formai, priva- 
lėjimui. 

Racionalistinė etika dar galėtų pamėginti taip trak- 
tuoti veiksmo, pripažinto individualiu, įvertinimą, kad 
visai jo dalinių turinių pilnatvei, visiems jo apibrėžtu- 
mams, kylantiems iš individualaus gyvenimo sąryšio, bū- 
tų surandamas atskiras visuotinis dėsnis; tada iš visų 
šių dėsnių sąveikos arba subalansavimo susidarytų ati- 
tinkamas galutinis sunorminimas. Kaip tik kategorinis 
imperatyvas, kurio abstraktumas bent jau iš principo iš- 
kyla virš visų apriorinių atskirų doros nuostatų, dabar, 
jeigu jis nori tapti konkretus, turi būti detalizuotas spe- 
cialiomis maksimomis, todėl atrodo, kad jį galima mąs- 
tyti kaip aprėpiantį visus veiksmo elementus, nė vieno 

nepaliekantį už savęs. Tai būtų gana tiksli analogija su 
teoriniu mokslu, kuris faktinę kokio nors objekto būklę 
aiškina kaip visų dėsnių, galiojančių kiekvienai atskirai 
jo apibrėžčiai, poveikių sumą arba atstojamąją. Tačiau 
čia būtina atkreipti dėmesį į tai, kad šiuo būdu visiškai 
neįmanoma visapusiškai, išsamiai determinuoti net ir 
paprasčiausio realaus objekto; juk kiekviename objekte 
glūdi tokia begalybė savybių ir ryšių, kad jokia mūsų 
sudaryta sąvokų ir dėsnių seka negalėtų jos aprėpti; to- 
dėl mes turime apsiriboti vienašališkais, daliniais, į dau- 
gvbę dalykų neatsižvelgiančiais daiktų apibrėžimais. Pir- 
miausia tai galioja ir mėginimui dorovinį tam tikro gy- 
venimo momento reikalavimą su visu jo komplikuotu- 
mu sumontuoti iš visuotinių desnių, kurie galiotų kiek- 
vienam atskiram jo veiksniui. + 

Taigi senojo stiliaus objektyvumo šiuo būdu neįma- 
noma išsaugoti, kad jis patenkintų reikalavimus, kuriuos 
kelia privalėjimo kaip sielos gyvenimo apskritai katego- 
riškai savos ir visybinės formos pažinimas. Pretenduo- 
dama į objektyvumą, ši forma atmeta ne tik bet kokią 
savivalę ir nepatikimumą, bet ir paplitusią bei dogma- 
tišką praktinio subjektyvizmo pagrindinę prasmę - eu- 
demonistinį savąjį interesą kaip galutinį telos*. Juk į 
patį subjektą šitaip apibrėžtas etinis gyvenimas apskri- 
tai nesugrįžta. Nuo seno teigiama, kad toks gyvenimas 
negali siekti savos laimės, ir ši mintis vra teisinga jau 
todėl, kad laimė čia visuomet laikoma veiksmo tikslu, o 
fundamentalų etinį procesą apskritai apibrėžia ne tiks- 
las, bet iš savos šaknies augantis gyvenimas (net jeigu 
iškylantys jo turiniai visuomet turėtų būti išreikšti tiks- 
lo forma). Tačiau jeigu šis teiginys yra teisingas dar ir 


*Tikslas (gr.). 

todėl, kad laimė yra atgal į subjektą sugrįžtantis veiks- 
mo atspindys, o etinis veiksmas niekada neina tokiu ap- 
linkiniu keliu, bet visuomet veržiasi pirmyn einančia gy- 
venimo kryptimi, tai eudemonistinio motyvo pašalini- 
mas vis dėlto yra tiktai maža šios daug esmingesnės api- 
brežties dalelė. Todėl būtų klaidinga iš individualaus gy- 
venimo išaugantį, virš jo tikrovės idealiai, tačiau 1š jo 
paties iškylantį reikalavimą, suvokiantį save kaip jo at- 
skiro, izoliuotai traktuojamo turinio „visuotinio“ įteisi- 
nimo priešingybę, apibūdinti kaip „savo asmenybės to- 
bulinimą“. Juk nors tai tikrai yra objektyvi vertybė, ji 
būtų ne tik atskiras privalėjimo turinys, šalia kurio kaip 
tik todel, kad jis yra atskiras, a priori nurodomas, toje 
pačioje teisėtumo pakopoje būtų kiti turiniai, bet čia glū- 
dėtų tas anksčiau peiktas naivus nediferencijuotumas, 
dėl kurio iš individualaus gyvenimo Kylanti idealų dary- 
ba turėtų į jį ir sugrįžti savo turiniu. Tačiau ji gali, ne- 
neigdama savo šaltinio ir jo skatinama, įsilieti į sociali- 
nius, altruistinius, dvasinius, meninius pavidalus ir ma- 
tyti juose galutinį savo tikslą; gyvenimas pasiekia savąjį 
pirmykštį, tik jo individualios šaknies maitinamą savo 
paties idealą nesuskaičiuojama daugybe atvejų, kai jis 
nuo saves nutolsta, savęs atsisako. Jeigu mes tai vadin- 
tume savo asmenybės tobulinimu, tai būtų tik pavadini- 
mas, bet ne etiniu požiūriu lemiamas galutinis tikslas, 
nes čia reikiamą sankciją apskritai gali suteikti ne ter- 
minus ad guem, bet terminus a guo, kartu su pačiu gy- 
venimu kintantis jo paties idealas. 

Šiam etoso vitalizavimui ir individualizavimui toks 
svetimas bet koks egoizmas ir subjektyvizmas (tai, žino- 
ma, prieštarauja bet kokiam nenuosekliam mąstymui, 
kurio teisėtumą aš čia ginčiju, ir Jo naiviam dogmatiz- 
mui), kad tai ne tik ne kiek nesusilpnina dorovinio rei- 
kalavimo, o veikiau priešingai — apriboja „švelninančių 

aplinkybių“ sritį. Daugelis mūsų veiksmų, kurie sky- 
rium atrodo dovanotinos nuodėmės, įgyja visą savo svar- 
bą. kai mums tampa aišku, kad į juos mus pastūmėjo 
visa mūsų esatis 1r kad jie galbūt nulems visą mūsų 
esaties ateitį, — tačiau tai yra kriterijus, galintis galioti 
tik šiam individualiam gyvenimui, o apibendrinant per- 
keltas į kitą gyvenimą, kuris nera absoliučiai identiš- 
kas manajam, jis taptų visiškai beprasmis. Eidami dar 
toliau turime tarti, jog dabar mes esame atsakingi ne 
tik už tai. kad paklūstame esamam dėsniui ar jam ne- 
paklūstame, bet jau ir už tai, kad šis dėsnis mums ga- 
lioja; juk jis galioja mums tik todėl, kad mes esame 
būtent tie žmonės, kurių būtį modifikuoja kiekvienas 
atliktas veiksmas, todėl ir pats joje visą laiką srūvantis 
privalėjimo idealas irgi kiekvieną akimirką modifikuo- 
jamas. Vietoj iš tikrųjų tuščios Nietzsche's minties: ar 
tu gali norėti, kad šis tavo veiksmas pasikartotų dau- 
gyvybę kartų? — aš formuluoju kitą: ar tu gali norėti, kad 
šis tavo veiksmas apibrėžtų visą tavo gyvenimą? Kad 
veiksmas gali turėti tokią reikšmę, įsitikiname, kai tik 
atsisakome gyvenimo suskaidymo į atskirus „poelgius“. 
Tokia privalėjimo raida analogiška teorinių vertybių rai- 
dai. Tai, kad mes ką nors laikome tiesa. priklauso nuo 
viso komplekso mūsų šiuo momentu pripažįstamų prin- 
cipų, metodų ir patyrimo turinių, kurių sąryšis su nau- 
ju pažinimu pastarąjį įteisina. Tačiau kai tai įvyksta, 
prisidėjęs elementas pakeičia buvusią padėtį tam tikru 
būdu, kuris retai kada būna grynai kiekybinis; greičiau 
čia glūdės 1r kokios nors naujos apibrėžtys, greta tų, 
kurios paskatino patvirtinti pažinimą remiantis tais kri- 
terijais, 1r jos taip pat, kadangi čia buvo patvirtinta vi- 
suma, galios kaip tiesa, todėl vienaip ar kitaip bus to- 
liau plėtojama arba modifikuojama tiesų visybė. Taigi 
kiekvienas tolesnis patvirtinimo siekiantis teiginys jau 


232 


GYVENIMO KONTEMPLIACIJA 


patenka į pasikeitusį kriterijų lauką. Kalbant principų 
kalba, tai reiškia, kad kiekviena pripažinta tiesa pakei- 
čia tas sąlygas, kuriomis ji pati buvo pripažinta kaip 
tiesa. Dabar tai galioja ir privalėjimo raidai mūsų gy- 
venime. Kai mūsų gyvenimo tėkmėje kas nors iškyla 
kaip dorovinis reikalavimas, suformuotas jo ligtolinės 
eigos, kriterijų ir turinių, tai ši eiga toliau jau nėra ta 
pati, bet tolesniam šio etinio gyvenimo momentui su- 
teikia kitokias atsiradimo ir galiojimo sąlygas nei tos. 
kuriomis atsirado ir įsigaliojo dabar jas modifikuojan- 
tis momentas. Aišku, kad tai išryškina etinio sprendi- 
mo keblumus: palyginti su jais, spręsti remiantis visuo- 
tinai galiojančio, visuomet griežtai norminančio dėsnio 
viešpatavimu yra labai lengva, kaip orientuoti gyveni- 
mą viešpataujant patriarchaliniam despotizmui yra kur 
kas lengviau negu laisvo žmogaus autonomijos sąlygo- 
mis. Kai privalėjimu tampa tekantis gyvenimo pavida- 
las, kai reikalavimo absoliutumas šia prasme tampa is- 
toriškas, tačiau šis istoriškumas lieka absoliutus, nor- 
minimo griežtumas pasiekia daug gilesnį sluoksnį ne- 
gu tas, vien kuriame etika lig šiol ieškojo žmogaus at- 
sakomybės - ar jo elgesys tikrai atitinka jam nubrėžtą 
privalėjimą. Tačiau dabar šito jau neužtenka, nes pr1- 
valėjimas yra savasis mūsų gyvenimas (įeinantis į ide- 
alumo kategoriją) 1r, kaip būna tuo atveju, kai jis įeina 
į realumo kategoriją, kiekvieną aktualų privalėjimą for- 
muoja bei sąlygoja kiekvienas lig šiol nugyvento gyve- 
nimo momentas. Kanto pareigos etikoje žmogus yra at- 
sakingas tiktai už savo poelgį. Pareiga yra jam duota, 
jis aptinka ją kaip tvirtą nurodymą, kurį jis vykdo arba 
nevykdo, tačiau apie jo turinį jis pats nesprendžia. Nuo 
nepalyginti sunkesnės atsakomybės — už tai, kad ap- 
skritai šis apibrėžtas dalykas tapo jo pareiga — jis, atro- 
do. yra atleistas. Kategorinio imperatyvo logika, kurios 

užtenka tik laikytis, žmogų dorovės srityje išlaisvina 
nuo kūrybiškumo su jo pavojais ir atsakomybe. Ka- 
dangi Kantas poelgį traktuoja tiktai savyje uždaro, vien 
save akcentuojančio turinio vertės požiūriu (juk ir iš- 
skirtinis motyvo vertinimas vyksta atomizuojant ir įsi- 
gilinant į esamą poelgį), tai gyvenimo visuma tampa 
diskrečių atskirybių suma. Kadangi toks požiūris ne- 
adekvatus jaučiamai gyvenimo tikrovei, nes siekiama 
tolydžios jų vienybės, tai kategorinio imperatyvo logi- 
ka atsitraukia prie „grynojo Aš“, prie turiningo tikslu- 
mo arba funkcijos, anapus kitimo ir įvairovės. Gryna- 
sis Aš yra gyvenimo kaip atskirų poelgių sekos, kurio- 
je kiekvienas atskiras poelgis yra pati už save atsa- 
kinga visuma, vaizdo koreliatas. Tokio vaizdo priešin- 
gybė yra mano samprata, kuri gyvenimo nesuskaido į 
Aš kaip tuščią procesą ir atskirus turinio kupinus po- 
elgius, bet jo vienybės forma tiesiogiai laiko tai, kad 
gyvenimas atsiskleidžia kintančiais turiniais arba, tiks- 
liau, egzistuoja kaip išgyvenamas ir realizuojamas taps- 
mas. Todėl visas gyvenimas yra atsakingas už kiek- 
vieną veiksmą ir kiekvienas veiksmas — už visą gyve- 
nimą, turiniai kaip išgyventi yra tolydūs (kontinuier- 
lich), nes kiekvienas tėra tik ta aukštuma, iki kurios 
pakyla gyvenimas. Greta posakio Operari seguitur es- 
se* galioja ir posakis Esse seguitur operari**. Kiek- 
vienas poelgis daro atgalinį poveikį — daugiau jau ne- 
apibrėžiamam — pagrindui, iš kurio apskritai kyla mū- 
sų veiksmai. Todėl jau kiekvieno atskiro poelgio priva- 
lomumas (Gesolltwerden) apima atsakomybę už visą 
musų istoriją. 


*Veiksmas kyla iš būties (/ot.). 
**Būtis kyla iš veiksmo (I/ot.). 

Taigi dabar gyvenimo tolydumo vaizdas apima abi 
jo formas, kurios, kaip čia teigiama, yra koordinuotos. 
Jeigu. kaip aš sakiau, gyvenimas turi tokį pavidalą, kad 
Jis visas yra kiekvieną savo akimirką, ir su niekuo ne- 
palyginamą jo vienybės pobūdį sudaro kaip tik tai, kad 
visiškas šių momentų turinio priešingumas netrukdo 
Jai asmeninį gyvenimą išreikšti kaip visumą ir kad kiek- 
vienas elgesys yra „gyvenimas“, tai sąlygojantis visos 
praeities dalyvavimas aktualiame privalėjime yra tik 
kita viso to išraiška. Ir, antra vertus, tik kita, kitokia- 
me lygmenyje išsiskleidžianti išraiška yra tai, kad mes 
kiekvieno atskiro privalėjimo, kuris prieš mus iškyla 
kaip suformuluojamas dėsnis, atveju jaučiame: šitaip 
mes šiuo atskiru atveju privalome elgtis, nes mes kaip 
visuminiai žmonės privalome elgtis apibrėžtu būdu (net 
Jeigu jo 17 neįmanoma suformuluoti). Ir privalėjime vi- 
suma apibrėžia dalį, visuma gyvuoja dalyje. Tikriau- 
siai šio individualaus ir kartu visuotinio dėsnio neįma- 
noma užfiksuoti sąvokomis; tai įmanoma padaryti tik 
atskirais nurodymais, kurie atsiranda susidūrus su at- 
skiromis duotybėmis ir situacijomis. Tačiau dėl to šis 
individualios etinės totalinės elgsenos dėsnis galioja 1r 
yra veiksmingas ne mažiau negu jo atitikmuo tikrovės 
srityje: tas nenusakomas asmenybės stilius ir ritmas, 
svarbiausi jos gestai, kurie kiekvieną esamų aplinky- 
bių sukeltą pasireiškimą padaro nepakartojamu jos, bū- 
tent šitos asmenybės pasireiškimu. Nors mes šiuos da- 
lykus galime pagauti ne grynu jų pavidalu, bet visuo- 
met tik materialiame pavieniame elgesyje kaip tą elge- 
sį formuojančią jėgą, mes vis dėlto žinome, kad šitaip 
išgyvenamas giliausias individo būties apibrėžtumas. Ir 
tai, kad individualios asmenybės privalėjimas kaip vi- 
suma be išlygų apibrėžia jos dabartinį privalėjimą, yra 
tiktai minties, kad gyvenimas kiekvieną akimirką yra 

jo visybė, etinė formuluotė. Šitaip atsižvelgiama į viso- 
keriopą etinių situacijų bei evoliucijų įvairovę, bet kar- 
tu ir etinio reikalavimo vienybę, pastovumą bei nuo- 
seklumą, kuriuos visuotinio dėsnio etika tikėjosi pa- 
siekti tik mechaniniu, laike išliekančiu kokių nors do- 
rovinio vertinimo srities turinių pastovumu (ir net gry- 
na visuotinio dėsnio forma šia prasme vis dar yra tam 
tikras turinys ir turi būti į jį perkelta). 

Taigi vadovaujantis tuo, kad „individualus dėsnis“ (be- 
je, visai nesvarbu, ar čia išdėstytas požiūris bus vadina- 
mas šiuo, ar kokiu kitu žodžiu) apskritai pakeičia priva- 
lėjimo kryptį, kad jis kildina jį ne iš gyvenimo turinių, 0 
greičiau Iš gyvenimo proceso, normatyvinis reikalavimas 
išplečiamas tarsi dviejų dimensijų kryptimis už ribų tos 
srities, kurią jam skyrė Kantas ir apskritai visa moralės 
filosofija. Visa, kas kinta, kas savo prasme yra vienkar- 
tiška, gyvenimo tolydume plaukia be užbrėžtų ribų, kas 
nepaklūsta iš anksto duotam dėsniui ir negali būti abst- 
rakčiai iki visuotinio dėsnio pakylėta,. — visa tai dabar 
virš savęs atranda privalėjimą, nes jis pats yra gyveni- 
mas ir išsaugo tolydžią jo formą. Ir kaip tik todėl, kad 
reikalavimas gyvenimo atžvilgiu dabar nėra sustingusi, 
visada vienodai esanti duotybė, viskas, ką mes darėme 
1r ką privalėjome, yra sąlyga, kuriai esant mūsų etinis 
idealus gyvenimas iškyla kaip dabartinio mūsų privalė- 
jimo banga. Kaip kiekvieną gyvos būtybės pulso tvinks- 
nį sąlygoja visi ankstesni jos pulso tvinksniai, taip nie- 
kas negali dingti be pėdsako 1r šiame procese, kuris ne 
tik kiekvienos akimirkos poelgį, bet ir kiekvienos aki- 
mirkos privalėjimą padaro paveldėtoju ir atsakingu už 
visa tai, kas mes buvome, ką darėme ir ką privalėjome. 
Šitaip užbaigiamas diferencijavimas, tarsi elementų, apie 
kurių susiliejimą Kanto etikoje taip dažnai kalbėjome 
šiuose puslapiuose, išlaisvinimas: kad individualu gali 

būti vien tai, kas tikra, o ne tai, kas idealiai normatyvu. 
ir kad dėsninga gali būti vien tai, kas visuotina, o ne tai, 
kas individualu, - tai yra tie ryšiai, kurie buvo nutrauk- 
ti einant šiuo ilgu keliu, idant galėtų būti realizuotas 
individualumo ir dėsningumo ryšys. 


Versta iš: Simmel G. Gesamtausgabe, Bd. 16: 
Der Krieg und die geistigen Entscheidungen. 
Grundfragen der Soziologie. Vom Wesen 
des historischen Verstehens. Der Konflikt 
der modernen Kultur. Lebensanschauung / 
hrsg. von Gregor Fitzi und Otthein 
Rammstedt. - Frankfurt am Main: 
Suhrkamp, 1999. S. 346—425. — Vertimas 
sutrumpintas. 


GEORGO SIMMELIO 
INDIVIDUALUS DĖSNIS: 
GYVENIMO IR KŪRYBOS BRUOŽAI 


Georgas Simmelis — sociologijos klasikas. Tai teisingas, 
tačiau per siauras jo kūrybos ir jos reikšmės apibūdinimas. 
Jo darbai priskirtini ir filosofijos istorijai, jie gali būti laikomi 
ir intelektualinio projekto, žinomo „kultūros studijų“ pava- 
dinimu, ankstyvąja anticipacija. Nors jo darbų rinktinė so- 
ciologijos klasikų, kuriuos lietuvių skaitytojui įgalino prista- 
tyti ALF vertimų programa „Atviros Lietuvos knyga“ , sąraše 
yra naujausia (tačiau, tikėsimės, ne paskutinė), visai gali bū- 
ti, kad ji pasirodys aktualiausia. Antai Simmelis yra bene 
vienintelis, apie kurį šiltai atsiliepia autoriai, save siejantys 


so0 me 


egzotiškomis „studijomis“, kurie šiaip jau yra linkę „nura- 
šyti“ šventąją sociologijos tėvų - Ėmile'io Durkheimo, Karlo 
Marxo ir Maxo Weberio - trejybę kaip „mirusius senus bal- 
tuosius vyrus“ (dead old white male), neturinčius ko pasakyti 
kiborgų, simuliakrų ir virtualiosios realybės laikais! . Tačiau 
apie viską iš eilės: iš pradžių pateiksiu būtinus šio žanro 
tekstui jo herojaus biografijos faktus, paskui apmesiu jo filo- 
sofinių idėjų tapsmo ir evoliucijos kontūrus, aptarsiu jo s0- 
ciologinės koncepcijos bruožus, o pabaigoje grįšiu prie klau- 
simo, kur ir kuo aktualus Simmelio palikimas. 


! Žr., pvz.: Weinstein D. and Weinstein M. A. Postmodern(ized) Simimel. 
London: Routledge, 1993. 

Georgas Simmelis - žmogus be savybių? Georgas Sim- 
melis gimė 1858 m. kovo 1 d. Berlyne - name, stovėjusiame 
prie Leipzigerstrasse ir Friedrichstrasse sankirtos, jos šiaurės 
vakarų pusėje. Tai pats miesto centras: jeigu tautietis turis- 
tas, traukiantis Unter den Linden alėja Brandenburgo vartų 
link, priėjęs Friedrichstrasse pasuks kairėn - nuo čia iki tos 
sankryžos mažiau kaip kilometras. Simmelio „gimtojoje san- 
kryžoje“ pasukęs dešinėn (vakarų kryptimi), jis netruks kirs- 
ti Wilhelmstrasse. Čia iki 1945 m. buvo daugelis svarbiausių 
Vokietijos ministerijų. Po to jis prieis Potsdamer Platz, kuri 
iki tol buvo bene gyviausia miesto vieta, tikrasis jo centras. 
Deja, pamatyti, kaip ji atrodė Simmelio laikais, galima tik 
senose nuotraukose, nes po 1945 m. per Potsdamer Platz ėjo 
riba, atskyrusi Rytų ir Vakarų Berlyną. O kai tos ribos 1989 m. 
nebeliko, aikštė buvo užstatyta šiuolaikinės architektūros 
pastatais, turinčiais deramai reprezentuoti ir vėl vieningos 
Vokietijos naująjį veidą. 

Šios Berlyno topografijos detalės nėra lyrinis nukrypi- 
mas - Simmelio gyvenimas ir kūryba neatsiejami nuo Ber- 
lyno, 0 ir jis pats vienu metu priklausė prie šio miesto 
įžymybių bei atrakcijų. Antai rusų radikaliesiems inte- 
lektualams, tarp kurių buvo ir daug įvairaus plauko „revo- 
liucionierių ', apsilankymas Simmelio paskaitose buvo vos 
ne privalomas viešnagės Berlyne punktas. Ne vienam tai 
būdavo pirmasis ar svarbiausias punktas: „Sklido gandai, 
kad studentai, atvykę į Berlyną iš Sankt Peterburgo, pulda- 
vo tiesiai į Simmelio paskaitų auditoriją net nesutvarkę bui- 
tinių reikalų.“ Apsilankymai nelikdavo be pėdsakų - an- 
tai toksai Vladimiras Iljičius Leninas savo darbe „Ekono- 
minis narodnikystės turinys ir jo kritika pono Struvės 


“ Scaff L. A. Veržiantis iš geležinio naroo: Max Weber ir moderniosios 
sociologijos atsiradimas. Vilnius: Pradai, 1989, p. 275. 

knygoje“ vanoja tuomet dar „legalųjį marksistą“, būsimąjį 
pirmosios Rusijos socialdemokratų darbininkų partijos pro- 
gramos (1898) autorių, vėliau tapusį Rusijos konstitucinių 
demokratų („kadetų“) partijos lyderiu ir ideologu Piotrą 
Bernhardovičių Struvę už „marksizmo iškraipymus“, ku- 
rie pasireiškė mėginimu polemikoje su narodnikais (t. y. 
„liaudininkais“) remtis ne vien Marxo, bet ir Simmelio idė- 
jomis?. Taigi, dar nespėjęs atšvęsti keturiasdešimtmečio, Ber- 
lyno intelektualas buvo tarptautinė įžymybė, savo darbais 
darė didelę įtaką to meto intelektualiniam gyvenimui. 
Tačiau Simmelio biografija nėra tiesiog „dar vieno“ so- 
lidaus vokiečių profesoriaus gyvenimo istorija. Tai yra vei- 
kiau būtent intelektualo, o ne akademinio mokslininko gy- 
venimo istorija. Ji paženklinta neatitikimo tarp jo kaip pla- 
čiai žinomo, skaitomo ir išprususių sluoksnių (tuomet tai 
visų pirma buvo „rimtų“ knygų ir „solidžių“ laikraščių 
skaitytojai — nei televizijos, nei radijo dar nebuvo) pripa- 
žinto autoriaus statuso ir gana prastos reputacijos, kurią 
Simmelis turėjo tarp akademinio elito. Kaip ir šiais lai- 
kais, akademinė karjera priklausė nuo jau „įsitvirtinusių“ 
kolegų rekomendacijų, atsiliepimų, charakteristikų. Štai 
ką savo atsiliepime apie Simmelį 1908 m. parašė akademi- 
niuose sluoksniuose įtakingas Dietrichas Schaferis, kai 
Simmelis dalyvavo konkurse Heidelbergo universiteto pro- 
fesoriaus vietai gauti: „<...> aš nežinau, ar jis buvo krikš- 
tytas, ir nenoriu į tai gilintis. Šiaip ar taip, jis yra užkietė- 
jęs izraelitas — ir savo išore, ir laikysena, ir mąstymo būdu. 


2 


* Zr.: Tenun B. H. „3koHoMKHYeCKOe CoAepPxAaHKe HapoAHKH4eCTBA M 
KPHTHKa ero B KHHFe r. CTpyBe (OTpaxeHHe MApKCH3MA B OvpxVa3HoH 
AHTepaType): no MOoBOAY KHHTH II. CrpyBe „KpuTHueckHe 3aMeTKH K BONIpocy 
00 3KOHOMHYECKOM pa3BHTHH Poccnw. CIIB, 1894“. B kH.: /Jo140€ co0panue 
couunenuu. H3n. 5-e. MockBa: H3AaTen1bcTBO nNnonHTHUeCKOKH AMWTEPATYPbI. 
1971. c. 431-435. 

<...> Jo akademiniai ir literatūriniai nuopelnai ir pasieki- 
mai yra labai specifiniai ir riboti. Jo paskaitos gausiai lan- 
komos. <...> Jis kalba labai lėtai, lyg lašintų lašą po lašo, 
taigi pateikia nedaug medžiagos, nors ji yra gerai sukom- 
ponuota, glausta ir nušlifuota. Šiuos bruožus labai verti- 
na tam tikrų kategorijų studentai, kurių čia, Berlyne, yra 
labai daug. Be to, jis pagardina savo žodžius progai pri- 
taikytais posakiais. Jo auditorijos sudėtis yra atitinkama. 
Labai didelę (netgi vertinant Berlyno matu) jo auditorijos 
dalį sudaro damos. Dėl kitų, tai jo paskaitas lanko nepa- 
prastai gausus Rytų pasaulio* kontingentas, kuriam pri- 
klauso ir tie, kurie čia jau įsikūrė, ir tie, kurie semestras po 
semestro vis dar atplūsta iš Rytų kraštų. Visos Simmelio 
manieros atitinka jų orientaciją ir skonį. Iš jo paskaitų gau- 
nama nedaug pozityvaus, tačiau jose malonu patirti kute- 
nančią stimuliaciją ar netvarų intelektualinį pasitenkini- 
mą. Reikia pridurti, kad lektorius semitas (nesvarbu, ar jis 
toks yra visiškai, ar iš dalies, ar tik filosemitas) tokiame 
universitete, kuriame yra keli tūkstančiai tokių pat stu- 
dentų, dėl šiems sluoksniams būdingos sanglaudos ras 
derlingą dirvą. Aš neįsivaizduoju, kad Heidelbergo uni- 
versitetas laimėtų pritraukdamas tokią publiką į savo au- 
ditorijas. Iš tikrųjų aš negaliu patikėti, kad Heidelbergo 
lygis būtų pakeltas suteikiant jame dar didesnę erdvę tai 
pasaulėžiūrai ir gyvenimo filosofijai, kuriai atstovauja 
Simmelis ir kuri galų gale pernelyg akivaizdžiai skiriasi 
nuo mūsų vokiškojo krikščioniško klasikinio ugdymo. 
<...> Galiausiai tik ribotai galima pateisinti tokias ten- 
dencijas, kurios daugiau ardo ar neigia nei pagrindžia ir 
kuria — tokiais laikais, kai linkstama sugriauti visus pa- 


* Schaferis turi omenyje dar ne arabus ar musulmonus, bet visų 
pirma atvykėlius iš tuometinės Rusijos imperijos. 

grindus - ir visa tai ne visada daroma iš uolumo, bet ir dėl 
mokslininko troškimo išgarsėti.'“ 

Iš tikrųjų Simmelio patirtus sunkumus darant akademi- 
nę karjerą iš dalies galima paaiškinti jo žydiška kilme. Tie- 
sa, Schaferis be reikalo nuogąstavo, kad Simmelis gali būti 
„nekrikštytas““. Jis gimė atsivertusio į katalikybę žydo ko- 
mersanto Eduardo Simmelio šeimoje. Motina Flora (mergau- 
tinė pavardė Bodenstein) buvo kilusi iš atsivertusių į pro- 
testantizmą žydų šeimos. Eduardas ir Flora turėjo septynis 
vaikus, Georgas buvo jauniausias. Abu jie buvo kilę iš Bres- 
lau (dabar Vroclavas). Persikėlęs į Berlyną, Simmelio tėvas 
kartu su H. L. Neumannu įkūrė konditerijos firmą Felix und 
Sarotti, kuri tebeegzistuoja ligi šiol (jos prekinis ženklas — 
mauras turkišku kostiumu, laikantis raudonos ir mėlynos 
spalvų vėliavą). Iš pradžių firma prekiavo iš Prancūzijos 
1mportuotais saldumynais, o vėliau pati pradėjo gaminti 
saldainius ir šokoladą. Verslas Simmelio tėvui sekėsi, jis 
praturtėjo. Iš tėvo paveldėti „šokoladiniai“ pinigai ir įgali- 
no Simmelį gyventi „laisvo“ intelektualo gyvenimą - dėsty- 
mas ir rašymas jam buvo savirealizacijos ir prestižo reika- 
las, o ne būdas užsidirbti pragyvenimui. 

Kai 1874 m. Simmelio tėvas mirė, jis dar buvo nepilna- 
metis. Georgo ateitimi deramai pasirūpino jo globėju, o vė- 
liau ir įtėviu tapęs šeimos draugas Julius Friedlanderis, gar- 
sios (taip pat ligi šiol tebeegzistuojančios) muzikos leidyk- 
los C. F. Peters Musikverlag savininkas, kuris jaunajam 
Simmeliui užrašė dalį savo paties turto. Baigęs gimnaziją, 
1876-1881 m. Simmelis Berlyno universitete studijavo isto- 
riją, meno istoriją ir filosofiją. Jo įskaitų knygutė buvo pilna 


“ Cit. pagal: Coser L. A. “Georg Simmel's Style of Work: A Contri- 
bution of the Sociologist“, in Ray L. (Ed.) Formal Sociology: The Sociolo- 
gy Of Georg Simmel. Aldershot: Edward Elgar, 1991, p. 144-145. 

ir tik tuometinių, ir dabar dar neužmirštų garsenybių para- 
šų: jam dėstė Johannas Gustavas Droysenas (1808-1884), 
Theodoras Mommsenas (1817-1903), Heinrichas von Sy- 
belis (1817-1895), Heinrichas Treitschke (1834-1896), Adol- 
fas Bastianas (1826-1905), Moritzas Lazarusas (1823-— 
1899), Heymannas Steinthalis (1824-1903), Eduardas Zel- 
leris (1814-1908), Adolfas Lassonas (1832-1917), 
Friedrichas Harmsas (1819-1880). 1881 m. Simmelis patei- 
kė ginti filosofijos daktaro disertaciją „Psichologiniai etni- 
niai muzikos kilmės tyrimai“. Tada ir prasidėjo jo akademi- 
nės karjeros nesklandumai: disertacija dėl citavimo ir kal- 
bos klaidų buvo atmesta. Tačiau ją atmetę profesoriai vis 
dėlto nebuvo beširdžiai kirviai ar piktdžiugiaujantys anti- 
semitai: žinodami, kad Simmelis turi dar vieną tekstą - ra- 
šinį „Materijos esmė pagal Kanto fizinę monadologiją“, ku- 
ris prieš metus buvo premijuotas, jie pasiūlė jį ginti. Taip 
1881 m. Simmelis vis dėlto tapo filosofijos daktaru. Tačiau 
tam, kad gautum teisę savarankiškai dėstyti (o ne vien būti 
kito profesoriaus asistentu), Vokietijoje būtina apginti an- 
trą disertaciją - habilituotis. Tai Simmeliui pavyko padary- 
ti iš antro karto 1885 metais (darbas vadinosi „Kanto tyri- 
mai“). Pirmasis bandymas (1883 m.) buvo nesėkmingas — 
Simmelio vertintojai nusprendė jį nubausti už nepagarbų 
elgesį diskusijoje su profesoriumi Zelleriu. Profesorius dis- 
kusijoje teigė, kad siela yra lokalizuota viename smegenų 
taške, o habilitantas šį požiūrį pavadino „nesąmone““. 
Tais pačiais sėkmingos habilitacijos metais (1885) Sim- 
melis kaip privatdocentas pradėjo dėstyti Berlyno universi- 
tete. Pagal tuometinę tvarką, privatdocentas (kitaip sakant, 
privačiai dėstantis dėstytojas) negaudavo atlyginimo, iš- 


* Helle H. J. Soziologie und Erkenntnistheorie bei Georg Simmel. Darm- 
stadt: Wissenschaftliche Buchgesellschaft, 1988, S. 9. 

skyrus nedidelį užmokestį (vokiškai vadinamą Kolleggeld), 
kurį jam mokėdavo kursą pasirinkę studentai. Privatdocen- 
tas turėdavo stengtis kaip nors išsiskirti ar pasižymėti, kad 
ji pastebėtų ir pakviestų į etatinio (ordinarinio) profesoriaus 
vietą, kuri atsilaisvindavo kuriame nors universitete etati- 
niam profesoriui mirus ar išėjus į pensiją. Į tą vietą nebūti- 
nai būdavo kviečiamas privatdocentas. „Prestižiniai“ (pvz., 
Berlyno) universitetai kviesdavosi garsenybes iš provinci- 
jos universitetų, jau ėjusias juose ordinarinio profesoriaus 
pareigas. Tačiau, šiaip ar taip, privatdocentų eilė pajudė- 
davo, nes provincijos universitetas turėdavo ieškoti pamai- 
nos iš jo išviliotam profesoriui. Pagal vokišką tradiciją, į 
ordinarinio profesoriaus vietą nebūdavo kviečiamas tame 
pačiame universitete habilituotas privatdocentas. Tai už- 
tikrindavo galimybę į metropolijos universitetus pakliūti 
provincijoje habilituotiems privatdocentams. O „prestiži- 
niame“ universitete habilituotas mokslininkas galėdavo ti- 
kėtis į jį sugrįžti tik padirbėjęs provincijos universitete ir 
sugebėjęs ten pasižymėti (išgarsėti) . Tačiau Simmelis iš pra- 
džių į provinciją nesiveržė — Berlynas jam buvo pernelyg 
brangus miestas. Gal jis vylėsi, kad jam padarys išimtį? 
Berlyno universitete Simmelis dėstė daug ir įvairių kur- 
sų: logiką, metafiziką, filosofijos istoriją, etiką, religijos ir 
meno filosofiją, socialinę psichologiją, specialius kursus 
apie pesimizmą, Kantą, Schopenhauerį, Lotze, Darwiną ir, 
žinoma, sociologiją, kurios pionieriumi Berlyno universite- 
te jis ir tapo. Dėl daugelio priežasčių sociologija Vokietijos 
universitetuose buvo akademiškai institucionalizuota vė- 
liau nei kituose kraštuose - pirmosios sociologijos katedros 


"Ar nevertėtų tokią tvarką įsivesti Lietuvoje, kur daugelis moksli- 
ninkų dažnai visą savo akademinį gyvenimą praleidžia tame pačiame 
universitete - vpač jeigu tas universitetas yra sostinėje (Vilniuje)? 

čia buvo įsteigtos tik Veimaro laikais. Kita vertus, iki 1933 m. 
Vokietija buvo pasaulinė mokslo lyderė - daugiausia kaip 
tik žydų kilmės mokslininkų, kurie galų gale sėkmingai 
įveikdavo visas karjeros kliūtis ir garsindavo Vokietijos 
mokslą, dėka. Kitų šalių studentai ir jauni mokslininkai (tarp 
jų būsimieji JAV Čikagos sociologijos mokyklos lyderiai Al- 
bionas Smallas (1854-1926) ir Robertas Ezra Parkas (1864— 
1944)), ieškantys vokiškosios sociologijos, atvykę į Berlyną 
čia aptikdavo Simmelį. Jų netrikdė tas faktas, kad Simmelis 
buvo „be antpečių“, juos domino jo idėjos. Simmelis savo 
ruožtu tokiu būdu užmegztus kontaktus panaudodavo sa- 
vo publikacijoms versti į užsienio (anglų, prancūzų, italų, 
rusų) kalbas ir skelbti užsienio žurnaluose - darė kaip tik 
tai, ką dabar Lietuvos mokslo valdžia prievartauja daryti tau- 
tiečius socialinių ir humanitarinių mokslų darbuotojus. Šiuo 
atžvilgiu Simmelis neturėjo sau lygių tarp savo amžininkų 
vokiečių humanitarų: vien American Journal of Sociology (ku- 
menės, pranokusios kitas gausumu ir ankstyva akademine 
institucionalizacija, periodinis organas) 1896-1906 m. jis pa- 
skelbė keturis straipsnius. 

Studentai Simmelio paskaitas mėgo. Rekordą jis pasiekė 
1894-1895 m. žiemos semestrą, kai klausyti jo paskaitų 
„Apie pesimizmą“ užsirašė 269 klausytojai". Mėgo jį kaip 
tik dėl tos Schaferio peikiamos manieros „lašinti lašą po 
lašo“ (Lietuvoje ja garsėja Tomas Sodeika). Simmelis ne tik 
iš anksto kruopščiai apgalvodavo savo paskaitų turinį (ki- 
taip jose pateikiama medžiaga vargu ar būtų buvusi „gerai 


*Žr.: Jung W. Georę Simmel zur Einfihrung. Hamburg: Junius, 1990, 
S. 15. Kadangi už paskaitų lankymą reikėdavo mokėti Kolleggeld, 
Simmelis nemažai prisidurdavo prie iš paveldėtų turtų gaunamos 
rentos. Žinoma, nėra jokio pagrindo manyti, kad jis stengėsi patrauk- 
liai skaityti paskaitas dėl pinigų. 

sukomponuota, glausta ir nušlifuota“) - jis kaip geras akto- 
rius lektoriaus tribūnoje įspūdingai vaidindavo „minties gi- 
mimą“,suteikdamas nemokantiems greitai konspektuoti stu- 
dentams dar ir progą pasigrožėti kūrybinių kančių (visada 
sėkmingų ir vaisingų, ko niekada nebūna tikrovėje) reginiu. 
Simmelio klausytojai varžydavosi dėl didžiausios garbės — 
būti pakviestiems į Simmelio privatissimmum, privatų semina- 
rą jo namuose (0 gyveno jis dabartiniame Berlyno Westend 
rajone, Nussbaumnallee 14 ir Konigin-Elisabeth-Strasse). Tai, tie- 
są sakant, irgi buvo paskaitos - seminaro lankytojams nerei- 
kėjo rengti pranešimų ar diskutuoti. Reikėjo tik užgniaužus 
kvapą klausytis šeimininko samprotavimų. Kartu jie turėda- 
vo progą pasigrožėti išpuoselėtu ir skoningu Simmelio buto 
apstatymu, taip patjo meno kolekcija ar įsigytais naujais dar- 
bais. Harry Liebersohnas ne ką teperdeda rašydamas: „At- 
skirtas nuo oficialiosios imperijos kultūros, jis (Simmelis. — 
Z. N.) sukūrė savo paties elitinę kontrkultūrą.'“ 

Privatūs seminarai buvo tik vienas iš dviejų kultūrinių 
renginių, reguliariai vykusių Simmelio namuose ir suteiku- 
sių jiems elitinės Berlyno kultūrinės institucijos statusą. Ant- 
rasis buvo salonas, kurio šeimininkė buvo Simmelio žmo- 
na Gertrud (mergautinė pavardė Kinel (1864—-1938)), kilusi 
iš geležinkelių inžinieriaus (vėliau ministerijos valdinin- 
ko) šeimos. Ji buvo tapytoja, o vėliau Marie Luise Encken- 
dorff pseudonimu pradėjo rašyti publicistiką ir filosofines 
knygas. Georgas ir Gertrud susituokė 1890 m. liepos 11 d. 
Kitų metų balandžio 6 d. jiems gimė vienintelis vaikas — 
sūnus Hansas, tapęs medicinos mokslų daktaru, Jenos uni- 
versiteto ekstraordinariniu profesoriumi, vėliau atsidūręs 
nacių konclageryje Dachau, sugebėjęs iš ten ištrūkti ir 1943 m. 


* Liebersohn H. Fate and Utopia in German Sociologų, 1870-1923. 
Cambridge, Mass.: MIT Press, 1988, p. 126. 

miręs emigracijoje JAV. Simmelių salone lankėsi tuometi- 
nės ir būsimos Vokietijos meno ir mokslo pasaulio įžymy- 
bės. Tarp jų buvo Raineris Maria Rilke (1875-1926), Stefa- 
nas George (1868-1933), Reinholdas ir Sabine Lepsiusai, 
Marianne (1870-1954) ir Maxas (1864-1920) Weberiai, 
Heinrichas Rickertas (1863-1936) ir daugelis kitų. Skaitv- 
tojui, norinčiam gyviau įsivaizduoti šio salono ir apskritai 
to meto atmosferą, supusią sluoksnius, kuriuose sukosi Sim- 
melių pora, galima patarti paskaityti Roberto Musilio (1880— 
1942) romaną „Žmogus be savybių“ - juolab kad pats Sim- 
melis kai kuo primena romano herojų Rudolfą“. 

Po kelerių intensyvaus darbų publikavimo (apie tai — 
kiek vėliau) ir dėstymo metų Simmelis ėmėsi pastangų gau- 
ti aukštesnę ir geriau apmokamą akademinę vietą. Tai da- 
ryti Simmelį paskatino ir netikėta finansinė nesėkmė - 1896 m. 
spekuliuodamas Berlyno biržoje jis prarado dalį paveldėto 
„šokoladinio“ (iš tėvo) ir „muzikinio“ (iš globėjo) turto. Ta- 
čiau nepaisant įtakingo Berlyno universitete nacionalinės 
ekonomijos profesoriaus Gustavo Schmollerio (1838-1917), 
praminto istorinės mokyklos vokiečių istorinėje mokykloje 
„popiežiumi“, užtarimo, 1898 m. Simmelio prašymas pa- 
skirti jį Berlyno universiteto neetatiniu (ekstraordinariniu) 
profesoriumi buvo atmestas. Tokį titulą jis gavo tik 1901 m. — 
tačiau tik titulą be algos. O tai nebuvo taisyklė - dažnai ekstra- 
ordinariniam profesoriui būdavo mokamas atlyginimas, tik 
mažesnis už etatinio (ordinarinio) profesoriaus atlyginimą. 

Šias pakartotines Simmelio nesėkmes visų pirma lėmė 
jau minėtos jo kolegų vokiečių antisemitinės nuostatos. Ne 
mažiau svarbi priežastis galėjo būti ir jų Žmogiškos silpny- 


'“ Studijuodamas Berlyne Musilis lankė Simmelio paskaitas. Sim- 
melio ir Musilio kūrybos sąsajas aptaria Davidas Frisby. Žr.: Frisby D. 
Sociological Impressionism: A Reassessment of Georg Simmel's Social Theory. 
2nd enlarged ed. London: Routledge, 1991. 

bės, kurias įvardija žodis „pavydas“. Paradoksalu, bet Sim- 
meliui galėjo pakenkti jo populiarumas. Norėjo to Simmelis 
ar ne, tačiau pritraukdamas į savo paskaitas minias stu- 
dentų jis konkuravo su etatiniais profesoriais. Juolab kad jo 
paskaitos kartais vykdavo tuo pačiu metu kaip ir etatinių 
profesorių — tokių kaip filosofiją Berlyno universitete dėstę 
Eduardas Zelleris ir Wilhelmas Dilthey (1833-1911). O ir 
pats Simmelis nevengdavo pademonstruoti savo pranašu- 
mo. Berlyno universiteto studentai vieni kitiems pasakoda- 
vo esą iš Simmelio girdėtą sąmojį, kad Zelleris iš viso neži- 
nąs, kas yra filosofija, o Dilthey žinąs, bet nuo visų sle- 
piąs''. Ne taip svarbu, ar pats Simmelis iš tikrųjų šitaip 
šmaikštavo; svarbu, kaip tokios kalbos galėjo paveikti Zel- 
lerio ir Dilthey'aus elgesį, pasiekusios jų ausis. 
Vyresniųjų profesorių, nuo kurių sprendimo priklausė 
Simmelio karjera, negalėjo neerzinti ir Simmelio polinkis 
nepripažinti intelektualinių skolų. Kaip galės įsitikinti pats 
skaitytojas, jo tekstuose nėra nuorodų į amžininkų darbus. 
Be to, Simmelio karjerai kenkė jo „politiškai neteisingas“ 
(nonkonformistinis) elgesys. Vokietijos universitetų profe- 
sūrai tradiciškai buvo būdingas politinis konservatyvumas, 
kuris tuo metu reiškė lojalumą Prūsijos valstybei ir Hohen- 
colernų dinastijai. Tokio lojalumo buvo reikalaujama ir dėl 
profesorių kaip valstybės tarnautojų statuso. O Simmelis 
paskutiniais XIX a. dešimtmečiais palaikė ryšius su opo- 
zicine Vokietijos socialdemokratų partija, spausdino (tiesa, 
pasirašydamas tik slapyvardžiu) savo straipsnius jos leidi- 
niuose ir dalyvavo Berlyno universiteto studentų socialistų 
mokslinės literatūrinės draugijos, kuri valdžios nurodymu 


" Žr.: Helle H. J. “Introduction“, in Simmel G. Essays on Religion. 
Ed. and transl. by Helle H. J. in collaboration with L. Nieder. New 
Haven: Yale University Press, 1997, p. XVI. 

galiausiai buvo uždaryta, veikloje. Pagaliau, akademinei 
Simmelio karjerai galėjo pakenkti ir ne visai atitinkantis biur- 
geriškas (taigi „miesčioniškas“) konvencijas jo privataus 
gyvenimo stilius (apie tai - šio skirsnio pabaigoje). Konfor- 
mistinės akademikų daugumos akyse Simmelis buvo ryš- 
kiausias to, ką XIX a. pabaigoje buvo įprasta vadinti „deka- 
dansu“, įsikūnijimas. Panašiai kaip dabar geras tonas iš 
„rimto mokslininko“ reikalauja atsiriboti nuo „postmoder- 
nizmo“ kaip masinančio, madingo, bet galų gale pigaus ir 
lengvabūdiško dalyko, taip anuomet derėjo traktuoti ma- 
dingus „dekadentus“. 

Vis dėlto reikia pažymėti, kad ne visi Simmelio kolegos 
vokiečiai buvo antisemitai. Jį ne kartą parėmė ne tik jau mi- 
nėtas Gustavas Schmolleris, bet ir Heinrichas Rickertas, Ma- 
xas Weberis ir Adolfas von Harnackas (1851-1930), kurių 
nuomonė Vokietijos akademiniuose sluoksniuose šį tą reiš- 
kė. Taip buvo ir 1908 m., kai Simmelis mėgino laimėti kon- 
kursą į Heidelbergo universiteto ordinarinio profesoriaus 
vietą. Vis dėlto lėmė ne jų, ojau cituota Schaferio nuomonė. 
Etatiniu profesoriumi Simmelis tapo tik 1914 m., kai jam 
suėjo 56-eri. Tai buvo Strassburgo (arba, prancūziškai, Stras- 
bourg 0) universiteto filosofijos profesoriaus vieta. Dabar 
Strasbūre posėdžiauja Europos Parlamentas, taigi jis yra 
viena iš dviejų (greta Briuselio) Europos sostinių. Tada tai 
buvo Vokietijos pasienio miestas, 1871 m. prisijungtas po 
pergalingo karo prieš Prancūziją. Simmeliui buvo labai ne- 
lengva išvykti iš Berlyno. Spaudoje pasirodė straipsnių, ku- 
rių autoriai apgailestavo dėl to nuostolio, kurį išvykus Sim- 
meliui patyrė sostinės kultūrinis gyvenimas. Po kelių mė- 
nesių prasidėjus Pirmajam pasauliniam karui, Strassburgas 
tapo pafrontės miestu. Simmelis nebuvo vienas iš tų labai 
nedaugelio Europos intelektualų, kurie sugebėjo išvengti 
nacionalistinio patriotinio pamišimo, 1914 m. rugpjūtį apė- 
musio Europos šalis. Jis pasirašinėjo patriotinius propa- 

gandinius pareiškimus, paaukodamas savo darbų verti- 
mais ir publikacijomis užsienyje įgytą tarptautinę reputaci- 
ją, kurią karo išvakarėse buvo dar labiau įtvirtinęs kaip vie- 
nas iš tarptautinio kultūros filosofijos žurnalo Logos steigė- 
jų ir leidėjų (pirmasis jo tomas išėjo 1910 m.). 1918 m. rugsėjo 
26 d. Simmelis mirė Strassburge nuo kepenų vėžio. Po pus- 
antro mėnesio Vokietijai kapituliavus, Strassburgas vėl ta- 
po Strasbourg'u, o Simmelio našlei teko bėgti iš vėl Prancū- 
Zijai atitekusio miesto. 

Gertrud Kinel buvo viena iš dviejų našlių, kurias paliko 
Simmelis. Nuo naujojo, XX amžiaus pradžios jis gyveno (Ži- 
noma, neoficialioje) dvipatystėje!“ . Antroji jo žmona (su Ger- 
trud Kinel jis neišsiskyrė, toliau gyveno kartu) buvo kita Ger- 
trud - Kantorowicz (1876-1945), poetė ir intelektualė, viena 
iš labai nedaugelio moterų, kurioms buvo leista dalyvauti 
elitiniame intelektualų būrelyje, susispietusiame apie cha- 
rizmatinį poetą Stefaną George'*. Šioje paralelinėje santuo- 
koje Simmeliui 1904 m. gimė duktė Angela (ji mirė įvykus 
nelaimingam atsitikimui Palestinoje 1944 m.). Tai buvo sek- 
sualinių eksperimentų, staigaus Sigmundo Freudo išpopu- 
liarėjimo elitiniuose kultūriniuose sluoksniuose, intensyvių 
intelektualinių diskusijų „lytiniu klausimu“ laikai“. Į jas 


" Žr.: Laurence A. “Georg Simmel: Triumph and Tragedy“, in Ray L. 
(Ed.) Formal Sociology: The Sociologų of Georg Simmel. Aldershot: Edward 
Elgar, 1991, p. 34-35. Iš literatūros nevisiškai aišku, ar ir kiek Simme- 
lio dvipatystė buvo „vieša paslaptis“. 

"* Gertrud Kantorowicz žuvo 1945 m. nacių konclageryje Tere- 
sienstadte, į kurį pateko, kai 1942 m. buvo sulaikyta mėgindama per- 
eiti Vokietijos-Šveicarijos sieną. 

4 Žr.: Green M. B. The von Richthofen Sisters: the Triumphant and the 
Tragic Modes of Love: Else and Frieda von Richthofen, Otto Gross, Max 
Weber, and D. M. Lawrence, in the Years 1870-1970. New York: Basic 
Books, 1974. 

įsitraukė ir Simmelio pirmoji Gertrud (Kinel), kuri 1910 m. 
išleido knygą „Realybė ir įstatymiškumas lytinėje meilėje“ 
(Realitit und Gesetzlichkeit im Geschlechtsleben). Šios Simmelio 
santuokinio gyvenimo aplinkybės yra svarbios ir jo paties 
idėjoms suprasti. Tai visų pirma pasakytina apie I. Kanto 
„kategorinio imperatyvo“ kaip universalaus dorovės dėsnio 
atmetimą. Simmelis priešpriešina jam „individualaus dės- 
nio/įstatymo“ (das individuelle Gesetz) idėją, kuri asmens au- 
tonomiją išplečia iki teisės gyventi pagal asmenines moralės 
normas, ir kartu mėgina parodyti, kad tokių normų idėja nė- 
ra absurdiška, prieštaraujanti pačiai dorovės idėjai. Tai, ko 
gero, buvo Simmeliui asmeniškai pati svarbiausia iš daugy- 
bės jo subrandintų idėjų. Todėl ir ši rinktinė užbaigiama iš- 
trauka išjo teksto, kuriame ši idėja artikuliuojama. 


Simmelio filosofinių idėjų raidos bruožai. Po Simmelio 
mirties rankraštiniu jo palikimu apsiėmė rūpintis antroji 
Gertrud (Kantorowicz). Tačiau tik dalį jo suspėjo išleisti". 
Jai kraustantis iš vieno Vokietijos miesto į kitą lagaminai su 
Simmelio rankraščiais dingo ar buvo pavogti. Dingo (tai 
ypač skaudus nuostolis Simmelio tyrinėtojams) jo asmeni- 
nė korespondencija, kiti dokumentai, be kurių neįmanoma 
patikimai rekonstruoti tam tikrų jo biografijos detalių. Ta- 
čiau ir be šios pradingusios rankraštinės dalies Simmelio 
kūrybinis palikimas tikrai yra gausus. Leidyklos Suhrkamp 
Verlag dar nebaigtą leisti Simmelio pilną raštų rinkinį (Ge- 
samtausgabe) sudarys 24 tomai. Tai daugiau nei 30 didesnių 
ir mažesnių knygų ir per 250 straipsnių. Kaip susigaudyti 
šioje tekstų daugybėje? 


5 Žr.: Simmel G. Fragmente und Aufsūtze aus dem Nachlaf und 
Veroffentlichungen der letzten Jahre. Hrsg. und mit einem Vorwort von 
Gertrud Kantorowicz. Mūnchen: Drei Masken Verlag, 1923. 

Įprasta skirti tris Simmelio mąstymo raidos stadijas'* . Pir- 
mąją galima pavadinti natūralistine. Ji apima laikotarpį nuo 
Simmelio literatūrinės veiklos pradžios iki amžių sandūros. 
Klausas Christianas Kohnke, kuris nuodugniausiai ištyrė 
ankstyvąją Simmelio kūrybą, įvardija jį kaip „jaunojo Sim- 
melio“ (junge Sirmmel) laikotarpį" . Tuo metu Simmelio mąs- 
tymą stipriausiai veikė Charleso Darwino (1809-1882) ir Her- 
berto Spencerio (1820-1903) idėjos, perėjusios per vietinių, 
to meto Berlyno intelektualų sluoksniuose populiarių, o vė- 
liau užmirštų koncepcijų prizmę. Iš jų bene reikšmingiau- 
sias buvo psichologo ir filosofo Gustavo Theodoro Fechnerio 
(1881-1887) metafizinis atomizmas, kurio vaidmenį Kohnke 
ypač pabrėžia. Kitas svarbus vietinis Simmelio idėjų šaltinis 
buvo Moritzo Lazaruso ir Heymanno Steinthalio „tautų psi- 
chologija“ (Vėlkerpsychologie), su kuria jį supažindino patys 
jos kūrėjai, dėstę jam Berlyno universitete. 

Per juos Simmelį pasiekė Hegelio „objektyviosios dva- 
sios“ (objektyvuotos ir objektyvios atskiro individo atžvil- 
giu kultūros) idėja - „objektyviosios dvasios“ santykis su 
„Subjektyviąja dvasia“ (atskiro individo vidiniu pasauliu) 
vėliau tapo jo kultūros filosofijos ašimi. Nors objektyvioji 
dvasia kyla iš subjektyviosios, kartą atsiradusi ji tampa san- 
tykiškai savarankiška ir pajungiančia sau subjektyviąją dva- 
sią galia. Darwino ir Spencerio idėjos inspiravo jaunojo Sim- 
melio pragmatinę pažinimo sampratą - anticipuodamas vo- 
kiečių filosofinės antropologijos idėjas jis teigia, kad 


"- Pirmasis šią periodizaciją pasiūlė M. Frischeisenas-Kėhleris 
("Georg Simmel“, Kantstudien, 1919, Bd. 24, S. 1-54). Ja remiasi ir 
daugelis kitų Simmeliui skirtų darbų. Žr., pvz.: Coser L. The Eunctions 
of Social Conflict. Glencoe, III.: The Free Press, 1956; Spykman N. J. The 
Social Theory of Georg Simmel. New York: Atherton, 1925. 

" K6hnke K. Ch. Der jungė Simmel in Theoriebeziehungen und sozialen 
Bewegungen. Frankfurt a. M.: Suhrkamp, 1996. 

kiekviena rūšis gyvena savo specifiniame subjektyviai su- 
vokiamame pasaulyje, kurio turinį ir pobūdį nulemia jį su- 
darančių vaizdinių santykinė reikšmė tos rūšies išlikimui. 
Natūraliosios atrankos principas paaiškina ir pažinimo, ir 
moralinių idėjų raidą. Spencerio evoliucijos kaip perėjimo 
nuo nediferencijuotos (homogeninės) prie diferencijuotos 
(heterogeninės) ir integruotos visumos idėja tapo paties Sim- 
melio sociologinės koncepcijos, apie kurią detaliau kalbėsi- 
me kitame skirsnyje, išeities tašku. Būtent jos plėtojimui jau- 
nasis Simmelis skyrė daugiausiai pastangų ir laiko. Šių pa- 
stangų vaisiai - monografijos apimties darbas „Apie 
socialinę diferenciaciją: sociologiniai ir psichologiniai tyri- 
mai“ (1890), daugybė straipsnių Vokietijos bei užsienio Žur- 
naluose ir veikalas „Pinigų filosofija“ (1900), kurį daugelis 
šiuolaikinių tyrinėtojų yra linkę laikyti pagrindiniu ar bent 
aktualiausiu Simmelio veikalu. Kiti šio laikotarpio darbai 
yra dvitomis „Moralės mokslo įvadas: pamatinių sąvokų 
kritika“ (1892-1893), kuriame jis pateikia natūralistinę (psi- 
chologinę ir sociologinę) pamatinių etikos sąvokų dekonst- 
rukciją, ir „Istorijos filosofija: epistemologiniai tyrimai“ 
(1892). 

Abu pastaruosius savo veikalus vėliau Simmelis verti- 
no labai kritiškai — pirmojo netgi nenorėjo įtraukti į savo 
darbų bibliografiją, o „Istorijos filosofiją“ iš esmės perdirbo 
ir 1905 m. išleido antrąją laidą. Joje atsiskleidžia Simmelio 
interesai ir pažiūros, būdingos jau antrajai stadijai, kuri 
apima pirmąjį XX a. dešimtmetį. Ši stadija minėtoje tradici- 
nėje Simmelio pažiūrų raidos periodizacijoje vadinama neo- 
kantine. Pagrindą tokiam apibūdinimui suteikia apriori- 
nės formos ir turinio santykių problematikos dominavimas 
šio laikotarpio filosofiniuose apmąstymuose. Forma yra tai, 
kas suteikia turiniui komunikabilumą, objektyvią reikšmę, 
kuri vadovaujantis „naiviu“ (tai yra ikifilosofiniu) požiū- 
riu laikoma to turinio nepriklausymu nuo subjekto apskri- 

tai. Simmeliui rūpi parodyti, kad iš tikrųjų tas regimas ob- 
jektyvumas kyla iš subjekto aktyvumo, kurį tos apriorinės 
formos strukūrina. Originalus šių kantiškų pažiūrų akcen- 
tas, kuriuo Simmelis anticipuoja Ernsto Cassirerio „simbo- 
linių formų“ idėją, yra principinio apriorinių formų pliura- 
lizmo ir lygiateisiškumo teigimas. Tas pats juslinis sąmo- 
nės turinys, įspraustas į skirtingos prigimties apriorines 
formas, virsta skirtingais kultūros pasauliais ar tikrovėmis — 
mokslo, meno, religijos, žaidimo ir kt. Tų kultūros pasaulių 
santykį Simmelis aiškina lygindamas juos su skirtingais 
juslinio suvokimo modalumais. Mokslo, religijos, meno ir 
kiti pasauliai santykiauja vienas su kitu taip, kaip regėjimu 
suvokiamas daiktas su lytėjimu ar skonio pojūčiais suvo- 
kiamu: tie suvokiniai yra nebendramačiai, vienas į kitą ne- 
redukuojami ir neišverčiami. Toks yra ir skirtingų Žmogaus 
kultūrinių pasaulių santykis. Filosofijos misija Simmelis lai- 
ko šių pasaulių santykių refleksiją, o geros filosofijos priva- 
lumu - sugebėjimą atsispirti pagundai nustatyti tų pasau- 
lių hierarchiją, suskirstyti juos į aukštesnius ir žemesnius 
priklausomai nuo to, kuri tiesa - mokslo, meno, religijos — 
laikoma „tikrąja“ ar „giliausia“ (kaip darė Hegelis), ar pa- 
sirinkti tik vieną pasaulį, vieną tiesą (pvz., mokslo), o visus 
kitus traktuoti kaip „subjektyvius“, kurių pretenzijos į turi- 
nio objektyvų reikšmingumą nėra priimtinos. Simmelio po- 
žiūriu, mokslas negali paneigti religijos, kaip regėjimas ne- 
gali paneigti lytėjimo. 

Toks „plevenimas“ tarp kultūros pasaulių, jų visų ly- 
giavertiškumo pripažinimas iš esmės prilygsta tam, ką filo- 
sofai vadina reliatyvizmu, - vienas kitą paneigiančių po- 
žiūrių vienodo teisingumo teigimui. Profesionalūs filosofai 
bent jau Simmelio laikais reliatyvistines išvadas laikė filo- 
sofinės doktrinos reductio ad absurdum, paneigiančiu jos pre- 
tenzijas į akademinį respektabilumą. Tačiau šio laikotar- 
pio Simmelį galima traktuoti ir kaip estetizmo gynėją, kuris 

meno pasaulį laiko aukščiausiu, o meno tiesą - pranašiau- 
sia. Naują Kanto filosofijos vertinimą, susidomėjimą meno 
ir apskritai kultūros filosofijos problematika atspindi Sim- 
melio knygų, parašytų per pirmąjį XX a. dešimtmetį, pava- 
dinimai. Tai „Kantas: šešiolika paskaitų Berlyno universi- 
tete“ (1904), „Kantas ir Goethe“ (1906), „Religija“ (1906), 
„Schopenhaueris ir Nietzsche: pranešimų ciklas“ (1907), 
„Pagrindinės filosofijos problemos“ (1910), „Filosofinė kul- 
tūra“ (1911). Paskutinė šio sąrašo knyga (filosofinių esė rin- 
kinys) tapo bestseleriu - per porą mėnesių buvo išpirkti keli 
tūkstančiai egzempliorių (tai labai didelis skaičius tų laikų 
Vokietijoje) ir prireikė naujos laidos. Perkamiausiųjų sąra- 
še nuolat būdavo ir kitos Simmelio knygos, rungtyniauda- 
mos su Friedricho Nietzsche's (1844-1900) ir Arthuro Scho- 
penhauerio (1780-1860) raštais, kurie jau buvo tapę būtinu 
išsilavinusio biurgerio (Bildungsbiirger) namų bibliotekos 
atributu. 

Trečiojoje, paskutinėje intelektualinės raidos stadijoje Sim- 
melis tampa „gyvenimo filosofu“. Postūmį pereiti nuo neo- 
kantizmo prie gyvenimo filosofijos davė gilesnė pažintis su 
prancūzų filosofo Henri Bergsono (1859-1941) veikalais. Su 
Bergsonu Simmelis susirašinėjo. Menine Bergsono filosofi- 
nių idėjų išraiška laikydamas kito savo amžininko - garsiojo 
prancūzų skulptoriaus Auguste'o Rodino (1840-1917) kū- 
rybą, Simmelis rūpinosi užmegzti su juo ryšius, aplankė jį 
būdamas Paryžiuje. Simmelio posūkį į gyvenimo filosofiją, 
pelniusį jam „vokiečių Bergsono“ pravardę, parengė irjo gau- 
sios (pradedant „jaunojo Simmelio“ laikais) ankstesniųjų me- 
tų publikacijos apie vokiečių gyvenimo filosofijos klasikus — 
Schopenhauerį ir Nietzsche, gilinimasis į Goethe's asmenį ir 
kūrybą. Nuo šiol Simmelis filosofuodamas atsispiria nuo 
įžvalgos, kad galutinė tikrovė yra subjekto ir objekto persky- 
rą ir sienas ar ribas tarp atskirų subjektų pranokstantis, juos 
visus pasroviui nešantis „gyvenimo“ (Leben) srautas, kurio 

neįmanoma pagauti sąvokų tinklu (kaip mėgino padaryti 
Hegelis) ir aprašyti teiginiais, bet galima intuityviai, t. y. be- 
tarpiškai, išgyventi, kaip teigė Bergsonas. 

Tačiau šis gyvenimas — tai ne vien srautas, bet ir neri- 
mas, nenustygstantis „daugiau gyvenimo“ (mehr Leben) troš- 
kimas, kūrybinė jėga, kuri be paliovos savaime kuria objek- 
tyvacijas, formas — tai, ką Simmelis vadina „objektyviąja 
kultūra“. Gyvenimo, objektyviosios ir subjektyviosios kul- 
tūrų santykiai yra kultūros filosofijos, kurią vėlyvasis Sim- 
melis plėtojo gyvenimo filosofijos pagrindu, probleminis 
centras. Viena vertus, kultūra yra gyvenimo produktas. Ta- 
čiau tai toks produktas, kuriuo jį sukūręs gyvenimas pats 
save transcenduoja, pranoksta: kultūra yra „daugiau negu 
gyvenimas“ (mehr als Leben). Transcenduoja būtent dėl tų 
savybių, kurias betarpiškai gyvenimo patirčiai („išgyveni- 
mui“) suteikia forma: tai komunikabilumas, intersubjekty- 
vumas, nepriklausymas nuo pavienio individo idiosinkra- 
zijų. Kita vertus, gyvenimas nepaliaujamai transcenduoja 
ne tik pats save, bet ir savo ankstesnės savitranscendenci- 
jos sukurtas formas. Šios formos yra tokie gyvenimo pada- 
riniai, kurie „jau savo atsiradimo momentu įgyja tvarią eg- 
zistenciją, kurios jau nebeveikia nerimastingas paties gyve- 
nimo ritmas, jo pakilimai ir nuosmukiai, nuolatinis 
atsinaujinimas, nepaliaujamas skaidymasis ir vienijimasis. 
Jie yra kiautai kūrybinio gyvenimo, kuris vis dėlto juos vėl 
palieka, ir atplūstančio naujo gyvenimo, kuris vis dėlto ga- 
liausiai juose neranda prieglobsčio. Jie turi savąją logiką ir 
dėsningumą, savąją prasmę ir atsparumą, pasižymi tam tik- 
ru savarankiškumu ir nepriklauso nuo juos sukūrusios sie- 
los dinamikos.“ '* 


Iš Žr. šioje rinktinėje spausdinamą esė „Moderniosios kultūros kon- 
fliktas“, p. 333-334. 

Gyvenimas yra jėga, kuriai nusistovėjusios formos anks- 
čiau ar vėliau pasidaro per ankštos. Jis sprogdina jas iš 
vidaus, ieško naujų formų ir sukuria jas. Šis procesas yra 
kumuliatyvus (kaupiamasis). Bendra objektyviosios kultū- 
ros masė darosi vis didesnė - bibliotekos pasipildo vis nau- 
jomis knygomis, muziejai - eksponatais, senamiesčius ap- 
supa naujamiesčiai. Be to, objektyvioji kultūra darosi vis 
labiau diferencijuota —- daugėja jos sričių, specialybių skai- 
čius. Ilgas mokymasis ir griežta specializacija yra ta kaina, 
kurią atskiras individas turi sumokėti už tai, kad pasidary- 
tų pajėgus savo darbe pasiekti tą lygį, kuris yra būtinas, 
kad šio darbo kūrinys taptų objektyviosios kultūros dalimi. 

Taip objektyvioji kultūra darosi nežmoniška savo mas- 
tais ir tobulumu - joks pavienis individas nėra pajėgus pa- 
daryti savo subjektyviosios kultūros dalimi, t. y. išmokti, 
pažinti, paversti savo asmeninėmis kompetencijomis, visą 
tą objektyviąją kultūrą, kurią jis atranda atėjęs į šį pasaulį. 
Šiuo atžvilgiu modernaus ar net ir tik „civilizuoto“ žmo- 
gaus situacija iš esmės skiriasi nuo tos, kuri būdinga objek- 
tyviosios ir subjektyviosios kultūrų santykiams priešisto- 
rės laikais, kai objektyvioji tam tikros genties ar tautos kul- 
tūra buvo apžvelgiama, kompaktiška: tokia, kad atskiras 
individas ne tik pajėgė, bet ir turėjo ją visą paversti savo 
subjektyviąja kultūra - tam tikrų įgūdžių, kompetencijų, api- 
brėžiančių jo gyvenimo būdą, visuma. Kultūros buvo tik 
tiek, kiek jos reikėjo, kad žmogus išgyventų, ir ji visa buvo 
reikalinga. 

Pradėjusi kauptis ir gausėti, objektyvioji kultūra ėmė tolti 
nuo savo pirmapradės paskirties - būti gyvenimo, subjek- 
tyviosios kultūros ugdymo, individo „kultivavimo“ ar kul- 
tūrinimo priemonių visuma. Šis procesas pasiekė apogėjų 
moderniaisiais laikais. Objektyvioji kultūra tapo savitiks- 
liu, pajungė sau pavienį individą, primetė jam daugiau ar 
mažiau jį suluošinančią specializaciją ir padarė jo indivi- 

dualų gyvenimą beprasmį. Štai kaip Simmelio pateiktą mo- 
derniosios kultūros būklės diagnozę aranžuoja Maxas We- 
beris, įpindamas į ją keletą iš Levo Tolstojaus raštų paimtų 
gaidų: „Abraomas arba koks nors senovės valstietis mirė 
„Senas ir gyvenimo pasotintas“, nes jis dalyvavo organi- 
niame gyvenimo rate, nes ir jo supratimu gyvenimas į pa- 
baigą davėjam viską, ką galėjo pasiūlyti, nes nebeliko mįs- 
lių, kurias jis norėtų atminti, ir todėl jam „buvo gana“. Civi- 
lizuotas žmogus, kuriam dalyvaujant civilizacija nuolat 
turtėja mintimis, žiniomis, problemomis, gali „pavargti nuo 
gyvenimo“ ,bet nejuo pasisotinti. Juk jis nustveria tik men- 
kutę dalelę iš viso to, ką be paliovos naujai kuria dvasinis 
gyvenimas, tik tai, kas laikina ir neužbaigta, ir todėl mirtis 
jam yra beprasmiškas įvykis.“ Simmelis šias objektyvio- 
sios kultūros pažangos sukeltas subjektyviosios ir objekty- 
viosios kultūrų disproporcijas, prieštaravimus ir disharmo- 
nijas įvardijo kaip „šiuolaikinės kultūros konfliktą“ ir „tra- 
gediją“. Visiškai nutolusi nuo savo pradinės paskirties, ji, 
tiesą sakant, nustoja būti kultūra ir lieka tik gyvenimo at- 
žvilgiu visiškai susvetimėjusi „objektyvioji dvasia“. 

Kaip Simmelis užsimena viename iš šios knygos antro- 
joje dalyje skelbiamų kultūros filosofijos tekstų („Moder- 
niosios kultūros konfliktas“), jo plėtojamą gyvenimo ir kul- 
tūros santykių sampratą galima laikyti žinomos Marxo „ga- 
mybinių jėgų“ ir „gamybinių santykių“ dialektikos 
apibendrinimu. Marxas viename iš savo garsiausių veika- 
lų rašo, kad „tam tikroje savo išsivystymo pakopoje visuo- 
menės materialinės gamybinės jėgos ima prieštarauti esa- 
miems gamybiniams santykiams, arba — tai yra tik juridinė 
to išraiška — nuosavybės santykiams, kurių viduje jos ligi 


|* Vėberis M. „Mokslas kaip profesinis pašaukimas“, Problemos, 
1990, Nr. 42, p. 70-71. 

tol vystėsi. Iš gamybinių jėgų vystymosi formų tie santykiai 
virsta jų pančiais. Tuomet ateina socialinės revoliucijos epo- 
cha.““* Marxo „gamybinės jėgos“ Simmelio kultūros filoso- 
fijoje tampa „gyvenimu“, o kartkartėmis tų jėgų „pančiais“ 
virstantys gamybiniai santykiai - pasenusiomis kultūros 
formomis. Panašiai kaip Marxo istoriniame materializme 
kartais paaštrėjantys (ir socialinių revoliucijų pašalinami) 
prieštaravimai tarp gamybinių jėgų ir gamybinių santykių 
yra visuomenės krizių priežastys, taip Simmelio kultūros 
filosofijoje prieštaravimai tarp gyvenimo ir kultūros formų 
apibūdinami kaip kultūros krizės. O pačioje Simmelio „kul- 
tūros tragedijoje“ nesunkiai atpažįstame tai, ką jaunasis 
Marxas „Ekonominiuose ir filosofiniuose 1844 metų ran- 
kraščiuose“ vadino „susvetimėjimu“: žmonių veiklos pro- 
duktų virtimą virš jų iškylančia ir tą veiklą sau pajungian- 
čia priešiška jėga. 

Skirtingai nuo Marxo, Simmelis kultūros konfliktą laikė 
antropologine žmogaus lemtimi ir todėl neišsprendžiamu. 
„Tai, jog visi konfliktai ir problemos egzistuoja tik tam, kad 
būtų išspręsti, yra filisteriškas prietaras. Jie gyvenimo kas- 
dienybėje ir istorijoje turi dar ir kitų uždavinių, kuriuos vyk- 
do nepriklausomai nuo to, ar yra išspręsti.“*' Pirmąją šiuo- 
laikinės, moderniosios to konflikto formos analizę jis pateikė 
jau „Pinigų filosofijoje“, kur formuluojama subjektyviosios 
ir objektyviosios kultūrų priešprieša. Ir vėl skirtingai nuo 
Marxo, jis pabrėžė teigiamus subjektyviosios ir objektyvio- 
sios kultūrų išsiskyrimo (susvetimėjimo) aspektus, akcen- 
tuodamas tas galimybes ir išteklius, kuriuos objektyviosios 


“ Marksas K. „Dėl politinės ekonomijos kritikos. Pratarmė“, in 
Marksas K., Engelsas F. Rinktiniai raštai deiem tomais. Vilnius: Valstybinė 
politinės ir mokslinės literatūros leidykla, 1949, p. 304. 

" Žr. šioje rinktinėje spausdinamą esė „Moderniosios kultūros kon- 
fliktas“, p. 352. 

kultūros raida, ypač piniginio ūkio išsivystymas, bent jau 
daliai žmonių suteikia savosios „savasties“ kultivavimui, 
t. y. subjektyviosios kultūros plėtojimui - jeigu ne darbo, tai 
vartojimui skirto laisvalaikio metu. Būtent Simmelio domė- 
jimasis kasdienio gyvenimo estetikos problematika leidžia 
laikyti jį šiuolaikinių kultūros studijų pionieriumi. Tačiau 
skirtingai nuo Marxo, kuriam labiausiai rūpėjo neva ir ab- 
soliučiai, ir santykiškai nuskurstančio proletariato reika- 
lai, ir nuo šiuolaikinių kultūros studijų, kuriose teoriškai 
reflektuojamas šių dienų salariato (žmonių, gyvenančių iš 
darbo užmokesčio) vartojimas ir laisvalaikis (populiarioji 
kultūra), Simmelio masės niekada nedomino. Jis žvelgia į 
kultūros konfliktus ir tragedijas veikiau iš Nietzsche's per- 
spektyvos, kaip į kūrybinės mažumos, kultūros elito pro- 
blemą*“ . Distancijos ir orumo jausmas, mokėjimas saugoti 
paslaptį — tai ir „dvasios aristokrato“ požymiai, ir priemo- 
nės, kurios padeda jam išlaikyti pusiausvyrą tarp subjekty- 
viosios ir objektyviosios kultūrų. 

Simmelio laikais ankstyvieji Marxo tekstai dar nebuvo 
paskelbti, tad šiuo atveju nėra pagrindo Marxo „susvetimė- 
jimo“ koncepciją laikyti Simmelio „kultūros tragedijos“ idė- 
jų šaltiniu. Tačiau tarp Simmelio gerbėjų ir jo salono Berly- 
ne lankytojų buvo intelektualas, kurį Simmelio kultūros fi- 
losofijos idėjos pastūmėjo prie veiksmų ir apmąstymų - jų 
vaisius buvo veikalas, laikomas reikšmingiausiu XX a. mark- 
sistinės filosofijos kūriniu. Tai Gyorgy Lukacsas (1885— 
1971), kuris 1923 m. paskelbtame veikale „Istorija ir klasinė 
sąmonė“ iš naujo atrado ar išrado jaunojo Marxo darbuose 
plėtojamą „susvetimėjimo“ (Lukacsas vartojo „reifikacijos“ 
ar „sudaiktinimo“ terminą) koncepciją. Išsigelbėjimu iš 


" Žr.: Poggi G. Money and the Modern Mind: Georg Sinimel's Philosophy 
of Money. Berkeley, CA: Universitv of California Press, 1993, p. 206-207. 

„Šiuolaikinės kultūros konflikto“ Lukacsas laikė „šuolį“ iš 
teorinės kontempliacijos sferos į praktiką - narystę komu- 
nistų partijoje padėjus „intelekto auką“ ant partijos „kolek- 
tyvinio proto“ aukuro. 

Panašų - primenantį Sereno Kierkegaard'o „tikėjimo ri- 
terio“ šuolį į tikėjimo absurdą - judesį galima įželgti Sim- 
melio elgesyje 1914 m., kai jis pasidavė vokiškojo naciona- 
lizmo kvaituliui, leidusiam pajausti susiliejimo su mase 
(„tauta“, „liaudimi“, „bendruomene“) palaimą. Kai kurie 
karo metu parašyti Simmelio straipsniai sugestijuoja, kad 
geriausias būdas intelektualui išsigelbėti iš kultūros krizių 
ir konfliktų - tai savanoriškai užsivilkti kario uniformą ir 
apkasuose, kasdienėje akistatoje su mirtimi, gyventi gyve- 
nimą, kurio kultūros formos jau nebevaržo. Michaelis Land- 
mannas Pirmojo pasaulinio karo metais parašytuose Sim- 
melio tekstuose įžvelgia būsimos pokarinės filosofinės ma- 
dos - egzistencializmo — užuomazgas“. Karui užtrukus, 
nacionalistinis Simmelio entuziazmas išblėso. Straipsniuo- 
se „Europos idėja“, „Europa ir Amerika“ (jie skelbiami šio- 
je rinktinėje), kurių įžvalgumą patikrino laikas, jis vėl mąs- 
to ir rašo kaip geras europietis. 

Simmelio susikrimtimas dėl 1914 m. Vakarų pasaulį išti- 
kusios katastrofos bent iš dalies paaiškina tamsių spalvų do- 
minavimą jo Vakarų kultūros krizės diagnozėje Pirmojo pa- 
saulinio karo metais. Skiriamuoju šiuolaikinės kultūros kri- 
zėsbruožu Simmelis laiko tai, kad ji yra ne šiaip kultūros formų 
atsinaujinimas, bet gyvenimo maištas prieš formą kaip tokią 
(arba prieš patį „formos principą“). Vis dėlto naujos, egzisten- 


“ Landmann M. “Georg Simmel: Konturen seines Denkens“, in 
Asthetik und Soziologie um die Jahrhundertwende: Georg Simmel. Hrsg. 
von H. Bėhringer und K. Grūnder. Frankfurt a. M.: V. Klostermann, 
1976, S. 3-17. 

cialistinės stadijos kontūrai Simmelio karo metų tekstuose yra 
tik nuspėjami. Jis liko gyvenimo filosofijos rėmuose. Sužino- 
jęs, kad mirtinai serga, Simmelis likusias jėgas skyrė išdėstyti 
savo „gyvenimo pažiūroms“ — tai tapo paskutine jo knyga 
„Gyvenimo kontempliacija: keturi metafiziniai skyriai“ (1918). 
Daugiausia dėmesio šioje knygoje skiriama jau minėtai „indi- 
vidualaus dėsnio/įstatymo“ arba „kokybinio individualiz- 
mo“ idėjai, kuri pateikia alternatyvą kantiškajai universalaus 
dorovinio dėsnio idėjai, Simmelio siejamai su Šviečiamojo am- 
žiaus „kiekybiniu“ arba egalitaristiniu individualizmu. 

„Individualaus dėsnio /įstatymo“ idėja remiasi ir kitos 
dvi vėlyvąjį Simmelį reprezentuojančios knygos - „Goethe“ 
(1913)ir „Rembrandtas: meno filosofijos esė“ (1916); jose Sim- 
melis aptaria dviejų meno pasaulio genijų, išsiskyrusių tiek 
ryškia kūrybine individualybe, tiek ne visai konvencionaliu 
gyvenimo stiliumi, „individualius dėsnius /įstatymus“. Jie 
Simmeliui buvo įdomūs dėl to paties, dėl ko jį traukė menas 
apskritai, o ypač -amžininko ir draugo Rodino kūryba: „Pro- 
blemą, su kuria susiduriame visose srityse, būtent kaip gali- 
ma suvienyti grynai individualią egzistenciją, kaip galima 
ignoruoti bendrąsias normas nenugrimztant į anarchiją ir 
bešaknį kaprizą, — šią problemą Rodino menas išsprendė 
taip, kaip menas sprendžia dvasines problemas: ne princi- 
pais, bet individualiomis įžvalgomis.“ 


Simmelio sociologijos bruožai. Skaitytojui, peržvelgu- 
siam Simmelio darbų bibliografiją, gali kilti klausimas, kas 
buvo jo tikrasis pašaukimas - sociologija ar filosofija. Mat 


“ Simmel G. “Rodins Plastik und die Geistesrichtung der Gegen- 
wart“, in Asthetik und Soziologie um die Jahrhunderterwende: Georg Simmel. 
Hrsg. Bėhringer H. und Grūnder K. Frankfurt a. M.: V. Klostermann, 
1976, S. 233. 

kiekvienoje iš aptartų trijų Simmelio kūrybos stadijų gali- 
ma aptikti ir sociologinių, ir filosofinių darbų. Sociologą 
Simmelį pirmuoju laikotarpiu reprezentuoja gausūs straips- 
niai ir jau minėtas veikalas „Pinigų filosofija“, antruoju -jo 
vadinamoji „didžioji sociologija“ (veikalas „Sociologija: so- 
cialumo formų tyrinėjimai“, 1908), trečiuoju - „mažoji so- 
ciologija“ („Pagrindiniai sociologijos klausimai: individas 
ir visuomenė“, 1917). Vis dėlto įspūdis, kad Simmelis visą 
laiką pakaitomis dirbo tai filosofijos vynuogynuose, tai so- 
ciologijos akmens skaldyklose, yra klaidingas. „Mažoji so- 
ciologija“ — tai mokslo populiarinimo darbų serijai parašy- 
ta knygelė, daugiausia sukomponuota iš anksčiau publi- 
kuotų tekstų. Paskelbti „didžiąją sociologiją“ Simmelį 
paskatino apie 1907 m. nušvitusi perspektyva gauti ordi- 
narinio profesoriaus vietą Heidelbergo universitete. Tam 
reikėjo „storos knygos“, ir Simmelis ją sudarė iš anksčiau 
skelbtų ir pakartotinio išleidimo proga pataisytų straips- 
nių. Paskutinis originalus Simmelio darbas sociologijos 
klausimais yra „Draugės sociologija“. Tai pranešimas, per- 
skaitytas pirmojo Vokietijos sociologų draugijos suvažiavi- 
mo, įvykusio Frankfurte prie Maino 1910 m. spalio 19-22 d., 
atidaryme. 

Tai, jog būtent Simmelis buvo pakviestas daryti tokį pra- 
nešimą, rodo, kad jis tuo metu Vokietijoje (ir Austrijoje-Veng- 
rijoje)buvo laikomas labiausiai nusipelniusiu konsoliduo- 
jant sociologiją kaip atskirą discipliną, žymiausiu jos atsto- 
vu. Tačiau pats Simmelis tuo metu jau nebesiejo savęs su 
sociologija. Vėliau jis su ja nutraukė netgi formalius ryšius, 
išstojo iš minėtosios Vokietijos sociologų draugijos. Tad di- 
džioji vokiečių mąstytojo sociologinio palikimo dalis iš es- 
mės yra „jaunojo Simmelio“ minties produktas. Šią aplin- 
kybę svarbu įsidėmėti gilinantis į sociologijos istoriją. Pa- 
vyzdžiui, nors du didieji to laikotarpio vokiečių sociologai — 
Weberis ir Simmelis -buvo amžininkai (Weberis gimė šeše- 

riais, O mirė dvejais metais vėliau už Simmelį), beveik jokio 
dialogo „realiame laike“ tarp jų nevyko. Kai Weberis tik 
pradėjo savo kelią į sociologiją (po 1903 m.), Simmelis jį jau 
užbaiginėjo. Todėl galima ieškoti Simmelio įtakų Weberio 
darbuose, bet bergždžia kelti klausimą apie Weberio įtaką 
Simmeliui. 

Donaldas N. Levine'as skiria tris Simmelio sociologinių 
idėjų raidos etapus - ankstyvąjį spenseriškąjį, formaliosios 
sociologijos ir fenomenologinį*" . Simmelio kelias į sociolo- 
giją prasidėjo 1887-1888 m., kaijis perskaitė 1887 m. išėjusį 
vokišką Herberto Spencerio „Sociologijos principų“ verti- 
mą. Jau po dvejų metų pasirodė pirmasis reikšmingas pa- 
ties Simmelio indėlis į sociologijos teoriją. Tai jau minėta 
studija „Apie socialinę diferenciaciją: sociologiniai ir psi- 
chologiniai tyrimai“, kurioje Simmelis, remdamasis vieno 
iš savo mokytojų — „tautų psichologo“ Moritzo Lazaruso 
idėjomis, Spencerio socialinės diferenciacijos teoriją origi- 
naliai papildė socialinės diferenciacijos ir žmogaus indivi- 
dualybės evoliucinio tapsmo sąryšio analize. Simmelis at- 
skleidžia individualios asmenybės atsiradimo ir egzistavi- 
mo socialines prielaidas, kurias sudaro daugelio skirtingų 
socialinių sferų išsidiferencijavimas. Tik individas, vienu 
metu priklausantis daugeliui tokių viena į kitą įeinančių 
(o ne koncentriškai jį supančių) sferų, yra pajėgus skirti sa- 
vo individualų Aš nuo tapatybių, kurias jam suteikia pri- 
klausymas tam tikrai socialinei grupei. Spencerio įtaka ryš- 
ki irjau minėtame „Moralės mokslo įvade“ ,kuriame Kanto 
etika kritikuojama natūralistiniu sociologiniu požiūriu. Čia 
Simmelis aiškina, kad Kantas, kaip ir kiti teoretikai, mėginę 


“ Levine D. N. “Simmel Reappraised: Old Images, New Scholar- 
ship“, in Camic Ch. (Ed.) Reclaiming the Sociological Classics. Oxford: 
Blackwell, 1997, p. 183. 

aptikti universalų, iš antlaikiškojo proto kylantį moralės 
dėsnį, ignoruoja socialinę moralinės pareigos kilmę ir „są- 
žinės konfliktų“ socialinę struktūrinę determinaciją. 

1894 m. Simmelis paskelbė straipsnį „Sociologijos pro- 
blema“, kurį pats laikė reikšmingiausiu savo indėliu į so- 
ciologijos teoriją, pagrindžiančiu sociologijos kaip autono- 
miškos disciplinos galimybę tam tikro tik jai skirto tyrimų 
objekto suradimu. Priekaištas, kad ji tokio objekto neturi, 
buvo viena iš kliūčių jos kaip atskiro mokslo institucionali- 
zacijai. Pirmieji sociologai (pvz., Auguste'as Comte'as) kaip 
sociologijos objektą nurodydavo visuomenę, jos sandaros 
ir raidos dėsnius. Sociologijos oponentai prieštaraudavo, 
kad visuomenę jau tiria daug skirtingų mokslų - ekonomi- 
ka, teisės ir valstybės mokslai, istorija ir pan. Meną tiria 
meno teorija ir istorija, religiją - religijų istorija bei religijo- 
tyra ir t. t. Tad sociologija, nerandanti jokio laisvo tyrimų 
baro, gali būti tik kitų mokslų pasiektų rezultatų sąvadas ar 
kompiliacija. Sociologijos gynėjai atsakydavo, kad sociolo- 
gija išsiskiria ne tiek atskiru objektu, kiek specifiniu požiū- 
riu ar metodu, kurį taiko kitais metodais jau tirtiems daly- 
kams ir kelia tam tikrus naujus klausimus. Pavyzdžiui, tir- 
dama meną sociologija analizuoja, kaip estetiniai vaizdiniai 
ir skonis priklauso nuo visuomenės, kurioje menas yra ku- 
riamas, ypatybių, nuojos vidinės diferenciacijos ir pan. So- 
ciologijos kaip atskiros disciplinos oponentai savo ruožtu 
atšaudavo, kad jeigu tokio specifinio (sociologinio) metodo 
ar problematikos esama, tai jį gali taikyti jau egzistuojan- 
čios disciplinos, išplėsdamos savo taikomų metodų arse- 
nalą ar problematiką. 

Simmelis buvo įsitikinęs, kad šį keblumą galima paša- 
linti nuosekliai skiriant socialinių sąveikų (Wechselwirkunę) 
formą ir turinį. Pačią „sąveikos“ sąvoką Simmelis laikė uni- 
versaliai pritaikoma kategorija, kuri leidžia jeigu ne išspręsti, 
tai bent apeiti ir šiais laikais sociologijos teoretikus tebeka- 

muojančias dilemas - kas yra priežastis, o kas - pasekmė: 
idėjos ir vertybės ar socialinės struktūros? Veikla ar struk- 
tūra? Simmelis atsako, kad bet kokius tyrinėtoją dominan- 
čius reiškinius sieja sąveikos santykis — kiekvienas iš jų 
kito atžvilgiu yra ir priežastis, ir pasekmė. Vieno atskiro 
tyrimo rėmuose tyrinėtojas vieną išjų gali traktuoti tik kaip 
priežastį (kaip dabar sakoma — „nepriklausomą kintamą- 
ji), o kito — kaip pasekmę („priklausomą kintamąjį“). Ta- 
čiau nėra prasmės klausti, kaip yra iš tikrųjų: ir vienas, ir 
kitas požiūris gali būti priimtinas. Tai panašu į reliatyviz- 
mą. Simmelis to neneigė, tik pabrėžė, kad jo reliatyvizmas 
esąs „pozityvus reliatyvizmas“ ar gal net veikiau „reliacio- 
nizmas“. Tyrinėtojo sprendimą vieną, bet ne kitą reiškinį 
traktuoti kaip priežastį pateisina (jeigu pateisina) pasirink- 
to požiūrio pagrindu gauti nauji rezultatai. „Pozityvus re- 
liatyvizmas“, kuris vadovaujasi universalios sąveikos prin- 
cipu, skatina „apversti aukštyn kojomis“ įsigalėjusius aiš- 
kinimus ar požiūrius, ieškoti sąsajų tarp iš pirmo žvilgsnio 
nesusijusių reiškinių. 

Savo „pozityvų reliatyvizmą“ Simmelis laikė ne vien so- 
ciologijoje pritaikomu metodologiniu principu. Tačiau jį 
kaip sociologą domina ne bet kokios, o tam tikros rūšies 
sąveikos - tos, kurios vyksta tarp Žmogiškųjų individų. Jas 
Simmelis įvardija bendru Vergesellschaftung pavadinimu, ku- 
rį į lietuvių kalbą galima versti „asociacija“ ar „socializaci- 
ja“ (akcentuojant sąveikų procesualumą) arba „socialumas“ 
ar „Socialinis susivienijimas“ (pabrėžiant sąveikų rezulta- 
tą, kuris yra tolesnių sąveikų išankstinė sąlyga ar rėmai). 
Tos sąveikos savo turiniu yra psichinės: vienų žmonių no- 
rai, tikėjimai, jausmai ir kitokie psichiniai išgyvenimai tam 
tikromis išorinėmis išraiškomis (žodžiais, veiksmais) vei- 
kia kitų Žmonių psichinius išgyvenimus ir savo ruožtu yra 
jų veikiami. Tad socialinis priežastingumas yra psichinės 
prigimties. Todėl sociologijos autonomijos psichologijos 

(įskaitant socialinę psichologiją) atžvilgiu pagrindimo rak- 
tu Simmelis laiko jos santykių su psichologija išaiškinimą. 
Jo požiūriu, sociologijos objektas yra žmogiškųjų sąveikų 
psichinių turinių socialinės formos. Pavyzdys gali būti kon- 
kurencija: pardavėjų konkurencija dėl pirkėjų pinigų, vyrų 
konkurencija dėl damų dėmesio, kandidatų konkurencija 
dėl rinkėjų balsų ir t. t. skiriasi savo turiniu - kas ir dėl ko 
konkuruoja, tačiau socialinės sąveikos forma visais šiais 
atvejais yra ta pati. Simmelis lygina sociologiją su geometri- 
ja: kaip geometrija nagrinėja erdvines formas abstrahuoda- 
masi nuo fizinio tų formų substrato, taip turėtų daryti ir 
sociologija kaip metodiškai griežta disciplina - „formalioji 
sociologija“. 

Daugumą šio rinkinio pirmojoje dalyje skelbiamų tekstų 
sudaro ištraukos iš Simmelio darbų, kuriuose jis siekia kon- 
krečiu pavyzdžiu pademonstruoti taip suprantamos socio- 
logijos galimybę ir vaisingumą, praktiškai realizuoti „for- 
maliosios sociologijos“ koncepciją. Tai pavaldumo ir pa- 
jungimo ar viršenybės, konflikto (įskaitant ir konkurenciją), 
socialinių grupių savybių priklausomybės nuo jų dydžio ir 
kitų socialinių reiškinių struktūrinių bruožų analizė. Ta- 
čiau ne viskas, ką aptinkame Simmelio „didžiojoje sociolo- 
gijoje“, atitinka „formaliosios sociologijos“ charakteristiką 
programiniame 1894 m. straipsnyje. Daugelyje darbų dau- 
giausia dėmesio skiriama tam, ką galima pavadinti subjek- 
tyvios socialumo/ socializacijos (Vergesellschaftung) patirties 
fenomenologija. Pastaroji nebūtinai turi būti siejama su ta 
fenomenologija, kuri tapo viena iš to meto „filosofinių nau- 
jienų“ ar madų, kai 1900-1901 m. Simmelio bičiulis Edmun- 
das Husserlis paskelbė savo „Loginius tyrinėjimus“. Ją ga- 
lima laikyti ir sociologiniu kito madingo to meto kultūros 
reiškinio - impresionizmo dailėje - ekvivalentu. Taip daro 
Davidas Frisby, kuris Simmelio sociologiją vadina „socio- 
loginiu impresionizmu“ ir reikšmingiausiu jos turiniu lai- 

ko gyvenimo šiuolaikiniame didmiestyje, koks jis atsiveria 
jo gatvėmis „planiruojančio“ esteto žvilgsniui, bruožų ap- 
rašymą. Tokio „sociologinio impresionizmo“, kasdienio gy- 
venimo estetikos ar fenomenologijos dokumentais galima 
laikyti ne vien Simmelio šedevrą „Didmiesčiai ir dvasinis 
gyvenimas“, bet ir daugelį tų tekstų, kurie „didžiojoje so- 
ciologijoje“ vadinami ekskursais. 

Šiuos skirtumus tarp Simmelio „formaliosios sociolo- 
gijos“ metodologinių deklaracijų ir jo substancinių tyri- 
mų“ Ottheinas Rammstedtas aiškina tuo, kad apie 1905 m. 
Simmelis nuo formaliosios sociologijos pasuko prie socia- 
linės patirties fenomenologijos“ . Kai jau minėtos išorinės 
aplinkybės vokiečių sociologą paskatino kuo greičiau iš- 
leisti dar vieną storą knygą, po vienu viršeliu atsidūrė teks- 
tai, reprezentuojantys visus tris jo sociologijos evoliucijos 
tarpsnius. Spenseriškąjį laikotarpį atspindi VI skyrius („So- 
cialinių ratų susikryžiavimas“') ir X skyrius („Grupės plė- 
timasis ir individualumo formavimasis“), Simmelio per- 
daryti iš studijos „Apie socialinę diferenciaciją“ ir kitų 
ankstyvųjų darbų. „Formaliosios sociologijos“ laikotarpį 
reprezentuoja I skyrius („Sociologijos problema“), II sky- 
rius („Kiekybinis grupės apibrėžtumas“), III skyrius („Pa- 
jungimas ir pavaldumas“), IV skyrius („Konfliktas“), VIII sky- 
rius („Socialinės grupės išsilaikymas“) ir IX skyrius („Vi- 
suomenės erdvė ir erdviškumas“). Fenomenologijos 


“ Jie būdingi ne vien Simmelio palikimui. Weberio substancinių ar 
materialiųjų tyrimų praktika taip pat skiriasi nuo jo metodologinių 
„suprantančiosios sociologijos“ aprašymų. Žr.: Norkus Z. Max Weber 
ir racionalus pasirinkimas. Vilnius: Margi raštai, 2003, p. 120-139. 

“ Žr.: Rammstedt O. “Programm und Voraussetzungen der Sozio- 
logie Simmels“, Simimel Nexwsletter, 1992, 2 (1), p. 3-21. Ar tikrai egzis- 
tuoja pakankamas pagrindas tokį - fenomenologinį (ar kriptofenome- 
nologinį) - etapą išskirti, tyrinėtojai nesutaria. 

daugiausia galima rasti ekskursuose ir V skyriuje („Pa- 
slaptis ir slaptoji draugija“) bei VII skyriuje („Vargšas“). 
Kaip ir visi ekskursai (išimtis yra „Ekskursas apie sveti- 
mąjį“, adaptuotas iš „Pinigų filosofijos“), šie du skyriai 
buvo parašyti po 1905 m. 

Beveik visi į „didžiąją sociologiją“ įėję tekstai Simmelio 
jau buvo paskelbti žurnaluose, ne vienas iš jų - keliomis 
kalbomis. Viena iš nedaugelio išimčių — garsusis „Proble- 
mos ekskursas: kaip galima visuomenė?“ , kuriame Simme- 
lis formuluoja tris apriorines tiesas (sintetinius apriorinius 
teiginius?) apie socialinį gyvenimą. Jis taip pat yra fenome- 
nologinis: dvi iš minėtųjų tiesų yra teiginiai apie tai, kaip 
individai suvokia save ir vienas kitą. Būtent: 1) kitas indivi- 
das yra suvokiamas kaip tam tikro tipo atstovas (kalbant 
šiuolaikiškiau — kaip tam tikro socialinio vaidmens atlikė- 
jas); 2) kiekvienas individas save suvokia kaip individua- 
lybę, kurią sudaro ne vienjos atliekami vaidmenys. Tik tre- 
čioji tiesa kalba apie tai, ką galima būtų pavadinti visuome- 
ne: 3) nėra socialinio gyvenimo be individų padėčių 
nelygybės. 

Tai nėra tokios tiesos, kurios galėtų atlikti aksiomų 
vaidmenį formuluojant teoremas, atskleidžiančias socia- 
lizacijos /socialumo formų savybes. Tokios dedukcijos lū- 
kestį skaitytojui gali sukelti Simmelio pateikiama analo- 
gija tarp geometrijos ir formaliosios sociologijos. Tačiau 
jis liks nuviltas - sistemingumas, loginis ryšys tarp atski- 
rų „didžiosios sociologijos“ skyrių buvo kaip tik tai, ko 
nuo pat pradžių joje pasigedo recenzentai. Todėl Simme- 
liui skirtoje literatūroje daug pastangų įdėta mėginant re- 
konstruoti latentinius Simmelio sociologijos pirmuosius 
principus, pagrindžiančius jo labiau specifinius teiginius 
apie atskiras socializacijos /socialumo formas arba atski- 
rų „didžiosios sociologijos“ dalių santykį. Levine'as to- 
kiais laiko formos, abipusiškumo (reciprocity), distancijos 

ir dualizmo principus* . Renate Mayntz nuomone, dalį to- 
kių principų galima išskaityti tiesiog iš „didžiosios socio- 
logijos“ skyrių pavadinimų. Jie nurodo struktūrinius prin- 
cipus, kuriems yra pavaldžios visos socializacijos /socia- 
lumo formos. Tai pajungimo (viršenybės) ir pavaldumo 
(subordinacijos) santykis, konflikto santykis, darbo pasi- 
dalijimas ir funkcinė tarpusavio priklausomybė, saviškių 
(ingroup) ir svetimųjų (outgroup) skirtumas ir pasidalijimas 
į šalis, atstovavimas, laikinė ir erdvinė struktūra, kiekybi- 
nis matmuo. Simmelio sociologijoje Mayntz aptinka dar vie- 
ną svarbų struktūrinį principą: priklausomybės-autonomi- 
jos matmenį, kuris joje esąs latentinis* . Deja, iš Mayntz re- 
konstrukcijos lieka neaišku, kuo skiriasi socializacijos / 
socialumo formos ir jas apibrėžiantys principai. 

Brigitta Nedelmann teigia, kad Simmelis analizuodamas 
socialinės sąveikos formas taiko kontrasto, kiekybės, erdvės, 
dualizmo ir sąveikų dinamizmo principus* . Frisby skiria 
„didžiojoje sociologijoje“ horizontalią ir vertikalią grupių 
morfologiją. Pirmajai priklauso grupių dydžio ir jų savybių 
santykio problematika, antrajai - pajungimo ir dominavimo 
problematika. Toliau eina socialinės dinamikos klausimai, 
kurie neišvengiamai siejami su konfliktu, ir t. t?! Tačiau, Fris- 
by onuomone, galima kalbėti tik apie tam tikrą logiką ar nuo- 
seklumą, būdingą Simmelio nagrinėjamų temų sekai, bet ne 


* Levine D. N. "Introduction", in Simmel G. On Individuality and 
Social Forms. Chicago: University of Chicago Press, 1971, p. XXXI ft. 

“ Mayntz R. “Simmel, Georg“, in International Encyclopaedia of Social 
Science. New York: Macmillan 6: Free Press, 1968, vol. 14, p. 251-258. 

“ Nedelmann B. “Strukturprinzipien der soziologischen Denk- 
weise“, Kolner Zeitschrift fiir Soziologie und Sozialpsychologie, 1980, Bd. 32, 
S. 269-277. 

"* Frisby D. Georg Simmel. Revised ed. London: Routledge, 2002, 
p. 118-120. 

apie principų, kurie nuosekliai taikomi analizuojant konkre- 
čias socializacijos /socialumo formas, sistemą. Kaip jau mi- 
nėta, jam Simmelis — visų pirma „sociologas impresionis- 
tas“, kurio darbuose gausu naujų, pionieriškų sociologinių 
pastebėjimų įvairiais modernybės kultūros sociologijos ir kas- 
dienio gyvenimo estetikos klausimais. 

Kaip tokių pastebėjimų lobyną šiuolaikiniai autoriai 
ypač vertina Simmelio „Pinigų filosofiją“ ir gausias jo esė. 
Trys iš šių esė („Didmiesčiai ir dvasinis gyvenimas“, „Avan- 
tiūra“, „Mada“) ir ištraukos iš dviejų „Pinigų filosofijos“ 
skyrių („Individuali laisvė“, „Gyvenimo stilius“) spausdi- 
namos antrojoje šios rinktinės dalyje. Šiuolaikiniu požiū- 
riu, jas galima būtų kvalifikuoti kaip plačiai suprantamos 
„kultūros sociologijos“ ar „ekonominės sociologijos“ dar- 
bus. Pats Simmelis jų taip nevadino, nes jų turinys neatitiko 
jo „formaliosios sociologijos“ koncepcijos. Tiesa, „Pinigų 
filosofijos“ problematika iš tikrųjų yra tokia marga, kad šiai 
knygai geriausiai tiktų „tarpdisciplininės studijos“ pava- 
dinimas. Knygoje nagrinėjama ekonominės vertės teorijos, 
ekonominės istorijos (pinigų kilmės ir evoliucijos) proble- 
matika, aiškinamas krikščionybės atsiradimas, santuoka ir 
prostitucija, cinizmas ir daug kitų dalykų. 

Visos šios temos nagrinėjamos siejant jas su mainų, ku- 
riuos Simmelis laikė elementaria socializacijos /socialumo 
forma, raida. Simmelio požiūriu, pinigai yra gryniausia sO- 
cialinės sąveikos forma, tuo jie ir yra įdomūs kaip filosofi- 
nės ir sociologinės analizės objektas. Atlikdamas šią anali- 
zę Simmelis formuluoja įžvalgius pastebėjimus apie su pi- 
niginių Mainų plėtra susijusį tarpinių tikslų grandinių, 
kuriomis individai priversti naudotis, kad pasiektų savo 
„tikruosius“ ar galutinius tikslus, ilgėjimą, apie Žmonių san- 
tykių nuasmeninimo ir individualios laisvės erdvės didėji- 
mo dialektiką, būdingą piniginiams mainams. Žmogaus gy- 
venimo intelektualizavimas, kiekybinės orientacijos įsiga- 


1 
NM i 


GEORGO SIMMELIO INDIVIDUALUS DESNIS 


lėjimas pačiose įvairiausiose socialinio gyvenimo srityse, 
gyvenimo tempo greitėjimas - tai Simmelio išskiriami bū- 
dingi modernybės bruožai. 

Apie pragaištingą pinigų ir komercializacijos poveikį žmo- 
nių santykiams rašė daug autorių ir iki Simmelio, ir po jo. 
Kaip jau buvo pabrėžta lyginant Simmelio ir Marxo susveti- 
mėjimo sampratas, Simmelis įželgė ir kitą medalio pusę - tas 
žmogaus laisvės ir saviraiškos galimybes, kurias pinigai at- 
veria visiems jų turintiems. „Pinigų filosofijoje“ Simmelio pa- 
teikta modernybės analizė savo optimizmu pranoksta ne vien 
Marxą, kuris modernybę vadino „kapitalistine visuomene“ 
ir laikė išnaudojimo ir susvetimėjimo viešpatija, iš kurios 
žmoniją gali išvaduoti tik didžiausia išnaudojimo ir susveti- 
mėjimo auka - proletariatas. Simmelis didesnis optimistas ir 
už Ėmile'į Durkheimą, susirūpinusį dėl sparčios socialinės 
modernybę kaip į „geležinį narvą“, kuriame totalinė biurok- 
ratinė kontrolė ir priežiūra netruks sunaikinti paskutinius 
individualios laisvės likučius, - vėliau panašias mintis plė- 
tojo Michelis Foucault, nurodęs gyvenimo „disciplinuotos 
visuomenės“ panoptikume keliamas grėsmes. 

Kaip jau buvo pažymėta, Simmeliui nebuvo svetimas pe- 
simizmas. Jis kilo iš susirūpinimo didėjančia subjektyvio- 
sios ir objektyviosios kultūrų asimetrija. Kartu Simmelis be- 
ne pirmasis pastebėjo ir aptarė naujas subjektyviosios kul- 
tūros plėtojimo galimybes vartojimo ir laisvalaikio sferoje, 
kurias suteikė modernioji objektyviosios kultūros hipertro- 
fija ir socialinio gyvenimo monetarizacija. Paskutiniame 
„Pinigų filosofijos“ skyriuje jis pateikė įtaigią modernaus 
„gyvenimo stiliaus“ charakteristiką“ , kurioje pirmą kartą 


“ Žr. „Gyvenimo stilius“ antrojoje šios knygos dalyje. Kaip ir dau- 
guma tekstų, jis šioje rinktinėje skelbiamas labai sutrumpintas. 

suformulavo subjektyviosios ir objektyviosios kultūrų dile- 
mą, vėliau tapusią jo kultūros filosofijos problemine ašimi, 
ir aptarė to stiliaus distancijos, ritmo ir tempo dimensijas. 
Skirtingai nuo kitų sociologijos klasikų, kurie modernio- 
sios visuomenės savitumą siekė nusakyti socialiniais struk- 
tūriniais terminais, Simmelis stengėsi tai padaryti ir apibū- 
dindamas jai būdingą subjektyvią patirtį (visų pirma - sub- 
jektyvų laiko išgyvenimą). Todėl kai kurie tyrinėtojai 
Simmelio samprotavimus apie savitus modernaus sociali- 
nio gyvenimo ir kultūros bruožus vadina „estetine moder- 
nybės teorija“*?. 


Simmelio darbų aktualumas ir recepcijos bruožai. Sim- 
melio kaip vartojimo ir kultūros sociologijos pionieriaus 
nuopelnai paaiškina tą susidomėjimo jo palikimu pagyvė- 
jimą, kurį buvo galima pastebėti paskutiniais XX amžiaus 
dešimtmečiais. Jį lėmė vadinamasis „kultūrinis posūkis“ 
istoriografijoje ir socialiniuose moksluose, chronologiškai 
sutapęs su diskusijų apie postmodernybę pradžia. „Kultū- 
rinio posūkio“ akompanimentas buvo „produkcionistinių“ 
ir „fordistinių“ sociologijos klasikų „prietarų“ kritika. Tie 
„prietarai“ pasireiškę vienašališku dėmesiu darbo ir ga- 
mybos sferai, vartojimo, laisvalaikio ir identiteto problema- 
tikos ignoravimu, „linijiniu“ mąstymu, neatsižvelgiančiu į 
„tinklinį“ socialinės realybės reiškinių sąryšių pobūdį, ap- 
riorine prielaida apie stambių, centralizuotų, hierarchinių 
socialinės organizacijos formų pranašumą. 


* Žr.: Bohringer H. “Die “Philosophie des Geldes“ als asthetische 
Theorie: Stichworte zur Aktualitat Georg Simmels fūr die moderne 
bildende Kunst“, in Dahme H. J., Rammstedt O. (Hrsg.) Georg Simmel 
und die Moderne: Neue Interpretationen und Materialien. Frankfurt a. M.: 
Suhrkamp, 1984, S. 178-182; Lichtblau K. Georg Simmel. Frankfurt a. M.: 
Campus, 1997, S. 138. 


514 


GEORGO SIMMELIO INDIVIDUALUS DĖSNIS 


Simmelis, kuriam šiuos priekaištus keblu adresuoti, kitų 
sociologijos klasikų fone atrodė šviesi išimtis, anticipuojanti 
XX amžiaus pabaigos sociologijos teoretikų pažintinius in- 
teresus ir darbotvarkę. „Nesistemingumas“, polinkis reikšti 
savo idėjas esė forma, neslepiamas reliatyvizmas (tegul ir tik 
„pozityvus“ ), diskreditavę Simmelį to meto mokslininkų aky- 
se ir žlugdę jo akademinę karjerą, - visa tai naujoje, postmo- 
dermnistinių vėjų perpučiamoje atmosferoje atrodė jau nebe 
trūkumai, bet privalumai, suteikiantys jam teisę būti vadina- 
mam „postmodermistu iki postmodernizmo“. 

Tačiau tas Simmelio „renesansas“ nereiškia, kad jis ka- 
da norsbuvo nepastebėtas, užmirštas, neįvertintas. Simme- 
lio sociologija buvo vienas iš Weberio sociologijos teorinių 
šaltinių. Akivaizdi Simmelio pateiktos modernybės charak- 
teristikos įtaka Weberio modernizacijos kaip „racionaliza- 
cijos“ sampratai. Kaip jau minėta, Simmelio „kultūros tra- 
gedijos“ teorema buvo vienas šaltinių, inspiravusių paties 
Weberio pateiktą modernybės dvasinių negalių diagnozę. 
Dar svarbesnis Simmelis jam buvo kaip kritinio atsiriboji- 
mo objektas: daugelį savo „suprantančiosios sociologijos“ 
teiginių jis suformulavo kaip alternatyvą Simmelio pažiū- 
roms, nors ir vengėjas atvirai ar pernelyg aštriai kritikuoti, 
kad nepakenktų ir taip ne itin sėkmingai savo bičiulio aka- 
deminei karjerai?*. 

Kaip jau buvo pažymėta pačioje pradžioje, Simmelio aka- 
deminės karjeros nesėkmes daugiausia lėmė kaip tik jo „ma- 
dingo mąstytojo“ reputacija, jo raštų „per didelis“ ir „nepel- 
nytas“ (pavydžių ir įtakingų kolegų akimis) populiarumas. 


* Weberio nebaigto teksto „Georg Simmel als Soziolog und Theo- 
retiker der Geldwirtschaft“ publikaciją anglų k. žr.: Weber M. “Georg 
Simmel as Sociologist“, Introduction by Donald N. Levine, Social Research, 
1972, vol. 39(1), p. 155-163. 

Daugelis manė, kad su tuo populiarumu atsitiks tas pat, kas 
laukia visų madų, - kad jis nepergyvens fizinės mąstytojo 
mirties. Įdomu, kad nieko daugiau nesitikėjo ir pats Simme- 
lis. Nedaug likus iki mirties jis rašė: „Aš žinau, kad mirsiu 
neturėdamas dvasinių įpėdinių (ir gerai, kad taip bus). Ma- 
no palikimas yra kaip grynieji pinigai, kurie padalijami dau- 
geliui paveldėtojų, ir kiekvienas suka tuos pinigus kokiame 
nors versle, kuris atitinka jo prigimtį: iš pinigų nematyti, kad 
jie iš to palikimo.'* 

Tačiau taip neatsitiko. Kai po 1918 m. Vokietijos univer- 
sitetuose buvo įsteigtos sociologijos katedros ir sociologija 
pagaliau buvo akademiškai institucionalizuota, Simmelio 
„formalioji sociologija“ iki pat 1933 m. buvo viena iš domi- 
nuojančių srovių (jeigu ne pati įtakingiausia). Prie to dau- 
giausiai prisidėjo vokiečių sociologas Leopoldas von Wie- 
se (1876-1969). Savo recenzijoje Simmelio „didžiąją socio- 
logiją“ išvadinęs „salonine sociologija“ dėl, jo nuomone, 
mokslinei sociologijai būtino sistemingumo bei sintezės sie- 
kių stokos“, L. von Wiese pamėgino iš Simmelio paliktos 
„Žaliavos“ sociologijos sistemą sukurti pats ir perkrikštijo 
savo pirmtako „formaliąją“ sociologiją į „grynąją“ sociolo- 
giją, dar vadinamą „santykių teorija“ (Beziehunęslehre). Ši 
teorija „perima mokslinio tyrimo giją ten, kur ją Simmelis 
numetė 1910 m., kad atsidėtų filosofijos studijoms, nes jo 
„Sociologija“““ buvo tik dar netvirta pradžia.“* 


* Cit. pagal: Steinhoff M. “Die Form als soziologische Grundkategorie 
bei Georg Simmel“, in Hein P. U. (Hrsg.) Georę Simmel. Frankfurt a. M.: 
Lang, 1990, 5. 278. 

* Žr.: Wiese L. von. “Neuere soziologische Literatur“, Archiv fir 
Sozialivissenschaft und Sozialpolitik, 1910, Bd. 31, S. 897 ff. 

“ L. von Wiese turi omenyje Simmelio „didžiąją sociologiją“ (1908). 

* Wiese L. von. Soziologie: Geschichte und Hauptprobleme. Berlin: 
Walter de Gruyter, 1950, S. 127. 

Tą pradžią L. von Wiese mėgino konsoliduoti kildin- 
damas visas socializacijos /socialumo formas ir socialinius 
darinius iš dviejų pamatinių socialinių procesų, kuriuos 
vadino sunkiai išverčiamais vokiškais žodžiais Ineinander 
(suartėjimas, susijungimas) ir Auseinander (nutolimas, at- 
siskyrimas). Savo „bendrosios sociologijos sistemoje“ jis 
su Simmelio darbais padarė tą patį, ką kadaise su didžiojo 
filosofo Gottfriedo Leibnizo (1646-1716) filosofija padarė 
Christianas Wolffas (1679-1754), - suteikė jiems patogios 
dėstyti medžiagos pavidalą? . Tai Simmelio sociologijai ir 
užtikrino tvirtą vietą Veimaro laikų (1919-1933) Vokieti- 
jos sociologijoje. Žinoma, nacių valdymo laikais Simmelis 
tapo absoliučia persona non grata. Įtartina naciams buvo ir 
sociologija apskritai, ją jie buvo linkę laikyti „žydišku 
mokslu“. Pokario metais L. von Wiese vaidino svarbų vaid- 
menį atkuriant sociologijos mokslines institucijas. Kartu 
su juo „Bonos laikų“ Vokietiją pasiekė ir Simmelio socio- 
logija. 

Ne blogiau Simmeliui sekėsi ir užsienyje, visų pirma 
JAV, kur sociologija buvo akademiškai institucionalizuo- 
ta anksčiausiai. Pirmosios sociologijos katedros (Čikagos 
universitete 1892 m.) ir pirmojo (iki šiol paties autoritetin- 
giausio) JAV sociologijos žurnalo (American Journal of So- 
ciology, 1895) steigėjas, Čikagos mokyklos pradininkas Al- 
bionas Smallas buvo Simmelio mokinys ir jo straipsnių 
vertėjas į anglų kalbą, kaip ir po jo Čikagos mokyklos ly- 
deriu tapęs Robertas Parkas. Apskritai Simmelį galima lai- 
kyti bene vieninteliu Europos sociologu, kurio idėjos iki 


* Wiese L. von. System der Allgemeinen Soziologie als Lehre von den 
sozialėn Prozessen und den sozialen Gebilden der Menschen (Beziehungslehre). 
2. Aufl. Mūnchen: Duncker * Humblot, 1933. Pirmoji knygos laida 
dviem tomais išėjo 1924-1926 m. 

XX a. ketvirtojo dešimtmečio darė reikšmingą įtaką JAV 
sociologijos raidai*? . Čikagos mokyklos atstovai Simmelį 
laikė saviškiu dėl bendro domėjimosi didmiesčio, margi- 
nalų, svetimųjų, skurdo sociologine problematika, anali- 
zuojama kokybiniais metodais. Vienas iš simbolinio inter- 
akcionizmo, sociologijos teorinės krypties, pradininkų 
G. H. Meadas, kuris buvo artimas Čikagos mokyklai, re- 
cenzavo Simmelio „Pinigų filosofiją'*!. Simmelio idėja, kad 
„Socialinė sąveika“ yra geriausias socialinės tikrovės te- 
orinio konceptualizavimo išeities taškas, išdėstyta jo an- 
glų kalba paskelbtuose straipsniuose, buvo gerai žinoma 
abiem simbolinio interakcionizmo pradininkams (antra- 
sis buvo Charlesas H. Cooley (1864-—1929)) ir gali būti lai- 
koma vienu iš šios specifinės „amerikietiškos“ sociologi- 
jos teorinės krypties šaltinių. 

Paradoksalu, bet vėliau ši Čikagos mokyklos „nario ko- 
respondento“ padėtis kiek atitolino Simmelio kaip sociolo- 
gijos klasiko pripažinimą. XX a. ketvirtajame dešimtmetyje 
JAV sociologai, dirbę Rytų pakrantės universitetuose (visų 
pirma Harvardo ir Kolumbijos universitetuose), ėmė maiš- 
tauti prieš Čikagos mokyklos dominavimą. Vienas šio maiš- 
to dokumentų yra Talcotto Parsonso (1902-1979) veikalas 
„Socialinio veiksmo struktūra“ (1937), kuriame pagrindžia- 
ma garsioji „konvergencijos tezė“ (teiginys, kad sociologi- 
jos klasikų veikaluose galima aptikti implicitinį konsensu- 
są dėl pamatinių sociologinės analizės problemų ir katego- 
rijų). Kai pokario metais pats Parsonsas porai dešimtmečių 


* Žr.: Levine D. N., Carter E. B., Gorman E. M. “Simmel's Influence on 
American Sociology I“, American Journal of Sociology, vol. 81, p. 813-845; 
“Simmel's Influence on American Sociology II“, American Journal of 
Sociology, vol. 81, p. 1112-1132. 

* Žr.: Mead G. H. “Book Review: Philosophie des Geldes by Georg 
Simmel“, Journal of Political Economy, 1901, vol. 9, p. 616-619. 


GEORGO SIMMELIO INDIVIDUALUS DĖSNIS 


įgijo didžiausio sociologijos teorijos autoriteto statusą, jo 
šiame veikale sudarytas sociologijos klasikų sąrašas (į jį 
įeina E. Durkheimas, M. Weberis, V. Pareto) tapo kanoninis 
(vėliau į jį buvo įtrauktas Marxas, kuris po 1968 m. tapo 
respektabilus akademiniuose sluoksniuose). 

Parsonso sąraše nėra amerikiečių - mat visi to meto reikš- 
mingi sociologijos teoretikai amerikiečiai buvo vienaip ar 
kitaip susiję su Čikagos mokykla. Rašydamas jį išgarsinusį 
veikalą Parsonsas buvo tik su neseniai įsteigtos Harvardo 
universiteto Sociologijos katedros vedėju Pitirimu Soroki- 
nu (1889-1968) kontliktavęs ir dėl sutarties pratęsimo turė- 
jęs drebėti „instruktorius“, kuriam žūtbūt reikėjo išleisti kny- 
gą, kad gautų nuolatinę vietą (tenure). Vargu ar įmanoma 
paneigti, kad „Socialinio veiksmo struktūroje“ aptariamų 
autorių atranką lėmė ir suprantamas jauno mokslininko no- 
ras atsižvelgti į įtakingų jo aplinkos Žmonių, kurie neprie- 
lankiai žiūrėjo į konkurentus iš Čikagos, nuomonę. Parson- 
sas buvo parašęs ir skyrių apie Simmelį. Tačiau kai leidyk- 
la pareikalavo sutrumpinti knygos rankraštį, trumpinimo 
„auka“ visų pirma tapo Simmelis - ir kaip sunkiausiai įkom- 
ponuojamas į „konvergencijos tezę“, ir kaip glaudžiausiai 
susijęs su Čikagos mokykla autorius*?. 

Tačiau netgi „juodžiausiu“ Simmeliui laikotarpiu - XX a. 
5-ajame ir 6-ajame dešimtmetyje -jis JAV nebuvo pamirštas. 


* Klausimui, kodėl Parsonsas iš „Socialinio veiksmo struktūros“ 
išmetė skyrių apie Simmelį, skirta gana daug literatūros. Žr., pvz.: 
Levine D. N. “Simmel and Parsons Reconsidered“, American Journal of 
Sociology, 1991, vol. 96(5), p. 1097-1116; Levine D. N. “Further Com- 
ments Regarding Parsons' Chapter on Simmel and Tėnnies“, Teoria 
Sociologica, vol. 1(2), p. 360-374; Lidz V. “Parsons and Simmel: Con- 
vergence, Difference, and Missed Opportunity“, Teoria Sociologica, 1993, 
vol. 1(1), p. 130-142. Čia išdėsčiau aiškinimą, kuris man atrodo įtiki- 
namiausias. 

1950 m. Kurtas H. Wolffas išleido Simmelio tekstų rinktinę, 
kuri JAV universitetuose rengiamoms naujoms sociologų 
kartoms tapo svarbiausiu pažinties su Simmelio palikimu 
šaltiniu“ . O 1956 m. išėjo Lewiso Coserio (1913-2003) kny- 
ga „Socialinio konflikto funkcijos“* , kuria Simmelis „atsi- 
keršijo“ už prieš 20 metų iš Parsonso patirtą skriaudą. Rem- 
damasis Simmelio pateikta socialinio konflikto kaip socia- 
lizacijos /socialumo formos analize“ , Coseris šioje knygoje 
pateikė alternatyvą spėjusiam įsigalėti Parsonso struktūri- 
niam funkcionalizmui. Kartu su labiau į Marxo paveldą 
orientuotais Ralfo Dahrendorfo darbais Coserio knyga pa- 
dėjo pagrindus vadinamajai konflikto sociologijai, kuri iki 
šiol tebegyvuoja kaip atskira šiuolaikinės sociologijos te- 
orinė kryptis. Ji kvestionuoja Parsonso išplėtotą socialinės 
tvarkos aiškinimą, tos tvarkos pagrindu laikantį vertybinę 
socialinio veiksmo sistemų integraciją. Remdamasis Sim- 
meliu, Čoseris socialinę tvarką traktuoja kaip šalutinį so- 
cialinio konflikto produktą: bendras priešas (kartais pa- 
kanka ir „atpirkimo ožio“) - tiek išorės, tiek vidaus (daž- 
niausiai tam tikros ideologinės, etninės, religinės ar net 
seksualinės mažumos pavidalu) — sutelkia grupę ar visą 
visuomenę. Coseris pateikia konfliktų klasifikaciją, nurodo 
veiksnius, kurie apriboja konfliktų griaunamąjį poveikį (vi- 
sų pirma - individų priklausymas daugeliui konfliktuojan- 
čių grupių), lemia jų transformaciją į taikią, pagal tam tik- 
ras taisykles vykstančią konkurenciją. Visas pagrindines 


* The Sociologų of Georg Simmel. Transl., ed. and with an introd. by 
K. H. Wolff. Glencoe, III.: The Free Press, 1950. 

* Coser L. The Functions of Social Conflict. Glencoe, III.: The Free 
Press, 1956. Taip pat žr.: Coser L. Continuities in the Study of Social 
Conflict. Glencoe, III.: The Free Press, 1967. 

* Žr. šioje knygoje skelbiamas ištraukas iš Simmelio „didžiosios 
sociologijos“ ketvirtojo skvriaus. 

Coserio idėjas galima aptikti Simmelio tekstuose. Todėl Co- 
serio pateikta konflikto teorijos versija sociologijos vadovė- 
liuose vadinama Simmelio-Coserio teorija“ . 

Coserio knyga nulėmė tą Simmelio „gyvenamosios vie- 
tos“ registraciją, kuria iki šiol naudojasi sociologijos istori- 
jos ir teorijos vadovėlių autoriai. Jie juk negali išsiversti be 
klasifikacinės schemos, kurioje atskiri mąstytojai tvarkin- 
gai išdėliojami į lentynėles ir narvelius*" . Tačiau laikyti Sim- 
melį konflikto teoretiku nėra vienintelė galima jo klasifika- 
cija. Tai irgi paradoksas, bet būtent tas Simmelio „nesiste- 
mingumas“ ar „fragmentiškumas“, dėl kurio jam tiek daug 
priekaištavo amžininkai, leidžia jo darbuose vaisingų idė- 
jų rasti skirtingų krypčių sociologijos teoretikams ar empi- 
riniams tyrinėtojams, ieškantiems įdomių empirinių hipo- 
tezių straipsniams ar disertacijoms. Antai Peteris M. Blau 
savo veikalą „Mainai ir galia socialiniame gyvenime“, ku- 
ris vra vienas iš dviejų pamatinių veikalų, davusių pradžią 
kitai šiuolaikinės sociologijos teorijos tradicijai, vadinamai 
„Mainų teorija“, pradeda iš Simmelio paimtu epigrafu, pa- 
brėžiančiu ekvivalentiškų mainų schemos universalumą, 
ir apibūdina savo darbą kaip „Simmelio teorinės tradici- 
jos“ tąsą“. 

Tokių tąsų — tiesioginių ir netiesioginių - galima nuro- 
dyti ir daugiau. Vienas naujesnių pavyzdžių gali būti „for- 
maliosios sociologijos“ idėjos likimas. Ją pats Simmelis laikė 


* Žr.: Collins R. Theoretical Sociology. San Diego: Harcourt, 1988, 
p. 118-124. 

* Kaip „konflikto teoretikas“ Simmelis kvalifikuojamas ir plačiai 
naudojamame Jonathano L. Turnerio vadovėlyje. Žr.: Turner J. H. The 
Structure of Sociological Theory. 5th ed. Belmont, CA: Wadsworth, 1991, 
p. 189-196. 

* Žr.: Blau P. Exchange and Power in Social Life. New York: John 
Wiley, 1964, p. 1-13. 

savo originaliausiu ir vertingiausiu įnašu į sociologijos te- 
oriją. Daugelis Simmelio oponentų ir net sekėjų (įskaitant ir 
„konflikto“ bei „mainų“ sociologus) taip nemanė. Jie nu- 
rodė, kad Simmelis nepateikia aiškių („operacionalių“) 
kriterijų, kaip atskirti socialinių sąveikų turinį ir formą. 
Po L. von Wiese's tiesioginė (Simmelio pradėta) „formalio- 
sios sociologijos“ tradicija užgeso. Tačiau netiesioginiu jos 
tęsiniu ar nauju pamirštos vokiečių sociologo idėjos atradi- 
mu galima laikyti sociologijos metodikos darbus ir empiri- 
nius tyrimus, kuriuose plėtojama ir taikoma vadinamoji 
„Socialinių tinklų analizės“ technika“. Čia santykiai tarp 
asmenų ir grupių (tapatinamų su tinklo „mazgais“) siste- 
mingai apibūdinami ir kiekybiškai analizuojami panaudo- 
jant konceptualinį aparatą, atribojantį formalų tų santykių 
aspektą (jį sudaro tankis, centriškumas, tarpiškumas, už- 
darumas ir kt.) nuo jų turinio. Tokią pačią šiais formaliais 
terminais apibūdinamą struktūrą gali turėti paties įvairiau- 
sio turinio tinklai. Šių tyrinėtojų darbus galima laikyti „for- 
maliosios sociologijos“ idėjos realizacija - ir netgi sėkmin- 
gesne už paties Simmelio, nes ji aiškiai parodo, kad „forma- 
lioji sociologija“ negali aprėpti visos sociologinio aiškinimo 
problematikos“. „Tinklo“ metafora - dominuojantis Sim- 
melio sociologinės vaizduotės sukurtas tropas - ima vy- 
rauti ir šiuolaikinėje „substancinėje“ socialinėje teorijoje?!. 


* Žr., pvz.: Scott J. Social Network Analysis: A Handbook. London: 
Sage, 1991; Wasserman S., Faust K. Social Network Analysis: Methods 
and Applications. Cambridge: Cambridge University Press, 1999. 

“ Tai ilgainiui buvo linkęs pripažinti ir pats Simmelis. Jo „mažojo- 
je sociologijoje“ (1918) skiriama „bendroji“, „formalioji“ (arba „gry- 
noji“) ir „filosofinė“ sociologija. Žr.: Simmel G. Grundfragen der Soziolo- 
gle, in Simmel G. Gesamtausgabe. Frankfurt a. M.: Suhrkamp, S. 59-150. 

“ Žr., pvz.: Castells M. The Rise of the Network Society. Oxford: 
Blackwell, 1998. 

„Formaliosios sociologijos“ terminas neblogai tinka ir loši- 
mų teorijai, kuria naudojasi racionalaus pasirinkimo ana- 
lizė, kai modeliuojamos socialinės strateginės sąveikos. 

Dar viena šiuolaikine Simmelio „formaliosios sociolo- 
gijos“ idėjos realizacija galima laikyti gausėjančius dar- 
bus, kuriuose sociologinės teorijos uždaviniu laikomos „so- 
cialinių mechanizmų“ paieškos'?. Čia turimi galvoje tos 
pačios struktūros kauzaliniai procesai arba struktūrinės 
sąsajos, invariantiškai pasikartojančios paties įvairiausio 
turinio socialinės veiklos kontekstuose. Modeliai, vaizduo- 
jantys tokius mechanizmus, gali būti panaudojami kaip 
moduliai (gatavos grandys) aiškinant konkrečius (vyks- 
tančius tam tikroje vietoje tam tikru metu) socialinius pro- 
cesus. 

„Socialinių tinklų“ ir „socialinių mechanizmų“ atveju 
situaciją geriausiai apibūdintume sakydami, kad Simmelis 
anticipavo tam tikras vėlesnes socialinių mokslų inovaci- 
jas, nes jų autoriai savo skolos vokiečių sociologui patys 
nepripažįsta. Kitokie yra Simmelio santykiai su socialinės 
teorijos baru, vadinamu feministine teorija. Simmelio in- 
dėlį į šią teoriją reprezentuoja ištraukos iš jo teorinės esė 


“ Žr., pvz.: Hedstrėm P. and Swedberg, R. (Eds.) Social Mechanisms: 
An Analytical Approach to Social Theory. Cambridge: Cambridge Uni- 
versity Press, 1998; Mayntz R. (Hrsg.) Akteure-Mechanismen-Modelle: 
Zur Theoriefūhigkeit makro-sozialer Analysen. Frankfurt a. M.: Campus, 
2002; Tilly Ch. “Mechanisms in Political Processes“, Annual Review of 
Political Science, 2001, vol. 4, p. 21-41; Norkus Z. “Mechanisms as 
Miracle Makers? The Rise and Inconsistencies of the 'Mechanismic 
Approach' in Social Science and History“, History and Theory, 2005, 
vol. 44 (October), p. 348-372; Norkus Z. “Sozialwissenschattliche 
Erklarungen “'durch Mechanismen': Eine kritische Betrachtung/, in Hil- 
gendort E. (Hrsg.) Wissenschaft, Religion und Recht. Hans Albert zum 85. 
Geburtstag. Berlin: Logos Verlag, 2006, S. 91-124. 

„Moteriškoji kultūra“. Feminizmas egzistavo jau Simmelio 
laikais. Tačiau tuo metu feministai ir feministės apsiribojo 
vyrų ir moterų teisių lygybės reikalavimu. Šiuolaikinė radi- 
kalioji feministinė teorija yra moderniosios Vakarų kultū- 
ros kritika, demaskuojanti jos patriarchalinį ir „falokrati- 
nį“ pobūdį. Tai, beje, reiškia, kad tariamai universalūs ir 
neutralūs vertinimo standartai, taikomi įvairiose kultūri- 
nės veiklos srityse, iš tikrųjų yra šališki, „partiniai“,būtent — 
vyriški standartai. Tais standartais pagrįsta kultūra yra ne 
bendražmogiška ar neutrali, bet vyriška. Dėl to, kad moterų 
pasiekimai vertinami remiantis šiais šališkais standartais, 
ir susidaro regimybė, jog moterys yra „nevisavertės“. 

Būtent idėja, kad šiuo metu egzistuojanti objektyvioji kul- 
tūra yra vyriško pobūdžio, yra pagrindinė nurodytoje esė, 
tik čia nėra radikaliajam feminizmui būdingo kritinio pato- 
so, nukreipto prieš šią kultūrą. Simmeliui rūpi klausimas, 
ar galima alternatyvi „moteriškoji kultūra“ ir kaip ji galėtų 
atrodyti. Simmelio pažiūros šiuo klausimu vargu ar sulauk- 
tų šiuolaikinių feminisčių pritarimo. Tačiau jo pateikta Va- 
karų kultūros diagnozė darė tiesioginę įtaką radikaliojo fe- 
minizmo tapsmui. Jungiamoji grandis tarp jų buvo psicho- 
analitinio feminizmo pradininkė Karen Horney. Simmelio 
idėjos inspiravo jos įtakingą Freudo moters psichoseksua- 
linio vystymosi koncepcijos kritiką**. 

Nors Simmelio idėjų poveikis filosofijoje negali prilygti 
tam „klasiko“ statusui, kurį jis galų gale įgijo sociologijoje, 
jis ir čia paliko gana ryškų pėdsaką. Jo mokiniai buvo Lu- 
kacsas ir Ernstas Blochas (1885-1977), kurie vėliau labai 
kritiškai vertino Simmelio kūrybą; su ja buvo gerai susipa- 


“ Horney K. “The Flight from Womanhood: the Masculinity- 
Complex in Women, as Viewed by Men and by Women“, International 
Journal of Psychoanalysis, 1926, vol. 7, p. 324-339. 

Žinę ir panašią problematiką gvildeno Frankfurto mokyk- 
los atstovai (ypač Theodoras Adorno (1903-1969) ir Wal- 
teris Benjaminas (1892-1940)). Simmelio įtaką patyrė ir 
Martinas Buberis (1878-1965) bei Martinas Heideggeris 
(1889-1976). Simmelio „diados“ kaip socialinio santykio ir 
„svetimojo“ kaip socialinio tipo analizės bruožus filosofiš- 
kai transformuotu pavidalu aptinkame garsiojoje Buberio 
„Aš ir Tu“ santykio metafizikoje. Ne tokia akivaizdi Sim- 
melio įtaka Heideggeriui, tačiau filosofijos istorikai, deta- 
liai analizavę vokiečių filosofo egzistencialistinės filosofi- 
jos tapsmą, teigia, kad ją galima įrodyti. Heideggeris perė- 
męs iš vėlyvojo Simmelio idėją, kad gyvenimas ne vyksta 
laike, bet pats yra laikas?*. Kad Simmelio priešmirtiniai me- 
tafiziniai tekstai padarė Heideggeriui gilų įspūdį, liudija ir 
Hansas Georgas Gadameris, kuris artimai bendravo su Hei- 
deggeriu kaip tik tais metais, kai kristalizavosi jo „Būties ir 
laiko“ idėjos“. 

Savaip Simmelio kūrybos reikšmę liudija ir tas faktas, 
kadjau beveik visi pagrindiniai jo veikalai yra laisvai priei- 
nami internete“ . Tačiau tik vokiečių kalba, kurios mokėji- 
mas naujojoje Lietuvos intelektualų kartoje nėra itin daž- 
nas reiškinys. Todėl baigiant reikia padėkoti Atviros Lietu- 
vos fondo leidybos programai „Atviros Lietuvos knyga“ ir 
Goethe's institutui Inter Nationes už suteiktą finansinį pa- 
grindą prakalbinti Simmelį lietuviškai. Rinktinės sudaryto- 
jas mėgino pristatyti abu Simmelius - ir sociologą, ir filosofą. 


* Žr.: Grossheim M. Von Georg Simmel zu Martin Heidegger: Philo- 
sophe zuwischen Leben und Existenz. Bonn: Bouvier, 1991. 

5 Žr.: Gadamer H. G. Wahrheit und Methode: Grundziige einer philoso- 
phischen Hermeneutik. Tūbingen: J. C. B. Mohr (Paul Siebeck), 1990, S. 247. 

* Žr.: http:/ /socio.ch/sim /index sim.htm - šiuo adresu galima 
rasti ir nemažai antrinės literatūros (labai nevienodos vertės). Žr. taip 
pat: http://www.helmut-zenz.de/hzsimmel.html 


GEORGO SIMMELIO INDIVIDUALUS DĖSNIS 


Sumanymą ribojo būtinybė atsižvelgti į apimties limitą ir į 
potencialių knygos skaitytojų būrio gausiausią dalį - stu- 
dentiją, t. y. padaryti ją tinkama mokymo priemone. Todėl 
iš daugelio rinktinėje skelbiamų Simmelio tekstų liko tik 
ištraukos, taigi skaitytojo rankose esanti knyga gal yra dau- 
giau chrestomatija nei rinktinė“ . Sudarytojui lieka tik vil- 
tis, jog skaitytojas pajutęs, kad sudarytojas Simmelį perne- 
lyg dažnai pertraukinėja, ne tik paburnos ant jo, bet ir bus 
paskatintas „atsidaryti“ internete originalą arba ieškos an- 
gliško vertimo. Todėl rinktinės pabaigoje įdėta Simmelio 
rinktinė bibliografija. Rinktinėje spausdinami tekstai išvers- 
ti iš Suhrkamp Verlag dar nebaigto leisti pilno Simmelio raš- 
tų rinkinio. Dėkoju Vilniaus universiteto bibliotekos 
Informacijos išteklių formavimo skyriaus darbuotojui Albi- 
nui Valinskui už pagalbą papildant bibliotekos fondus šiuo 
leidiniu. 


Prof. habil. dr. ZENONAS NORKUS 


“ Jeigu Simmelio tekstas skelbiamas sutrumpintas, tai nurodoma 
bibliografinėje nuorodoje, pateikiamoje po teksto. 


GEORGO SIMMELIO RINKTINĖ 
BIBLIOGRAFIJA 

' Sudarytojas dėkoja Jurgitai Abromavičiūtei už talką rengiant šią 
bibliografiją. 

Erkenntnistheorie“. In: Archiv fūr systematische Philosophie 1, 
34-45. 

1895 „Zur Soziologie der Familie“. In: Vossische Zeitung 30. 6. 
u. 7. 7. 1895, Sonntagsbeilage Nr. 26, 8-10 u. Nr. 27, 8-10. 

G. Simmelio 24 tomų 

